
Slijedeće skraćenice su korištene kako bi naznačile izvore navoda iz 
Rumijevih djela. 

Diwan-i Shams-i Tabrizi. Brojevi pisani kurzivom označa- 
vaju broj gazela koji je preveden u svojoj cjelovitosti; rimski 
brojevi označavaju stihove djelomično prevedene poeme. 


Fihi ma fihi (Rumijevi govori). Prvi broj označava stranicu 
perzijskog teksta, drugi Arberryjev prijevod. 


Mathnawit. Naznačavani su i knjiga i stihovi. 


Maktiibat. Najprije je dat broj pisma, potom stranica na 
kojima se ono nalazi u istanbulskom i teheranskom izdanju. 


Majalis-i sab'ah. Dopunjeni su brojevi stranica. 


Ruba'iyyat. Pridodat je broj poeme. 


PREDGOVOR BOSANSKOM PRIJEVODU 


Bosnu i Hercegovinu sam prvi put posjetio u julu 2004. i bio obradovan 
kada sam čuo da dr. Hafizović prevodi moju knjigu The Sufi Path of Love. 
Sretan sam da mogu udovoljiti njegovoj molbi da napišem predgovor za 
bosanski prijevod te knjige. Boravio sam u Sarajevu i Mostaru, i bio sam 
duboko dojmljen ljepotom te zemlje i ljubaznošću ljudi. Ono što je za mene 
bilo posebno zanimljivo jest opseg unutar kojeg su bili vidljivi tragovi 
perzijskog islama u raznovrsnim aspektima nacionalne baštine. Bio sam 
zapanjen kada sam čuo da ondje još postoje starci koji podučavaju Rumijevoj 
Mesneviji na osnovu perzijskog teksta, ali sam također bio ožalošćen kada 
sam saznao da je ta tradicija zamalo iščezla među mladim ljudima. Prijevod 
ove knjige će, možda, pomoći ljudima da uvide zašto je Rumi imao golem 
značaj za njihove pretke i zašto je upravo danas značajan kao što je bio i u 
predmodernim vremenima. 

Ovu knjigu sam napisao prije dvadeset i dvije godine, domalo nakon 
povratka sa višegodišnjeg studija perzijskog i arapskog jezika i duhovnog 
predanja islama u Iranu. Najviše pažnje sam posvetio filozofski usmjerenim 
verzijama sufizma vezanim uz ime Ibn 'Arabija, ali sam u velikoj mjeri učio i 
o Rumiju. Njegove spise sam počeo izučavati u prijevodu kao student 1965., a 
svoju posljednju godinu na koledžu sam proveo u najvećoj mjeri usredsređen 
na njegova učenja. To istraživanje je, konačno, rezultiralo knjigom objeloda- 
njenom u Iranu 1973: The Sufi Doctrine of Rumi: An Introduction (koju sam 

morao iznova objaviti naredne godine u Sjedinjenim Državama). Kada sam 
se vratio u Ameriku, međutim, morao sam potpuno iznova pročitati sva 
Rumijeva djela, a potom napisati ovu studiju, u nastojanju da predstavim 
njegova učenja njegovim vlastitim riječima. 

Dobro je poznato da je Rumi tokom posljednjih godina bio najproda- 
vaniji pjesnik u Americi. To je neobična pojava, a ja ne znam kako da 
to objasnim. Zacijelo su u to uključeni brojni činioci. Jedan od njih je, 
jednostavno, taj što su neki nadareni američki pjesnici posvetili svoje 
talente predstavljanju Rumijevih djela u jednoj suvremenoj verziji. Većina 
njih, zapravo, nije prevodila Rumija, ali su prerađivali prijevode drugih 
ljudi, posebice sjajnih britanskih znanstvenika R. A. Nicholsona i A. J. 
Arberrya. Neki su surađivali sa ljudima kojima je perzijski maternji jezik, 
mada njihovi izvori informacija, često, nisu bili upoznati sa Rumijevim 
duhovnim i kulturnim kontekstom. Niko od novih prevoditelja, u svakom 
slučaju, nije imao bilo kakvog interesa za smještanjem Rumija u njegov 
vlastiti intelektualni i duhovni kontekst. Oni su radije nastojali unijeti ga u 
temeljni tok duhovnosti New Agea. U tome su na izvanredan način uspjeli. 

Malo toga bi se trebalo reći o pokretu New Agea. Svaki onaj ko je 
upoznat sa Sjevernom Amerikom zna da postoji golem interes za nezapad- 
njačke religije i za raznovrsne dimenzije zapadnjačke religije koja se usred- 
sređuje na samoozbiljenje i postizanje mira sa sobom i sa svijetom. Mnogi 
ljudi su aktivno uključeni u raznovrsne inačice zena, tibetanskog budizma, 
yoge, kabale, kršćanskog misticizma i sufizma. To, katkada, znači da su oni 
postali ozbiljni upražnjavatelji tradicionalnih disciplina koje su prenijeli 
osposobljeni učitelji. U svemu tome, ipak, najčešće, preovlađuje američki 
karakter sa onim svojim stavom: "učini to na vlastiti način". Pokreti New 
Agea skrbe se za one koji odbacuju institucionaliziranu religiju i koji 
osjećaju da "duhovnost" cvjeta izvan okvira onoga što nam je do danas 
preneseno u ime kršćanstva, hinduizma i drugih religija. 

Mnogi pristupi duhovnosti danas bujaju u malim skupinama diljem 
Sjeverne Amerike, posebice na Zapadnoj obali. Svaki veći grad ima jedan 
ili dva centra u kojima se nudi ogromna raznovrsnost učenja i praksi za 
opće javno usvajanje. Bilo ko za nekoliko dolara može priuštiti sebi tečaj 
iz sufijskog plesa, kabalističke ili taoističke meditacije, tibetanskih tehnika 
vizualizacije, šamaničkih ekstaza ili jednostavnog duhovnog samoozbilje- 
nja. Učitelji, katkada, imaju genijalne veze sa tradicionalnim religijama, 
ali oni najčešće ne očituju takve sadržaje. Mnogi od njih su preporučili 

usvajanje eklektičkih učenja i praksi, oslobođenih doktrine i obreda, i 
uzimanje onog najboljeg iz raznih religija. Neki drugi tvrde kako su otkrili 
svoje vlastite puteve do unutarnjeg mira izvan bilo kojeg religijskog okvira. 
Pretežna većina učitelja, povezanih sa pristupom New Agea, tvrdi kako je 
nadišla religijsku dogmu i potragu za duhovnim samoozbiljenjem uključila 
u modernu znanost. 

Golema Rumijeva popularnost u Sjevernoj Americi mora se razumijevati 
u kontekstu ovog općeg zanosa prema svim formama duhovnosti. Ali se, 
također, mora shvatiti da najveći broj pokreta New Agea odbacuje ideju 
kako doktrinu i praksu moraju prenositi drevni učitelji — poslanici, mudraci, 
budhe, avatari. Oni smatraju nevažnim to što su ti drevni učitelji tražili 
od svojih pristalica da steknu snažno razumijevanje, ispravno vjerovanje 
i moralnu čistotu, kao i da vrše sustavne obrede. Mi moderni ljudi, misle 
oni, posjedujemo naprednu znanost koja nam je podarila osebujne uvide u 
univerzum i ljudsku psihu, i koja nam dopušta da se oslobodimo svake vrste 
praznovjerne prirasti uz onu istinsku duhovnost. 

U najvećem broju slučajeva ljudi koji su čitali Rumijevu poeziju na 
engleskom nemaju nikakvog znanja o islamu (osim onoga što čuju iz 
medija), niti imaju ikakva znanja o nekoj drugoj predmodernoj formi 
religije. Mnogi su, zapravo, uvjereni da je Rumi jednostavno pjesnik 
ljubavi i pojedinačnog duhovnog samoozbiljenja, istrgnut iz bilo kakvog 
konteksta nečeg drugog doli iz američkog narcizma dvanaestog stoljeća. 
Većina misli da sufizam nema ničeg zajedničkog sa islamom. Međutim, 
golemo oduševljenje Rumijem i raznovrsnim formama duhovnosti, bile 
one izvorne ili ne, otkriva duboku žeđ u zapadnjačkoj psihi, posebice 
u Sjevernoj Americi. Mnogi ljudi su zgađeni ispraznošću potrošačkog 
mentaliteta i indoktrinacije izazvane medijima masovnog komuniciranja i 
oni na to dvoje gledaju kao na dvije moderne verzije "hljeba i igara" koje su 
zaokupljale rimski narod prije pada Rimske imperije. 

Literatura o Rumiju je naglo počela rasti otkako sam objavio svoju prvu 
knjigu o njemu prije trideset godina. Neka djela su utemeljena na izuzetnoj 
učenosti, kao što je knjiga Annemarie Schimmel Triumphal Sun (1978) 
i knjiga Franklina Lewisa Rumi: Past and Present, East and West (2000). 
Pretežan dio teliterature nastoji Rumijevu poeziju utisnuti u engleski idiom. 
Neznatan dio nje poklanja dužnu pažnju onom univerzalnom svjetopogledu 
koji nadahnjuje njegovu poeziju — njegovoj teologiji, metafizici, kozmologiji 
i psihologiji. To, na akademskoj razini, može imati nečeg zajedničkog sa 

činjenicom da sam ja potpuno pokrio to polje u knjizi The Sufi Path of Love, 
ali ja mislim da je to tako, uglavnom, i zato što znanstvenici općenito imaju 
malo interesa za religijom i duhovnošću per se. 

Što se tiče pjesnika, čini se da su oni jedino zainteresirani za 
duhovnost istrgnutu iz njenog konteksta i univerzaliziranu na način da ona 
nikako ne postavlja pitanje u vezi sa modernim pretpostavkama o ljudskoj 
prirodi i društvu. Duhovnost je, posebice, shvaćena kao osobna, iskustvena 
domena, koja ima malo utjecaja na naše razumijevanje svijeta i duše. 
Istinsko znanje se smatra nečim što je dospjelo iz znanstvenih, socijalnih 
i humanističkih disciplina. Duhovnost je, nasuprot tome, obzorje ljubavi, 
osjećanja i osjećajnosti, a sve to skupa stoji u vezi sa osobnim uvjerenjima 
o Bogu i univerzumu, prije negoli sa "faktima". Ideja da istinsko znanje o 
Bogu, univerzumu i ljudskoj duši mora biti preduvjet za istinsku duhovnost 
je strana većini ljudi — mada je ona središnja, posebno kod Rumija, ali i 
općenito u islamskoj tradiciji (kao i za većinu drugih formi predmoderne 
religije). 

Moj cilj kod pisanja knjige The Sufi Path of Love je bio taj da smjestim 
Rumija u kontekst islamskog učenja. To učenje se smatralo onim što mi 
nazivamo "znanjem" kao najmanje važnom formom znanja. Za Rumija i za 
većinu njegovih učenih suvremenika samo istinsko i svrhovito znanje je 
ono koje nam dariva uvid u zbiljnost Krajnje Zbilje, koja se razlijeva ispod 
površne stvarnosti zvane "svijet". Ova vrsta znanja dolazi iz onih temeljnih 
vrela od kojih je najznačajnije otkrovenje, to jest Kur'an. To je najvažnije 
vrelo, jer ono priskrbljuje ključeve koji otvaraju kapije druga dva obzorja, 
to jest kapiju univerzuma i kapiju ljudske duše. 

Ova tri kraljevstva — objava, univerzum i duša — daruju nam znanje 
o postanku, kozmologiji i duhovnoj psihologiji, a ovo troje potonje su 
temeljne teme u svim formama islamske učenosti (i, zacijelo, u svakom 
predmodernom naučavanju). Uvijek se smatralo kako objava priskrbljuje 
ključ za ono drugo dvoje; bez toga su ljudi izgubljeni. U jednom momentu 
objava donosi "znakove" (ayat) o Bogu kako bi se ona druga dva obzorja 
mogla preobraziti iz datosti mišljenja u kraljevstva izvjesnosti. Univerzum 
i duša mogu postati mjesta na kojima se znakovi i tragovi Božiji pojavljuju 
oku koje razlučuje stvari. Ukratko, izučavanje ova tri kraljevstva za ovu 
tradiciju je bio put stjecanja istinskog znanja o istinskom i izvornom 
znanju o Bogu, univerzumu i ljudskoj duši. Odvajanje bilo kojeg od ovih 
kraljevstava od ona druga dva donosi prikraćeno ili prijevarno znanje. Ako 

istražujemo univerzum, naprimjer, bez preciznog razumijevanja kako nam 
on otkriva znakove Božije, možemo steći znanje o tome kako "kontrolirati" 
i "poboljšati" naš okoliš. Ali ćemo ostati potpune neznalice o prirodi Zbilje 
koja određuje naš okoliš, i nećemo imati nikakvog pristupa razumijevanju i 
mudrosti potrebnim da bi se živjelo ispravno, pošteno i skladno sa drugim 
ljudima i sa svijetom prirode. 

Svako zna da je Rumi pjesnik ljubavi, a ova knjiga je naslovljena kao 
The Sufi Path of Love (Sufijski put Ljubavi). Zašto ja, onda, naglašavam 
ulogu znanja? Zato što je ljubav u kulturi Zapada morala biti razdružena 
od racionalnosti, srce od razuma, a mudrost od znanja. Svi mi smo spremni 
staviti ljubav na jednu, a naše razumijevanje svijeta i društva na drugu 
stranu. Smatramo jednostavnim da "ljubav" bude smještena u jedan odjel 
našega uma, a "razbor" i "znanje" u neki drugi odjeljak našega uma. Mi 
svoje profesionalno znanje odvajamo od religijskih uvjerenja i praksi. Sa 
Rumijeva gledišta motreno, to je duboko pogibeljna šizofrenija. Kada bi 
Rumi bio tu da osmotri našu situaciju, kazao bi nam kako je potraga za 
znanjem obaveza svakog onog ko želi steći istinski status i podložiti se 
Bogu, i da niko ne može voljeti Boga bez poznavanja Boga. Ljudi bi, najprije, 
morali pristupiti učenju osnova svetoga teksta, teologije, prava i filozofije, a 
potom bi mogli učiti kako da vole. 

Moj cilj kod pisanja ove knjige je, ukratko, da objasnim temelje 
— ne svojim jezikom, već onim Rumijevim. Jedan od razloga Rumijeva 
univerzalnog poziva je taj što se on nije obraćao znanstvenicima, nego 
radije običnim ljudima svoga vremena. On je, jamačno, imao mnogo 
obrazovanih učenika, ali su većina njegovih pristalica bili obični ljudi 
uključeni u svakidašnji životni tok. On koristi jezik kuhinje, bazara i sela 
kako bi objasnio prirodu stvari i posavjetovao svoje čitatelje kako mogu 
postati istinska ljudska bića. Preciznije govoreći, zato što je njegova poruka, 
uglavnom, izražena jednostavnim jezikom, lahko je ignorirati širi kontekst, 
posebice ukoliko želimo — kako je to većina prevoditelja činila — izbrisati one 
dijelove njegove poezije koji su duboko ukorijenjeni u islamski svjetonazor i 
koji nas pozivaju da nastavimo potragu za znanjem o pravim stvarima, aneo 
iluzornim stvarima koje nas zaokupljaju u ovim modernim vremenima. 


William C. Chittick 
Mt. Sinai, NY 
21. novembar, 2004. 

Život 


Jalal al-Din Rumi je rođen u Balkhu, u današnjem Afganistanu 604/1207.' 
Njegov otac Baha' Walad je bio veoma poznati propovjednik, pravnik i 
sufija koji je vukao svoje duhovno rodoslovlje od Ahmada Ghazalija, brata 
poznatijeg Muhammada Ghazalija i učitelja toliko poznatog sufije kakav je 
'Ayn al-Oudat Hamadani. Kao pravnik i sufija, Baha' Walad je bio autoritet 
u egzoterijskim naukama povezanim sa Šerijatom ili Božijim zakonom, 
i u ezoterijskim naukama povezanim sa Tarigatom ili duhovnim Putom. 
U prvotnim sadržajima on je upućivao svakidašnje muslimane u njihove 
religijske dužnosti, a u potonjim je vodio izabranu skupinu učenika putem 
samoočišćenja i duhovnog usavršenja. 

Baha' Walad je pisac djela Maarif (Božanske znanosti), relativno 
opsežnog kompendijuma duhovnog učenja sa kojim je Rumi bio temeljito 
upoznat, a čiji utjecaj stila i sadržaja na njegova djela biva odmah uočljiv. 
Baha' Walad u djelu Ma'arif pokazuje svoju čvrstu uvjerenost u islamsku 
objavu i poduzima otvorenu odbranu njenog duhovnog naučavanja i 
ezoterijskih učenja tako suprotstavljenih slijepom legalizmu tolikih njegovih 
suvremenika. On u brojnim primjerima poteže mač umskog i duhovnog 
lučenja protiv lukavstava i mišljenja takvih ljudi kakav je Muhammad 
Khwarazmshah, vladar tog vremena, koji je ponekad prisustvovao njegovim 
propovijedima, i Fakhra al-Dina Razija, čuvenog teologa i pisca nekoliko 
klasičnih djela islamskoga mišljenja, koji je također živio u Balkhu. 


20 UVOD 


Oko godine 616/1219. Mongoli su se do tada najbliže primakli Balkhu. 
Baha' Walad je napustio grad sa svojom obitelji i mnogim pristalicama, 
hodočasteći Mekku i znajući da se, možda, neće više nikada vratiti. 
Pripovijeda se da se Baha' Walad zaustavio u Nishapuru, gdje je 'Attar 
već bio starac, priznati učitelj u izlaganju sufijskih učenja u stihu. 'Attar se 
predstavio primjerkom svog djela Asrarnamah (Knjiga tajanstava), govoreći 
mu: "Tvoj sin će uskoro biti potpirujući plamen u svekolikom svijetu 
zaljubljenika Božijih." 

Poslije hodočašća Baha' Walad je krenuo prema Maloj Aziji gdje je 
toplo primljen u Konji (današnja Turska) od seldžučkog kralja 'Ala al-Dina 
Kaykubada i njegova učenog vezira Mu'ina al-Dina Parwanaha, koji je 
kasnije postao jedan od Rumijevih najutjecajnijih poštovalaca. Baha' Walad 
je ubrzo zauzeo visoki položaj među gradskim učenjacima i podaren mu je 
naslov sultan al-'ulama' (sultan mudrih ljudi). 

Po tradiciji svojih predaka, Rumi je u ranoj dobi započeo izučavati 
egzoterijske nauke. One su uključivale arapsku gramatiku, prozodiju, 
Kur'an, pravo (nauka o Šerijatu), načela pravne nauke, Hadis (Poslanikovi 
pravorijeci), tumačenje Kur'ana, povijest, dogmatiku, teologiju, logiku, 
filozofiju, matematiku i astronomiju. U vrijeme kada je njegov otac umro 
628/1231. Rumi je bio priznati učitelj u tim oblastima. Njegovo ime se 
nalazilo u starim izvorima među imenima učitelja Zakona koji pripadaju 
hanefijskoj pravnoj školi. Zahvaljujući njegovoj erudiciji, ne iznenađuje 
što je u mladoj dobi od dvadeset i četiri godine bio zamoljen da preuzme 
dužnosti svoga oca kao propovjednik i pravnik. 

Kada je Rumi preuzeo položaj svoga oca, morao je već biti dobro 
upoznat sa duhovnim tehnikama i ezoterijskim znanostima sufizma. Pošto 
je već bio izvikani sufijski učitelj, teško je mogao izbjeći upoznavanje sa 
sufizmom, kojemu je, čak, bio i sklon. Bilo kako bilo, pretežan broj izvora 
drži kako je njegovo formalno obrazovanje u sufizmu započelo onda kada 
je Burhan al-Din Tirmidhi, visoko rangirani učenik Rumijeva oca, došao u 
Konju 629/1232. Sve do Tirmidhijeve smrti 638/1240. Rumi je upražnjavao 
disciplinu duhovnoga puta pod njegovim vođstvom. 

Nakon Tirmidhijeve smrti, Rumi se, uglavnom, posvetio propovije- 
danju kako bi upućivao pravim putem narod Konje. Posvuda se pročuo 
kao jedan od najpoštovanijih učitelja Zakona, dok je nastavljao svoje 
duhovne prakse kao sufijski sljedbenik. Kao što je S. H. Nasr istaknuo, 
Rumi je vremenom već bio postao sufijskim učiteljem.? Drugim riječima, 

on je prošao duhovne postaje sufijskoga puta i ozbiljio izravnu i neposrednu 
viziju Boga, o kojoj tako ustrajno raspravlja u svojim stihovima. Ali, 
unatoč svojim duhovnim postignućima, Rumijev izvanjski život je ostao 
isti kakav je i bio. On je zadržao uobičajene aktivnosti i pompu ozbiljnog 
i poštovanog učitelja Zakona. On bi, katkada, u svojim propovijedima 
raspravljao o duhovnim tajnama, ali nije nikada ponudio izvanjski znak o 
tome da je drukčiji od ostalih pravnika i kadija koje je poznavao. Potom je 
642/1244. zagonetni lik Shamsa al-Dina iz Tabriza prispio u Konju i Rumi 
se promijenio. 


Bijah trezveni gradski asketa, naviknut sa ćursa poučavati 
— ali me sudbina jednim od Tvojih gorljivih zaljubljenika 
učini. (D 22784)? 

Moje ruke bijahu navikle stalno držati Kur'an, ali sada 
one drže ljubavni pehar. 

Moja usta bijahu slavljenjem ispunjena, ali sada samo 
pjevuše poezijom i kajdama. (D 24875-76) 

Ljubav prema Voljenom me otrgnula od učenosti i 
učenja Kur'ana, sve dok ne postah, kakav i jesam, poput 
ludaka i opsjenara. 

Slijedih put serdžade i džamije posve iskreno i uz preg- 
nuće. Kako bih umnožio dobra djela, nosih biljege ispos- 
ničke. 

Ljubav mi u džamiju kroči i reče: 'Bajni učitelju! Pokidaj 
okove postojanja. Zašto si vezan uz serdžadu? 

Neka ti srce ne drhti pred zamasima moje sablje! Želiš 
li preći put od znanja do vizije? Tad položi svoju glavu 
dolje! 

Ako si pokvarenjak i hulja, pravedno postupi prema 
kavgadžiji! Ako si divan i čestit, zašto skriven iza vela 
si?" (D 26404-08) 


Utjecaj Shamsa iz Tabriza na Rumija bio je od odsudne važnosti, jer 
je on izvana bio preobražen od trijeznog pravnika u opijenog slavitelja 
tajanstava božanske Ljubavi. Moglo bi se kazati da bez Shamsa ne bi bilo 
Rumija. Pa, ipak, ne smije se precijeniti uloga koju je Shams odigrao, pošto 
je Rumi već bio odnjegovani sljedbenik kada je Shams stupio na scenu. 
Istina je da ga je Shams uspio uputiti prema ozbiljenju nekih duhovnih 

postaja usavršenja do kojih on nije bio još prispio. Ali, sve u svemu, valja se 
prikloniti onom Nasrovom tumačenju: 

(Čini se da je Shams bio božanski poslani duhovni upliv koji je u 
određenom smislu "ospoljio" Rumijeva unutarnja kontemplativna stanja 
u formu poezije, i potaknuo okean njegova bića na gibanje koje je izazvalo 
goleme talase koji su preobrazili povijest perzijske literature." 

Nakon razdoblja od jedne ili dvije godine, tokom kojega je Shams bio 
stalni Rumijev pratilac, Shams je iznenada napustio Konju, na Rumijevu 
golemu zapanjenost. Rumi je uspio uvjeriti ga da se vrati, ali kratko poslije 
toga, oko 645/1247. godine, on ponovo nestaje i nikada više nije viđen. 
Prema nekim kazivanjima, ubijen je od jednog ljubomornog poštovaoca. Ma 
kako bilo, on je ostao da živi u Rumijevu srcu i postao je predmetom brojnih 
gazela ili ljubavnih poema" u Diwanu koji nosi njegovo ime. Posebice su 
bolne poeme koje pjevaju o razdvojenosti od Shamsa. Ali, u tim stihovima, 
kao i u cijeloj Rumijevoj poeziji, ubrzo postaje jasno da je izvanjska forma 
samo veo preko unutarnjeg značenja. Odvojenost od Shamsa al-Dina, 
"Sunca religije", bila je samo privid; odvojenost od božanski Voljenog, 
odvojenost "Sunca od Sunca" bila je stvarnost. 

Za razliku od većine sufijskih pjesnika — ili perzijskih pjesnika 
općenito — Rumi praktično nikada jedan gazel ne završava svojim vlastitim 
imenom, već ili nikoga ne spominje ili ukazuje na Shamsa, ili na neke druge 
likove.? U većini ovih stihova Shams predstavlja lik božanski Voljenog, 
sliku božanskog Sunca kako je odsjevnuto u savršenom svetom čovjeku. 
Ali se čini da je Rumi često zamjenjivao Shamsovo ime svojim vlastitim u 
smislu čina poniznosti i priznavanja Shamsove odlučujuće uloge u njegovu 
vlastitom preobraženju. U tim stihovima, makar on pjeva o Shamsovom 
savršenstvu, on, zapravo, očituje tajanstva svog vlastitog povezivanja s 
Bogom i ono uzvišeno duhovno stanje koje to povezivanje podrazumijeva. 


Zacijelo, Shams-i Tabriz-i samo razlog je — jer ja sam 
onaj koji otkriva da sam ljepota ljupkosti Božije!" (D 
16533) 
O toj povezanosti slijedi anegdota iz jedne od najstarijih i najmjero- 
davnijih Rumijevih biografija, koju vrijedi citirati. 
Jednog dana smo bili u vrtu Husama al-Dina Chalabija sa Mawlanom 
("našim učiteljem", Rumijem). On oba svoja blagoslovljena stopala bijaše 
stavio u potok, pripovijedajući o božanskim znanostima. Usred njegovih 

riječi on započe hvaliti odlike kralja ubogih Mawlane Shamsa al-Dina 
Tabrizija. Učitelj Badr al-Din Walad, jedan od najsjajnijih i najsavršenijih 
učenika, uzdahnu i reče: "Kakve li sramote! Kakvog li gubitka!" 

Mawlana ga upita: "Zašto je to gubitak? Zašto je to sramota? Šta sve 
misliš pod tim gubitkom? Šta je taj gubitak prouzročio? Kakve on ima veze 
s nama?" 

Badr al-Din se zbuni i pogleda u zemlju. Potom reče: "Jadao sam se 
stoga što nikada nisam susreo Shamsa al-Dina Tabrizija i nisam se nikada 
okoristio njegovim svijetlim prisustvom. Otuda dolazi sva moja sjeta i 
tuga." 

Mawlana se preda dugoj šutnji. A onda reče: "Tako ti nisi doživio 
prisustvo Mawlane Shamsa al-Dina — neka Bog uzvisi sjećanje na njega — po 
svetom duhu moga oca, doživio si prisustvo nekoga na čijoj svakoj dlaci visi 
po stotinu hiljada Shamsa Tabrizija, od kojih je svaki smeten pred širinom 
razumijevanja tajanstva njegove tajne." 

Nakon Shamsovog iščeznuća, Rumi nije nastavio svoje propovijedanje 
širem slušateljstvu, nego je svu svoju pozornost poklonio podučavanju 
sufijskih novaka. Od tada pa sve do kraja svoga života 672/1273. nastavio je 
svoje izobilno izlijevanje nadahnute poezije. 


Djela 


Glavna Rumijeva djela su: Diwan-i Shams-i Tabrizi, djelo koje se sastoji 
iz 40.000 stihova i Mathnawi ("Mesnevija"), koja se sastoji od oko 25.000 
stihova. K tome, sačuvane su tri zbirke njegovih govora i pisama. 

Diwan (sabrane poeme) sadrži nekih 3.230 gazela od ukupno 35.000 
stihova; 44 tarji ata, tipa poeme sastavljene iz dva ili više gazela, ukupno 
1.700 stihova; 2.000 ruba'iyyata ili "četverostiha." Diwan sadrži svu 
Rumijevu poeziju drukčiju od Mesnevije. On obuhvaća stihove pisane u 
razdoblju od skoro trideset godina, nekako od trenutka nakon Shamsova 
prispijeća u Konju do Rumijeve smrti. To je značajan podatak, jer se često 
zaboravlja da je izvjesni dio Diwana bio sastavljan istodobno sa Mesnevijom, 
tokom posljednjih dvanaest ili četrnaest godina Rumijeva života. 

Mada su trećina poema iz Diwana isključivo posvećene Shamsu, 
većina njih ne spominje bilo koju osobu, često završavajući frazama kao 
što je ova: "Budi tih!"; nekolicina poema slavi takve likove kao što su 

Salah al-Din Zarkub i Husam al-Din Chalabi.' Onaj prvi je, poput samog 
Rumija, prvotno bio učenik Burhana al-Dina Tirmidhija, ali se kasnije 
priključio krugu Rumijevih poštovalaca. Chalabi je bio Rumijev učenik 
i postao je neposrednim razlogom sastavljanja Mesnevije. Oba ova lika u 
Diwanu igraju ulogu sličnu ulozi Shamsa: oni su ogledala u kojima Rumi 
kontemplira božanski Ljubljenoga. 

Mesnevija ("Kupleti") obuhvaća šest knjiga poezije u didaktičkom 
stilu, ređajući se u dužini od 3.810 do 4.915 stihova. Dok Diwan sadrži 
Rumijeve pojedinačne gazele i druge mješovite poeme sastavljene prema 
ritmičnom obrascu, Mesnevija predstavlja jedinstveno djelo koje je bilo 
sastavljeno u svom postojećem poretku. 

Biografi smatraju da je Rumi započeo pisati Mesneviju na molbu 
svog najdražeg učenika Husama al-Dina Chalabija, koji je uočio da mnogi 
Rumijevi poštovaoci provode dobar dio vremena čitajući didaktičnu 
poeziju Sana'ija i 'Attara, dvojice majstora te vrste poezije prije Rumija. 
Takva djela predstavljaju sufijska učenja u lahko prijemčivoj i lahko 
pamtljivoj formi. Ona su mnogo više odgovarala toplini i bratstvu sufijskih 
krugova negoli klasični priručnici o istovjetnim sadržajima, koji su često 
pisani suhoparnim i uštogljenim jezikom. Takvu poeziju je mogao čitati i 
uživati u njoj bilo ko vičan govoru i sa izvjesnim osjećanjem duhovnog ili 
neposrednog "kušanja" (dhawg), dok su priručnike mogli izučavati samo 
oni sa formalnim obrazovanjem u religijskim znanostima. 

Chalabi je jednog dana preporučio Rumiju da napiše djelo u didaktič- 
nom stilu Sana'ija i 'Attara, kako bi upotpunio ostalu svoju poeziju. Rumi 
je odmah izvadio komadić papira na kojemu je već bilo napisano prvih 
osamnaest stihova Mesnevije. Od tog časa i nadalje su se Rumi i Chalabi 
redovito susretali. Rumi će sastavljati poeziju, a Chalabi će je prepisivati, 
a potom mu je iznova čitati. Njihov rad je započeo negdje oko 658/1260. ili 
659/1261. i nastaviće se, uz stanovito zakašnjenje, sve do Rumijeve smrti. 
Pošto se šest knjiga ovoga djela završava usred priče, čini se da je Rumi 
umro prije njegova upotpunjenja. 

Nalik drugim dugačkim didaktičnim poemama nastalim prije ove, 
Mesnevija je jedna opširna zbirka anegdota i pripovijesti izvedenih iz 
izuzetne raznolikosti vrela, od Kur'ana do svakidašnjeg narodnog humora. 
Svaka priča je ispričana kako bi istaknula određenu poruku, a njena pouka 
je raspravljana do krajnjih pojedinosti. Suština anegdota i, još osobitije, 

suština odstupnica nosi cjelokupni sukus islamske mudrosti, sa posebnim 
naglaskom na unutarnjem ili sufijskom tumačenju. 

Za većinu pojedinačnih poema iz Diwana se može kazati da predstavljaju 
posebna duhovna stanja ili iskustva, kao što je sjedinjenje s Bogom ili 
razdvajanje nakon sjedinjenja, opisana u prikladnim slikama i simbolima. 
Premda Diwan sadrži brojne kratke didaktične odlomke, u cjelini uzevši, on 
se pokazuje kao zbirka pojedinačnih i odvojenih kristalizacija i konkretizacija 
duhovnih stanja iskušanih na putu prema Bogu. Ukupno "osjećanje" Diwana 
predstavlja svojevrsnu duhovnu opijenost i ekstatičnu ljubav. 

Nasuprot Diwanu, Mesnevija je relativno umjerena. Ona predstavlja 
promišljeno i odmjereno nastojanje da se objasne raznovrsne dimenzije 
duhovnoga života i prakse učenicima koji su naumili slijediti Put. Općenitije 
kazavši, ona je napisana za bilo koga ko ima vremena da sjedi i promišlja 
smisao života i postojanja. 

Moglo bi se, u određenom smislu, kazati da Diwan sadrži toliko 
promplamsaja i svjetlucanja iz unutarnjih dimenzija Rumijeva duhovnog 
života. Svaka poema je simbolična slika jednog mističnog stanja kojeg je 
on iskusio na putu prema Bogu ili nakon dosezanja Cilja. Ali, Mesnevija 
je komentar na ta mistična stanja i duhovne postaje. Ona ih postavlja 
u sveukupni kontekst islamskih i sufijskih učenja i prakse. Ona ispravlja 
onaj pogrešni utisak koji se može primiti izučavanjem različitih poema u 
Diwanu, odvajajući ih i udaljujući ih od šireg konteksta sufizma i islama. 

Odveć slično Mesneviji u stilu i sadržaju je prozno djelo Fihi ma fihi (U 
onom jeste to što jest u onome), također napisano tokom posljednjih nekoliko 
godina Rumijeva života. To djelo, zapravo, predstavlja prijepise govora koje 
je Rumi kazivao raznovrsnim učenicima. Ovo djelo je, poput Mesnevije, 
odveć didaktično djelo, koje do pojedinosti i kroz sjajnu raznovrsnost 
usporedbi i analogija objašnjava različite dimenzije sufijskih učenja. 

Drugo prozno djelo je Majalis-i sab'ah (Sedam sjedeljki). Ovo rela- 
tivno kratko djelo sadrži određeni broj propovijedi očigledno održanih 
slušateljstvu koje nije obuhvaćalo samo sufije, nego i širi auditorij. Stil 
i činjenica da Rumi ne navodi ništa od svoje poezije smještaju ovo djelo u 
rano razdoblje njegova života, prije susreta sa Shdamsom. Jedan od najvećih 
poznavalaca Rumija smatra da je on održao te propovijedi prije smrti svoga 
oca, kada je bio u svojim ranim dvadesetim." Ako je to tako, njegovi sadržaji 
ilustriraju činjenicu da je on bio potpuno prožet sufijskim učenjima od svoje 

mladosti. To potkrepljuje mišljenje da je uloga Shamsa iz Tabriza bila uloga 
ispoljavanja njegova unutarnjeg znanja i duhovnih stanja u formi poezije. 

Najzad, postoje Rumijevi Makatib ili "Pisma", 145 dokumenata 
u prosjeku od jedne ili dvije stranice. Većina tih pisama je adresirana 
raznovrsnim prinčevima i uglednicima iz Konje, i to su, zapravo, pisma 
preporuke ili zamolbe za raznovrsne usluge, pisane u ime učenika ili prijatelja. 
Jer, većina tih pisama se ne bavi Rumijevim duhovnim učenjima, osim 
usputno; glavnina ulomaka koji bacaju svjetlo na njegova učenja prevedena je 
ovdje. Nasuprot mnogim zbirkama pisama sufijskih učitelja, Makatib sadrže 
samo jedno pismo posebice adresirano na nekoga ko se raspitivao za duhovni 
savjet (broj 68, djelomice prevedeno u odjeljku II, B, 1). 


Učenja 


Rumijeva opsežna djela predstavljaju kaleidoskopsku sliku Boga, čovjeka, 
svijeta i međuodnosa ove tri realnosti. Ali, unatoč često zbunjujućoj 
složenosti slike koju Rumi slika, sva njegova izlaganja i objašnjenja su 
tako natopljena svagdanjom aromom i tako su skladna da se gotovo može 
suglasiti sa onima koji tvrde kako su sva ona svodiva na jednu sentencu 
ili frazu. Mada njegova učenja, vjerojatno, nikada ne mogu biti potpuno 
opsegnuta bilo kakvim sustavnim izlaganjem, sva ona, jamačno, izražavaju 
jedincatu zbilju, najvažniju zbilju Rumijeva postojanja i samoga islama: 
"Samo Bog zbiljski postoji." 


Koliko samo svijet sadrži riječi! Ali sve imaju jedno 
značenje. Kada porazbijaš krčage, tad jedna voda je. 
(D 32108) 


Rumi nikada nije planirao pisati organizirani priručnik o sufizmu 
ili ponuditi iscrpno objašnjenje djelomičnog ili cjelokupnog njegova 
učenja. Neki njegovi suvremenici su čak prigovarali njegovu nesustavnom i 
anegdotskom stilu, pitajući se zašto ondje nema ni spomena "metafizičkim 
raspravama i uzvišenim tajanstvima" (M III 4234). Mnoge velike sufije 
njegova vremena su pisali učene i sustavne rasprave o sufijskom učenju. 
Ali, za razliku od njih, Rumi nije "opisivao i definirao pojedinačno stanje 
i postaje kojima se mistik uspinje k Bogu" (M III 4236). Rumi odgovara 
svojim klevetnicima na način koji jasno izražava njegovu vlastitu ulogu, 
kako ju je on shvatio: 

Kada je Kur'an objavljen, nevjernici su ga na isti način 
kritizirali. 

— To su samo izmišljotine i priče prijezira vrijedne - oni 
su govorili. 

Ne postoji nikakvo duboko istraživanje ili uzvišeno 
propitivanje. I mala djeca to znaju. On je samo zbir 
naloga o tome što je dopušteno i što zabranjeno je'. (M 
III 4237-39) 

Drugim riječima, Vi možete, ako želite, kritizirati riječi moje, ali vi 
znati morate da, poput samih Božijih riječi, poruka spasenja ljudskome rodu 
su one. 

U mnogim odjeljcima Rumi jasno tvrdi da njegov cilj u prvome redu 
nije da objašnjava, već da upućuje. Njegova svrha je u sastavljanju poezije 
i u govorenju svojim slušateljima, a ne u davanju znanstvenog ili učenog 
tumačenja o ovom ili onom pitanju islamskog učenja. Niti je njegova svrha 
u tome da im objašnjava šta sve sufizam, ona unutarnja dimenzija islama, 
znači. On jedino želi da oni spoznaju da su, kao ljudska bića, određeni 
samom svojom prirodom da se okrenu prema Bogu i da Mu se potpuno 
posvete.? 

O Rumiju, zapravo, možemo kazati ono što možemo kazati o brojnim 
drugim likovima u povijesti islamskoga mišljenja: on prihvaća načelo 
"ispovijedanja Božije jedinosti" (tawhtid) kao takvo i objašnjava šta sve to 
načelo podrazumijeva za nas kao ljudska bića u pojmovima naših ideja, 
naših aktivnosti i našeg postojanja. Ali ovo jednostavno stajalište nam ne 
može govoriti zašto je Rumi u tolikoj mjeri privlačio pozornost od vremena 
svoga življenja do danas. Mora se vidjeti ne toliko šta on govori nego 
kako govori o tome. Čim se Rumijeva poruka odvoji od njegova načina 
izražavanja te poruke, ona nekako postaje suhoparna i nenadahnjujuća. To 
je glavni nedostatak knjiga o Rumiju — koje, razdvajanjem njegove poezije 
od mišljenja, gube iz vida njegovo srce i dušu. Vrednovati Rumija u svim 
njegovim dimenzijama znači čitati Rumija samoga, a ne učene tumače. 

Ali zapadni čitatelj se susreće sa brojnim zaprekama kod čitanja 
i razumijevanja Rumijevih djela. Ostavljajući po strani dobro poznate 
zapreke prijevoda uopće, ondje preostaju stalna ukazivanja na islamska 
učenja sa kojima čitatelj ne može biti upoznat. Rumijev univerzum je 
oblikovan Kur'anom, Poslanikom i muslimanskim svetim ljudima, baš kao 

što je i Dante bio oblikovan snagom Krista, Biblije i Crkve. Ali, Rumijeva je 
poruka, nasreću, tako univerzalna i on je tako liberalan u svome korištenju 
slikovita govora izvučenog iz vrela zajedničkih sveukupnom ljudskom 
iskustvu, tako da te prepreke ne predstavljaju temeljnu zapreku. One 
mogu biti prevladane pažljivim odabirom tekstova. Kao rezultat mogu biti 
predstavljena njegova suštinska učenja uz golemu raskošnost simbolizma i 
slikovita govora još neopterećenih dugim objašnjenjima nepoznatih pitanja, 
ma kako korisna ta objašnjenja mogla biti u svom vlastitom skladu. 

Jednu drugu zapreku je teže prevladati negoli onu prvu: temeljito 
razumijevanje gotovo bilo kojeg odlomka Rumijevih djela pretpostavlja 
upoznavanje sa cjelokupnim opsegom njegovih učenja. Rumi nikada ne 
započinje jednostavnim, a potom postupnim uvođenjem čitatelja, kroz 
postaje, u temelje sufijskog učenja. Njegov Diwan unaprijed isključuje 
takvu proceduru po samoj svojoj prirodi. Ali, čak i Mesnevija, koja je 
od početka bila didaktično djelo i koja zadržava svoju prvobitnu formu, 
nikako ne nastoji redati sadržaj u smislu stupnjeva poteškoće ili složenosti. 
Rumi prvim stihom aludira na jedno cjelovito razastiranje sufijske teorije 
i prakse. 

K tome još, Rumijeva učenja su uzajamno povezana na bezbroj načina. 
Svaki stih njegove poezije bi, praktički, mogao djelovati kao polazište za 
izlaganje cjelokupnog obujma njegovih učenja. Kada se Rumijeva poezija 
uči u tradicionalnim krugovima u islamskom svijetu, nije neuobičajeno 
za jednog učitelja da provede mjesece dana na jednoj kratkoj anegdoti iz 
Mesnevije ili na jednom gazelu iz Diwana. Na kraju učenja tokom nekoliko 
godina, učenik može otkriti kako je čitao samo jedan mali postotak 
Rumijevih stihova. Ali, temeljito izučavajući te stihove, on će biti upoznat 
sa ukupnim sadržinskim opsegom Rumijevih duhovnih učenja i bit će 
kadar čitati ostatak njegove poezije sa dostatnim razumijevanjem, i to bez 
učitelja. To, naravno, ne znači da će i sam nužno postati učiteljem Rumijeva 
stiha. Kao što svaki istraživač Rumija zna, njegovi stihovi su jedan neiscrpni 
okean i, u krajnjoj liniji, razumijevanja jednog istraživača će ovisiti o 
njegovoj vlastitoj sposobnosti. 

Okean u krčag saspeš li, kako će ga samo jedan dan 
zadržati? (M 120) 


Prozor određuje koliko svjetlosti u kuću ulazi, pa makar 
istok i zapad Mjesečevi zraci obasjavali. (D 9911) 

Ukratko, kroz razumijevanje bilo kojeg Rumijeva učenja povlači 
se stanoviti stupanj razumijevanja svih ostalih njegovih učenja. Čitatelj 
samo do određene mjere može izvući korist iz Rumijeve poezije koja je već 
u bliskoj vezi sa učenjima koja ona sadrži — ili, trebalo bi dodati: samo do 
određene mjere njegov duh ih priziva i "prikuplja". Stoga, glavna svrha ove 
knjige jest da u glavnim crtama izloži i ukratko objasni, koliko je to moguće 
Rumijevim vlastitim riječima, središnje teme njegovih djela. 


Tri dimenzije sufizma 


Sufijska učenja se mogu podijeliti u tri velike kategorije. Prve dvije 
kategorije se mogu odnositi na "mudrost" i "metodu", ili, u pojmovima 
uobičajenije korištenim u kontekstu islama, na "znanje" ('ilm) i "postupke" 
('amal), to jest na "teoriju" i "praksu". Prema Poslanikovu učenju, "znanje 
bez djela je poput drveta bez ploda". Ovdje je "znanje", naravno, isto ono na 
šta je Poslanik ukazivao u mnogim drugim pravorijecima kao što su ovi: 
"Potraga za znanjem je dužnost svakog muslimana"; "Tražite znanje, čak i 
u Kini"; "Znanje je svjetlost koju Bog spušta na srce svakog ko tu svjetlost 
želi." To je znanje o samome Bogu i čovjekovom konačnom svršetku. Za 
muslimane je znanje otkriveno Kur'anom. U takvoj perspektivi "postupci" 
znače primjenjivanje tog znanja na svačiji svakidašnji život. Za muslimane 
to označava praksu islama. 

U kontekstu ovog islamskog poimanja znanja i djela sufije naglašavaju 
i treći element koji nije tako izričito zapisan u Kur'anu i Hadisu: duhovno 
ozbiljenje ili uzdižuća stanja ljudskog usavršavanja koja rezultiraju približava- 
njem Bogu. Sufije stalno navode jedan Poslanikov pravorijek: "Zakon su 
moje riječi, Put su moja djela, a Istina su moja unutarnja stanja." Sufije ovdje 
razumijevaju "Zakon" ili Šerijat u njegovu najširem značenju, obuhvatajući 
"znanje" i sva teorijska učenja islama. "Put" ili Tarigah je, potom, metoda 
dovođenja Zakona u praksu. A Zbilja ili Hagigah predstavlja unutarnja stanja 
i postaje koje je duhovni putnik postigao na svom putovanju prema Bogu i u 
Bogu. 


Zakon je poput svjetiljke: ona put pokazuje. Ne možeš 
kročiti naprijed bez svjetiljke. Kada stupiš na stazu, tvoj 
hod Put je. A kada dosegneš cilj, on Istina je. 

Zakon se može usporediti sa učenjem teorije iz medicine. 
Put uključuje izbjegavanje neke hrane i uzimanje nekih 
lijekova na temelju te teorije. Potom, Istina znači prona- 
laženje trajnoga zdravlja i dalje potrebe za teorijom i 
praksom prestajanje. 


Kada čovjek umire u životu ovoga svijeta, Zakon i Put 
bivaju odvojeni od njega, a samo će Istina ostati... Zakon 
je znanje, Put su djela, a Istina je dosezanje Boga. (M V, 
Proslov). 


Ovo su, naime, tri dimenzije sufijskoga učenja: Zakon, Put i Istina; ili 
znanje, djela i dosezanje Boga; ili teorija, praksa i duhovno ozbiljenje. 

Znanje o Bogu, čovjeku i svijetu u konačnici se izvodi iz samoga Boga, 
najprije značenjima objave, to jest — u kontekstu islama — značenjima Kur'ana 
i Poslanikova Hadisa; a potom značenjima nadahnuća ili "otkrivanja", to jest 
duhovne vizije svetih ljudi ili duhovno ozbiljenih sufija. Znanje priskrbljuje 
prosvjetljenje, tako da čovjek može vidjeti sve u svom vlastitom prostoru. 

Stoga "znanje" ili teorijska dimenzija religije, koja se kodificira_ u 
formi božanskog Zakona, smješta čovjeka u totalni univerzum, definirajući 
njegovu prirodu i odgovornosti kao ljudskog bića. Znanje i teorija pronalaze 
svoju upotpunjujuću dimenziju u praksi ili Putu, koji se određuje "djelima" 
ili Poslanikovim sunnetom, normom za svaku Bogom usmjerenu ljudsku 
aktivnost. Slijediti sufijski put znači podlagati se nalozima i zabranama 
Božijim sukladno onom urneku priskrbljenom od Božijeg Poslanika: "Vi 
imate dobar primjer u Božijem Poslaniku, svak ko god vjeruje u Boga 
i Posljednji dan, i ko se često sjeća Boga" (Kur'an XXXIII, 21). "Kaži (o 
Muhammede): 'Ako volite Boga, mene slijedite, a Bog će zavoljeti vas i 
grijehe vam vaše oprostiti"" (III, 31). Sufijski put je, još osobitije govoreći, 
slijeđenje modela koji je priskrbljen od Poslanikovih zastupnika na Zemlji, 
svetih ljudi, koji su šejhovi ili duhovni učitelji. 

Stupivši jednom na Put, učenik počinje proživljavati proces unutarnje 
preobrazbe. Ukoliko je on među onima kojima je dosuđeno da dosegnu 
duhovno savršenstvo, on će se uspeti uspravno postavljenim ljestvama 
koje se protežu do neba i s onu stranu nebesa; alhemija Puta će preobraziti 
bakarnu osnovicu njegove supstance u čisto i plemenito zlato. Istina ili 
"dosezanje Boga" nije jednostavan proces jednog koraka. Može se reći 
da se ova treća dimenzija sufijskog učenja bavi sveukupnim unutarnjim 

iskustvima koja proživi duhovni putnik na njegovu putovanju. Ona 
se skrbi za sve "vrline" (akhlag) koje sufija mora steći, pridržavajući se 
Poslanikova pravorijeka: "Poprimite vrline Božije!" Ako stjecanje vrlina 
znači "zadobivanje Boga", to je tako stoga što vrline ne pripadaju čovjeku. 
Učenik Puta, privezan uz Božiju milost i uputu, postiže proces očišćenja 
tako da se veo ljudske prirode postepeno pomjera sa ogledala prvobitne 
ljudske supstance, načinjene na sliku Božiju, ili, Poslanikovim riječima 
kazano, "na sliku Svemilosnoga." Svako savršenstvo koje postigne čovjek 
jest Božije savršenstvo odraženo unutar njega. 

U klasičnim priručnicima ova treća dimenzija sufijskog učenja je 
razmatrana, uglavnom, pod naslovom "duhovnih postaja" (magamat) 
i "duhovnih stanja" (ahwal). Mi sa određenog stajališta možemo ovu 
dimenziju nazvati "sufijskom psihologijom" — ukoliko pojam "psyche" 
razumijevamo u najširem mogućem značenju, kao ekvivalenta "duhu" 
u Rumijevoj terminologiji. Sufijska psihologija bi mogla, potom, biti 
definirana kao "znanost o preobrazbama proživljenim snagom duše na 
njenom putovanju prema Bogu". Valja se, međutim, prisjetiti da ta znanost 
nema nikakve sličnosti sa "psihologijom" kakvom je ona danas poznata 
na Zapadu. Jer u Rumijevoj terminologiji moderna psihologija se potpuno 
temelji na istraživanju samoga jastva. Ali "jastvo" (nafs) je najniža dimenzija 
čovjekove unutarnje egzistencije, njegova životinjska i sotonska narav. 
Samo Bog ili duša mogu poznavati dušu, koja je čovjekova najuzvišenija 
ili anđeoska priroda. Jastvo, u krajnjoj liniji, ne može, čak, spoznati sebe 
bez potpuno izvrnutog gledišta, jer sve od svoje pozitivne zbilje ono prima 
od duše koja počiva iznad i s onu stranu jastva. Samo duša, koja obuhvaća 
i obgrljuje jastvo, može spoznati jastvo. I samo su sveti ljudi dosegnuli ono 
stanje u kojemu je njihova svijest o zbilji usredsređena na njihove duše ili 
na Boga. 

Za "duhovne postaje" se u sufijskoj psihologiji kaže da su duhovna 
i moralna savršenstva ili "vrline" koje je duhovni putnik polučio na stazi 
prema Bogu. Jednom ozbiljivši probuđenost, naprimjer, duhovni putnik 
se kreće prema pokajanju i, potom, prema samopreispitivanju; ili, jednom 
postigavši pokornost, on se uspinje prema duhovnom viteštvu i, potom, 
prema širenju. Djelo poput Ansarijevog Manazil al-sa'irin, iz kojega su 
uzeti ovi primjeri, klasificira duhovne postaje u deset odjeljaka sukladno 
stotini različitih podjela." Ostale sufije su upotrijebili potpuno drukčije 
sheme i klasificirali su duhovne postaje u većem ili manjem broju podjela. 

Ali, općenita ideja svih klasifikacija je ista: uzlazna ljestvica duhovnih 
savršenstava koju čovjek mora savladati. 

Što se tiče duhovnih stanja", za njih se obično kaže da se sastoje od 
duhovnih milosti koje su izravno podarene od Boga i izvan su ljudske moći 
stjecanja. Za razliku od duhovnih postaja, duhovna stanja se ne motre 
kao kretanje u jednoj uzlaznoj hijerarhiji, već, radije, kao nešto što dolazi 
i odlazi po božanskoj volji. 

Bilo kako bilo, Rumi izričito ne razmatra "duhovne postaje i duhovna 
stanja", niti ih razmatra kao takve. Ali on razmatra unutarnja duhovna 
iskustva koja duhovni putnik doživljava u velikoj mjeri, kao i stajališta 
i duhovne postaje koje čovjek mora nastojati postići. Kao što je ranije 
naznačeno, brojne poeme u Diwanu se mogu smatrati poetičnim izrazima 
osebujnih duhovnih stanja i iskustava. 

Ukratko, Rumi priskrbljuje temeljito razjašnjenje sufijske psihologije, 
ali ne u pojmovima sustavnih shema koje se nalaze u klasičnim priručnicima. 
Stoga, istraživač njegovih djela mora i sam priskrbiti okvir unutar kojega se 
ta učenja mogu razmatrati. 


Plan knjige 


Ovo djelo je podijeljeno u tri dijela prema upravo razmotrenoj shemi: znanje 
ili teorija, postupci ili praksa i dosezanje Boga ili "duhovna psihologija". 
Rumi priskrbljuje temelje za tu razdiobu u naprijed navedenom odlomku, ali 
ja ne tvrdim da je cijela ova shema išta drugo doli moje vlastito nesavršeno 
razumijevanje i ponovna preraspodjela Rumijevih učenja. Mnoge druge 
sheme bi, nesumnjivo, mogle biti razmotrene. U svakom slučaju, još se valja 
složiti sa onima koji kažu da ni sam Rumi nije predstavio svoja učenja kao 
jedan "sustav" i da, stoga, nastojati ih sistematizirati znači rizikovati da ih 
se pogrešno protumači. Zacijelo, bilo ko da traži da objašnjava i tumači 
Rumijeva učenja treba unaprijed upozoriti čitatelja na poteškoće uključene 
u takav poduhvat i treba ga podsjetiti na onaj poznati stih sa početka 
Mesnevije: 


Svak ima postati mojim prijateljem prema vlastitom 
mišljenju svome. On ne smije tražiti moja tajanstva 
izvan mene. (M16) 


UVOD 33 


Moguće bi bilo potpunije sistematizirati i rasporediti Rumijeve ideje 
unutar ovog ovlašnog prikaza negoli se tome pristupilo u ovome radu. 
Međutim, to bi osujetilo moju nakanu da dopustim Rumiju da predstavi 
svoja učenja svojim vlastitim riječima. Što se više analiziraju njegova djela, 
to se ona više pokazuju kao "filozofija" ili, možda, kao zbir ideja punovažnih 
jedino za povijest mišljenja, prije negoli kao živa duhovna poruka koju nam 
je on naumio. 

Bilo kako bilo, ja sam nastojao zadržati Rumijeve vlastite riječi i 
značenja izražavanja. Moje vlastite zamjedbe samo predstavljaju uvod u ono 
što Rumi želi kazati, a ne iscrpno objašnjavanje njegovih učenja. Čitatelj će 
se često susretati sa stanovitim nedosljednostima u navođenim odlomcima 
ili može uočiti da Rumi upotrebljava jedan pojam u značenju drukčijem 
od onoga kojeg sam ja razmatrao u mojim uvodnim bilješkama. Premda 
bi se mogle izgladiti te nedosljednosti i upotrebe kroz temeljitije izlaganje 
teorijskih osnova sufijskih učenja, to bi moglo imati za posljedicu preveliko 
udaljavanje od arome izvornih odlomaka i od mog postavljenog cilja da 
dopustim Rumiju da govori sam za sebe. Te nedosljednosti, u svakom 
slučaju, odražavaju izvorni tekst, a moglo bi se kazati da u izvorniku postoji 
nešto providnosno u vezi sa tim nedosljednostima. U krajnjoj liniji, one 
podsjećaju čitatelja na to da svako teorijsko i doslovno tumačenje Rumijevih 
učenja ne može nikada biti dostatno. Ako čitatelj istinski želi znati o čemu 
Rumi govori, on mora slijediti njegov savjet i ući unutar "značenja" s onu 
stranu izvanjske forme njegovih učenja. 


Tu tvrdoglavu formu duhovnim putovanjem rastopi! 
Ispod nje ćeš Jedinost nalik riznici pronaći! (M 1 683) 


Prijevodi 


Potrebno je da nešto kažem o mome metodu prevođenja izabranih 
dijelova iz Rumijevih djela. Pregnuća R. A. Nicholsona i A. J. Arberryja 
su učinila Rumija najprevođenijom osobom islamske literature i mišljenja. 
Nicholsonovo monumentalno priređivanje i prijevod Mesnevije, skupa sa 
dva toma njegovih komentara, objelodanjeno prije više od šezdeset godina, 
za svagda je zadužilo sve istraživače Rumija. Njegov prijevod pedeset poema 
iz Diwana godinama je predstavljao samo ozbiljno istraživanje ovoga djela 
na engleskom jeziku. Arberryjevi prijevodi djela Fihi ma fihi, 400 gazela 

i izbor ruba'iyyata samo su nastavili doprinositi bogatstvu izvornih vrela 
dostupnih na engleskom jeziku. Oba ova znanstvenika su bili krajnje 
posvećeni brižljivom prevođenju sa perzijskog izvornika.'! Nicholsonovi 
prijevodi su nadasve tako tačni da je njegov tekst od riječi do riječi sukladan 
izvorniku. Njegova vjernost je takva da čak dodaci tekstu, koji se jasno 
razumiju na perzijskom, a nužni su za gramatičke prijevode na engleskom, 
obično su naznačavani u parentezama. 

U mojim vlastitim prijevodima ja sam se držao bliže Arberryjevu 
metodu u tome da sam izbjegavao parenteze i ostale nepotrebne nezgrapnosti 
u nastojanju da ponudim čitljiv engleski tekst. Često sam, međutim, išao dalje 
od Arberryja u svojim literarnim i proznim prijevodima, jer sam bio više 
naklonjen priskrbljivanju ekvivalentnih idiomatskih izraza namjesto tačnog 
prijevoda; a često sam dodavao objašnjenja u formi jedne ili dviju riječi ili 
fraza u nastojanju da izbjegnem potrebu za podnožnom napomenom. Pa 
ipak, prijevodi su potpuno vjerne predstave izvornika. Svi odlomci koje 
su preveli Nicholson ili Arberry također su pažljivo uspoređeni sa mojim 
verzijama, a ja sam zadovoljan da su moji vlastiti prijevodi podjednako tačni 
ili, čak, tačniji. 

Potrebno je također istaći da ovaj prijevod posjeduje jednu odliku 
koja se ne nalazi kod Nicholsona i Arberryja: on zadržava dosljednost kod 
prevođenja nekih važnih tehničkih termina. Iz Nicholsonovog djela — i iz 
djela njegovog učenika Arberryja, koji u vezi s tim slijedi svoga učitelja 
- može se zaključiti da je on osjećao kako je najbolje da se neki termini 
prevedu na različite načine sukladno kontekstu. U mnogim slučajevima 
bi se, jamačno, moglo složiti s tim, ali postoji nekoliko termina koji igraju 
ključnu i središnju ulogu u Rumijevu mišljenju. Makar oni mogli izgledati 
tako kao da označavaju različita značenja u različitim kontekstima, kada 
su različito prevedeni, jedna značajna i, čak, temeljna nit dosljednosti, 
provlačeći se kroz Rumijeva djela, biva izgubljena. Moje vlastito mišljenje 
je da je bolje zadržati jedan tehnički termin na engleskom i razjasniti 
poredak značenja koja on obuhvaća kroz definiciju i pokazivanje kako je on 
upotrijebljen u različitim kontekstima. 

Najistaknutiji primjer ovoga tipa tehničkog pojma je riječ mana 
("značenje") suprotstavljena riječi surat ("forma"). Međuigra ova dva pojma 
igra prvorazrednu ulogu u Rumijevim učenjima, kao što sam i pokušao 
pokazati u ovome radu. Ali u Nicholsonovim i Arberrijevim prijevodima 

suodnos između ova dva termina je potpuno izgubljen zbog nedosljednosti 
prijevoda riječi mana."? 

Trebao bih naglasiti da ja ne želim kritizirati ni Nicholsona niti 
Arberryja s tim u vezi. Zadaća koju su oni izvršili, istražujući Rumija, 
neusporediva je; posebice danas niko ne pokušava pisati o Rumiju na 
engleskom — ili čitati Mesneviju na perzijskom — bez priznavanja golemog 
duga Nicholsonu. Pa ipak, uvijek ima mjesta za poboljšanje pregnuća 
ranijih znanstvenika, posebice kada se ima u vidu istraživanje pojedinačne 
dimenzije Rumijevih djela kao zasebne u odnosu na ostale dimenzije. 

Moja liberalna upotreba velikih slova može prizivati napomenu. 
Općenito uzevši, ja koristim velika slova tamo gdje se ona ne bi mogla 
očekivati stoga jer postoje neke nijanse u značenju koje, inače, može biti 
izgubljeno. Osebujnije govoreći, ja ih koristim za bilo koje ime ili atribut 
Božiji, bilo teološki ili poetički. Tako je, naprimjer, Bog Milostivi, Živi i 
Vladar, i On posjeduje Vlast, ali On je također Prijatelj, Skrivena Riznica, 
Slikar, Mjesec, Okean, Sulejman opstojanja, Ushititelj i, čak, prigodice, 
Krvolok, Skladištar. Iste riječi u drugim kontekstima ne mogu se odnositi 
na Boga i, stoga, su upotrijebljena mala slova. Zamjenice koje se odnose na 
Boga također su pisane velikim slovom. Ja također upotrebljavam velika 
slova za neke islamske i sufijske termine kako bih naznačio da se oni 
koriste u tehničkom smislu ili su, praktički, vlastite imenice. Prema tome, 
kao što je uobičajeno za riječi o islamu, pojmovi poput imena i atributa 
napisani su velikim slovom kada se odnose na imena i atribute Božije. 
Ostali primjeri uključuju Drugove (poslanika Muhammeda), Pravi Put (= 
islam ili sufizam), Put (= sufizam), Vrijeme (= sveukupni ciklus vremena i 
postojanja), Riba (= mistično biće koje podupire Zemlju), Pero (= Vrhovno 
Pero kroz koje je Bog stvorio univerzum), Prijestolje (Božije = deveto 
nebo). Najzad, ja koristim velika slova za neke sufijske termine posebnog 
značenja koji drugdje ne moraju biti prepoznati; naprimjer, Duh i Oko (= 
organi mistične vizije), Posjedovatelji Vizije (= sveti ljudi), Muškarci (= sveti 
ljudi, duhovni ratnici), Pol (= najuzvišeniji svetac vremena koji podupire 
univerzum), Jezik Ptica (= govor posvećenih ljudskih duša). Ukoliko sam, 
katkada, bio nedosljedan, možda je to bilo neminovno, jer, ja sam bio, među 
ostalim stvarima, sučeljen sa problemom gdje da povučem liniju između 
stvorenog i Nestvorenog, liniju koju će Rumi osobno povlačiti na različitim 
razinama sukladno pojedinačnom gledištu o kojemu je riječ. Ja ištem oprost 
od onih čitatelja koji su osjetljivi na takve nedosljednosti. 

Ondje preostaje metod upotrijebljen u odabiru odlomaka za prevođenje. 
Čitatelji upoznati sa Rumijevim djelima ipak se mogu pitati zašto sam načinio 
ovaj a ne neki drugi izbor, pošto su mnogi drugi odlomci mogli ilustrirati 
moje naglašavanje podjednako dobro ili i bolje. U tom pogledu sam ja bio 
usmjeravan snagom dva razmatranja. Prvo, ja sam donekle nastojao izbjeći 
već prevođene odlomke. To je značilo birati manje odlomke iz Mesnevije i 
Fihi ma fihi negoli se moglo očekivati, i zanemarivati mnoge profinjene gazele 
u Diwanu. Ali, pošto su Nicholson i Arberry preveli samo oko deset procenata 
Diwana, neprevedeni dijelovi su zadržali neiskorištenu riznicu sufijskog 
sadržaja koju sam ja nastojao u potpunosti iskoristiti." Drugo, ova knjiga 
je bila prvobitno zamišljena kao uvod u jednu reprezentativnu antologiju 
Rumijevih djela sada već u narastanju. To još znači upotpunjavanje ovoga 
sveska. Stoga sam ja izbjegao sav sadržaj provizorno odabran za tu antologiju, 
uključujući nekih tri stotine izabranih gazela. 


William C. Chittick 
Woodbury, Connecticut 
7. august 1981. 

MOTRITI STVARI KAKVE JESU 


1. Forma i značenje 


Rumi nema ništa drugo doli sažaljenja i prijezira za one koji motre na svijet i 
unutar sebe, a ne shvaćaju da ono što oni gledaju je zastor preko zbilje. Ovaj 
svijet je san, tamnica, zamka, pjena koju izbacuje more, prašina podignuta 
galopom konja. Ali on nije ono što se čini da jest. 


Ako je sve što nam se pokazuje bašto što nam se pokazuje, 
tad Poslanik, koji je bio obdaren tako pronicavim gleda- 
njem, prosvjetljenim i prosvjetljujućim, nikada ne bi 
povikao: "Gospodaru, pokaži nam stvari kakve one 
jesu!" (F 5/18) 


Rumi povlači temeljnu razliku između "forme" (surat) i "značenja" 
(mana).! Forma je izvanjska pojava stvari, a značenje njena unutarnja 
i nevidljiva zbilja. Najzad, značenje je nešto što je znano samo Bogu. A 
pošto je Bog s onu stranu bilo koje vrste mnoštva, značenje svih stvari je, u 
konačnici, Bog. Forma je sjena, značenje je Sunce. (M VI 4747) 


Naspram značenja šta je forma? Odveć prijezira vrije- 
dna. U mjestu drži značenje nebesa... 

Značenje vjetar na lutanje tjera poput mlinskog točka 
zatočenog u vodi potoka. (M 1 3330, 33) 

Znaj da spoljna forma nestaje, ali Svijet Značenja za- 
uvijek ostaje. 

Dokle ćete gladiti oblik krčaga? Odbacite oblik krčaga: 
idite vodu tražite! 

Motreći formu, o značenju vi svijest nemate. Ako ste 
pronicavi, iz školjke biser zgrabite. (M II 1020-22) 


Svijet je tad forma, ili zbir mirijada formi. Svaka forma po samoj 
svojoj prirodi očituje svoje vlastito značenje, koje jest njena zbilja s Bogom. 
Čovjekova je zadaća da ne bude zavaran formom. On mora shvatiti da 
forma ne postoji poradi sebe same, nego ona očituje značenje iznad i s onu 
stranu sebe. 


Forme su ulje, značenje je svjetlo — inače, ne bi ustrajno 
pitao zašto. 

Ako je forma sebe same radi, tad zašto pitaš Zašto? '(...) 
Stoga ni mudrost ne može dopustiti da spoljne forme 
nebesa i stanovnika Zemlje trebaju samo zato opstojati. 
(M IV 2994-95, 98) 


Segni s onu stranu forme, iz imena seži! Uteci naslovima 
i imenima i prema značenju bježi! (M IV 1285) 


"Poslanik je kazao: Motrite formu nebesa i Zemlje, i kroz tu formu 
izvucite pouku iz onog Univerzalnog Smisla. Jer vi vidite promjene izazvane 
Točkom nebeskim, kiše iz oblaka u sezoni, ljeto i zimu, i mijene Vremena. 
Vi vidite da je sve na svome mjestu i u skladu sa mudrošću. Najposlije, kako 
taj oblak bez duše zna da mora poslati kišu u određenom godišnjem dobu? 
Vi vidite zemlju kako hrani biljke i od jednog načini desetero. Dakle, Neko 
to izvodi. Pogledajte Ga značenjima ovoga svijeta i uzmite zadovoljštinu 
od Njega. Baš kao što uzimate zadovoljštinu iz značenja ljudske zbilje kroz 
tijelo, tako uzmite zadovoljštinu iz značenja svijeta kroz formu svijeta." (F 
39/51) 

Dihotomija između značenja i forme je glavno uporište Rumijevih 
učenja, i ona se mora stalno držati na pameti. On na nju ukazuje u toliko 
različitih konteksta i kroz golemu raznovrsnost slika i simbola. Ne 
postoji, zapravo, nikakav glavni razlog da se imenuje temeljna dihotomija 
unutar zbilje, kao što je ona između "forme i značenja", osim što ovaj par 
termina izgleda da je obuhvatniji u primjeni od svih parova koje Rumi 
upotrebljava, a on na njega, možda, ukazuje češće negoli na bilo koji drugi 
par. U svakom slučaju, ne smijemo nastojati preveć blisko vezivati Rumija 
za pitanje terminologije. "Značenje" je po definiciji s onu stranu forme 

i njenih ograničenja. Prema tome, svi pokušaji da se ono izrazi riječima 
moraju donekle biti dvosmisleni. Umjesto da nametnemo strogo filozofske 
definicije Rumijevoj terminologiji, radije ćemo njemu dopustiti da on za 
sebe govori dok podstiče čitatelja da prevali s onu stranu definicija i granica 
ljudskoga jezika. 

Rumi često razmatra dihotomiju značenje-forma u pojmovima 
izvedenim iz filozofskog obrasca, a još češće u slikama i simbolima poezije. 
Nekolicina pojmova koje on najčešće dovodi u parni odnos su: drugostepeni 
uzroci (asbab) i Prvi Uzrok (musabbib), vidljivi (zahir) i skriveni (batin), 
prašina i vjetar, pjena i more, slika i slikar, sjena i svjetlo. 


Ljudi motre posredne uzroke i misle da sveg bivajućeg su 
izvorište. Ali je svetima otkriveno da su to tek koprene. 
(F 68/80) 

Oni su na očima koprene, jer svako oko nije vrijedno 
vidjeti Njegovo umijeće. 

Mora se imati oko koje proseže kroz drugostepene 
uzroke i razdire sve koprene, 

do kraja, da bi moglo vidjeti Prvi Uzrok na Ne-mjestu 
i spoznati da nastojanje, stjecanje i trgovanje su uzalu- 
dni. 

Svako dobro i zlo dolaze od Prvog Uzroka. O oče, zna- 
čenja su i drugostepeni uzroci 

samo duh materijaliziran na glavnoj džadi, 

kako bi razdoblje budnosti moglo nešto duže potrajati. 
(M V 1551-55) 

Ko god motri drugostepene uzroke, jamačno je štovalac 
forme. Ko god motri Prvi Uzrok, taj ima postati svjetlom 
koje luči Značenje. (D 25048) 

Zemlja je vanjski oblik praha, ali su svjetlosni atributi 
Božiji unutra. 

U rat sa svojom nutrinom upustila se vanjština njezina; 
njena nutrina je poput bisera, a obični kamen je njena 
vanjština. 

Njena vanjština veli: 'Ničeg nema više, samo postojim 
ja'. Njena nutrina kaže: "Pogledaj dobro ispred i iza!" 

Njena vanjština poriče, govoreći: 'Nutrina je ništa. 
— Pričekaj! Mi ćemo ti pokazati — na to će nutrina. (M 
IV 1007-10) 

Samo je ovaj dokaz nevjernika: "Osim vanjštine ove ne 
vidim drugog staništa." 

On ne uviđa nikada da tek nudi novosti o skrivenoj 
mudrosti svaka vanjština. 

Zacijelo, dobitak svake spoljašnje stvari u unutarnjem 
počiva skrivenom poput u medicini dobara. (M IV 
2878-80) 

Dočepaj se vanjštine, pa makar ona prijevarno bludi! 
Na kraju će ona odvesti nutrini. (M III 526) 

On je dobrano uskovitlao svijet poput prašine: skriven u 
prašini, On poput vjetra je. (D 28600) 

Svijet je prašina, a u prašini su skriveni pometač i metla. 
(D 13164) 

Postojanje je prašina cijela, od tog Mjeseca dolazi blista- 
vost njena: prašinu ne slijedi, ne okreći Mjesecu leđa! 
(12236) 

Dan i noć more na sebi bućkajuću pjenu drži. Vi motrite 
pjenu a ne to more — ah, čuda li! (M III 1271) 


Kako bi se pjenoliki oblik kretao bez valova? Kako se 
može prašina do vrh neba dići bez vjetra? 

Pošto si vidio prašinu forme, sad Vjetar pogledaj! Pošto 
si vidio pjenu, sad pogledaj stvaralačke moći Okean! (M 
VI 1459-60) 

Pjena na Moru je ovoga svijeta forme. Ako si čovjek 
čistote, kroči s onu stranu pjene! (D 28722) 

Njegova Ljepota je sunce, Njegov veo svijet je: ali, šta 
slika vidi drugo doli slike i šare? (D 706) 

Flautu, tamburin i harfu za uho oni sviraju: ta slika- 
svijet prst upire ka Slikaru. (D 9312) 

Mili, pogledaj Slikara! Zašto piljiš u slike na zidovima 
hamama? U Sunce i Mjesec zuri! Zašto pogled poklanjaš 
mjesecolikim djevojkama? (D 24342) 

Pred Slikarom i kistom je slika bespomoćna i poput 
djeteta u utrobi okovana. (M I 611) 

Samo iz Slikareva kista slika izvodi svoje kretnje, obu- 
jam joj se vrti oko njegove tačke. (D 10955) 


Prvi Uzrok je Svjetlo, a svaki drugostepeni uzrok je 
njegova sjena samo. (D 525) 

Ti si Sunce, a sve stvari poput sjena, čas lijevo, čas desno 
slijede Tebe. (D 21966) 

Bog je svjetlo, a svi mi smo tama; ova kuća svoj sjaj od 
tog Sunca prima. 

Ovdje je svjetlo sa sjenom pomiješano — ako želiš svjetlo, 
izađi iz kuće na krov, na svjetlo. (D 30842-43) 


2. Postojanje i nepostojanje 


Ukazujući na formu i značenje ili na vanjštinu i nutrinu, Rumi upotrebljava 
jedan drugi zbir pojmova koji naglašava "negativno" lice značenja u odnosu 
prema "pozitivnoj" strani forme. S tog stajališta, forma je "mjesto" a značenje 
je "bezmjesnost"; pjena je "boja" a more je "Bezbojnost". Jer značenje se 
suprotstavlja formi i može se postići samo poricanjem forme snagom 
"bezobličnosti". 


Svak je okrenuo svoje lice negdje, samo ga sveci nisu 
okrenuli nigdje. (M V 350) 

Tamo gdje besputnost vlada, proljeće je svud, u svakom 
drugom smjeru samo je decembarska stud. (D 20089) 
Čini se da je stamen i u kretnji da je, mada On nije 
ni ovo ni to; očituje se u mjestu, iako mjesta nema, 
zacijelo. (D 6110) 

Ti si iz mjesta, a izvorište ti je bezmjesno: ovdje dućan 
zatvori, a bazar otvori tamo! (M II 612) 

Dokle ćeš davati znake? Umukni! Jer Vrelo znakova tih 
za te znakove ne mari. (D 7268) 


Bezbojnost je korijen boja svakih, mir je korijen bojeva 
svih. (M VI 59) 


44 TEORIJA 


Bezbojnost je korijen boja, bezličnost svake slike — gle 
čuda li tog — bezrječnost korijen je riječi, a rudnik novčića 
svakog! (D 13925) 

Tisuće boja je došlo iz onog Zdenca cijela, kojeg ne 
dohvaća boja ni plava niti bijela. (D 28249) 

Iz Bezličnosti ulazi oblik u cik postojanja, baš kao što se 
iz ognja dim izvija. (M VI 3712) 

Gospode nad gospodarima! Darovaoče oblika, Bezlični! 
Koji li oblik na mene navlačiš? Ja ne znam, al' to najbolje 
znaš Ti. (D 14964) 


Rumi često povlači razliku između oblika i značenja pojmovima 
"postojanja" (hasti, wujud) i "nepostojanja" (nisti, 'adam). Ovaj par pojmova 
je složeniji negoli mnogi drugi, pošto svaka od dvije riječi ukazuje ili na 
oblik ili na značenje, ovisno o kontekstu. Sa jednog motrišta, mi ovdašnji 
svijet gledamo kao nešto opstojeće. Tako je oblik postojanje, dok je značenje 
bezoblično i nepostojeće. Ali, ako pažljivo motrimo, vidimo da je oblik ili 
"postojanje" samo prašina na vjetru. U usporedbi sa okeanom, pjena se 
istinski može nazvati "nepostojanjem". Tako, sa drugog motrišta gledano, 
Bog i značenje su postojanje, dok su oblik i svijet nepostojanje. Rumi često 
suprotstavlja ova dva motrišta u istom stihu, a u drugim prilikama on 
ukazuje na jedno ili na drugo. 


Ovaj postojeći svijet je kao nešto što biva, a onaj svijet 
Postojanja u cijelosti se skriva. 

Prašina na vjetru je to, igra-varka, ona diže veo. 

To što izvodi ona samo je puki hir; ljuska je to. Ali ono 
dolje skrito, jezera je i vir. (M II 1280-82) 

Mi i naše postojanje, to zanemari. Ti si Apsolutno Pos- 
tojanje, a kao da Si prolazne stvari. 

Mi smo lavovi, ali lavovi na bajraku: samo usljed vjetra 
lepršamo i držimo se u zraku. (M I 602-603) 

Čovjek od ovog svijeta misli da nepostojanje je divota. 
O prijatelju, zašto bi mudar čovjek poklonio život svoj 
činu neživota?(...) 

Zbog tame u očima svojim ti misliš da ništa je nešto. 
Oči ti mogu ozdraviti i prahom ispred Kraljevih vrata 
prosvijetljene vješto! (D 11470, 75) 

3. Pričin podvajanja 


Oblik i značenje su nerazmrsivo povezani: oblik se izvodi iz značenja, a 
značenje se očituje kao oblik. Pošto su to dvoje vidljivi i nevidljivi vidovi 
jedincate zbilje, svaki je značajan na svoj vlastiti način. Ali, za većinu ljudi 
pogibelj počiva u pridavanju pretjerane važnosti formi, ne shvaćajući da ona 
izvodi svoje postojanje i smislenost iz značenja. 


Omča je za budalu svako parčence svijeta, a smisao 
izbavljenja za mudra čovjeka. (M V1 4287) 

Sjedokosom svijetu rekoh: "Omča si i ukorenje." A on 
uzvrati tad: "Mada sam učitelj drevni, još sam Njegov 
učenik mlad." (D 14988) 


SI oblik posjeduje trenutnu važnost. Štaviše, on je i više od važnosti, 
jer sudjeluje u jezgri. Baš kao što se ništa bez jezgre ne može učiniti, tako se 
ništa ne može učiniti ni bez ljuske... Ali značenje je korijen". (F 19/31) 

"Kada kažeš da 'je oblik izdanak značenja" ili (da je oblik zdjela, dok 
je srce kralj' — oblik i značenje su, nakon svega, odnosni pojmovi. Ti veliš: 
'Ovo je izdanak toga'; ako nema izdanka, kako se ono drugo može zvati 
"korijenom'? Stoga to postaje korijenom zbog izdanka. Ako ne postoji 
izdanak, neće biti niti imena." (F 144/153) 


4. "Znanje o religijama" 


Kao što Rumi stalno pravi razliku između oblika i značenja, on toliko puta 
također ukazuje na dvije vrste znanja i vizije: jedno znanje razlikuje samo 
oblik, a drugo seže s onu stranu oblika i raspoznaje značenje. Ono prvo 
znanje on naziva "znanje o tijelima" ((ilm-i abdan), kako bi ga razlikovao 
od znanja o "znanju o religijama" ((ilm-i adyan); ono prvo znanje obuhvaća 
sve što mi uobičajeno shvaćamo pod pojmom "nauke" ili "znanja", čak i 
discipline kao što su teologija i matematika, jer one se izučavaju rutinom 
i učenjem. Sve dok ta znanja ne provriju iz srca kao rezultat izravne vizije 
unutarnjih značenja i stvarnosti ili od Boga samoga, ona su puka sjena, a 
ne svjetlo. Bez izravne i titravo žive vizije značenja, znanje je samo forma. 
Ona se, jamačno, može preobraziti u istinsko znanje, ali samo nakon dugog 
duhovnog pregnuća. 

Savršeniji učenjak u značenju nazaduje, a u formi na- 
preduje... 

Nužno je ono znanje čiji korijen onom stranom roni, jer 
svaki izdanak svome žilištu vodi. 

Svaki povjetarac ne može preletjeti okeana širinu: samo 
znanje koje od Njega izravno dohodi, može da odvodi 
Njemu. (M III 1117, 24-25) 


"Svako znanje stečeno učenjem i pregnućem u ovome svijetu jest 
znanje o tijelima. Ali znanje stečeno nakon smrti je "znanje o religijama'. 
Spoznati znanje o onom 'Ja sam Bog' je znanje o tijelima, ali postajati 
onim 'Ja sam Bog" je znanje o religijama.? Motriti svjetlo lampe ili oganj je 
znanje o tijelima, ali biti prisvojen ognjem ili svjetlom ili lampom je znanje 
o religijama. Ma koja vizija je znanje o religijama, a ma koje znanje je znanje 
o tijelima." (F 228/235) 

Oni ljudi koji su učili ili još uče, oni zamišljaju da, ako su ovdje vjerni 
sljedbenici, tamo će zaboraviti i napustiti sve svoje znanje. Naprotiv, kada 
ondje dođu, sva njihova znanja će upiti duša. Spoznaje su svekolike slikarije. 
Kada zadobiju duše, ona su u tom trenu poput beživotna tijela koje prima 
dušu. Korijen svih tih znanja dolazi iz Ondašnjeg svijeta, ali su iz tog svijeta 
ona prenesena bez zvukova i slova u svijet glasova i slova." (F 156/163-164) 


B. 

1. Duša 


Vidljivi oblik svijeta i svega što je u njemu očituje skriveno značenje. Ljudska 
forma nije nikakav izuzetak u tome. 


Najprije kupe ili čador podignu, pa onda Turčina k'o 

gosta dovedu. 

Vaša vanjština je, znajte, čador, a Turčin je vaša nutri- 

na: nutrina vam je krmar, a vanjština korablja. (M III, 

529-530) 

Da je čovjek čovječno biće po svojoj vanjštini, tad bi 

Muhammed i Abu Jahb' bili potpuno isti. 

Slikanje na zidu čovjekovo je ogledalo. Pogledaj taj 

oblik! Šta mu je falilo? 

Toj divnoj slikariji samo duša fali. Hajde, idi, traži taj 

biser skupi, mali! (M 1 1019-21) 

U jednom često navođenom stavku Kur'ana se kaže: "Pitat će te (o 

Muhammede) o duši. Reci: 'Duša je od zapovijedi Gospodara moga; a znanje 
kojim ste vi obdareni samo je trun od toga'". (XVII, 85) 


Iz onog Reci: "Duša je od zapovijedi Gospodara tvoga" ' 
shvatljivo je, da objašnjenje duše jezikom neizrecivo je. 
(D 21284) 

Na nebesima visokim i Zemlji sve što Bog posjeduje, 
čovjekova duša najskrovitija je. 

Sve tvari svježe i bijele pokaza uzvišeni Bog (usp. 
Kur'an VI, 59), a tajanstva duše zapečati onim što je od 
zapovijedi Gospodara mog. (M V1 2877-78) 

Pošto je duša od zapovijedi Gospodara mog, stoga je 
skrivena. Ma koju analogiju izrekao, bit će joj supro- 
tstavljena. (M VI 3310) 


Unatoč takvim uvjeravanjima, Rumi ima golema udjela u kazivanju 
o tom neiskazanom značenju skrivenom unutar čovjekove forme. Jer on, 
zacijelo, ne poriče mogućnost spoznavanja duše. Sami Bog, najposlije, nije 
izvan duhovnog poimanja svetih ljudi. Ali on želi istaći da sve dok čovjek 
ne prosegne s onu stranu forme i pronikne u značenje, on neće biti kadar 
dokučiti istinsku prirodu duše. Šta god da se riječima kaže ima provizornu i 
dvosmislenu odliku. To se ne smije uzeti kao stroga definicija nečega što se, 
zapravo, ne može definirati. To je samo upiranje prstom prema stvarnosti s 
onu stranu svih formi i spoljnjih izražaja. 

Rumi obično raspravlja o duši sa stajališta njenog odnosa prema 
drugim stvarnostima. Njegova bezbrojna ukazivanja na povezanost duše 
sa tijelom dobrano osvjetljavaju narav i jednog i drugog. Dok Rumi upire 
prste u njih, "Stvari postaju jasne kroz svoje suprotnosti." Baš kao što narav 
značenja postaje jasna kada se suprotstavi formi, tako se i priroda duše 
pojašnjava kada se suprotstavi tijelu. 


Tijelo se značenjima duše biba, ali ti ne vidiš dušu: zato 
spoznaj dušu dok se tijelo giba! (M IV 155) 

Ubogo tijelo se gibati neće sve dok se duša ne makne: dok 
konj ne jurne naprijed, bisage se ne klate. (D 14355) 
Duše su mora, znaj, a tijela su pjena. (D 33178) 

Duša je kao soko, njen sindžir tijelo, slomljenokrili 
stvor! (M V 2280) 

Nisu li zemljana grumenja -— tijela — u život ušla kroz 
duševni sjaj? U udivljujuću blistavu svjetlost! Dražesnog 
sunca raskošni raj! (D 35280) 

Ovaj svijet je more, tijelo kit, a duša Junus, od svjetla 
zore skrit. (M II 3140) 

Tijelo se drži ljepote i krasote hvalisave, dok je duša 
skrila svoju blistavost, krila i perjanice kitnjaste. 

Duša mu veli: "Gnojište! Ko si ti? Živjelo si dan ili dva 
od moje svjetlosti." (M 1 3267-68) 

Ne mottri lice tijela gnjilo i istruhlo. Gledaj u duše lice 
— ono može zauvijek ostati ljupko i dražesno! (D 1893) 
U svojoj mudrosti duša je planina, u svojim odlikama 
tijelo je dolina. Ko je vidio ikada da se planina iz doline 
izvija? (D 24161) 

U jajetu tijela ti si ptić čudesni — pošto si zatočen u 
jajetu, ti ne možeš letjeti. 

Kad bi tjelesna ljuštura pukla, ti bi, dušo, krilima zale- 
pršala i na vrh planine stigla. (D 33567-68) 

Čovječe! Ovo te tijelo stavlja na muke. Ptica duše tvoje 
je zatočena sa pticom druge ruke. 

Duša je soko sivi, al' tjelesne navade su vrane. Od vrana i 
sova je soko stekao mnoge rane. (M V 842-843) 


Kada će poletjeti ptica moje duše, prema vrtu, iz krletke? 
(D 33887) 

Neznanje je jedina stvar koja će zatočenu pticu spriječiti 
da pokaže izbavljenja mar. (M 1 1541) 

Tako je značenje ili stvarnost čovjekova njegova duša, dok je njegovo 
tijelo ili forma tamnica iz koje se on mora izbaviti. Ali, ponovimo jošjednom, 
ne smije se pasti u zabludu motrenja temeljne dvojnosti ili podvojenosti, 
pošto su i tijelo i duša nužni i dobri. Tijelo je, zapravo, samo vidljivo 
očitovanje duše unutar svijeta. Stoga Rumi može ukazivati na mogućnost 
da tijelo "postane dušom": tijelo svetih ljudi postaje iznova uklopljeno u svoj 
duhovni vrutak. 


O, ti što hranu grabiš sa nebesa i zemlje, dok ti tijelo 
ne nakvasa... 

Prioni uz dušu! Sve druge stvari su šaša. 

U poređenju s dušom ja ih zovem "pljeva", ali ne i sa 
majstorskim djelom njihova Stvoritelja. (M VI 3592, 
94-95) 

Duša bez tijela ne može da radi, a tijelo bez duše se suši 
i hladi. 

Vidljivo je tvoje tijelo, a duša ti je skrivena: to dvoje sav 
pos" svijeta dovodi do vremena. (M V 3423-24) 

Bog učini da tijelo bude locus za naše duše pokus. (M 
VI 2208) 


Stoga to sveti ne rekoše zabadava: postaše tijela čistih, 
k'o duša neokaljana. 

Njihove riječi, duša, njihova spoljašnja forma — sve to 
posta, bez traga, jedna potpuna norma. (M 1 2000-01) 
Ništa pronaći nećeš od moga tijela mrtvije. Daruj mu 
život Svjetlom Tvoje Suštine! 

Nek' postane duša cijela — to tijelo moje koje za Te svoj 
život žrtvuje! (D 19229) 


2. Razine duše 


Suprotstavljenost između tijela i duše teško da je jednostavna i lagahna, kako 
bi se to u prvi mah moglo činiti. Vidjeli smo da značenje raspolaže sa više od 
jedne razine, i da jedino, u krajnjoj analizi, ono može biti poistovjećeno sa 
samim Bogom. Stoga međurazine značenja su uzvišene i "profinjene" (latif) 
u suodnosu sa formama i tijelima, ali su "tmaste" (kathif) u suodnosu sa 
Bogom. 


"Baš kao što su ova tijela tmasta u suodnosu sa znače- 
njima ljudi, tako su isto ta neizreciva i profinjena znače- 
nja u suodnosu sa Bogom tmasta tijela i forme." (F 
99/110-111) 


Duša, na sličan način, može biti razdijeljena na brojne razine, one 
niže koje se pojavljuju kao forma i tijelo, u odnosu prema onim višim. Rumi 
razlučuje četiri temeljne razine: životinjska duša, ljudska duša, anđeoska 
duša ili Džibrilova duša, i muhammedanska duša ili duša svetih ljudi. Iznad 
posljednje od tih razina je Bog Koji transcendira dušu, ali na Kojega se često 
metaforički ukazuje kao na "Duha". 

Životinjska, prirodna ili ognjena duša je zajednička i ljudima i 
životinjama i strogo predstavlja ono što ih čini "životinjskim". Prema tome, 

perzijska riječ za "dušu" jan često se koristi da označi život u Rumijevim 
djelima i drugdje; ova dva pojma su, zapravo, posebice nerazdvojni u 
tradicionalnom islamskom mišljenju. U mnogim prevedenim stihovima u 
ovome radu "život" će se također prevoditi riječju jđn ili i preciznije negoli 
je riječ duša, ali potonji pojam je zadržan poradi dosljednosti. Ako se na 
pameti ima bliska veza između pojma život i duša, smisao onih stihova će 
biti još jasniji. 

Životinjska duša ulazi u postojanje sa tijelom i, poput tijela, prilazi 
svome kraju. Ona se odlikuje raznolikošću i rasapom, nasuprot višim 
razinama duše, koje sve skupa sudjeluju u jedinstvu. Njena hrana je "voda 
i ilovača", pošto je ona tako prionula uz tijelo da je gotovo nerazdvojiva od 
njega. Životinjska duša je povezana sa narednom razinom duše kao forma 
sa značenjem, ili kao ljuska sa jezgrom. 


Putene odlike, poput samog tijela, posuđene su — nek 

srce ne navaljuje na njih, jer kratkotrajne su! 

I odlike prirodne duše razorenje stresa, stoga traži odlike 

duše koja je ponad nebesa. (M IV 1840-41) 

Divno! Zar te, brate, stid ne vreba, zbog duše koja traži 

hljeba? (D 28664) 

Mnoštvo počiva u duši životinjskoj. 'TJedincatost" u onoj 

ljudskoj". (M II 188) 

Naredne tri razine duše je teže razlučiti, jer one sudjeluju u jedinstvu 
i, sa određenog stajališta gledano, one su jedna i ista duša. Pa ipak, može 
se kazati da je ljudska duša ona dimenzija ljudske stvarnosti koja čovjeka 
čini drukčijim od životinja, to jest ona je njegovo svojstvo artikuliranog 
mišljenja i samosvjesnosti. Istaknuto svojstvo ove duše je razlučivanje; 
a glede činjenice da je duša kadra lučiti istinu od zablude, dobro od zla, 
apsolutno od relativnog, ljepotu od ružnoće itd., ta moć se naziva 'umom" 
(agl). Ali, ljudska duša u svojoj punini može se jedino ozbiljiti kroz 
prelaženje duhovnog puta. Stoga samo sveti ljudi posjeduju istinsku svijest o 
tome, dok svijest ostalih ljudi je ovladana životinjskom dušom. Ovo pitanje 
će biti raspravljano do potankosti u kasnijim poglavljima. 
Za ljudsku dušu jednom ozbiljenu u svojoj punini se može kazati da 

nije drugo doli duša svetosti. Tako, kada Rumi pravi razliku među tri više 
razine duše, njegov cilj je obično to da istakne kako postoje tri različite 

razine samoozbiljenih bića, evlija i poslanika; i da su najviše razine koje 
čovjek može dosegnuti čak iznad duhovnih stupnjeva anđela. 

Kada Rumi kaže: "Tragaj za dušom!", on pod tim podrazumijeva 
"transcendiranje životinjske prirode i postajanje sjedinjenim sa duhovnim 
svijetom." On rijetko kad razlučuje koju od tri više razine duše on ima na 
pameti. 


Iskustvo pokazuje da je duša samo svijest. Stoga, ko god 
je svjesniji, taj je duševniji. 

Naša duša je od životinjske uzvišenija. Zašto? Zato jer 
je svjesnija. 

Potom, anđeoska duša je od naše uzvišenija, jer racio- 
nalna čula ona transcendira. 

Onda, još je uzvišenija duša evlija, Posjednika srdaca. 
Daj okani se svoga snebivanja! 

Zato su se meleki prostrli pred Adema (Kur'an II, 34), jer 
je uzvišenija duša njegova negoli njihova egzistencija. 
Pa ipak, prikladno bilo ne bi višnjemu biću zapovijediti 
da se onom nižem biću pokloni. 

Kako je pravda i nježnost Božija dopustila da se ruža 
pred trnjem običnim prostrla? 

Kad duša uzvišenija postane, i mimo svih granica prese- 
gne, tad duše svih stvari svijeta postanu joj podložne. (M 
II 3326-33) 

O ljudi nedostojni, hljeb, hljeb grabite! O ljudi blaženi, 
dušu, dušu hvatajte! 

Životinju sijeno sebi privlači, ona drugo ne zna. A 
čovjeka ahati i korali. 

Oni vrtovi su zaspali, ali su ovi procvali i kao nagradu 
Sultanovu palaču dobili. 

Ima nezrelih duša koje u zamke padoše, a ima i onih 
koje su uzletjele i put do Voljenog otkrile. 

Postoji i duša neopisiva, iznad nebesa što su se vrtila: 
žustra, uzvišena i skladna kao Mjesec i Vaga, 

I jedna druga, poput ognja, hrapava, svojeglava i jogu- 
nasta, kratkovječna i nesretna, kao umišljaj vraga. 

Prijatelju! Koja duša si ti? Zrela ili zelena? Jesi li oma- 
mljenik slatkišima i vinom, il' vitez sa bojnoga polja? (D 
21377-83) 

Iznad svih razina duše stoji sami Bog. Ali, kako god se Bog može zvati 
"Značenjem nad značenjima", On se također može zvati i "Dušom nad 
dušama". Premda je On iznad svih ograničenja duše, jer ju je stvorio, Njegov 
odnos prema duši je, ipak, sličan odnosu duše i tijela. 


Pošto je On Duša nad dušama, nema Mu umicanja: 
ja ne vidjeh da je ijedna duša dušmanin Prijatelja. (D 
4655) 

Ti si Duša naše duše, Smisao Imena, Postojanje svega, 
Izvor ljubavnog derta. (D 34134) 

O slikarijo, Slikaru si svome otišla! O dušo, Duši duše si 
odjezdila! (D 29160) 


Kad bi se ta Duša duše nad dušama morala pokazati 
tijelima, moje bi tijelo kroz Njenu Nježnost dušom 
postalo, moja duša bi se u radosti smijala. (D 26772) 

Ti si Vid vida i Zbilja zbilje! Ti si Svjetlo svjetla tajanstava, 
Duša dušine duše! (D 27041) 

Ti si Duša dušine duše iznutra, a Sunce sunca si izvana. 
(D 28789) 


3. Jastvo ium 


Rumi često ukazuje na životinjsku dušu pojmom nafs, koji se najčešće na 
engleski prevodi kao "duša" ili "jastvo". U arapskom i perzijskom pojam 
nafs je, katkada, sinoniman pojmovima ruh ili jdn, to jest dušom". I sam 
Rumi povremeno upotrebljava ovaj pojam kako bi ukazao na više razine 
duše. Ali, on najčešće koristi pojam nafs kako bi ukazao na životinjsku dušu. 
On je u toj upotrebi nadahnut, barem djelomično, kur'anskim stavkom: "Ja 
ne pravdam sebe (nafSs): ta duša je sklona zlu" (II, 53). Sufije i ostali često 
ukazuju na tu "dušu" kao na nafsi ammara, "dušu koja naginje (zlu)." Zbog 
negativnih konotacija riječi "duša" na engleskom, ja sam izabrao tu riječ 
prevoditi kao "jastvo". 

Kada Sulejman napusti palaču, džin preuzme prijesto: 
kada strpljenje i razbor odu, jastvo ti nagne na zlo 
mjesto." (5798) 

Osjećajno jastvo je slijepo i za Boga gluho. (M IV 235) 
Sav Kur'an opisuje jastva lomna: uči svetu Knjigu! Gdje 
ti je pronicavost bajna? (M V1 4862) 

Ne zaokupljaj se kradljivim jastvom i njegovim trudom, 
što god Božije djelo nije, to je uzaludno, to je uzaludno! 
(M 11 1063) 

Slobodi ptice koja zamki svog ega umakne ništa više ne 
prijeti i kuda god poželi, leti. (D 7327) 

Jastvo je poput jeseni u kojoj se vrt krije. Čim proljeće- 
duša dopiri, bašča se iznutra zasmije. (D 29958) 
Napustio si Isaa i magarca njegova, eto, stoga ćeš, poput 
magarca, morati ostati iza zastora. 

Znanje i mudrost su sreća Isaova, tvrdoglavi čovječe...!, 
a ne sreća magarčeva. 

Nek ti je milost nad Isaom, ne nad magarcem! Ne daj da 
ti životinjska priroda vlada umom... 

Kada Poslanik reče: "Ostavite žene zadnje!", mislio je na 
tvoje jastvo — zastor.) Jer ono mora biti posljednje, a prvi 
tvoj razbor... 

Razbor tvoj priprosti stekao je ćud magarca. On jedino 
razmišlja: "Kako li do suha sijena?" (M II 1850-51, 53, 
56-57) 

Kakve li sramote, magarac mi je otišao. Moj magarac 
je krepao iznenada! Hvala Bogu: daleko je od moga 
predvorja magareća balega! 

Smrt magaraca je teška, ali u slučaju mom, bila je to 
sreća. Za sada je moj magarac krepao, a Isa je pored 
mene ostao. 

Kako sam iscrpljen i umoran čekajući čabar mekinja! 
Smršavio sam i zerčio se zbog mog smršavjelog magarca! 
Šta mi je taj magarac uradio, nijedan opaki vuk mi to ne 
bi učinio. Polovica me, tako mi Boga, nestade, u jadu i 
čemeru što mi ih on nanese. (D 19072-75) 

Bog je sveznajući, a pošto je duša "od zapovijedi Gospodara moga", 
jedna od njenih bitnih odlika je znanje i svjesnost. Ali, jastvo je toliko 
udaljeno od prosvjetljenosti i čiste svjesnosti duše da, poput tijela, ne može 
primiti svjetlo koje sija u njegovoj tami. 

Duša po samoj svojoj prirodi posjeduje svojstvo razlučivanja, koje je 
poznato kao "um". Razlike u duhovnim razinama među ljudskim bićima 
počinju se izvoditi, u velikoj mjeri, iz različitih stupnjeva do kojih svjetlost 
uma probija zastor jastva. U bilo kojem pojedinačnom ljudskom biću um i 
jastvo su u ratu. Kod većine ljudi jastvo dobija bitku stoga što oni ne mogu 
praviti razliku između istinitog i lažnog, stvarnog i nestvarnog, značenja 
i forme. Kod poslanika i evlija um pobjeđuje. Kod onih koji ih slijede, 
"vjerujućih", um vodi glavnu riječ. 


Soko i vrana u istoj krletki tamnuju: rane ih oboje 
iscrpljuju. (...) 

Um i jastvo se svađaju i tuguju u našim prsima, opijani 
otrenutošću od svoga Izvora. (D 33508-10) 

Stiša li se tvog magarca-jastva revanje, u zovu uma 
tvoga eto tvoga Mesije. (D 34042) 

Um po svojoj prirodi motri šta će donijeti poslovi; jastvo 
tvoje ne zanimaju ishodi. 

Svladan jastvom, um postaje jastvom — Jupiter, svladan 
Saturnom, postaje zlom sudbom. 

Um traži dobro, jer je od svjetlosti. Kako ga onda tama 
jastva može svladati? 

Jastvo je u svom putenom domu, a um tvoj je sasvim 
sam: pred ulazom svojim pas je strašni lav. (M III 2557- 
58) 


4. Univerzalni um i djelomični um 


Jedino umovi poslanika i evlija su istinski svladali jastvo. Kada se jednom 
oblaci rasprše, sunce nesmetano grane. Um se u svome punom sjaju 
pokazuje kao "Univerzalni Um" ('agli kulli) ili 'Um povrh uma". Um na 
tom stupnju može razlikovati značenje svake forme i "motriti stvari kakve 
one jesu". Kod većine ljudskih bića, nije bitno koju vrstu goleme umnosti 
mogli posjedovati i ma koliko "umni" mogli biti, um je zakriven talogom 

jastva. Tako zakriveni umovi se pojavljuju kao "djelomični umovi" ('agli 
juz'i). Prirodno je da postoje različite razine djelomičnog uma. I mada 
je Univerzalni Um bitno jedna stvarnost, on se ne otkriva svakom evliji i 
poslaniku u podjednakom stupnju. 

Djelomični um treba hranu izvana; posredstvom njega se učenjem i 
istraživanjem može steći "znanje o tijelima". Ali, Univerzalni Um je po sebi 
dostatan. On je izvorište "znanja o religijama" i nema nikakvu potrebu za 
bilo kojom vrstom pomoći izvana. 


Um je dvovrstan: jedan je stečeni. Učiš ga poput đaka 
u školi, 
iz knjiga ovih, od učitelja, razmišljanjem i trudom, iz 
pojmova, iz sjajnih i znanja novih. 
Tvoj um postaje veći od uma drugih, ali je teško opterećen 
zbog znanja stečenih. (..) 
Drugi um je dar Božiji. Njegov praizvor je u duši. 
Kada iz prsa zapjeni, to vrelo znanja nikad ne presuši, 
ne mijenja boju i ne stari. 
Akoli bi put do njegova spoljnjeg izvora presjekao hir, 
razloga za brigu nema, jer u kući ne prestaje kvrcati 
vodeni vir. 
Stečeni um je kao potok što u kuću ulazi spolja kao 
uskok. 
Bude li mu presječen tok, pomoć ne traži, jok. Nego u 
sebi traži vrela tok! (M IV 1960-63, 65-68) 
Uoči dobro razlike među ta uma dva, koje se razliježu od 
Zemlje do nebeskih sfera! 
Postoji um kao disk sunčani, i onaj drugi od Venere il! 
meteora manji. 
Postoji blaženo treperavi um poput fenjera, i onaj drugi 
poput iskre žara. (...) 
Djelomični um prezreo je Uma; a požuda za svijetom 
čovjeka je lišila njegove žudnje Predmeta. (M V 459-461 
1463) 

"Za Muhammeda se ne kaže da je bio "nepismen" (ummti) zato 


što je bio nesposoban pisati ili nije poznavao mudrosti. On je nazvan 
"nepismenim" zato što su njegovo pisanje, spoznaja i mudrost bili urođeni, a 

ne stečeni. Treba li osoba koja može napisati slovne znakove na Mjesecu biti 
nesposobna pisati? Šta je to postojalo na svijetu što on nije znao? Jamačno, 
svak uči od njega. Koju je to stvar djelomični um mogao posjedovati, a da je 
nije posjedovao Univerzalni Um? Djelomični um je nesposoban stvoriti bilo 
šta od sebe što najprije nije vidio. 

Ti sklopovi, tehnički poduhvati i građevine koje ljudi podižu nisu 
novi sklopovi. Vidjevši štošta nalik njima, ljudska bića tome jednostavno 
prave dodatke. Oni koji istinski po sebi tvore nešto novo jesu Univerzalni 
Um. Djelomični um se može podučiti; on ima potrebu za učenjem. Ali, 
Univerzalni Um je učitelj; on za tim nema nikakve potrebe." (F 142/151) 


Filozof je privezan uz pojmove razbora; pravi evlija je 
uzdignut na Um ponad umova. 

Jezgra je Um nad umovima, a tvoj um je ljuska. Trbuh 
životinja se stalno za ljuskama truska. 

Onaj što traži jezgru prema ljusci, ima stotinu prijezira; 
u očima blaženih evlija samo se jezgra prebira. 

Pošto ljuska uma dariva stotinu dokaza, kako bi tek 
Univerzalni Um bez sigurnosti kročio ikada? (M III 
2527-30) 


5.Srce 


Krajnje središte čovjekove svijesti, njena unutarnja stvarnost, njen "smisao" 
kakav je znan po Bogu, zove se "srcem" (dil, galb).'""? Glede svjetlosne luče u 
prsima, ona je sjena ili najspoljašnija ljuska srca. Između ovog i onog srca su 
beskrajne razine svijesti i samoozbiljenja. 

Kao čovjekova najintimnija stvarnost, srce je uvijek s Bogom. Ali, 
samo poslanici i evlije — koji se nazivaju "Posjednicima srca" — stekli su 
bogoduhu svijest, tako da su istinski i zbiljski svjesni Boga u središtu svoga 
bića. Većina ljudi je zastrta bezbrojnim razinama taloga i tame, tako da 
je praktično središte njihove svijesti ili "srce" njihova životinjska duša ili 
jastvo. 


Zašto je srce stranac u ova dva svijeta? Jer atributi 
Neprostornosti zaziru od mjesta. (D 28934) 

Kad pažljivo gledaš, uviđaš da sva dobra svojstva u srcu 
stanuju. Sva ona prezrena svojstva iz vode i ilovače se 
izvijaju. (D 4220) 

Ti si svjetlosna voda, ne bacaj ilovaču u nju! Ne taji srce, 
i srcem ne zovi njegovu koprenu! (D 21567) 

Većina ljudi su proždrljivi - ne očekuj sigurnost kad 
kažu: "Selam tebi!" 

Njihova srca su sve same sotonske odaje. Ne prihvaćaj 
blebetanje te vraške raje! (M II 251-252) 

Prema Posjedniku srca djelomična srca su poput tijela, a 
moj je Posjednik srca. (M II 839) 

Dom srca koje ostaje bez sjajnih zraka Uzvišenog Sunca 
tjeskoban je i mračan kao duša tvrdice koja ne zna za 
Kraljeve slatke poljupce. 

Svjetla Sunca tog u takvom srcu ne sijaju, prostor se u 
njemu ne širi, kapije se ne otvaraju: 

Biće ti prijatniji grob — zato dođi, uskrsni iz groba srca 
svog! (M II 3129-32) 


O srce, dođi do doma svog! Jer se odande otkriti može 
staza do Voljenog. 

Akoli svijet od šest strana nikakvu nema kapiju, tad 
dojezdi do srca — tu možeš načiniti kapiju. 

Uđi u srce, mjesto gdje se promišlja Bog. Mada ono 
trenutno nije takvo, biće ubrzo. (D 6885-87) 

U tebi je Mjesec, takav Mjesec koji čini da Sunce s nebesa 
cvili: "Ah, ja sam Tvoj rob mili, ja sam Tvoj rob mili!" 
Pogledaj Mjesec iz grudi svojih, sličan Musau, alejhi- 
selam.'! Zagledaj se u svoj prozor i reci: "Selam, selam!" 
(D 18190-91) 


Zatvori kapiju jezika, a pendžer srca otvori! Jer će te 
Mjesec jedino kroz prozor cjelivati. (D 19863) 

U uzanom sokaku Ljubavi diže se povika: "Otvori se 
pendžer na kući, na domu od srca." 

Šta je ta priča o pendžeru? Jer pošto novo Sunce grane, 
ni koliko za iglu sjene ne ostane! (D 20085-86) 

Kad jednom ogledalo srca tvoga postane čisto i zasija jače, 
vidjet ćeš slike s onu stranu prostora od vode i ilovače, 

Ne samo slike, već i Slikara, ne samo ćilim blaženi, nego 
i vještog Tkalca. (M II 72-73) 

Evlije su svoju nutrinu laštile sve dok se zavist, pohota, 
škrtost i mržnja ne uklone. 

Čisto ogledalo, nesumnjivo, srce je, koje kao primateljka 
beskrajnih slika djeluje. 

Evlija, Musau sličan, u svojim prsima, u srcu-ogledalu, 
žudi za beskrajnim, bezličnim, nevidljivim Likom. 

Šta fali ako taj Lik ne obuhvaćaju nebesa i Prijestolje 
Božije, Podnožje ili Riba što Zemlju podupire? 

Te su stvari potpuno omeđene i određene, samo ogledalo 
srca, znaj, ne zna za granice! 

Tu um mora ostati nijem, il? nas u zabludu povesti, 
zacijelo. Jer srce je, odista, s Njim, srce je postalo On. 
(M 1 3484-89) 


"Kako bi orijenti svjetala Uzvišenog Boga bili sadržani u tom srcu? Pa 
ipak, kada tražite Njegovo svjetlo, pronalazite ga ondje. Ali to ne znači daje 
Njegova svjetlost istinski sadržana u njemu. Dakako, pronalaziš je u srcu, 
baš kao što pronalaziš svoju vlastitu sliku u ogledalu, premda tvoja slika, 
zacijelo, nije obuhvaćena ogledalom. Ali, kada pogledaš u ogledalo, vidiš 
sebe." (F 165-166/174) 

Ova posljednja dva odlomka ukazuju na poznati Poslanikov pravorijek 
u vezi sa srcem: "Bog veli: 'Moja Zemlja i Moja nebesa Me ne obuhvaćaju." 
Rumi često izravno ili neizravno ukazuje na ovaj hadis. 


Kroz savršenu Božiju moć tijela duhovnih ljudi snagu 
stekla su, da neizrecivo Svjetlo podnesu... 

Stoga je prenio Pečat poslanika kazivanje vječnog i 
neprolaznog Kralja: 

"Nisam obuhvaćen prazninom inebesima, nadnaravnim 
umovima i dušama. 

Pa ipak, ja prebivam kao gost u srcu vjerujućeg, bez 
ograničavanja, određivanja ili onog opisujućeg." (M VI 
3066, 71-73) 

I to, gle, čuda li živa, izvan sedam nebesa, većih od dva 
ovdašnja svijeta! Neizrecivo Jedan se u srcu skriva! (D 
24544) 

Tih sedam nebesa za Njega su mali. Kako li se smjeste u 
mojoj halji? (D 18348) 

Kada bi ova dva svijeta u moje srce ušli, bili bi prijezira 
vrijedni. Kako li začudno prostranstvo, kroz ljubav, Ti 
mome srcu ranjenom podario si! (D 30224) 


Srce evlije "obuhvaća" Boga, dok je srce običnog čovjeka u vodu 
i ilovaču zablaćeno. Stanje čovjekova srca je ono što određuje njegovu 
vrijednost. Čovjekova je zadaća u ovome svijetu da čisti svoje srce, da ga 
lašti i, u konačnici, da ga učini savršenim ogledalom u kome se odražava 
Bog. To čovjek može postići naputkom Posjedovatelja srca. 


O srce! Bog će na te pogledati kada se odlučiš, kao djelić, 
cjelini svojoj se vratiti. 

"Mi motrimo na srce, a ne na formu", ustrajno ponavlja 
Bog, "jer forma je obična voda i zemni talog." 

Ali "ja i srce imam," ustrajno ponavljaš ti, "ono je iznad 
Prijestolja Božijeg, nije u dolini!" 

Zemlja crnica, zacijelo, i vodu sadrži, ali ne vodu kojom 
bi se mogao kupati. 

Iako je voda, nju ilovača savladala je. Stoga ne reci za 
svoje srce: T ono srce je." 

Srce koje je iznad nebesa jest srce evlijansko i poslaničko. 
Čisto, očišćeno od ilovače, naraslo i postalo samodosta- 
tno. 

Napustilo je ilovaču i Moru prispjelo. Oslobođeno tam- 
nice ilovačne, sada je Moru pripalo. (...) 

Ti si uporan, pa veliš: "Srca sam Posjedovatelj. Drugo ne 
trebam ništa, jer s Bogom sam sjedinitelj." 

Kao uzjogunjena voda si usred ilovače koja zbori: "Ja 
sam voda, zašto za pomoć moj tok da žubori?" 
Zamišljajući srcem tu stvar ublaćenu, ti otimaš srce 
svoje srca Posjedovatelju. 

Zar zaista misliš ti da taj predmet, očaran mlijekom i 
medom, može srcem postati? 

Okus mlijeka i meda srce nasluti; slatkoća svake slatke 
stvari iz srca dolazi. 

Stoga je srce supstanca, a svijet je akcident. Kako bi 
mogla sjena srca biti srčani selamet? 

Da li je srce zaljubljeno u imetak i čin, i potčinjeno toj 
crnoj vodi i ilovači? 

Ili je zaljubljeno u sanjarenja, štujući ih u tami poradi 
isprazna govorenja? 

Srce nije drugo doli Okean Svjetlosti. Ili je mjesto na 
kome je viđenje Boga, i, potom, organ slijeposti? 

Među stotinama tisuća izabranih i priprostih srce ne 
postoji: ono je u jednom čovjeku. Koji li je taj? Koji?? 
(M III 2243-50, 61-70) 


6. Međuodnosi 


Rumi ne povlači jasnu i apsolutnu razliku između srca, duše i uma. Svako 
od njih pripada čovjekovom značenju suprotstavljenom njegovoj formi. 
Možemo, možda, kazati da je duša najšira u opsegu, obuhvaćajuću cijelu 
čovjekovu unutarnju stvarnost; pojam "uma" naglašava sposobnost duše 
da pravi razliku; a riječ "srce" naglašava svijest i posebice Boga-svijest. Ali, 
svaki od tih pojmova je, pokatkad, sinonimno upotrijebljen sa jednim od 
dva preostala pojma, i svaki označava višestepeno složenu stvarnost. Stoga, 
kada Rumi ukazuje na "um", on tad može ukazivati na bilo koji široki spektar 
zbilja koje se steru od najnižih razina djelomičnog uma do najuzvišenijih 
stepena Univerzalnog Uma. Kada spominje "dušu", on možda ukazuje na 
bilo koju od tri više razine duše, na jastvo ili na Boga. A pojmom "srca" on 
može podrazumijevati nečije središte svijesti u općenitom značenju riječi, 
ili srce "Posjedovatelja srca", ili bilo koju mirijadu međurazina. U svakom 
slučaju, kontekst razmatranja obično posvješćuje koje to značenje on ima 
na pameti. 


Puteni osjet se, prijatelju, za um vezao! A znaj i da se 
um za dušu vjenčao. (M III 1824) 

Tijelo je vidljivo, a nevidljiva je duša; tijelo je rukav, a 
duša je ruka. 

Um je od duše skriveniji, a osjeti su prema duši oćutniji. 
Ti vidiš kretanje i znaš da života ima. Ali ne znaš da je 
život prepun uma. (...) 

Duša poslaničkog otkrovenja s one strane uma dolazi; 
od Nevidljivog dolazi i s onu stranu odlazi. (M II 3253- 
55-58) 

Otvori oči svoje! Pogledaj, od puti utekle su duše! Duša 
je zdrobila krletku, tijelu je umaklo srce. (D 25039) 


Duša je postala oslobođena tjelesnog meteža! Ona leti 
na krilu srca, bez tjelesnog stopala. (M V 1721) 

Šta li je duša? Polovina lista od vrta Tvoje Ljepote. Šta 
li je srce? Jedan cvijet iz Tvog obilja i Tvoje dobrote. (D 
23706) 

Nesumnjivo se umovi i srca iz božanskog Prijestolja 
izvijaju, ali od svjetlosti Prijestolja oni zakriveni ostaju. 
(M V 619) 


Zbog strasti muškarca i žene krv je provrela i spermom 
postala. Od te dvije kapljice strast je u zraku čador 
podigla. 

Potom vojska ljudskih jedinki iz svijeta duše dođe: um- 
vezir i srce-sultan toj armiji su vođe. 

Domalo zatim srce se grada duše sjeti. Cijela vojska se 
vrati natrag i u svijet Vječnoga sleti. (D 8797-99) 


C. 

1. Bit, svojstva i djela 


U islamskoj teologiji i metafizici načinjena je razlika između Boga po 
Sebi, božanske Biti (dhat) i Boga kako se On opisuje u objavi. Tako se Bog 
u Kur'anu naziva brojnim imenima, kao što su Milostivi, Sveznajući, Živi, 
Svemoćni. Iz tih imena (asma') shvaćamo da On posjeduje atribute (sifaf) 
Milosti, Znanja, Života i Moći. Ali, šta je Bog po Sebi, u samoj Svojoj Biti? 
To je izvan našeg dosega. Stoga muslimani prave razliku između Božije Biti, 
s jedne, i Njegovih imena i atributa, s druge strane. 

Razlika između Biti i Atributa je čisto pojmovne naravi, u smislu da ne 
postoji ontološka razlika između toga dvoga. Imena i Atributi nisu drukčiji 
od Biti u svome postojanju. Bit je Jedna, i svako Ime i Atribut su istovjetni 
s Biti. Pa ipak, očigledno mora postojati stanovita razlika između Božijeg 
opraštanja i Njegove srditosti, ili između Njegova vida i Njegova sluha. Ta 
razlika, međutim, ne očituje se unutar Biti, koja je Jedna u svakom pogledu; 
ona jedino postaje bjelodana unutar Njegovih "djela" (af'al) ili "učinaka" 
(athar), koji se nazivaju "stvorenjima" (khalg, makhlugat). U Božijoj Biti su 
Srdžba i Milost istovjetni, jer na toj razini ne može postojati dualnost bilo 
koje vrste. Ali, u stvaranju ta dva atributa se mogu očitovati kroz beskonačnu 
različitost formi, od kojih su dvije najistaknutije: Raj i Pakao. 


Stvorenja kao čistu i bistru vodu motri u kojoj se odsije- 
vaju Svemoćnog Atributi. 

Njihovo znanje, pravda, ljupkost njihova — sva ona su 
zvijezde u vodi tekućici odraženog nebeskog svoda. 
Kraljevi su mjesto očitovanja Božijeg kraljevstva, učeni 
su odraz Njegova znanja. 

Pokoljenja su prošla, i evo novog naraštaja. Mjesec je 
isti, samo je voda drugačija. 

Pravda je ista, učenost ista, samo su se ljudska bića 
promijenila. 

Naraštaji, prijatelju, za naraštajima su prolazili, ali su 
se ovi smislovi ustalili i ovjekovječili. 

Voda u brzacu se promijenila toliko puta, samo isti 
odraz Mjeseca i zvijezda nebeskim svodom luta. (...) 

Svi naslikani oblici odrazi su u vodi potoka tog; kada 
malo oči protrljaš, zacijelo, svi oni su Bog. (M VI 3172- 
78, 83) 


Božija djela su podijeljena u dvije temeljne skupine: duhovna i 
materijalna. Međutim, postoje tri temeljne razine postojanja: Bog, duhovni 
svijet i materijalni svijet. Kur'an ukazuje na sve tri razine u stavku: "Samo 
On stvara i upravlja!" (VII, 54). Ovdje "stvaranje" ukazuje na fizičko 
stvaranje, dok "upravljanje-zapovijed" označava duhovni svijet koji je, kako 
je naprijed istaknuto, "od zapovijedi Gospodara moga". 


PCI 


Znaj da u ajetu: "On stvara i upravlja", "stvaranje" je 
forma, a "upravljanje-zapovijed" je duša što nad njim 
leprša. (M VI 78) 

Ljubav Božija je savršenstva sunce, zapovijedi su svjet- 
losti njene, a stvorenja su sjene. (M V1 983) 

Raskoš i divota stvorenja su posuđeni, raskoš i divota 
zapovijedi su urođeni. (M II 1103) 


Svijet stvorenja strane i smjerove posjeduje, ali svijet 
zapovijedi i Atributa ništa ne određuje. 

Znaj, prijatelju, da je svijet zapovijedi lišen određenja 
svakoga! A Zapovjednik je još i više od toga. 

Um jednosmjerno ne puše, a "Učitelj Tumačenja" (Bog; 
usp. Kur'an LV, 4) je više od svakog uma, duševniji od 
svake duše. 

Nijedno stvorenje nije otrgnuto od Njega, amidža, ali je 
ta povezanost s Njim neizreciva! 


Jer unutar duše nema odvajanja i spajanja, ali to misao 
pojmiti ne može doli na način razdvajanja i spajanja... 
Kako bi um svoj put do te veze našao? Jer on se uz 
razdvajanje i spajanje vezao. 

Stoga nas je Muhammed i nastavio tješiti: "Suštinu 
Božiju nemojte istraživati!" 

Ono što se ne da u vezi Biti Njegove pojmiti — tome, 
zapravo, ne treba niti težiti. (M IV 3692-96, 699-701). 
Pošto nemaš strpljenja sa Njegovom Biti, nek ti oči 
otvore Božiji atributi. 

Kad ne vidiš ono Bezeranično, motri svjetlo Njegovo 
usmjereno. (D 4106) 

Čovjek zaklonjen od Atributa, vidi Njegov rad, a ko je 
izgubio vid za Bit, sa Atributima je sad. 

Utopljeni su u Bit, o mladiću, oni što su sjedinjenje s 
Njim postigli, kako bi onda u atribute Njegove zurili? 
(M II 2812-13) 


Uostalom, ti također vidiš Boga u samo jednom trenu, u Njegovim 
djelima i učincima. Ti svakog časa vidiš nešto različito, jer nijedno od 
Njegovih djela ne sliči drugom." (F 113-114/124-125) 


"Svakim danom On je nečim zauzet" (LV, 29), kur'anski 
ajet kaže: Zamisli da je On bez postupaka i djelovanja. 
Od Njegovih djela u svakom danu je najneznatnije da u 
svijet napolje tri vojske šalje: 

jedna, koja kreće iz bedara prema majkama, kako bi 
plod mogao rasti u utrobama; 

druga, koja kreće iz maternice prema zemnom prahu, 
da muškom i ženskom ovaj svijet ispuni u dahu; 

i treća, koja kreće od praha prema grobu, da sva bića, 
napokon, svoja djela vidjeti mogu. (M 1 3071-75) 

Učinci i plodovi Božije milosti su očiti, ali ko, osim 
Njega, suštinu milosti može znati? 

Niko ne poznaje Njegovih atributa savršenstva suštinu, 
doli kroz posljedice i analogiju. 

Dijete ne poznaje suštinu intimnih odnosa, izuzev da 
mu kažeš: "To je nešto slatko poput bombona." 

Kako li bi, učitelju, suština spolnog zanosa mogla biti 
kao suština bombona? 

Biti nesposoban razumjeti šta je suština, o amidža, 
odlika je obična puka, a ne svačija, 

Jer jasno su vidljive suštine i tajna njihova tajanstva 
pred očima savršenih evlija. 

U postojanju cijelom neshvatljivije i nedosezljivije šta je 
od tajanstva i Suštine Božije? 

Od do sada skrivenih Njegovih tajanstava, koji Atribut 
je skriven i koja suština? (M III 3635-38, 50-53) 


"Bog ti je posve blizu. Ma koju misao i zamisao ti poimao, Bog je tik 
uz nju. Jer On daruje postojanje mišljenju i pojmu, i postavlja ih pred tebe. 
Ali On je tako blizu da Ga ti ne možeš vidjeti. Šta li je neobično u tome? Ma 
šta ti radio, tvoj um je s tobom, potičući djelovanje. Ali ti ne možeš vidjeti 
um. Mada ti vidiš njegove učinke, ti ne možeš vidjeti njegovu suštinu." (F 
172/180) 

"Kada kažemo da Bog nije na nebesima, mi ne mislimo da on nije na 
nebesima. Ono što mi mislimo jest to da Ga nebesa ne obuhvaćaju, ali On 
obuhvaća nebesa. On ima vezu s nebesima, ali je ona neizreciva i tajnovita, 
baš kao što je On uspostavio tako neizrecivu i tajanstvenu vezu s tobom. 
Sve je u ruci Njegove moći. Sve predstavlja locus Njegova samoočitovanja 
i sve je pod Njegovim nadzorom. Stoga On nije izvan nebesa i stvorenih 
svjetova, niti je On posve unutar njih. Drugim riječima, te stvari Njega ne 
obuhvaćaju, ali On njih obuhvaća." (F 212/219) 


2. Nježnost i okrutnost 


Imena i Atributi se mogu podijeliti u dvije kategorije, poznati kao "Atributi 
Suštine" i "Atributi Djela". Prva kategorija uključuje sva ona Imena čije 
suprotnosti se ne mogu strogo primijeniti na Boga. Tako je Bog Živi, Moćni, 
Videći itd., ali On nije suprotnost toga. Druga kategorija uključuje Imena 
čije suprotnosti su također Božija imena, kao što su Onaj Koji uzvisuje i 

Onaj Koji unizuje, Darovatelj života i Onaj Koji ubija. Mnoga Imena Djela, 
zauzvrat, mogu se podijeliti u dvije naredne kategorije, Imena koja su, 
naprimjer, poznata kao Atributi Nježnosti (lutf) i Atributi Okrutnosti (gahr). 
Popratna tabela nabraja nova Božija imena sukladno ovoj shemi." 

Rumi razumijeva Ime Nježni kao ekvivalent Imenu Milostivi, a Ime 
Okrutni kao ekvivalent Imenu Srditi. Sukladno čuvenom pravorijeku 
Božijem, propovijedanom od Poslanika, Bog veli: "Moja milost ide ispred 
Moje srdžbe." Za Rumija je to isto što i reći: "Moja nježna imena idu ispred i 
imaju prvenstvo nad Mojim imenima strogosti." Za milost, duhovnu radost 
iljepotu, koje Rumi smatra urođenim u svakom stvorenju i prevladavajućim 
u svim njegovim formama, može se kazati da se izvode iz ovog načina 
gledanja na Božija imena i atribute: cjelokupno stvaranje je očitovanje 
Božijih srditih i milostivih imena, ali ova potonja uvijek imaju ontološku 
prednost nad onim prethodnim. Gdje god mi uzmogli motriti očitovanje 
Srdžbe i Strogosti, to jest u trpljenju i zlu, trebamo znati da će se Božija 
milost i nježnost ubrzo očitovati. Ili, pak, svako trpljenje i zlo jedino postoje 
da bi posvjedočili veću duhovnu radost i dobrotu. Ma kako sumorna forma 
mogla biti, značenje je uvijek Milost, koja je vječno ispred Srdžbe. 


"Bog posjeduje dva atributa: Strogost i Nježnost. Poslanici 
su teatar očitovanja za oba ta Atributa, dok vjernici 
očituju Njegovu nježnost, a nevjernici posvjedočuju Nje- 
govu okrutnost." (F 222/227) 

Smijeh kazuje o Tvojoj nježnosti, jadikovanje se jada 
zbog Tvoje strogosti. 

U svijetu ove dvije poruke sukobljene govore o jedino 
Ljubljenome. 

Nježnost zaboravnu osobu zavarava, pa ona o Strogosti 
ne misli i u grijehu prebiva. 

Strogost nekom drugom dokida nadu, pa se ovaj vrati 
potpunom beznađu. 

Ljubav poput ljubaznog posrednika dođe, da zaštiti ove 
dvije izgubljene duše. (D 8571-75) 

Kada gledaš Njegovu nježnost, kamenje i obluci postaju 
vosak mehki; kad motriš Njegovu srdžbu, čak i tvoj 
vosak postaje granit reski. (D 5795) 

Tabela I 
Neka od Božijih imena 
Imena Djela 
Imena Biti Imena Strogosti Imena Nježnosti 
Kralj Strogi Nježni 
Sveti Onaj Koji unižava Onaj Koji uzvisuje 
Pravedni Onaj Koji ponižava Koji čast daje 
Zaštitnik Koji usmrćuje Darovalac života 
Svjetlo Osvetnik Opraštač grijeha 
Stvoritelj Lišavatelj Umneožitelj dobra 
Živi Koji štetu daje Dobročinitelj 
Moćni Koji na cjedilu Povećavatelj dobra 
Koji zna ostavlja 
Koji čuje 
Koji vidi 
Koji govori 


Koji ima dobrohotnu volju 


Njegova milost je prije Njegove žesti. Ako želiš duhovnu 
prednost, idi i traži Atribut prednosti! (M IV 3205) 
Oganj Pakla je samo iskra Božije Žesti, bič koji prijeti 
ničesi. 

Premda On ima nesnosnu strogoću i takvu moć, pogle- 
daj u Njegovu nježnost, ona će prva doć! 

Ona je neizreciva i nedokučiva prednost u carstvu 
smislenog: vidje li ti ikada ono prije i ono poslije bez 
onog dvojstvenog...? 

Strogost je istinska grozota, ali kada jednom počneš 
drhtati, ta grozota će nježna i mehka postati; 

Jer taj strašni oblik je naumljen za poricatelja — kada 
bespomoćnost doživiš, pa Nježnosti i Ljubaznosti su za 
pokajatelja. (M IV 3742-44, 53-54) 

3. Razlog stvaranja 


Stvaranje — ili univerzum i beskonačne forme koje ga ispunjavaju — je drugo 
ime za Božija djela, a Njegova djela su očitovanje Njegovih atributa. Shvativši 
to, ako se upitamo: "Zašto je Bog stvorio svijet?", odgovor je jasan: u nakani 
da očituje Svoja vlastita imena i atribute. Sama priroda Božanskog iziskuje 
neku vrstu djelovanja. Jer, ako kažemo da je Bog Stvoritelj, koje značenje taj 
pojam može imati ukoliko ne postoji bilo kakvo stvaranje? Bog je stvorio 
svijet kako bi pokazao Svoje atribute. Stoga je Poslanik pripovijedao da je 
Bog kazao: "Bio sam Skrivena Riznica, pa sam poželio da budem spoznat. 
Stoga sam stvorio svijet kako bih mogao biti spoznat." Svrha stvaranja je 
"očitovanje" (izhar). 


Kad bi izlaganje značenja bilo dovoljno, stvaranje 
svijeta bi bilo beskorisno i uzaludno. 

Kada bi Ljubav Božija samo misao i značenje bila, 
forma posta i molitve ne bi nikako postojala. 

Darovi koje voljeni izmjenjuju su ništavni, u odnosu 
prema ljubavi koja je lišena formi, 

Stoga darovi tu moć imaju da pokažu ljubav unutra 
skrivenu. (M 1 2624-27) 


"Bog veli: "Bio sam Skriveno Blago, pa sam poželio da budem upoznat. 
Drugim riječima: 'Stvorio sam cijeli univerzum, a svrha svega toga je u tome 
da Se očitujem, katkada kroz Nježnost, a kojiput kroz Srditost.' Bog nije 
kralj nad kraljevima kojemu bi jedan glasnik bio dovoljan. Kada bi svi atomi 
univerzuma bili Njegovi glasnici, bili bi nesposobni učiniti Ga dostatno 
poznatim. 

Prema tome, sva stvorenja danonoćno očituju Boga. Međutim, neka od 
njih to znaju i svjesna su toga da Ga očituju, dok su druga nesvjesna toga. 
Bilo kako bilo, njihovo očitovanje Boga je izvjesno. Kraljević, naprimjer, 
zapovijedi da neko bude išiban i kažnjen, da vrišti i jauče. Pa ipak, i onaj koji 
šiba i išibani očituju kraljevićeve naloge." (F 176-177/184-185) 


Bog se ne uvećava uvodeći u postojanje univerzum cio; 
On ne postaje nečim što ranije nije bio. 

Ali, kada je On uveo stvorenja u postojanje, povećale su 
se posljedice: a među stvorenjima svim postoje razlike. 

Uvećani učinci Njega očituju, a atributi i djela Njegova 
Ali uvećavanje suštine bio bi argument da je ona vreme- 
nita porijekla i prouzročeni moment. (M IV 1666-69) 
Univerzum je stvoren zbog traga očita, da Riznica 
Mudrosti ne bi ostala skrita. 

On reče: "Bijah Riznica Skrita." Čuj! Ne gubi dodir sa 
svojom vlastitom biti, učini je da bude očita! (M IV 
3028-29) 


Bog reče: "Mi smo Otkrivatelj Tajanstva i Naše djelo 
je baš to: Mi činimo da skrivene stvari napuste svoje 
mjesto, od očiju skriveno." 

Iako kradljivac u svom pritajenju nije tako nevješt, 
žandari nasilu izvuku njegovu ispovijest. 

Svi ti zemni oblici poharaše darove naše, stoga nam 
svaki mora napose doći da ispovijeda se. (M IV 1014- 
16) 


"Bog nam veli: 'Baš kao što poželjeh očitovati Riznicu Svoju, tako 
poželjeh očitovati sposobnost vašu da priznate Riznicu Moju. Kao što 
zaželjeh pokazati Čistotu i Nježnost tog Okeana, tako zaželjeh pokazati 
vrhunske težnje i rast kroz nježnost ribe i stvorenja Mora. Stoga i ona moraju 
razmatrati svoju vlastitu vjernost i očitovati svoje težnje. Misle li ljudi da će 
biti ostavljeni na miru ako kažu: 'Mi vjerujemo!" — i da u iskušenje neće biti 
dovedeni? (XXIX, 2) Stotine tisuća zmija sebe smatra ribama. Njihovi oblici 
su oblici ribe, ali su njihova značenja zmijska."" (MS 29) 


4. Suprotnosti 


Rumi se često poziva na ili navodi poslovicu: "Stvari postaju jasne kroz 
svoje suprotnosti." Svakidašnje iskustvo svjedoči o toj istini, jer postojanje 
mirijada stvari ovoga svijeta jedino postaje moguće kroz lučenje razlike ili 
kroz suprotnost. Kad dvije stvari ne bi bile različite i, prema tome, "donekle 
"suprotstavljene", bile bi jedna i ista stvar. Svaki pojedinačni par suprotnosti 
omogućuje postojanje jednog drugog para suprotnosti; danonoćno postoje 
savršenstvo i nesavršenstvo, cjelovitost i razmrvljenost, sreća i tuga, novo 
i staro, duh i tijelo. Svaki od tih korelativnih pojmova može isključivo 

postojati i biti poznat usljed svoje suprotnosti. A takav je slučaj i sa svim 
stvarima, izuzev Boga. Samo On nema suprotnosti, već nadilazi sve 
suprotnosti. Samo je On istinsko "izmirenje suprotnosti — coincidentia 
oppositorum" (jam'i- addad), gdje su sve suprotnosti poništene u Okeanu 
Jedinstva. Iz istog razloga mi ne možemo Njega spoznati, pošto On nema 
nikakvu suprotnost da "Ga učini jasnim". 


Bog je stvorio trpljenje i tugu kako bi se duhovna radost 
mogla pokazati kroz svoju stranu drugu. 

Tako skrivene stvari kroz suprotnosti jasne postaju. 
No, pošto Bog nema suprotnosti, one Mu tajanstvo ne 
dohvaćaju. 

Jer pogled je najprije na svjetlo pao, potom na boju: 
bijelo jasno pokaže na crno k'o na suprotnost svoju. 
Tako si i ti spoznao svjetlo kroz suprotnost svjetla: 
suprotnosti se jasno pokažu usred tvojih prsa. 

Božije svjetlo suprotnost nema u postojanju, da bi kroz 
svoju suprotnost moglo ići ka ukazanju. 

Zato Ga ne dosežu naše oči, a On oči dohvaća (VI, 104) 
poduči se tome od Musaa i brda Sinaja." 

Znaj da forma iz značenja iskoči k'o lav iz gustiša ili k'o 
glas i govor kad poteknu iz mišljenja. 

Iz govora je rođena forma, a potom umrla. Na valu 
svom se natrag k moru odbibala. 

Forma istječe iz Bezobličnog što oblik daje svemu, potom 
se opet natrag vrati, jer i mi se natrag vraćamo Njemu. 
(II 156). (M 1 1130-36) 


Suprotnost jedne stvari je mjesto njenog ukazanja, a svaka 
suprotnost se na svoju vlastitu suprotnost naslanja. 

Pišeš li na crnoj stranici, tvoje pisanje će biti tajna, jer 
će pisanje tvoje i mjesto pisanja biti boje katrana. (D 
3761-62) 

Ko vjerodostojnost Musaove zmije vidio nije, taj misli 
da su konopci čarobnjaka žive zmije." 

Ptica koja nikada bistru vodu pila nije, svoje perje i krila 
u slanom jezercu mije. 

Nikakva suprotnost se bez svoje suprotnosti ne spoznaje: 
trpljenje udarca, doznaje poljubac šta je. (M V 597-599) 
Dok ne upoznaš dobro, ti nećeš zlo spoznati: možeš 
razlučiti suprotnost kroz njenu suprotnost, o mladosti! 
(M IV 1345) 


Svako svjetlo vatre ima, na svakoj ruži su trnovi; zmija 
nad svakom riznicom bdije u ruševini. 

Ah, Tvoj Ružičnjak nema trnje! Tvoje čisto Svjetlo žege! 
Oko Tvoje Riznice zmije nema, šištanja ni povrede! (D 
25634-35) 

Njegov opis ne sadrži um, jer On je Izmirenje Suprotno- 
sti. Bez sastavnih dijelova divni Sklad! Divni, slobodno 
djelujući i neminovno Jedincati! (D 26832) 

Stvoritelj je Taj Koji čini da je neko unižen a neko 
uzvišen. Bez ova dva svojstva nijedan čin ne bi bio 
dovršen. 

Pogledaj, prijatelju, uniženje Zemlje i uzvišenje nebesa! 
Nebesa se ne bi mogla okretati bez tih svojstava! 

Nizina i visina zemlje je jedna druga vrsta: pola godine 
je zelena i svježa, a pola godine pusta. 

Uniženost i uzvišenost tog otužnog vremena jedna je 
druga stvar: pola vremena je noć, a pola vremena dan. 
Unižen i uzvišen takav je i ovaj tjelesni spoj, da, katkada 
je dobro, a kojiput trpi bol. 

Znaj da sva ta stanja svijeta su, tad, kao nestašica i 
suša, mir i rat— samo za naš jad. (M VI 1847-52) 


Božanska Mudrost je sastavila cjelinu u suprotnostima. 
Ti si vrat, mesaru, izložio u režnjevima! 

Duša sa tijelom djeluje skladno. Bez duše tijelo je uvehlo 
i hladno. 

Tvoje tijelo je vidljivo, a duša ti je skroz drugog reda: to 
dvoje sve stvari svijeta dovodi do slijeda. 

Zaspeš li nečiju glavu zemljom, ona će ostati prava, 
sručiš li na nju vodu, opet će biti zdrava. 

Želiš li mu glavu razbiti, vodu i glib moraš smiješati. (M 
V 3422-26). 

Život je kad suprotnosti miruju, smrt je kad naprsline 
ondje piruju. 

Božija nježnost lava i ovcu sparuje, te daleke suprotnosti 
dvije. (M 1 1293-94) 


U nekolicini Rumijevih gore navedenih stihova ukazuje se na 
suprotnost unutar temeljne strukture prirodnog svijeta, to jest unutar četiri 
elementa: zemlje, zraka, vatre i vode. Ova četiri elementa, koji sebe nikada 
ne pokazuju, predstavljaju četiri ontološka stremljenja unutar vidljivog 
svijeta. Ove četiri vidljive supstance, koje nose svoja imena, samo su njihovi 
najizravniji izrazi. Ali, sve što postoji u fizičkome svijetu, uključujući 
spoljnju zemlju, zrak, vatru i vodu, samo je mješavina ova četiri elementa. 
Stoga se za ozračje čistih elemenata kaže da predstavlja četiri sfere koje 
počivaju između nebesa, ili duhovnog svijeta, i Zemlje, ili materijalnog 
svijeta. 

Ti elementi, na koje se često ukazuje kao na "stupove" (arkan) 
materijalnog svijeta, u krajnjoj analizi su temeljne ontološke smjernice 
podarene ovome svijetu snagom božanskih Atributa. Neke sufije govore o 
četiri "stupa" Božanskog, ciljajući na četiri najtemeljnija božanska Atributa, 
i opisuju te elemente kao vidljivo očitovanje ona četiri Imena.'" 

Svaki element predstavlja jedan dvostruki kvalitet, kako je pokazano 
u narednoj popratnoj tabeli. Svaki od njih je suprotnost svakog drugog 
elementa s obzirom na jedan ili dva od tih kvaliteta. Mješavina elemenata 
rezultira postojanjem fizičkog svijeta. 


Kad pažljivo motriš, ovaj svijet je sav obuzet sukobom: 
čestica se sa česticom bori, kao vjera s nevjerom... 

Ali, naš rat i mir nisu naši u svjetlu duhovnog oka: oni 
dolaze "između Njegova dva prsta."" 

Rat prirode, rat postupaka, rat riječi — usred pojedinih 
dijelova užasan boj. 

Svijet opstoji kroz taj rat: promotri ona četiri elementa i 
razriješi taj dvoboj. 

Tabela II 
Suprotnost među elementima 
ZRAK 
topao vlažan 
vrela vlažna 
VATRA VODA 
suha hladna 
hladna suha 
ZEMLJA 


Ova četiri elementa su četiri nepopustljiva direka na 
kojima nebeski svod ne mrda sa mjesta. 

Ali svaki direk onog drugog ruši: direk od vode onaj 
direk od vatre guši. 

Tako je i stvaranje na suprotnostima podignuto, na 
korist il" štetu svoju i mi ratujemo. (...) 

No, da ovaj svijet nije drugo trajnost i bujnost doli, tad 
mu sadržaj oprečnost bila ne bi. 

Svaka oprečnost srazmjerno poništenje sebi oprečnog 
uključuje; kada oprečnost iščezava, opstanak jedino 
ostaje. (...) 

Bezbojnost je korijen svih boja, a mir je korijen svih 
ratova. 

Svijet ovdašnji je korijen ovom obitavalištu čemera pu- 
nom; a sjedinjenje je korijen osami i dijeljenju svakom. 

Zašto smo u takvoj oprečnosti, prijatelju? Zašto 
Jedinstvo daje život ovom mnoštvu? 

Zato što smo mi ogranak, a korijen su četiri elementa. 
Korijen je rodio svojstvima u svojim granama. 

Pošto je supstanca duše s onu stranu osamljenosti, ona 
ne sudjeluje u tim svojstvima: njena svojstva su odlike 
božanske Visosti. (M VI 36, 45-50, 56-57) 

5. Dobro i zlo 


Oprečnost unutar stvaranja uvijek je relativna u smislu da ondje nikada ne 
može biti apsolutnih razlika. Apsolutno znanje, apsolutni život, apsolutna 
moć — sve su to Božiji atributi. Ali, kada se oni očituju unutar ovdašnjeg 
svijeta, oni oslabe i izgube moć kroz svoju udaljenost od svoga Vrela. Stoga 
su "znanje" i "moć", kada se zateknu u ovom svijetu, samo blijedi odraz 
čistih i transcendentnih atributa samoga Boga. 

Najpogubnija oprečnost za mnoge ljude, koja se nalazi u ovdašnjem 
svijetu, jest ona koja se zatječe između "dobra" i "zla". Iz onoga što je 
naprijed kazano postaje bjelodano da se apsolutno dobro može nalaziti 
samo u Bogu. Raznovrsni stupnjevi zla izvode se iz pomračenosti dobra 
tako kako ono postaje udaljeno od Izvora. Stvari su u ovome svijetu 
relativno dobre i zle, a nisu apsolutno samo dobre ili samo zle, pošto se 
ne mogu pronaći apsolutna svojstva unutar stvaranja. Sa drugog stajališta 
motreno, stvari su dobre ili zle samo u suodnosu s nama, ne u suodnosu 
s Bogom, jer u Njegovom pogledu sve stvari imaju samo jednu svrhu: 
očituju Skrivenu Riznicu. Štaviše, kad ne bi bilo zla u svijetu, tad ne bi bilo 
načina na koji bi se mnogi Božiji atributi mogli i sami očitovati, naprimjer 
Opraštanje i Osvetoljubivost. Koje grijehe bi On mogao oprostiti, a za koje 
bi kaznio? U svakom slučaju, savršenstvo Slikarevog beskrajnog stvaranja 
traži da On slika i lijepe i ružne slike. 


Pa, ne postoji u svijetu apsolutno zlo, jer ono je relativno 
- spoznaj ii to. 

U cijelom Vremenu ne postoji nikakav otrov niti slatko 
koje nije noga za jedno, a zapreka za nešto drugo. 

Jer jednome je to noga, a za nešto drugo okov. Za jedno 
je šećerlema, za nešto drugo otrov. 

Zmijski otrov je za zmiju život, ali je za čovjeka smrt. 
Vodena stvorenja vide okean kao vrt, zemna stvorenja 
ga vide kao patnju i smrt. (M IV 65-69) 


Ništa Bog nije stvorio uzaludno, bilo srdžbu ili strpljenje, 
iskren savjet il? iznevjerenje. 

Ništa od tih stvari nije apsolutno dobro, ništa nije 
apsolutno zlo. 

Korist il! šteta ovise o stanju stvari. Stoga je znanje 
nužno i korisno, za njim mari. (M VI 2597-99) 

"Kada bi u čovjeku bilo svo znanje i nikakvo neznanje, on bi bio uništen 
i prestao bi postojati. Prema tome, neznanje je poželjno jer kroz njega čovjek 
ostaje u postojanju; a znanje je poželjno jer vodi izravnoj spoznaji Boga. 
Tako svako od njih potpomaže ono drugo. Sve suprotnosti su slične. Mada 
je noć oprečna danu, ona pomaže danu, i oni oboje vrše jednu zadaću... 

Stoga nam se sve suprotnosti pojavljuju kao suprotnosti. Ali, mudar 
čovjek zna da one vrše samo jednu zadaću i da nisu suprotnosti. Pokaži mi 
ijedno zlo u svijetu bez dobra i dobro bez zla! Čovjek je, naprimjer, čvrsto 
odlučio da ubije, ali je obuzet razvratnim životom, tako da ne prolijeva krv. 
S obzirom na razvratno življenje, njegov postupak je loš; ali, s obzirom na 
preduprijeđeno ubojstvo, on je dobar. Tako su dobro i zlo jedna stvar i ne 
mogu biti razdvojeni. 

Zato mi raspravljamo sa zoroastrovcima. Oni kažu da postoje dva 
boga: jedan kao stvoritelj zla i onaj drugi kao tvorac dobra. Dobro, pokaži 
mi dobro bez zla. Tad ću ja posvjedočiti da postoji Bog zla i Bog dobra. 
Ali to je apsurd, jer dobro nije odvojeno od zla. Pošto oni nisu dvije stvari 
i pošto nema razdvajanja između toga dvoga, nemoguće je da postoje dva 
stvoritelja." (F 213-214/221) 

"Sve je dobro i savršeno u suodnosu sa Bogom, ali ne i u suodnosu sa 
nama. Razvratan život i čistota, napuštanje dnevnih molitvi i obavljanje 
molitve, nevjerovanje i islam, idolopoklonstvo i ispovijedanje Božije 
jedinosti — sve je to dobro u suodnosu sa Bogom. Ali, u suodnosu sa nama, 
razvratan život, krađa, nevjerovanje i idolopoklonstvo su loši, dok su 
ispovijedanje vjere u Jedinog Boga, molitva i djela milosrđa dobra djela. Ali, 
u odnosu prema Bogu, sve je to dobro. 

U kraljevstvu nekog kralja, naprimjer, postoje tamnice, kazna 
vješanjem, dvorska dostojanstva, bogatstvo, posjedi, svita, gozbe, uživanje, 
bubnjevi i bajraci. U odnosu prema kralju, sve je to dobro. Baš kao što su 
dvorska dostojanstva savršenstvo njegova kraljevstva, tako isto su vješala, 
smaknuća i tamnice savršenstva njegova kraljevstva. U odnosu prema 
njemu sve je to savršeno, ali u odnosu prema njegovu narodu, kako vješala 
mogu biti isto kao i dvorska dostojanstva?" (F 31/42-43) 


Ako kažeš da i zlo od Njega dolazi, kako ono Njegovu 
dobrotu ne uništi? 

I Njegovo davanje zla je Njegova savršenstva čin: da ti 
dadnem primjer, čovječe dostojanstveni! 

Slikar je načinio dvije vrste slika, jedne su prekrasne, 
druge su bez ukusa. 

Naslikao je Jusufa i sladunjave hurije, naslikao je ružne 
vragove i odvratne šejtane."? 

Obje vrste slika očituju Njegovu uzvišenost. One ne 
predstavljaju Njegovu ružnoću, one su Njegova veliko- 
dušnost. 

On ružnoću najviše vrste tvori, sva ružnoća se oko toga 
roji, 

tako da savršenstvo Njegova znanja može postati očito, a 
poricanje Njegove uzvišenosti sramotno. 

Ako on ne može tvoriti ružne slike, nesavršen je on: eto, 
zato Bog stvara i iskrenog i slugu nevjernog. 

U tom pogledu nevjera i vjera Njega posvjedočuju: 
i jedno i drugo ničice se pred Njegovim Gospodstvom 
prostiru. 

Vjerujući se, međutim, od svoje volje ničice prostire, jer 
mu je nakana tražiti zadovoljstvo Božije. 

I nevjernik, nehotice, Bogu se klanja, ali je njegov cilj 
sasvim druga putanja. (M II 2535-45) 

Sufija reče sucu: "Onaj čija se pomoć ište, ima moć s 
nama trgovati bez štete. 

Onaj Koji u drvo i u ružičnjake vraća vatru može i ovaj 
svijet načiniti mjestom koje ne zna za štetu. 

Onaj Koji ruže iz sred trnja izvuče, Taj može naš 
decembar pretvoriti u proljeće. 

Onaj po Kojemu svaki čempres uspravno i slobodno se 
izvija može našu gorčinu u veselje da razvija. 

Onaj iz Koga svaka nepostojeća stvar može ući u 
postojanje — kako bi bio imalo manji, ako je učinio da 
jedna stvar uđe u trajanje? 

Onaj Koji tijelu daruje dušu da bi moglo živjeti - kako 
bi na gubitku bio Onaj Koji ne može umrijeti? 

Šta bi se desilo, uostalom, ako bi tag Plemenitog ruka 
podarila svakom slugi njegove duše želju bez muka, 

i od svakog slabušnog stvorenja daleko držao lukavstva 
jastva i busiju za kojom je vrag čekao?" 

A sudac odgovori: "Kad ne bi bilo zapovijedi oštrih, 
kamenja i bisera, ljepote i ružnoće, 

kad ne bi bilo šejtana, jastva i sebičnosti, i kad ne bi bilo 
rata, bitke i nesreće, 

kojim bi imenom, onda, Kralj Svoje sluge nazvao, kvarni 
čovječe? 

Kako bi mogao reći: "Strpljivi čovječe! Čovječe blagi!?" 
Kako bi mogao reći: "Srčani čovječe! Čovječe mudri!?? 
Kako bi postojalo strpljenje, iskrenost i milostivo dijeljenje 
(III, 17) bez drumskog razbojnika i prokletog sotone? 
Rustam, Hamza i lutovac, svi bi bili isti." Znanje i 
mudrost bili bi, tad, dokinuti i bez koristi. 

Znanje i mudrost postoje da se između pravog i krivog 
zna šta je razlika, kada bi sve bilo pravo, mudrost bi bila 
izlišna. 

Misliš li da je dopustivo razoriti oba svijeta, da bi držao 
otvorenim dućan svog bezvrijednog prirodnog imetka? 
Ja, naravno, znam da si ti krijepostan i nezreo, pa je 
stoga tvoje pitanje, u vezi s tim, priprosto." (M VI 1739- 
55) 


"Bog želi i dobro i zlo, ali On jedino odobrava dobro. Jer Bog je 
kazao: 'Bio sam Skrivena Riznica, pa sam poželio da budem spoznat. Bog, 
nesumnjivo, želi i zapovijedati i zabranjivati. Zapovijedi su samo prikladne 
ukoliko postupak koji je naređen nije valjano izvršen od onoga kome je 
naređeno da ga izvrši. Ne kaže se: 'Jedi slatkiše ili šećer, izjelice? Ako se 
tako kaže, to se ne zove "zapovijed", već prije "gostoprimstvo". Isto tako, 
nije prikladno zabranjivati stvari koje čovjek ne voli. Ne možeš reći: 'Ne jedi 
kamenje i trnje!", a ako to kažeš, to se ne zove "Zabranom". 

Prema tome, zapovijedi da se čini dobro i zabrane zla nisu prikladne 
sve dok ne postoji jastvo koje želi zlo. Željeti postojanje takvog jednog jastva 
znači željeti zlo. Bog ne odobrava zlo ili, pak, On ne bi zapovijedao dobro. 
Isto tako, kada jedna osoba želi podučavati, ona želi neukost učenikovu; 
a željeti nešto, također, znači željeti popratne momente te stvari. Bilo kako 
bilo, učitelj ne odobrava učenikovo neznanje ili ga, pak, ne bi podučavao. 
Isto tako, liječnik želi da ljudi budu bolesni, pošto on želi primijeniti lijek. 
Jer njegova vještina u medicini ne može se očitovati sve dok ljudi nisu 
bolesni. Ali on ne odobrava njihovu bolest, u protivnom, ne bi ih tretirao i 

liječio. Potom, pekar želi da ljudi budu gladni kako bi on mogao upražnjavati 
svoju vještinu i uzdržavati se. Ali on ne odobrava njihovu glad, inače ne bi 
prodavao hljeb... 

Tako se zna da Bog želi zlo u jednom smislu, ali ga u drugom smislu 
ne želi. Naši protivnici kažu da Bog ne želi zlo niti u jednom pogledu. Ali 
je apsurdno da bi Bog želio jednu stvar, a ne i njene popratne momente. 
Tako, među popratnim momentima Njegovih zapovijedi i zabrana je i ono 
tvrdokorno jastvo, koje želi zlo, a mrzi dobro po samoj svojoj prirodi. Među 
popratnim momentima jastva su sva zla ovoga svijeta. Da On nije želio ta 
zla, On ne bi želio ni to jastvo. A kad On ne bi želio jastvo, On tad ne bi 
želio ni zapovijedi i zabrane koje su usmjerene na jastvo. Štaviše, da On nije 
odobravao ta zla, On ne bi zapovijedao i zabranjivao jastvu. Ukratko, zlo je 
priželjkivano, ali ne samo po sebi. 

Potom, naši protivnici vele: 'Ako On želi svako dobro i ako je 
odvraćanje od zla dobro, On tad želi da se spriječi zlo." Ali, nemoguće je 
odvratiti od zla ako ono ne postoji. 

Ili, oni vele: 'On želi vjeru." Ali, vjera je nemoguća izuzev nakon 
nevjerovanja. Tako, jedan od pratećih momenata vjere je i nevjerovanje. 

Da zaključimo. Htjeti zlo je isključivo pokudna stvar ukoliko se ono 
želi zla radi. Ali, ako se ono želi dobra radi, tada ono nije pokudno." (F 179- 
180/186-188) 

Za čitatelje koji žive u dvadeset i prvom stoljeću i koji su svjesni 
nevjerovatnog zla i trpljenja koje je čovjek sposoban nanijeti ljudima, 
Rumijeva rasprava o dobru i zlu bi mogla izgledati preveć suhoparna 
i odvojena od života. Ali, Rumi također motri na ovaj problem sa jednog 
drugog motrišta, koje seže u samu bit "ove egzistencijalne dvojbe" nametnute 
mnogim ljudima postojanjem Zla i trpljenja. Bilo kako bilo, da bi se osjetilo 
plamteće osjećanje u njegovim stihovima, potrebno je biti potpuno upoznat 
sa njegovom raspravom o čovjekovom konačnom Jastvu i agoniji i nemiru 
kojeg čovjek podnosi zbog odvojenosti od tog Jastva. Pretežit dio trećeg 
dijela ove knjige bavi se ovim pitanjem. Međutim, ja ću citirati naredni 
odgovor kojeg Rumi nudi na pitanje zla i uvjerava kako njegovo puno 
uvođenje može biti shvaćeno tek kada ostatak knjige bude pročitan. 


Ne gledaj slijed događaja Vremena, koji od nebeskih 
tijela dolazi i čini da život neprijatno prolazi! 

Ne gledaj oskudicu svagdanjeg kruha i sredstva uzdrža- 
vanja! Ne gledaj tu glad, strah i tu strepnju duha! 
Pogledaj ovo: uprkos svoj gorčini svijeta, ti si strasno i 
bestidno prion'o uz njega. 

Znaj da je Milost ta gorka patnja! A kraljevstvo Merva 
i Belha je Osveta! 

Svako trpljenje i okrutnost Vremena, lakša je od udalje- 
nosti od Boga i svijesti koja je nesmotrena. 

Jer ta okrutnost će proći, ali udaljenost od Njega neće. 
Niko nije blažen doli onaj koji se s Njim trijeznom 
dušom susreće. (M VI 1733-36, 56-57) 


7. Nesmotrenost i postojanje svijeta 


Bog je stvorio univerzum kako bi pokazao Skriveno Blago. Stoga On želi 
da svijet postoji s ciljem da svijet pokaže krajnje stvaralačke moći Njegovih 
atributa. Ali, da bi se svijet zadržao u postojanju, istinsko znanje o stvarima, 
kakve one jesu, mora se držati podalje od najvećeg dijela stanovnika svijeta. 
U protivnom, oni bi se prestali baviti aktivnostima nužnim za pokazivanje 
potpunog poretka Njegovih atributa. Tako Bog želi postojanje nekih stvari 
koje se ne bi smjele očekivati; ali, naravno, ne po sebi, već prije kao pratioci 
Njegove krajnje svrhe u stvaranju svijeta. Bog, naprimjer, želi da postoji 
nesvjesnost i zaborav Njega u svijetu. 

U nastojanju da zadrži "kraljevstvo nesvjesnosti", Bog zaklanja oči 
ljudi od istinske zbilje stvari. Aluzije na Božije zadržavanje čovjekove 
nesvjesnosti Rumi razmatra u kur'anskim ajetima kao što su ovi "I 
nevjernici počeše smišljati spletke, ali ih Bog otkloni, jer On to umije 
najbolje." (TII, 54) "Zar oni mogu biti sigurni od Allahove kazne? Allahove 
kazne se ne boji samo narod kome propast predstoji." (VII, 99) "Allah je 
zapečatio srca njihova i uši njihove, a pred očima njihovim je koprena." (II, 
7) Allah je brži u kažnjavanju." (X, 21) 

"To obitavalište je načinjeno od nesmotrenosti. Tijela i svijet su 
u cijelosti održani kroz nesmotrenost. Ovo tijelo je u potpunosti doraslo 
usljed nesmotrenosti. Ta nesmotrenost je nevjerovanje, a vjerovanje ne može 
postojati bez nevjerovanja, pošto je vjerovanje napuštanje nevjerovanja. 
Prema tome, nevjerovanje mora postojati zbog nas, da bi se napustilo. Stoga 

oboje, i vjerovanje i nevjerovanje, su ista stvar, jer ono prvo ne postoji bez 
onog drugog, a ono drugo ne postoji bez onog prvog. Oni su nedjeljivi." (F 
206-207/215) 

(Čovjek je poput luka u ruci Božije moći. Bog ga koristi za raznovrsne 
svrhe. Upravitelj je, zapravo, Bog, a ne luk. Luk je instrument i sredstvo. 
Ali, zbog održavanja svijeta, luk je neoprezan i nesvjestan Boga. Zacijelo je 
silovit luk koji postaje svjestan Strijelčeve ruke!" (F 199/208) 

"Svijet se održava kroz nesmotrenost. Kad ne bi bilo nesmotrenosti, 
ovaj svijet ne bi opstao. Žudeći za Bogom, sjećanje na budući svijet, duhovno 
pijanstvo i zanos su arhitekti tog svijeta. Kad bi se sve to pokazalo, svak od 
nas bi otišao u taj svijet, a ne bi ostao ovdje. Ali Bog nas želi ovdje kako bi 
ova dva svijeta mogla postojati. Tako je On naznačio dva suca: nesvjesnost i 
smotrenost, kako bi ova dva boravišta mogla bujati." (F 109/120) 


Stup ovog svijeta, voljeni, je nesmotrenost; uništenje 
njegovo je prisebnost. 

Prisebnost dolazi od onog svijeta, kada taj svijet 
prevlada, ovdašnji svijet je uzorana livada. 
Prisebnost je sunce i ugodni hlad, prisebnost je voda, a 
dunjaluk smrad. 

Nekolike kapi iz onog svijeta prokapa, da se požuda i 
zavist u ovom svijetu preglasno ne ismijavaju. 

Kad bi kapljice iz svijeta Nevidljivog porasle, krijeposti 
nit' slabosti ovoga svijeta ne bi opstale. (M I 2066-70) 
Ima li ikoje mjesto u kome naš Kralj nije? Ali Njegova 
čarolija motriteljeve oči krije. 

On prekriva tvoje oči, pa ti usred dana vidiš čestice 
prašine, ali ne i Najblistavije Sunce, 

vidiš lađu na moru, ali ne i valove na okeanu. 

Čunasta lađa kazuje ti o moru toliko taman koliko i 
kretnja ljudi slijepcu da je dan. 

Nisi li čitao ajet: 'Allah je zapečatio..." (II, 7), kako 
se niže. Bog je Taj Koji zapečaćuje, i On je Taj Koji 
otpečaćuje i koprene diže (L, 22) (D 2633-37) 

Kako bih Te zaveo i namamio Te do svoje torbice? Jer Ti 
si čokot svake varke i lampa svakog varalice. (D 14316) 

Ne budi siguran od Božije varke, čak i kad nisu blaženstva 
rjeđa. Kada pomisliš sve je sigurno, nek ti ostane rastrta 
vjeđa. 

Jer varka je Božija tako hitra da ti duša umisli kako je 
nebeska, makar je potpuno zemaljska. (D 22976-77) 


"Bog je pun varki. On će ti pokazati lijepe forme, ali u njihovoj nutrini 
vrebaju zli oblici. On to tako radi kako čovjek u svojoj odbojnosti ne bi u 
zamku umišljaja pao: 'Otkrio sam sjajnu zamisao i svrhu." (F 5/18) 


D. 


ČOVJEK 


1. Istina 


Stvaranje ispunjava svoju krajnju svrhu kroz poslanike i evlije, to jest 
kroz one koji su ozbiljili sve mogućnosti ljudskoga stanja. Prvi poslanik i 
prototip ljudskog savršenstva je Adem. Rumi često upotrebljava njegovo ime 
i još češće pojam "Ademljanin" (adami), to jest "čovjek" u krajnjem stanju 
duhovnog savršenstva (u nekim drugim školama sufizma pojam "savršeni 
čovjek" se koristi u istom značenju). Stoga Rumi razumijeva kur'anske ajete 
i poslaničke pravorijeke koji spominju Adema, kako bi ukazao na čovjeka 
u stanju savršenstva. 

Ako je Adem prototip ljudskog savršenstva, tad se poslanik Muhammed 
— koji je kazao: "Bio sam poslanik u času kada je Adem još bio između duha i 
tijela" — može zvati "prototipom prototipova". 


Motrih svoju unutarnju svijest i skrivenog univerzuma 
dah, a Adem i Hava još bijahu ovoga svijeta prah. (M 
III 4542) 


Stanje savršenog čovjeka, koje je dosegnuo Poslanik, najuzvišenije je 
koje se može zamisliti; svi drugi poslanici i evlije su poput zraka njegova 
sunca. 

U Kur'anu Bog govori melekima o Svom stvaranju Adema riječima: "Ja 
ću na zemlji namjesnika postaviti" (II 30). A Poslanik veli: "Bog je stvorio 
Adema prema odrazu Svom." 


84 


TEORIJA 


Stvorio nas je Bog na Svoju vlastitu priliku: naš opis je 
sročen po Njegovu liku (M IV 1194) 

Bog-Opraštalac je u vječnosti poželio i otkriti Sebe 
odlučio. 

Ali nijedna se suprotnost ne može bez sebi suprotnoga 
pokazati, samo neusporedivi Kralj nema nikakve suprot- 
nosti. 

Stoga on namjesnika postavi, Posjednika Srca, da bude 
ogledalo Njegova Kraljevstva. 

Zatim mu podari beskrajnu nevinost, a iz tame izvede 
njegovu oprečnost. 

Dva bijela i crna On načini bajraka: jedan bijaše Adem, 
a drugi hajduk iz Njegova sokaka. 

Potom sukob i rat krenu, među ta dva golema tabora boj 
se zapodjenu. 

U jednom drugom vremenu desi se slično Habilu, koji se 
svojim čistim svjetlom suprotstavio Kabilu... 

Razdoblje za razdobljem, pokoljenje za pokoljenjem, te 
dvije strane nastaviše sa gloženjem. (M V1 2151-57, 62) 


Adem je u svojoj "bezgraničnoj netaknutosti" postao 
ogledalom Božijih atributa. Tako su se sveukupno zna- 
nje i sve stvari zatekli unutar njegovih prsa. 

On je bio forma Božijeg značenja, to jest mjesto unutar 
kojega su Božija imena i atributi vidljivo očitovanje 
pronašli. U svjetlu ovoga učenja Rumi tumači kur'anski 
ajet: "On je poučio Adema imenima svih stvari", (II 
31) 

Otac ljudskog roda, koga je On poučio imenima, ima 
stotine tisuća mudrosti u svojim žilama. 

Njegova duša je imenu svake stvari podučena, baš tako 
kakvom ona jest sve dok nije iščezla. 

Ma koji da mu je naslov dao, nikada ga nije promijenio 
on. Taj koga je Bog nazvao Hitrim, nije postao spor. 

Ko god bude vjernik na kraju, smatran će biti Ademom u 
Raju, ko god postane nevjernikom, on će mu se pojaviti 
na kraju... 


ČOVJEK 85 


Za nas je "ime" svake stvari njeno vlastito obličje vidljivo, 
za Stvoritelja je ono njeno vlastito nevidljivo otajstvo. 

Za Musaa je ime njegove šipke bilo "palija". Za Stvorite- 
lja njeno ime je bilo "zmija". (...) 

Ukratko, naše "ime" s Bogom je, zacijelo, ono je naše 
konačno dočelo. 

On je na čovjeka položio ime prema njegovoj zaradi, a 
ne tek prema njegovoj posudbi. 

Kada se Adem pokazao sa Čistim Svjetlom, duša i tajna 
imend pojavili su mu se odjednom. (M 1 1234-37) 


Čovjek je stvoren da bude Božiji namjesnik i darovano mu je znanje o 
svim stvarima. Njegov poseban položaj i uloga u stvaranju ukazuju na nešto 
što je "Povjereni polog" (amanat). 

"Postoji jedna stvar u ovome svijetu koja se ne smije nikada zaboraviti. 
Ako zaboraviš sve, samo ne tu stvar, tad nema nikakve bojazni... "Mi smo 
nebesima, Zemlji i planinama stavili u dužnost da budu poslušni i oni to bez 
pogovora jesu, ustručavaju se da takvi nisu, samo čovjek takav nije — sam 
čovjek je prema sebi nepravedan i lahkomislen je." (XXXIII, 72)... 

Mi smo sinove Ademove doista odlikovali (XVII, 70). Bog nije kazao: 
'Mi smo odlikovali nebesa i Zemlju". Tako je čovjek sposoban vršiti tu 
zadaću koju ni nebesa, ni Zemlja, niti planine ne mogu vršiti. Kada izvrši tu 
zadaću, on neće više biti prema sebi nepravedan i lahkomislen. 

Ako kažeš: Premda ne izvršavam tu zadaću, ja izvršavam mnoge druge 
zadaće". To je isto kao da uzmeš skupocjeni mač od indijskog čelika, nalik 
onim mačevima koji se nalaze u kraljevskim riznicama, i od njega načiniš 
mesarsku sjekiru za gnjilo meso, govoreći: 'Ne dangubim sa ovom sjekirom. 
Radim njome toliko korisnih stvari!" Ili, kao da uzmeš zlatnu zdjelu i kuhaš 
u njoj repu, iako si za svako zrnce tog zlata mogao kupiti stotinu lonaca. 
Ili, kao da uzmeš pozlaćenu britvicu za nokte da presječeš tikvu, govoreći: 
"'Dobrano je koristim. Kačim na nju susak za vodu. Ne dopuštam da mi stoji 
besposlena." (F 14-15/26-27) 

Izuzetnost čovjekova stanja je izražena u poznatom Božijem iskazu 
kojeg je prenio Poslanik. Iako se Bog obraća samom Poslaniku, Rumi smatra 
da se taj iskaz odnosi na čovjeka u stanju duhovnog savršenstva: "Da tebe 
nije, Ja nebeske sfere stvorio ne bih." Rumi na sličan način tumači sljedeći 
kur'anski ajet, također upućen Poslaniku: "Mi smo ti, uistinu, mnogo dobro 
dali." (CVIII, 1) 


86 TEORIJA 


Nebesa su mjesecu evlije sluga, istok i zapad ištu od 
njega kruha. 

Zbog tebe na Njegovu fermanu piše: On postavlja i sve 
stvari grupiše. 

Kad Njega ne bi bilo, nebo se ne bi vrtjelo, niti bi bile 
sfere nebeske mjesto svjetla i meleka stanište. 

Kad Njega ne bi bilo, more ne bi imalo divne valove, 
ribu nit' kraljevsko biserje. 

Kad Njega ne bi bilo, Zemlja ne bi riznice krila i bez 
jasmina bi bila. (M VI 2102-06) 


"Otuda se zna da je Muhammed temelj. "Da tebe nije, Ja nebeske sfere 
stvorio ne bih. 'Sve stvari koje postoje - plemenitost, podložnost, uzvišena 
stanja — Njegov su dar i sjena, jer one su se očitovale iz Njega." (F 105-106/ 
117) 


Zvijezde, oblaci i nebeske sfere; džini, vragovi i meleki - o 
vi koji ste bez pouzdanja, sve to, ipak, postoji čovjeka 
radi. (D 9310) 

Kruna onoga Mi smo odlikovali je na tvojoj glavi, a oko 
tvoga vrata je ogrlica onoga Mi smo ti, uistinu, mnogo 
dobro dali. 

Čovjek je supstanca, a nebesa su njegov prigodak. Sve 
stvari su grane i koraci — on je krajnji dohodak. (..) 
Tražiš znanje iz knjiga. Kakva sramota! Tražiš nasladu u 
slatkišima. Kakva grehota! 

Ti si okean znanja u kapi rose skriven, svijet u tjelesnom 
stablu, aršin dugom zakriven. 

Šta su vino, muzika ili snubljenje u kojima bi tražio slast 
i koristoljublje? 

Sunce traži pozajmicu iz mrve praha! Venera traži vino 
iz krčaga! (M V 3574-75, 78-81) 

Krhka su čovjekova tijela osjetila, ali u tijelu njegovu 
prebiva moćna priroda... 

Stoga je citirao tajanstvo Poslanik posve ozbiljeni: "Mi 
smo posljednji i prvi." 

Stoga je čovjek po obliku ogranak svijeta, ali je po 
atributu, znaj, temelj svijeta! 

Sitnicom omamljena je spoljašnjost njegova, ali sedam 
nebesa opseže njegova nutrina. (M IV 3759, 64, 66-67) 

O ti koji si se prepirci posvetio, ti sebe od drugih nisi 
razlučio! 

U kojoj god se pojaviš formi, zaustavi se i reci: "Bogami, 
to nisi ti! 

Kako ti možeš biti sličan ovom? Ti si jedinstven, sretan, 
lijep i neočaran sobom. 

Ti si svoja vlastita ptica, molitva i zamka, ti si svoj 
vlastiti pečat, ćilim i odaja. 

"Supstanca" po sebi opstoji, a stvari što iz nje istječu su 
puki prigoci. 

Ako si od Adema rođen, poput njega sjedi, i domišljaj 
njegovo potomstvo u sebi. 

Šta to badanj sadrži, a što nema u rijeci? Šta to odaja 
krije, a što u čaršiji nije? 

Ovaj svijet je badanj, a srce je hitra rijeka, ovaj svijet je 
odaja, a srce grad čudesa. (M IV 803-804, 6-11) 

Adem je astrolab Božijih atributa, njegov opis je mjesto 
pokazivanja Božijih ajeta. 

Ma šta dotaknulo njegovu intimu, Njegov je odraz, 
poput Mjeseca u riječnom viru. (M VI 3138-39) 


"Poslanik je kazao: "Onaj ko spozna sebe, spoznao je svoga Gospodara." 
Baš kao što bakarni astrolab odražava nebesa, tako je čovjekovo postojanje 
Božiji astrolab — Mi smo odlikovali potomke Ademove. Kada Bog omogućuje 
čovjeku da posjeduje znanje o Njemu i da Ga upozna, on iz časa u čas 
razviđa teofanije Božije i Njegovu neizrecivu Ljepotu iz astrolaba svoje 
vlastite egzistencije. Ta Ljepota neće nikada iščeznuti iz njegova ogledala." 
(F 10/22) 

2. Svrha stvaranja i um 


Ako čovjek postaje ogledalom svih stvari, to je stoga što su svi Božiji atributi, 
to jest arhetipovi ukupne egzistencije, odraženi u njemu. Drugim riječima, 
kroz njega Skrivena Riznica postaje vidljivim očitovanjem u svojoj punini. 
On je svrha stvaranja, jer kroz njega Skrivena Riznica postaje poznata. Pošto 
je on svrha, on je tad "posljednja" stvar koja ulazi u postojanje. Sve druge 
stvari su priprava za njegov dolazak i sredstva preko kojih on zadobiva 
svoje duhovno savršenstvo. Rumi zaziva drevni poučak: "Prvi u mišljenju 
je posljednji u zbilji." Kada jedan arhitekta želi sagraditi kuću, njegova prva 
pomisao je u vezi s cjelokupnom strukturom. Sveukupne mirijade stadija 
planiranja i građenja izvode se iz onog prvog mišljenja i vode njegovom 
ozbiljenju. Isto tako, kada vrtlar želi proizvesti plod, u tom procesu postoje 
mnogi koraci, kao što je preoravanje tla, zasijavanje sjemena, navodnjavanje 
i obrađivanje, prije negoli se plod otrgne i pojede. Ali, plod je, nesumnjivo, 
bio izvorište drveta, pošto je drvo bilo zasađeno isključivo sebe radi. 

Božije "zamisli" u vezi sa stvaranjem su sadržane u Njegovom vječnom 
Znanju, u Skrivenoj Riznici. Njegova "prva zamisao" je potpuno očitovanje 
Njegovih atributa kroz čovjeka, jer čovjek nije drugo doli sveukupno 
očitovanje Skrivene Riznice. Sve druge "zamisli" su ovisne o i izvedene 
iz te objedinjujuće ideje koja jest Skrivena Riznica kao takva. Ali, u toku 
stvaranja svi pratioci Skrivene Riznice moraju biti očitovani i pokazani 
prije negoli slika cjeline može ući u motrenje. 

Prema Poslanikovu pravorijeku: "Prva stvar koju je Bog stvorio bio 
je Um" i "Prva stvar koju je Bog stvorio bilo je svjetlo." Univerzalni Um je 
istovjetan sa Muhammedovim Svjetlom, koje je duhovna zbilja poslanika i 
evlija, ili duhovna zbilja čovjeka u njegovom stanju savršenstva. Univerzalni 
Um zna sve stvari, jer on je izravni odraz Božijeg znanja. Drugim riječima, 
on je Skrivena Riznica na prvoj razini svog vidljivog pokazivanja. Stoga su 
Rumi i mnoge druge sufije govorili da je cijeli univerzum vidljivi odraz 
čovjekove duhovne zbilje. Univerzum je dio čovjeka, premda se čovjek 
pojavljuje kao dio univerzuma. 


Tako možeš znati da su uzdignuta nebesa odraz čovjeko- 
vih osjetilnih odlika. 

Nije li Uzvišenog Boga ruka najprije stvorila Um, prije 
ova dva svijeta? (M VI 1935-36) 

Kakve sve galaksije su Umom ushićene! Kako je široko 
umsko more! 

U tom slatkom moru naše forme se bućkaju, poput 
pehara na vodoskoku. 

Sve dok su prazne one ondje, poput zdjelica, ostaju. Ali 
jednom napunjene one u vodu potonu. 

Um je skrit, a svijet je očit: naši oblici su njegovi valovi 
ili njegove kapi. (M 1 1109-12) 

Prva zamisao dolazi u zbilju zadnja: temelj svijeta 
takav bijaše, znaj, u vječnosti bez početka. 

U toj srčanoj zamisli prvi su plodovi; u zbilji oni posljednji 
bivaju vidljivi. 

Nakon ozbiljenja drveta usljed sadnje, ti ćeš svoje prve 
riječi čitati kao zadnje. 

Premda grane, lišće i korijenje prvi dohode, svi su oni 
poslani da bi dali plodove. 

Tako tajanstvo koje započinje kao nebeska sjemenka da 
klije, na kraju postaje gospodarem onog "Da tebe nije..." 
Ovaj svijet jedincata zamisao Univerzalnog Uma bijaše; 
Um je poput kralja, a forme su njegove glasonoše. (M II 
970-74, 78) 

Ozbilji Poslanikove riječi, o dražesni čovječe: "Mi smo 
posljednji i mi smo prvi!" Svježi plodovi su prvi, a ne 
drveće. 

Mada plod dolazi zadnji u postojanje, on je bio sprva, 
jer on je oduvijek bio svrha. (M III 1128-29) 

Voćnjak dolazi u vidljivu formu prvi, ali je plod bio prvi 
u zbilji: prvu supstancu kao posljednju uvijek šalješ Ti. 
(D 31421) 

Neporočne, zvjezdolike duše nadopunjuju nebeske 
zvijezde. 

Vidljivi oblik tih zvijezda održava naš svijet, ali naša 
nevidljiva zbilja drži nebeski lijet. 

Stoga si ti mikrokosmos po obliku, a makrokosmos po 
značenju. 

Vidljivi oblik grane izvor je ploda; ali iznutra motreno, 
grana je ušla u postojanje radi roda. 

Da za plodom nije postojala želja i nada, zašto bi se 
vrtlar skrbio oko stabla? 

Plod je, dakle, u značenju podario postojanje stablu, 
makar je u formi stablo podarilo život plodu. 

Stoga Muhammed govori: "Iza mene su i pod mojim 
bajrakom Adem i od Boga poslani." 

Zato Poslanik, posjednik mirijada vrlina, o tajanstvu 
govori: "Mi smo posljednji i mi smo prvi": 

"Premda sam u formi rođen od Adema, u značenju ja 
sam predak svoga pretka. 

Jer hor meleka pred njim je mene radi kleknuo, a on je 
mene do sedmog neba slijedio. 

Tako je od mene rođen prvi otac u značenju, i plod je, u 
značenju, život podario drvetu." 

Prva zamisao je u zbilju prispjela posljednja: naročito 
ona što je Atribut Vječnosti bez postanja. (M IV 519- 
530) 

"Ljudi koji govore da je ovaj svijet vječan — kako im riječi mogu biti 
zaozbiljno uzete? Drugi vele da je ovaj svijet ušao u postojanje. To su evlije 
i poslanici, koji su stariji od svijeta. Bog je položio nalog za stvaranje ovoga 
svijeta u njihove duše, i tek tada je ovaj svijet postao vidljiv. Stoga oni 
znaju za istinu da ovaj svijet ima početak: samo oni daruju novosti o svom 
vlastitom stanju. Mi, naprimjer, koji sjedimo u ovom domu, naša životna 
dob je šezdesetak ili sedamdeset godina. Bili smo svjedoci kada taj naš dom 
nije postojao, a onda je, nakon nekoliko godina, podignut. Ako su neka živa 
stvorenja rođena u zidovima i vratima tog doma, poput škorpiona, miševa, 
zmija i sitnih životinjica koje ondje žive, oni su vidjeli kada su ta stvorenja 
rođena, kada je kuća već bila podignuta. Ako bi oni kazali da je ta kuća 
vječna, to za nas ne bi bio nikakav dokaz, jer smo mi vidjeli da je ta kuća 
nastala. Baš kao što ta stvorenja, koja su narasla u zidovima i vratima te 
kuće, nisu nikada stekla spoznaju o ičemu drukčijem ili nisu nikada vidjela 
išta drukčije od toga, jednako tako ljudi, koji su narasli u kući ovoga svijeta, 
ne posjeduju bilo kakvu supstancu. Oni su tu ponikli, i tu će se zemlji natrag 
vratiti. Ako kažu da je ovaj svijet vječan, to ne može biti dokaz za poslanike 
i evlije, jer su oni postojali stotinu tisuća milijuna godina prije ovoga svijeta. 
Zašto govoriti o godinama? Šta je ovo mjesto za te godine i brojeve? Jer to 
je beskrajno i onosvjetsko računanje. Oni su vidjeli da je ovaj svijet ušao u 

postojanje, baš kao što ste vi vidjeli da je ova kuća nastala." (F 140-141/149- 
150) 


3. Savez Alast 


Istina nije bila nametnuta čovjeku. Kada Kur'an kaže da je čovjek "ponio" 
Istinu, to znači da ju je on prihvatio uz punu spoznaju o uključenosti 
odgovornosti u taj čin. To je izričito naznačeno jednim poznatim kur'anskim 
stavkom: "(Sjeti se) kada je Gospodar tvoj iz kičmi Ademovih sinova izveo 
potomstvo njihovo i zatražio od njih da posvjedoče protiv sebe: "Zar ja 
nisam (alast) Gospodar vaš?' — oni su odgovorili: 'Jesi, mi svjedočimo' — i to 
zato da na Sudnjem danu ne reknete: 'Mi o ovome nismo ništa znali." (VII, 
172). Ovaj "događaj" se zove "Savez Alast", koji se odigrao prije čovjekova 
ulaska u ovaj svijet, kada je on postojao kao neotjelovljena duša u blizini 
Božijoj. 

Mi smo u toj svjetskoj sudnici, kojom Sudac upravlja, 

izdaje naredbe, zbog parničenja između Nisam li Ja? i 

Da. 

Jer mi smo rekli Da, a u našem suđenju su svjedočanstvo 

i dokaz naše riječi i djela. 

Zašto u Sučevu sudu šutimo? Nismo li stigli u prvi red 

da posvjedočimo...? 

Za stotinu godina ili za jedan tren, izreci ovu Istinu i 

budi oslobođen. (M V 174-176, 82) 

Kakvo je to svjedočanstvo? Skriveno vidljivim učini, 

kroz riječi, djela il? na način drugi. 

Glede svrhe, ona je u otkrivanju tajanstva skrivenog u 

tvojoj supstanci: njen atribut će ostati, al? će akcidenti 

nestati... 

Ova molitva, duhovno vojevanje i post neće trajati: ali 

će duša s dobrim imenom ostati. (M V 246-247) 


Na Dan Alast Voljeni joj je nešto kazao, šapćući. Da li se 
iko od vas može sjetiti? 

Kazao je: "Ja sam vas nabrzio, jer sam vas za Sebe 
načinio. Što sam za Sebe načinio, ne bih na dražbi 
prodao." 

"Ko si Ti?", upitah ja. A On će mi: "Ja sam Čežnja 
sveopća." I rekoh: "A ko sam ja?" Kaza mi: "Ti si Čežnjina 
čežnja." (D 9265-67) 

Tako čovjek predstavlja svrhu stvaranja. On je na ovaj svijet došao da 
očituje one Božije atribute koji su odraženi u njemu ili, drugim riječima, da 
odigra svoj vlastiti komad u otkrivanju Skrivene Riznice. Onje, istovremeno, 
na iskušenju: da li se prisjeća Saveza Alast? Da li razumije i priznaje da 
on raskriva Božiju Riznicu, a ne svoju vlastitu? Ideja Saveza na taj način 
prepliće onu čisto metafizičku perspektivu očitovanja i teofaniju Božijih 
atributa uz nešto naglašeniju religijsku i moralnu perspektivu čovjekove 
svijesti i odgovornosti za svoje dužnosti prema svome Stvoritelju. 

U narednim stihovima Rumi pokazuje vezu između Alasta i očitovanja 
Atributa Nježnosti i Strogosti. 


Koje će nadvladati: Milost ili Srdžba? Šta će pobijediti: 
vrela rajska il' vatra paklena? 

Savez Alast i popustljivost i bijes — postojali su da 
namame svijet. 

Poricanje i posvjedočenje su sadržani stoga u jedincatoj 
riječi "Alastu" ("Nisam li Ja?"). 

Jer ta riječ je potvrdna kroz svoju upitnu formu, ali je 
ono "ne" pohranjeno u nju. (M V 2123-26) 


Prvotno je ljudska duša prebivala s Bogom u stanju jedinosti, skupa 
sa svim drugim dušama i melekima. Prihvativši Istinu, čovjekova duša je 
obdarena tijelom na ovome svijetu. Kao što smo već vidjeli, tijelo je, u jednom 
smislu, krajnje suprotstavljeno duši, ali, u drugom smislu, ono je odraz ili 
sjena duše. Jer svijet stvaranja izvodi svu svoju egzistenciju iz svijeta Naloga. 
Stoga Rumi naziva tijelo "sjenom sjenine sjene srca". (M VI 3307) 


Ondje gdje je Bezmjesje, tamo je duša Božijeg zaljublje- 
nika, dok je njegovo tijelo onog Alastu sjena. Duša-sunce 
pleše, a vlastito stopalo gnječi tijelo ovdašnje. (D 25013) 


Ušavši u ovaj svijet, duša je zaboravila svoj prvotni dom i svoj savez 
s Bogom. Čovjek se poistovjećuje sa svojim jastvom i nesvjestan je okeana 
duše koji leži tik podno pjene njegove svijesti. Ako čovjek može prevaliti s 
onu stranu vela svog vlastitog jastva, njegova se duša tad može iznova spojiti 
sa svojim prvotnim stanjem čistote i sjedinjenja. 

Tijelo nije postojalo, a Ja sam bio duša na nebu s Tobom; 
nismo bili razdvojeni ni slušanjem nit' zborom. (D 
19132) 


Bez sastavka u supstanci sjedinjeni, bili smo sasvim na 
tamošnjoj strani, nespretni i nesmotreni. 

Poput Sunca jedna supstanca smo mi, poput vode smo 
čisti i nezatalasani. 

Kad to čisto svjetlo u oblik ulije, mnoštvo poput grudo- 
brana sjene izbije. (M I 686-688) 


U onom Nisam li Ja i Da bio si kao duša bez tijela. U to 
vrijeme Vidio si da si to ti. Zašto si sada zabrinut zbog 
toga? (D 32620) 

Prije nego si bio ovo tijelo, bio si duša čista, koliko dugo 
ćeš ostati razdvojen, sam? 

Ti si čista duša usred crne zemlje. Neću ništa reći 
- razmišljaš li valjano o tome? 

Ne možeš se izmigoljiti iz svog plašta — jer ti je plašt voda 
i ilovača. (D33704-06) 

Prije toga su duše prebivale u nebeskim sferama, pijući, 
poput meleka, iz istog pehara. Moja duša plješće svojim 
rukama, jer Ti je tegliš natrag do mjesta istoga. (D 
35818) 

Ptice svijesti su se s nebesa spustile i dva ili tri dana bile 
za zemlju vezane. 

Bile su iz nebeskih sfera poslane - mada su zvijezde na 
nebu religije — 

da vrlinu sjedinjenja s Bogom poluče, i bol razdvojenosti 
od Njega uoče. (D 7192-94) 

Ovaj svijet je prvi iz nužnosti istekao kako bi ti vrijednost 
kraljevstva Alast spoznati mogao. (M V 600) 


"Poput ribe Okeanu Života zborimo: "Zašto si valove podigao 
i na pješčani žal vode i ilovače nas izbacio? Takvu milost posjeduješ, pa 
zašto nam takvu muku daješ? O, slađa je nesmiljenost Tvoja od milosti 
najmilostivijih stvorenja svijeta!" 

Okean uzvrati: 'Bio sam Skrivena Riznica, pa sam poželio da budem 
poznat": 'Iza koprene Nevidljivog skrit, sklonjen u osamu Nemjesta, riznica 

bio sam. Da Moja Ljepota i Uzvišenost budu spoznate kroz vela postojanja 
poželio sam. Zaželio sam da svak vidi koja sve vrsta Vode Života i Alhemija 
Blaženstva Ja jesam. 

Tad riba reče: "Mi koji smo ribe u tom moru, od prapočetka plovismo 
u tom Okeanu Života. Poznavali smo njegovu Strahotnost i Nježnost, jer mi 
smo bakar koji prima eliksir te konačne Alhemije. Poznavali smo moć tog 
eliksira Života. Što više smo govorili o njemu onima koji nisu ribe u tom 
moru, oni su sve manje slušali, gledali i shvaćali. Od početka smo poznavali 
tu Riznicu, i poznavaćemo je sve do konačnosti. Ta, kome si Ti naumio tako 
dugo sužnjevanje poradi onog 'Poželio sam da budem poznat"? 

Uto odgovor dođe. 'O ribo! Dosta istinito riba poznaje vrijednost 
vode, voli more i revnuje sjedinjenju s njim. Ali njegova ljubav nije od iste 
vrste, tako topla i gorljiva, sa takvom nesebičnošću, sa takvim jadikovanjem 
i takvim krvavim plačem, tako izgarajućom jetrom, kao što je ljubav te ribe 
koju su talasi izbacili na suho, a poradi dugotrajnih trvenja i izbacivanja na 
vruću zemlju i vreli pijesak. Pa u njoj neće ni živjeti ni umrijeti (LXXXVII, 
13). Odvojenost od Okeana ne dopušta joj da kuša slast života — ta, to je 
odvojenost od Okeana Života. Kako bi neko ko je vidio taj Okean pronašao 
radost u ovom životu?"" (MS 29) 


Sunčeva svjetlost-duša u pendžerima, tijelima se raspr- 
šila. 

Kada pogledaš u sunčevu loptu, ona je, zacijelo, jedna. 
Ali, onaj koji je zakriven tijelima, on u to sumnja. (M II 
186-187) 

Duše vukova i pasa su, svaka za sebe, razdvojene. Ali 
duše Božijih lavova su povezane. 

Množinom ukazujem na njihove duše, jer u odnosu na 
tijela, kao stotina, jedna duša je. 

I svjetlo nebeskog sunca je kao stotina u odnosu na 
kućna dvorišta. 

Ali, sva njihova svjetla kao jedno postanu kada im se 
zidovi razmaknu. 

Kada temelje svoje kuće tjelesne pogubiše, vjernici kao 
"jedna duša" postaše. (M IV 414-418) 


U ovom posljednjem odlomku Rumi tumači pravorijek Poslanikov: 
"Vjernici su braća, a ljudi od znanja su kao jedna duša." Ali njegove zamjedbe 

na prvotno jedinstvo ljudske duše prije njenog očitovanja u svijetu upravo 
mogu dobro doći kao komentar na bilo koji od brojnih kur'anskih ajeta na 
koje on, katkada, ukazuje. Naprimjer: 

SU pogledu ozbiljenog razlučenja svi smo mi jedna duša: Stvoriti sve 
vas i sve vas oživiti isto je kao i stvoriti i oživiti jednu dušu (XXXI, 28). Što 
više ranjivosti, to više svijesti o tom jedinstvu, stoga to jedinstvo poprima 
boju mira, a ne boju rata.?"" (MK 8: 15/52) 


4. Silazak i ponovni uzlazak duše 


Rumi se posvetio tradicionalnoj islamskoj kozmologiji, pošto je ona bila 
prikladna predodžba njegovih vlastitih fizičkih razmatranja i mističnog 
iskustva, i ona je priskrbila izvanredno simboličko sredstvo za izražavanje 
njegove metafizičke spoznaje. Svijet se, prema toj kozmologiji, sastoji od 
devet koncentričnih sfera koje okružuju njihovo središte, Zemlju. Te sfere 
se mogu "motriti" istraživanjem nebeskog svoda i gibanja planeta. Što je još 
važnije, uzdižuće sfere sukladne su uzlaznim stanjima duhovnog putovanja. 
Sam Poslanik je opisao najniže dijelove svog Mi'radža ili putovanja Bogu u 
pojmovima tradicionalnih koncentričnih nebeskih sfera. 

Mi smo već ukazali na hijerarhijsku strukturu zbilje: fizički ili vidljivi 
svijet, potom duhovni svijet, zatim Bog. Sve sufije, zapravo, upotrebljavaju 
pojmove koji opisuju daleko veću složenost. Ove tri razine priskrbljuju 
samo ovlašni pregled. Prema Poslanikovu stavu, postoji 70 ili 70.000 velova 
od svjetla i tame koji odvajaju čovjeka od Boga, a sufije obično razumijevaju 
te velove kako bi ukazali na ontološke stupnjeve. Rumi, katkada, ukazuje na 
18.000 svjetova, koji očigledno počivaju na istoj razini egzistencije, ali mogu 
ukazivati i na vertikalnu hijerarhiju.?! On također ukazuje na 100.000 stanja 
duše koja su, zacijelo, poredana u uzlaznom stupnjevanju. 

Neka Rumijeva učenja ne mogu se staviti u kontekst bez ukazivanja 
na ovu hijerarhijsku strukturu zbilje. Da su neki autori malo temeljitije 
meditirali nad Rumijevom slikom kozmosa, na koju se ukazivalo diljem 
njegovih djela, oni nikada ne bi tvrdili da njegove ideje slikovito predočuju 
teoriju biološke evolucije. Jedino duša može uzlaziti na nebo, jer je najprije 
sišla s neba. Stanja njenog uzlaska sukladna su stanjima njenog silaska. 
Stoga se može razumjeti definitivni paralelizam među sljedeća dva stiha: 

Takve privlačnosti su nas vukle kroz 100.000 postaja, iz 
Grada Duše na putu do ovog donjeg svijeta. (D 2217) 

U noći mi'raja Poslanik je u nesebičnosti svojoj proveo 
na putanji 100.000 godina dugoj. (D 31027) 


Različite škole islamskog mišljenja opisuju strukturu univerzuma 
u različitim pojmovima, ali među njima ne postoji niti jedno temeljito 
razilaženje. Mada Rumi ne raspravlja ovo pitanje per se, on na njega uzgredice 
u više navrata ukazuje. Iz njegovih ukazivanja bi se moglo zaključiti da on 
ne bi našao ništa loše u sljedećem opisu: krajnji rub "vidljivoga svijeta" je 
deveto ili nebo bez zvijezda, katkada ukazujući na Božije Prijestolje ('arsh). 
Pored vidljivog svijeta nalazi se duhovni svijet, svijet Zapovijedi. Osam 
preostalih nebesa, u silaznom poretku, su sljedeća nebesa: (8) nebo zvijezda 
stajačica, katkada nazvanih Božijim Podnožjem (kursi), (7) Saturn, (6) 
Jupiter, (5) Mars, (4) Sunce, (3) Venera, (2) Merkur i (1) Mjesec. 

Premda se za ovih devet sfera kaže da pripadaju vidljivom svijetu, 
zacijelo će biti da vidljiva nebesa predstavljaju izvanjsko očitovanje duhov- 
nih stupnjeva svijeta Zapovijedi. Ako ne prihvatimo ovo tumačenje, ne 
možemo objasniti zašto su nebeske sfere nastanjene duhovnim bićima, to 
jest melekima, i zašto je Poslanik ukazivao na svako pojedinačno nebo kao 
na "obitavalište" pojedinog poslanika. Tako je, naprimjer, zbog Poslanikovih 
riječi u perzijskoj poeziji uobičajeno da Isa bude postavljen na četvrto nebo. 
Ali, tako istaknut posjedovalac duhovne svetosti, očigledno, mora prebivati 
u duhovnom svijetu.?? 

Kada se Isa pred ljestvama od božanske svjetlosti našao, 
na vrh četvrte kupole on je pohitao. (M II 920) 

Kada je Isa otišao na četvrto nebo, koju je on crkvu 
uopće treb'o? (D 1283) 

Za ovaj dom ja vezan nisam, jer ja, poput Isaa, na 
četvrtom nebu dom imam. (D 18388) 

Od sada pa ubuduće, daj da idem da sa Isaom na 
četvrtom nebu imam sjedeljke! (M 1 649) 

Muhammed se vratio sa Mi'radža! Isa je stigao iz četvr- 
tog neba odaja! (D 3685) 

Unutar granica posljednje nebeske sfere, sfere Mjeseca, nalaze se sfere 
četiri elementa: vatre, zraka, vode i zemlje. Kao što je naprijed istaknuto, 

ova četiri elementa su još s onu stranu plana čisto materijalnog očitovanja, 
pošto oni ne mogu sami egzistirati u svom čistom stanju unutar ovog svijeta 
suprotnosti. Okretanje sfera rezultira miješanjem elemenata. Drugim 
riječima, sve što se dešava na elementarnom i materijalnom planu, izvodi se 
iz nebesa, koja predstavljaju više ontološke razine. Od ova četiri elementa su 
stvorena tri kraljevstva počelnog svijeta: minerali, biljke i životinje. 

Sukladno ovoj kozmološkoj shemi, duša mora proći kroz sve silazeće 
razine univerzuma u svom putovanju od prebivališta Alast, do očitovanja 
u ovdašnjem svijetu kao tijela. Sa jednog drugog motrišta gledano, to znači 
da duša ostaje kao duša u svom vlastitom svjetlosnom prebivalištu, ali 
izvanjski biva očitovana kroz niz sve tamnijih sjena, sve dok se ne pojavi 
najtamnija sjenka, fizičko tijelo. 

Prema Rumijevim učenjima, duša se mora očitovati kao i svaki 
pojedinačni od četiri elementa, i tek onda ulazi u ona tri kraljevstva. Kada 
se pojavi u ovome svijetu u formi minerala, ona tad započinje svoj povratak 
svom vlastitom svijetu. Kroz susljedna stanja ona se preobražava iz minerala 
u biljku, životinju i, najzad, u čovjeka. Kada poprimi formu ljudskog bića, 
duša je spremna da se počne oslobođati od materijalnog svijeta. Njena 
svijest je, najprije, na razini životinjske duše ili jastva. Sva religijska uputstva 
i duhovni život su usredsređeni na oslobađanje duše iz te tamnice i njeno 
vraćanje natrag njenom prvobitnom domu.? 

Mora se naglasiti da ova shema ne opisuje neku vrstu fizičkog silaska 
i ponovnog uzlaska duše. U višim duhovnim stanjima to je očito, jer duša 
sama po sebi transcendira materijalni svijet. Ali, čak i kada Rumi kaže 
da duša "ulazi u" svijet elemenata, to je samo način izražavanja. Duša je 
uvijek transcendentna, prebivajuća u svom prvotnom domu. Ako govorimo 
o "silasku", to govorimo zbog toga što je duša "značenje" koje rezultira 
očitovanjem vidljivih "formi" egzistencije koje ona obuhvaća unutar sebe. 
Svijet "stvaranja" je izveden iz i potpuno ovisan o svijetu Zapovijedi: fizički 
svijet je samo sjena ili odraz duhovnog svijeta. 

Ljudska duša u sebi sadrži bezbrojne mogućnosti vidljivog očitovanja. 
Ona može odbaciti bezbrojne sjene ili forme. Pošto "je Adem bio poučen 
imenima", značenja svih stvari su tad sadržana unutar čovjekove duše. 
A svako od tih značenja može se očitovati kao jedna odgovarajuća forma. 
Ali to se ne događa pukim slučajem; postoji, naime, postupno očitovanje 
ontoloških mogućnosti koje postaju, u ovome svijetu, vremenitim slijedom 
formi. Te forme su različite razine očitovanja i vidljive egzistencije kroz koje 

duša "putuje". Ali duša, zapravo, ostaje na svojoj vlastitoj ontološkoj razini, a 
samo njene forme silaze i iznova uzlaze. 

Kada čovjek stupi na duhovnu stazu, on postupno uspijeva osloboditi 
svoju dušu od ograda jastva. Tako duša kreće na put, stječući znanje, 
trijeznost i "ljepotu" ili vrline koje pripadaju ljudskom stanju. Duša uzlazi 
kroz razine simbolizirane ljudskim i anđeoskim dušama, i, u konačnici, 
ona može dosegnuti razinu "duše svetilje". SImbolično govoreći, putovanje 
kroz ljudske i anđeoske duše predočeno je kao uzlaženje pomoću nebeske 
ljestvice, baš onim putem kojim je duša prvotno silazila. U islamskoj 
kozmologiji "Lotos krajnje granice" — preko koje Džibril nije mogao preći 
tokom Poslanikova Mi'radža i koja tvori gornju granicu anđeoske duše 
— smješten je na sedmo nebo, to jest neposredno ispod Podnožja. Kada 
Rumi govori o "krovu nebesa", on ukazuje na prebivalište na toj razini ili 
iznad nje. 


Mjesec u jednoj noći zodijakalne konstelacije pređe, pa 
zašto tvoj razum Mi'radž Poslanikov niječe? 

Taj dražesni, jedinstveni biser (Poslanik) je kao mjeseci 
sto — pa kad je on jedan pokret načinio, Mjesec se na 
dvoje rascijepio. 

Začudnost koju je pokazao cijepajući Mjesec na dvoje, 
ukorak sa krhkošću osjetilnosti stvorenja išla je. 
Pregnuće vjerovjesnika i posao poslanika iznad sfera je 
i zvijezda. 

Stoga nadiđi nebeske sfere i njihov koloplet! Tad ćeš 
vidjeti posao taj i hizmet. (M VI 3444-48) 

Zna šta je vidjelo kroz Njegovu auru oko srca: svjetlo i 
milost: oboje je put do sedmoga neba. 

Šta su, zacijelo, za to oko sedam nebesa? Kao sedam 
basamaka od ljestava. (D 21214-15) 


Cijelo stvoreno postojanje je srcem ispijeno, ono je u 
njegovoj ruci igračka. Devet razina sfera, bez sumnje, 
prema srcu su samo dva koraka. (D 14134) 


Nadišavši sve razine fizičke i duhovne egzistencije, duša se iznova 
povezuje sa božanskom Zapovijedi odakle se i izvila. Ali, sada se ona 
ozbiljuje i zadržava punu svijest o svakom stanju i stupnju silaznih i 
uzlaznih razina egzistencije. 

Za uzlazak ili Mi'radž duše može se kazati da započinje sa ljudskim 
embrionom. Tako Rumi ukazuje na Mi'radž od embrija do stanja uma. Kako 
se embrion razvija, tako on prolazi sva stanja fizičke egzistencije. Jer, on je na 
početku kao mineral tako što ne posjeduje bilo šta od vidljivih savršenstava 
života. Kako se postupno razvija, tako ponavlja razine narastajuće 
složenosti među živim stvorenjima. On, najprije, stječe vegetativna svojstva 
rasta i hranjenja. Vremenom ulazi u svijet, kada kao dojenče posjeduje 
sva životinjska svojstva, kao što je voljno gibanje, želja, emocionalni osjet, 
srdžba i shvaćanje. Kako dijete raste, ta svojstva se usavršavaju. Postepeno 
se razna ljudska savršenstva povezuju sa inteligencijom i vrlinama koje im 
se pridodaju. Duhovni život otvara kapiju prema još uzvišenijim razinama 
savršenstva. 

Sa jednog drugog motrišta gledano, Rumi također ističe da mrtve 
stvari — koje su se spustile kroz ista stanja, od Atributa do svijeta praha 
— također pronalaze svoj mi'radž kroz čovjeka. Jer čovjek ih guta i čini ih 
sastavnim dijelom sebe, i one se, u konačnici, preobraze u dušu. 

Ako sam se upustio u golemi detalj, objašnjavajući ovu dimenziju 
Rumijevih učenja, razlog za to su kriva shvaćanja na koja smo naprijed 
ukazali, koja su, čini se, široko rasprostranjeno prihvaćana. Ova rasprava o 
silasku duše i njenom ponovnom uzlasku ne igra, zapravo, odveć značajnu 
ulogu u Rumijevim učenjima. Jer, njegov cilj nije objašnjavati kozmološku 
shemu svojim čitateljima. Naprotiv, bjelodano je iz načina na koji je ova 
teorija predstavljena da Rumi pretpostavlja da su njegovi čitatelji upoznati s 
njom, baš kao što bi moderni pjesnik mogao pretpostaviti da njegovi čitatelji 
znaju da je Sunce središte sunčeva sistema. Cijela ova rasprava u Rumijevim 
djelima služi isključivo da ilustrira moral koji on želi istaknuti: stalna 
preobražavanja koja čovjek trpi — tako grafički predstavljena njegovim 
rastom od "mineralne egzistencije", kroz stanja djetinjstva i punoljetnosti, 
do stanja zrelih godina — služe isključivo za to da ga povuku naprijed ka 
višim razinama duhovne egzistencije. Svakog trena čovjek "umire" u odnosu 
prema jednom stanju, i "iznova se rađa" u jednom višem stanju. Stoga se on 
ne treba nikada plašiti pregnuća i patnji duhovnoga puta, koje predstavljaju 
tako brojne smrti u odnosu prema lažnom životu svijeta i jastva. Jer smrt 
jedne stvari uvijek predstavlja ponovno rađanje nečeg boljeg i uzvišenijeg. 

"Mi čovjeka od biti zemlje stvaramo, zatim ga kao kap sjemena na 
sigurno mjesto stavljamo, pa onda kap sjemena ugruškom učinimo, zatim 
od ugruška grudu mesa stvorimo, pa od grude mesa kosti napravimo, a 

onda kosti mesom zaodijemo, i poslije ga, kao drugo stvorenje, oživimo." 
(Kur'an, XXIII, 12-14) 

Način na koji Rumi tumači ovo učenje, kako bi istaknuo jasan moral, 
može se u punini opaziti u prvom odabiru niže, načinjenom iz jednog od 
njegovih pisama. 

"Neka Onaj Koji izvodi u postojanje sve na Istoku i na Zapadu učini 
da se iznova susretnemo. Jer On je priskrbio razloge kako bi nas od kapi 
sperme načinio. Ona nije imala uši, ni svijest, ni um, ni oči, nijedan 
atribut gospodara ili sluge; ona nije znala za žalost i radost, za poniženje ili 
uzvišenost. On je toj nesvjesnoj kapljici podario dom u utrobi i pretvorio je u 
krv kroz uzvišen proces. Potom je usirio i zgrušao tu krv, i, u tom vlastitom 
domu, pretvorio je u novo tijelo bez glave i organa. Otvorio mu je usta, oči i 
uši. Priskrbio mu jezik i, potom, iza usta riznicu grudi. U njoj je On položio 
srce, koje je i kapljica i svijet, biser i okean, sluga i kralj. Čiji um bi mogao 
razumjeti ono što će nam On stvoriti iz te priproste i nesvjesne mrtvaje? 
Bog veli: "Vidjeli ste i čuli ste odakle dokle sam vas doveo. Sada vam velim 
da ću vas odvesti sa ove Zemlje i nebesa u zemlju finiju od sirovog srebra 
i u nebo koje ne može biti sadržano u imaginaciji i predodžbi zbog svoje 
duhovno narastajuće moći i profinjenosti. Vrtnja tog neba čini da nijedan 
mladić ne orone ili ijedna nova stvar ostari; nikakve truhleži ili raspadanja 
neće biti, ništa neće umirati; nijedna probuđena osoba neće spavati, jer 
spavanje je poradi odmora i odagnanja iscrpljenosti, ali umora više neće biti 
niti ikakve premorenosti." 

Ako ne vjeruješ Božijim riječima, tad promisli o onoj kapljici sperme; 
pretpostavi da si joj kazao: "Bog posjeduje svijet izvan ove tame, u kojemu 
su nebesa, Sunce i Mjesec, zemlje, gradovi i vrtovi. U njemu su Njegove 
sluge od kojih su neki kraljevi; neki su bogati, neki zdravi, neki potišteni i 
slijepi. Koliko li se bojiš napustiti ovaj mračni dom, o, kapljice sperme! Šta 
li će od tebe postati?" Imaginacija i um te kapljice sperme neće povjerovati 
u tu priču. Kako bi ona mogla prihvatiti da neki drugi svijet i hrana postoje 
osim tame i hrane iz krvi? Stoga budi siguran da ona za to ne bi marila 
i porekla bi to. Pa ipak, tome se neće moći umaći. Ona će biti potisnuta i 
izvučena u svijet napolje. (MK 39: 43-44/99) 


Neko vrijeme bio si elementa četiri, pa životinja. Sada 
duša si, stoga postani Voljenim! Voljenim postani! (D 
22561) 

Čokot dobrota se spustio na Zemlju sa neba, i hranom 
čiste duše postao čokot svih dobrota. 

Kada je stigao dolje u poniznosti sa neba postao je 
dijelom srčanog i živog čovjeka. 

Od te mrtve stvari su ljudski atributi postali i radosno 
sa Prijestoljem plovili. 

Kaže se: "Iz Svijeta Života smo stigli od davnina. U 
visine smo se opet vratili iz udolina." 

Svi dijelovi pjevaju, pokretni i nepokretni: Njemu ćemo 
se iznova vratiti (II 156). (M III 460-464) 

Kada mineral lice svoje prema biljnom kraljevstvu 
okrene, iz stabla njegova blaženstva život izraste. 

Kada se prema duši okrene biljka svaka, sa vrela života 
se napaja, poput Hidra. 

Potom, kada se duša okrene prema Voljenom, ona svoju 
postelju stere u životu vječnom. (M VI 126-128) 

O putniče, ne izlaži svoje srce na malom kolodvoru, da 
ne bi bio iznenađen kad budeš vraćen Njemu. 

Jer preživio mnoge male kolodvore ti si, od vremena kad 
si embrion bio, do dana svoje mladosti. (D 3324-25) 

Ne možeš bez truda kamilu iz gustiša izvući. Kada si, 0 
dušo, prah napustila, lagahni? 

Na koliko mjesta si se ukiselila, govoreći toliko: "Neću 
napustiti mjesto ovo." Pa sam te, baš ko ljudsku 
supstancu, teglio za uho... 

Zašto nosiš mrki lonac? Tražiš li zdenac? Gdje je onog 
Mi smo odlikovali (XVII 70) slava? Gdje je kraljevska 
težnja? 

Pogledaj te počelne i parčiće vegetativne, koji su te 
pratili, međusobno smežurane! 

I njih ću Ja izvući sa onog mjesta na ovo, k% i tebe. Iza 
ovog malog kolodvora stotine duševnih kolodvora leže. 
(D 27625-26, 28, 32-33) 

Zašto bi začudno bilo što se duša ne sjeća svojih ranijih 
domišta, u kojima je nekada počivala i u njima bila 
rođena? 

Jer ovaj svijet, nalik snu, prekriva sve stvari, kao što 
zvijezde zastiru oblaci, 

Tim prije što je duša u tolikim gradovima bila, a još ni 
prašina s njenih čula nije spala. 

Ona još nije ni započela pregnućima vrelim da srce 
očisti, kako bi moglo sve što se zbilo kontemplirati? 

I kroz otvor tajanstva zuriti, i početak i svršetak otvore- 
nim okom gledati. 

Čovjek najprije u kraljevstvo minerala stiže, a iz njega 
potom među biljke pade. 

Godinama među biljkama življaše, i ničeg se, usljed 
kavge, iz tog kraljevstva ne sjećaše. 

Kada je napustila biljke i životinjama se pridružila, 
ničeg se iz svog biljnog stanja nije sjećala, 

Osim naklonosti koju prema njemu osjeća, naročito u 
proljeće i u vrijeme miomirisnih trava. (...) 

Potom onaj Stvoritelj za Koga znaš da je tegli od 
životinjskog do ljudskog stanja, 

na isti način je bijaše vodio od kraljevstva do kraljevstva, 
sve do sada kada je umna, razborita i snažna. 

Ona se ne sjeća svojih ranijih umova, a i ovaj sadašnji 
iza sebe da ostavi ima — 

Oslobodit će se tolike škrtosti i pohote sadašnjeg uma, 
i vidjet će zadivljujućih stotinu tisuća umova. (M IV 
3632-40, 46-49) 

Umro sam u kraljevstvu mineralnom i biljka postao; umro 
sam u biljnoj naravi i životinjsku prirodu dosegnuo. 
Umro sam u životinjskoj naravi i čovjek postao. Zašto 
bih se onda bojao? Kada sam to kroz umiranje išta 
manje postao? 

Naredni put ću u ljudskoj prirodi umrijeti kako bih krila 
svoja mogao razviti i glavu među meleke uzdići... 

I opet ću se u anđeoskoj prirodi žrtvovati, i ono postati u 
šta imaginacija neće moći kročiti. (M III 3901, 05) 

Od dana kad si u postojanje ušao, vatra, ili zrak, ili 
zemlja si bio. 

Da si u tim stanjima ostao, kako bi ovo uzdignuće 
dosegao? 

Prvo postojanje, koje siod Preobražavatelja primio, nije 
ostalo; On je bolje postojanje na njegovo mjesto doveo. 
Tako se nastavilo stotine tisuća postojanja zaredom, ono 
drugo uvijek bolje od onog prethodnog. (...) 

Dosegnuo si te supstance kroz poništenja. Zašto si 
okrenuo svoje lice od samoponištenja? 

Vidio si, zadrti čovječe, stotine tisuća uskrsnuća, od 
početka svog postojanja do sada. (...) 

Dođi, o vrano, podigni ovu dušu! Budi soko! Žrtvuj se 
pred Božijom preobraziteljskom snagom! (M V 789-792, 
796, 799, 808) 

Uđeš li u redove onih koji na mi'radž uzlaze, nepostoja- 
nje, nalik Buragu"?, gore će da te uznese — 

Ne nalik mi'radžu zemaljskog bića na Mjesec, već slično 
mi'radžu šećerne trske na šećer; 

Ne poput mi'radža magle koja se u nebo isparava, već 
nalik mi'radžu od embriona do uma. 

Divan li je hat, za uzlazak na nebo, Burag nebivanja! 
Postaneš li nepostojanje, ono će te odvesti do istinskog 
postojanja. (M IV 552-555) 

Gledaj graške slanutka u loncu kako, tjerani vatrom, 
poskakuju. 

Svakog trena one na površinu isplivavaju i stotinu 
krikova puštaju: 

"Zašto nas vatrom zlostavljaš? Poštovanje svoje nam 
ukazuješ, kada nas kupuješ, zašto nas sada zloslutno 
prezireš?" 

Domaćica kutlačom miješa lonac i veli: "Hajde, hajde! 
Vrij, divni, i iz lonca, vatrom podjarenog, ne kipi! 

Ne kuham te zato što te prezirem; želim da te opet 
kušam i mirišem. 

Postaćeš hranom, a onda s dušom bićeš jedan. Ne trpiš 
patnju ovu zato što si prijezira vrijedan. 

Piti vodu u bašči navik'"o si, sočan i taze; zbog vatre ove 
bilo je tvoje pijenje." 

Njegova milost je ispred srdžbe Njegove, stoga Milost 
može učiniti stvorenja vrijednim patnje. 

Njegova milost Njegovu strogoću pretječe, da stvorenja 
mogu nužno postojanje da poluče. 

Jer bez zadovoljstva tijelo i koža ne mogu narasti. Ako li 
ne rastu, ko može ljubav prema Prijatelju pokazati? 
Pa, ako žesti dođu i ti moradneš alat nužan za život 
dati, 

Nježnost će opet doći i iskupljenje iskati: 

"Sada si se očistio i u vir spasenja zaronio." 

Domaćica opet veli: "Slanutče! Hranio si se travom u 
proljeće, a trpnja ti je sada došla kao gost. Primi je što 
ljepše! 

Kako bi se mogao, u zahvalnosti, vratiti i pred Kraljem o 
svojoj velikodušnosti kazivati. 

Zatim na mjesto dobročinstava Dobročinitelj = će 
prispjeti; sva dobročinstva će ti na tome zavidjeti. 

Ja sam Ibrahim, moj sin si ti. Svoju glavu pod nož spusti: 
vidio sam u snu da te moram zaklati (XXXVII, 102) 
Spusti svoju glavu pred Srdžbu srca ohrabrena, da bih 
mogao prerezati ti vrat poput onog Ismailova. 

Glavu ću ti odsjeći ja, mada je glava pošteđena odsijeca- 
nja i umiranja. 

Ali Božija je želja da se trebaš potčiniti: muslimane, 
nastoj Mu podložnost ponuditi! 

Vrij, slanutče, u muci, postojanje i jastvo svoje uništi. 
Mada si u onoj bašči smijao se, ti si ruža iz vrta Oka 
i Duše. 

Kad bi se od vrta vode i ilovače odvojio, i u mrvicu 
pretvorio, među žive bi opet ušao. 

Postani hrana, snaga i misao! Navikao si lav biti 
— (opet) lavom u gustišu moraš postati! 

Najprije od atributa Njegovih, Bogami, rođen si: sada se 
iznova u Njegove atribute živahno i hitro vrati! 

Iz oblaka, Sunca i neba dojezdio si; opet postani Atribu- 
tima i na vrh neba otiđi. 

Došao si u vidu kiše i svjetla sunčevog. Vratićeš se iznova 
u atribute Svemilostivog. 

Dio Sunca, oblaka i zvijezda bio si; jastvo, djela, riječi, 
misli i čini postao si. 

Kada je umrla biljka, nastupilo je životinjsko postojanje. 
Halladževe riječi su dojezdile: "Prijatelji moji vjerni, 
ubijte me!'?? 

Pošto se toliko toga kroz smrt može steći: "U umiranju 
mom je život moj!", tad su istinite njegove riječi. 

Tvoja djela, riječi i iskrenost postali su hrana meleka, 
tako da kroz njih ti vršiš mi'radž u nebesa. 

Baš kao što je mrvica hrana čovjeku postala; ona je 
izašla iz mrtvila i život zadobila... 

Ako li ti bolje riječi zborim, to je samo zato da ti gorčinu 
sklonim... 

Kada ti se jednom srce krvlju napuni usljed ljute gorčine, 
od svih gorkih stvari ti ćeš zadobiti spasenje..." 
Slanutak reče: "Pošto je to, hanumo, tako, deder lijepo 
me kuhaj - pomozi mi dobro! 

Kao moj arhitekt u kuhanju tom si ti. Jer je udarac 
prijatan tvoj, stoga me kašikom udari! 

Ja sam poput slona; udarcima me mlati, jer tako Indiju 
i vrtove neću snivati. 

Vrijenju ću se predati i zagrljaju Voljenog izručen biti." 
Jer u samozadovoljstvu čovjek postane buntovan, poput 
dremljivog slona postaje neposlušan. 

Kada slon Indiju sanja, on goniča ne sluša, već izdajnički 
postupa. 

Hanuma slanutku reče: "Prije ovoga ja sam, kao i ti, 
bila zemlje parče. 

Kada sam oganj duhovne borbe okusila, prijemčiva i 
vrijedna ja sam postala. 

Jer, jedno vrijeme sam u Vremenu vrila, a onda sam 
neko vrijeme u tjelesnom loncu bila. 

Postala sam ojačana čulima kroz ova dva vrijenja; 
postala sam duša i, potom, tvoja vodilja. 

U beživotnom stanju sebi kažem: 'Hitam da znanjem i 
atributima značenja postanem! 

Kad postah dušom, rekoh: 'Duže vrijeme tako vrij, pa 
životinjsku narav brzo nadiđi!" 

Utječi se Bogu od spavanja ovih slatkih stvari radi, uz 
Njegovu pomoć ovaj cilj svoj dosegni! 

Zbog Kur'ana je mnoge ljude stranputica pronašla; sa 
tim spasotvornim užetom jedna skupina je u bunar 
upala. 

To uže nema grijeha, čovječe prgavi! Ali nezainteresiran 
za putovanje u visine si ti. (M III 4159-89, 93, 95, 197- 
211) 


5. Adem ii Iblis 


Kur'ansko kazivanje o Ademu i đavolu ili Iblisu, kako se on obično naziva 
u islamskim vrelima, bogato je slikovitim govorom i simbolizmom, 
koje Rumi obilato koristi. Upoznavanje sa tim kazivanjem olakšava 
razumijevanje mnogih Rumijevih razmatranja o čovjekovom duhovnom 
razvitku i preprekama s kojima se on sučeljava na svome putu, baš kao što 
i kur'ansko stajalište o tome da je Adem bio "poučen imenima" pribavlja 
čvrstu osnovu za mnoga Rumijeva učenja u vezi sa čovjekovim prvobitnim 
i krajnjim stanjem. 

U Kur'anu se Bog obraća ljudskom rodu na sljedeći način: 

Mi smo Adema stvorili i onda mu oblik dali, a poslije melekima 
rekli: "Poklonite mu se!" i oni su se poklonili, osim Iblisa; on nije htio da se 
pokloni. 

"Zašto se nisi poklonio kad sam ti naredio?" — upita On. — "Ja sam bolji 
od njega; mene si od vatre stvorio, a njega od ilovače" — odgovori on." (VII 
11-12) 

Rumi ukazuje na brojne poruke koje se trebaju naučiti iz ovih i sličnih 
kur'anskih ajeta. Oni, naprimjer, svjedoče o Ademovom uzvišenom 
duhovnom stanju; oni pokazuju da se Iblisov grijeh temeljno izvodi iz 
duhovne sljepoće ili iz nemoći da se vidi značenje iza forme; a njegove riječi 
predočuju nekoliko temeljnih grijehova ljudskoga roda, posebice gordost, 
zavist i nepokornost. 

Od Adema, koji neusporediv i bez premca bijaše, samo 
ilovaču Iblisovo oko gledaše. (M III 2759) 

Kada je hor meleka pred njim ničice poniknuo, Adem 
reče onom što je samo ono izvanjsko vidio: "Budalo! 
Zar misliš da je prikladno da sam ja samo bezvrijedno 
tijelo?" (D 15122) 


Princ je u kravolikom tijelu, riznica smještena u ruinu, 
Stoga bi magarac stari — mislim Iblis — od tog 
bezvrijednog dragulja utekao, i ondje samo kravu, a ne 
i kralja vidio. (M VI 3581-82) 

Iblis je motrio stvari razdvojeno: pomislio je da mi i Bog 
bivamo odvojeno. (D 16532) 

Ne pilji u Ademovu vodu i ilovaču, poput Iblisa; gledaj, 
iza te ilovače je ružičnjaka stotina! (D 18226) 

Pazi, sa oba oka početak i kraj motri! Poput prokletog 
Iblisa jednook ne budi! (M IV 1709) 

Zatvori na tren svoje iblisoliko oko. Koliko dugo ćeš 
piljiti u formu? Koliko dugo? Koliko? (M III 2300) 
Stotinama tisuća godina prokleti Iblis je bio svetac i 
princ vjernika. 

Ali, kasnije, u svojoj uznositosti, za lakrdijaše je Adema 
trampio i omražen poput balege u osvit dana postao. (M 
1 3296-97) 

Taj čovjek je nalik Iblisu, jer njegova uznositost i slijepo 
oponašanje su ga učinili prezrenim slugom svecu. 
"Dovoljno je za Boga", veli, "da bude predmet naklona 
moga." 

"Taj naklon Njemu pripada", reče Adem. "Pogled ti se 
udvojio, jer ti poreče i zabasa." 

Prah zlobnika se uzbuni i stvori koprenu, da je spusti 
između zvijezde blaženstva i njegovih očiju... 

O Bože, zloba je takav veo između prijatelja dva! Danas 
su tvrdoglavi vuci, a jučer su bili kao duša jedna! 
Kakav veo! Iblisu bi taj veo nekoć služio, da bi nebesa i 
zemlju u naklonu presvodio... 

Bog ga je iz džamije nebeskih sfera prognao: "Idi, ti si 
sada nečist postao!" 

Ali on Njegove riječi nije slušao i, udaljivši se, u nečistoći 
je ustrajao: 

"Zašto bih išao? Zbog čega? Šta sam učinio? Koji je razlog? 
Dođi, o jedini i voljeni Bože, raspravljati hajdemo! 

Ako je i bilo zla, Ti si ga načinio, jer sve stvari su djela 
Tvoja: zabluda subožništva i idolopoklonstvo kršćana i 
jevreja. 

Jer si me Ti u zabludu naveo, to je bila Tvoja želja. 
Kada se zbilo moje dovršenje, Ti nisi htio pogledati taj 
jedinstveni, hvalevrijedni učinak Svoga djela!" (D 9605- 
07, 10-11, 13-17) 


Kada je Iblis izgonjen iz Dženneta, kazao je Bogu: "Gospodaru moj, 


zato što si me u zabludu doveo, ja ću njima na Zemlji poroke lijepim 
predstaviti." (XV, 39) Za razliku od njega, kada su Adem i Hava iz Dženneta 
izgonjeni, kazali su: "Gospodaru naš, sami smo sebi krivi!" (VIL 23) 


Rekavši: "Pošto si me Ti u zabludu naveo, nečasni vrag je 
svoje vlastito djelo skrio. 

Sami smo sebi krivi, riječi su Adema, "On nije, poput 
nas, nerazborit bio prema Božijim Djelima, 

Nego je iz uljudnosti Njegova djela u grijeh sakrio. 
Priričući sebi pogrešku, on je jabuku ubrao." 

Bog reče nakon Ademova kajanja: "Ademe, taj grijeh i 
kušnju u tebi ne stvorih li Ja? 

Ne bijaše li to nalog i odluka Moja? Kako to da, dok si 
za oprost molio, ta činjenica bijaše skrivena?" 

"Skrio je ne bih", reče Adem, "ali se pobojah da nepristojan 
ne budem prema Tebi." 

Na tom mu Bog uzvrati: 'T Ja sam prema tebi vodio 
računa 0 uljudnosti." 

Ko god poštovanje dariva, taj ga i dobiva. Ko god šećer 
daruje, čokoladni badem blaguje. (M I 1488-94) 


Kada je Adem zgriješio, Bog ga je iz Dženneta izgnao. Bog mu je kazao: 


'Ademe, pošto sam te smatrao odgovornim i kaznio te za taj grijeh koji si 
počinio, zašto se nisi parbio sa Mnom? Najzad, imao si dokaz. Mogao si 

kazati: 'Sve je od Tebe i Ti si tvorac svega. Što god Ti poželiš na ovome 
svijetu, to se dogodi. Nadasve, imao si tako jasan, ispravan i očit dokaz. 
Zašto ga nisi izložio?" Adem uzvrati: Znao sam to, ali mi to uljudnost nije 
dopuštala u Tvome Prisustvu; ljubav prema Tebi nije mi dopuštala da Ti 
prigovaram. (F 102/113) 


Adem je posrnuo zbog stomaka svog i seksualne gorlji- 
vosti, a Iblis usljed slavoljublja i uznositosti. 
Stoga je Adem brzo oprost zatražio, ali prokletnik je bio 
preveć ponosit da bi se kajao. (M V 520-521) 


Posuđena je stvar Ademov posrtaj, stoga je on brzo 
molio oproštaj, 

Ali je Iblisov grijeh bio urođen, zato mu je put do 
dragocjenog kajanja bio sakriven. (M IV 3414-15) 

Onaj koji je izabran u potomstvu Ademovu, dahom 
riječi živi: Sami smo sebi krivi. 

Svoju potrebu za Bogom pokaži — kao nečisti i prokleti 
Iblis se ne gloži. (M IV 347-348) 


6. Čovjekovo mjesto među stvorenjima 


Poslanik je podijelio stvorenja na brojne kategorije. Rumi ga ovako citira: 


Uzvišeni Bog je stvorio meleke i u njih um položio, 
stvorio je zvijeri i u njih oćut ugradio, 

a stvorio je i potomke Ademove i u njih um i oćut utkao. 
Stoga onaj kod koga nad osjetilnošću um prevladava, taj 
je uzvišeniji od Njegovih meleka, 

a onaj kod koga osjetilnost prevlada, ponižen je kao 
zvjerka. (M IV 14961 97) 


Ovaj iskaz razgraničava tri temeljne vrste stvorenja: meleke, ljude i 
životinje; i tri temeljne vrste ljudi: anđeoske ljude, "obične" ljude i zvjerske 
ljude. Prvoj vrsti ljudi pripadaju poslanici i evlije, drugoj veći dio ljudskog 
roda ili "obični vjernici" u kojima se vjera i nevjerovanje prepiru; a trećoj 
vrsti pripadaju nevjernici ili sljedbenici šejtana. 

"Tri su vrste stvorenja. Prvu vrstu čine meleki, koji su čisti Um. 
Pokornost, poslušnost i prisjećanje na Boga su odlike njihove naravi i 

njihova hrana. Oni se time hrane i od toga žive. Oni su poput ribe u vodi: 
njihov život je od vode, njihova postelja i jastuk su od vode, pošto su oni čisti 
i slobodni od osjetilnosti. Pa, kakvu naklonost su mogli pokazivati ako sebi 
ne priušćuju osjetilnost ili ako ne raspolažu sebičnim željama i jastvom? 
Oni su čisti od tih stvari, pa stoga se i ne upuštaju u duhovnu borbu. Ako 
su poslušni, ta poslušnost nije promišljena "poslušnost", pošto je ona sama 
njihova priroda. Oni ne mogu činiti ništa drugo. 

Drugu vrstu stvorenja čine zvijeri, koje su čista senzualnost i uopće 
ne posjeduju um da ih obuzdava. Njima također nisu darovane bilo kakve 
religijske predodžbe. 

Preostaje još taj siroti čovjek, koji je sastavljen od uma i osjetilnosti. On 
je pola melek a pola životinja; pola zmija, a pola riba. Njegova riba ga tegli u 
vodu, a njegova zmija ga vuče prema suhom tlu. On je uključen u gloženje i 
rat. "Onaj čiji um prevladava nad osjetilnosti, uzvišeniji je od meleka, a onaj 
čija osjetilnost prevladava nad njegovim umom, uniženiji je od zvijeri." 

Melek se iskazuje kroz znanje, a životinja kroz neznanje. 

Potomci ljudski ostaju u borbi između toga dvoga. 

Neki ljudi su slijedili um dotle da su potpuno meleki i čisto svjetlo 
postali. Oni su poslanici i evlije... 

Kod nekih je osjetilnost prevladala njihov um tako da su potpuno 
poprimili životinjske odlike. 

A neki su ostali da se bore. Oni su ona skupina koja u sebi osjeća trpnju, 
bol, očaj i čežnju. Oni nisu zadovoljni svojim životima. To su vjernici. Evlije 
čekaju da uvedu te vjernike u svoje domove i da ih učine sebi sličnim. A i 
šejtani ih čekaju da ih povuku nadolje, prema sebi, do najnižih nizina (XCV, 
5)." (F 77-78/89-90) 

=Tvrditi da se zlo koje postoji u čovjekovu jastvu ne nalazi u životinjama 
i divljim zvijerima ne znači da je čovjek gori od njih. To znači da zla narav, 
bezbožno jastvo i opakost u čovjeku su takvi u odnosu prema supstanci 
skrivenoj u njemu, supstanci koja je zakrivena tim karakternim crtama, 
porocima i zloćama." (F 234/241) 

(Čovjekovo stanje je takvo kao da je donesen na krilima meleka i da 
je dotaknuo magareći rep, kako bi onaj magarac, kroz svjetlosno zračenje i 
pratnju meleka i sam mogao postati melek." (F 107/118) 

"Stanje poslanika, evlija i nekih drugih ljudi, dobrih i loših, u odnosu 
prema njihovim stupnjevima i njihovoj supstanci, može se izraziti u sljedećoj 

paraboli: iz nevjerničkih krajeva budu dovedena djeca u muslimansko 
carstvo i budu prodana. Neki od njih su dovedeni od pet godina starosti, 
neki od deset, a neki od petnaest godina. Nakon što ovi koji su dovedeni 
kao djeca budu dugi niz godina odgajani među muslimanima i ostare, oni 
potpuno zaborave svoju prvobitnu domovinu i ničega se ne sjećaju. Oni 
koji su dovedeni kao malo stariji, se ponečeg sjećaju, a oni koji su dovedeni 
mnogo stariji najvećma se sjećaju svoje prvobitne domovine. 

Duše su na isti način u onom svijetu bile u prisutnosti Božijoj: "Nisam 
li Ja vaš Gospodar?" "Jesi", odgovorile su one. Njihova hrana i izdržavanje 
bila je Riječ Božija, bez slova i glasova. Neke duše su ovdje u ovaj svijet 
dovedene u posve mladoj dobi. Kada čuju tu Riječ, ne sjećaju se svog ranijeg 
stanja i smatraju se stranima toj Riječi. To je onaj dio ljudi koji su zastrti, 
koji su potpuno utopljeni u nevjerovanje i zabludu. Neke duše se prisjećaju 
dijelova te Riječi, i u njima se pojavi želja i ljubav prema onoj drugoj strani. 
To su vjernici. Kada treća skupina čuje onu Riječ, njihovo staro stanje im se 
vrati u sjećanje: zastori se potpuno pomaknu i oni uplove u sjedinjenje. To 
su poslanici i evlije." (F 69-70/81) 

Čovjek se naziva "razumnom životinjom". Stoga je on dvostran: hrana 
njegovoj životinjskoj prirodi na ovome svijetu su njegove osjetilne strasti 
i želje. Ali ono što čini njegovu bit, njegovu duhovnu hranu, jest znanje, 
mudrost i vizija o Bogu. Čovjekova životinjska priroda izbjegava Boga, dok 
njegova ljudska priroda izbjegava svijet. On vas stvara, pa ste ili nevjernici ili 
vjernici. (LXIV, 2) U tvom postojanju se dvije osobe sukobljuju. 

Kome će sreća pripasti. Koga će ona svojim prijateljem učiniti?" (F 56- 
57/68-69) 


7. Melek nasuprot šejtana: 
um nasuprot jastva 


Na borbu između uma i osjetilnosti već je ukazivano u kontekstu suprotnosti 
između umaijastva, jer Rumi motri osjetilnost kao na jednu od prevlađujućih 
odlika jastva. Osim toga, on često uspoređuje jastvo sa raznim životinjama 
— posebice sa magarcem, psom, svinjom i kravom — zbog njihove suštinske 
"životinjske" prirode i zbog činjenice da se njihov vidokrug ne proteže 
ponad njihovih prosječnih nagona i putenih potreba. U prvom odjeljku niže 
on naizmjenično koristi pojam "jastva" i "senzualnosti". 

Taj "oganj" je sada vatra putenosti, u njemu leži čokot 
grijeha i zabludnosti. 

Spoljašnja vatra s malo vode se gasi; vatra putenosti u 
Džehennem tegli. 

Šta je lijek za vatru putenosti? Svjetlo religije: ono će 
vatru nevjernika ugasiti. 

Šta ta vatra ubija? Svjetlost Božiju; uzmi svjetlo Ibrahi- 
movo za svoju vodilju, 

kako bi se tvoje tijelo drvendurasto moglo izbaviti od 
tvog jastva koje je nimrodoliko.?" (M 1 3697-701) 
Putenost ždrijela nikakva okusa nema, a nazad te tegli 
putenost spola — obje putenosti su psa i svinje baština, 
obje te izjednačuju s magarcima i kravama. (D 26031) 
Pričaj psu u jastvu, "nek cijeli svijet bude po tvom!" Da 
li je žal okeana ikada bio uprljan psom? (D 10627) 


Pas jastva je svoje zube pokazao i petu duše zagrizao. 
(D 29579) 

Kada jastvo vlada tobom, ti si životinja. Odlike tebe, 
koji se bogom smatraš, su određene onim što tobom 
vlada! (M IV 2003) 


Otvori oko uma, a magareće oko obuzdaj! Jer jastvo je 
magarcu nalik, a škrtost mu je uzda. (D 32521) 

Ljudi su vragovi, a putenost je povodac: ona ih tegli u 
dućan i na zeleni pašnjak. (M IV 1116) 


Bog je stvorio meleke od čistog uma, a životinje od puke putenosti, 
a u čovjeka je postavio i um i putenost. Tako je ljudski um bitno anđeoske 
prirode, a njegovo jastvo je bitno "demonsko". Iblis i ostali đavoli pristupaju 
čovjeku kroz njegovo jastvo, koje je i po svojoj supstanci istobitno s njima. 


Meleki i Um su jedne prirode, 

ali, zbog Božije mudrosti odijevaju se u dvije forme; 
Melek je stekao krila i perje kao papagaj, a um je odba- 
cio krila i zadobio sjaj. 

Stoga svako od njih jedno drugo pomaže, svaka divna 
stvar sa sebi ravnom se slaže. 

I melek i um pronalaze put k Allahu; obojica se ničice 
steru i pomažu Ademu. 

Jastvo i šejtan od početka su isti, oni su Ademovi 
neprijatelji i zavidljivci. 

Onaj koji je vidio Adema kao tijelo bijedno, nije ga vidio 
kao svjetlo naklona vrijedno. 

Zato su melek i um pravi promatrači bili, ali su oči 
jastva i šejtana u vodu i ilovaču zurili. (M III 3193-99) 
Jastvo i šejtan jedno tijelo su bili, al' su se u dvije forme, 
ipak, pojavili. 

Tvoje jastvo je vrag, a zavidnost je djelić njegov; zamisli, 
onda, kako nakazan je sav on! 

Ti sada hraniš mlijekom tu mrsku zmiju. Oprezan budi! 
Ona će postati zmaj, jer po prirodi svojoj ona je žderač 
ljudi. (D 4855-56) 

Izaberi crte anđeoske prirode i vladaj nad sotonom! 
Zakolji svoju kravu i vrh nebeskih sfera takni svojim 
stopalom! (D 24430) 

Ubij svoje opako jastvo, jer ono je tvoj vrag vlastiti. 
Potom će se hurije u tvojim prsima ukazati. 

Kad jednom bude ubijeno tvoje jastvo opako, tad ćeš, 
zacijelo, moći staviti na sedmo nebo stopalo! (21323-24) 


Baš kao što se jastvo poistovjećuje sa Iblisom, tako isto ono se 
poistovjećuje sa njegovim carstvom, sa Paklom. Nakazni atributi jastva 
također se izvode iz odlika Pakla. Pakleni oganj se hrani nevjerovanjem i 
svim onim što odbacuje um: formom i kožom. Jer melek i um motre značenje, 
a ne formu. Oni nisu bili prevareni Ademovom vodom i ilovačom. 


Želiš li spoznati formu jastva, o junoša, čitaj o Paklu i 
njegovih sedam kapija! (M 1 779) 

Ovo jastvo je oganj pakleni, a pakleni oganj je zmaj 
kojeg ne oslabljuju okeani. 

Ono sedam mora iskapljuje, pa opet vrelina tog čovjeka- 
buktinje se ne smanjuje... 

Ono svijet guta, svodeći ga na zalogaj. "Tma li još?" (L 
30) — vrišti njegov želudac. (...) 

Jastvo naše je djelić paklene siline, a svi dijelovi posjeduju 
prirodu svoje cjeline. (M 1 1375-76, 80, 82) 

Svakog trena tvoje jastvo pokaže stotinu varnica: 
"Pogledaj me, ja sam jedan od paklenih stanovnika. 

Ja sam dio Ognja, svojoj cjelini ću se pridružiti. Ja nisam 
svjetlo i neću u Prisutnost Božiju kročiti" (M III 2464- 
65) 

Pakao je zmaj sa sedam glava; tvoj očaj je mamac, a 
pakao zamka. (M VI 4657) 


Čokot zluradosti je pakao, a zluradost tvoja dio te 
cjeline, dušmanina tvoje religije. (M II 274) 

Milost, koja pripada religiji, njega je isključila; on u 
satansku zluradost zaodjenut biva. 

Ta tvornica zluradosti i srdžbe — znaj da je zluradost 
čokot zablude i nevjere! (M IV 111-112) 

Iz čovjekove duše rođene su zavisti. Budi anđeo! Ademu 
kraljevstvo povjeri! 

Jastvo će sjeme onih putenih nakana progutati i, kada 
ga jednom zasiješ, ono će, zacijelo, izniknuti. (D 11948- 
49) 

Ljudi osuđeni na Pakao, čiji prijatelj je ljudska koža, 
od Boga im je ona darovana: kad im se kože ispeku, 
zamijenićemo im ih drugim kožama (IV, 56). 


Nad Vatrom vladaju tvoja jezera i tvoje značenje, ali su 
gorivo Vatri njihove ljuske. 

Drvena zdjela vode prepuna — sila Vatre samo zdjelu 
dohvaća. 

Čovjekovo značenje Vatrom gospodari. Kako Pakao 
može svog vlastitog gospodara da razori? 

Zato svoje tijelo ne uvećavaj, svoj um povećavaj! 
Gordost je ljudske kože plodina. Stoga su njegovi prija- 
telji položaj i svojina. 

Šta je gordost? Nesmotrenost mozga: smrznut, on je 
poput na suncu nesmotrena leda... 


Ono što gordost uvijek želi jest položaj i svojina, baš kao 
što savršenstvo zagrijanoj kupki dariva suha balega. 

Jer to dvoje hrani ljudsku kožu, gordosti i oholosti od 
sala i mesa pripremaju dolmu. 

Nisu uprli poglede na nad jezgrama jezgru, oni jezgrom 
smatraju običnu ljudsku kožu. 

Iblis je tog puta perjanica, jer on je stupice položaja 
žrtva. (M V 1933-37, 40-41, 47-50) 

U nekoliko naprijed navedenih stihova suprotnost između jasva i uma 
je izjednačena sa onom između ognja i svjetla. Ta suprotnost iznova ima 
svoje utemeljenje u poslaničkom predanju: "Kada vjernik stane nogom na 
ćupriju što vodi iznad Pakla, Vatra će reći: 'Pređi, vjerniče, jer tvoje svjetlo 
je utrnulo moj oganj." 


Muhammed je za Pakao običavao kazati da će Pakao u 
panici ponizno vjernika preklinjati: 

"Brzo pređi, kralju. Pohiti! Pohrli! Jer tvoja svjetlost 
oduzima vrelinu mojoj vatri." 

Tako vjerničko svjetlo Vatru obuzdava — samo suprotnost 
svoju suprotnost uklanja. 

Vatra će biti suprotnost svjetlu na Dan pravednosti, jer 
je vatra izvedena iz Srditosti, a svjetlo iz Darežljivosti. 
Želiš li zlo vatre otjerati, prospi na srce ognja vodu Milosti. 
Te vode Milosti vjernik je fontana — voda života je čista 
duša čovjeka krijeposna. 

Zato tvoje jastvo bježi od njega, jer ti si od vatre, a on je 
voda bistra potoka. (M II 1248-54) 


Sa prethodnim odjeljkom mi smo se vratili natrag arhetipovima 
glavne suprotnosti u svijetu, onim dvama Atributima: Nježnosti i Srditosti, 
Milosti i Jarosti. Cijela drama ove suprotnosti između meleka i šejtana, uma 
i jastva, evlija i nevjernika, Dženneta i Džehennema, svjetla i ognja izvodi 
se iz ovih Atributa. Svi ovi parovi suprotnosti su nužni za opstojnost svijeta i 
za očitovanje Skrivene Riznice. Svaki od njih igra jedinstvenu ulogu. 


Da nije bilo faraonskog slavoljublja i časti, gdje bi Pakao 
hranu mogao pronaći? 

Utovi ga, Kasapine! Zatim ga ubij! Jer čopor paklenih 
pasa za hranom žudi. 

Kad suparnika ne bi na svijetu bilo i dušmana, ljudska 
srdžba bi umrla. 

Džehennem je ta srdžba, njemu treba suparništvo da 
živi - inače Milost ga ništi. 

Potom bi Nježnost bez Srditosti i zla ostala. Kako bi 
onda Kraljevo Savršenstvo pokazala? (M IV 1075-79) 


Skladna međuigra Nježnosti i Srditosti ne očituje se samo u strukturi 
univerzuma, nego i u načinu na koji čovjek izražava svoju vlastitu 
egzistenciju, na ma kojoj razini to bilo. Cijela Rumijeva duhovna psihologija 
se objašnjava u terminologiji utemeljenoj na odnosu između ta dva 
božanska Atributa, tako kako se oni očituju u različitim formama. U tabeli 
III navedeni su neki od tih pojmova; mnoga kasnija poglavlja će se baviti 
rasvjetljavanjem ovdje sukusiranih međuodnosa. Međutim, mora se imati 
na pameti da su te uzajamne povezanosti fluidne i promjenjive, a ne čvrste i 
nepomične. Uostalom, "Božija Milost ide ispred Njegove Srdžbe," što će reći 
da su sva očitovanja Srdžbe i Strogoće obojena i određena Milošću. Čak je 
i Pakao Milost, kako ćemo ubrzo vidjeti. Osim toga, u ovom svijetu nikako 
ne postoji apsolutno dobro i apsolutno zlo. Apsolutne vrijednosti jedino se 
mogu vezivati uz Apsoluta. Samo u Bogu može postojati apsolutna Nježnost 
i apsolutna Strogoća, a nikako u svijetu. Ako su poslanici i evlije očitovanja 
Nježnosti i Milosti, sa jednog motrišta gledano, oni su i očitovanje Strogoće 
i Srditosti, sa drugog motrišta razviđano. 


Božija milost prevladava nad Njegovom odmazdom; 
stoga je svaki poslanik savladao ono sebi suprotno, 

jer on je plod Milosti, dok je njegova suprotnost ružna 
plod Njegove strogosti. (M V 515-516) 

Svaki egzistent, koji je iz ništavila digao svoju glavu, 
otrov je za jednu osobu, a šećer za drugu. (M V 4236) 
Svaki djelić svijeta je stupica za ludoga, a sredstvo 
spasenja za mudroga. 

Šećerlama za jednu osobu je otrov za drugu; za jednu je 
Nježnost, a Strogost za drugu. (M V1 4287-88) 


8. Povratak Bogu 


Čovjekov povratak Bogu može se motriti sa dva gledišta. Sa prvog stajališta 
motren, čovjek se vraća svome Stvoritelju jer je on prethodno došao od 
svoga Stvoritelja. Njegov povratak je dio božanske mudrosti i nauma u 
vezi sa stvaranjem, jedan vid očitovanja Skrivene Riznice. To bi se moglo 
nazvati "Božijim gledanjem na stvari". Jer, u Njegovom vječnom znanju, sve 

je unaprijed pripremljeno i određeno. Sa drugog gledišta motreno, čovjek se 
sučelio sa božanskim nalogom da ustrajava na putu religije. Poslanici i evlije 
su tu da ga vode, a postojanje njegove vlastite moći izbora posvjedočuje mu 
da je njegov povratak Bogu u njegovim vlastitim rukama. Ja ću sukusirati 
onu prvu perspektivu u preostalim odjeljcima ovoga poglavlja, i baviću 
se raznovrsnim dimenzijama one druge perspektive, to jest "praksom" i 
"religijom" u odjeljku II. 


Tabela III 
Forme koje očituju Nježnost i Strogoću 


Nježnost Strogoća 
meleki šejtani 

Um jastvo 
Džennet Džehennem 
Svjetlo vatra 

Adem Iblis 

evlije nevjernici 
religija nevjerovanje 
sjedinjenje razdvojenost 
širenje skupljanje 
nada strah 

smijeh suze 

radost patnja 
slatkoća gorčina, kiselost 
šećer ocat 

proljeće jesen 

ljeto zima 

dan noć 

ruža trn 

vjernost okrutnost 
čisto vino talog 
opijenost strpljenje, mišljenje 


opijenost bolest pijančenja 

Spoljašnji vid nije kadar razlikovati stvarno stanje ovoga svijeta. Pošto 
on vidi formu, a ne i značenje, ili sliku a ne i Slikara, takav vid ne može praviti 
razliku između očitovanja Atributa Strogosti i Atributa Nježnosti. On može 
iskusiti to što on smatra ljubaznošću Milosti, otkrivši kasnije da je on samo 
pretrpio udarac Srditosti. Jedini način bijega iz tog svijeta varke predstavalja 
uputstvo poslanika i evlija (vidi niže, II, B), onih koji su dosegnuli viziju 
Srca i vid koji doseže značenje; njihovo uputstvo, u krajnjemu, jedino može 
omogućiti nam da ozbiljimo tu viziju u sebi. Ukratko, sve dok ne pristupimo 
značenju s onu stranu formi, ne možemo izvršiti niti jednu zadaću sa apsolutno 
pouzdanim znanjem o tome koju vrstu ploda će ta zadaća donijeti. 

Mješavina suprotnosti, koja ispunjava svijet i uzrokuje našu zbunjujuću 
situaciju, neće ostati beskonačno. Za svakog pojedinca smrtje prijelomnica, a 
ponovno proživljenje konačno pomjeranje vela koji zakriva istinsku prirodu 
stvari. Ako ne polučimo stanje "gledanja stvari kakve one jesu" na ovome 
svijetu, svakako ćemo ga polučiti na budućem svijetu. Međutim, moglo bi 
biti prekasno za nas da iz toga izvučemo bilo kakvu korist. 

Jedan od naslova za Ponovno proživljenje jest Dan pravednosti, jer 
na taj dan svi ljudi primaju ono što im upravo pripada. Sa jednog stajališta 
motreno, to će reći da na taj dan značenja ljudi bivaju ogoljeni, a njihove 
forme više ne igraju bilo kakvu ulogu. Istinska priroda ljudi preovlađuje, 
tako da će bilo ko, uključujući i njih, vidjeti ta značenja. Svaka osoba će 
postati jasno i upečatljivo mjesto očitovanja Atributa Božijih, ali Atributi 
Milosti i Nježnosti stvaraju daleko različitije mjesto negoli je mjesto 
Atributa Srdžbe i Strogosti. "Tog dana Allah će ih kazniti kaznom koju su 
zaslužili i oni će saznati da je Allah, doista, oličena istina. Nevaljale žene su 
za nevaljale muškarce, a nevaljali muškarci za nevaljale žene: čestite žene su 
za čestite muškarce, a čestiti muškarci za čestite žene." (XXIV, 25-26) 


Šta je pravda? Na pravo mjesto nešto postaviti. Šta je 
nepravda? Na pogrešno mjesto nešto postaviti. (M VI 
2596) 

To je Dan pravde, a pravda je davanje onoga što pripada 
po pravdi: cipela pripada stopalu, turban pripada glavi. 
(M VI 1887) 

Mada More Darežljivosti u svakom smjeru diže svoje 
valove, zbog Pravde nevaljalim muškarcima pripadaju 
nevaljale žene. (D 5132) 

Mada iskre mekinja se sakriju u brašnu poput tata, 
sudija za prekršaje Njegove Pravde rašetom ih izvuče iz 
svakog ćošeta. (D 19474) 


9. Srodnost 


"Pravda Božija postavlja sve na njemu odgovarajuće mjesto", to jest na 
mjesto koje dotična stvar zauzima s Njim odvijeka. Kada se jedna stvar 
"vraća Bogu", nakon igranja svoje uloge u ovome svijetu, ona se pridružuje 
Izvoru iz Kojeg je istekla. Njena uloga je bila da očituje svoju vlastitu 
istinsku prirodu jasnim pokazivanjem svoga arhetipa ili značenja, to jest 
pokazivanjem osebujne kombinacije Atributa koji je pripravljaju. Odigravši 
svoju ulogu, ona se vraća samim tim Atributima iz kojih je proistekla. Tako, 
kada Pravda postavi sve stvari na njima odgovarajuća mjesta, to znači da 
ih ona sastavlja sa njima samima. Rumija odlikuje poticajna snaga u ovom 
procesu snagom jednostavnog načela: "Slično privlači slično." Svaka vrsta 
(jins) nastoji da se vrati svojoj vlastitoj vrsti zbog te temeljne "srodnosti" 
(jinsiyyat) među njima. 

Mada svaka stvar u ovome svijetu suprotnosti bježi od svoje vlastite 
suprotnosti, ona se određeno vrijeme zadržava na svom mjestu poradi 
božanske svrhe: da učini vidljivom Skrivenu Riznicu. Kada suprotnosti 
izvrše svoju ulogu u ovdašnjem svijetu, odvajaju se i kreću prema budućem 
svijetu, gdje slično privlači slično. 


Pogledaj u apotekarovoj radnji plitice; svaku vrstu bilja 
on je postavio do njegove vlastite vrste. 

Pošto je svaka vrsta sa svojom vrstom pomiješana, 
njihovom srodnošću je određena ljepota proizvedena. 
Pomiješa li neko šećer i aloe drvo, apotekar će to 
razdvojiti, zrno po zrno. 

Zdjele su se polomile i duše se izlile: od dobra i zla su se 
mješavine načinile. 

Bog je poslanike poslao sa njihovim objavama, da u 
pliticu pokupe zrna iznova. (M II 280-284) 

U tijelu ima sedamdeset i dvije bolesti, svaka je nastala 
izlijevanjem elementa četiri— ali bez vrpci. 

Da rastakne tijelo bolest dolazi, kako bi elementi mogli 
biti slobodni. 

Ti elementi su četiri ptice povezanih nogu; smrt, slabost 
i bolest noge im oslobađaju. 

Kada su najednom noge slobodne, svaka ptica-element 
će odletjeti, bez sumnje. 

Izlijevanje tih korijena i grana, bol svakoga trena polaže 
u njihova tijela, 

kako bi se te sastavine mogle rastvoriti i ptica svakog 
dijela mogla izvoru svome odletjeti. 

Ali toj žurbi pregradu stavlja Mudrost božanska: ona ih 
drži na okupu sve do određenog smrtnog časa. (M III 
4426-32) 

Istovrsnost se, bez sumnje, izvlači iz značenja, a ne iz 
vode i ilovače. 

Ne postani štovatelj forme! Oprezan budi! Tajanstvo 
srodnosti u formi ne traži! 

Forma je poput mrtva predmeta, kamenu sliči; beživotne 
stvari ne znaju ništa o sličnosti. 

Zamisli da je duša mrav, a zrno ječma tijelo; svakog 
časa mrav tamo-amo tegli zrno. 

Ja dobro znam da ta posuđena zrna će se preobraziti i 
sama iste vrste postati. 

Jedan mrav na putu zrno ječma otkriva, a drugi se 
domogne zrna pšenice i pohita. 

Ječam ne juriša na pšenicu, ali mrav dolazi mravu. 
Činjenica da ječmu naginje pšenica, manje je važna; 
pogledaj mrava, on se svojoj vrsti vraća iznova. 

Ne pitaj: "Zašto pšenica naginje ječmu?" Oko usmjeri 
na dušmanina, ne prema njegovu taocu. 

Crni mrav je skriven na crnom suknu, ali je zrno pred 
tobom na putu. 

Um veli oku: "Budi oko promatrača! Kako se zrno može 
micati bez nosača...?" 

Umom razluči razliku između ružnog i lijepog, a ne 
okom koje govori o "crnom" i "bijelom", (...) 

Ptičija kuga je oko koje gleda svoju želju; ptičije izbavlje- 
nje je um koji vidi svoju zamku. 

Ali postoje i druge zamke koje um ne opaža. Stoga 
Objava, koja motri Nevidljivog, na tu stranu pohita. 
Jedna vrsta se može od druge kroz um razlikovati: nije 
prikladno prema formama žuriti. (M VI 2952-62, 67, 
69-71) 

Šta je srodnost? Vrsta uvida kroz koji ljudi pronalaze 
svoj put, jedan do drugoga. 

Bog zakriva taj uvid u nekome; ako ga On postavi u 
tebe, ti si tad od vrste Njegove. 

Šta je to što odvlači tijelo od jednog kraja do drugog? 
Uvid. Kako bi svjesni privlačio nesvjesnog...? 

Kada Bog položi u tebe atribute tvrdoglavosti, čak i da 
stotinu krila imadeš, ti ćeš se srušiti. (M VI 2992-94, 97, 
99) 


Brate, ti si svoja misao: kosti i meso je sve ostalo. 
Razmišljaš li o ružama, ti si ružičnjak već; no, razmišljaš 
li o trnju, ti si gorivo za peć. (M II 277-278) 

Svaka ptica leti svojoj vlastitoj vrsti, slijedeći svoju dušu 
koja naprijed prhti. 

Pošto su nevjernici, kao Pakao, u istoj vrsti, oni su sretni 
u ovom svijetu kao u paklenoj tamnici. 

Pošto su poslanici, kao i Raj, od iste vrste, oni su se 
skrasili u Džennetu srca i duše. (M 1 639-641) 

Šta je to što privlači isprazne ljude? Isprazne laži. Šta je 
to što zadovoljava glupavca? Gluposti. 

Svaku vrstu privlači njena vlastita vrsta — krava nikada 
ne izlazi pred bijesnoga lava. (M II 2055-56) 

Vatra je njihovo izvorište, na kraju; oni se opet svome 
izvorištu vraćaju. 

U toj skupini su svi od vatre rođeni; pojedinačni dijelovi 
teže svojoj cjelini... 

Majka traži čedo svoje, korijenje svoje mladarke. (...) 
Gle, svaka vrsta, bez sumnje, u svojoj vrsti traži naslade. 
A svaki dio tamo gdje je dio cjeline! (M I 874-875, 78, 
89) 

Ka svome korijenu teži gibanje svake čestice; čemu god 
ko teži, to i postaje. (D 10616) 

Traži onaj uvid koji se iz Vječnog Svjetla izvija, jer taj 
vatreni pogled tvoj poput iskri odsijava. 

Svaka vrsta traži svoju vrstu — to je dovoljno za kušnju. 
Kralj kralju ide, a magarac magarcu. 

Oni u vrtu zasade svježu sadnicu; kada se ona osuši 
poput drveta za ogrjev, oni je sjekirom posijeku. (D 
9313-15) 

Pošto su poslanici bili iste vrste kao duša i meleki, oni su 
meleke s nebesa na Zemlju privukli. (...) 

Potom su one duše, od vrste poslaničke, nepokolebljive, 
poput sjenki ka poslanicima nagele, 

jer su njihovi umovi premoćni; priroda uma je, zacijelo, 
jednaka meleka prirodi. 

Ali kod neprijatelja Božijeg, samovolja jastva preovla- 
đuje. Jastvo je od iste vrste kao i ono najnakaznije (XCV, 
5) i ono njoj naginje. (M IV 2697, 702-704) 

Jezikom značenja ruža balegaru reče: "O, ti pazuha 
smrdljivih, 

ako ružinu postelju ne begenišeš, zacijelo odvratnost od 
savršenstva ružičnjaka imadeš. 

Moja ljubomora je pendrek koji te po glavi bije: "Tornjaj 
se odavde, nedostojni bilmeze!" 

Kada bi se pomiješala sa mnom, stjenice ogavna, neki bi 
pomislili da si istekla iz moga izvora. 

Lug je pravo mjesto za slavuje; zahod je bolja kućara za 
balegare. 

Pošto me je Bog spasio od nečisti, da mi balegari budu 
društvo, kako bi moglo biti? 

Jednom sam posjedovala u sebi ćud njihove prirode, ali 
ju je On izbacio - kako me zla ćud sada doseći može?" 
Odlika je Ademova odvijeka bila da mu se meleki 
klanjaju zbog njegova stanja. 

Da mu se Iblis nije poklonio bila je odlika druga, nego je 
kazao: "Kralj i vođa sam ja." 

I da mu se Iblis pokloni, on Adem bio ne bi, već neko 
drugi. 

Najednom je anđelovo poklonjenje mjera njegova i 
neprijateljevo poricanje njegova dokaza. 

Svjedočanstvo su mu bili priznanje meleka i nevjerovanje 
onog smrdljivog psa. (M II 2112-23) 

Pakao bježi od vjernika svom svojom dušom, svom 
dušom paklenom svojom. 

Jer drukčije od vatre je svjetlo njegovo; tragalac za 
svjetlom je suprotnost vatri, zacijelo. 

Poslanik je kazao da, kada vjernik u svojim zazivima za 
zaštitu moli Boga, 

i Pakao iskreno išće zaštitu od Njega: "Bože, drži me što 
dalje od toga i toga!" 

Ono što privlači je istorodno. Stoga pazi: da li si s vjerova- 
njem ili nevjerovanjem jednorodno? (M IV 2712-16) 


Svaka vrsta kida svoj lanac, gledajući da dosegne svoju 
vrstu. Čije vrste sam ja ovdje uhvaćen u zamku? (D 
15409) 

Partnera od njegove vrste Božija pravda je podarila 
svakom: komarac sa komarcem, slon sa slonom. (...) 

Za Džibrila i meleke Lotos Krajnje Granice je Ka'ba; 
kibla ropskog trbuha je postavljena trpeza. 

Gnostikova kibla je svjetlo sjedinjenja, a razbor koji se 
okreće mašti filozofova je kibla. (...) 

Kibla ljudi od značenja je u strpljivosti i promišljenosti, a 
kibla štovatelja forme su kameni natpisi. 

Kibla onih koji prebivaju u nevidljivom je Gospod 
Dobrostivi, a kibla onih koji štuju vidljivo obrazi ženski... 
Pošto si zadovoljan i sretan sa onim što posjeduješ, zašto 
bježiš od onog što tome je prikladno? (M VI 1894, 96- 
97, 1899-1900, 1905) 

10. Kamenje kušnje 


Poslanici i evlije zovu ljude Bogu i Džennetu, dok Iblis poziva svoje 
pristalice u Džehennem. Tako ove dvije skupine ljudi vrše suprotne uloge u 
ovome svijetu. Ali, sve su suprotnosti korelativni pojmovi i one, u konačnici, 
očituju istu stvarnost. Međutim, sa drugog motrišta gledano, poslanici i 
Iblis vrše istu ulogu: čine Skrivenu Riznicu vidljivom poticanjem ljudi da 
pokažu svoje unutarnje ćudi. Oni koji slijede poslanike i evlije pokazuju da 
u njima preovlađuje Atribut Nježnosti, dok oni koji slijede šejtana, otkrivaju 
da su oni, u prvome redu, očitovanja Atributa Strogosti. Ali, u oba slučaja 
svrha i krajnji ishod je isti: očitovanje Božijih neočitovanih atributa. 

Sukob između poslanika i šejtana, ili između vjere i nevjerovanja 
dešava se unutar ovoga svijeta, teatra za pokazivanje Skrivene Riznice. 
Stoga Rumi često ukazuje na ovaj svijet, na poslanike i evlije, i na Iblisa i 
njegove pristalice kao na tri "kamena kušnje". Svačija kovina je na kušnji 
naspram ovoga troga. Oni koji su čisto zlato pridružuju se svjetlu iz kojega 
su izvedeni. A oni koji su bezvrijedna kovina idu u vatru. 


Pošto se svrha postojanja jasno pokaza, stvorenja 
moraju biti pravim putem i stranputicom kušana. 
Đavo stalno na stranputicu navodi, a evlija uporno na 
pravi put izvodi. (M IV 3588-89) 


Svi znaju za Božiju nježnost i Njegovu strogost. Svi bježe od Njegove 
strogoće i Njegovu nježnost traže. Ali Bog srdžbe unutar Nježnosti krije, i 
unutar Srditosti skriva nježnosti. To je Božija varka, skrivalica i prijevara, s 
ciljem da se ljudi koji znaju razlučivati — oni koji gledaju svjetlom Božijim — 
mogu razdvojiti od onih koji vide samo trenutno, vidljivo stanje stvari. ...da 
bi iskušao koji od vas će bolje postupati. (LXVII, 2) (M V između 419 i 420) 


Bog je ova obećanja i prijetnje kroz Objavu poslao, zbog 
dobra i zla što ih je izmiješao zajedno. 

Pošto su istina i laž pomiješani i pošto su valjano i 
nevaljano u isti kovčeg ukrcani, 

glavni kamen kušnje je nužda, onaj koji je protiv 
transcendentnih stvarnosti kušnja, 

tako da se mogu lučiti krivotvoreni i pravi lijekovi. (M 
II 2965-68) 

Prije toga smo jedinstvena zajednica bili; niko nije znao 
dobri ili loši jesmo li. 

I lažno i pravo su u ovome svijetu kružili, jer posvuda 
bijaše noć, a mi noćni putnici. 

Potom sunce poslanika granu, i rečeno bijaše: "Kvarni, 
odlazite! Krijeposni, dođite!" 

Jedno oko je potrebno da boje razlikuje, a drugo da 
razdvaja kamenje i rubine. 

To oko razlikuje dragulje od bunjišta; stoga komadi 
smeća posjedjuju ga. 

Te bezvrijedne tričarije mrze dan, ali moji zlatni 
grumenovi daruju mu ljubav. 

Jer dan je ogledalo u kojemu su grumenovi znani; kroz 
njega su zlatni cekini poštovani. 

Bog je dan nazvao "danom" proživljenja pukog, jer dan 
očituje ljepotu crvenog i žutog. 

Stoga je najdublja svijest evlija zbilja dana; uz njihov je 
zenit dan samo sjena obična. (M II 285-293) 

"Kada pažljivo motriš, vidiš da sve služi Boga: pobožnjak i nepobožni; 
bundžija i poslušni, šejtan i melek. Kralj, naprimjer, želi iskušati i provjeriti 
svoje sluge na razne načine, tako da se vjerne sluge moraju razlučiti od onih 
nevjernih, predani od nepredanih, iskreni od neiskrenih. Postoji potreba za 
zavodnikom i izazivačem, tako da vjernost sluga mora biti stamena. Ako 
nema ničeg od toga, kako bi se mogla uspostaviti razlika? Stoga zavodnik 
i izazivač služe kralja, jer kralj je želio da oni rade na takav način. On je 
poslao vjetar kako bi se moglo razlučiti stameno od nestamenog, komarci 
od drveća i vrtova." (F 46/58) 


Iblis reče: "Razriješi ovo tajno! Ja sam kamen kušnje za 
zlato lažno i pravo. 

Bog me učinio kušnjom lavu i psu. Učinio me iskušenjem 
valjanu i nevaljanu. 

Da li sam ikad potamnio lice lažnom novčiću? Ja sam 
ispitivač pravog novca. Samo ja otkrivam vrijednost 
njegovu. 

S dobrim ja kao vodič postupam, al' sasušene grane ja 
trgam. 

Zašto ja dolje mećem sijeno ovo? Da bi životinjsko 
srodstvo postalo vidljivo. 

Ako bi vuk i gazela mlade rodili i ako bi oko vrste u 
dvojbi bili, 

tad spusti travu pred njih i kosti, i gledaj ka kojoj hrpi 
će pohrliti. 

Ako priđu kostima, to su mladi vuci, a ako žele travu, 
gazelini su potomci. 

Strogost i Nježnost su se vjenčali i svijet dobra i zla 
rodili. 

Pokaži kosti i travu! Pokaži duše i jastva hranu! 

Traži li hranu jastva, krnjav je, ako traži hranu duše, 
paša je. 

Služi li tijelu, magarac je, ako u okean duše zagazi, 
nalazač bisera je. 

Dobro i zlo, mada različiti su, oboje igraju istu ulogu. 
Poslanici pokazuju dobre čine, dušmani pokazuju želje 
putene. 

Kako mogu tvoriti dobro u lošem? Ja nisam Bog. 
Izazivam ih, al' nisam im Razlog. 

Ne činim lijepo ružnim; Gospodar ja nisam. Ružnoće i 
ljepote ja ogledalo sam." (M II 2672-87) 


11. Smrt i ponovno proživljenje 


Smrt i ponovno proživljenje daruju čovjeku punu svijest i trijeznost o 
prirodi njegove vlastite duše. Čovjek se kroz smrt budi iz sna nesvjesnosti, 
dok kod trenutka ponovnog proživljenja događa se konačno razdvajanje 
suprotnosti. 


Smrt svakog pojedinca iste je boje kao i on sam, o junoša; 
dušmanin je za Boga dušmanin, a prijatelj je prijatelj za 
Njega. 

Ogledalo pred Turkmanom blistavo lice pokazuje; pred 
crncem ono crnoću predočuje. 

Ako se bojiš i bježiš od smrti, sebe se bojiš ti. Prijatelju, 
malo se obazri! 

To je tvoje vlastito nakazno lice, ne lice smrti. Poput 
stabla je tvoja duša, a smrt kao njegovi listovi. 

Bilo dobro ili loše, ono je iz tebe izraslo. Svaka skrivena 
misao, zadovoljstvo il? nezadovoljstvo, sve je iz tebe 
isteklo. (M III 3439-43) 

Znaj da je svaka trpnja parče smrti. Ako možeš, izvedi 
iz sebe parče smrti! 

Pošto ne možeš uteći smrtnom dijelu, znaj da će ti je 
život pljusnuti na tvoju glavu cijelu. 

Ako slatkoću nađeš u smrtnome dijelu, znaj da će ti je 
Bog učiniti slatkom cijelu. 

Bolovi su smrtni poslanici. Ne okreći glavu od poslanika, 
čovječe prezreni! 

Ko god slatko živi, u gorčini će mrijeti, ko god štuje 
tijelo, dušu će izgubiti. (M 1 2298-302) 

Ubijanje i smrt tjelesnog oblika, nalikuju mecanju 
mogranja i jabuka. 

Sočni plodovi odlaze u džem od mogranja, uvehli su sve 
samo ne hrana. 

Zacijelo, oni koji imaju značenje postaju očiti, a oni 
uvehli bivaju samo prezreni. 

Idi, značenju teži, štovatelju lika! Jer značenje je krilo na 
tijelu oblika. (M 1 707-710) 

Taj zapovjednik ljudskog roda, Poslanik, istinu je govorio: 
"Niko ko je s onu stranu ovoga svijeta presegnuo 

ni bol, ili žal, ili gubitak zbog smrti nije osjetio, već je on 
stotinu žalosti imao zbog svega onoga što je u vremenu 
propustio". 

"Zašto li smrt ne učinih da mi bude kibla, smrt koja je 
blaženstva i opskrbe riznica? 

Zašto li ja iz svoje sljepoće načinih kiblom cijelog svog 
Žal mrtvaca od smrti ne oslobađa, on se javlja stoga jer 
su oni zaustavljeni pred slikama: 

"Nismo primijetili da sve to su slikarije i pjena; pjena 
uzima svoju opskrbu i hranu iz Mora." (M VI 1450-55) 

Značenja svih formi u času ponovnog proživljenja bivaju ogoljena. 
Sva djela, karakterne odlike i misli koje su pripadale čovjeku u ovome 
svijetu pokazuju se u svom istinskom izgledu. Sva značenja koja su zastrta 
i zakrivena primaju na sebe forme prikladne njihovoj istinskoj prirodi. "Ti 
nisi mario za ovo, pa smo ti skinuli koprenu tvoju, danas ti je oštar vid." (L, 
22) 


Poslanik je kazao da na Dan ustajanja na život novi 
svako tijelo će čuti zapovijed: "Ustani!" 

Zapovijed Boga Svetoga je "Zvuk trublje": "Čestice 
zemljane, podignite svoje glave iz prašine!" 

Duša svake osobe će se vratiti njenome tijelu, na način 
na koji se svjesnost vraća tijelu u zoru... 

Noga svoju cipelu u mraku prepozna; pa kako duša svoje 
vlastito tijelo da ne zna? (M V 1772-74, 79) 


"Kaže se da će na drugom svijetu letjeti svici knjige, neki u desne ruke 
mrtvaca, a neki u lijeve njihove ruke. Biće ondje meleki, Prijestolje, Raj i 
Pakao, Ljestve, Sviđanje računa i Knjiga. Ništa od toga nije jasno dok se ne 
primijeni analogija. Premda te stvari nemaju ekvivalente na ovome svijetu, 
one se mogu odrediti analogijom. 

Analognost tog svijeta je u sljedećem: noću svak odlazi na počinak 
— obućar, kralj, sudac, krojač i svi drugi. Njihove misli odlutaju od njih 
i nijedna ne ostane uz bilo koga. Ali, potom cikne jutro, poput Israfilovog 
puhanja u trublju, i podari život česticama njihovih tijela. Misao svakog od 
njih leluja poput svitka: leti, hita i natrag se svakome vraća. Nema tu nikakvih 
pogreški. Krojačeva misao se vraća krojaču, odvjetnikova odvjetniku, 
gvožđaru gvožđareva misao, nasilniku njegova misao, pravedniku pravedni- 
kova misao. Da li iko ode na počinak kao krojač, a probudi se kao obućar? Ne, 
jer djelovanje i zanimanje krojača pripada njemu, i on će se time opet baviti. 
Tako bi trebao znati da će i u budućem svijetu biti isto. To nije nemoguće, jer 
to se zbiva i u ovome svijetu. 

Ako čovjek pristane uz ovu analogiju i slijedi je do kraja, posvjedočit 
će sva stanja onoga svijeta na ovome svijetu. Uhvatit će njihovu aromu i ona 
će mu se otkriti. Saznat će da je sve sadržano u Božijoj moći. Ti vidiš mnoge 
sasušene kosti u grobnici, ali one su utješene. Njihov vlasnik sretno i opijeno 
spava, i ima punu svijest o toj duhovnoj radosti i opijenosti. 

..-Ova analogija se primjećuje u ovome svijetu osjetilnih predmeta: 
dvoje ljudi spava u jednom krevetu. Jedna osoba sebe vidi usred gozbi, 
ružičnjaka i raja, dok se druga zatječe usred zmijskog gnijezda, čuvara 
pakla, škorpiona. Ako pokušaš istražiti njihova stanja dok spavaju, nećeš 
ništa vidjeti ni kod jedne niti kod druge osobe. Stoga, zašto bi bilo začudno 
što su dijelovi nekih ljudi u grobu radosni, sretni i opijeni, dok su drugi u 
bolovima, nemiru i trpljenju, premda ti ne primjećuješ ni jedno niti drugo? 
(F 166-167/175-176) 


Čovjekovo iskustvo džungla je: ako dišeš dahom duše, 
njegove egzistencije čuvaj se! 

U našem postojanju su tisuće vukova i svinja: dobrih i 
zlih, poštenjaka i luda. 

Čovjekova svojstva su određena svojstvom koje vlada: 
zlato je on ako je u njemu bakra manje nego zlata. 
Nužno ćeš u času ponovnog proživljenja formu primiti, 
sukladnu odlici koja vlada u tvojoj egzistenciji. (M II 
1416-19) 

Tvoje ponovno proživljenje kazaće ti tajnu smrti; tajnu 
lišća će ti reći plodovi. (M II 1825) 

Jutro je malo proživljenje, o, ti koji tražiš zaslugu! Shvati 
ga kao velikom proživljenju analogiju... 

Manje proživljenje na ono veće pokazuje; manja smrt 
onu veću osvjetljuje. 

Ali, ovdje je tvoj svitak imaginacija, stoga je skriven; u 
času velikog proživljenja on će biti jasno viđen. 

Ovdje je imaginacija skrivena, dok su njeni tragovi 
vidljivi; tamo će forme iz imaginacije većma izrastati."" 
Pogledaj sliku arhitektine kuće u njegovu srcu, nalik 
sjemenu u zemnome tlu. 

Iznutra dolazi imaginacija, baš kao što tlo rađa zbog 
sjemena. 

Svaka slika koja od srca tvori domište, na Dan ponovnog 
proživljenja formom postaće. 

Poput slike u umu arhitekte, poput biljke koja u zemljinoj 
lijehi raste. (M V 1780, 88-95) 

"Mnoge začudnosti postoje u svijetu Nevidljivog. Noći su bremenite, 
donoseći ishode i učinke Nevidljivoga u vidljivo očitovanje. Srca su puna 
želja i glave su pune čežnji koje privlače one ishode i dovode ih u ovdašnji 
svijet. Ljudi se vajkaju u nastojanju da dovedu one stvari, zakrivene u 
Nevidljivo i skrivene u bremenitoj noći, u ovdašnje postojanje, u vidljivost, u 
formalno očitovanje. Jer u ovom i budućem svijetu Bog će iz svake nevidljive 
misli stvoriti vidljivu formu dostojnu te misli, i On će tu formu povezati 
sa misliocem. 'Ako je ta misao plemenita, ona će te oplemeniti; ali, ako je 
priprosta, priprosto će djelovati i prema tebi." O, kralju vladara — neka Bog 
odloži tvoje uzdignuće — ti znaš i vjeruješ u ovo učenje, neka je hvala Bogu! 
To je razlog zbog kojeg tvoje misli proslavljaju Njegov nalog i saosjećaju 
sa Njegovim stvorenjima. Tvoje uši su potpuno okrenute prema kricima 
očajnika, a tvoje oči sasvim uperene prema plaču onih koji su nepravedno 
trpjeli — stoga ti privijaš mehlem na njihove rane i pružaš ruku pomoći. 
Bog ti svakog dana može podariti uspjeh za uspjehom i posvjedočenje za 
posvjedočenjem!" (MK 98: 102-103/195) 


Jednobojnost ponovnog proživljenja bit će otkrivena, i 
dobrima i lošima pokazana. 

Jer u onom svijetu značenja formom postaju; naši likovi 
obućeni u našu ćud bivaju. 

Potom će misao postati ispis na pergamentima; a 
vidljivom vanjštinom odežde postat će ona nit nevidljiva. 
Ti dani ljudske nevidljive svijesti su poput šarenih krava; 
vreteno razboritosti suče pređu od stotinu različitih boja 
među vjerskim sektama. 

Moć stotina boja i stotina oblika to je; kako bi Svijet 
Jednobojnosti iskazao se? 

Sad je moć vuka, a Jusuf na dnu zdenca je; sada je 
Egipćana moć, a kralj Faraon je... 

Ali u šikarama lavovi čekaju. Čim Bog zapovijedi: 
"Naprijed krenuti!" oni se rasturaju. 

Potom će iz prerije lavovi izaći. A Bog će, bez zastora, 
prihode i rashode pokazati. 

Čovjekova supstanca kopno i more će obujmiti. Šarene 
krave na Dan klanja žrtvovane će biti. 

Strašni Dan klanja je blagdan u času ponovnog pro- 
življenja za vjernike, a za krave on pošast je... 

"Ovaj svijet je dom Božije Strogoće. Jer si je sam izabr'", 
stoga nje čuvaj se!" 

Čuvaj se kostiju i kose onih koji su Strogoće predmetom: 
mač Strogosti ih je razbacao kopnom i morem. (M VI 
1865-69, 71, 73-76, 90-91) 

Koliko potomaka tvojih misli ćeš nakon smrti u grobu 
vidjeti, svi načičkani oko tvoje duše: "Babo!", tebi će 
vikati? 

Tvoje dobre misli rodiće mladiće i hurije; a ružne tvoje 
misli rodiće goleme demone. 

Pogledaj tajanstvo misli arhitekte, kako palače i kuće 
postaju! Pogledaj u vječno predodređenje, koliki svjetovi 
nastaju! (D 20435-37) 

Poslije tvoje smrti tvoja dobra svojstva tebi će pohitati; 
poput mjesecolikih djeva ona će ljupko šetati. 

Jedno će te za ruku uzeti, drugo se raspitivati za tebe, 
a ono treće će ti darove donijeti: usne rujne i poljupce 
šećerne. 

Kada se od tijela odvojiš, vidjet ćeš hurije, u redove 
poredane krotke, poslušne, strpljive i usrdne. (LXVI, 5) 
Tvoja svojstva žure ispred tvoga lijesa, nevjerovatno 
— strpljivost ti je postala kao oni koji čupaju grubo, tvoja 
zahvalnost kao oni koji vade blago. (LXXIX, 1-2) 

U grobu krjeposni atributi postaju tvoji bliski prijatelji, 
okupljeni oko tebe kao sinovi i kćeri. 

Osnova i potka tvoje poslušnosti mnogo ruha će ti izatkati; 
širenje tvoje duše vani će se u šest smjerova pokazati. 
Pazi! Miran budi, tako da možeš zasijati sjeme dobrih 
djela — jer Vrt Eden će izrasti iz djela vjernih sluga. (D 
385) 

Tvoja djela, rođena iz tvoje duše i tijela, prionuće uz 
tvoju halju poput tvoga čeda. (M VI 419) 

Znaj da djela nisu iste boje kao njihova naknada; 
nijedna usluga kao plaća nije obojena. 

Njegovu radu ne sliči radnička nadnica, jer ovo potonje je 
prigodak, a prvo trajnost i supstanca. (M III 3445-46) 

Grana i cvijet sjemenci ne sliče. Kako bi tek spermato- 
zoidu tijelo čovječije...? 

Spermatozoid se iz kruha izvodi, ali kako bi to dvoje bili 
Sb. 

Isa se pojavio iz Džibrilova daha, pa kako bi mu Isa bio 
sličan ili se s njim poredila forma od praha? 

Čovjek je od ilovače, no da li on ilovači sliči? Nikakvo 
grožđe na vino ne liči. 

Dali kradljivac izgleda poput vješala? Treba li pobožnjak 
biti života vječnog prilika? 

Nijedan uzrok nije kao njegova posljedica, stoga ni ti ne 
znaš korijen bola i nemira. 

Ali ova odmazda nije bez razloga. Kako bi Bog nanio 
bol, a osoba nedužna? 

Mada početak jedne stvari i tvorac njoj ne nalikuju, oni 
je ipak uzrokuju. 

Stoga, znaj, tvoja trpnja je rezultat nekih tvojih greški; 
zbog tvoje putenosti nanesen ti je udarac teški. (M V 
3978, 80, 82-88) 


Ukratko, svijet je poput planine. Šta god kažeš, dobro ili loše, vratiće 
ti se natrag. Zamisliš li da si lijepo govorio, ali da je planina vratila ružan 
eho, nemoguće je. Ako bi slavuj zapjevao u gori, da li bi ti ona uzvratila 
kravljim mukanjem, čovječijim glasom ili magarećim revanjem? Stoga, 
zasigurno znaj da si ti sam sebi proizveo magareće revanje. 

Kada u planinu stigneš, ljupko govori. Zašto kao magarac reveš?" (F 
152/160) 

"Stanovnici Pakla su sretniji u Paklu nego što su bili na ovom svijetu, 
pošto su u Paklu svjesni Boga, a u ovom svijetu nisu bili. Stoga razlog zbog 
kojeg oni žele da se vrate na ovaj svijet je taj da vrše djela u nakani da 
postanu svjesni mjesta očitovanja Božije nježnosti. Razlog nije to što je ovaj 
svijet sretnije mjesto od Pakla." (F 229/236) 


Dio II 
PRAKSA 


A. 


SUMNJIČITELJI I PORICATELJI 


Kada se sučele sa svjedočanstvima i zahtjevima religije, ljudi odgovaraju na 
brojne načine. Neki mogu vjerovati u religijsku istinu i, kao rezultat toga, 
počinju upražnjavati njena učenja. Rumi iznosi mnogo toga što ima kazati 
u vezi sa ovom skupinom. Neki drugi mogu potpuno odbaciti religijska 
svjedočanstva. Rumi ima malo toga kazati ovoj skupini i on se ograničava 
na iznošenje njihove sljepoće i činjenice da svi njihovi postupci i riječi 
ilustriraju načelo "istorodnosti". 

Neka treća skupina ljudi može reagirati na treći način na religijski 
poziv: oni će se suočiti sa sumnjama, nesigurnostima i krivim shvaćanjima. 
Oni mogu biti privučeni religiji, ali njihova nesigurnost im ne dopušta da 
upražnjavaju njena učenja. Mnogi Rumijevi stihovi su upućeni ovoj skupini 
ljudi. 

Posebno krivo shvaćanje, naprimjer, može iskrsnuti iz meditiranja nad 
Božijim sveznanjem i svemoći. Ako je stvaranje, zapravo, samo očitovanje 
Skrivene Riznice i ako je istina da se sve stvari vraćaju svojim vrelima, tad 
je sve predodređeno, i ne postoji, zacijelo, nikakva svrha stupanja na Put. 
Jer, ako će jedna osoba biti među osuđenima, tad ne postoji ništa čime to 
ona može spriječiti; i ukoliko će neko biti spasen, šta god da on čini, nema 
promjene. Ova vrsta dokaza u najmanju ruku je morala biti preovlađujuća 
u Rumijevo vrijeme, kao što je i u ovo naše, jer on se napreže da ilustrira 
njegovu apsurdnost. 

1. Sljepoća poricatelja 


Astronom veli: "Ti kažeš da postoji nešto drugo negoli su ova nebeska obzorja 
i zemljina kugla koju ja gledam. Što se mene tiče, samo te stvari postoje. 
Ako postoji još nešto, pokaži mi gdje je!! Njegov zahtjev je bezvrijedan od 
početka. On veli: "Pokaži mi gdje je to", ali ta stvar ne posjeduje mjesto. 
Stoga, dođi ti meni i pokaži gdje i odakle tvoj prigovor potječe. On nije na 
jeziku, na ustima ili u prsima. Rasijeci sve to, dio po dio, česticu po česticu. 
Nećeš naći ništa od tog prigovora i od pomisli na te stvari. Stoga mi uviđamo 
da tvoja misao ne posjeduje mjesto. Pošto ti ne poznaješ mjesto svoje vlastite 
misli, kako bi onda poznavao mjesto Stvoritelja te misli?" (F 212/218-219) 


Poricatelj je ovaj dokaz često ponavljao: "Da još nešto 
postoji, ja bih ga opazio." 

Ako dijete stanja uma ne može uočiti, hoće li ga razborit 
čovjek stoga napustiti? 

Ako razborit čovjek stanja ljubavi ne bi zapazio, zname- 
nje ljubavno Mjesec ne bi umanjio. 

Oči Jusufove braće ne vidješe njegovu ljepotu: kako bi 
ona nestala u Jakubovu srcu? 

Musaovo oko je gledalo drvenu palu, ali oko Nevidljivoga 
zmiju i vrevu... 

Ove riječi su bezgranične u svom savršenstvu, ali oči 
svakog bezdušnog vide samo fantazmu. 

Pošto je za njega "stvarnost" pimpek i trbušina, što 
manje mu govori o tajanstvima Prijatelja! 

U očima našim pimpek i trbušina su fantazija; stoga 
nam u svakom času svoju ljepotu očituje duša. (M V 
3930-34, 37-39) 

On je napustio svijet, pun svjetla, sunca i mjesečine, i 
glavu svoju zabio u mračne jazbine: 

Ako je istina to, svjetlost gdje li je?" Makni glavu svoju 
iz mračne jazbine i pogledaj, prezreni čovječe! (M III 
4796-97) 

Veliš: "Pokaži mi stanovnike nevidljivoga svijeta!" Šta 
velom zakrivenim djevama nedostaje marva tegleća?" 
(D 20008) 

Filozof poriče postojanje vraga: u svakom trenu vrag 
posjeduje njega. 

Zar nisi vidio vraga? Pa, pogledaj sebe! Ako ti vraška 
nije priroda, zašto ti mrko izgleda lice? 

Ako srce čovjekovo sumnji i bunilu utok daje, u ovom 
svijetu on filozof potajno je. (M I 3283-85) 

Poricatelji se izruguju primjerima i objašnjenjima onih 
kojima je Bog u srcu. 

Želiš li se i ti rugati, naprijed samo — koliko dugo ćeš 
živjeti, strvino? Koliko dugo? (M IV 1080-81) 

Ako neprijatelj moje opijene duše postaje duša Tvog 
poricatelja, kao odgovor njemu meni je dovoljna Tvoja 
Ljepota... 

On veli: "On ne postoji i ja Mu vjeran nisam." Iz tog 
"ne", o brate, ja jesam to što jesam. (D 17680, 82) 


2. Fatalizam i slobodni izbor 


Muslimani su često nazivani "fatalistima", a u islamu postoji, nesumnjivo, 
snažan naglasak na apsolutnoj Božijoj moći. Islam se temelji na "ispovijedanju 
Božije Jedinosti" (tawhid). Stroga primjena ovog načela znači da sve mora, u 
konačnici, biti vraćeno Jednom, čije sveznanje, naime, traži da On posjeduje 
potpuno znanje o svakoj pojedinosti stvaranja. Brojni kur'anski odjeljci 
podupiru ovo stajalište, kao što to čine i oni dobro poznati Poslanikovi 
pravorijeci poput ovog: "Pero je presušilo bilježeći ono šta će biti". Pero, koje 
Poslanik poistovjećuje sa Umom kroz koji se događa stvaranje, već je upisalo i 
zabilježilo sve što će se desiti od početka stvaranja do njegovog kraja. 

Jedan nepristran pogled u brojna razdoblja islamske historije ne 
pokazuje niti jedan znak "fatalističkog" traga u muslimanskim narodima. 
Prosijavanjem kroz Kur'an i poslaničke pravorijeke mogu se, zapravo, u 
najmanju ruku pronaći brojna ukazivanja na čovjekovu slobodnu volju, moć 
izborai odgovornost, kao i na njegovo predodređenje. Muslimani su potpuno 
svjesni bili toga da kazati nekome da je predodređen u svakom smislu riječi, a 
potom ga pitati za upražnjavanje religije, to uključuje očiglednu apsurdnost. 
Čovjekovo stvarno stanje, pogotovo sa stajališta njegove vlastite egzistencije 
i trezvenosti, leži negdje između dvije krajnosti. On je predodređen, ali on 

bira put kojim hodi, slijedeći svoju vlastitu slobodnu volju. Kad on ne bi bio 
slobodan, tad bi Bog bio nevjerovatan tiranin, nagrađujući ili kažnjavajući 
ljude za djela za koja oni nisu odgovorni. Ali, Bog je Pravedan, i On postavlja 
svaku stvar na njoj odgovarajuće mjesto. 

Rumi naučava da je čovjek, zacijelo, slobodan da pravi svoj vlastiti 
izbor. Sa određenog motrišta gledano, slobodan izbor je najvažnije 
razmatranje čovjekove egzistencije. To je "Istina" koju mu je Bog naprtio. 
A Savez Alast znači to da je čovjek prihvatio bjelodanu posljedicu slobodne 
volje: odgovornost za nagrade i kazne on će primiti zbog svojih djela. 
Činjenica da čovjek biva stalno iskušavan "kamenjem kušnje" jedino 
tvori smisao u kontekstu slobode njegove volje. Osim toga, činjenica da je 
čovjek načinjen na sliku Božiju kazuje da on na neki način mora sudjelovati 
u Božijoj Slobodi. Bog "čini šta On hoće", a čovjek do određene mjere 
sudjeluje u tom božanskom Atributu. 

Konačno, oni koji tvrde da "je sve predodređeno" i da, stoga, nema 
nikakve potrebe za upražnjavanjem religije, su očiti licemjeri. Jer, oni 
jedino koriste takve dokaze kada im odgovaraju. Ako se od njih zatraži da 
učine nešto što oni ne žele činiti, oni vele kako to nema nikakve svrhe. Ali, 
upitajte ih da napuste djelovanje u nekim drugim oblastima — kao što je 
uživanje u njihovoj putenosti — oni to odmah odbijaju. 


Slobodna volja je so bogoštovlja: pa ipak, te nebeske sfere 
se vrte kako ih nije volja - 

Njihova vrtnja ne donosi ni nagradu ni kaznu, jer 
slobodna volja donosi zaslugu u obračunskom Danu. 
Cijeli svijet slavi Boga, ali je slavljenje prinudno, nikakve 
nagrade od toga. 

"Stavi mač u njegovu ruku i njegovu nemoć pokreni, 
tako da može postati ratnik sveti il' razbojnik drumski." 
Jer kroz slobodnu volju Mi smo odlikovali Adema: tako je 
postao on polu-medena pčela i polu-zmija. 

Vjernici su medeni majdan, nalik pčelama, nevjernici 
su rudnik otrova, nalik zmijama... 

Kada su pokvarenjaci zatočeni, svi oni, dozivajući Boga, 
bivaju pobožni i krotki... 

Moć djelovanja je tvoj način kako imetak dobiti, 
iskoristit ćeš tu priliku moći i dobro je promottriti. 

Čovjek je podignut na ata onog Mi smo odlikovali: kiše 
slobodne volje su u rukama njegove razboritosti. (M III 
3287-92, 97. 299-300) 

Slobodna Volja Božija je postojanje naše slobodi volje 
darovala: Njegova slobodna Volja je, poput jahača, 
podno prašine skrivena. 

Njegova slobodna volja našu slobodnu volju stvara, 
Njegove zapovijedi su osovljene na slobodi volje u nama. 
(M V 3087-88) 


Melek i vrag samo pokazuju čari svoje, kako bi zatitrale 
strune slobodne volje... 

Stoga đavo i duša, koji te čari pokazuju, zaštiti ljudske 
slobode pomažu. 

Mi slobodnu volju imamo skrivenu u nama. Ona 
nakvasa čim dva različita predmeta žudnje ugleda. (M 
V 2984, 3004-05) 

Da Bog odluči pojedinačni žrijeb jednoj osobi doznačiti, 
taj žrijeb ne može njen pristanak, želju i slobodnu volju 
njenu unaprijed isključiti. 

Bog čini da nesretan čovjek trpi, i ovaj od Njega u 
nezahvalnosti bježi, 

Ali kada trpnju sretnom čovjeku pošalje, on Mu se 
većma približuje. 

Kukavice za svoje živote u boju strahuju, i rado odstupni- 
cu biraju. 

I hrabri se boje za svoje živote, ali ipak opterećuju 
neprijateljske redove. 

Rustama naprijed vuku strah i bol u srcu, ali vlastiti 
strah u njemu usmrćuje kukavicu. 

Kamenje kušnje su strah za život i patnja — kroz njih se 
razlika vidi između strašljiva i hrabra. (M IV 2914-20) 
O, srce, zbog lučenja razlike pokaži analogiju, kako bi 
moglo znati prinude i slobodne volje razliku: 

Jedna ruka se trese od drhtanja, ali ti je drugom pomičeš 
s njenog mjesta. 

Znaj da je obje te kretnje stvorio Bog, ali nijedna od njih 
ne može se izjednačiti s onom drugom. 

Sjetan si jer ti je ruka drugom rukom pomjerena — kako 
to da čovjek nije sjetan zbog drhtanja? (M I 1496-99) 
Poslanici su poricateljima odgovarali: "On je, zacijelo, 
stvorio neke atribute koji se ne mogu mijenjati, 

Ali on je stvorio i trenutačne atribute; tako osoba koju 
prezireš prijatnom postati može. 

Ako kamenu kažeš: 'Zlatom postani!', uzaludno je; ali, 
ako to bakru kažeš, izgledno je. 

Kažeš li pijesku: 'Glina postani!', to se ne može desiti. 
Bog je trpnje za koje nema lijeka darovao, kao što je 
šepavost, ulegnut nos il! sljepilo. 

A podario je i patnje za koje lijeka ima, kao što je 
paraliza lica i glavobolja. 

Stvorio je lijekove za sklad tjelesni; ti bolovi i lijekovi 
nisu uzaludni. 

Naprotiv, za većinu bolesti lijek postoji. Ko ga ozbiljno 
traži, taj ga i nalazi." (M III 2909-16) 

Posjedujemo izvjesnu slobodnu volju, nesumnjivo je. Ne 
možeš poreći osjetila, sasvim očito je. 

Niko nikada kamenu: 'Dođi!', ne kaže. Niko nikada 
vjernost od grumena zemlje ne očekuje. 

Niko čovjeku ne kaže: 'Hej ti, poleti' Niti će ikada kazati: 
'Slijepče, dođi, pa me vidi! 

Nije grijeh slijepcu (XXIV, 61), veli Bog — kako bi grijeh 
umjesto olakšice nametnuo Gospod? 

Niko kamenu ne kaže: 'Prekasno si stigao', niti štapu 
veli: Zašto si me šibao?" 

Da li će iko tako nešto od osobe pod prinudom tražiti? 
Da li iko šiba osobu koja može ispriku pružiti? 
Zapovijedi, zabrane, srdžba, darivanje časti i prijekor, 
krijeposni prijatelju, zaokupljaju samo one koji slobodu 
volje imaju! (M V 2967-73) 

Ti ne znaš kojoj od dvije skupine pripadaš, ko si ti, stoga, 
nastoj da spoznaš. 

Kada smjestiš svoja dobra na korablju, postupaj tako 
sve dok vjeruješ Bogu. 

Ti ne znaš ko će od dvojice utopiti se, a ko spasen na 
putu biti će. 

Ne možeš reći: 'Sve dok znam ko sam, blizu korablje i 
mora nisam. 

Da li sam tako spasen ili potopljen? Otkrij mi kojoj 
skupini sam pribrojen! 

Ja neću ovaj put nastaviti, sumnjajući i bez nade ko 
drugi. 

Kažeš li to, nikakvu trgovinu nećeš polučiti, jer u svijetu 
Nevidljivoga leži skriveno tajanstvo tih dviju mo- 
gućnosti. 

Strašljiv i kukavan trgovac polučiti neće ni dobitak nit' 
gubitak. 

Ne, on će gubitak trpjeti svega lišen i vrijedan prijezira: 
samo gutač plamena pronalazi put do svjetla. 

Pošto su sva djela na ono "možda" oslonjena, religijski čin 
je bolji, jer kroz njega sloboda može biti pronađena... 
Ujutru kada odlaziš u svoj dućan, hitaš u nadi i iščekuješ 
svoj dnevni pazar. 

Nemaš li nadu u svoj kruh svagdašnji, zašto do tamo 
dosežeš? Gubitka se pribojavaš — zašto se onda upinješ? 
Zašto te je strah od predodređenog gubitka tvog kruha 
svagdanjeg učinio slabim u tvom nastojanju da ga 
dobiješ? 

Ti veliš: Mada postoji takav strah od gubitka, on će još 
veći biti budem li ja lijenčina. 

Zašto te, onda, čovječe nerazboriti, strah od gubitka 
vraća natrag vjeri? (M III 3082-91) 

Kad god težiš ti takvome činu, jasno vidiš svoju vlastitu 
jačinu. 

Al kad god tome ne težiš i nemaš cilja nikakvoga, ti 
postaješ fatalist i govoriš: 'Ovo je od Boga." 

Poslanici su fatalisti u činu ovosvjetskome, nevjernici su 
fatalisti u činu ahiretskome. 

Poslanici slobodno biraju čin svijeta budućega, neznalica 
sam bira čin svijeta ovdašnjega. (M I 635-638) 

Pazi! Riječi Iblisove čitaj: "Gospodaru moj, zato što si 
me u zabludu doveo..." (XV, 39) da ne postanem fatalist i 
izopačenosti tkam. 

Dokle ćeš se peti na drvo predodređenja, ostavljajući po 
strani slobodni hod, 

boreći se i parbeći s Bogom kao Iblis i njegov rod? 

Kako možeš zahtijevati da se djeluje "prinudom", kada 
se upuštaš u neposluh sa takvim užitkom? 

Dali iko pod prinudom čini takvo napuštanje? Da li iko, 
"gubeći svoj put", kao ti hrli u uživanje...? 

Ti imaš slobodnu volju u tome, ma šta tvoje jastvo 
željelo, ali što god tvoj um poželi, ti kažeš da je prinudno. 
(M IV 1393-97, 1401) 

Pravo tumačenje onog "Pero je presahlo" u tome je da 
vršiš ono što je prevažno. 

Pero je zapisalo: "Posljedica i naknada idu uz svako 
djelo." 

Hodiš li pogrbljeno, "Pero je presahlo": pogrbljenost ćeš 
primiti. Hodiš li uspravno, sreću ćeš požnjeti. 

Djeluješ li nepravično, bićeš nesretan: "Pero je presahlo", 
Ako li si pravičan, plod pravičnosti ćeš jesti: "Pero je 
presahlo." 

Krade li neko, ruku će izgubiti: "Pero je presahlo". Pije li 
vino, pijan će postati: "Pero je presahlo." 

Da li dopuštaš — ako je to moguće dopustiti — da je Bog, 
zbog odluke prethodne, sa Svog prijestolja odlučio sići, i 
da je rekao: 'Posao Mi je iz ruku izaš'o. Nemoj Me toliko 
preklinjati, ne izlazi preda Me prečesto!'? 

Nikako! Smisao onog: "Pero je presahlo" je u činjenici 
da u Mojim očima pravda i nepravda nisu isto. 

Ja sam razlučio dobro i zlo, i razlučio sam loše i ružno..." 
Kako bi moglo značenje onog "Pero je presahlo" biti da 
vjernost i vjerolomstvo su jedno i isto? (M V 3131-39, 51) 
Na način licemjera ti pokazuješ svoju ispriku: "Tako 
sam zauzet za svoju ženu i djecu tražeći opskrbu, 

Da nemam vremena po glavi se počešati, a još manje 
vremena imam religiju upražnjavati. 

Čovječe plemeniti, sjeti me se u svojim molitvama, kako 
bih na kraju mogao postati jedan među evlijama!" 
Takve riječi sa osjećajem i gorljivošću on ne govori 
— napola pospani čovjek mrmlja i ponovo zaspi. 

(Ja od hranjenja svoje obitelji ne mogu pobjeći, ja 
moram svom snagom halal zaradu ići tražiti." 

Šta ti znači to "halal", o ti zalutali? Osim tvoje krvi 
nikakav halal ja ne mogu vidjeti drugi. 

Od Boga si utekao, ali ne od jemeka. Od religije si 
pobjegao, ali ne od idola. 

O ti koji ne možeš podnijeti da budeš bez ovog prezrenog 
svijeta! Kako možeš podnijeti da budeš bez Onog Koji ga 
stere poput ćilima? 

O ti koji ne možeš podnijeti da budeš bez udobnosti i 
luksuza! Kako možeš podnijeti da budeš bez plemeni- 
toga Boga? 

O ti koji ne možeš podnijeti da budeš bez onog što je 
čisto i nečisto! Kako možeš podnijeti da budeš bez Onog 
Koji je to oboje stvorio...? 

Riječi Njegove: "Pa, ja razmišljam o tome" — također su 
varka jastva. 

I riječi njegove: "On je Opraštalac, Milostivi" — samo su 
opakog jastva varka. 

O ti koji si umro u strahu da nećeš naći kruh svoj! Zašto 
se bojiš? Zar nije Opraštalac Milostivi Bog moj? (M II 
3067-76, 85-87) 


B. 


POSLANICI I EVLIJE 


Vidjeli smo već da su poslanici i evlije suštinski "anđeoska" bića, pošto 
su njihovi umovi prevladali njihova jastva. Također smo vidjeli da oni 
predstavljaju jedan od najznačajnijih Kamenova kušnje: ako je neko kadar 
priznati poslanike i evlije za ono što oni jesu i slijediti njihovu uputu, to 
pokazuje da i u njemu um vlada nad jastvom. Ali, on, naravno, neće biti 
kadar dosegnuti duhovno stanje u kojemu je njegov um potpuno savladao 
njegovo jastvo bez dugotrajnog pregnuća i nastojanja na duhovnom putu. 

Značajan dio Rumijevih učenja tiče se prirode poslanika i još osobitije 
evlija, kao i nužnosti slijeđenja jednih i drugih. Brojna kazivanja u Mesneviji 
bave se ovom temom, a stotine gazela u Diwanu je napisano u slavu Šemsu 
iz Tabriza i drugih evlija. 

Poslanici su oni ljudi koji su primili poruku od Boga za cijelu zajednicu. 
Evlije su oni koji slijede jednog od poslanika i dosežu stanje ljudskog 
savršenstva ka kojemu poslanici pozivaju ljudski rod. Pojednostavljenja radi 
ovog pitanja', moglo bi se kazati da poslanici primaju objavu od Boga koja 
obuhvaća i formu i značenje: "forma" je sveti tekst, učenja i sve osebujne 
prakse i poslaničke institucije, dok je "značenje" duhovni sadržaj tih vidljivih 
formi. Ali, evlija ne može primiti novu formu. Umjesto toga, on slijedi 
poslanika u formalnim stvarima, ali zadobiva punu svijest o skrivenom 
značenju objave. Izvanjski, on je ovisan o poslaniku zbog raznih formalnih 
elemenata religije koju upražnjava, ali je on, iznutra, u izravnom dodiru 

s Bogom. On je, u tom smislu, primio svoje vlastito "otkrovenje". Mnoge 
sufije su, naravno, oprezni kod lučenja razlike između "objave" (wahy), koju 
je primio poslanik, i "nadahnuća" (ilham) ili "otkrovenja" (kashf), koje je 
primio evlija. Ali, Rumi često upotrebljava pojam "objavljenje", ukazujući 
na posebnu spoznaju evlije.? On ovako objašnjava zašto to čini: 

"Kaže se da objava, nakon poslanika i evlija, ne dolazi više nikome. 
Zašto ne dolazi? Ona, zapravo, dolazi, ali se tad više ne naziva "objavom". To 
je ono na šta je Poslanik ukazivao kada je kazao: "Vjernici gledaju snagom 
Svjetla Božijeg." Kada vjernik gleda snagom Svjetla Božijeg, on vidi sve 
stvari: prve i posljednje, prisutne i odsutne. Jer, kako išta može biti skriveno 
Svjetlu Božijem? A ako je nešto skriveno, tad to nije Svjetlo Božije. Stoga, 
značenje objave postoji, makar se ono više ne naziva objavom." (F 128/139) 

Rumi podjednako ukazuje na "poslanike" u množini, i često kazuje 
pripovijesti o semitskim poslanicima kao što su Ibrahim, Musa i Isa, 
u nastojanju da izvuče zaključke punovažne za duhovni život. Jedino 
je prirodno za njega da je poslanik par excellence Muhammed. Štaviše, 
Rumijevi stihovi su upućeni slušateljstvu za koje su temeljna istina 
i nadmoćnost Muhammedovih učenja uglavnom neupitni. Njegov bitni 
naglasak je na važnosti evlije, jer on drži da su poslanici i evlije od iste biti; 
gotovo bilo šta što je rečeno u vezi sa onim prvima, također, se primjenjuje i 
na one potonje. Njegova stalna ukazivanja na nužnost slijeđenja poslanika 
također znače i to da čovjek mora slijediti evlije. 

Prema Poslanikovu učenju: "Starac u njegovu narodu je nalik 
poslaniku u njegovoj zajednici." Pojam "starca" (ar. shaykh, per. pir) je od 
prvorazredne važnosti u Rumijevim učenjima. Jer, postoje mnoge vrste 
i razine evlija, sukladno raznim vrstama i razinama ljudskog savršenstva. 
Ali, samo je šejh potpuni nasljedovatelj poslanika, jer samo on ima pravo i 
autoritet da vodi učenike duhovnim putem." 

Mada Rumi stalno ukazuje na nužnost slijeđenja šejha, on također 
pridodaje i riječ upozorenja na pretjeranog zanesenjaka: postoje mnogi koji 
tvrde da su šejhovi, ali to oni nisu. Povjeriti nečiji duhovni razvoj takvoj 
osobi čista je glupost, i ona će proizvesti najvišu štetu. Jedva da je potrebno 
dodati da, ako je to bilo tačno u Rumijevo vrijeme, u jednom od zlatnih 
razdoblja ne samo sufizma nego i drugih duhovnih puteva diljem svijeta, 
jedva je manje istinito i u ovo vrijeme, kada na sve strane "veliki duhovni 
učitelji" piljare svoju robu. 

1. Potreba za vodičem 


Mada si daleko, daleko od Boga, svojim repom mahni: i 
ma gdje bili, okrenite lica svoja ka toj strani. (II, 144) 


Kada magarac zbog svog brzog hoda u blato padne, u 
svom nastojanju stalno hudžum čini da ustane. 

On ne gladi svoje mjesto s ciljem da tu ostane; on zna da 
to nije mjesto gdje život da provede. 

Od magarećeg je slabiji opažaj tvoj, jer tvoje srce nije 
iskočilo iz gliba tog. 

Kao "posebnu providnost" to blato ti shvaćaš, jer ti svoje 
srce od tog gliba odvojiti ne želiš. 

Kažeš: 'Ovo je dozvoljeno, jer ja sam pod prinudom. Bog 
neće iz svoje plemenitosti kazniti čovjeka nemoćnog. (M 
II 3354-59) 

Kuća bez prozora pakao je; temelj religije, slugo Božiji, 
je praviti prozore! (M III 2404) 

Zulejha je sa svake strane zabravila kapije, ali je Jusuf 
uzmogao pronaći izlaz kroz ustrajavanje...? 

Mada ne vidiš otvore pred sobom u svijetu, silovito 
navali na njih nalik Jusufu, 

tako da se zabravljeno otvoriti može i izlaz se ukazati, a 
ti uzmogneš u Bezmjesju mjesto pronaći. 

Došli ste u ovaj svijet, o vi iskušavani, ali vi ne vidite put 
kojim ste dojahali. 

Došli ste iz prebivališta i mjesta. Znate li kako ste došli? 
Ne, nikada. 

Stoga ne reci kako izlaza nema — sviju nas odvesti može 
ta besputna staza. (M V 1105, 7-11) 

U ovome svijetu bježi li od učitelja neko, taj bježi od 
sreće. Upamti to! 

Naučio si da ravnotežu tvog tijela uspostavlja trgovanje. 
Sada se dočepaj trgovine religijske! 

U svijetu imućan i zbrinut si postao. Šta ćeš činiti kada 
napustiš ovo mjesto? 

Onu trgovinu nauči kroz koju dobit oprosta na budućem 
svijetu možeš steći! (M II 2591-94) 

Pošto je Iblis naviknut da bude vođa, pogledao je na 
Adema okom poricanja: 

"Može li neko biti vođom od mene boljim, kako bi se taj, 
poput mene, morao pokloniti pred njim...?" 

Pošto je vođstvo postalo nutrinom, prijatelji, ko god vas 
lomi, vaš je dušmanin drevni. 

Ako neko suprotno tvome raspoloženju govori, golema 
mržnja prema njemu u tebi će ustati: 

On me iz mog raspoloženja izgoni; on želi da me svojim 
učenikom i sljedbenikom učini...!" 

Tvoje neraspoloženje je postalo ukorijenjeno snažno; crv 
putenosti snagom navada zmijom je postao. 

Ubij zmiju putenosti s prvoga maha! U protivnom, tvoja 
zmija postaće aždaha. 

Ali svak vidi svoju vlastitu zmiju kao mrava. Traži 
objašnjenje o tome od Posjedovatelja srca! 

Sve dok bakar ne postane zlato, on ne zna da bakar je. 
Sve dok srce ne postane kraljem, ono ne zna da ubogo je. 
Postani slugom eliksiru, poput bakra! Trpi, o srce, 
okrutnost Čuvara Srca! 

Ko je Čuvar Srca? Posjednik Srca. To dobro znaj, jer on 
je taj koji izlijeće iz svijeta, i noć i dan! 

Ne traži sluge Božijeg pogrešku! Ne optužuj kralja za 
krađu! (M II 3462-63, 66-68, 71-77) 


"Traži ljude Božije! Uđi među robove moje! I uđi u Džennet moj! 


(LXXXIX, 29-30) Bog to ne govori svakome, baš kao što kraljevi ovoga 
svijeta ne govore sa svakim tkalcem. Oni postavljaju ministre i predstavnike 
tako da preko njih ljudi mogu pronaći put do njih. Bog je na isti način 
odlikovao neke sluge, tako da svako ko Njega traži može Ga u njima pronaći. 
Svi poslanici su dolazili poradi te svrhe. Samo su oni Put." (F 229/237) 


Pošto ti nisi poslanik, slijedi taj Put! Pa ćeš jednoga dana 
moći izaći iz tog bezdana i dosegnuti uzvišeni kut. 
Pošto ti nisi sultan, budi podložan! Ne prihvaćaj se 
kormila, jer ti nisi kapetan! 

Pošto nisi savršen, ne idi u kupovinu sam! Budi gibak 
pod rukom, kako bi mogao postati nakvasan. 

Poslušaj ovaj tekst: "T šutite!" (VII, 204), i ušuti! Pošto 
nisi postao jezik Božiji, uho postani! (M II 3453-56) 
Poslanik kaza: "Na tom putu vi nećete imati vjernijeg 
pratioca negoli su vaša djela." 

Ako su dobra, ona će vam zauvijek prijatelji biti; ali, 
ako su loša, u vašem grobu će se kao zmije kriti." 

Kako ta djela, oče, i ta zasluga na način pravičnosti, bez 
učitelja, mogu postignuta biti? 

Možeš li primijeniti ispovijest najmanju bez učiteljeva 
uputstva u svijetu? 

Najprije postoji teorija, pa onda praksa; potom to dvoje, 
nakon vremena il' poslije smrti, plodom rađa... 

Teorija se kroz djela nauči, ispovijest kroz postupke 
ispuni. (M V 1051-55, 62) 

Ko god stupi na put bez vođenja, za dvodnevno putova- 
nje trebat će mu stotinu godina... 

Ko god poduzme ispovijedanje bez učitelja, taj postaje u 
gradu i varoši poruga. (M III 588, 90) 

U Moru Duše nikakvo plivanje ne koristi; Nuhova 
korablja je spas jedini. 

Muhammed, taj kralj poslanika, kaza: "U Beskrajnom 
Okeanu ja sam ta korablja, 

ja, ili ona osoba koja postane moj zastupnik istinski u 
unutarnjoj viziji." (M IV 3357-59) 

Rad sa čelikom, krojaču, nije tvoj posao! Ti ne poznaješ 
djelovanje vatre; ne radi to! 

Od ljudi što sa čelikom rade uči najprije. U protivnom, 
ne pokušavaj se baviti tim bez upute. 

Pošto ti nisi mornar, u More ne zalazi. Ne upuštaj se u 
talase i huci morskoj ne prilazi. 

Ako li odlučiš joj prići, sjedi u ćoše korablje i iz nje 
nemoj izići. 

Posrneš li, u korablju padni! Nemoj da su ti oslonac 
tvoje ruke i tabani! 

Želiš li nebo, Isaov pratilac postani! U protivnom, za 
azurnim sferama ne žudi! (D 21291-96) 

Vjenčanje se proslavljalo na vrhu nebesa — ah, ne 
raspituj se o tome! A ako se o tome raspituješ, raspitaj 
se kod Venere. 

Niko nije znao za to vjenčanje, stoga su poslanici poslani 
da pronesu vijesti radosne. (D 10340-41) 


"Put do Boga je krajnje strahovit, zapriječen i pun snijega. Muhammed 
je bio prva osoba koja je rizikovala svoj život, tjerajući svog konja tim putem 
i krčeći put. Ko god ide tim putem, isto čini posredstvom njegove upute 
i brige. Jer, on je bio prva osoba koja je otvorila taj put. On je postavio 
znakove pored puta i podigao graničnike: "Ne idi ovim smjerom, ne kreći 
se onim pravcem. Ako slijediš onaj pravac, propast ćeš poput naroda Ada 
i Semuda." Ali, ako slijediš ovaj put, bit ćeš spasen poput vjernika." Cijeli 
Kur'an to objašnjava: U njemu su znamenja očevidna (III, 97), to jest "Mi 
smo na tim putevima graničnike postavili..." 

Stoga znaj da je Muhammed vodič. Bog veli: "Sve dok neko ne dođe 
Muhammedu, ne može doći Nama." Isto tako, kada želiš otići na neko 
mjesto, najprije te um usmjerava, govoreći: "Trebaš otići na to mjesto, to je 
u tvom najboljem interesu." Potom te oči vode, zatim se udovi pokrenu. To 
su razine, makar udovi ne znaju ništa o očima, a oči ne znaju ništa o umu." 
(F 225/232-233) 

"Kada su se jednom neki isposnici požalili pred nekim velikanom 
kome su vjerovali, rekavši: '"Trpimo više i teže negoli Drugovi poslanika 
Muhammeda, i odvojeni smo od putenih želja. Pa ipak, ne primamo odlike 
koje oni primaju. Zašto ih ne primamo?" 

Onaj velikan im odgovori: 'Znanje o Božijoj prirodi, asketske vježbe, 
isposništvo, odvojenost od ovga svijeta i tome slično, sve je to naslijeđe 
i uputa poslanika. Bez njihove upute niko ne može steći znanje o Bogu, o 
prikladnom ponašanju i o Njegovom putu, jer te stvari su njihovo naslijeđe. 
Vi ste im okrenuli leđa; od njih ste primili sve te blagoslove. 

A oni rekoše: 'Prihvaćamo i pokazujemo zahvalnost prema prijašnjim 
poslanicima. 

On im odgovori: "Pošto su oni "jedna duša", poreći jednog od njih 
znači poreći njih sve... Oni su, zapravo, jedna svjetlost od jednog sunca, koje 
sija kroz prozore njihovih tjelesnih domova. Pošto ste se vi suprotstavili i 
porekli jedno od tih svjetala unutar doma ovosvjetskog života, vaša šišmiš- 
priroda je iskušana, i vi ste poricatelji. Ako bi šišmiš kazao: 'Priznajem 


POSLANICI I EVLIJE 151 


prekjučerašnje sunce, i ne poričem ga, ali poričem današnje sunce', tad 
bi mu se moralo kazati: 'Prekjučerašnje sunce i današnje sunce nisu dva 
sunca." Isto tako, ako zmija iz zemlje kaže: 'Ja sam riba koja pliva u vodi 
prekjučerašnjeg potoka; ja ne poznajem ovu vodu', tad joj se mora reći: 
"To je ista voda, ali voda o kojoj ti razmišljaš drukčija je, i ona ne može 
posvjedočiti tvoje današnje stanje." (MK 68: 74/148-149) 


Bog je kazao: "Putujte po svijetu!" (III, 137) Istražujte u 
svijetu, iskušavajte kruh svagdašnji i svoju sreću! 

U mnoštvu umova tragajte za umom nalik umu Posla- 
nika. 

Jer samo to je "Poslanikova baština". Takav um vidi 
nevidljive stvari sprijeda i straga. (M VI 2616-18) 


Um predstavlja čovjekovo perje i krila. Nedostaje li mu 
um, nek traži um vodiča. 

Budi pobjednik ili tragaj za čovjekom od pobjede! Ili 
posjeduj Viziju il' tragaj za Posjednikom Vizije! 

Bez umskog ključa kucanje na Božiju kapiju ishod 
samovolje je, zvuk pobuda nije. (M V1 4075-77) 


"Ko god posjeduje djelomični um, tome je potrebna uputa, ali je 
Univerzalni Um uzročnik svih stvari. Oni koji su djelomični um pripajali 
Univerzalnom Umu, tako da su to dvoje postali jedno, bili su poslanici i 
evlije." (F 143/152) 

Bog veli: "Divno zadovoljstvo tih sluga je Naše divno zadovoljstvo, 
jer Mi smo sakrili Naše zadovoljstvo u njihovom zadovoljstvu. Ako bi 
vam mudre lukavštine omogućile da se uspnete na sedam nebesa, ne biste 
pronašli Moje divno zadovoljstvo. Vi ćete, poput Iblisa, ostati u stanju 
Srditosti. Ako li bi se vratili natrag od Bika i Ribe u poniznost zbog svoje 
vlastite samovolje i inata, ne biste pronašli zadovoljstvo. 'Moja nebesa 
i Zemlja ne obuhvaćaju Me, ali Me srce Mog vjerujućeg sluge obuhvaća. 
Ja sam svoje zadovoljstvo položio u njihovo zadovoljstvo. Traži njihovo 
zadovoljstvo, jer čovjek od uma i blaženstva je onaj koji traga za svakom 
stvari u koju sam ga Ja položio. 

Traži biserje u školjkama, mošus kod gazela, srce kod Ljudi, razmetlji- 
vost kod budala!" (MK 2: 6/38) 

2. Imitativno znanje i ozbiljeno znanje 


Pošto su oni iznutra poistovjećeni sa Univerzalnim Umom, poslanici i evlije 
su segnuli izvan granica diskurzivnog znanja i "racionalnog mišljenja", 
jer ovo dvoje potonje su učinci djelomičnog uma. Poslanici i evlije ne 
tragaju za znanjem, jer su oni sami njegovo izvorište; oni ne znaju ništa 
o predmnijevanju i mišljenju, jer oni prebivaju u izvjesnosti i neposrednoj 
viziji. Njihovo znanje je istinito (hagigi) i "ozbiljeno" (tahgigi), jer se ono 
izravno izvodi iz Vrela sveg znanja. Ono kvrca u njihovim prsima bez i 
najmanjeg pregnuća sa njihove strane. Ali, oni koji nisu postali poistovjećeni 
sa Univerzalnim Umom moraju cijelo svoje znanje uzimati izvan sebe samih 
kroz "oponašanje" (taglid), a pretežan dio onog što oni uče ostaje u carstvu 
onog rekla-kazala i mnijenja. Što više oponašaju poslanike i evlije, njihovo 
znanje je sve pozitivnije, ali daleko ispod ljudske mogućnosti. Stoga Rumi 
provodi mnogo više vremena kritizirajući oponašanje negoli da ga hvali. 

"Postoji samopožrtvovnost i postoji znanje. Neki ljudi posjeduju 
velikodušnost i darežljivost, ali ne i znanje; neki drugi ljudi posjeduju 
znanje, ali ne i samopožrtvovnost. Ali, ako bi neko posjedovao oboje, taj bi 
bio odveć uspješan. Takva osoba je neusporediva. Čovjek, naprimjer, hoda, 
ali ne zna da li slijedi stazu ili je zabasao. On hoda naslijepo. On će možda 
čuti pijetlov zov ili će pronaći orijentir. Ali, kako se on može usporediti 
sa osobom koja poznaje put? Ova potonja nema potrebe za putokazima 
i biljezima. Ona će ići pravo i proći. Stoga je znanje važnije od svega 
drugoga." (F 59/71) 


Naklapanje je zamjenik vizije; ko je prisutan, ono za 
njega nije, već za onog ko odsutan je. 

Ko god prione uz Viziju, taj više za naklapanjem nema 
potrebu. 

Kad skupa sa voljenim sjediš, posrednika otpustiti 
možeš. 

Ko god prođe djetinjstvo i čovjek postane, za pismima i 
izaslanicima nema više potrebe. 

Čita li pismo, on tako učiti nastoji; govori li, on nešto 
shvatljivim nastoji da učini. 

Ali, govoriti na temeljima naklapanja u prisustvu 
onih koji oči imaju, pogrešno je, jer to nesmotrenost i 
nesavršenstvo očituje. 

Pred onim ko oči ima tvoja dobit leži u šutnji. Stoga je 
čovjek upozoren riječima: Šuti. (VILI, 204) (M IV 2066- 
72) 

Taj znak na putu je za putnika, koji postaje izgubljen u 
pustinji svakog časa. 

Oni koji su dosegnuli jedinstvo samo unutarnje oko 
i božansko svjetlo posjeduju — oslobođeni od znakova 
i puteva oni su. 

Ako je čovjek u sjedinjenju o znakovima govorio, činio je 
to u nakani da bi one koji još raspravljaju urazumio. 
Otac novorođenog djeteta mrmori, premda njegov um 
treba svijet da obujmi. (M II 3312-15) 


Ko god u duhovnom mirovanju put do vizije pronalazi, 
nikada podršku u znanostima on ne traži. 

Pošto je on postao pratilac ljepote duhovne, umoran je 
postao od naklapanja i spoznaje. 

Vizija nad znanjem vlada. Stoga i ovaj svijet nad 
prostotom dominira; 

Oni ga vide kao spremnu gotovinu, a na budući svijet 
gledaju kao na dugovinu. (M III 3856-59) 

Stotinu tisuća sljedbenika gesta i oponašanja samo 
jedna bol je u bezdane gurnula, 

jer njihovo oponašanje i razmišljanje — sva njihova krila 
i perje — o mišljenju ovise. 

Zli Sotona sumnju pobuđuje i te slijepce naglavce izvrće. 
Noge onog ko razum koristi su drvene; drvene noge su 
odveć nestalne. 

Ali, pogledaj duhovnog Pola vremena, Posjednika Vizije; 
planine su njegovom stamenošću zadivljene i same. 
Slijepac hodi uz pomoć štapa, štapa koji ga štiti da se 
naglavce na tlo ne stropošta. 

Ko je vitez koji vojsku ka pobjedi okreće? Za ljude od 
religije on je Posjednik Vizije. 

Samo uz pomoć svojih štapova slijepci put mogu pro- 
naći, ako su onima prosvijetljenih očiju zaštićeni. 

Gdje nema ljudi od vizije i duhovnih kraljeva, sva slje- 
poća svijeta će biti umrtvljena. 

Slijepac ne sije, ne žanje, ne gradi, ne trguje niti za 
dobiti žudi. 

Da vam Bog nije pokazao milost i obilje, stožer vašeg 
racionalnog dokaza pukao bi na dvoje. 

Šta je taj sljepački štap? Racionalni dokazi, predodžba i 
argumenti. Ko im je podario taj štap? Svevideći, Moćni, 
Jedini... 

O halko slijepih, šta to radite? Stavite čovjeka od vizije 
u svoje središte! 

Uhvatite Njegove skute, onog koji vam podari štap! Sjetite 
se šta je trpio Adem, jer je bio nedozvat! (M I 2125-36, 
39-40) 

Oponašatelj nudi stotinu dokaza, ali iz njeg govori 
diskurzivno mišljenje, ne izravna Vizija. 

On je mošusom namirisan, ali nije od mošusa; on miriše 
poput mošusa, ali on sam je balega. (M V 2470-71) 
Kada čovjek novosti o boji i stanju svoje duše nema, nek 
mu se dadne kakav mu drago odgovor — u suštini on 
samo pitanje postavlja. (D 4255) 


Neko u Shamsuddin Tabrizijevu prisustvu reče: 'Uspostavio sam 
egzistenciju Božiju kroz nepobitan dokaz! Sljedećeg jutra Shamsuddin 
reče: 'Sinoć meleki dođoše i moliše se za tog čovjeka. Zavapili su: 'Slavljen 
neka je Bog! On je uspostavio egzistenciju našeg Boga! Neka mu Bog podari 
dug život, jer on nije bio nedostatan u svom služenju ljudskome rodu! — Ti 
si bedast! Bog postoji. Njegovo postojanje nema potrebu za bilo kakvim 
dokazom. I ne postoji ništa što Ga ne veliča." (XVII, 44). (F 92/103-104) 


Taj nepravedni čovjek poznaje suvišnih stvari stotinu, 
ali ne poznaje svoju vlastitu dušu. 

On poznaje odlike svega što je supstanca, aliu objašnjenju 
svoje vlastite supstance on je poput magarca. 

"Ja poznajem sve što božanski Zakon dopušta i ne 
dopušta." Kako to da ne znaš da li si ti sam dopušten ili 
si obična stara baba? 

Ti znaš da je ovo dopušteno, a ono nedopušteno, ali, da 
li si ti dopušten ili nedopušten, pogledaj dobro!? 

Ti poznaješ svake stvari vrijednost šta je — ali, to glupost 
je. 

Ti znaš da li je povoljna il' nepovoljna svaka zvijezda, 
ali ti ne nastojiš da vidiš da li si ti sam povoljna ili 
prljava lica. 

Samo je ovo duša svih znanosti: znati ko ćeš ti na Dan 
ponovnog proživljenja biti. (M III 2648-54) 

Ako želiš da nestane tvoja nesreća, nastoj da od tebe 
utekne "mudrost" tvoja. 

Ta mudrost koju je rodila tvoja prizemna priroda i tvoja 
uobrazilja, lišena je izlijevanja Svjetlosti Veličanstve- 
noga. 

Mudrost ovoga svijeta mnijenje i sumnju uvećava, reli- 
gijska mudrost lebdi ponad nebesa. (M II 3201-03) 


Znanosti Posjedovatelja srdaca uzdižu ih visoko, zna- 
nosti ljudi od tijela vuku ih dolje nisko. 

Znanje pomoć postaje kada se srcu otkrije; ali znanje 
stečeno tijelom preteški teret postaje. 

Bog reče: 'Slični su magarcu koji nosi knjige (LXII, 5); 
znanje koje nije od Njega, pravo je breme. 

Znanje koje neposredno od Njega nije brzo će nestati 
poput šminke na licu žene. (M 1 2446-49) 


"Nepismeni" ima dva značenja. Prvo je ono koje označava onoga ko 
ne može čitati ili pisati; to je ono što su ljudi uglavnom shvaćali iz te riječi. 
Ali za one koji su spoznali Istinu, "nepismen čovjek" je onaj koji piše bez 
ruke i pera sve što drugi pišu uz pomoć ruke i pera. Drugi govore o stvarima 
koje su nekad postojale i nestale, ali ovaj govori o Nevidljivome, budućnosti 
i onom što još nije prispjelo ili ušlo u postojanje. 

Svaki posjedovalac duše vidi opstojeće stvari, ali onaj koji vidi ono što 
ne postoji je neko sasvim drugi! 

O, Muhammede! Ti si bio "nepismen" i siroče. Nisi imao oca i majku 
da te vode u školu i podučavaju pisanju i znanju. Gdje si, onda, naučio one 
mnoge tisuće znanosti i znanja? Govorio si o svemu što je ušlo u svijet od 
početka stvaranja i postojanja. Korak po korak, ti si opisao svoje putovanje. 
Donio si radosne vijesti o svojoj sreći i nesreći. Dao si opise rajskog vrta, 
jednog po jednog stabla, a opisao si čak i naušnice hurija. Govorio si 

o paklenskoj tamnici, svakoj njegovoj provaliji i kutku. Propovijedao si o 
razaranju svijeta, njegovom kraju i o Vječnosti kojoj nema kraja. Dakle, od 
koga si sve to naučio? Koju školu si ti pohađao? 

Muhammed odgovara: "Pošto ja nisam nikoga imao i bio sam siroče, 
taj Neko od nepoznatih postao je moj tutor i poučio me, jer Milostivi 
poučava Kur'anu (IV, 1-2). Ako neko poželi naučiti ovo znanje od stvorenja, 
neće biti u mogućnosti da ga stekne stotinama tisuća godina. Ali, ako ga je 
naučio, njegovo znanje će tad biti stečeno i imitirano. On neće posjedovati 
njegove ključeve. Ono će biti zaključano, i ono po sebi neće rasti. Ono će biti 
izvanjska slika znanja, ne stvarnost i duša znanja." Bilo ko može naslikati 
sliku na zidu. To je glava, ali ne i um; to je oko, ali ne i vid; to je ruka, ali ne i 
velikodušnost; to su prsa, ali ne i prosvijetljeno srce; to je isukani mač, ali ne 
i oštri brid. U svakoj niši za molitvu možeš pronaći sliku lampe. Ali, kada 
noć dođe, ona neće svijetliti. Oni slikaju drvo na zidu, ali, ako ga prodrmaš, 
nikakav plod neće pasti na tlo. 

Pa ipak, ta slika na zidu nije sasvim bez koristi. Zamisli da je neko 
rođen u tamnici i da nikada nije vidio buljuke ljudi i lijepa lica. I zamisli 
da taj vidi slike na zidu i vrata te tamnice — likove lijepih žena, kraljeve 
i nevjeste, raskošne ukrase sultana, prijestolja i krune, terevenke i slavlja, 
svirke i igrače. Ako je on upoznat sa tim stvarima zbog svoje srodnosti s 
njima, on će istraživati i, najzad, shvatiti da su izvan tamnice svijet i gradovi, 
i divni oblici poput ovih, i da u tom svijetu stabla, poput onih naslikanih, 
rađaju plodovima. Vatra će splasnuti u njegovu srcu, jer će kazati: "Takve 
stvari postoje u ovom svijetu, a ja sam sagorio u grobu dok sam još na 
životu." Zaridat će u tamnici, govoreći svojim sustanarima: 


Ljudi! Ovih prizemnih stvari se čuvajte! Ustanite, u 
nebeski svijet krenite! 

Duša je dosegla savršenstvo u obličju tvom, a ti još 
govoriš o propadljivom tijelu svom. 

Isa sjedi pred vama, ali vaša srca iz glupavosti služe 
nadutosti njegova magarca! 

O čiste duše! Koliko dugo ćete prebivati u toj gomili 
praška nalik smeću i ljudima Pakla? 

Nekad davno se radosne vijesti truba oglasila: o, vi koji 
ste rođeni živi, dignite svoje glave iz tog praha! (MS 28) 

Vaša mudrost, utemeljena na oponašanju i mišljenju, 
zamka za kruh je postala, ali oblik Oka Sigurnosti 
podario je Svemilosni Koji Kur'anu poučava. (D 7662) 
O vi koji ste žedni i nesmotreni, hodite! Mi pijemo vodu 
Hidrovu" iz brzaca: evlija govore. 

Ako ne vidite tu vodu, poput slijepca radite; donesite 
bardak na potok i u njega ga zaronite. 

Jer vi ste čuli da voda u potoku postoji — slijepac to 
pipanjem mora da usvoji. 

Zaronite mješinu u taj brzac, jer ona o vodi sniva, da 
biste mogli osjetiti kako se nadima. 

Kada ona postane teška, ti ćeš vođstvo zadobiti; tog trena 
srce tvoje će od suhoparnog oponašanja izbavljeno biti. 
Akoli slijepac ne vidi da potokom voda teče, ali, kada 
osjeti da bardak postaje težak, to spoznat će. 

Ta voda iz potoka će se uliti u bardak; a on nekoć lahak, 
sada je pun i težak. (M III 4302-08) 

Pipanje na tom putovanju je kao u tvojoj ruci toljaga, ali 
divotom Puta postaje nesavladiva sablja. (D 35167) 
Između ozbiljenog evlije i imitatora razlike su goleme, jer 
onaj prvi pjeva ko Davud, a potonji tek odjekuje. 

Riječi evlije izviru iz gorljive žudnje, a imitator je tek 
zapamtio neke stare tvrdnje. (M II 493-494) 

Kako bi dojenče na Putu mislima Ljudi raspolagalo? 
Kako bi se njegovo maštanje sa istinitom spoznajom 
usporedilo? 

Dječica razmišljaju o mlijeku i hrani, suhom grožđu i 
orasima, plačući i cmizdreći. 

Oponašatelj je kao bolesno dijete, pribavljajući tanahne 
argumente i dokaze. 

Od duhovnog uvida ga odvlači njegova dubina u 
dokazima i teški problemi. 

On uzima ovojnicu svoje duhovne svijesti i koristi je u 
raspravi. (M V 1287-91) 


Prokleti šejtan čini da se imitator suočava sa golemim 
pogibeljima od puta i varalica. 

Kada ugleda svjetlo Božije, biće siguran, sumnja njegova 
i nemir biće stišani... 

Kad oči otvori i pročita formu vidljivu, i vražija zaraza 
neće više biti na njemu. (M V 2450-51, 54) 

Knjiga sufije nije sačinjena od tinte i slova: kao snijeg 
bijela samo srce je ona. 

Tragovi pera su opskrba učenjakova. Šta je sufijska 
opskrba? Otisci stopala evlija. (II 159-160) 

Moje znanje nije akcident nego supstanca. Ne koristi se 
za svaku svrhu ova stvar dragocjena. 

Ja sam izvor šećerlama, šećerne trske plantaža — ona u 
meni raste i samo je jedem ja. 

Samo imitativno i odgojno znanje na odbojnost slušate- 
lja žali se. 

Njegov posjednik kao mamac stekao ga, a ne poradi 
prosvjetljenja. Tako je loš on, koliko i čovjek koji traži 
znanje ovog svijeta zločestog. 

On traži znanje iz prostote i izabranja, ne da bi stekao 
izbavljenje iz ovoga stanja... 

Znanje o propovijedi koja nema duše zaljubljeno je u 
lice svoga razbiruše. 

Premda je ono sjajno dok teorijska rasprava traje, kad 
mušterije odu, ono mre i nestaje. 

Moja mušterija je Bog, jer me u visine gura: Allah je 
otkupio živote od vjernika (IX, 111). (M II 2427-31, 36- 
38) 

Znaj da u prisustvu duhovnog Pola vremena, preneseno 
znanje je kao pranje pijeskom, unatoč vodenog prisus- 
tva. (M IV 1418) 

Čak i da možeš Jezik Ptica opisati", kako lučiti možeš šta 
one hoće kazati? 

Naučiš li slavuja poj, šta ćeš saznati o ljubavi prema ruži 
njegovoj? 

A pokušaš li razumjeti kroz mnijenje i nagađanja, to će 
ličiti pretpostavkama gluha čovjeka o pokretima nečijih 
usana. 

Neko tom gluhom čovjeku reče: "Tvoj susjed bolestan je.' 
Gluhi čovjek u sebi pomisli: 'Kako ću svojim ušima 
teškim razumjeti tog mladića riječi?" 

Pogotovo sada kada je bolestan i glas mu je slab. Ali, 
ipak, otići i obići ga moram. 

Kada mu se usne počnu micati, šta veli moći ću shvatiti. 
Kad kažem: "Kako si, 0, moj prijatelju, jadno?" Reći će: 
'Dobro' ili 'Nije gadno'. 

Ja ću na to: 'Hvala Bogu!" Potom: 'Šta si jeo još?" A on će 
reći: 'Šerbe' i Grahov sos'. 

Ja ću kazati: 'To ti, možda, vrati zdravlje! Koji liječnik o 
tebi brine?" 'Ovaj il! onaj', reći će 

A ja ću reći: 'O, dobar doktor, zaista! Ako li on dolazi, 
sve će da zablista! 

Ja sam vidio učinke njegova truda, i gdje god on ide, 
njega trebaju svuda. 

Tako gluhi čovjek odgovore domisli, potom ode bolesnika 
vidjeti. 

'Kako si?', reče. 

Praktično mrtav', odgovor stiže. 

'Hvala Bogu!" — na šta se bolesnik uznemiri i naljuti. 
'Kakva vrsta zahvalnosti bijaše to? Pa dušmanin moj 
on je bio. 

Gluhi čovjek razum upregnu i promaši u svom nastoja- 
nju. 

Šta si jeo?" 

'Otrov', ovaj izusti. 

Možda ti on život produlji" 

Na to se bolesniku ljutina povisi. 

Potom stiže pitanje: (Koji te liječnik liječiti dolazi?" 
Melek smrti", reče on. 'A sada me na miru pusti i 
odlazi!" 

'O, izuzetan doktor, zacijelo! Osjećat ćeš se blaženo!" 
Gluhi čovjek ode, sretno sebi šapćući: 'Sad mogu ići 
otpočinuti u kući. 

Bolesnik reče: 'Pa on je moj smrtni dušman. Nisam znao 
da je on tako nevjeran... 

Onaj gluhi čovjek tako poništi, kroz svoje mnijenje, 
godine kada bili su jarani. 

O učitelju! Ti posebno moraš izbjeći nižih osjetila 
mnijenje glede toga da uz Objavu ljudi ne privežu bilo 
kakvo ograničenje. 

Mada je sposoban čuti riječi i tvoga osjećaja osluh, tvoj 
sluh koji poima Nevidljivo, ipak je gluh. 

To ludo mnijenje je prvi upotrijebio Iblis pred svjetlom 
Božijim. 

Kazao je: 'Vatra je, nesumnjivo, bolja od zemlje, a ja 
sam stvoren od vatre, a Adem od ilovače mavene. 
(Kur'an, VII, 12). (M 1 3357-76, 93-97) 


Rumijeva učenja u vezi sa znanjem, nasuprot duhovnoj spoznaji, možda 
su sabrana iz knjiga i mogu biti sukusirana u tvrdnji da mi sami moramo 
slijediti put Božiji, i da nam knjige u tome neće biti od pomoći, osim u mjeri 
u kojoj nas usmjeravaju u pravom smjeru. To pomaže objasniti zašto i sam 
Rumi nikada nije napisao bilo kakve sustavne rasprave o sufizmu i zašto 
njegova poezija, uglavnom, znači to da ohrabruje čitatelja da stupi na Put. 
Jedina prigoda za koju znamo jest ona kada je zamoljen da napiše raspravu 
o sufizmu — od jednog plemenitaša sa kojim je bio u bliskim odnosima — i 
kada je odgovorio ovako: 


Bog otvara kapije 


"Neka vječno blaženstvo, vječna sreća i Božije zadovoljstvo budu 
objedinjeni sa izuzetnim danima sjajnog dostojanstvenika, pobožnog 
isposnika, vrlog plemenitaša, vjernog i srčanog pregaoca Hajji Amira 
- Bog mu blagoslove produljio, učvrstio ga i pomogao. Neka ga Uzvišeni 
Bog blagoslovi i krijeposna prsa mu učini vrelom nadahnuća i izvorom 
milosti. Neka oči njegovih prijatelja budu prosvijetljene i njihove želje 
ostvarene, i neka njegovi dušmani budu svladani odmazdom — po pravdi 
Muhammedovoj, neka je mir i spas s njim! 

Razmotri moje pozdrave i molitve, koje su emanet i ovlašćenje — čak 
i za ovog starog prijatelja. Znaj da su nada i čežnja za tvojim znamenitim 
licem i voljenim obrazom — što je uvodnica za rajsku milost — opčinili me i 
potaknuli. Neka Veličanstveni Stvoritelj olakša i ubrza priliku za naš susret! 
Jer On je, zacijelo, Uzrok svake prilike. 


POSLANICI I EVLIJE 161 


Kasno si došao, a rano otišao — a cvijeće je to koje kasno dolazi i rano 
odlazi. 

Ali, ja sam siguran da, gdje god ti prebivaš, čisti element anđeoske 
supstance počiva u tvojoj prirodi; ona će te vezivati uz dobre i divne stvari 
i potaknuti te da tragaš za stupnjevima koji vode blizini Božijoj i da rasteš 
prema velikom zadovoljstvu Gospodara nebesa. 


Noć je uvijek noć, a dan je dan, ružin grm je ružin grm, 
leopard je leopard — 
U ma kojem gradu prebivao, postolar je uvijek postolar. 


I učinit će me, gdje god budem, blagoslovljenim. (XIX, 31) Svaka dobra, 
nježna i krjeposna duša, koja umire za ovaj svijet rađanja i propadljivosti 
i prenosi se u svijet Zbilje, bit će ondje obuzeta istim poslom kojim je bila 
obuzeta na ovome svijetu. "Kao što živiš, tako ćeš i umrijeti; kao što umireš, 
tako ćeš i proživljen biti" — a Poslanik Božiji istinu govori. 

Kroz Božije darivanje uspjeha i privlačnost čistog porijekla mog 
dragog prijatelja, ti uvijek možeš položiti svoje stopalo na ljestvicu sreće 
— ovdje ili tamo, na ovom putu ili na onoj postaji. A možeš hrliti i prema 
mi'radžu blizine: neka Allah učvrsti tvoj korak! 

Tvoj žuđeni dobroželitelj shvaća težinu bivanja odvojenim od tvoje 
forme. "Jedan dan kad te ne vidim je kao tisuću mjeseci, a jedan mjesec 
kad te ne vidim je kao stotinu godina." "Okupljanje je milost, odvojenost je 
kazna." Neka Bog spoji mene i tebe i ukloni razdaljinu između nas! 

Onaj isti Bog Koji nam je pokazao put razdvojenosti — nadam se da će 
nam olakšati put sjedinjenja. 

Tvoje gospodstvo — ostani zauvijek moj gospodar, učitelj, potpora i 
odabranik — naložilo je da napišem dva ili tri retka koji bi sadržavali stupove 
i preduvjete hođenja Stazom i napredovanja Putem pravoputnosti. 

Tjelesni događaji i zbivanja su, nesumnjivo, niže i neznatnije važnosti 
od događaja unutarnjeg svijeta, makar tisuće knjiga bilo napisano o 
jurisprudenciji, upućivanju ljudi u to kako održavati stupove izvanjskog 
ponašanja. Ali, ipak, nije napisano dovoljno djela; izvanjski se zbivaju 
naći u svim tim knjigama. Pošto nekolicina izvanjskih, tjelesnih događaja 
ne može biti obuhvaćena jednim tematskim opsegom, koji ostaju odvojeni 
zbog mnogostrukosti i opsega stalnog obnavljanja izvanjskih stanja, kako 
bih ja mogao objasniti značenje održavanja stupova nevidljivih i unutarnjih 

stanja — koja se ne mogu porediti sa onim izvanjskim? Izvanjska stanja su, 
zacijelo, razmatrana u "dva ili tri retka", ali svrhe tih redaka se ne mogu 
doznati. Jedan redak se bavi prošlim stanjima, drugi sadašnjim stanjima, a 
treći budućim stanjima. Ali, koji god redak čitaš, nikada ne dosežeš njegov 
kraj. Ova tri retka su napisana na ploči djelomičnog uma, i potpuno su i u 
cjelini objašnjeni na ploči Univerzalnog Uma. Ali stanja onog nevidljivog, 
koja su izvan ova tri retka — divote li! — kako on očekuje da ona budu 
obuhvaćena u ova tri retka? Jer ona su užasno daleka od "dvoga" i "troga"; 
ona im potpuno izmiču. 

Stoga, moje gospodstvo — ostani zauvijek moje gospodstvo 
— dobrohotni Bože, ti ćeš biti slobodan od onog dvoga i troga, i bićeš 
kadar motriti preko susljednih i neprekidno obnavljajućih stanja koja 
prispijevaju u svijet nevidljivoga. Ipak, ti ćeš biti nov i svjež u svakom trenu, 
a tvoja imaginacija će biti potpuno odsječena od ograničenosti, raspodjele, 
omeđenosti i konačnosti. 

Zbog tih značenja koja su se pokazala ovom žuđenom dobroželitelju, 
ja nisam kadar ispuniti tvoj nalog da napišem dva ili tri retka. Ono o čemu 
bih ja volih govoriti, u vezi s tim, ne može biti sadržano u pisanim djelima, 
nego se jedino može usmeno izraziti, dobrohotni Bože..." (MK 48: 53-54/ 
114-116) 


3. Uloga evlija 


Kada sjena Božija tvojom dadiljom postane, ti ćeš biti 
spasen od uobrazilje i sjene. 

Sjena Božija, koja je za ovaj svijet mrtva, Njegov je 
sluga, koji je živ za Njega. 

Smjesta se za njegov skut uhvati, pa ćeš od tih posljednjih 
dana spasen biti. 

Kako Gospodar tvoj sjenu rasprostrije (XXV, 45) -— tijelo 
evlija, koji su vodiči svjetlu božanskog Sunca, ona je. (M 
1 422-425) 


"Mada se riječi velikih evlija pokazuju u stotinu različitih formi, ipak, 
pošto je Bog Jedan i Put je jedan, kako bi onda njihove riječi mogle biti 
dvoje? One se pojavljuju različitim u formi, ali su jedno u značenju. U formi 
je različitost, ali je u formi sve ujednačeno. 

Naprimjer, princ naredi da se sašije šator. Neko suče konopce, neko 
priprema kočiće, neko tka platno, neko probija rupe, neko cijepa platno, 
neko šiva. Sve te forme su različite i raznovrsne; ali, sjedinjene u značenju, 
one tvore jedinstvenu svrhu." (F 46/57-58) 


Pogledaj ona dva ortaka što rublje bijele: u sukobu se 
izvanjski nalaze. Jedan ogrtače u vodu potapa, a drugi 
ortak ih na suncu ređa. 

Potom, onaj prvi ih opet vodom natapa, kao da planove 
protivniku u boju brka. 

Ali ta dva protivnika, naizgled sukobljena, u duši jedno 
su, i skladno vrše svoju zadaću. 

Svaki poslanik i svaki evlija ima svoj vlastiti duhovni 
smjer, ali on vodi Bogu; svi oni su jedan pejgamber. (M 
1 3082-86) 


"Ako svjetiljka traži da se podigne visoko, ne čini to sebe radi. Njena 
svrha je da koristi drugima, da prime dio njene svjetlosti. U protivnom, gdje 
god svjetlo moglo biti — iznad ili ispod — ono je svjetiljka, vječno sunce. Ako 
evlije traže položaj i ugled ovoga svijeta, čine to zato što ljudi ne posjeduju 
vid da vide njihovo istinsko stanje. Oni žele uloviti ljude ovoga svijeta u 
stupicu ovoga svijeta; tako ljudi ovoga svijeta mogu tragati za položajem i 
pasti u stupicu budućeg svijeta." (F 25/37) 

"Ukratko, evlije su transcendentni i nemaju potrebu za onim "iznad" 
i fonim ispod", i oni poštuju stvorenja. I ti sam, ukoliko bi ti se trun zanosa 
i iskra nježnosti tog svijeta ukazala, postao bi ravnodušan prema onom 
"gore" i onom "dolje", prema slavi i liderstvu, i čak prema svom vlastitom 
jastvu koje ti je bliže od svih drugih stvari. Ništa od toga ne bi obuhvaćao 
tvoj um. Stoga, kako bi evlije — koji su rudnik, izvor i vrutak tog svjetla i 
duhovne radosti — prionule uz ono "gore" i "ono dolje"? Njihov ponos je 
u Bogu, a Bog je neovisan o "onom gore" i "onom dolje". To dvoje pripada 
nama, koji posjedujemo glave i stopala." (F 103/114) 


Čuo sam da Jusuf deset godina nije spavao noću. Taj 
princ je molio Boga za svoju braću: 

"Bože, ako im Ti oprostiš, pa neka bude tako. Ali, ako ne 
oprostiš, ja ću svijet tugom ispuniti jako. 

Nemoj ih kazniti, Gospodaru, jer oni su žalosti puni 
zbog grijeha koji ih iznenada zbuni!" 

4. Šejh 


Jusufova stopala su se plikovima osula od njegova 
noćnog bdijenja, oči mu se bolom ispunile od plača i 
tugovanja. 

To žalovanje se do sfera nebeskih i meleka proširi, More 
Nježnosti prokvrca i potom okove poruši. 

Četrnaest odora dojezdi počasnih: "Vas svih četrnaest 
su poslanici, izaslanici i glavešine između sluga Mojih." 
Takvo je danonoćno nastojanje šejhova, u pokušaju da 
izbave stvorenja iz muke i truhleža. (D 9788-94) 


Nisu li poslanici došli (Skrivenu Riznicu) pokazali da bi? 
Prahu zemni! Ti rudnik imaš u sebi! 

Iako sam u tijelu bio samo smrtnik kao i vi (XVIII, 110), 
moje stanje je sada stanje riznice, iz koje posjedujete 
samo jedno zlatno zrnce i vi. 

Ja sam tvoje srce; ne traži svoje srce u sebi, u meni traži 
ga! Ako je tvoja sreća mlada, postani učenik šejha, 
čovjeka staroga. 

Motriš li sebe drukčije negoli mene, ti tad ne poznaješ 
sebe; ti si pun trpnje i čemerne muke. 

Dođi, ti si dio mene! Ne odvajaj dio od cjeline! Prioni uz 
cjelinu, jer to predivno je! 

Dokazi su ti bez koristi - dokaz sam ja! Bez mene 
izbavljen nećeš biti, makar nudiš mirijade dokaza." (D 
32894-98, 900) 

Ko je šejh? Starac, to jest onaj koji je kose sijede. O ti koji 
si nadu izgubio, spoznaj značenje njegove kose! 
Samopostojanje je crna kosa. Od tog samopostojanja ne 
smije opstati vlas nijedna. 

Kada nijedno samopostojanje ne ostane, on je "starina", 
svejedno je li mu kosa sijeda il' crna. 

Ta crna kosa je svojstvo ljudske prirode, a ne svojstvo 
brade i glave. 

U kolijevci je zavapio Isa: 'Ne postavši mladićem, ja sam 
već šejh i starina? 

Ako se čovjek nekolicine svojih ljudskih svojstava oslobo- 
di, on još nije šejh, već čovjek srednje dobi. 

Kada ne ostane ni jedna crna vlas, niti i jedno njegovo 
svojstvo, tad je on šejh i Bogu dobrodoš'o. (M III 1790- 
96) 

Šejh je "starina? u umu, a ne u sjedini brade i glave, 
mladiću. 

Kako bi iko, odista, bio stariji od Iblisa — ali, ako neko 
nema uma, on je ništica... 

Pošto imitator ne poznaje drugo doli dokaza, on se na 
putu pridržava vidljivih znakova. 

Kazali smo za njega: 'Ako želi izliječiti svoju boljku, 
neka izabere šejha. 

Neko ko je umakao imitatora zastoru i ko Svjetlom 
Božijim motri stvari kakve jesu. 

Čista svjetlost njegova, bez predodžbe ili dokaza, ljusku 
rastvara i jezgru dohvaća. 

Za onog ko gleda samo izvanjsko, istinit i lažan novac su 
isto — kako bi on znao čime se to torbak natisko...? 
Trudi se, kako bi starina od uma i religije postao, tako 
da poput Univerzalnog Uma motriš nevidljivo. (M IV 
2163-64, 67-71, 78) 

Nikom doli šejhu ne povjeravaj svoju ruku poradi ruko- 
polaganja, jer samo je poduprta Bogom ruka njegova. 
Starac tvog uma je priviknut na ono što je naivno, 
bivajući susjed jastvu, koje nije drugo doli veo. 

Učini svoj um pratiocem Uma savršenog šejha, tako da 
se tvoj um može okrenuti od svojih loših navada... 
Kada staviš svoju ruku u ruku šejha — tog starine od 
mudrosti koji je krjepostan i koji zna, 

koji je poslanik svoga vlastitog vremena, učeniče, tako 
da u njemu svjetlo Poslanika sija. 

Potom, ti si prisutan na Hudejbiji, i ti si jaran onih 
Poslanikovih drugova za čiju se prisegu zna." (M V 
736-738, 41-43) 

Poslanik reče: "Poput korablje sam ja usred oluje Vreme- 
na. 

Poput Nuhove lađe sam ja i moji Drugovi; ko god je se 
dočepa, prosvjetljenje će pronaći." 

Kada si sa šejhom, od ružnoće daleko si, cijeli dan i noć 
ti u lađi si. 

Zaštićen dušom onog ko dušu uliva, dok naprijed tegli 
lađa, tebi se u njoj prisniva. 

Ne razdvajaj se od poslanika tvoga vremena! Ne oslanjaj 
se na svoju vještinu i svoja stopala! 

Makar i lav bio, ako bez vodiča hodiš Putem, bićeš svoj 
proricatelj, zabasao i prezren. 

Budi oprezan! Samo na šejhovim krilima leti, kako bi 
mogao pomoć njegovih vojski motriti! 

Val njegove nježnosti u trenu tvojim krilom postane; u 
sljedećem času budeš naprijed ponesen ognjem srdžbe 
njegove. 

Ne misli da je njegova srdžba suprotna njegovoj nježnosti 
— motri jedinstvo toga dvoga u njihovoj svršnosti! (M IV 
538-546) 


5. Ogledalo Božije 


Dolazak Shamsa iz Tabriza u Konju preobrazio je Rumijev spoljni život i, u 
krajnjemu, kristalizirao njegov poetski genij. Mada Shams nije bio Rumijev 
duhovni učitelj u svakidašnjem smislu riječi, on je, ipak, za Rumija odigrao 
ulogu šejha barem u jednom važnom pogledu: bio je ogledalo u kojemu 
je Rumi kontemplirao Božije Savršenstvo. U stihovima u kojima Rumi 
hvali Shamsa i u nešto manjoj mjeri Salaha al-Dina Zarkubija i Husama 
al-Dina Chalabija možemo razumjeti dubinu do koje učenik mora biti 
posvećen šejhu i stanje svetosti koje bi istinski šejh dosegnuo. Jer, kod šejha 
su Atributi i Skrivena Riznica otvoreno pokazani — premda je malo ljudi 
sposobno da to vidi. 


Da vino ljubavi nije ispijeno dušom životinjskom, 
Shams al-Dinova bi se ljubav razlila diljem svijeta, 
svakom u omjeru jednakom. 

Da njegova ljubav nije bila u svjetla Božije ljubomore 
uronjena, draguljem čovjekova duha i duše bila bi posta- 
la. 

Da se njegova gozba preko oba svijeta nije protegla, kao 
proljetna kiša bi lilo vino na Zemlju iz pehara njegova. 
Zacijelo, što su proljetni oblaci tik uz njegova okeana 
obilje? Siloviti talasi vina njegova ispunjavaju prostor 
od planine Oaf do Oaf planine.'! 

Da Njegovo lice Ljubomora Božija ne taji, kako bi Sunce, 
kako li Mjesec imao kuraži da sjaji? 

Da njegova ljepota nije u sukobu sa najljupkijim licima 
svijeta, lijepi Jusuf bi u tamnici ostao dovijeka. (D 
29572-78) 

Sladousta duša vijesti je donijela: "Karavana je upravo 
iz Egipta pristigla! 

Stotinu kamila, sve šećer i slatke stvari - Gospodaru, 
kakvi li divni dari! 

U ponoć je prispjela svijeća! U truplo je ulegla duša!" 
Rekoh: 'Govori jasno!" Ona reče: Znaš ti dobro ko je 
uš'o. 

Srce mi zaplovi u ushitu i spusti ljestve na umskom 
rubu. 

Odjuri ka krovu svoje ljubavi, tražeći jasan znak za tu 
vijest radosnu. 

Sa vrha kuće iznenada svijet izvan našeg svijeta ugleda — 
Sveobuhvatni okean u krčagu, nebo na zemnog praha 
sliku. 

Beskrajni vrt i bašča rajska u prsima tog vrtlara. 
Njegov lik propiri od prsa do prsa, pravdajući se srcu 
Sultana."? 

O sliko tog kralja, ne uteci očima mojim! Obnovi mi srce 
na trenutak! 

Shamsi Tabrizi je vidio Bezmjesje i od toga satkao 
kutak. (D 2730) 

Gledam mjesec u očima svojim, izvan svojih očiju, ali ga 
oči vidjele nisu, ni uši čule vijesti o njemu. 

Od tog trenutka prvo sam potajno gledao to lice, ali vidio 
nisam, osim u nesebičnosti, ni jezik, dušu, nit' srce. 

Da je Platon vidio ljepotu i ljupkost tog Mjeseca, postao 
bi luđi i mahnitiji nego li sam bio ja. 

Vječnost je ogledalo vremenitosti i vremenitost Vječ- 
noga: to dvoje prepleteno je u tom ogledalu k'o njegova 
dva uvojka. 

Ponad opažajnog osjeta je oblak čija kiša je duša cijela — 
kako velikodušno su lile kiše na prašinu njegova tijela! 
Mjesecolike ljepote nebeske su odraz njegova lica vidjele 
— posramljene pred njegovom ljepotom u čudu su češkale 
svoje glave. 

Bespočetna Vječnost uhvatila je ruku Vječnosti beskrajne, 
i ruku pod ruku su u palaču tog mjeseca otišle. 

On ih ljubomorno pogleda i nasmiješi se: 

'Oko njegove palače lavovi su kivni oblijetali, za krvlju 
samopožrtvovnih i iskrenih rikali. 

Iznenada upitah: 'Taj kralj ko je?" (Kralj Tabriza Shams 
al-Din' i moja krv poče da vrije. (D 2293) 

O trubljo Božija! O oči zbilja! O ti koji izbavljaš stvore- 
nja iz tog ognjena okeana! 

Ti si posve ostarjeli šejh, kralj bez premca! Rukom uzmi 
dušu i izbavi je iz njenog tegobnog zdenca! 

Ti si najprivlačniji za duše na putu žrtvovanja. Avaj, 
koja od njih je vrijedna da bude tvoja molitva? 

Ko je, zacijelo, to stvorenje koje se čežnjom za tobom 
hvasta? Ah, u ljubavi sa tvojom ljepotom je svjetlost 
Stvoriteljeva Veličanstva. 

Veliš: 'Šta da činim, jer ja sam njegove ljubavi dar? Ja 
sam ucviljen i ginem od ljubavi' — ah, ti si vješti vidar! 
Tvoja nježnost veli: 'Naprijed!? A Tvoja srdžba kaže: 
Nazad se vrati!" Daj da u trenu doznam koje od njih 
dvoje želi istini ugađati? 

O, sunce duša! O, Shamse iz Tabriza, ti si božanski 
lučonoša! Svaki tračak tvoga svjetla je profinjena i 
rječita duša! (D 1310) 

Može li um pojmiti te, il' ljubav, il? duša čista? Poznaje li 
te na nebu zbor anđela i Ploča Čuvana?? 

Da li Džibril, il? Isa, il? Musa, čak, u snovima svojim 
poznaju tebe? Da li nebeska sfera je vrijedna da ti bude 
prebivalište, il' Lotos-Stablo Krajnje Granice? 

Musaovo brdo Sinaj toliko puta je u ljubavnom ludilu 
postalo krvlju, jer odjek slave gospodina Shamsa al- 
Dina prosuo se po njemu. 

Svjetlosne niti preko njegova lica je izatkala ljubomora 
Jedinoga. Muhammedova duša sopti: 'Ah, kako čeznem 
da sretnem ga!"? 

Ljubomora Božija bi sažeala ta dva svijeta do ugljevlja, 
kada bi nam se samo jedan tračak njegove ljepote 
pokazao bez zastora. 

Ljepota njegova je bljesnula iza stotinu tisuća zastora. 
Dobro došao, kralju, dobro došao!', u zanosu je duša 
vikala. 

Ničice padajuć pred Tabrizom, prekrasni čempres se 
previo dva puta; sićušna Suha sjaji preko Tabriza poput 
blještava sunca. (D 144) 

Od dana kada su pijanci osjetili potrebu za više vina, 
šejh je pehar duše držao u svojim rukama. 

Svako jutro igramo pred njim poput prašine zrnaca 
— takav je običaj kod sunčanih štovalaca. 

Sve dok beskrajna Vječnost, poslije svake zore, svoje 
sunčano lice ne pokaže, pretvarajući kamena srca u 
rubine dragocjene. 

O Salahu al-Dine, o Čestitosti vjere i srdaca, ti si izvan 
onih šest linija - 

Inače, mogao kako si sve njih tako svjetlosnim učiniti? 

Kako je mogao on, koji je tvoje ljubavi rob, biti sleđen u 
ljubavi za Onim Koji je Bog? 

Jer je buktinja plamena buktinja čestitost vjere i srca! 

Trebaš li srce, traži zadovoljstvo srca njegova! Ali, kako 
bi tražio njegovo srce čovjek sa toliko duha? 

Ah, mnogo je puta vjera bezvjerjem bez njega postala! 
Ah, mnoga je nevjera vjerom postala kroz njegova 
blagosiljanja! 

Vidiš da je crna lica i srca gomila pepela — šta uopće ona 
govori o tome da rudnik dragulja je kleveta! 

Shamsi Tabrizi! Kralj si ljudi divne duše svih! U Jusufu 
iz Kanaana možeš takmaca imati. (D 797) 

6. Odbacivanje poslanika i evlija 


O ti neumivena lica! Šta to činiš? S kim se ti boriš i kome 
zavidiš? 

Poigravaš se repom lava; ali na meleke nasrćeš, poput 
Turkmana! 

Zašto očito dobro nazivaš "zlom"? Promisli! Svoju 
niskost kao uzvišenosti nikada ne motri! 

Šta je zlo? Potreba, bakar prijezira vrijedan. Ko je šejh? 
Eliksir beskrajan. 

Vode se uvijek boji vatra, a kako bi se bojala vatre 
voda? 

Na licu Mjeseca mahanu nalaziš, trn u Raju trgaš. 
Uđeš li u Raj za trnjem tragajući, ondje osim sebe ništa 
nećeš naći. (M II 3340-48) 

Svoji vlastiti dušmani su poricatelji; sami sebe porica- 
njem povređuju oni. 

Dušmanin je čovjek koji tvoj život uzeti nastoji, a ne 
onaj koji uzima svoj život vlastiti. 

Kukavni, skriveni šišmiš je neprijatelj vlastiti svoj, ne 
nikako neprijatelj svjetlosti sunčanoj. 

Sunčani sjaj će ga ubiti - kako on može Suncu nauditi? 
Dušman je onaj koji kavgu zameće, koji svjetlom odvaja 
rubin od žeravice. 

Ali se svi nevjernici odvajaju od svjetlosnog zračenja 
poslaničkog dragulja. 

Kako mogu ljudi skrivati oči od ovih jedinstvenih ljudi? 
Ne, oni slijepim i izopačenim čine vlastite oči. 

Poput gnjevnog indijskog roba koji se ubija, uprkos 
svome sahibu. 

Strmoglavi se sa krova kuće da tešku štetu izazove mu. 
Postane li pacijent liječnikov dušmanin, postane li 
učenik učiteljev protivnik, 

Oni sami, zapravo, na svojim putevima zamke postavlja- 
ju — oni sami svoje živote i umove upropaštavaju. 
Naljuti li se perač na Sunce, žesti li se riba na more, 
Pogledaj i vidi ko gubi? Ko na kraju zlu kob podnosi? 

Ako te je Bog stvorio ružna lica, oprezan budi! Ružnu 
mu sklonost ne pridaji! (M II 789-802) 

Ne pokušavaj razumjeti djelo čistih evlija tako što ćeš 
ih sa sobom porediti, makar su "mlijeko" (shir) i "lav" 
(shir) napisani na način isti. 

Takvim usporedbama su zastranili svi stanovnici svijeta — 
nekolicina je samo sviješću o Božijim evlijama obuzeta. 
Oni se smatraju jednakim poslanicima, zamišljajući da 
su evlije potpuno slične njima. 

Oni vele: "Pogledaj: mi smo ljudi, a i oni su kao ljudi, 
isti, i mi i oni imamo potrebu spavati i jesti." 

Da je među njima beskrajna razlika, zbog sljepoće oni 
ne znaju... 

Obje vrste gazela piju vodu i pasu travu; jedne se okreću 
ka balegi, a druge ka mošusu. 

Korijen obje vrste trske istu vodu upija, ali je jedna 
prazna, a druga puna šećera. 

Promotri stotine tisuća sličnih parova; promotri razliku 
između dva putovanja od sedamdeset godina. 

Ova osoba jede hranu i nečist ispušta; ona druga također 
jede, ali je njena hrana potpuno postala svjetlost Božija. 
Ova jede i škrtost i zavidnost rađa; ona druga jede i 
jedino ljubav za Jedinim porađa. (M I 263-267, 69-73) 
Kada Bog načini od žutoga stakla veo, žutim ćeš vidjeti 
svjetlo sunčevo. 

Zdrobi ona stakla žuta i plava, tako da možeš razlučiti 
čovjeka od praha. 

Oko konjanika se prašina podigla; zamišljaš da čovjek 
Božiji postane prašina. 

Iblis vidje prašinu i reče: 'Kako bi mogao biti bolji od 
mene, sa mojim vatrenim izgledom, ovaj potomak od 
ilovače?" 

Sve dok evlije kao ljude gledaš, svoju viziju od Iblisa 
primaš. (M 1 3958-62) 

Ko god motri duhovne ljude očima svoje slabosti 
— njegovim varavim očima moraš se smijati! (D 21107) 

U krajnjoj analizi element srodnosti određuje kako će jedna osoba 
reagirati prema poslanicima i evlijama. Svjetlost privlači svjetlost, vatra 
vatru. Onom čiji um prevladava nad jastvom, poslanici i evlije će se 
pojavljivati kao nebeski izaslanici sreće, kao utjelovljenje Univerzalnog 
Uma. Ali, ako čovječije jastvo prevladava nad čovječijim umom, taj čovjek 
će vidjeti poslanike i evlije kao izaslanike trpnje i ružnoće, jer njihova 
svjetlost će mu se ukazivati kao osporavanje supstance njegova vlastitog 
jastva. Odsada će njegovo jastvo gledati svjetlost njihove nježnosti kao 
oganj srdžbe i strogosti. Ukratko, poslanici i evlije se javljaju kao ogledala 
onima koji u njih gledaju. Čovjek uma vidi svjetlo, a čovjek jastva oganj. 


Ogledalom je postala evlijina forma poništena; u njemu 
su druga lica sada odražena. 

Pljuješ li, ti pljuješ u lice vlastito; udaraš samoga sebe 
ako udaraš ogledalo. 

Vidiš li ružno lice, to si ti; vidiš li Isaa i Merjemu, to si ti. 
On nije ni ovo niti ono, on je ulašteni obraz, koji je 
ispred tebe postavio tvoj vlastiti odraz. (M IV 2140-43) 


7. Lažni učitelji 


"Učenik koji je podučavan od čovjeka Božijeg posjedovat će čistu i 
pročišćenu dušu. Ali, onaj koji je podučavan od lašca i licemjera i ko nauči 
teoriju od njega biće posve nalik njemu: prijezira vrijedan, slab, nesposoban, 
mrzovoljan, bez ikakva izgleda da se izvuče iz nesigurnosti i nedostatan 
u svakom svom osjetilu. A onima koji ne vjeruju — zaštitnici su idoli koji ih 
izvode iz svjetla u tmine (11257). (F 33/44) 


Ti si učenik i gost nekog ko će u svojoj opakosti sva 
postignuća tvoja pokrasti. 

On nije pobjedonosan — kako će tebe pobjedonosnim 
načiniti? On ti neće dati svjetlo, on će te tamnim učiniti. 
Pošto on nema svjetla, kako će drugi primiti svjetlo kroz 
druženje s njim? 

Poput slijepca koji liječi oči: vunom će ti nauljiti oči, 
čime bi drugim...? 

On nema ni mirisa ni traga od Boga, ali u odnosu na 
njegovu potragu šta je ona Šitova i Ademova? 

I vrag je u neprilici da se pojavi pred njim; neprestance 
veleći: Mi smo sveci, čak i od svetaca veći. 

Mnoge riječi derviša on krade, pa ljudi pomisliti mogu 
da on stvarno nešto znade. 

U mudrolijama svojim on čak Bayazidu nalazi mahanu; 
i sam Yazid je od njega u sramu."? 

Lišen je kruha i opskrbe nebeske; od Boga dobio nije niti 
jedne koske... 

Godinama su se učenici pred njegovim vratima tiskali, 
oviseći o njegovu sutrašnjem obećanju koje nikada ne 
dolazi. 

Prirodi ljudskoj treba vremena, kako bi postala vidljiva 
u njegovim velikim i malim djelima: 

Pod zidinom tijela počiva li riznica, ili je ono zmija, 
lisica i zmajeva pećina? 

Kad najzad postane jasno da je ništica on, tragačev 
život će minuti; kako će mu tad znanje uopće koristiti? 
(1 2265-68, 72-76, 79-82) 

Jer ademovsko lice mnogo iblisa ima, a vjernost rukopo- 
laganja svačija ruka ne da... 

Podao čovjek riječi derviša krade, kako bi bacio čini na 
priproste duhove. 

Djelo Ljudi je svjetlo i srčanost, djelo opakoga je 
lukavstvo i sramotnost. (M I 316, 19-20) 

Pošto je skupina ljudi kupila moje riječi, na posao su se 
dali krpetine stare šivači. 

Da bi protiv mene galamu digli, spraše svoje brade svi; 
ali im zloba pokaza kako su lica prljavih. 

Obdan se umiljavaju kao lijepe djevojke, a obnoć 
ponavljaju svoje melodije kao žabe. 

Neka je hvala Bogu što moj glas učini da ovi spavači 
napuste spavanje i ostanu budni. 

Ali su oni ostali budni zbog Boga, i sve njihove jadikovke 
nisu bile zbog nečeg srebrenoga i zlatnoga! 

Kako im bolest može rumen na lica vratiti? Jer oni su 
posve žuti k'o zlatni cekini. 

Kako mogu izbaviti stvorenja od zavisti? Jer ih je zavist 
učinila da su posve bolesni. 

Oni kraljevi što dojezdiše vizije poradi, kao oko su 
prosvjetljeno u srcima ljudi. 

Njihova svjetlost je samo jedna k'o u sedam planeta, 
zadaća im je, k'o u pet prstiju, ona svrha jedina. 

Ne žele ljudi da im se podsmijavaju, te ludake što se u 
turbanima i bradama pokazuju. 

Ljudi Srca su sunce, ljudi od ilovače u zraku prašina; oni 
prvi su poput ruže, a potonji poput trna. 

Ne žalosti se, prinče, zbog budala tih — Ljudi Srca su 
darovatelji srca, srcu ugoditelji. (D 817) 

Sram vas bilo, stanovnici svijeta, sramite se! Te neznali- 
ce, nemuške kradljivce, samo ih pogledajte! 

Vi askete vidite u njihovoj vanjštini ugodnoj, al' iznutra 
- Bog uopće ne nastanjuje taj dom! 

Za dva novčića se mogu kupiti tri-četiri tovara magareća 
tih krupnih patki! (D 1163) 


C. 


DISCIPLINA PUTA 


Već je ukazivano na temeljnu svrhu duhovnoga puta: podjarmljivanje jastva 
snagom uma. Čovjekov temeljni problem jest da čovjek ne motri stvari na 
način kakve one istinski jesu. Pošto on motri formu, a ne značenje, on 
zapada u očaranost opsjene, u dražesnost ovoga svijeta. Ali, kamen kušnje 
ovoga svijeta nije u krivnji, nego je čovjekova vizija nepotpuna; čovjek mora 
započeti svoju zadaću izbavljenja iz opsjene u sebi samome. 

Mač religije" je onaj koji se upusti u bitku poradi religije i čija 
pregnuća su potpuno činjena u ime Boga. On luči razliku između ispravnog 
i neispravnog, i između istine i laži. Ali, on se najprije bori sa samim sobom 
i ispravlja svoje vlastite karakterne crte. Kao što Poslanik reče: 'Započni sa 
svojim vlastitim jastvom!"" (F 171/179) 

Sve što čovjek može poželjeti da posjeduje sadržano je unutar njega 
samoga. Načinjen na sliku Božiju, čovjek obuhvaća sve Božije atribute. 
Čovjekovo savršeno srce je Božije Prijestolje, ali je njegovo jastvo zastor koji 
ga sprječava da gleda svoje istinsko Jastvo. Sve dok se zastor ne podigne, 
čovjek će ostati u neznanju i zabludi. 

"Veliki učenjaci ovog vremena su rascjepkali baštinu unutar svih 
znanosti. Oni su stekli sveobuhvatno znanje i potpunu prevlast nad 
stvarima koje nemaju ništa zajedničko s njima. Ali, ono što je važno i bliže 
čovjeku negoli išta drugo, to jest njegovo vlastito jastvo, jest da taj tvoj veliki 
učitelj ne zna." (F 17/30) 

Jadni čovjek! Ne poznajući svoje vlastito jastvo, došao je 
iz uzvišene baštine i pao u siromaštvo! 

Jeftino je prodao sebe; saten je bio, a sada se za pohabanu 
kabanicu prikrpio. (M III 1000-01) 

Kad bi samo mogao vidjeti svoju vlastitu ljepotu — jer 
veličanstveniji si od sunca! Zašto si se osušio i uvehnuo u 
ovom zatvoru od praha? 

Zašto se nježnošću srčanog vrela ne osvježiš? Zašto se ne 
smiješ poput ruže? Zašto miris ne širiš...? 

Zašto je tvoj Jakub lišen svjetline tvog divnog lica? Hej, 
dražesni Jusufe! Zašto počivaš na dnu tog zdenca? (D 
26412-13, 15) 


Košaricu hljeba na svojoj glavi nosiš, ali ti za korice 
hljeba od vrata do vrata prosiš. 

Slijedi svoju vlastitu glavu. Ostavi vrtoglavicu po strani! 
Idi, kucni na kapiju srca! Zašto od vrata do vrata ustra- 
jno kucaš po danu? 

Na koljenima u vodenom brzacu nesmotreno klečiš, a 
piće od ove i one osobe tražiš. (M V 1073-75) 

Kad bi za trenutak spoznati sebe mogao! Kad bi znak 
ljepote vlastitog lica vidio! 

Tad ne bi, nalik životinji, spavao u vodi i ilovači; odje- 
zdio bi domu svih dražesnih duša radosti. 

Odjezdio bi do svakog svog dalekog kutka kako bi bio 
očit, jer trag Skrivene Riznice je ostao u tebi skrit! 

Da si bio samo ovo tijelo, nikakvih vijesti o duši imao ne 
bi; da si bio samo duša, ti bi sretno počivao u sebi! 

Ti bi, poput ostalih, dobro i zlo tvorio, ovim i onim se 
bavio — kad bi samo ovo ili ono bio. 

Da si samo kuhano meso, jedan okus bi imao; da si 
samo lonac, na jedan način bi ključao. 

Kad bi bio očišćen tim naglim gibanjem, poput onih bi 
koji na vrh neba borave bio, obdaren počivanjem. 
Svakom liku svoje vlastite uobrazilje kažeš: 'Ah, moja 
duša, moj svijet!" Kad bi ti likovi nestali, ti sam bio bi 
duša i svijet. 

Dosta, jer riječi tvoje su postale uma okovi! Da nije 
riječi, ti bi bio samo jezik, kao Um Savršeni. 

Dosta, jer znanje je koprena na mudrosti— kad bi znao 
da si ti Kralj, zašto bi htio tumačiti? (D 3003) 


1. Duhovno vojevanje 


Rumi ne raspravlja izričito o svakidašnjoj disciplini i pravilu koje su sufije 
slijedili na duhovnom putu. On opisuje plodove unutarnje preobrazbe kojoj 
se čovjek u velikoj mjeri izvrgava, ali on ne daje precizna uputstva — kakva 
bi se mogla ponuditi, naprimjer, u priručniku o jogi — u vezi sa duhovnim 
praksama koje pomažu da se postigne ta preobrazba. Takva uputstva su se 
prenosila samo usmenim putem od učitelja na učenika, a čak i sistematska 
nastojanja oko sufijske prakse imaju malo toga reći u vezi sa pravim 
"tehnikama". 

Bilo kako bilo, iz Rumijevih djela bi se moglo sakupiti dosta toga o 
općenitom obrisu discipline koju je slijedio on i njegovi poštovaoci. Sufijska 
praksa, općenito uzevši, započinje vršenjem obrednih naloga Šerijata ili 
Božijeg zakona kojeg slijede svi muslimani. Drugim riječima, sufije smatraju 
prirodnom čovjeku obavezu da izvršava "stupove" islamske prakse, kao 
što su pet dnevnih molitvi, post u mjesecu ramazanu itd. Te stvari su, 
dakle, sunnet ili običaj Poslanikov, i kao što je on rekao: "Put predstavljaju 
moji postupci". Ali sufije se ne ograničavaju na ove elemente Poslanikova 
sunneta kodificirane u Šerijatu. Oni naglašavaju jedno dublje razumijevanje 
značenja onog obrednog, kao nečeg suprotstavljenog svojoj formi; oni 
dodaju i neke druge prakse koje Kur'an i Poslanik preporučuju, ali ih ne 
nameću svim vjernicima. Temeljna sufijska praksa, u tom kontekstu, za 
Rumija i za sve ostale sufijske učitelje, jest "sjećanje" (dhikr, yad) na Boga, na 
koje se nagovara u brojnim kur'anskim stavcima i poslaničkim iskazima. 

Jedno od temeljnih značenja riječi dhikr je "spominjanje" i "prisjećanje 
na Boga", a u Kur'anu je ukazano na tu riječ kako bi označila u isto vrijeme 
"spominjanje" ili "zazivanje" Božijeg imena. Kako je naučavano od 
Poslanika i preneseno kroz lanac (silsilah) sufijskih učitelja, "prisjećanje" 
predstavlja sustavno ponavljanje jednog od Božijih Imena s ciljem da se 
postigne stalna svijest o Njemu. Na najvišim postajama duhovnoga puta, 
prisjećanja, "onaj koji se prisjeća" (dhakir) i "Onaj na Koga se odnosi 


178 PRAKSA 


prisjećanje" (madhkar) su jedno i isto, jer ne preostaje bilo kakvo mnoštvo. 
Ukratko, prisjećanje ili zazivanje predstavlja središnju duhovnu tehniku 
sufizma, ali uvijek pod vođstvom šejha koji jedini može učeniku pokloniti 
pravo i prijemčivost da zaziva Ime Božije na sustavan način. Redovito 
zazivanje Imena Božijeg bez šejhova dopuštenja uključuje posvjedočenje 
požuda jastva i grijeh uznositosti, a na takvoj osnovi se ne može polučiti 
nikakav pozitivan ishod. 

Svaka duhovna disciplina pretpostavlja vjeru kod onog koji je 
upražnjava. Riječ "vjera" (iman) u arapskom jeziku se izvodi iz korijena koji 
označava "postajanje sigurnim". Vjera je u muslimanskoj svijesti povezana 
ponajprije sa znanjem i, samo u drugotnom smislu, sa voljom i emocijama. 
Kao što smo već vidjeli, Rumi opisuje "vjernika", mu'mina, kao "onoga 
koji posjeduje vjeru", kao nekoga kod koga preovlađuje um i onoga koji je 
prosvijetljen Svjetlom Božijim. Stoga "vjera" i "vjerovanje" nemaju ništa 
od prizvuka one iracionalnosti povezane sa riječju "belief — vjerovanje" 
u engleskom jeziku. Ono šta muslimani razumijevaju u toj riječi, kako se 
moglo vidjeti u naprijed navedenom odjeljku, jest "postajanje sigurnim u 
spoznaji Boga." To je početak pouzdanja. 

Čovjek vjere mora upražnjavati svoja uvjerenja. Jer za Rumija to 
upražnjavanje je onaj "veliki sveti rat", pojam izveden iz onog poznatog 
pravorijeka Poslanikovog kada se vratio u Medinu iz jedne od onih prvih 
bitaka: "Vratio sam se iz manjeg svetog rata u veći sveti rat." Ovdje bi 
trebao uočiti blisku vezu između sljedećih pojmova koji su izvedeni iz istog 
korijena: jihad ("sveti rat"), mujahadah ("duhovna borba"), jahd ("trud") i 
ijtihad ("duhovno nastojanje") Jezički gledano, ovaj drugi pojam praktički 
nosi isto značenje kao i onaj prvi, jer oni predstavljaju dvije različite forme 
one iste glagolske imenice. Ali kao tehnički pojam u sufizmu, "duhovna 
borba" se upotrebljava sinonimno sa "isposničkom praksom" (riyada), 
kako bi označila sve prakse koje učenik poduzima na putu samopročišćenja 
i duhovnog ozbiljenja, dok "sveti rat" ukazuje na izvanjski i unutarnji rat 
protiv nevjernika, ili na duhovnu praksu u nešto širem značenju. Onaj 
treći i četvrti pojam označavaju, u još širem značenju, nastojanje i osobno 
pregnuće nužno na tom Putu. 

Među osebujnim djelima duhovog vojevanja i isposničkog upražnjava- 
nja, na koja Rumi ukazuje, jesu druženje sa sufijama, smanjeno unošenje 
hrane, post, zazivanje/prisjećanje na Boga i noćno bdijenje. Poput tolikih 
drugih sufija, Rumi je veoma poznat po svom vlastitom upražnjavanju 

posljednjeg od nabrojanih djela, a napisao je brojne poeme u svome Diwanu 
koje to djelo hvale i potiču druge da ga upražnjavaju. U noći, dok drugi 
spavaju, može se biti sam sa Bogom i pokloniti Mu punu pozornost. 

(Čovjek je, bez sumnje, sastavljen od tijela koje je priprosto, 
priprosto, priprosto; i od duše koja je plemenita, plemenita, plemenita. Bog 
Veličanstveni je to dvoje sastavio da budu jedno kroz Svoju savršenu Moć. 
Stotine tisuća mudrosti se pokazuje iz te plemenite duše, i stotine tisuća 
tame iz tog grubog tijela. Zato je Bog kazao melekima: Stvoriću smrtnika 
(čovjeka) od ilovače, pa kad mu savršen oblik dam i život u nj udahnem, 
vi mu se poklonite! (XXXVIII 72-73) On je povezao tijelo sa tamnom 
ilovačom, a dušu sa dahom Svog vlastitog Duha, kako bi svjetlost i božanski 
Dah načinili tu tamnu ilovaču instrumentom duše za pravičnost, pravdu i 
čuvanje božanske Istine; tako bi ilovača mogla postati sredstvom spasenja, 
uzdignuća i dosezanja visokih stupnjeva. Svrha nije bila to da bi ona tamna 
ilovača, kroz svoju pohlepu za svjetlom onoga Udahnuo sam u njega od 
duha Svoga, načinila od svoje svjetiljke instrument za izdajstvo i krađu. 

Kada kradljivac dođe sa svjetiljkom, poseže za plemenitijim boljitkom. 

Naprotiv, lampa i svjetiljka Daha-Duše treba prosvijetliti tjelesnu 
ilovaču svjetlom religije i odvraćati je od njene pohlepe za ilovačom, 
neznanjem i onim tmastim. 'Stoga je onaj čiji um dominira njegovom 
senzualnošću uzvišeniji od meleka, a onaj čija senzualnost dominira 
njegovim umom je niži od zvijeri." (MK 95:99/189-190) 

"Neko je pitao šta je izvanrednije od obredne molitve. 

Učitelj je odgovorio da je jedan odgovor duša obredne molitve, kako 
je već objašnjeno do potankosti (F 11-12/24). Drugi odgovor je da je vjera 
bolja od obredne molitve. Jer molitva se mora obaviti pet puta na dan, dok 
je vjera trajna. Molitva se može izostaviti zbog validnog izgovora, a u nekim 
prilikama se može odložiti. Evo jedne druge prednosti vjere: ona se ne može 
propustiti ni zbog kojeg izgovora i ni pod kojim okolnostima ne može biti 
odgođena Vjera bez molitve je korisna, ali u molitvi bez vjere nema nikakve 
koristi, kao, naprimjer, u slučaju licemjera. Štaviše, obredna molitva je u 
svakoj religiji drukčija, ali se vjera ne mijenja niti u jednoj od njih — njena 
unutarnja stanja, njena kibla i tome slično su potpuno isti." (F 32/43) 

"Jedan od glavnih učenika reče: 'Nevjernici su u ranijim vremenima 
obožavali idole i klanjali se pred njima. Mi danas činimo istu stvar. Idemo 
pred Mongole, steremo se pred njih i ukazujemo im svaku vrstu poštovanja. 

Potom se smatramo muslimanima! A imamo i mnoge druge idole u sebi, 
kao što je pohlepa, samovolja, kivnost i zavist, i podlažemo se svima njima. 
Prema tome, izvana i iznutra mi činimo isto što i idolopoklonici, ali sebe 
smatramo muslimanima!" 

Učitelj odgovori: 'Ali postoji još jedna stvar. Pošto sve te stvari dolaze u 
naš um, one su loše i ne mogu se odobriti. Ali, oko tvoga srca je, nesumnjivo, 
vidjelo nešto silno, istinito i nedokučivo što ti dopušta da te stvari vidiš kao 
ružne i sramne. Slana voda se javlja slanom nekome ko je pio svježu vodu. 
"Stvari postaju jasne kroz svoje suprotnosti. Tako je Bog postavio svjetlo 
vjere u tvoju dušu koja, tada, vidi one stvari kao ružne. Nakon svega, one se 
javljaju ružnim u suodnosu sa nečim lijepim. Ako nije tako, zašto neki drugi 
ljudi podnose tu bol? Zašto su oni sretni zbog onog što čine i govore: "To što 
posjedujemo značajna je stvar?"" (F 77/89) 

"Ne vidiš li da, u vrijeme Faraona, kada je Musaov štap postao zmijom 
a i štapovi i užad opsjenara su postali zmije, onaj koji nije imao moć 
razlučivanja vidio je sve to u istom svjetlu i nije lučio nikakvu razliku? Ali 
onaj koji je posjedovao moć lučenja shvatio je razlike između istine i opsjene. 
Tako je on postao vjernik kroz moć lučenja razlike. Otuda mi shvaćamo da 
je vjera lučenje razlike." (F 146-147/155) 

"Vjernik je onaj ko zna da iza ovog zida postoji Neko Ko je svjestan 
svakog pojedinačnog od svih naših stanja. On nas vidi, iako mi Njega ne 
vidimo. Za vjernika je to postala izvjesnost. Nasuprot tome neka druga 
osoba veli: 'Ne, to je samo bajka' i ne postoji nikakva vjera. Doći će Dan kada 
će Bog zapečatiti njene uši i ona će biti žalosna. Kazat će: 'Avaj! Izrekoh jednu 
lošu stvar! Bila sam u krivu! Zacijelo sve to je bio On, ali sam Ga poricala!"" 

"Ti, naprimjer, sviraš violinu i znaš da sam ja iza zida. Ti ćeš izvjesno 
vrijeme nastaviti svirati. Nećeš prestati, jer ti si violinist. Svrha tog 
molitvenog obreda, nakon svega, nije to što ćeš ti stajati, pregibati se i padati 
ničice po cijeli dan. Svrha te molitve je da moraš neprestano posjedovati ono 
duhovno stanje koje ti se pojavljuje u molitvi; spavao ili bio budan, pisao ili 
čitao, u svim tim stanjima ne smiješ nikada biti ispražnjen od prisjećanja na 
Boga; štaviše, ti moraš biti jedan od onih koji su stalno u svojim molitvama 
(LXX, 23)." (F 174/182-183) 


"Veliš: Ja danonoćno obavljam obrednu molitvu. Kako 
to, brate, da same tvoje riječi obredna molitva nisu?" (D 
31532) 

Mada je obredna molitva jedan izvanredan čin, njen duh i značenje 
su izvanredniji od njene forme, baš kao što je čovjekova duša izvanrednija i 
profinjenija od njegove forme; jer čovjekova forma ne ostaje, ali duša njegova 
ostaje. Forma obredne molitve, isto tako, ne ostaje, ali njeno značenje i duh 
ostaju, baš kao što Bog reče: Oni koji su stalno u svojim molitvama... (LXX, 
23) 

"Ovako jurista tumači formu obredne molitve: 'Započinješ onim 'Bog 
je najveći', a završavaš onim: 'Mir neka je nad tobom." Ali sufija objašnjava 
dušu te molitve: '"Obredno pranje je sjedinjenje sa samim Bogom tako da 
niko ne poznaje onoga ko vrši to pranje doli sami Bog. Preduvjet za formu 
molitve je čišćenje vodom; ali preduvjet za dušu molitve je da ti utapaš svoje 
oči i srce u krv četrdeset godina kroz duhovnu borbu onog velikog svetog 
rata (džihad kabir), i da prosegneš kroz sedamdeset vela od tmine i da se 
vratiš živ kroz Život Božijeg postojanja." (MK 19:23/66-67) 

"Poslanici i prijatelji Božiji ne izbjegavaju duhovnu borbu. Prva 
duhovna borba koju oni poduzimaju u svojoj potrazi jest ubijanje jastva 
i napuštanje osobnih želja i senzualnih požuda. To je onaj veliki sveti rat 
(džihad kabir)." (F 130/140-141) 


Trpljenje onoga svijeta je jad neopisivi; sva patnja ovoga 
svijeta je ništa u poređenju s njim. 

Sretan je onaj koji sveti boj bije, koji kažnjava svoje 
tijelo i daje što mu duguje. 

Želeći se izbaviti od patnje iz svijeta onog, on uzima na 
sebe bolno breme štovanja iz svijeta ovog. (M II 2472- 
74) 

Ovaj rat je onaj veliki sveti boj, a onaj rat je ona bitka 
najniža; oba su djelo viteza poput Rustema i Alija.'" 
Oni nisu djelo onoga čiji um i trijeznost na trzaj mišijeg 
repa odskaču od ovog tijela. 

Osoba nalik takvoj biti daleko mora od bojnih redova i 
kopljanika, poput žena. (M V 3802-04) 

Tvoje jastvo stvara tvoje grijehe kako bi poraslo; naviklo 
je biti crvuljak — sada je zmajem postalo. 

Noću truplo, jede što je zabranjeno; danju punog trbuha, 
krade i zbori besmisleno. 

Idi, pravdu od princa, stjegonoše, vizionara išti. 

Zemlja nikada nije lišena Božijeg vladara; kako bi tu 
mogla biti stvorenja bez Gospodara? 

Svijet je bolestan u svojoj pometnji, bez pravde, kazne ili 
stijega vlasti. 

Krajnji lijek je mač za bolest svijeta i slabosti. 
Vrijeme je došlo za onaj sveti boj! Ustanite sufije! Uđite 
u taj boj! 

Otfikarite s užitkom šiju senzualnosti! Ne izjedajte se u 
očajnosti! Derviš se odriče duše i tijela svog; načelo je to 
svakog čina velikodušnog. 

Stavlja ih u vatru, jer alhemija ona je, koja nedozrelo 
mijenja sve. (D 36113-22) 

Darežljivost prema tijelu čini te nedozrelim, ali tjelesna 
bol čini te zrelim. 

Sve dok ne pretrpiš bol religije, nećeš osvojiti blaženstvo 
vjere. (D 25928) 


Samo bogobojaznost, religija i pobožnost su od koristi; 
kroz njih napredak oba svijeta zadobijaš ti. (M VI 264) 


"Opakost, zlo i odlike lošeg morala zakrivaju ljudsku bit. Pomjeranje 
tih zastora je nemoguće bez golemog udjela duhovne borbe. Čini duhovne 
borbe su mnogovrsni, a najuzvišeniji je izmiješanost sa drugovima koji su 
okrenuli svoje lice prema Bogu, a svoja leđa prema ovome svijetu. Nijedan 
čin duhovne borbe nije teži od druženja sa čvrstim drugovima, jer i sam 
pogled na njih pustoši jastvo i poništava ga. Stoga se kaže: 'Kada nijedno 
ljudsko biće ne vidi zmiju četrdeset godina, ona postaje zmaj" — drugim 
riječima, kada čovjeka ne vidi niko ko može prouzročiti njegove zle odlike 
koje bi ga opustošile." (F 234/141) 

(Čovjek mora ukloniti sve prizemne poticaje iz svog svojstva lučenja 
razlike i tražiti suputnike u religiji. "Religija?! znači prepoznati prave 
drugove." (F 8/20) 

Idi, srce, kreni sa karavanom! Postajama Puta samo ne 
jezdi, jer bremenito Vrijeme se iskušenjima gnijezdi. (D 
24227) 

Ukratko, budi drug zajednici ljudi - poput drvodjelje, 
makar i iz kamena drugara izdubi, 

jer mnoštvo karavane i gužva zdrobiće kičmu i drumskih 
razbojnika koplja. (M I1 2150-51) 

Ko god želi sjediti s Bogom, nek sjedi u prisustvu Božijih 
prijatelja. 

Ako se udaljiš od prisustva njihova, izgubljen ćeš biti, 
dio kome nedostaje cjelina. 

Ako te vrag odvoji od prijatelja Božijih plemenitih, 
zateći će te bez prijatelja i glavu će ti odgristi. 

Jedan časak bez družine putovati, makar i jedan pedalj, 
navika je koja potječe od sotonske lukavštine — dobro to 
upamti! (M II 2163) 


Govori li mi o bolu ili o srčanoj radosti, okupimo se 
zajedno i zborimo u skupini. 

Mora li naš jaran putovati daleko, postupit ćemo 
jednako; mora li malo putovati, postupit ćemo i mi 
tako. 

Nek' mi i naši jarani isto srce i dah imamo, da 
Rustamove bojne redove poput ognja napadamo. 

Mada smo muškoga roda, samotno putovanje će donijeti 
samo jadanja i žalost, nalik ženama. 

Na hodočašće bez jarana ako krenemo, Ka'bu dosegnuti 
nećemo. 

Mi smo strune harfe — kao njeni dijelovi, stoga, hajdemo 
visokim i niskim tonovima svirati! 

U Ademovoj smo zajednici boravili, Ademu se hajdemo 
skupa vratiti! 

Adem je samo put, naša je svrha skrivena — čadore naše 
podignimo na obali Velikog Okeana! 

Kada prispije Njegovu Prijestolju Sulejman Postojanja, 
poljubit ćemo Mu prsten pečatnjak tisuću puta. (D 
1671) 


"Poslanik je kazao: 'Noć je duga, pa je svojim snom ne skraćujte; 
dan je blistav, stoga ga grijesima svojim ne zatamnjujte.' Noć je duga da ti 
tajne tvoje otkrije i na potrebe tvoje odgovori bez ljudskog ometanja. Kada 
prijatelji i neprijatelji nisu oko tebe da te uznemiravaju, ti možeš imati 
samoću i zadovoljstvo. Bog spušta zastor tako da tvoja djela mogu biti 

zaštićena i sačuvana od licemjerja — tako da ona mogu biti istinski učinjena 
samo u ime Njega. U mrklini noći licemjer se razlikuje od istinskog 
vjernika i osramoćen je. Stvari su skrivene snagom noći i bivaju raskrivene 
jedino snagom dnevnog svjetla. Ali je licemjer raskrinkan snagom noći." (F 
60/71-72) 


Duše ti tvoje, ne prestani raditi! Ne spavaj! Jednu noć od 
života svog oduzmi i bdij; ne sanjaj! 

Tisuću noći za svoj ćeif prospavao si; šta je jedna noć za 
Prijatelja? Ne spij! 

Za Prijatelja Plemenitog koji ne spava noću ne spavaj ni 
ti! Povjeri Mu srce i ne snij! 

Boj se one noći kada od bolesti, dok je dan, ti se jadaš i 
ječiš: Gospodaru! Ah, Gospodaru!" — ne spij! 

Te noći kada Smrt dođe i kaže ti: 'Dobro došao!" — tako 
ti jetkosti te noći, putniče, ne spij! 

Kamenje stopljeno pred strašnim sindžirima tim: ako 
nisi kamen, tad se prisjeti onih sindžira i ne spij! 
Mada je noć ljupki tamnoputi saki, ne uzimaj njen 
pehar i strahuj od narednog jutra: ne snij! 

Bog je kazao: 'Noću ne spavaju Moji prijatelji." Ako si 
zbunjen i posramljen Njegovim riječima, ne spij! 
Boj se one užasno strašne noći od koje ne možeš uteći; 
u ime ljubavi onog Kralja koji željama udovoljava, ne 
snij! 

Kada jezgra tvoja usahne, svježu jezeru On će ti darovati 
— sav ćeš postati jezgra, sretni li čovječe, ne spij! 

Budi tih!, tisuću puta sam kazao ti. Ali uzalud. Donesi 
jedno, a zauzvrat tisuću primi — ne spij! (D 312) 

Šta će skrivena sladunjavost usred tog trbuha praznoga! 
Čovjek je lutnja, ni manje ni više od toga. 

Kada je trbuh lutnje napunjen, tad ona ne može svirati 
tugovanku, bilo visokim il' niskim tonovima. 
Budu li tvoj mozak i trbuh od posta sažgani, njihov 
oganj će stalnu tužaljku iz prsa tvojih puštati. 

Kroz taj oganj ti ćeš tisuću zastora u svakom trenu 
sažgati — i tisućom stepenica na Putu i u svojoj čežnji 
ćeš se uspeti. 

Drži svoj trbuh praznim! Jadikuj poput flaute i svoju 
želju kaži Bogu! Drži svoj trbuh gladnim i govori o 
tajanstvima poput svirale! 

Ako je tvoj trbuh pun, dovešće ti, u času Proživljenja, 
Sotonu umjesto tvoga uma, umjesto Ka'be idola. 

Kada postiš, oko tebe se okupljaju dobre odlike, poput 
sluga, sužanja i svite. 

Nastavi svoj post, jer on je od Sulejmanova pečata; ne 
daj vragu žiga, i ne ruši svoje kraljevstvo. 

Akoli tvoje kraljevstvo i vojska dadnu se od tebe u bijeg, 
vojska će se vratiti, stoga podigni stijeg! 

Onima koji poste, Golema Trpeza je stigla s neba, jer ju 
je Isa, sin Merjemin, prizvao svojim molitvama." 
Iščekujte Trpezu Plemenitosti zbog vašega posta — Trpeza 
Plemenitosti je bolja od dinstana kupusa! (D 1739) 


2. Prisjećanje na Boga 


"Nemoj nikada biti bez prisjećanja na Boga, jer prisjećanje na Boga 
opskrbljuje pticu duše snagom, perjem i krilima. Ako se tvoj cilj ostvari u 
potpunosti, tad je to Svjetlo nad svjetlima (XXIV, 35). Ali, kroz sjećanje na 
Boga, u svakom slučaju, tvoj unutarnji vid će biti prosvijetljen i ti ćeš steći 
stupanj odvojenosti od svijeta. Pogledaj, naprimjer, pticu koja želi prhnuti 
u nebo: mada ona ne može dosegnuti nebo, ona se iz časa u čas sve dalje 
vine od Zemlje u nebesa i sve više i više od ostalih ptica. Ili, razmisli o bočici 
mošusa čiji otvor je uzan: staviš ruku na njega, ali ne možeš mošus izvući 
vani; pa ipak, tvoja ruka postane namirisana i tvoja osjetila osvježena. Tako 
isto je i sa prisjećanjem na Boga: makar ti ne dosežeš Njegovu Bit, ipak 
prisjećanje na Njega ima brojne učinke na tebe. Ti ozbiljuješ goleme koristi 
zazivajući Ga." (F 175/183) 


Krik strvinara je krik znanca jednog - znanca koji te 
tiska razorenju bijednom. 

On grakti: 'Karavano! Ovim putem hodi, evo smjero- 
kaza, ovaj put vas vodi? 

Strvinar svakog po imenu zove — "Hej ti, hej ti!! — kako 
bi priključio putnika onima što su zabasali. 

Kročivši naprijed, vukove i lavove ugleda on, život mu 
opustošen, udaljen od puta, a dan odmak". 

Reci nam, onda, šta je taj krik strvinara? Želim bo- 
gatstva, položaja i poštovanja." 

Spriječiš li te krike da se u tebi pojave, tad možeš uveden 
biti u tajne. 

Zazivaj Boga i sažeži krik strvinara! Zatvori svoje 
narcisoidno oko u pravcu lešinara! (M II 748-754) 

Ispij napitak sjećanja na Njega i od misli se isprazni! 
Ako se u cijelu tu borbu upuštao nisi, čovječe koji 
ugađaš Bogu, kako bi to mogao propustiti? 

Obnaženi čovjek je u vodu skočio kako bi žaoke stršlje- 
nova izbjegao. 

Stršljenovi oko njega kružiše; kada on glavu svoju 
izmoli, oni ga ne puštahu više. 

Sjećanje na Boga je voda, a stršljenovi su upravo sjećanje 
ove žene i onog čovjeka. 

Zadrži svoj dah i strpljiv budi u vodi sjećanja, tako se 
možeš osloboditi starih misli i unutarnjih šaptanja.! 
Steći ćeš kasnije potpunu prirodu te čiste vode od glave 
do pete. (M IV 435-439) 

U spoljnjemu svijetu vjetar tjera drvo na povijanje, 
prisjećanje tjera lišće srčanog stabla na šuškanje. (D 
9778) 

Prisjećanje čini ljude željnim putovanja; ono ih u 
putnike pretvara. (D 33569) 

Šta je slađe od sjećanja na Prijatelja? Hej, ne sjedi tako 
besposlen! Zazivaj Boga! (D 23208) 

Spominješ li Njegovo ime u dubini zdenca bez kraja, On 
će ti načiniti dubine zdenca samim vrhuncem Raja. (D 
8565) 

Odvojenost od njega je zdenac, prisjećanje je Njegovo 
uže: na dnu zdenca Jusuf hvata se za uže. (D 19325) 
Njegovo ime je Duša nad dušama, Njegovo zazivanje 
rubin iz majdana. Njegova ljubav je u duši, u Njemu su 
naš utok i naša nadanja. 

Kad spomenem Njegovo ime, dolazi ono blaženstveno; 
tad bez dvojnosti i oklijevanja, Ime postaje Imenovano. 
(D 30700 -01) 

Gdje je ono spoznavajuće, putujući Pjesnik Ljubavi 
— Onaj koji samo u ime Ljubavi pjeva, koji ničiju molbu 
ne primi? 

Umro sam nadajući se Njemu, ali Ga vidio nisam; u 
svojoj čežnji najzad i u mezar ušao sam. 

Prijatelju dragi, akoli si Ga vidio, kolika je to sreća za 
tebe! O prijatelju, kakva je to sreća zacijelo. 

Ali, akoli je On skriven poput Hidra,? usamljen na 
obalama mora, 

tad, vjetre, prenesi Mu selame naše! Jer zbog Njega je 
nujno moje srce! 

Ja znam da plamteći selami vode zaljubljene njihovom 
Voljenom. 

Ljubav tvori mlinski kamen nebeske okomice, ne voda; 
Ljubav čini da Mjesec krene naprijed, ne noga. 

Mlinski kamen duša u zikru pokreće se kroz vodu očiju. 
Prisjećanje na Boga je okov koji za Voljenog veže — budi 
tih, jer ludilo je počelo da steže! (D 127) 

Jedna od manje poznatih dimenzija sufijske prakse je "usredotočenje" 
(fikr) koje prethodi ili prati prisjećanje na Boga/zazivanje. Neki sufijski 
tekstovi nude relativno izričit uvod u vezi sa upražnjavanjem usredotočenja, 
premda su neki drugi pojmovi uobičajenije upotrebljavani, kao što je pojam 
muhasabah ("preispitivanje"? unutar duhovnih stanja) ili muragabah 
("oprezno motrenje"). Rumi usput ukazuje na usredotočenje kao na duhovnu 
disciplinu isključivo pod općenitijim pojmom fikra i u suodnosu sa njegovim 
pratiocem dhikrom. On također relativno potanko raspravlja o preobraženju 
usredotočenja u njegov Predmet i o preobraženju zazivanja u ono Zazivano. 
Ali to više pripada ozračju "duhovne psihologije" i biće raspravljano kasnije, 
počevši sa odjeljkom III, D. U tom kontekstu, poradi razloga koji će iskrsnuti, 
riječ fikr se može radije prevoditi kao "razmišljanje". 

Glede usredotočenja kao duhovne discipline, sljedeće dvije aluzije na 
to zaslužuju da budu navedene. Prva je jedan stih iz Mesnevije koji sukusira 
ukupnost ove sufijske discipline; druga je kratki gazel iz Diwana koji 
kritizira one učenike kojima manjka onaj neophodni žar u njihovoj praksi. 

Sufije svoja srca zazivanjem i usredotočenjem poliraju, 
tako da im ogledala srca (iz svijeta Nevidljivoga) čiste 
paslike primaju. (M 1 3154) 

Brate! Da bi voljeni bio, ti moraš trpjeti bol! Gdje je tvoj 
bol? Iskrenost i strpljenje traže čovjeka. Gdje je on? 
Koliko dugo će tvoje zazivanje biti zamrznuto i tvoje 
usredotočenje nemoćno? Gdje su jecaji srca i ono lice 
žuto? 

Ja ne tražim eliksir ili zlato. Gdje je onaj prijemčivi 
komadić bakra? Kako uopće onog učenika-mlitavca 
može doseći ljubav žarka? Šta ako je on samo leda 
santa? (D 2206) 


3. Čovjekovo pregnuće i Božija milost 


Da bi se prihvatio discipline Puta, čovjek se mora napregnuti do krajnje 
granice svojih mogućnosti. Ali ga to ne smije odvesti dotle da precijeni značaj 
svog vlastitog jastva, pošto je ono, u krajnjoj analizi, to odakle on mora uteći. 
Stoga, dok Rumi neprestance potiče duhovnog putnika da se trudi na Putu, 
on ga često podsjeća na to kako cijelo njegovo pregnuće i sve što on posjeduje 
izvodi se iz Božijeg obilja i milosti ('inayat). Čovjekovo duhovno nastojanje 
(himmat) mora težiti ka onom najvišem, ali on ne smije nikada zaboraviti da 
ga je Bog obdario tim nastojanjem. Konačno, Božija milost i naklonost je sve 
to o čemu jeste riječ. Jer, prema Poslanikovim riječima: "Samo jedna jedina 
Božija naklonost je jednaka svim djelima džina i ljudi." 


Samo jedan tračak sjene Milostivog je bolji od tisuću 
pregnuća sluge poslušnog, 

Jer šejtan će pomjeriti podložnosti opeke. Makar bilo 
i dvije stotine njih, on će prokrčiti put za sebe. (M VI 
3869-70) 

Nepostojanje je Okean, a svijet je pjena; Sulejman je 
Okean, a mravi su stvorenja." 

Pjenu stvara more vrijuće, Iran i Turan su samo njene 
dvije mrvice.?" 

Šta je pregnuće u tom vrenju, reci mi? Zašto se svojim 
strpljenjem hvastaju ovi ljudi strpljivi? 

Ono ružno More je lijepim načinilo, ono gorko u slatko 
je valovlje pretvorilo. (D 20010-13) 


"Milost je jedna stvar, a pregnuće druga. Vjerovjesnici nisu zaslužili 
duhovno stanje vjerovjesništva kroz pregnuće; oni su blaženstvo kroz milost 
otkrili. Bilo kako bilo, Božija Navika traži da, ko god polučuje vjerovjesništvo, 
proživi svoj život u istrajnosti i krjeposti. Tako stvar stoji poradi običnih 
ljudi, u nastojanju da oni mogu imati povjerenja u vjerovjesnike i njihove 
riječi. Jer obični ljudi nisu kadri vidjeti ono unutarnje — oni vide samo ono 
spoljašnje. Ali, kada oni slijede ono spoljašnje, oni otkrivaju pristup onom 
unutarnjem kroz posrednost i blagoslov onog spoljašnjeg." (F 176/183-184) 


Korijen je, zacijelo, Božija naklonost; ali, potrudi se, 
prijatelju! Ne očekuj tek tako naklonost tu! 

Napustiti pregnuće znači prijezir pokazati; kako bi 
prijezir mogao dostojan duhovnog ratnika biti? 

Ne razmišljaj o prihvaćanju niti o odbijanju, mladiću! 
Već drži Njegove zapovijedi i zabrane stalno na umu. 
Zatim će ptica naklonosti iz svoga gnijezda iznenada 
sletjeti - kada ugledaš jutro, tad ćeš moći svjetiljku 
utrnuti. (M VI 1477-80) 


(Čovjek zamišlja da će kadar biti svoje pokudne odlike ukloniti 
trudom i svetim ratom. Nakon iskrenog truda i jačanja svoje snage i oruđa, 
on zapada u očaj. Potom mu Bog veli: 'Mislio si da možeš izvršiti ovu 
zadaću svojom vlastitom snagom, djelovanjem i pregnućem. To je navada 
koju sam Ja uspostavio: troši sve što posjeduješ na Naš način. Potom će ti 
doći Naše izobilje. Na tom beskrajnom putu Mi zapovijedamo da putuješ 
svojim slabim rukama i nogama. Zacijelo, za stotinu tisuća godina ti nećeš 
prispjeti na prvu postaju na Putu. Bilo kako bilo, dok putuješ tim putem, 
sve dok tvoje noge ne sustanu i dok ne kloneš, kad više ne budeš imao snage 
da kreneš naprijed, tad će te milost Božija uzeti u svoje ruke." (F 78-79/91) 


Spavao sam, pa si me Ti probudio, kako bih znak luka 
obrve Tvoje vidjeti mogao. 

U protivnom, da se za naklonost snagom Duha Tvog 
nije borilo, šta bi stvorenje od praha sa Tvojom Ljubavi 
imalo? (D 23586-87) 

Naša čežnja se iz Tvoga zahtjeva izvija — gdje god da 
čovjek slijedi Put, on Božiju naklonost otkriva. 

Kovitla li se prašina bez vjetra? Plovi li lađa bez mora? 
(M V 4216-17) 

Svak vidi Nevidljivo bistrini srca svog srazmjerno, a to 
ovisi o tome koliko je taj srce polir'o. 

Ko god ga je većma glancao, sve više Nevidljivo je vidio 
— sve više oblika Nevidljivog bivalo mu je očito. 

Kažeš li: 'Čistota je Božije obilje), pa, taj uspjeh u 
glancanju srca iz Njegova darovanja također je. 

Čovjek se trudi i moli dokle njegova duhovna težnja 
dopire: a čovjeku pripada samo ono što sam zarađuje 
(LIII 39) 


Samo Bog težnju dariva — nijedan bijedni prosjak ne 
nastoji kraljem da biva. (M IV 2909-13) 

Krojač Vremena nikada košulju za čovjeka ne šije a da 
je na komadiće ne izdere. 

Vidiš tisuću bedaka na svijetu tom, koji plaćaju Iblisu 
skute prepune zlata za bol. 

Kao slatkiše oko tvoje vidi te višebojne cvjetove — jedeš 
ih, a oni ti daruju požutjele obraze. 

O ti što si grlio truplo, veleći: 'Dragi moj!" Na kraju to 
grljenje trupala sledit će ti dušu i tijelo. 

Navikni se na Boga, jer kad tvoj čas dođe sudnji, ti ćeš 
protiv volje odvojen biti od slikarija tih đavoljih. 

Ne isteži noge svoje na tom slatkom zemnom ćilimu, jer 
on je posuđena postelja; boj se časa kada će doći da ga 
smotaju! 

Ne bacaj nesmotreno tu kocku u ovaj pehar Vremena! 
Čuvaj se svoga protivnika, jer on je majstor kockanja. 
Ne motri prašinu tog tijela, upravi pogled prema 
uzdignutom jahaču duševnog ata! Iskoristi svoju viziju 
da pronađeš konjskog jahača usred blata! 

Lica nalik ružama moraju doći iz đulistana; ako ruži- 
čnjaka nema, odakle cvijeće tada? 

Kada ugledaš jabuku — podbradak — znaj da tu mora 
biti i stablo. Ta jabuka služi za primjer — a ne da se 
pojede naglo. 


DISCIPLINA PUTA 191 


Drži svoju težnju visoko, jer preniska ona akoli ti je, 
Kraljev komornik će ti vrijeme tratiti tricama — "Gubi 
se!" 

Tišina! Nikakvih više riječi! Govori bez glasa, poput 
razumnog svojstva meleka na krovu od lazurnog 
kamena. (D 869) 


4. Muškarci i žene 


Nalik ostalim tradicionalnim metafizičkim i kozmološkim učenjima, 
sufizam dijeli zbilje egzistencije na aktivne i pasivne, muške i ženske, na yang 
i yin.'! Tako je Stvoritelj muške naravi i aktivan u odnosu prema stvaranju 
koje je ženske naravi i prijemčive prirode. Unutar stvorenog poretka stvari 
Univerzalni Um ili "Vrhovno Pero" (A!l-galam al-'ala) je aktivan, upisujući 
predmete svoga znanja u Univerzalnu Dušu ili "Ploču pomno čuvanu" (Al- 
lawh al-mahfuz), uvodeći na taj način pojedinačna stvorenja u postojanje. 
Isto tako, nebesa i duhovni svijet su aktivni u odnosu prema Zemlji, prema 
materijalnom svijetu. 


U motrenju uma nebo je muškarac a žena Zemlja je: 
šta god jedno spusti dolje, ono drugo ga njeguje. (M III 
4404) 

Univerzalni Um i Univerzalna Duša su u ljudskom mikrokozmosu 
odraženi u umu i jastvu. Međutim, zbog čovjekova jedinstvenog položaja 
među stvorenjima, prirodni poredak stvari je, katkada, poremećen ili 
čak ispreturan. Drugim riječima, um treba biti aktivan u odnosu prema 
pasivnom jastvu. Um treba lučiti razliku između istinitog i lažnog poput 
mača i, potom, treba donositi odluke na temelju tog lučenja razlike; a jastvo 
treba oživjeti i kontrolirati tijelo, držeći ga u sukladnosti sa uputama uma. 
Takvo je stvarno stanje sa vjerovjesnicima i evlijama, koji su se iznova 
vratili ljudskoj normi ili "izvornoj prirodi" (fitrat). Ali je kod većine ljudi 
jastvo poprimilo jednu aktivnu ulogu kao rezultat Ademovog pada; tako 
ono vlada ili, u najmanju ruku, bojadiše umsko lučenje razlike. Osjećajnost 
preovlađuje i zastire čovjeka od umskog svjetla. Ako se čovjek iznova vrati 
svom prvotnom savršenstvu, njegov um će iznova zaigrati mušku ulogu, a 
njegovo jastvo će živjeti u sukladnosti s njim kao njegova ženska družica. 

Kad bi dvojnost naše srce i dušu za tren napustila, naš 
um bi bio Adem, a naše jastvo Hava. (D 25842) 


Pošto ova dva spola odražavaju ona dva univerzalna principa 
aktivnosti i pasivnosti, muškarci posjeduju određenu srodnost sa umom, 
dok su žene izravnije obojene jastvom. Pa ipak, to ne znači da je ijedan dati 
čovjek obdareniji umom negoli bilo koja data žena, jer ovdje je prvenstveno 
u pitanju forma, a ne značenje. 

Rumijevi stihovi često slijede simbolizam ovog kozmološkog obrasca, 
tako da su "muškarci" simboli evlija, a "Žene" simboli nevjernika. Drugim 
riječima, on (ili ona), ukoliko kod njih preovlađuje um, su "muškarac", dok 
su on (ili ona) "Žena", ukoliko kod njih preovlađuje jastvo. Stoga "muškarci" 


(a 


gledaju u značenja, dok su "Žene" zatočene u formama. 

Najuobičajenija primjena ovog simbolizma je u ozračju prakse i 
duhovne borbe. Prema tome, "muškarci" su duhovni borci, dok su "Žene" 
mutni ovosvjetski ljudi. Uzvišena težnja na duhovnom putu je ozračje 
muškaraca, dok žene sjede kod kuće i bave se svjetovnim stvarima. 
Duhovna borba je carstvo viteza poput Rustama i Alija, dok žene više vole 
vidljivu sigurnost sela i govore o ovom i onom. 

Premda je ženska priroda iz ovog motrišta negativna zbog svoje 
srodnosti sa jastvom i ovosvjetskim, sa drugog motrišta ona je pozitivna, 
jer odražava i očituje Božiju Ljepotu, Plemenitost i Milost. Ukazat ću na 
ovaj drugi simbolizam na kraju ovog odjeljka, a potom ću kasnije potanje 
ukazati na to (dio III, G). 


Kada se žena upusti u boj, ona neće razbiti neprijateljske 
redove, nego će očajno biti njeno stanje. 

Premda ona nosi mač poput lava, njena ruka će biti 
drhtava. 

Teško onom čiji je ženski um i čije ružno jastvo je muško 
i na gotovs! 

Neupitno je da će njegov um biti poražen; on će biti 
samo gubitkom obdaren. 

Sretan je onaj čiji um je muško, a čije jastvo je žensko i 
bespomoćno! 

Njegov djelomični um je ono prevlađujuće muško; 
pamet je porekla ono jastvo žensko... 

Životinjske odlike prevlađuju u ženi, jer bojama i 
miomirisu ona teži. 

Kada je magarac osjetio boju i miris trave, svi dokazi su 
utekli iz njegove glave. (M V 2459-64) 


PD C97 PI 
i! 


Ovaj "muškarac" i Žena 
vanje dobra i zla nužni su. 
Noć i dan u tom staništu od praha, u ratu i prepirci to 
dvoje nužna su bića. 

Žena uvijek želi gospodarenja ugođaj — ugled, hljeb, 
hranu i položaj. 

Jastvo katkada, poput žene, očituje poniznost, a katkad 
traži vođstvo da iscijeli svoju zlovoljnost. 

Um ne zna ništa o tim mislima, zacijelo; njegov duh 
ništa ne sadrži, samo čezne za Bogom. (M 1 2618-22) 


koji um i jastvo su, za očito- 


Znaj, zacijelo, tvoje jastvo je žena — ono je gore od žene, 
jer žena je dio zla, tvoje jastvo je njegova cjelina. (M II 
2272) 


veo 


je po značenju — onda koja vrsta žena su žene, pazi! (D 
9584) 

Žena je ona kojoj su boja i miris put i svrha; ona je zbilja 
jastva koja zapovijeda zlu da se utjelovi u fizičko zdanje 
roda ljudskoga. (D 19431) 


Premoć muškaraca nad ženama — o štovatelju sadašnjeg! 
— jest to što muškarci bolje vide svrhe onog svagdašnjeg. 
(M IV 1620) 

Muškarac ženskonja nije prikladan da se bori protiv 
jastva; tamjan i mošus nisu prikladni stražnjici ma- 
garca. 

Pošto žene nikada ne idu da svetu borbu vojuju, kako bi 
se mogle potruditi da Veliku Svetu Borbu dobiju? 

Osim onih rijetkih, kada se Rustam u ono tijelo žene 
skrio, kao što je i slučaj hazreti Merjeme bio. 

Ženesu na isti način u tijelima onih muškaraca skrivene, 
koji su zbog plašljiva srca postali ženskonje. 

Na budućem svijetu žensku prirodu će svak poprimiti, 
ko u muškoj prirodi nije uspio dozreti. (M VI 1882-86) 
...Kralj je udao za generala djevojku; on je satrao svoj 
bijes i lakomost u prašinu. 

Mada je bio slab u muževnosti magarećih godina, zado- 
bio je muževnost vjerovjesnika. 

Napustiti srdžbu, senzualnost i pohlepu, posvema 
predstavlja muževnost i odliku vjerovjesničku. 

Smatraj da on nema ništa od muževnosti magaraca u 
venama svojim. Bog će ga i dalje zvati "kraljem uzviše- 
nim". 

Za mene je bolje da sam mrtav i od Boga voljen, negoli 
da živim, a daleko od Njeg i odbačen. 

Znaj da je to jezgra muževnosti, a kora je ono drugo. Ono 
prvo vodi u Džennet, a drugo u Pakao. (M V 4024-29) 


Muževnost je ta muževnost, ne penis i brada: inače će 
kraljem muškaraca biti magareća alatka. (M V 3711) 
Akoli nisi razbojnik na putu religije, tad ne štuj boje i 
miomirise poput žene. (M V 4082) 

Na tom putu su mnogi razbojnici, a ovi pratioci su žene 
— ali nije dostojna Puta ona koja je dražesno obojadisala 
stopalo svoje. 

Borbeni doboš je odjeknuo, oružje Ljubavi je pristiglo. 
Gdje je srčani Rustam da može izvršiti to djelo? (D 
8826-27) 

Ako si muškarac, postojano prema Njegovu strašnome 
licu okreni svoje srce, jer kibla muškaraca je Njegovo 
lice. (D 4311) 

Da bi stekao odliku muškaraca pogledaj u lice Ljubavi 
— ne sjedi na studenome, jer i njihov dah će te slediti. (D 
30415) 

Pridruži nam se kao muškarac, jer ti si ćudi lava — zašto 
dopustiš da ti srce kao žena leprša? (D 29052) 

Ko je Rustam u ovom svijetu u usporedbi sa borbenim 
redovima Božijih zaljubljenika? Oni svaki dan jašu 
svoje pastuhe u moru krvavom od užitka. 

Dvjesta trupova bućka se u moru pokolja na svakoj 
strani, bezelavi, ali zaljubljeni, nalik šećeru, igraju i 
smiju se u svom udivljenju i slavi, 

jer zacijelo Njemu se vraćamo mi. (II 156) (D 18700-01) 
Divno bojište, divni muškarci, svaki uživa u vlastitoj 
smrti! Načini svoju glavu polo loptom, potom na ledinu 
izjaši! (D 19402) 

Ko je to žensko jastvo koje moramo sabljom sasjeći? 
Moraćemo Rustama presjeći i od njega duše primiti! (D 
16711) 

Od Boga smo naučili zanat muževnosti! Mi smo prvaci 
ljubavi i drugovi Muhammedovi! (D 17499) 

Ona ajkula za koju je okean samo jedan gutljaj, to smo 
mi! Od namočena hljeba, leće i stola mi nismo muškarci. 
(D 17089) 


Poskočimo, hajdemo igrati svi, rukama pljeskati! Jer smo 
od žena kroz našu muževnost izbavljeni! (D 35533) 

Za orasima i suhim grožđicama dijete plače, čovjek od 
uma kao tričarije gleda stvari takve. 

Tijelo je orah i grožđice u viziji srca — ali, kada će dijete 
steći mudrost muškarca? 

Ko god je zakriven koprenom, dijete je zacijelo — a 
muškarac je od sumnje utekao. 

Ako si ti muškarac zbog muda i brade — pa, bilo koji 
jarac ima obilje dlake i brade. (M V 3342-45) 


Muškarci se prolaznosti ovoga svijeta raduju, a djeca se 
vesele njegovu trajanju. 

Jer slijepa ptica nikada nije slatku vodu kušala, ona to 
slano jezerce gleda kao potok iz Raja. (M IV 2593-94) 
U ovom svijetu zaemnom dokle ćemo puniti svoje halje 
prljavštinom, kamenjem i otpacima, poput djece? 
Ostavimo prah i poletimo u nebo, od djetinjastosti na 
pir muškaraca utecimo! (D 14306-07) 

Jednog dana ženskasti muškarac povika: 'O, prljavog li 
pastira! Hoće li me taj jarac ubosti, pitam se? Piljio je u 
mene iz sredine stada." 

Pastir reče: 'Ubošće ženskasta muškarca, čak će ga 
zgaziti svojim papcima. Ali, zašto bi muškarac trebao 
brinuti zbog njega?" Na to će ovaj: 'Divna besjeda!? 
Gdje ti je um, kako bi mogao razborit postati? Gdje su ti 
noge, kako bi mogao hoditi, 

kako bi mogao napustiti suhu mrtvaju i stići do okeana, 
i biti siguran od zemljinog drhtanja? 

Postaćeš kralj nad kraljevima i stići do vječnog kralje- 
vstva; dosegnućeš ponad sfera, daleko od ovog smetljišta. 
(D 24218-21) 

O ti koji se zoveš muškarcem! Koja vrsta je to mužev- 
nosti kad dopuštaš Iblisu da te kao razvratnik grbi? (D 
7528) 


Baš kao što su forme muškaraca relativno izravni odrazi strogosti i 
aktivnosti Univerzalnog Uma, isto tako forme žena očituju blagost i istinsku 
prijemčivost i ljepotu duše u miru s Bogom; u njima se jasno raskriva Božija 
Ljepota. Mesnevija, a posebno Diwan su krcati stihovima koji proslavljaju 
ženu kao sliku božanski Voljenog. U ovom kontekstu samo jedan odlomak 
može biti dovoljan kao aluzija na to učenje. 


Ona čije lijepo lice učini da je čovjek njen rob — kako bi 
to moglo biti, zacijelo kako, kad ona započne djelovati 
kao njegov rob! 

Ona čija uznositost čini da drhti tvoje srce — šta će ti se 
dogoditi, zacijelo šta, kad dođe da preda te plače! 

Ona čiji prezir krvlju tvoje srce i dušu puni — kako li će 
izgledati kad ti dođe u nevolji! 

Ona koja nas u zamku hvata svojom tiranijom i 
okrutnosti — šta će biti naš odgovor kad pred nas dođe 
moleći? 

Ljudima se čini da je lijepo samo ono za čim žude: žene... 
(III 14) Bog je stvorio njenu ljepotu, pa kako čovjek od 
nje uteći može? 

Jer On je stvorio Havu da se Adem uz nju smiri (VII 189), 
pa kako se Adem može od nje da odvoji? 

Čak da je muškarac i veći od Hamze, i da je Rustam, on 
je još zapovijedi svoje starice sužanj. 

Poslanik, čijem govoru je cijeli svijet potčinjen, običavao 
je govoriti: 'O, Aiša, hajde sa mnom zboriti! ' 

Voda savladava vatru, jer se vatra nje plaši; ali, kada je 
vatra zaklonjena, natjera vodu da vri. 

Kad lonac dođe među njih, o kralju, vatra obezvređuje 
vodu i pretvara je u paru. 

Akoli ti, poput vode, izvana vladaš nad ženom, iznutra 
ona svladava tebe i ti čezneš za njom. 

Ljudska vrsta takve odlike ima, ali životinje nemaju 
ljubav zbog svog prizemnog stanja. 

Poslanik reče da žene potpuno vladaju nad muškarcima 
od uma i onima što Srce posjeduju. 

Ali muškarci neznalice vladaju nad ženama, jer su 
sputani svirepošću životinja. 

Oni nemaju ljubaznosti, nježnosti ili ljubavi, jer njihovim 
ćudima vlada nagon životinjski. 

Ljubav i ljubaznost su svojstva ljudska, srdžba i čulnost 
su odlike životinja. 

Ona je Božiji sjaj, ona nije tvoja voljena. Ona je 
Stvaralac — ti ne bi mogao kazati da ona nije stvorena. 
(M 1 2421-37) 


Dio III 
DOSEZANJE BOGA 


A. 


SLABLJENJE JASTVA 


1. Osobnost i sebičnost 


Već smo vidjeli mnoštvo aluzija na prvotnu svrhu isposničke discipline i 
duhovne borbe: ukidanje ili preobraženje jastva, koje zakriva čovjeka od 
opažanja i ozbiljenja njegove istinske osobnosti. Rumi ukazuje na "jastvo" 
i drugim brojnim pojmovima, uključujući i "(samo-) opstojnost" (hasti, 
vujud), "jastvo" (khwud, khwish), "osobnost" (khwudi, khwishi), "ego" 
(mani, ana'iyyat), i " ja-mi ego" (ma-u-mani). Njegove rasprave o nužnosti 
samoponištenja provijavaju kroz svu njegovu poeziju i prozu. 

Ne misli da je začudno ako duša zakriva Voljeno: 

upregni se u isposničku disciplinu i ostavi po strani 

jastvo nemirno! (D 2639) 

Brzo jastvo iz sredine makni, kako bi mogao svoje Jastvo 

u zagrljaj ščepati! (D 12280) 

Kreni na put od jastva do Jastva, prijane, jer takvim 

putovanjem zemlja rudnikom zlatnim postaje! (D 12117) 

Očisti se od egoističnih odlika, kako bi ti se mogla 

ukazati tvoja čista suština! (M 1 3460) 

Ja i "Mi" su ustava slame i blata - makni ustavu, i, gle, 

ti si badanj od vina! (D 33271) 

Samoopstojnost donosi užasnu pijanost; ona razbor iz 

glave izgoni i iz srca uklanja čednost. 

Ležanje u zasjedi, zanošenje samoopstojnošću, stotinama 
tisuća ranijih pokoljenja je postavilo zasjedu. 

Kroz to je sluga, poput Azazela, Iblis postao, govoreći: 
Zašto bi Adem nada mnom gospodar bio?' (M V 1920- 
22) 

Svak u ovome svijetu bježi na stranu pijanstva od 
slobodne volje svoje i od svojega žića. 

Nastojeći biti za trenutak slobodnim od svijesti, sramotu 
od vina i muzike na sebe nastoje navući. 

Svi znaju da ovo postojanje je stupica, da snaga misli i 
pamćenja su mjesto stradanja. 

Od osobnosti u sebičnost, pravoputni čovječe, oni bježe; 
u sebičnost, u pijanstvo i zauzetost oni teže! (M VI, 224- 
227) 


"Sebičnost" (bi-khudi, bi-khwisht) je, zacijelo, svrha puta, jer ona nije 
ništa drugo doli Osobnost. 


Postao sam bešćutan, zapao u ono sebično — u apsolutnoj 
sebičnosti kako mi je sa Jastvom radosno! (D 17689) 


Prispjet ću sebi u trenu kad u zaborav padnem i 
postanem nesvjestan: potpun sam samo onda kada sam 
od pet čula i četiri počela odsutan. (D 17741) 

Okajali smo svoje vlastito jastvo - nećemo napustiti ovo 
selo. (D 24891) 

Bog doziva: '"Izađite iz svog tjeskobnog staništa; naš 
posljednji susret će biti u veličanstvenoj blizini Doma 
Svetoga.' 

Prijevod Njegovih riječi je ovaj: 'Brzo se izvucite iz 
svojega ega, ili će, pak, svaki tren biti okov, svaka dva 
koraka zamka i stupica.! 

Da se izvučemo iz svojih ega? Ali, gdje da odjezdimo? 
U sebičnost! Sebičnost je smisao, duhovna značenja! 
Samosvijest su imena, duhovna imena! (D 16600-02) 
Kada prispijemo u samo središte, On se povlači ustranu; 


kada segnemo postrance samih sebe, On se opet vraća u 
srijedu. (D 6109) 


SLABLJENJE JASTVA 203 


Sve oči i uši su zatvorene, osim očiju i ušiju onih koji su 
se izvukli iz sebe. (M III 837) 

O vi koji ljubite, iz atributa osobnosti se izbavite! 
Zaboravite sebe u viziji žive božanske Ljepote. (D 7850) 
Nisi vidio ništa doli sebe, okrećeš se i vrtiš u sebi. Starče, 
zašto si tako skvrčen? Postani bešćutan i izbavljen budi! 
(D 27435) 


O Ti čiji blijesak je rudnik svakog eliksira! O Ti čije 
Jastvo svakoga jastva je lampa! (D 36328) 

Svako ko privlači dobro ili zlo, sebi ga privlači - samo Ti 
privlačiš nas do Nas, 0 rijetko Voljeni! (D 35825) 


2. Postojanje i nepostojanje 


Da bi pronašao svoje istinsko Jastvo, čovjek mora segnuti ponad svog 
iluzornog ega. To putovanje Rumi opisuje tako što koristi nekoliko skupina 
pojmova, od kojih svaki zavrjeđuje našu pozornost. Možda je najšira i 
najtemeljnija skupina pojmova postojanja i nepostojanja na koje sam već 
ukazao u jednom drugom kontekstu. 

Zato što su pojave varljive, čovjek opaža svijet kao "postojanje", 
a sebe samog poima kao egzistenta među mirijadama drugih egzistenata. 
Međutim, samo Bog, zacijelo, postoji. Kada On smjesti naše postojanje 
tik do Svog Postojanja, mi izgledamo tako kao da smo potpuno izvedeni 
iz Njega, što će reći da mi ne posjedujemo bilo kakvo postojanje. Mi smo 
primili tračak svjetlosti Njegova Bića, i taj tračak će se uskoro vratiti natrag 
svome Izvoru. Prema tome, ono što se izvana javlja kao postojeće, zapravo 
je nepostojeće, a ono što se javlja kao nepostojeće, zacijelo jest Postojanje. 
Izvanjski paradoksalan zaključak je taj da, ukoliko čovjek želi postojanje, 
on ga mora tražiti u svom vlastitom nepostojanju. 


Motri svijet prividno nepostojeći, ali opstojeći u biti; 
a ovaj drugi svijet, prividno postojeći, ali bez stalnosti! 
(M 1795) 

Bog je učinio da se nepostojanje kao postojanje i podnoš- 
ljiva zbilja pojavljuje; učinio je da se Postojanje u ruhu 
nepostojanja osmjehuje. 

Skrio je More, a pjenu vidljivom učinio, skrio je Vjetar, a 
prah ti jasno pokazao. (M V 1026-27) 

Pošto se postojanje u nepostojanju ušatorava, dok u 
postojanju ničes prebiva, vatra je u dušu prosegnula i 
njeno postojanje ona je progutala. (D 807) 

Cijeli svijet je pogrešna staza vodila, jer ljudi se plaše 
nepostojanja, dok im je ono njihova krajnja sudbina. 
Gdje bismo trebali znanje tražiti? U odstupanju od 
znanja. Gdje bismo mir trebali tražiti? U odstupanju 
od mira. 

Gdje trebamo tražiti postojanje? Tamo gdje je od njega 
odustajanje. Gdje trebamo tražiti jabuku? U odustajanju 
od naših ruku. 

Samo Ti, Pomagaču najbolji, možeš oko preobraziti, 
koje vidi nepostojeće stvari, u oko koje može Postojanje 
vidjeti! 

Oko koje je iz nepostojanja izronilo vidi Suštinu postoja- 
nja kao nebivstvovano. (M VI 822-826) 

Islamska dogma drži da je Bog "stvorio svijet iz ništa." Sufije tvrde 
kako to ne može značiti da su stvari prije stvaranja svijeta bile nepostojeće 
u svakom pogledu. Jer Bog posjeduje znanje o svim stvarima odvijeka, tako 
da su stvari prije svoga stvaranja "postojale" unutar Božijeg znanja, mada 
ne i u svijetu. 

"Nepostojanje je strogo pjenušanje u iščekivanju da bude obdareno 
postojanjem. Nepostojeće stvari su nalik četverici ljudi koji sjede u redu 
ispred kralja. Svaki od njih čezne i očekuje da će mu kralj doznačiti neko 
mjesto kod sebe, a svaki je postiđen pred ostalima, jer njegovo očekivanje 
protuslovi njihovom." (F 206/215) 

Vidjeli smo da, ako uzmemo da "postojanje" označava "svijet", tad 
je "nepostojanje" stanje stvari "s Bogom". Ali, ako zapazimo da je svijet 
istinsko nepostojanje, tad su stvari s Bogom ono postojeće. Sa ovog stajališta 
motreno, sami Bog nije ni nepostojanje niti postojanje, nego je iznad toga, 
baš kao što je On iznad svih drugih dualnosti i suprotnosti. Međutim, Rumi 
još može ukazivati na Njega kao na "Postojanje", ali ja u tom kontekstu više 
volim prevoditi pojam svijeta kao "Bitak", kako bih stavio do znanja da taj 
pojam označava stanje ponad dualnosti nepostojanja i postojanja. 

Postojanje je radost i pijanstvo s Tobom, a uho neposto- 
janja u Tvojoj je vlasti - oboje su paraziti na Tvome 
Bitku, oboje su prepustili svoje htijenje Tvojoj prevlasti. 
(D 10754) 

Božija Prisutnost puna je milosti i nježnosti, i postojanje 
i nepostojanje s Njim su u ljubavi. (M 1 2445) 

Kraljevo Prijestolje je izvan postojanja i nepostojanja. 
Ono počiva stotinu tisuća godina ponad svjedočenja i 
osporavanja. (D 5049) 

Nepostojanje je radionica Božija, u kojoj On tvori stvari i postojanjem 
ih dariva. Čeznemo li za postojanjem, apsurdno je da za njim tragamo ovdje 
među već postojećim stvarima. Moramo to tražiti tamo kod Njega. Da bi 
predstavio ta pitanja, Rumi pokazuje da ko god za bilo čim traga, on traga 
za nepostojećom stvari, to jest nepostojeće je u suodnosu s njim. 


Želiš li biti siguran od štete, sklopi oči svoje pred onim 
što ih prvo privuče i svrhu promotri. 

Zapazi da sve nepostojeće su stvari, zapravo, ono 
opstojeće! Uoči da sve opstojeće kukavno je! 

U svakom slučaju da zapaziš, hoću, kako svako ko um 
posjeduje za nepostojećim traga i danju i noću. 
Proseći, oni tragaju za dobrotom koja to nije; u duća- 
nima oni prođu traže koja to nije. 

Na poljima oni urod traže koji to nije; u gajevima oni 
palmu traže koja to nije. 

U školama oni znanje traže koje to nije; u manastirima 
oni strpljenje traže koje to nije. 

Opstojeće stvari su za sobom ostavili, za nepostojećim 
stvarima oni su tragači i robovi, 

jer rudnik i riznica Božija nisu drugo doli nepostojanje, 
koje ulazi u očitovanje. (M VI 1360-67) 

Apsolutno Biće djeluje u nepostojanju — a nepostojanje 
šta predstavlja drugo ako ne Tvorca postojanja radnju? 
Dali iko piše na papiru ispisanom? Sadi li iko mladarak 
na mjestu već zasađenom? 

Ne, već traži papir prazan od pisanja, a sjemenku 
zasađuje tamo gdje ne bješe sađenja. 

Budi, brate, mjestom nesijanim, budi bijelim papirom 
perom nediranim! (M V 1960-63) 

Od postojanja se nepostojanju vrati! Za Gospodom 
tragaš, a Njemu pripadaš ti! 

Od nepostojanja ne bježi, jer mjesto je prihoda! 
Postojanje je, manje-više, mjesto rashoda. 

Radionica Božija nepostojanje je, sve što je izvan nje, 
potpuno bezvrijedno je. (M II 688-690) 

Tvorac je skriven u radionici — ondje ulazi, i licem u lice 
s Njim se ondje susretni! 

Rad je nad Tvorcem izatkao veo, bez tog rada niko Ga 
nije vidio. 

Radionica je Tvorčevo stanište — oni na polju za Njim 
ne haju. 

Stoga uđi u radionicu tu, to jest u nepostojanje, tako da 
vidjeti možeš i Tvorca i tvorenje! (M II 759-762) 

Sreća potpuno u nepostojanju počiva, ali luđak za njom 
u postojanju traga. (D 29146) 

Nema odmorišta doli Nepostojanja Pustoši, jer postoja- 
nje nema nikakve vjernosti. (D 29440) 

Plaši se postojanja u kojem sada si ti! Tvoja uobrazilja je 
ničes, a i ti sam potpuno ništa si. 

Jedno ništa s drugim je u ljubavi, vječna ničes zamku je 
postavila ničesi. 

Ove paslike kada iščeznu, tvoja uobrazilja će prispjeti 
punom razboru. (M VI 1447-49) 

Ovaj svijet je, nesumnjivo, postojanja krma žalosti. 
Naše počivalište je nepostojanje, stoga idi! (D 34832) 
Čak da posjeduješ dvije stotine života, nepostojanjem 
u Njegovu Biću postani — zacijelo je prikladno biti 
nepostojanjem Bića tog radi! (D 7919) 

Ljudi Puta su za lijekom tragali, ali za cijeli svoj život 
nisu ga pronašli. 

U vatri Ljubavi oni su se k'o željezo, bakar i granit 
stisnuli. 

Poput Ljudi oni su se potpuno u Okean utopili. (D 
24929-31) 

Šta ja znam da li opstojim, ne opstojim li? Ali, ono što 
odveć dobro znam: kada jesam, ja nisam; kada nisam, 
ja jesam, Voljeni! (D 15017) 

Putujući pjesniče, u nepostojanje povedi nas! Jer 
postojanje je drumski razbojnik, pošto zastrašuje, a sve 
što straši ne predstavlja blaženi čas. 

Ah, postojanje postavi zamku  egzistentima! Jer duša 
želi da nikad ne uđe u postojanje, i da nikad ne bude 
rođena iz nepostojanja... 

Nepostojanje je okean, mi ribe, a postojanje je mreža 
ribarska - kako može onaj što u mrežu je upao 
poznavati okus okeana? (D 7704-05, 07) 

Bliskost Bogu nije uspeti se ili se dolje spustiti — bliskost s 
Njim znači iz tamnice postojanja uteći. 

Da nepostojanje može biti gore il! dolje, kako može 
misliti neko? Nepostojanje nije ni odmah, ni kasnije, 
niti daleko. 

Radionica i riznica Božija su u nepostojanju; ti postoja- 
njem zavaran si, pa kako bi išta o nepostojanju mogao 
znati ti? (M III 4514-16) 


3. Utrnuće i ponovno opstajanje 


Baš kao što Rumi često govori o riznicama koje počivaju u nepostojanju, 
on jednako tako upotrebljava onaj čuveni pojam iz klasičnog sufizma, 
pojam "poništenja" (fana'), pojam koji se često koristi zajedno sa svojim 
suodnosnim pojmom "ponovnog opstajanja" (baga'). Čovjekovo postojanje 
ili jastvo ili osobnost — zovite to kako hoćete — mora biti poništeno kako 
bi on mogao dosegnuti svoje istinsko jastvo, koje jest njegovo postojanje i 
"opstajanje" u Bogu. Sve čovjekove karakterne crte i navade, sve što pripada 
njegovoj pojedinačnoj egzistenciji, mora postati potpuno obezvrijeđeno 
i "potrveno" (mahw). Zatim će mu Bog vratiti natrag njegove karakterne 
odlike i sve pozitivno što je on ikada posjedovao. Ali će čovjek na toj razini 
znati svjesno i zbiljski — ne samo teorijski — sa istinom i kroz duhovno 

ozbiljenje, da sve ono što on jest apsolutno se izvodi iz Boga. On nije ništa 
drugo doli tračak Božijih atributa koji očituju Skrivenu Riznicu. 


Niko neće pronaći do Vrta Veličajnosti put, sve dok ne 
bude utrnut. (M VI 232) 

Ti si svoja vlastita sjena - u zracima Sunca iščezni! 
Koliko ćeš gledati u svoju sjenu? Pogledaj pravac 
Njegove Svjetlosti! (D 20395) 

Samo je u svojstvu savršen onaj ko je postao molitvom 
utrnuća — u krugu Jedinosti neće naći prostora koliko 
jedna dlačica. (D 27470) 


Dok nas čekaš, traži nas blizu Voljenoga, jer mi smo 
ishlapili iz naše kože, ali smo se pokazali tik do Njega. 
(D 15707) 

Uđi u vrt iščeznuća i pogledaj: iza perivoja rajskog rajski 
perivoj u duši tvog opstajanja vlastitog. (D 4047) 
Atributi Njegovi su moje atribute potrali; čistotu i 
atribute moje On je darovao mi. (D 8484) 

Šta je bijedni bakar kada eliksir kucne na vrata, ne bi li 
se trebao osloboditi svoje bakrenosti atributom zlata? 
Šta je bijedni komadić drveta kad padne na vrelo ugljevlje, 
ne bi li se trebao preobraziti u iskričavo plamenje? 

Svi umovi i znanosti su nebesko sazviježđe, ali si Ti 
sunce svijeta koje dere njihove velove. 

Svijet je snijeg i led, a Ti vreli ljetni dan — ni traga od njih 
ne ostaje, Kralju, kad Ti pokažeš trag. 

Ko sam ja - kaži mi — ubogi ja, da bih opstao blizu 
Tebe? Tvoj pogled me poništava, i stotine poput mene. 
(D 32701-06) 


Nema derviša u svijetu', neko tamo kaza; akoli derviš, 
ipak, postoji, taj derviš je ništica!' 

On postoji kroz opstojnost svoje vlastite biti, ali su 
atribute njegove potrli atributi Njegovi. 

Nalik plamenu svjetiljke u sunčevoj blizini — ali, kada 
razmisliš bolje, ne postoji svjetiljka: 

Bit svjetiljke postoji, jer ako staviš pamuk na plamen, 
plamen ga u puh pretvori. 

Ali plamen ne postoji; on ti ne daje svjetlo nikakvo 
— sunce ga je sasvim potrlo. (M III 3669-73) 

Jednog jutra voljena svome voljenom, da ga iskuša, reče: 
Ah, voljeni, pitam se, mene il' sebe voliš li više? 

Čovječe tuge, istinu reci mi? "Bio sam toliko usahno 
u tebi', uzvrati voljeni, (da su mi tobom i glava i peta 
nasićeni. 

Od mog postojanja samo još ime postoji. U mom posto- 
janju, o slatka, postojiš samo ti. 

Ko sirće ispio me okean medeni." 

Obični kamen pretvoren je na isti način u prepun 
sunčevih svojstava savršen rubin. 

Ne ostaje u njemu slika tog kamena — prepuna sprijeda i 
straga sunčevog odsjaja. 

To sama ljubav bude li, tad se ljubav prema suncu, 
mladiću, ne može skriti! 

To ljubav sunca prema suštastvu svoje duše bude li, to 
će tad, nesumnjivo, samozaljubljenost biti! (M V 2020- 
28) 

Još jednom smo svoje srce, um i dušu iza sebe ostavili. 
Prijatelj je stao u sredinu, a mi smo iščezli. 

Okrenuli smo se od iščeznuća i u opstojanje se utkali; 
pronašli smo Onog bez traga, i sve tragove odbacili. 
Miješajući blato iz okeana i maglu iz devet sfera, 
odbacili smo Vrijeme, zemlju i nebesa. 

Gle, pijanci su stigli! Raščisti put! — Ne, rekoh, loše je to, 
jer već smo se izbavili od puta i putnika, nipošto! 

Duša ognja digla je glavu iz zemlje tjelesne; srce je 
zakliktalo i, nalik klicanju, mi uspravili smo se. 
Govorimo manje jer, ako govorimo, shvaćamo malo. Još 
vina sipaj, jer društvo naše u redove samoporicatelja je 
palo! 

Postojanje je za žene — nepostojanje je podvig muški. 
Neka je hvala Bogu, jer smo uskrsli u nepostojanju kao 
prvaci! (D 1601) 

4. Posvjedočenje i poricanje: shahadah 


Rumi, poput mnogih drugih sufija, vidi jasan izražaj onog načela koje 
potcrtava iščeznuće i opstajanje u temeljnom svjedočanstvu vjere u islamu 
— shahadah: Nema boga doli Boga. Ovo svjedočanstvo vjere se sastoji iz dva 
dijela. Prvi dio: "nema boga" (la ilaha) poznat je kao "poricanje" (nafy), dok 
je drugi dio: "doli Boga" (illa-llah) posvjedočenje (ithbat). Prva shahadah 
poriče svijet, potom posvjedočuje opstojnost Božiju. Ona označava to da 
ništa nije zbiljsko doli Zbilja. Sve što vidimo ili zamišljamo kao zbiljsko, 
zapravo, predstavlja lažnu stvarnost, lažno božanstvo; a ponad svih tih 
stvari i svih vizija i umišljaja nalazi se istinska Zbilja, Jedini Bog. Nema Boga 
osim Njega! Sve će, osim Njega, propasti! (Kur'an, XXVIII, 88). 

Kada se shahadah primijeni na ljudsku jedinku, tad ona označava to 
da "Nema jastva doli Jastva." Pošto čovjek ne vidi stvari kakve one jesu, 
on umišlja kako je njegov vlastiti ego zbiljan i kako ništa drugo ne počiva 
ponad njega. Čak i kada prizna postojanje Božije, on još živi i djeluje tako 
kao da je on navlastito stvaran, a da je Bog iluzija. Stoga, on potrebuje 
duhovni put koji uključuje duhovno ozbiljenje i postignuće iščeznuća i 
opstajanja, ili poricanja i posvjedočenja: čovjekov iluzorni ego mora biti 
poništen kako bi njegovo istinsko Jastvo moglo biti posvjedočeno i kako bi 
on mogao opstojati s Bogom. 

Shahadah, s jedne strane, označava to da "Ništa istinski ne postoji doli 
Bog." Sve se to pokazuje kao nešto "drugo doli On" (ghayr), kao nepostojanje 
po sebi, bilo da ono počiva napolju, u svijetu, ili unutra, u nama samima. 
Ali sve su forme očitovanja značenja, sva pjena se izvodi iz Mora. Tako, 
s druge strane, shahadah također znači da "Sve što postoji je Bog." Jer 
"nema zbilje doli Zbilje" i sve što se može nazvati stvarnošću — to jest svaka 
pojedina stvar — u krajnjemu nije drugo doli Zbilja, jer ne mogu postojati 
dvije potpuno neovisne zbilje, budući da bi to značilo da postoje dva boga. 

Motreći stvari kakve jesu, čovjek mora kombinirati dvije vrste 
motrenja koje su sadržane u onoj shahadah. On mora poricati svijet i sebe 
kao dvije odvojene egzistencije, a potom ih obje posvjedočiti u smislu 
očitovanja Božijeg Bitka. Međutim, teorijska kombinacija ovih dviju vrsta 
motrenja uključuje "nasljedovanje". Ono se ne izvodi iz izravnog duhovnog 
viđenja načina na koji stvari postoje. Čovjek neće nužno izvući duhovnu 
korist iz pukog teorijskog znanja sve dok ne stupi na Put s ciljem poništenja 
sebe i zadobivanja opstajanja u Bogu. 

Mislili smo da posvjedočenje je poricanje, naše oko je 
vidjelo stvari nepostojane. 

Ono oko koje se pokazalo dremljivo — kako bi moglo 
biti drugo doli uobrazilja i nepostojanje vidljivo? (M 
V 1032-33) 

Ovaj svijet je poricanje, stoga posvjedočenju teži; tvoja 
forma je ništenje, do svog značenja seži! (M 1 2241) 
Koliko se stijeg ovoga svijeta leluja, toliko oko tvoje vidi 
stijeg, a vjetar prepoznaje duša tvoja. 

Onaj ko i nesposobnost vjetra znade, promatra sve osim 
Prisuća samog Boga, kao da ga ne imade. (D 6457-58) 
Sve osim lica Njegova prolazi; pošto ne postojiš u licu 
Njegovu, postojanje i ne traži: 

"Sve stvari prolaze, to onog ko iščeznu u licu Našemu 
više ne brine. 

Jer on je u onom doli Bog, ponad onoga: nema boga se 
uzdig'o; ko god je još uvijek u onom doli, taj još nije 
iščezo." (M 1 3052-54) 

Nema boga, on reče, doli Boga, potom kaza: ništa doli 
Bog i Jedinost tako se ne pokaza. 

Gdje je tvog tijela postojanje da se uništi, da se potom 
tvoja duša visoko uzvisi 

- pošto se tvoje iščeznuće upotpuni, ti se u onom doli 
Božija Jedinost nastani. (D 25845) 

Dušo, dođi i posvjedoči! Tijelo, odlazi i poreci! O ti, 
nema boga, na vješala me vodi, ka onom doli Boga ti me 
privodi! (D 35824) 

Raduj se s Njim, a ne sa "drugim": On je proljeće, sve 
drugo su veljače. 

Sve drugo doli Bog vodi u stranputicu, stoga nek ti On 
čini prijestolje, kraljevstvo i krunicu. (M III 507-508) 


Sve svrhe svijeta različite su, ali sve one, ipak, jedno su. 
Znaj da onaj ko se jada kako Voljenog nema, dok za 
njime traga, u srcu svom svoj grob sprema. 

Tragao sam diljem svijeta za "drugim" i pouzdanje 
stekoh: 'Ne postoji ništa drugo', sam sebi rekoh. 

Svi kupci su jedan kupac, a bazar je samo jedan čamac. 
Onaj ko je vidio prirodne vrtove — tome se otkrilo da vrt 
nema nikakve trnove. 

Kad napunih vodom zdjelu od leda, ona se raspade 
— nikakva traga od nje više ne ostade. 

Svijet je cjelina nedjeljiva, harfa svijeta samo jednu 
strunu ima. (D 34969-75) 


5. Smrt i ponovno rađanje 


Najuobičajenija slika koju Rumi koristi dok govori o iščeznuću i poništenju 
ega jest slika smrti. On često citira Poslanikov savjet: "Umri prije negoli 
umreš!" A veoma voli ukazivati i na stih čuvenog sufijskog mučenika 
Hallaja: "Ubijte me, vjerni prijatelji moji! Jer u mome ubojstvu je život moj 
— moja smrt je u mom životu, a moj život je u mojoj smrti." 


Tajna onog "Umri prije negoli umreš" ova je: što dolazi 
nakon smrti, plijen je. 

Doli smrti, drugo sve, nimalo ne služi Bogu, tvorče 
opsjene! (M VI 3837-38) 

Poput zrna koje mre i postaje tisućom klasova, kroz 
darežljivost Božiju ja, kada umrem, pretvaram se u 
stotinu tisuća. (D 18026) 


Nek' umrem, ako mi On smrt podari! Ta smrt je bolja od 
daha mladosti. (D 29277) 

Na površinu iznosi truplo voda okeana, ali ako je čovjek 
živ, kako može uteći njegovim dubinama? 

Kada umreš u ljudskim odlikama, Okean Tajanstava će 
te uznijeti na mjesto uzdizanja. (M 1 2842-43) 

Ovaj "moj i vaš ego" su ljestve kojim se svi ljudi uspinju 
— na kraju, svi se oni s njih nužno stropoštaju. 

Ko god se više uzdiže, veća će luda postati, jer će mu se 
kosti gore smrviti. 

Ja govorim o onom izvedenom, ali, evo načela: smatrati 
se uzvišenim je kao uzeti Boga za partnera. 

Sve dok ne umreš i ne oživiš kroz Njega, ti si pobunjenik 
koji traži kraljevstvo partnerstva svoga. 

Kada oživiš kroz Njega, ti si zacijelo On. To je Jedinstvo 
potpuno. Zar da partnerstvo bude to? (M IV 2763-67) 
Evlija je umro za sebe i postao živi kroz Gospodara; zato 
i jesu tajanstva Božija na njegovim usnama. 

Kad tijelo umre u samodisciplini, život je to; tjelesno 
trpljenje je duši pod nogama tlo. (M III 3364-65) 

Poput nasmiješene ruže klonuli smo na peteljci, dušu 
smo svoju predali Kralju, koji dušu obdari. 

Čovjek se ponovo iz utrobe Radionice rađa; bio je to 
drugi put da nas naša majka, ovaj svijet, porađa. 

Ti nas još ne vidiš, ugrušče mali! Samo onaj ko je 
nanovo rođen vidi gdje smo pali. (D 35495-97) 

Mada majka trpi bol rađanja, zametak prekida život 
svog tamnovanja. 

Žena jauče na porodu: "Gdje je utočenje?" A čedo se 
smiješi: "Stiglo je spasenje!" (M III 3560-61) 

Majko, svoje rođenje od tebe kao smrt sam vidio! Veoma 
sam bio prepadnut da te ne bih izgubio! 

Potom sam rođen i izbavljen iz tjeskobnog sužnjevanja, 
ušao u svijet slatkoga zraka i divnog bojadisanja. (M I 
791-792) 


Moraš biti živ u Ljubavi, jer mrtvačevo je nikakvo 
činjenje. Ko je živi? Onaj kome ljubav dariva rođenje. 
(D 8824) 

On je, zapravo, Tvorac svih učinaka, ali Ljudi Puti ne 
vide ništa više doli drugorazrednih uzroka. 

Jezgra koja ne utekne svojim ljuskama ne umiče ljekari- 
ma i bolestima. 

Kada se čovjek po drugi put rađa, svoje stopalo meće na 
glavu drugorednih uzroka. (M III 3574-76) 


Mrtav si, a tvoje motrenje se okreće svijetu duše. Kada 
iznova oživiš, već si spoznao kako življaše. 

Ko god umire i iznova se vraća - poput poslanika 
Idrisa? — taj daje naputak melekima i posjeduje znanje o 
nevidljivim stvarima. 

Dođi, reci mi kojim putem si napustio svijet. I, zaista, 
kojim putem si došao? Jer, zacijelo, taj put je zastrt. (D 
5235-37) 

Umro sam i kroz tebe iznova život zadobio. Potom sam 
po drugi put ovaj svijet vidio. (D 16262) 

Šta je to mjesto za "mene"? Umro sam pod stopalom 
Ljubavi Njegove. Ne, krivo sam rekao: onaj koji je kroz 
Njega oživio, nikada umrijeti ne može. (D 224335) 
Mada si samo jedna duša bio, u stotine te smrt pretvara 
kada te vječna Ljubav razara. (D 36332) 

Umirao sam i umirao, potom me je Tvoj dah oživljavao. 
Kada bih u Tebi morao još stotinu puta umrijeti, opet 
bih na isti način umirao. 

Bijah razasut poput praha, a potom bijah u sabranosti, 
kako bih mogao umrijeti u rasutosti prije Tvoje Sabra- 
nosti? 

Kao dijete koje umire na svoje majke prsima, ja ću 
umrijeti na svemilosne Milosti i Dobrote grudima. 
Kakva je to priča? Kako zaljubljeni ikada može umrijeti? 
Bio bi to pravi apsurd — u vodi života ne živjeti. (D 17166- 
69) 

Voda života svaku dušu obnavlja, ali Ti si vode života 
Voda. 

Svakog trena Ti mi darivaš dar smrti i proživljenosti 
— tako ja vidjeh nadzirući moć Tvoje Darežljivosti. (M 
V 4222-23) 

Umirao sam stotinu puta, Voljeni, i ovo sam iskušao: 
kad god je Tvoj miomiris došao, ja sam se na životu 
održao. 

Stotinu sam puta svoju dušu predavao, i s nogu padao; 
ponovo sam se rađao, kad god sam Tvoj zov dočuo. (D 
17697-98) 

Kravu svoga ega, što prije možeš, zakolji, kako bi tvoja 
skrivena duša prispjela životu i svijesti! (M II 1446) 

Sve to umiranje nije smrt forme, jer ovo tijelo nije drugo 
doli instrument duše. 

Krv uvelike nedozrela čovjeka zacijelo je izvanjski 
prolita, dok se njegov živi ego na drugu stranu odskita. 
Ovaj instrument je skršen, ali je hajduk ostao; ego se 
zadržao na životu, ali se život jahalice njegove iz nje 
izlio. 

Njegov konj je ubijen prije negoli je Put prešao; on je 
samo nezreo, ružan i mahnit ostao. 

Kad bi svak bio mučenik ko je svoju krv lio, i zaklani bi 
nevjernik kao Abu Sa'id} svetac bio. 

Ah, postoje mnoga mučenička ega koja su u ovom svijetu 
umrla, ali okolo tumaraju kao da su živa. 

Hajdučka duša umire, ali njen mač u ruci ratnika ostaje. 
Mač je uvijek isti, ali čovjek nije - forma u njemu 
pometnju sije. 

Kada se ego preobražava, mač -— tijelo — u ruci se dobro- 
stivog majstorstva Gospodnjeg zadržava. (M V 3821-29) 
Zato što Ti uzimaš dušu, umiranje je poput šećera 
- umiranje u Tebi daleko je slađe od slatka života... 
Gurni ustranu svoje tijelo i duša postani! Igraj u tom 
svijetu! Makar je sada umiranje nemir i pometnja, iz 
svijeta ne bježi... 

Zašto bismo ostavili dušu? Istinsku dušu pronalazimo 
kada dušu predajemo. Zašto bismo duh napustili? 
Umiranjem duh od zlata zadobivamo! 

Kad jednom budeš izbavljen iz ove krletke, tvoje prebi- 
valište biće vrt ruža. Kad jednom bude slomljena ljuska, 
umiranje će biti poput bisera. 

Kad te Bog pozove i povuče te Sebi, taj hod je poput raja, a 
umiranje je poput nebesnog jezera. (D 21472, 75, 77-9) 
Šta znači biti blizu ljubavi? Samo se od srčane požude 
razdvojiti. 

Postati krv, svoju vlastitu krv zatomiti, i sa psima pred 
vratima vjernosti bdjeti. 

Zaljubljeni sebe žrtvuje — za njega smrt i udaljavanje su 
isto što i čekanje. 

Na svom putu, muslimanu, sigurnošću se zaštiti, i ustra- 
javaj u svojoj pobožnosti. 

Za ove mučenike nema strpljenja bez smrti — oni su 
svojim vlastitim iščeznućem u ljubavi. 

Bježi ako želiš od tuge i sudbine — njihov strah je življenje 
bez tuge. 

U preporučene dane i za vrijeme Ašure posti — jer na 
Kerbelu?" ne možeš ići. (D 2102) 


6. Siromaštvo, sufizam i dervištvo 


U sklopu perzijskih i arapskih sufijskih spisa riječ "siromaštvo" (fagr, 
darwisht) je sinonimna sa sufizmom, a "siromašan čovjek" (fagir, darwish) 
je sufija. Drugim riječima, derviš ili fagir je onaj ko je stupio na duhovnu 
stazu pod vođstvom šejha. Ove dvije riječi su u Rumijevim djelima 
sinonimne sa riječju "evlija", iako on, katkada, posebice u kazivanjima u 
Mesneviji, riječ derviš koristi s obzirom na one koji lažno tvrde da su sufije. 
Njegova upotreba riječi "sufija" je slična, dok pojam "kalander" (galandar) 
obično označava sufiju koji je dosegnuo najviši stupanj iščeznuća. On, poput 
mističnog salamandera, ulazi i izlazi iz vatre ne trpeći posljedice: poništen 
plamenjem vatre, on je polučio opstajanje. 

Rumi često upotrebljava pojam "siromaštva" u kontekstu koji pokazuje 
daje taj pojam sinoniman sa pojmom "iščeznuća/poništenja" i "nepostojanja". 
Derviš je onaj koji je "siromašan", jer on ne posjeduje ništa "svoje vlastito". 
On je potpuno bez osobnosti. Istinski "siromah" je, zacijelo, najbogatiji od 
svih ljudi, jer, osobno ne opstojeći, on opstaje kroz Jastvo. To je, uostalom, i 
ono značenje Poslanikovog pravorijeka: "Siromaštvo je moj ponos." 

Rumi na sličan način prepoznaje dobro poznato izvođenje riječi 
"sufija" iz korijena riječi "vuna" (suf). Doslovce, "sufija" označava "čovjeka 
koji nosi vunenu odjeću", ukazujući na rane isposničke prakse nekih evlija. 
Ali, Rumi smatra da se ovaj simbolizam izvodi iz korijena riječi "čistota" 
(safa), jer sufija je onaj koji se očistio od svog vlastitog jastva. 


Od svih različitih vrsta znanja na dan smrti samo znanje 
o siromaštvu će opskrbu za put priuštiti. (M 1 2834) 


"Ko god čezne sjediti s Bogom, neka sjedi sa ljudima sufizma. Sva 
ova znanja su igre i pustopoljina nečijeg života u usporedbi sa duhovnim 
stanjima fakira. Život na ovom svijetu je samo igra i zabava! (Kur'an XLVII, 
36) 

Na putu siromaštva dosežeš sve svoje želje. Šta god možeš poželjeti, 
to ćeš polučiti na taj način — bilo da je riječ o poražavanju vojski, 
pobjeđivanju neprijatelja, porobljavanju kraljevstava, podjarmljivanju 
naroda, nadmašivanju svojih suvremenika, profinjenom govoru, lijepom 
izražavanju ili bilo čemu tome sličnom. Kada izabereš put siromaštva, 
dosegnut ćeš sve ove stvari. Nije niko nikada stupio na ovaj put, a onda 
se požalio — nasuprot drugim putevima. Ko je god stupio na ovaj put i ko 
ustrajava na njemu — neka zna da jedan od stotinu tisuća doseže svoj cilj, i to 
ne tako da je njegovo srce radosno i da stječe počinak... 

Ali, kada uđeš u svijet siromaštva i upražnjavaš ga, Bog te obdaruje 
kraljevstvima i svjetovima koje nisi nikada zamišljao. Budeš posramljen 
zbog onog za čim si žudio i šta si odjednom želio. Kažeš: 'Ah! Počašćen 
postojanjem nečeg poput ovog, kako sam mogao juriti za sitnicama?" (F 
145-46/154) 


Kada bilo ko u ova dva svijeta stekne srce čisto, taj uviđa 
da svrha onog Da, u odgovoru na pitanje Nisam li Ja vaš 
Gospodar", bilo je siromaštvo. 
Svijet od praha je poput malog brda, siromaštvo je 
riznica u njemu skrivena; radost djeteta je da igra i 
razmeće se na brdima. (D 26345-46) 
Siromaštvo nije zbog patnje. Ne stoga. Ono je tu jer 
nema ničeg drugog doli Boga. (M II 3497) 
Siromaštvo je nadmašilo sve i izmijenilo mnogo postaja! 
Siromaštvo otključava vrata — plemenita li ključa! 
Onaj ko za senzualnošću čezne uprljan je, a ko za 
umnošću žudi očišćen je 

— ali je siromaštvo s druge strane prljavštine i čistote 
svoj čador podiglo. 
Sva srca Božijih zaljubljenika drže siromaštvo u kružnici: 
siromaštvo je šejh šejhova, a sva srca su njegovi učenici. 
(D 9326-28) 
Kada iščeznuće ukrasi čovjeka zbog siromaštva njegova, 
on bez sjene postane, poput Muhammeda. 
Iščeznuće je bilo ukras onoga ko povika: "Siromaštvo 
je moja dika." Poput plamena svijeće, on je bez ikakve 
sjene... 

Kada svijeća bude u plamenu potpuno iščezla, nećeš 
vidjeti traga ni od nje niti od plamena. (M V 672-673) 
Duša fakira kruži oko iščeznuća kao gvožđe oko magne- 
ta. 

Jer je iščeznuće postojanje u njegovu pogledu: on je sprao 
sljepoću i falinku sa svojih očiju. (D 2948-49) 

Zato odrubi glavu, ratniče, svome egu! Budi bez ega i 
iščeznut, nalik dervišu! 

Kada budeš bez ega, siguran si u ono, ma šta radio, jer 
nisi ti bacio kada si bacio, već je Bog bacio. (VIII 17) (M 
VI 1522-23) 

Pošto je nepostojanje stadij najviši, stoga su sve druge 
nadmašili derviši. (M VI 1471) 

Svaka duša koja bježi od nepostojanja i siromaštva, 
nesreća je koja bježi od sreće i blaženstva. 

Bez iščeznuća niko nije obdaren dobrotom iz Nepostoja- 
nja zdjele. Potakni izmirenje između mene i iščeznuća, 
voljeni Bože! 

Jer životni vijek koji imaš sudio je tvoje postojanje. 
Jednom ćeš morati temeljito iskušati i nepostojanje! 
Divota i fanfare siromaštva i iščeznuća nisu isprazno 
hvastanje: gdje god da ima dima, ondje ima i vatre. (D 
9018-19, 25-26) 

Liječnik, siromaštvo tražili su i čulo srca moga pronašli. 
Ono im je šapnulo: "Raznesite radosnu vijest. Od trpnje 
postojanja ste izbavljeni." (D 32852) 


PR 


"Feniks'?, "alhemija", "stanje Kalandera" — to su Ka- 
landera atributi, ali je on potpuno slobodan od sviju 
njih. 

Kažeš: 'Ja sam Kalander", ali srce to prihvatiti ne smije; 
Kalander stvoren nije. (D 31948-49) 

Ukratko, ljudska priroda ne obuhvaća Kalandera — on 
je potpuna vizija, a vizija je okrenuta ka tišini govora 
srčana! (D 14133) 

Svako trpi srčanu bol drugorednih uzroka, ali su zaljublje- 
nici segnuli ponad uzroka, poput kalandera. (D 6990) 

O srce, put onih koji se poništavaju je opstojanje u 
opstojanju! O srce, Kalender je, nesumnjivo, pouzdanost 
u pouzdanju! (D 14148) 

Ljudi uvrću svoje rukave u apsolutno poništenje, pra- 
zneći svoje halje od laži i istine. 

Kako bi neograničeni čovjek svoje ruke dušom uprljati 
mogao? Nakon svega, prijatelju, odakle je Kalander 
krenuo? 

Putnik je Kalanderu predstavio svoju dušu oslobođenu. 
Kalander mu je u uho šapnuo: "Ti bi trebao preći na 
drugu stranu. 

Sve dok izgaraš na ovoj strani u plamenju svoje ljubavi, 
ti si još ograničen, jer te salijeću nemiri." (D 29484-87) 
Tajna salamandera neće dopustiti da ga vatra sprži 
- Kalander ima dušu rjeđu od te; o tome govor drži! (D 
23004) 

O gnostiče koji poznaješ tajanstvo Znanoga, o Čisti 
čovječe koji si poprimio odlike Kalandera! 

Voda okeana do gležnjeva ti je dosegla — ti usred vatre 
posjeduješ prirodu salamandera! (D 31667-68) 

Oni kojima siromaštvo glavu odrubi stotinu puta su 
iščezliji od onih koji su jednostavno umrli. 

Mrtvac je iščezao u jednom smislu kroz gubitak života, 
ali su sufije iščezli u stotine smislova. 

Smrt je jedno usmrćenje, ali je ovo tri stotine tisuća 
usmrćenja, od kojih svako prima cijenu krvi mimo 
računa. (M VI 1537-39) 


Jesi li čuo kako je Hidr prelomio daske broda, kako bi ga 
spasio od ruku tirana? (Kur'an XVIII 72, 80) 

Hidr je Ljubav tvoga vremena: slomljen i čist na dnu, 
kao talog, počiva sufija. (D 4315-16) 

Sufija je onaj koji čistotu traži, a ne onaj koji vuneni 
plašt nosi, krpi ga i sodomiju čini. 

U ovih prezrenih ljudi očima, "sufizam" nije drugo doli 
krpanje i sodomija. (M V 363-364) 

U samostanu univerzuma, u rasadniku ovoga svijeta, ja 
sam sufija čista srca, a ne vuneni sufija. (D 34965) 
Siromaštvo, kojeg smatraš sramotom, na svijetu budu- 
ćem urodit će ponosom. (D 10319) 


Fakirovo siromaštvo načinili su njegovim ponosom 
Tvoje darivanje i dobrota — smrt više nema nikakva 
upliva na njegov način života. (D 26301) 

Strpljenje je čekalo jer je vidjelo Tvoju zahvalnost slatku, 
siromaštvo ima ponos, jer mu Ti darivaš baštinu bogatu. 
(D 31989) 

Derviši su kraljevi, svi su u pijanstvu samozatajni. 
Mada načinjeni od praha, ipak su šahovi i sultani. (D 
6078) 

Kako su oni "derviši"? Za svakoga je kraljevska riznica, 
kraljevi pred njima stoje posramljenih lica. 

S Tobom oni su derviši, ali su sa drugima sultani — jer Ti 
im kraljevstvo i krunu podari. 

Mjesec je pred Suncem derviš, ali među zvijezdama jaše 
kao kralj. (D 28559-61) 

Ti si rana i zavoju Kalanderovu srcu i duši - o Apsolutna 
Svjetlosti, rana i zavoj siromaštva, o Apsolutna svjetlosti, 
Ti si! (D 29706). 

Dobro došla, o Dušo Samostojna, pobjednički Kralju, 
Dušo-Darovatelju svakog sjedinjenja i Sunce svakog 
kraljevstva! 

Ovaj i onaj svijet su robovi Tvome Nalogu — ako ih Ti ne 
želiš, razori ih —- neka drugi postanu. 

Obasjaj, zrako sunca, siromaštva postojanje! Oslobodi 
nas od nade u Raj i straha od vatre! 

Oslobodi ponosne ljude siromaštva od srama njihovih 
duša! Razori sve ove slikarije i slike poradi Slikara — 
Tog Prvaka koji je prolio krv stotinama tisuća! Sa žarom 
vječnog blaženstva u žeravici izgaraju im srca! 

Niko neće ova tajanstva Tvoje naklonosti razumjeti, 
osim onog koji iz duhovnog pregnuća, bez postojanja, 
poništen siromaštvom, dolazi. (D 11234-39) 

7. "Ja sam Bog" 


Samo onda kada je čovjekov ego istinski poništen i iščezao, čovjek 
može strogo kazati "ja". Ali, on tada to ne govori, jer njegovi atributi su 
zamijenjeni Božijim atributima. Na tom stadiju opstajanja u Bogu čovjek 
istinski "nosi Istinu" i postaje Božiji namjesnik na Zemlj, puno i trijezno 
očitovanje Njegova Bitka. No, kada čovjek kaže "ja" prije dosezanja tog 
stadija, on time posvjedočuje postojanje svog vlastitog ega. Čak i ako je 
vjernik, on time veli: "Ja postojim i Bog postoji" Ali to protuslovi onoj 
shahadah, koja svjedoči da "ne postoji zbilja doli Zbilja." Pošto je "jastvo" 
zbilja, tad je čovjekovo "jastvo" nezbiljsko. Zapravo, "ne postoji ja doli Ja." 
Ali, sada to nije više čovjekovo "ja", to je Božije "Ja". Sve dok čovjekov ego i 
osobnost postoje, on je nevjernik i idolopoklonik, jer on nastavlja svjedočiti 
— u praksi, ako ne u teoriji — da postoje dva zbiljska egzistenta, dvoje "Ja". 

Uz Boga dvoje "Ja" ne nalazi prostora. Ti kažeš "Ja" i On kaže "Ja". Ili 
ti umireš pred Njim, ili neka On umre pred tobom; potom dualnost neće 
ostati. Ali je nemoguće da On umre, bilo subjektivno ili objektivno, jer je 
On Živi Bog, Onaj Koji ne umire (XXV 58). On posjeduje takvu Plemenitost 
da, kada bi to bilo moguće, On bi umro za tebe kako bi dualnost iščezla. 
Ali, pošto je Njemu nemoguće da umre, tad ti umireš, tako da se On može 
očitovati tebi, i dualnost mora nestati." (F 24-25/36) 


Šta je naše "Mi" kad Ti kažeš "Ja"? Šta je naš bakar pred 
tim eliksirom što sja? 

Pred suncem pregršt snijega čini bilo šta, ali na zraci i 
svjetlosti poništen biva? (D 35349-50) 


Kada je Halladževa ljubav za Bogom dosegla svoju krajnju granicu, 
on je postao svoj vlastiti dušmanin i poništio je sam sebe. Kazao je: "Ja 
sam Bog", to jest: "Ja sam poništen; Bog ostaje, ništa drugo ne ostaje." To je 
krajnja podložnost i kranja granica poslušnosti. To znači da "samo On jest". 
Tvoriti lažno svjedočanstvo i biti uznosit znači kazati: "Ti si Bog, a Ja sam 
sluga. Jer ti na taj način posvjedočuješ svoju vlastitu egzistenciju, a dualnost 
je nužan ishod toga. Ako kažeš: 'On je Bog', to je također dualnost, jer ne 
može biti "On" bez onog "Ja". Stoga je Bog kazao: (Ja sam Bog'. Osim Njega 
ništa drugo nije postojalo, Halladž je bio iščeznuo, pa su ono bile riječi 
Božije." (F 193/202) 


Kada džin čovjeka opsjedne, on gubi ljudske atribute. 

Šta god on da kaže, džin izgovara te riječi - onaj koji je s 
one strane, na ovoj strani glasom ječi. 

Kad džin tu moć i prirodu posjeduje, šta tek sa Tvorcem 
džina je? 

Čovjekova osobnost je iščezla, a džin je postao čovjekoliki; 
bez nadahnuća Turčin počinje govoriti arapski. 

Kad ovaj sebi dođe, ni riječi jedne ne poznaje. Jer tu bit 
i atribut samo džin posjeduje. 

Kako bi Gospodar džina i ljudi mogao od džina nezna- 
tniji biti? (M IV 2112-17) 

Kad Halladž kaza: 'Ja sam Bog' i u tome ustraja, on 
svaku sljepoću priguši do kraja. 

Kada se čovjekovo "ja" iskorijeni iz postojanja, šta tad 
optrajava? (M VI 2095-97) 

Božije umakanje (II 138) je umiruća zdjela "Njega": u 
njoj se svaka šarena stvar u jednobojnu pretvara. 

Kada neko padne u tu zdjelu, a ti kažeš: Tzlazi vani!', on 
će u svojoj radosti reći: Ja sam zdjela, mene ne krivi!" 
To "ja sam zdjela" isto je što i "Ja sam Bog". On ima boju 
vatre, mada je željezo. 

Boja željeza je poništena bojom vatre: željezo se diči 
vatrom, makar nijemo ostaje. 

Kada crveni poput zlatnog rudnika, ono bez glasa kliče: 
Ja sam vatra!" 

Kroz boju i vatru došla mu je slava. Stoga veli: Ja sam 
vatra, ja sam vatra. 

Ja sam vatra. Ako sumnjaš ili dvojiš, kušaj me! Svojom 
vlastitom rukom takni me." 

Kada čovjek prima svjetlost od Boga, on postaje, jer je 
izabrani, predmet anđeoskog ničice steranja... 

Šta vatra? Šta željezo? Usne svoje sklopi! Ne izruguj se 
usporedbama onih koji s Bogom porede stvari! (M II 
1345-51, 53, 55) 

Kad bih bio kralj, ali bez Tebe, kako bi tad bilo lažno 
ono 'Ja" i "Mi"! Ali, čak i ako sam prah, ali s Tobom, ah, 
što je ono moje " jastvo" divno li! (D 33594) 

Faraon reče: 'Ja sam Bog' i bi prezren." Halladž reče: 'Ja 
sam Bog' i bi spasen. 

Ono 'Ja" sa sobom Božiju kletvu nosi, ali kazati ga u 
pravi čas, milost znači. 

Halladževo "Ja", bez sumnje, milost znači, ali ono 
faraonovo kletvom bi. Dobro to uoči! 

Pijetlu koji kukuriječe u krivo vrijeme glava se odrubiti 
mora kao upozorenje. 

Šta je "odrubljenje glave"? Pogubiti ego u svetom boju i 
odreći ga se... 

Ništa ne ubija ego doli šejhova sjena: čvrsto se drži uz 
skute ubice ega! (M II 2522-25, 28) 

Čuj, o faraone, Egiptu teži! U Egiptu duše stotine egipata 
leži...! 

Svjetlost se pojavljuje kao vatra, a vatra kao svjetlo je — 
akoli tako nije, zašto je ovaj svijet "Prebivalište Iluzije" ? 
Ne hiti, prvo nepostojanje budi! Kada se pojaviš na 
zapadu, tad će ti svjetlost na istoku granuti. 

Srce se zbog jastva Vječnosti osupnulo — njegovo vlastito 
jastvo je obljutavilo i osramotilo se. 

Duša je postala radosna kroz obezvrijeđeno "Ja"; ona je 
utekla od jastva ovoga svijeta. 

Kada je pobjeglo od tog "Ja", tad je postalo "Ja". Molim te 
postani to "Ja", bez tuge i jada! 

Kada će uopće to "Ja" ikada biti otkriveno na način 
mišljenja? Ono će biti otkriveno tek nakon poništenja. 
(M V 4127, 36-40, 46) 

Dođi, smjesti se u mojim očima, o Ti Koji Si više "Ja" 
od onoga "Ja"! Hajde pokaži mi Mjesec od kojeg Ti čak 
imaš više odsjaja! (D 29715) 


B. 


LJUBAV 


Lahko se može pokazati kako je Ljubav ('ishg)" središnja tema svih 
Rumijevih djela. Kad bismo krenuli istraživati je kroz Diwin, brzo bismo 
uvidjeli da se najveći dio ove njegove poeme isključivo bavi ovim sadržajem. 
I što se prije shvati šta Rumi podrazumijeva pod pojmom Ljubavi, prije će 
se uočiti da čak i Mesnevija i Fihi ma fihi, gdje se riječ "ljubav" ne spominje 
tako često, uglavnom bave mladarcima i izdancima Ljubavi. 

Ljubav; u Rumijevu mišljenju, potpuno preovlađuje i određuje sufijina 
unutarnja i "psihološka" stanja. Ali, zato što se Ljubav odnosi na iskustvene 
dimenzije sufizma, a ne na one teorijske, tad ono što se razumijeva mora se 
iskušati. To se ne može objasniti riječima, nimalo više negoli što se nečija 
istinska priroda, prionula uz voljenoga od ovoga svijeta, može zabilježiti 
na papiru. Sve je to u većoj mjeri i još više tako stoga što sufijin Voljeni 
transcendira ne samo ovaj svijet, nego i budući svijet i sve što mi možemo 
pojmiti ili zamisliti. Rumi često podvlači nemogućnost objašnjenja Ljubavi, 
premda u nekim drugim stihovima on prihvaća komplementarno gledište: 
o njoj se može raspravljati do vijeka, ali ju se nikada ne može iscrpiti. U 
svakom slučaju, ishod je isti: Ljubav ne može biti istinski iskazana riječima. 
Ona je, temeljno govoreći, jedno iskustvo smješteno ponad uzanih granica 
definiranog mišljenja — ali jedno iskustvo zbiljskije od univerzuma i svega 
onoga što on obuhvaća. 

Nije bitno šta kažem kako bih objasnio i Ljubav rasvijetlio, 
sram bi me svladao kad god bih do same Ljubavi kročio. 
(MI 112) 


Ljubav se našim govorenjem ili slušanjem ne može obujmi- 
ti; Ljubav je okean čije se dubine ne mogu izmjeriti. 

Bili pokušao kapljice mora izbrojiti? Pred tim Okeanom 
sedam mora ne može ništa činiti. (M V 2731-32) 


Ljubav se ne može pronaći u učenosti i znanju, u 
knjigama i listovima. Šta god raspravljali ljudi — to ne 
vodi zaljubljeničkim stazama. (D 4182) 

Šta god da si kazao ili čuo, ljuska je; jezgra Ljubavi je 
tajna koja se ne objavljuje. (D 2988) 

Dosta! Koliko još dugo ćete prianjati uz te riječi jezika? 
Ljubav ima mnogobrojna ispoljenja mimo govora. (D 
4355) 

Tiho! Tiho! Jer aluzije Ljubavi nestaju; značenja od 
mnogog govorenja skrivena postaju. (D 12073) 

Šta je Ljubav?', neko upita. Ja rekoh: 'Ne pitaj o tim 
značenjima. 

Kad postaneš kao ja, tad ćeš znati. Kada te On pozove, 
njeno kazivanje ćeš recitirati.' (D 29050-51) 

O ti koji si slušao priču o Ljubavi, Ljubav promotri! 
Koje su to riječi u ušima usporedive sa vizijom u očima, 
koje riječi? (D 24681) 


Ljubav se, potom, mora iskušati kako bi se razumjela. Ali mi još 
možemo samo u golemoj mjeri pabirčiti o ovoj neiskazivoj zbilji u Rumijevim 
djelima, sve dok se ne prisjetimo da Ljubav postoji kako bi se ozbiljila, a ne 
da bi se o njoj raspravljalo. Ukoliko Rumi raspravlja o njoj, on to čini samo 
zato da bi podstaknuo čežnju za Ljubavlju u srcu slušateljevu: 


Šta je Ljubav? Žedđ savršena. Stoga, hajde mi rastumači 
Vodu Života. (D 17361) 

1. Bog kao Ljubav i s onu stranu Ljubavi 


Bog je izvorište sve ljubavi, baš kao što je vrelo svake druge stvari. Ali, do 
koje mjere se može strogo kazati da "Bog jest Ljubav"? Činjenica da je Ljubav 
Atribut Božiji implicitno je posvjedočena brojnim kur'anskim stavcima u 
kojima se kaže da Bog "voli" nešto. Sufije obično ciritaju sljedeći stavak, pošto 
on jasno pokazuje hijerarhijski odnos između Božije Ljubavi prema čovjeku 
i čovjekove ljubavi prema Bogu, s tim što ova potonja izvodi svoje postojanje 
iz one prvotne: Bog će dovesti narod kojeg On voli i koji Njega voli, snishodljiv 
prema vjernicima, nesmiljen prema nevjernicima. Dovešće ljude koji se bore na 
Božijem putu, ne strahujući od prigovora bilo kakvog prigovoritelja. (V 54) 
Što se tiče toga da li možemo ili ne možemo kazati da "Bog jest Ljubav", 

odgovor je isti kao i u slučaju drugih božanskih Atribura: jest i nije. Bog je, 
zacijelo, Ljubav, ali ovaj Atribut ne iscrpljuje Njegovu Zbilju. On je na jednak 
način Milost, Znanje, Život, Moć i Volja. On posjeduje sve ove atribute; 
Njegov Bitak je isto što i njihov Bitak; ali mi ne možemo kazati da je Bog 
Milost i ništa više, ili da je On Znanje i ništa više. Što se tiče "Izmirenja 
Suprotnosti", on na apsolutan način posjeduje sve Svoje Atribute, pa, ipak, 
On je u Svojoj Biti ponad svih njih. On je, sa jednog stajališta gledano, Ljubav, 
ali sa drugog stajališta On je iznad Ljubavi. Oba stajališta se razmatraju u 
Rumijevoj poeziji i prozi. 

Ljubav je težnja s onu stranu graničja. Stoga se kaže 

da je istinski Božiji atribut, a samo je u izvedenom 

značenju svojstvo Njegovih sluga. 

On njih voli je sve. A ono da oni vole Njega, šta je? (M II 

uvod.) 

Strah nije čak ni trunčica pred Ljubavi; sve stvari su 

posvećene u njenoj religiji. 

Ljubav je atribut Božiji, ali je strah svojstvo sluga požu- 

dom i lakomošću mučenih. 

Jer si u Kur'anu čitao da Njega vole oni, upisano u isti 

stih sa i On voli njih, 

Znaj da Ljubav i Naklonost su atributi Božiji. Ali strah 

nije atribut Božiji, prijatelju dragi! 

Kakav odnos postoji između Božijeg atributa i atributa 

one pregršti praha? Ili između svojstva vremenitog bića i 

Bića Apsolutno Svetoga? 

Kad bih morao nastaviti svoje tumačenje Ljubavi, 
stotine uskrsnuća bi se zbilo prije nego se ono upotpuni. 
Mada čas uskrsnuća ima granicu — ali, kada su u pitanju 
Božiji atributi, granice gdje su? (M V 2184-90) 

Znaj da su mladarci Ljubavi u Vječnosti bespočetnoj, 
njena žilišta u Vječnosti beskrajnoj. 

To drvo nije poduprto Prijestoljem Božijim, Zemljom ili 
deblom. (D 4183) 

Kad napustim jelo i spavanje, postat ću kao vječna 
Ljubav: Život, Samoodržanje. (D 16036) 

Drugi Te zovu Ljubav, ali Te ja zovem Sultanom Ljubavi 
-o Ti Koji si iznad pojma ovog ili onog, bez mene ne idi! 
(D 23303) 

Niko nikada nije kročio dva ili tri koraka prema vrtu 
Ljubavi bez stotina selama od Vrtlara. 

Iznad Ljubavi su tisuće nad tisućama dvorišta, ali 
njihova uzvišenost i veličanstvo štite ih od duha uljeza. 
(D 10109-10) 


Karavana Nevidljivog ulazi u svijet vidljivi, ali ostaje 
skrita od svih tih ružnih ljudi. 
Kako bi ljupke žene prilazile ružnim muževima? Slavuj 
uvijek prilazi grmu ruža. 
Jasmin raste tik do narcisa, ruža se pokazuje divno 
otvorenog pupoljka. 

Sve ovo su samo simboli — ja mislim da drugi svijet u 
ovaj svijet ulazi. 
Poput maslaca skrivenog u mlijeka duši, neprostornost 
u prostornost ulazi. 
Poput uma skrivenog u krvi i koži, Bestražni u vidljive 
tragove ulazi. 
A sonu stranu uma zanosna Ljubav dolazi, vukući svoje 
skute s peharom vina u svojoj ruci. 
A s onu stranu Ljubavi, onaj jedino neopisivi, koji se 
samo opisati može "Onim" koji dolazi. (D 30789 -96) 

2. Svijet kao ono po Ljubavi stvoreno 


Ljubav je čežnja i potreba. Premda je Bog u Svojoj Biti iznad svih potreba, 
On je, ipak, na razini Svojih Atributa kazao: "Poželio sam (ili "zavolio 
sam") biti spoznat, i tako sam stvorio svijet." Isto tako, Njegova Ljubav 
prema Poslaniku je bila ta koja Ga je navela da kaže: "Da tebe nije, Ja 
nebeske sfere stvorio ne bih." Prema tome, Božija Ljubav prema očitujućoj 
Skrivenoj Riznici kroz vjerovjesnike i prijatelje Božije je bila poticajna snaga 
u Njegovu stvaranju univerzuma. Svako gibanje i djelovanje ishode iz te 
izvorne Ljubavi; forme svijeta su samo odrazi Njegove jedincate zbilje. 


Stvorenja su stavljena u gibanje snagom Ljubavi, Ljubav 
snagom bespočetne Vječnosti; 

vjetar treperi zbog obzorja, a stabla zbog vjetra. (D 5001) 
Bog reče Ljubavi: 'Kad ne bi bilo tvoje ljepote, kako bih 
poklonio pažnju zrcalu egzistencije?" (D 26108) 

Svijet je nalik zrcalu koje pokazuje savršenstvo Ljubavi. 
Ko je ikada vidio dio veličanstveniji od njene cjeline, 
prijatelji? (D 25248) 

Ljubav je jezgra, svijet je oklop prazan; Ljubav je slatkiš, 
svijet je kazan. (D 22225) 

Poput Adema i Have Ljubav rađa tisuću oblika; svijet je 
prepun njenih slika, a ona nema nikakva lika. (D 5057) 
Ah, Ljubav, koja ima tisuću imena i pehar slatkog vina! 
O, Ti koja si obdarena sa tisuću vrlina! 

Ah, bezoblično Jedno sa oblika tisuću! Ah, Darovatelju 
forme Turčinu, Grku i Habešu! (D 14022 -23) 


Ljubav razdvaja sfere sa stotinu pukotina, ona moćno 
Zemlju potresa. 

Čista Ljubav je sa Muhammedom jedno — zbog nje mu je 
Bog rekao: 'Tebe radi jedino..." 

Pošto je on bio jedina svrha Ljubavi, Bog ga od drugih 
vjerovjesnika posebno izdvoji: 

Ali da nije čiste Ljubavi, egzistenciju nebeskim sferama 
podario kako bih? 

Pokrenuo sam točak nebeski, kako bi ti mogao razumjeti 
veličanstvo Ljubavi." (M V 2736-40) 

Sfere se vrte zaljubljenika radi, Točak se okreće poradi 
Ljubavi, 

ne zbog pekara i topioničara, ne zbog ćilimara ili apote- 
kara. 

Nebesa se vrte oko Ljubavi: ustaj, jer i mi se moramo 
vrtjeti! 

Gle!" Da tebe nije, ja stvarao ne bih... Šta On to reče? 
Muhammed izabranik je rudnik Ljubavi." 

Hajdemo se za tren vrtjeti oko Ljubavi. Dokle ćemo se 
oko ove strvine vrzmati? (D 12293-97) 


3. Svijet kao ono Ljubavlju uzdržavano 


Sve stvari sudjeluju u Božijoj Ljubavi, poticajnoj sili stvaranja, pa su stoga 
sve stvari zaljubljenici. Drugim riječima, svaki egzistent je natopljen 
potrebom i čežnjom za drugim egzistentima i neprestance nastoji postići 
sjedinjenje s njima. Ti pojedinačni zaljubljenici su neposredno vrelo svakog 
gibanja i djelovanja. 


Božija mudrost je učinila da u Njegovoj odluci i odredbi 
budemo zaljubljenici međusobni. 

Ta predodređenost je sve dijelove svijeta povezala, i 
učinila ih u svoje parove zaljubljenicima. 

Svaki djelić svijeta čezne za svojim parom, baš kao što 
čezne slamka za amberom. 

Nebo veli Zemlji: "Zdravo! Privlačiš me kao magnet 
željezo... Ženska priroda će uvijek za muškom čeznuti, 
da bi mogli zajednički savršeno djelovati. 

Bog je čežnju u čovjeka i ženu zasadio, da bi svijet 
opstojanje kroz njihovo sjedinjenje pronašao. 

On zasađuje uzajamnu čežnju među sve djeliće, a njihovo 
sjedinjenje rađa potomčiće. (M III 4400-03, 14-16) 
Stotinu tisuća zmija i lisica, stotine tisuća jede svoj hljeb 
svagdanji — svak traži svoj dio, svak ima svoje boli. (D 
20467) 

Ah, drukčija vrsta ploda svaku granu njiše, drukčiji pehar 
vina opija svakog od nas i svojom budalom nas piše! 

Iza vela dvije stotine dama izgrebanih obraza i izubijanih 
glava, svaka od drukčijeg supružnika obudovjela. 
Ribareva udica je probola usta svake ribe — jedna 
povika: 'Ah, dragi!', a druga: (Kakve li divote? 
Izljubavi prema Božijoj Ljepoti pleše Džibril, a iz ljubavi 
prema svojoj đavolici igra Ifrit. (D 24643-46) 

Svak je stvoren poradi svrhe posebne; čežnja prema njoj 
zasađena je u svako srce. 

Kako bi se ruka i stopalo bez čežnje pokretali? Kako bi se 
grančice i lišće bez vode i vjetra nosili? (M III 1618-19) 


Kralj je kazivao skrivene riječi svakome uhu — u dušu 
svačiju podario je drukčiju poruku. 

Trvenje među stvorenjima, mržnju među živima — svakog 
trena među njima On ureduje: Prijatelj kome se dive! 
Slatko i tečnim riječima je ruži govorio, i na smijeh je 
naveo, nježni mig je oblaku dobacio i oči mu skvasio. 
Ruži je kazao: 'Veselje je najbolje"? A oblaku je rekao: 
Plakanje je najbolje!" 

Nijedno od njih ne prihvaća savjet drugoga. 

Grani je kazao: 'Njiši se!', lišću: "Treperi!', a nebesima: 
Vrtite se oko zemaljskih dveri!' (D 26047-51) 

"Onaj svijet je kao Okean, a ovaj nalik pjeni. Allah Veličanstveni je 
poželio zadržati pjenu u dobrom poretku, pa je stoga učinio da se neki ljudi 
vraćaju natrag u okean u nastojanju da zadrže pjenu... Čador je podignut za 
kralja, a neki ljudi su bili zaduženi da održavaju čador. Jedan od njih reče: 
'Ne načinim li kočiće, za šta će se povezati konopci...?" Svakom od njih Bog 
je usadio zadovoljstvo i užitak u tom poslu, tako da i kada bi stotinu tisuća 
godina živjeli ne bi drugo radili, i svakim danom bi im ljubav spram tog 
posla narastala." (F 92-93/104) 

"Dreveće veli: "Kakve li sramote! Mi na zemlji posjedujemo toliko 
umijeća, kićenosti i ljepote! Takve smo darove primili od Boga; a ostalo 
korijenje nema nikakva znanja o tim stvarima. Ah, kada bi samo postojao 
pijačni dan, mi bismo mogli pokazati svoju ljepotu! Tako bi naša izuzetnost 
i ružnoća drugih mogle biti pokazane na svjetlu dana!" 

Iz Nevidljivog svijeta im je prispio odgovor: 'O, zatočenici vode i 
ilovače, pozabavite se svojim svrhama i postignite svoja umijeća! Ne budite 

srceparajući! Ne bojte se da će vaša umijeća ostati skrivena! Jer Mi smo 
postavili te dragulje i plodove u vaše riznice, a vi o tome niste pojma imali. 
Oni su bili skriveni u Našem Nevidljivom Znanju. Prije ulaska u postojanje 
umijeća i ljepote, koje vi danas vidite u sebi, predstavljali su dragulje 
u Nevidljivom okeanu, žureći da uđu u riznice stanovnika suhe ilovače. 
Mi smo u svakog posjednika određene vrline postavili određenu odliku, 
u svakog umjetnika i majstora određenu svrhu, bio on zlatar, draguljar, 
čarobnjak ili alhemičar; tako isto u svakog trgovca, odvjetnika i učenjaka 
— pa svaki od njih glagolja svoju svrhu i očituje svoje umijeće. Mi smo im 
usadili to glagoljanje i tu svrhu, a oni su bili zbunjeni poput curetaka koje 
su tek dosegnule pubertet. One u svojim domovima se strasno dive svojim 
haljinama, svojoj ljepoti, i virkaju u ogledalo. One požele da smaknu veo i 
pokažu svoju ljupkost odabranom i priprostom. Iz dna duše one zavape: 


Riječi starica ne mogu nas držati u zapećku, svijet 
žalosna srca ne može nas zadržati u pritvoru. 

Onu čiji dugi uvojci se istežu kao sindžiri —- nju ne može 
ni sindžir zatočenu u kući da smiri... 

Ali, kakvo mjesto je čovjekova farma — u kojem urodu je 
meso, kosti i koža — poradi kojih težnji i čežnji? Te čežnje 
su Moja sveta svojstva. 

..Bijah Skrivena Riznica, koja poželje biti spoznata." 
(MS 28) 


4. Ljubav i ljepota: izvorno i izvedeno 


Čovjekova ljubav se može dijeliti u dvije vrste: "istinska ljubav" (ishg-i 
hagigr) ili ljubav prema Bogu; i "izvedena ljubav" (ishg-i majazti) ili ljubav 
prema nečem drugom. Ali, kod bližeg ispitivanja može se uočiti kako je 
svaka ljubav, zapravo, ljubav prema Bogu, jer sve što postoji predstavlja 
Njegov odrazili sjenu. Tad razlika između ove dvije vrste ljubavi je ta što neki 
ljudi znaju da samo Bog istinski postoji i usmjeravaju svoju ljubav isključivo 
prema Njemu; dok neki drugi vjeruju u neovisno postojanje raznovrsnih 
predmeta čežnje, pa stoga usmjeravaju svoju ljubav prema njima. 

No, pošto se ljubav prema drugome mimo Boga izvodi iz ljubavi prema 
Njemu, ona tad, u konačnici, vodi ka Njemu. Jedan po jedan predmet 
čovjekove želje će pokazati svoju neizvornost, i čovjek će okrenuti svoju 

ljubav prema nečemu drugom. Međutim, mnogi neće pronaći istinski 
Voljenog sve dok ne umru, kada će biti suviše kasno da pokušaju poravnati 
jaz razdvojenosti. Sufija je već otkrio da postoji samo jedan Voljeni; on sve 
izvedene ljubavi vidi kao hladne i nestvarne. 

U ovom kontekstu Rumi jasno i jezgrovito objašnjava narav ljepote: 
Ljubav je kapljica koja kapa iz beskrajnog Okeana, ili je tračak svjetla koji sija 
na zidu. Sva ljepota se izvodi iz drugog svijeta, tako da je ona na ovdašnjem 
svijetu posuđena i prizemna. Istinska Ljepota opstaje samo u Bogu. 


U očima izabranika, Ljubav je izobilna vječna svjetlost, 
makar je priprosti vidi tek kao oblik i senzualnost. (D 
18197) 

"Sva nadanja, čežnje, ljubavi i težnje, koje ljudi imaju prema različitim 
stvarima — očevima, majkama, prijateljima, nebesima, Zemlji, vrtovima, 
palačama, znanostima, djelima, hrani, piću — evlija zna da su sve to čežnje 
za Bogom, a sve one stvari su samo zastori. Kada ljudi napuštaju ovaj svijet 
i kada vide Kralja bez tih zastora, oni će tada znati da su sve to bili samo 
zastori i koprene, a predmet njihove čežnje je, zapravo, bila samo Jedna 
Stvar. Sve njihove poteškoće će biti razriješene, sva pitanja i nedoumice 
koje su imali u duhu svome biće raspetljane. Oni će sve stvari vidjeti licem 
u lice." (F 35/46) 

"Sve stvari na ovome svijetu — bogatstvo, žene, odjeća — su poželjne 
poradi nekih drugih stvari, a ne poradi njih samih. Zar ne vidiš da, ako 
bi imao stotinu tisuća dirhema, a gladan si, ali ne bi mogao pronaći hranu, 
ne bi mogao jesti one dirheme? Žene su poradi djece i užitka. Odjeća je 
kao zaštita od hladnoće. Prema tome, sve te stvari, koje su međusobno 
povezane, jedna za drugu, su samo put do Boga. On je Taj za Kojim se čezne 
poradi Njega samoga, a ne poradi nečeg drugog. On je bolji od svake stvari, 
plemenitiji od sviju njih, dražesniji od svega. Stoga, kako bi Ga se moglo 
željeti poradi nečeg što je neznatnije od Njega? Jer, samo je On Bog (LIII 42). 
Kada se On dosegne, dosegnut je Univerzalni Predmet čežnje. Ne može se 
ići dalje od toga." (F 101/112-113) 


Ko god je ludo zaljubljen u nešto mrtvo, taj se nada 
nečemu što je Živo. 

Tesar se okrenuo prema drvetu, nadajući se da služi 
mjesecoliku ljubljenu. 

Ustraj nadajući se Jedinom Koji je živi, Koji poslije dan 
ili dva ne postaje mrtvi! 

Iz škrtosti ne biraj škrta druga, jer je bliskost s njim 
samo posuđena tuga. 

Ako su tvoji bližnji drugima odani mimo Boga, šta se 
onda dogodilo sa tvoja roditelja oba? 

Akoli možeš ovisiti o nekom drugom mimo Boga, šta bi 
onda od služavke i tutora tvoga? 

Tvoja bliskost sa mlijekom i prsima prošla je, tvoja groza 
od gimnazije nestala je. 

Bio je to tračak svjetla njihova postojanja na zidu; 
tračak svjetla iznova se vratio Suncu. 

Kad taj tračak svjetla na nešto padne, ti postaneš njegov 
zaljubljenik, srčani čovječe! 

Šta god u postojanju zavoliš, to zlatnu patinu Atributa 
Božijih poprimi. 

Kada se zlato svome izvoru vrati, a bakar ostane, tvoja 
priroda pobjesni i od toga se rastane. 

Odlijepi se od onih stvari pozlaćenih atributima Njego- 
vim, i ne nastavljaj zanemarivati da krivotvoreni novčić 
nazivaš "lijepim". 

Ta ljepota krivotvorena novčića stvar je posuđena; 
podno njegove ljupkosti bit je nevaljana. 

Zlato napušta površinu krivotvorena novčića Duha 
poradi — stoga i ti slijedi Duha kud god on da hodi! 

Sa bedema se ka Suncu svjetlo povlači — Sunce, koje se 
uvijek kreće srazmjerno, to Sunce slijedi! 

Uzimaj vodu sa neba od sada i ubuduće, jer si vidio da 
nema pouzdanja u vodi iz kanalizacije. (M III 545-560) 
Ljubav je Atribut Božiji, kome ona ne treba; biti u 
ljubavi sa drugim doli Boga, prava je potvora. 

Jer njena ljepota je pozlaćena: izvana ona je svjetlo, 
iznutra maglina. 

Kada svjetlo nestane, a pojavi se maglina, tad izvedena 
ljubav postane studena. 

Ta ljepota se iznova vraća svome Izvoru; samo gnjilost, 
zlosreća i rugoba ostaju tijelu. 

Mjesečevo svjetlo se vraća Mjesecu, njegov odblijesak 
sliči crnom bedemu. 

Tad voda i ilovača ostaju bez tog ukrasa: bez Mjeseca 
bedem postaje poput đavola. 

Kad zlato napusti lice krivotvorena novčića, i vrati se 
prebivati usred vlastita rudnika, 

zlosretni bakar ostaje poput magline — ali je lice njegova 
zaljubljenika još i mračnije. (M VI 971-978) 

Sva ta ljepota i privlačnost u licu crne zemlje blistavost 
su poprimile od Mjeseca iz svijeta Nevidljivog: svjetlosni 
tračak Savršenstva Svjetlosnog. (D 14289) 

Nalik pozlaćivanju je čovjekova ljepota — zašto je, inače, 
tvoja ljubljena postala stara magarica? 

Ona je bila poput anđela, ali je đavolom postala, jer je 
posuđena stvar njena ljepota. (M 11 712-713) 
"Mjesecolike ljepotice ovoga svijeta su Našoj Ljepoti lje- 
potu ukrale: ukrale su samo trunčicu Ljepote i Dobrote 
Moje. 

Na kraju će te mjesecolike ljubimice slamnatih lica rasti. 
Takvo je stanje kradljivaca u prisustvu Moje vlasti. 
Došao je dan, o zemna stvorenja! Vratite što ste pokrala! 
O, voljeni, kako bi bogatstvo ili ljepotu mogla imati 
zemna prašina? 

Kada noć zastre Sunce, planete će se početi hvastati. 
"Znaj da sve to pripada meni!", Venera će kazati. "Meni 
sve to pripada", Mjesec će uzvratiti. 

Jupiter iz svoje torbe čisto zlato vadi; Mars prijeti 
Saturnu: "Mog oštrog bodeža se pazi!" 

Merkur sjedi ispred, pa veli: "Ja sam sultan nad sultanima. 
Nebesa su moje vlasništvo, a moji stupovi su sazviježđa." 
U svanuće Sunce sa svojim trupama dođe sa istoka. I 
reče: "Gle, kradljivaca! Gdje li nestaste? Sada sve meni 
pripada!" 

Venerina jetra je rastrgana, a Mjesečev vrat skršen; 
Merkur je pred mojim licem postao suhoparan i studen. 
Naše svjetlo je porušilo djelo Marsa i Saturna; ubogi 

Jupiter zarida: "Nesta mog torbaka zlatnoga!" (D 
20545-53) 

Ljepotu Tvoje Divote univerzum pokazuje! Svrha je 
Tvoja Ljepota — uzrok je drugo sve. (D 31554) 


Kroz kalež uzvišenosti Ti si iz skrivenog pehara prosuo 
jednu kapljicu na ovu Zemlju od praha. 

Pošto kovrdže i obrazi znak te kapljice očituju, kraljevi 
stoga zemljano tlo lizati ne prestaju. 

Nježna zemlja je jednu kapljicu Ljepote primila, ti je 
danonoćno cjelivaš sa stotinu srdaca. 

Mada pomiješana sa zemljom, jedna kapljica samo 
može te odvesti u ludilo — šta će ti tada pomoći to čisto 
vino? (M V 372-375) 


"Ono što, zapravo, privlači, jest jedincata stvar, ali se ona pojavljuje 
višestrukom. Ne vidiš li kako čovjek čezne za stotinu različitih stvari? On 
veli: Želim tutmaj pirijan, želim burak, hoću halvu, želim prženo meso, 
želim voće, datule.' On nabraja i imenuje sve te stvari, ali je korijen samo 
jedna stvar: silna želja. Zar ne vidiš da kada se zasiti jednom stvari, on 
poviče: 'Ništa od ovoga nije nužno?" Stoga je jasno da ne postoji deset ili 
stotinu stvari, postoji samo jedna." (F 7/19) 


Tvoj voljeni nije silueta, pa bila tvoja ljubav od ovog il! 
onog svijeta. 

Zašto napuštaš formu koju voliš, kad njenu dušu ne 
možeš da zaustaviš? 

Njena forma je još tu — svoju puninu imao zašto si? 
Zaljubljeni, pažljivo motri! Ko je tvoj voljeni? (M II 
703-705) 

Kad odeš ka prijateljevoj formi, ideš mu svog druženja 
s njim poradi. 

Tako ti u duhu ka bezobličnom odleprša, makar i ne bio 
svjestan svojega cilja. 

Zato Boga, zacijelo, štuju sve stvari, jer sve one prelaze 
svoj put za radošću u potrazi. 

Ali neki su svoje lice prema repu okrenuli. Glava je 
korijen, ali su je oni izgubili. (M VI 3753-56) 

"Neka Allah Veličanstveni učini da radosne vijesti o kojima si napisao 
uvod u Veličanstveno Dobro — budu radosne vijesti, jer sve radosne vijesti 
ovoga svijeta blistaju kao svjetlosna zraka one slatke Radosne Vijesti. Da 
one nisu poradi svjetlosnog zračenja i divote onih veličanstvenih Radosnih 
Vijesti, nijedna radosna vijest u ovome svijetu ne bi imala nikakav okus 
— sve one bi bile kao prljavština i slama. Svjetlosna zraka Njegova Darivanja 
slamki je podarila zrno slamki, zvijezde maglini (cf. Kur'an XLI 11- 
12), a ljepotu ljudskoga roda zemnome prahu; isto tako, radosne vijesti 
su darovane kako bi se djelomične duše sjedinile sa svojim nadanjima i 
čežnjama. Stoga ljudi od uma nisu zadovoljni samo prahom; oni tragaju za 
Beskrajnim Korijenom, Vrelom i Rudnikom tih čežnji i težnji. Potom, oni 
uspijevaju dosegnuti ona žilišta kroz ove grane i ozbiljiti onu Zbilju kroz ovo 
izvedeno." (MK 8: 15/52) 

Neka zapovjednik nad zapovjednicima dosegne sreću i blaženstvo 
koje počiva s onu stranu sreće i blaženstva pojmljenog od duhovnih ljudi 
iljudi od ovoga svijeta! Poslanik je, u vezi s tim, kazao: 'Nijedno oko to nije 
vidjelo, nijedno uho čulo, nijedno ljudsko biće nije to pojmilo u srcu svom. 
Kada to jednom vidite, vidjet ćete blaženstvo i golemi trijumf." Glede sreće 
na ovome svijetu, ona je samo odraz i posljedica onosvjetske sreće: Život na 
ovom svijetu je samo igra i zabava! (XLVII 36) Svaka igra je odraz jednog 
ozbiljnog pregnuća i ukradena je odande, baš kao što djeca kradu svoje igre 
od ozbiljnih zadaća. (MK 58:64-65/133) 

(Čudim se ovim ljudima koji kažu: 'Kako mogu evlije i zaljubljenici 
voljeti onaj neizrecivi svijet kada on nema ni mjesto ili formu, i iznad je 
predodžbe? Kako oni izvode nadopunu i pomoć odande i kako mogu biti 
pod utjecajem tog svijeta?" I oni sami su, najposlije, danonoćno zaokupljeni 
istom stvari. Uzmi za primjer osobu koja voli neku drugu osobu i od nje 
izvlači nadopunu: ta nadopuna, ljubaznost, dobrota, znanje, uspomena, 
pomisao, veselje, tuga — sve te stvari ona izvodi odande, a sve one najposlije, 
prebivaju u neprostornom svijetu. Čas za časom ta osoba prima nadopunu 
od onih duhovnih značenja i biva pod njihovim utjecajem, ali to u njoj ne 
izaziva nikakvu začudnost. Pa ipak, ona se pita kako su neki ljudi zaljubljeni 
u onaj neprostorni svijet i iz njega izvlače unutarnju nadopunu." (F 38-39/ 
50) 

U čovjeku postoji ljubav, bol, čežnja i ovakva ili onakva želja, i kada bi 
stotinu tisuća svjetova postalo njegovom baštinom, on bi i dalje bez stanke 
i odmora stjecao. Ti ljudi su se potpuno zabavili svakom vrstom zanata, 

umijeća i namještenja; oni uče astronomiju, medicinu i druge stvari, ali ne 
nalaze olakšanja, pošto njihova svrha nije dosegnuta. Poslije svega, Voljeni 
se naziva "srčanim mirom", pošto srce kroz Njega pronalazi mir. Prema 
tome, kako bi se mogao pronaći mir i olakšanje kroz drugo? 

Sve ove različitosti i svrhe su poput ljestava. Pošto basamci ljestava 
nemaju mjesta da se u njega smjesti, nego postoje samo zato da bi ti mogao 
ići dalje, sretan je stoga onaj ko se brzo dozove i postane svjestan! Potom 
dugi put postane kratak, i ovaj ne trati svoj život na basamcima ljestava." (F 
64/75) 


Bila ljubav odavde ili odande, ona nas na kraju na onu 
stranu odvede. (M 1111) 

Razmisli o blagoslovu što si pretrpio gubitak na putu 
ljubavi: svrha je ljubav prema Bogu, zato izvedenu 
ljubav ustranu gurni. 

Ratnik daje svom sinu mač drveni, kako bi ovaj mogao 
naučiti mačevati i mač umio u boju držati. 

Ljubav prema ljudskome biću je onaj mač drveni. 
Kada put svoj kraj dosegne, predmet ljubavi će biti 
Svemilostivi. (D 336-338) 

Ljubav prema Bogu je rezultat znanja, dakle: hoće li 
čovjek ikada u ludosti zasjesti na takvo prijestolje? 
Kako bi nesavršeno znanje moglo ljubav takvu poroditi? 
Kad će ono samo ljubav prema mrtvim stvarima 
poticati... 

Ne može lučiti znanje nedostatno; ono od svjetla misli 
da Sunce je to. (M II 1532-33, 35) 


Kada se svjetina dadne u hajku i lov, vepra ulovi; košta 
ih beskrajnog truda, ali im ga njihova molitva jesti ne 
dopusti. 

Samo je ljubav vrijedna lovljenja — ali kako u tvoju 
zamku može biti ulovljena? 

Možda još se ne pretvaraš u Njegovu molitvu: gurni 
ustranu zamku i uđi k Njemu! (M V 408-410) 

5. Potreba i težnja 


Da bi se postalo Božijom molitvom, mora se postati vrijednim Njegova 
pogleda i naklonosti. Prvi korak u tom smjeru je tragati i čeznuti za Njim. 
Voljeni neće ignorirati iskrenu nabožnost i potrebu. 

"Kada neko čuje kako neki plemeniti čovjek u nekom gradu silne 
darove i izobilja dariva, taj će, prirodno, krenuti tamo u nadi da će primiti 
svoj udio. Pošto je Božije Izobilje tako čuveno i cijeli svijet zna za Njegovu 
Ljubaznost, zašto onda i ti ne išćeš od Njega? Zašto ne želiš odore časti i 
zlatnike? U ljenčarenju sjediš i kažeš: 'Ako On hoće, daće mi nešto', a ti ne 
tražiš. Pogledaj psa koji nema nimalo pameti ni shvaćanja. Kada ogladni i 
kada je bez hrane, on dođe tebi i zamaše repom. To znači: "Daj mi hranu, jer 
ja nemam hrane, a ti imaš nešto. To je tako razborito. U ovom času, Zapravo, 
ti nisi nimalo manje pas, koji nije zadovoljan da spava u pepelu, pa kažeš: 
'Ako on hoće, on će mi dati nešto hrane. On laje i maše repom. Ti, također, 
maši svojim repom i išći od Boga! Išći, jer pred takvim Dobročiniteljem, 
iskanje je silno poželjno. Pošto ti nemaš sreće, išći je od nekoga ko nije škrt 
i ko posjeduje golemo bogatstvo." (F 171-172/180) 

Oni vele da je ljubav, u konačnici, želja i potreba za nečim. Stoga je 
potreba korijen, a stvar koja se potrebuje je ogranak. Ja velim: 'Kada govoriš, 
ti, u krajnjemu, bez ustezanja izričeš potrebu. Tvoja potreba uvodi riječi 
u postojanje. Pošto si ti želio te riječi, one su ušle u bivanje. Tako je potreba 
bila prva, a riječi su došle u bivanje iz te potrebe. Prema tome, potreba je 
postojala bez riječi, a ljubav i potreba ne mogu biti ogranci riječi. 

Neko reče: 'Ali svrha potrebe su bile riječi. Stoga, kako svrha može biti 
ogranak?" 

Učitelj odgovori: 'Ogranak je uvijek svrha — korijenje stabla postoji 
poradi njegovih grana." (F 139/148) 


Bog Veličanstveni ne dariva ništa bez potrebe. Da nije 
bilo potrebe za svijetom, njega Gospodar ne bi stvorio ni 
stanovnike njegove. 

Da ova drhtava Zemlja nije trebala planine, bili ih On 
stvorio tako goleme? 

Da nije bilo potrebe za nebeskim sferama, On ne bi 
sedam nebesa izveo iz nepostojanja. 

Sunce, Mjesec, te zvijezde — kako bi postale vidljive u 
postojanju da nije bilo potrebe? 

Stoga je potreba čvor sveg postojanja: čovjekovo oruđe je 
obujam njegova trebanja. 

Tako, čovječe prepun potreba, brzo uvećaj svoju potrebu! 
Potom će More Obilja izlijevati se u svom velikodušju. 
Ovi prosjaci i bogalji na putu pokazuju svoju potrebu 
ljudima — 

sljepoću, šepavost, bolest i patnje, kako bi se ljudska 
milost pokrenula. 

Da li je prosjak ikada kazao: 'Ljudi, hljeba mi udijelite, 
jer ja imam bogatstvo, robne kuće i trpeze krcate!'? (M 
II 3274-83) 

Gdje ima patnje, ondje prokletstvo dolazi; gdje ima 
siromaštva, ondje bogatstvo nadolazi. 

Gdje ima pitanja, i odgovori će se dati; gdje ima brodova, 
ondje će i voda teći. 

Manje vremena troši tražeći vodu i žed gaseći! Tad će 
voda iz neba i iz zemlje poteći. (M III 3210-12) 

Začu se plač: "Dođi, tragatelju! Izobilje, poput prosjaka, 
za prosjacima ima potrebu!" 

Izobilje traga za prosjacima i ubogima, baš kao što za 
čistim ogledalom traga ljepušna žena. 

Ogledalo čini divnim lijepa lica, prosjaci velikodušnost 
izvode iza zastora. (M I 2744-46) 

Glad je, zacijelo, sultan lijekova. Smjesti glad u dušu - i, 
gle, nije tako neposlušna! 

Glad čini prijatnim sve stvari neprijatne — ali bez nje, 
sve prijatne stvari bile bi odbačene. 

Čovjek je jeo hljeb napravljen od mekinja. Neko ga 
upita: 'Kako ti može biti ah na njega?" 

A ovaj reče: 'Kada se glad kroz strpljenje udvostruči, u 
mojim očima halvom postaje hljeb ječmeni... 

Bog je podario svoj izbor gladnima, kako bi oni mogli 
postati moćnim lavovima. (M V 2832, 38) 

Glad daje prijatnost, a ne svježi slatkiši — glad čini 
boljim od šećera hljeb ječmeni... 

Bol obnavlja stari lijek i kreše granu svake ravnoduš- 
nosti. 

Bol je alhemija koja obnavlja — gdje je ravnodušnost kad 
bol nastupi? 

Pazi, ne uzdiši hladno u svojoj ravnodušnosti! Traži bol! 
Bol, bol, bol traži! (M VI 4296, 4302-04) 

Gdje ima boli, ondje će prokletstvo doći; gdje je zemlja 
nizinska, ondje će voda poteći. 

Želiš li vodu milosti, kreni, nizina budi! Potom pij vino 
milosti i pijan postani! (M II 1939-40) 

Jurnuću brzo, brzo, jahače da dostignem; postat ću 
nepostojanje, ničes, Voljenog da dosegnem. 

Postat ću veseo, radostan — ja sam iskra u ognju. Spaliću 
svoju kuću i otići u Pustinju. 

Postat ću prah, blato, kako bi me Ti mogao ozeleniti. 
Postat ću voda i cijelim putem se do Ružičnjaka sterati. 
Spušten s neba, poput iskre prašine trepćem — zadobiću 
sigurnost i prestati treperiti kad Cilj dosegnem. 

Sfere su mjesto časti, Zemlja mjesto rušenja — ovim 
dvama pogibeljima ću uteći, kad dosegnem Sultana. 
Ovaj zemaljski svijet i zrak su nevjerovanja i poništenja 
supstanca — kročio sam u srce nevjerovanja da bih 
stigao tamo gdje je vjera. 

Taj uravnoteženi i skladni Kralj svijeta traži uravnotežena 
zaljubljenika — moje je lice žuto kao zlatni novčić, kako bi 
moglo biti stavljeno tamo gdje je Njegova Uravnilovka. 
Božija milost je voda — ona se kreće samo tamo gdje je 
zemlja nizija. Postat ću prašina i predmet Milosti, kako 
bih dosegnuo Svemilostivoga. 

Nijedan liječnik ne daje tablete i lijekove bez bolesti — ja 
ću postati potpuna bol, kako bih mogao Lijek dosegnuti. 
(D 1400) 

Pošto je Lijek svijeta potraga za bolom i bolesti, mi smo 
se odvojili od lijekova i bolu postali drugovi. (D 35477) 
Ljubav je liječnik koji traži onog ko je bolestan — zašto 
bih ja, inače, bio bolestan i nemoćan? (D 33964) 
Nijedan zaljubljenik, zacijelo, ne teži sjedinjenju a da 
njegov voljeni ne teži k njemu. 

Ali ljubav zaljubljenika tijela im u omčama drži, dok 
ljubav ljubljenih sretnim i nabreklim ih čini. 

Kad svjetlo ljubavi prema voljenom jednom u tom srcu 
bljesne, znaj da u tom srcu još ljubav čvrsne. 

Kada se ljubav prema Bogu u srcu tvome umnoži, tad i 
Bog, bez sumnje, ima za tebe ljubavi. 

Nikada čuo nisi da jedna ruka bez druge plješće. 

Vodo slatka!', jadikuje čovjek žedni. 'Ožednjeli, gdje si!', 
voda veli. 

Ta žeđ u našim dušama je Vode privlačna snaga — mi 
pripadamo Njoj, a Ona pripada nama. (M III 4393-99) 


"Ljubav i pogled prijateljstva, naravno, uvijek dolaze sa obje strane. 
Poticaj čežnje i prilika za zanos izvode se iz oba smjera, jer ljubav prema 
Bogu ili prema stvorenju nije jednostrana, niti je ikada bila. Ne može se 
zamisliti jeka klepeta jedne ruke, niti se može igrati na jednoj nozi. On 
voli njih, to se nikada ne može odvojiti od ...oni vole Njega, niti je ikada 
Bog zadovoljan njima, a da ...i oni nisu zadovoljni Njim. (V 119) (MK 98: 
102/195) 


Sve kraljeve su njihovi sužnji zatočili, sva stvorenja su 
sa svojim zaljubljenima u ljubavi... 

Srca otimača srdaca su zatočena u onima koji su svoja 
srca izgubili, svojim zaljubljenicima se mole svi voljeni. 
Kad smatraš čovjeka zaljubljenikom, znaj da je voljeni i 
on, jer, relativno govoreći, i ovo i ono je 0n. 

Mada ožednjeli traži vodu iz svijeta, i žednoga u ovom 
svijetu traži voda. (M 1 1736, 39-41) 


Ja nosim ime "zaljubljenika", ali On, zacijelo, bez mene 
nema strpljenja - ljubav mog Voljenog je granicu ljubavi 
moje presegla. (D 25028) 

Sami zaljubljenici ne idu u potragu - samo je On 
tragalac u cijelome svijetu. (D 4471) 

Zaljubljenici Voljenog tražiti moraju, poput bujice svoja 
lica i glave prema Njegovu brzacu okreću. 

Ali, samo je Voljeni tragalac, a mi smo kao sjene. Ah, 
naše riječi su još riječi Voljene...! 

Sjedimo s Njim i velimo: "O, Voljeni! Gdje je Voljeni?" 
Pjevušimo: "Gdje je, gdje?" na Njegovoj stazi opijeni. (D 
4650-51, 57) 

Divno! Voljeni je s tobom, usred tvoga traganja! On ti 
ruke drži kad god ti je volja. (D 27421) 


Kroz Tvoj sjaj u rubine se pretvara kamenje! Tragači 
dosežu Traženog kroz Tvoje traganje. (D 32450) 

On izvodi svako traganje, pa ipak, njegovo ime je Tra- 
ženi; On čini svako obožavanje, pa ipak, Njegovo ime je 
Obožavani. (D 30467) 

Kada se srce poništi u Njemu, ostaje On; potom ono 
shvaća sadržaj Njegovih riječi: 'Ja sam navlastito Traga- 
lac i Traženo. (D 13517) 


"Kada uočiš ljubav u sebi, povećavaj je kako bi mogla rasti! Kada vidiš 
u sebi tu duhovnu baštinu — svoju potragu za Bogom — uvećavaj je kroz 
traganje! Jer, "blagoslovi su u kretanju". Ako ne uvećavaš svoju baštinu, ona 
te napušta. 

Ti nisi ništa manje doli zemlja. Ljudi mijenjaju zemlju pomjeranjem i 
prevrćući je lopatama, zatim ona žudi za usjevom. Kada je oni napuste, ona 
postaje tvrda. Prema tome, ti vidiš da je potraga u tebi, dolazi i odlazi! Ne 
reci: 'Kakva je korist u odlaženju?' Samo idi! Korist će ti se pokazati. Kada 
čovjek ide u svoju radnju, korist njegovog odlaska je u tome da pokaže svoju 
potrebu. Potom će mu Bog dati njegov hljeb svagdanji. Ali, ako on sjedi kod 
kuće, to bi bilo očitovanje njegove samodovoljnosti, i njegov hljeb svagdanji 
mu ne bi došao. 

Divim se tom sićušnom djetetu koje plače, i njegova majka mu daje 
mlijeko. Kad bi se pomislilo: 'Kakva korist je u plakanju? Šta je to što 
uzrokuje da mlijeko dođe?" — zatim kad ono ne bi primilo nimalo mlijeka. 
Ali mi vidimo da ono prima mlijeko zbog svoga plakanja." (F 215/222) 


Kako bi dijete poznavalo utjecaj svoga plakanja nad 
srcima...? 

Toliko plače, makar ti i ne poznaješ ishoda! 

Vječni vrtovi i rijeke rajske će se roditi iz tvojih suza. (D 
11090, 92) 

Trčao on ili hodao, na kraju će tragalac pronaći svoju 
baštinu. 

Potpuno budi obuzet traganjem, jer traganje je dobar 
vodič na Putu! (M III 978-979) 

Svaki izgladnjeli čovjek na kraju hranu pronalazi 
— sunce sreće će nad njim zasijati. (M V 1755) 

Ne gledaj u svoje divno ili ružno obličje - gledaj u Ljubav 
i Predmet svoje potrage! 

Ne gledaj u svoju bezvrijednost i neznatnost svoju — već 
gledaj, plemeniti čovječe, u težnju svoju! 

U ma kakvom stanju mogao biti, ti potrazi teži! Traži 
vodu neprestance, čovječe usana žednih! 

Jer tvoje suhe usne svjedoče da vrelo vode na kraju naći 
će. 

Suhoća usana je poruka vode: 'Nastaviš li tragati, bez 
ikakve sumnje naći ćeš mene." 

Traganje je blagoslovljeno gibanje, traganje na Božijem 
Putu uništava pregrade. 

Traganje je ključ tvoje želje predmeta, ono je tvoja vojska 
i likovanje tvojih stjegova. (M III 1437-43) 

Ne bježi, bio ti čist ili u blatu. Jer bliskost s Njim uvećava 
čistotu. (D 7096) 

Šta god posjeduješ — tragao za tim nisi li? Tvoje potrage 
te na oprezu drže i donose radosne vijesti. 

Djeluj tako, jer tako ćeš potragu uvećati: onaj koji 
mnogo sadi, može se obilnoj žetvi nadati. (D 3753-54) 
Ako si vjernik, kroči u bojne redove! Na nebu je blagdan 
pripravljen za tebe... 

Prolij suze i sagori u svom cjelonoćnom traganju, kao 
što plamen lagano uništi svijeću. 

Zatvori usne za piće i hranu, nego požuri na nebesku 
trpezu...! 

Ako se ondje nađeš, ne čudi se! Ne gledaj u svoju nemoć 
— gledaj u svoje traganje! 

Božiji polog u tebi je tvoje traganje, jer svaki tragalac je 
vrijedan predmeta svoje potrage. 

Ustraj, kako bi tvoje traganje moglo narasti, kako bi srce 
moglo taj tjelesni zdenac da napusti! (M V 1727, 29-30, 
33-35) 

Ma šta bilo parica tvojoj čežnji, idi dalje! Iščezni u svome 
Voljenom! Primi na sebe isti oblik i atribute! 

Želiš li Svjetlo, tad pripravu za Svjetlo zadobij! Želiš li se 
udaljiti od Njega, samoljubiv i dalek budi! 

Želiš li izaći iz ove ruine od zatvora, od Voljenog se ne 
okreći, već molitvu obavljaj i Njemu se približi! (XCVI, 
19) (M 1 3605-07) 

Ma od čega strahovao — znaj da si vrijedan baš toga! 
Zbog toga je srce zaljubljenikovo veće od Božijega Prijes- 
tolja. (D 6400) 

"Bog će ti dati što želiš. Gdje tvoja težnja leži, ondje ćeš postati, jer 
"ptica na svojim krilima leti, a vjernik na svojoj težnji."" (F 77/89) 

"Svaka od 18.000 riječi u ljubavi je sa nečim, a visoki stupanj svakog 
zaljubljenika ovisi o visokom stupnju njegova voljenog. Kada je voljeni 
profinjenije profiliran i plemenit, tad je i zaljubljenik uzvišeniji... Dnevno 
svjetlo mora biti preferirano nad svjetlom noći, a u istoj mjeri to svjetlo je 
preferiranije nad tamom, jer je ono u ljubavi sa sunčevim svjetlom, dok je 
noćno svjetlo u ljubavi sa tamom." (MK 1: 4/35) 


Slava zaljubljenika ima istu slavu kao i njegov voljeni. 
Pogledaj kojoj skupini ti pripadaš, zaljubljeniče ubogi! 
(D 27832) 

Čovjek je kao dragulj koji određuje vrijednost vlastitu: 
ni Sanjar ili Oubad kao šerif nisu.? (D 26027) 


6. Religija ljubavi 


Ljubav prema Bogu podrazumijeva teoriju, praksu i duhovno ozbiljenje. 
Zaljubljenik jasno razlikuje istinski Voljenoga od drugotno izvedenih 
voljenih, dokazuje svoju potragu i potrebu kroz duhovnu disciplinu pod 
vođstvom šejha, a poriče sve stvari drukčije negoli je Voljeni, uključujući i 
sebe, tako da samo On ostaje. 

Od svih religija je odvojena vjera ljubavi: ta vjera i 

naslov jest Bog zaljubljenih. (M II 1770) 

Šta je to mi'radž nebesa? Nebivanje. Religija i vjera 

zaljubljenih jest nepostojanje. (M VI 233) 

Življenje kroz Ljubav jest moja religija — život kroz ovu 
dušu i tijelo moja je sramota. (M VI 4059) 

Razum ne spoznaje i smeten je religijom Ljubavi — čak i 
onda kad svjestan svih religija treba biti. (D 2610) 


U religiji zaljubljenika duša je smrtno bolesna, ali njena 
bolest svaki dan stanje zaljubljenika ne pogoršava. (D 
3610) 

Sve drugo, mimo ljubljenja najdivnijega Boga, agonija je 
duše, makar ona bila i šećerom hranjena. 

Šta je to agonija duše? Odgavarati na smrt bez otimanja 
za Vrelo Žive Vode. (M I 3686-87) 

Gore od svake smrti je biti bez Ljubavi. Poradi čega 
ostriga treperi? Bisera poradi. (D 13297) 


Svaka prsa bez Voljene su kao tijelo bez glave. 

Čovjek udaljen od stupice Ljubavi ptici bez krila sliči. 
Šta on zna o univerzumu? Jer on ništa ne zna o Onima 
Koji Znaju. (D 7576-78) 
Ako puls Ljubavi u čovjeku ne udara, nek bude Platon, 
jer on je tek poput magarca. 
Ako glava nije Ljubavi puna, ona stoji iza repa. (D 
12330-31) 
Ako nisi zaljubljenik, ne broji da si život živio, jer na 
Dan Zbrajanja to neće biti brojeno. 

Svaki tren proveden bez Ljubavi, lice sramote pred Bogom 
će imati. (D 10315-16) 

Životni vijek bez Ljubavi uopće ne računaj. Ljubav je 
Voda Života — srcem je i dušom ispijaj! 

Znaj da su samo ribe bez vode zaljubljenici, mrtvi i 
osušeni, ipak, su veziri. (D 11909-10) 

Škola je Ljubav, učitelj je Svemogući — a mi smo kao 
đaci, naše recitiranje su ove riječi. (D 4534) 

Učitelj zaljubljenih je Ljepota Voljenog: njihove knjige i 
lekcije su od Lica Njegovog. (M III 3847) 

Biraj Ljubav, Ljubav! Bez slatka života Ljubavi — kao 
što si vidio — teret je živjeti. (D 32210) 

Živiš na ovom svijetu dva dana ili tri - kakva sramota 
samo snagom duše živjeti! 
Nikad ne budi bez Ljubavi, da mrtav bio ne bi — da bi 
ostao živ, u Ljubavi umri! 


Opstojeće stvari, ispravna djela (XVIII 47) čine Ljubav. Ovaj svijet je 
pljeva, a Ljubav je zrno. Vjetar smrti je odredio tren koji će otpuhati pljevu 
— nijedna mrvica neće ostati. Neka svjetlo njihovo pred njima (LXVI 8) 
uvijek bude išlo. Zadrži u sebi nakanu, srčanost, savjet i pomozi svojim 
prijateljima da čine isto, jer to je djelovanje, sve ostalo je tuga. Prevladavanje 
ovoga svijeta je poput bubnja koji zbunjuje ljude i privlači ih sebi, mada je 
u sebi prazan — ne posjeduje nikakvu izuzetnost ili korist. Sretan je onaj 
koji pronalazi apotekarev tračak (tablah) Ljubavi i čije se srce hladno okreće 
prema zvuku bubnja (tab!) ovog preovlađujućeg svijeta. 


Prevlast ovoga svijeta s kraja na kraj tvojoj glavi donosi 
samo glavobolju. Prazna glavo! Zašto toliko glavobolje 
se slijeva u tvoju glavu? 

Mada od Sunca i Mjeseca svojoj glavi tvoriš krunu, 
položićeš svoju glavu na hladnu ciglu kada tvoj život 
dosegne mjeru punu." (MK 21:26-27/71-72) 


Ljubav je Voda Života, od smrti će te izbaviti. Ah, onaj 
koji se survao u Ljubav, taj će kraljem postati! (D 6563) 
Ljubav je Okean Života bezdani — neprolazni život je od 
svih njegovih darova najmanji. (D 23469) 

Iz svijeta najskrovitije zaljubljenikove tajne došao je glas: 
Ljubav je Božiji Burag, stoga ga natjeraj u kas! (D 13550) 
Uzveri se na Ljubav i ne misli o putu! Jer at Ljubavi je 
pouzdan u trku. 

Taj put neravan mada je, on će te u jednom skoku 
odnijeti do postaje. (D 6922-23) 

Ljubav je majka koja će svoje dijete — zaljubljenika 
— prihvatiti, koje će pred Sultanom jedino sigurno biti. 
Sve dok ne sazrije i ne postane slobodno od svoje duše, 
ona ga pred dušine duše Dušu odvesti neće... 

Moja duša može biti u ime Ljubavi zaklana! Jer jedino 
mjesto na koje srce kreće jest mi'radž na nebesa. (D 
10374-75, 77) 

Burag ljubavi poradi duhovnih značenja je moj um i 
srce prihvatio. Gdje ih odvodi? Na onu stranu koju ti još 
nisi spoznao! (D 32300) 

Ah, sokoliko srce moje! Leti ruci Njegove Ljubavi na 
krilima Njegove Ljubavi! Kako dugo ćeš na svojim 
vlasitim krilima letjeti? (D 26330) 

Ti si Duša duše svijeta, a Ljubav je od Tvoga imena: 
ko god prima dah od Tebe, taj leti tamo gdje nebesa su 
ognjena. (D 9522) 

Ljubav je eliksir alhemijski: on zemlju pretvara u rudnik 
značenja duhovnih. (D 8583) 

Tvoja senzualnost je bakar, a eliksir je ljubavno svjetlo: 
svjetlo Ljubavi pretvara bakar tvog postojanja u zlato. 
(D 9003) 

Cijeli svijet spava u noći nemara, ali mi živimo u 
dnevnom svjetlu ljubavnog Sunca. 

Samo zaljubljenik se sunča na svjetlu dana — Ljubav i 
gorljiva čežnja će te čuvati za danje svjetlosti odsjaja. 
(D 8523-24) 

Pred radošću Njegove Ljubavi i pred svjetlom Njegova 
sunca šta je tijelo? Prašina. A duša? Puka isparina. (D 
31524) 


"Koja vrsta Voljenog je On? Dok god i jedna trunčica ljubavi prema 
sebi samome ostaje, On neće pokazati Lice Svoje; ti nećeš biti vrijedan 
sjedinjenja s Njim, i On ti neće dozvoliti pristupa. Ti moraš sebe i svijet 
potpuno zatajiti i biti neprijatelj svog vlastitog jastva, ili, pak, Prijatelj neće 
pokazati Svoje Lice. Stoga, kada naša religija počiva u srcu jedne osobe, ona 
upravo tamo ostaje dok ne odvede njeno srce Bogu i ne odvoji je od svega 
nevrijednoga." (F 114-115/125-126) 


Radost je On i bol srčana, za njihovu službu On je 
nadnica i plaća. 

Da je trebalo drugo doli vječno Voljenog kontemplirati, 
kako bi mogla to biti Ljubav? Uzaludna zaluđenost to bi 
jedino mogla biti. 

Ljubav je buktinja koja, kada se zapali, osim Voljenog 
sve drugo sagori. 

Ona vraća u korice ono nema božanstva, kako bi sve što 
je drugo doli Bog pogubila. Dobro razmisli šta ostaje 
nakon onog nema božanstva?! 

Ostaje samo ono doli Boga, sve drugo je iščezlo. Ah, 
veličanstvena Ljubavi, koja spaljuješ idole, bravo, bravo! 
(M V 586-590) 

Ti si zaljubljenik Božiji, a Bog je takav da, kada dolazi, 
od tebe više ne opstoji ni jedna trunka. 

Pred Njegovim pogledom stotinu poput tebe nestaje. Jesi 
li to ti u ljubavi sa vlastitim poricanjem, gospodine? 
Sjena zaljubljena u Sunce ti si. Sunce dolazi, a sjena 
brzo odlazi. (M III 4621-23) 


Ljubavi, gorki sud ti preleti! Od svega drugog, samo me 
od Sebe ne odvoji! 

Ah, bujice, ti si hučanje. Huči, huči! U Okean me 
odvedi. (D 35823) 

Svijet kao čarolijom iskrsava, ali Musaov štap je Ljubav, 
koji ga jednim gutljajem proguta. (D 12850) 

Stoljećima, Voljeni, udarah bubanj Tvoje ljubavi prema 
melodiji Halladževoj: 'Zacijelo, zacijelo, u smrti mojoj 
je život moj. (M VI 4062) 

Šejh reče: 'Stvoritelju, ja sam zaljubljenik. Ako tražim 
išta drugo doli Tebe, ja sam tad grješnik. 

Kada bih u svoju viziju osam rajeva unio ili Tebi iz 
straha od pakla služio, 

Tad bih ja vjernik bio, tražeći ono sigurno. Jer i raj i 
pakao imaju u tijelu udio. 

Zaljubljenikova hrana je ljubiti Boga, u njegovim očima 
stotine tijela ne vrijedi ni boba. (M V 2713-16) 

Divna, pobjedonosna, zadivljujuća Ljubavi! Izgubila si 
na kocki dva svijeta i dušu, ali i dalje ostaješ u igri. (D 
35052) 

Voljeni reče: 'Učinio si sve ove stvari, ali počuj dobro, 
svoje uši širom otvori: 

Nisi dovršio korijen korijena naboštva i ljubavi — to što 
si uradio samo su ogranci." 

Zaljubljenik reče: 'Šta je to korijen, kaži mi?' A ona će: 
'Umri i nepostojanje postani. (M V 1252-54) 

Svako ko je rođen u ovom svijetu umire i dušu meleku 
čuvaru povjerava — ali zaljubljenik se nikada ne rađa: 
Ljubav oca nema. (D 11936) 


Nekoć moje srce i Ljubav djelovaše zajedno — sada se 
toga prisjećam, malo po malo. 

Kao da sam ja ljubav rodio, tako izvana izgleda, ali je, 
uistinu, Ljubav mene rodila. (D 2487-88) 

Šta je to Put', upita neko. 'Ovaj put znači da napustiš 
požude", ja rekoh. 

Ti koji ljubav njeguješ prema Kralju! Znaj da, dok tražiš 
zadovoljstvo onog Plemenitog Gospodara, ti si na Putu. 
Dok tražiš čežnju Voljenog i zadovoljstvo, tražiti svoju 
vlastitu požudu je zabranjeno. 

Duša će u ljubav prema Voljenom potpuno biti preobraže- 
na, jer Ljubav plemenitih putnika je isposnička ćelija. 
Njegova Ljubav nije manja od vrha neke planine — vrh 
planine Njegove Ljubavi je dovoljan za mene! 

Ljubav jest spilja u kojoj možeš Prijatelja pronaći 
— potom će duša ukras ljepote Ljubavi steći. 

Šta god te očišćava, put je ispravan — ja se neću truditi 
to da definiram. 

Budi tih i drži se čvrsto Ljubavi — Šejha — jer on je tvoj 
vodič u dva svijeta ova. (D 374) 

Onaj ko traži sreću jedno je, a zaljubljenik nešto drugo 
je — onaj ko svoju glavu ljubi, taj korak prema Ljubavi 
gubi. 

Kako bi se dva ognjem ispunjena oka Ljubavi utopila u 
jetre krvi, tragajući za čežnjom srca i opstankom duše- 
vnim? 

Zaljubljenik ne jadikuje zbog svog hudoga stanja, niti 
trlja oči zbog srceparanja; on želi biti sve gori svakoga 
trena. 

On ne čezne za danom sreće, niti traga za noćcom 
olakšanja — njegovo srce ostaje stisnuto između noći i 
dana, poput svitanja. 

Ovaj svijet ima dva gnijezda: gnijezdo sretnoga i 
zlehudoga — snagom Svete Božije Biti zaljubljenik je 
izvan oboga! 

Okean ga ne sili da kipti, jer on je poput neusporediva 
bisera. Njegovo lice nije došlo iz majdana, makar je on 
žut poput zlata. 

U ljubavi sa Kraljevom dušom kako srce može za kra- 
ljevstvom tragati? Zanesena Njegovim vitkim stasom, 
kako bi duša tražila haljinu od časti? 

Moradne li Feniks doći u susret svijetu, ljubavnik neće 
morati tražiti njegovu sjenu, jer on je opijen ljubavlju 
prema tom čuvenom Feniksu. 

Kad bi cijeli svijet postao šećerom, njegovo srce bi još 
jadikovalo poput trske; ako bi Voljeni morao reći: 'Ne!', 
on bi se još topio poput šećerli kocke. 

Pitah svog Gospoda o Shamsuddinu iz Tabriza, koji 
stalno u Ljubavi prebiva: "Zašto takav kralj neprestance 
putovati mora?" (D 586) 

Zaljubljenici, koji pri svijesti umiru, pred svojim Volje- 
nim poput šećera nestaju. 

Na dan onog Alastu oni su Vodu Života pili — stoga ne 
mogu umirati kao ostali. 

Pošto su oni uskrsnuli u Ljubavi, oni ne umiru kao 
pučani. 

Oni su kroz Božiju Plemenitost iznad meleka segnuli 
— daleko bilo od njih to da umiru kao smrtni ljudi! 
Pretpostavljaš li da lavovi umiru kao psi, daleko od 
Njegove Prisutnosti? 

Kada zaljubljenici umiru dok kreću na putovanje, 
Kraljeva duša im istrčava u sretanje. 

Kada umiru pred nogama onog Mjeseca, svi oni svjetlom 
zasijaju poput Sunca. 

Zaljubljeni, koji su u duši uzajamni, umiru u svojoj 
uzajamnoj ljubavi. 

Voda Ljubavi njihove bolne jetre smiruje, svaki od njih 
dolazi i u tom srčanom bolu umire. 

Svaki je neusporedivi biser siroti - uz majke i očeve ne 
umiru oni. 

Zaljubljeni lete put nebeskih sfera, poricatelji umiru u 
dubinama Plamena. 

Zaljubljeni otvaraju oko koje Nevidljivo vidi, svi ostali 
umiru slijepi i gluhi. 

Zaljubljeni u strahu nikada nisu navikli noću spavati 
— danas će svi oni bez straha ili bojazni umirati. 

Oni koji su ovdje stočnu hranu štovali, kao obične krave 
su bili - a poput magaraca poumirali. 

Oni koji su danas tražili tu viziju, sretni su i usred te 
vizije se smiju. 

Kralj ih postavlja tik do Svoje Plemenitosti — oni ne 
umiru u niskosti i beznačajnosti. 

Oni koji nastoje steći odlike Muhammedova morala, 
umiru poput Ebu Bekra i Omera." 

Daleko od njih je smrt i poništenje! Ja sam pjevao ovaj 
gazel koji pretpostavlja njihovo umiranje. (D 972) 
Akoli me ne poznaješ, tad pitaj tu noć crnu — ona je 
zaljubljenikov pouzdanik, koji svjedoči njegovu jadikovku 
i suzu. 

Zašto govoriti o noći? Jer u njoj zaljubljenik pokazuje 
toliko znakovlje, od kojih su najmanji suze, žuti obrazi, 
krhko tijelo i slabo zdravlje. 

Jadikujući, on postaje nalik oblaku, postojan poput 
planina, ponizan kao voda, snishodljiv poput kala na 
drumu. 

Ali sve te potištenosti ograđuju njegov vrt poput trnova 
— u vrtu su ruže, Voljeni i fontana grgoljiva. 

Kada pređeš zid vrta i u njegovo zelenilo uđeš ti, 
zahvaljivaćeš i ničice iz zahvalnosti padati: 

"Hvala i slava Bogu pripada! Jer On je otklonio okru- 
tnost jesenju. Zemlja je cvijećem procvala, proljeće svoje 
lice pokaza! 

Tisuću golih grana odjenu haljine od cvjetova! Tisuću 
pustinjskih trnova osta bez svojih zubaca!" 

Kako bi mogao poznavati slast srčane boli za Voljenim 
čovjek od uma? On je poput tkalca koji ne poznaje 
umijeća ratovanja i jahanja. 

Tvoj brat, majka i otac su oni koji su zaljubljeni — jer svi 
oni su postali jedno, Ljubavlju prepleteni. 

Kada se u rudnik soli baci tisuću tijela, so će postati 
— nikakva dvojnost ne ostaje, nikakav "čovjek iz Merva" 
ili "čovjek iz Belha" neće ostati. 

Zbog tupoglavosti svojih dosadnih slušatelja ne upuštaj 
se u govoranciju! Kada izgovaraš svoje riječi, osluškuj 
žedne meleke na nebu! (D 3041) 

Ko god nema Ljubavi ni pramen, u Božijim očima je 
samo drvo i kamen. 

Ljubav cijedi vodu iz kamena, Ljubav čisti hrđu sa 
ogledala. 

Vjera je došla u miru, a u ratu nevjerovanje — Ljubav 
udara ognjem na oboje. 

U okeanu srca Ljubav otvara svoja usta, i poput kita 
guta dva svijeta. 

Ljubav je lav, bez prijevare i lukavstva, nije u jednom 
trenu leopard, a u narednom lisica. 

Kada Ljubav učini da prispije punina, duša se izbavlja 
iz te tame i tijela uzana. 

Od početka je Ljubav zbunjenost potpuna — ona je 
začudnost za um, za dušu sljepoća. 

O istočni vjetre, moje srce je kod Tabriza — odnesi moje 
selame ondje bez odlaganja! (D 1331) 

Odlazi! Znaj da je zaljubljenikova religija sa drugim 
putevima u suprotnosti, jer lažni postupci Prijateljevi 
bolji su od iskrenosti i ljubaznosti. 

Ono što je za Njega nezamislivo, to je stvarnost istinska, 
Njegova kazna je nagrada, sva Njegova tiranija pravda, 
Njegova kleveta pravica. 

Njegova strogost je nježnost, Njegova sinagoga je Ka'ba 
— trnoviti vrt Otimača srca ljupkiji je od bosiljka i ruža. 
Kada je ogorčen, On je izvrsniji od šećera; kada ti 
dodijavati dođe, sav je od ljubavi i poljubaca. 

Kada ti kaže: "Tako mi Boga, od tebe mi je muka!', to ti 
je Hidrov eliksir sa Vrela Života. 

Kada kaže: 'Ne!', tisuću onih "Da!" u njemu je skrito; u 
toj religiji nesebičnosti On, iako stranac, postaje obitelj 
i jastvo. 

Njegovo nevjerovanje je vjerovanje, korali sve Njegovo 
kamenje, Njegova škrtost velikodušnost, Njegova uvreda 
je opraštanje. 

Naruga li ti se i kaže: "Tvoja religija je bezveze!" — pa 
dobro, ja sam kupio, za cijenu svoje duše, religiju Njegove 
obrve. 

Ta religija obrvnog luka me je opila! Dosta! Zatvoriću 
svoje usne — ti nastavi i ostatak odrecitiraj tiho, prosvje- 
tljeno srce! 

Gospode! Šemse iz Božijeg Tabriza! Kakav to šećer sipaš 
dolje? Stotinama dokaza i pokazatelja ječe usne tvoje! 
(D 1869) 


7. Ljubav ium 


Riječ "um" je, kao što smo vidjeli, izvan konteksta dvosmislena. Um je 
zbilja sa brojnim dimenzijama, od kojih su one niže iznutra povezane sa 
jastvom, ali su one više od iste supstance kao i meleki. Čovjek mora nastojati 
prevladati svoj djelomični um, koji je prevladan jastvom. On mora tragati za 
uputom Univerzalnog Uma koji je utjelovljen u vjerovjesnicima i evlijama. 
On, u krajnjoj liniji, mora pronaći Univerzalni Um u sebi i izvrgnuti se 
potpunom utjecaju svoje vlastite anđeoske naravi. 

Mi smo također vidjeli da su "melek i um jedna zbilja bili, ali su dva 
različita oblika poradi Božijih svrha poprimili." (M III 4054). Prema tome, 
nema nikakve sumnje da je um — bio on djelomični ili univerzalni — stvoren, 
pošto je "prva stvar koju je Bog stvorio bio um." Stoga, kada čovjek doseže 
stanje iščeznuća, um u njemu također iščezne; ili, pak, on ostavlja Um iza 
sebe. U stanju onog "ja sam Bog", ostaje samo Bog. Ondje ne može biti uma 
kroz kojeg čovjek može spoznavati Boga, jer ne postoji više čak ni čovjek, 
već jedino postoji Apsolutna Jednost. 

Ova ograničenja uma i, čak, Univerzalnog Uma simbolično su izražena 
u kazivanjima o Poslanikovom uzlasku do Božije Prisutnosti tokom njegova 

Mi'radža: Džibril, koji je bio Poslanikov vodič i koji predstavlja utjelovljenje 
Univerzalnog Uma, jedini je bio kadar odvesti ga do Lotosa Krajnje Granice 
na najudaljenijem obodu sedme sfere. Kada su njih dvojica dosegnuli tu 
tačku, Džibril je kazao Poslaniku da on ne može ići dalje, a da mu krila ne 
sagore. Tako je Poslanik posljednje postaje prešao sam. 

Pošto Ljubav uzrokuje čovjekovo iščeznuće i opstajanje, ona transce- 
ndira um na koji se, sa ovog stajališta motreno, gleda kao na zapreku na putu 
Ljubavi. Postavljanje Ljubavi i uma jednog uz drugo, sa stajališta Ljubavi 
gledano, igra značajnu ulogu u većini sufijske literature, a Rumijeva djela nisu 
izuzetak. Međutim, kritiziranje uma, koje Rumi poduzima iz perspektive 
Ljubavi, ne smije se nikako izbrisati iz konteksta njegovih ukupnih učenja, 
u kojima um igra glavnu i pozitivnu ulogu. Stoga on nije ništa manje doli 
nužna priprava za Ljubav i čovjekov vodič do kapije Božijeg svetilišta, kao što 
je Džibril bio nužni vodič na Poslanikovu Mi'radžu. No, što se tiče posljednjeg 
koraka tog putovanja, on može biti pređen nogama Ljubavi i samoiščeznuća. 


Bog ti je dao dvije ruke, s porukom: Zgrabi Moj skut!? 
Podario ti je um da bi mogao krenuti na nebeski put. 
Jer um je isti po vrsti kao i melek, i on ka njemu hiti. 
Vidjet ćeš to ako se znadeš od ogledala skriti (D 32545- 
46) 

Kada Sunce odlazi, šta ostaje? Tamnina mrklosti. Kad 
um napušta glavu, šta preostaje osim ludosti? 

O umu, svačije nevolje dolaze iz tvoga odlaska! Potom 
ostavljaš prijekor tijelu lišenom uma. 

Gdje god okreneš leđa, tamo je rat i bludnja, gdje god 
pokažeš svoje lice, tamo je pijanstvo i ljubavna žudnja. 
(D 31643-45) 

Ovo jje dobro: um sa te strane, djelatan, prema posljednjoj 
svrsi zagledan, slobodan od pohlepe i putenosti, za 
Ljubav pripravan. (D 25715) 


FUm je ono što je neprestance i bez stanke upregnuto u usredotočenje, 
djelovanje i nastojanje da razumije Stvoritelja — iako je On neshvatljiv i 
nedosezljiv. Um je poput noćnog leptira, Voljenog i svijeće. Što više leptir 
nalijeće na svijeću, utoliko više biva sažgan i uništen. Ali je leptir taj koji, 
što više trpi štetu, prženje i bol, to većma nije kadar djelovati bez svijeće." 
(F 36/47) 


256 DOSEZANJE BOGA 


Samo anđeoska svojstva su, nesumnjivo, povjerilac 
Ljubavi: ti si još uhvaćen u atribute magaraca, vragova 
i zvijeri. (D 30358) 

Odakle meleki uzimaju hranu? Iz ljepote Božijeg Prisuća 
- Mjesec i planete uzimaju hranu od ovosvjetskoga 
Sunca. (D 21945) 


FUm je dobar i poželjan sve dotle dok te dovodi do Kraljeve kapije. 
Kada jednom dosegneš Njegovu kapiju, tad napusti um! Od tog časa, 
pa nadalje, um će za tebe biti tvoj vlastiti gubitak i odmetnik. Kada Ga 
dosegneš, povjeri Mu se! Ti više nemaš ništa sa onim "kako" i "zašto". (F 
112/122-123) 


Znaj da sva pronicavost uma predvorju pripada. Čak 
i da posjeduje Platonovo znanje, još je dvorcu izvana. 
(D 5141) 

Um je kao sudija. Kada Sultan dolazi, um posramljeno 
u ćoše odlazi. 

Um je sjena, Bog je Sunce: kako mu sjena može gledati u 
lice? (M IV 2110-11) 

Ko je Univerzalni Um pred Tobom? Dijete koje tek 
polazi u školu. Uspoređen sa Tvojim savršenstvom, šta 
Um ima drugo doli turban i bradu? (D 26889) 

Pred riječima mog Otimača srca, um bježi iz moje glave. 
Univerzalni Um nije mogao uhvatiti trag ostatku priče 
— kakvog je onda ondje bilo mjesta za mene? (D 19160) 

Čak i da Ti podmetneš požar koji guta vrt Univerzalnog 
Uma, Ti bi podigao tisuće vrtova iz ludosti i neuma. (D 
26573) 


Kada je Muhammed prešao Drvo Lotosa i mjesto 
Džibrilova motrišta, prebivališta i granice, 

kazao je Džibrilu: "Dođi, slijedi me!' A Džibril reče: 'Idi, 
idi! Ja nisam dostojan tebe!" 

Muhammed opet bijaše doviknuo: 'Dođi, ti koji spaljuješ 
velove! Ja još svoj zenit nisam dosegao. 

Džibril reče: 'Akoli preko ove granice zaplutam, o moja 
slatka slavo, moja krila će se pretvoriti u plam! 

Ova priča o tome kako izabranik bešćutan postaje pred 
najodabranijim, jest pometnja unutar pometnje. 

O, Džibrile! Plemenit i moćan mada si, ti leptir i svijeća 
ipak nisi. 

Kada plamteća svijeća svoj poziv pošalje, leptirov duh 
pred nestajanjem ne uzmiče! (M IV 3801-05, 07-08) 
Um je komarac u žestokoj buri Ljubavi, kako priliku za 
čuđenje oni mogu pronaći? 

Kada je putovanje preseglo Drvo Lotosa, Džibril se 
držao podalje od Muhammeda: 

'Sažgan ću biti kročim li dalje, jer na tom mjestu se 
samo Ljubav i ništica nalaze. (D 7600-02) 

Ja sam s Kraljem, ja sam i Kralj i rob - kako Džibril 
može pronaći mjesta tamo gdje smo samo ja i Bog? (D 
34953) 

Imao sam krila poput Džibrila — sedam stotina krila 
bilo je mojih. Kada sam prispio na Njegovu stranu, 
kakvu sam korist imao od njih? (D 5791) 

Bez Buraga Ljubavi i pregnuća Džibrilova, kako ćeš 
dosegnuti one postaje poput Muhammeda? (D 30751) 
Djelomični um je strvinar, bijedni čovječe! Njegova krila 
su povezana sa jedenjem strvine. 

Um evlija je poput krila Džibrilova — on te milju po milju 
približava hladovini Drveta Lotosova. (M VI 4138-39) 
Djelomični um je poricatelj Ljubavi, čak i u trenu dok 
nastoji tajanstva spoznati. 

On je pronicav i saznajan, ali bezvrijedan je — sve dok je 
anđeo bezvrijedan, dotle on samo šejtan je. (M I 1982- 
83) 

Načiniš li sebi kokošinjac, ne meći u njega kamilu — uz 
njenu šiju predugu. 

Kokošinjac je um, a kuća je tijelo tvoje; kamila je ljepota 
Ljubavi, visoka i glave uspravne. (D 31168-69) 
Nastojeći objasniti Ljubav, um se u blato kao magarac 
zaglibi — Ljubav i ljubljenje samo Ljubav može da 
objasni. 

Sunce je Sunčev dokaz: moraš li imati dokaza, tad ne 
odvraćaj svoje lice od Sunca. (M 1 115-116) 

Poput ajkule Ljubav je opet pokazala svoju glavu, rušeći 
čamac uma u ljubavnom okeanu. (D 13877) 

Ne slušaj kazivanja o Ljubavnoj srčanoj boli od racio- 
nalna čovjeka, jer on ima hladne usne i brblja. 

Vidje li ti il' iko drugi da rashladna škrinja znak vatre 
nudi? (D 24887-88) 

Onaj ko je sretan i kome su tajanstva povjerena zna da 
je pronicavost od Iblisa, a ljubav od Adema. 
Pronicljivost je u moru plivanje. Ali plivač jedva može 
pobjeći — na kraju mu slijedi potapanje. 

Ostavi plivanje, napusti ponos i inat! Ovo je Okean, nije 
Oksus ili brzak! 

Štaviše, to je duboki Okean bez svetilišta ikakva — on 
proždire sedam mora k'o da su slama. 

Ljubav je za izabranika barka: nesretni su malobrojni, 
spasena je većina. 

Prodaj svoju pronicavost i kupi pometnju! Pronicavost 
je mišljenje, smetenost je u gledanju. 

Žrtvuj svoj um pred Muhammedom i kaži: 'Allah mi je 
dovoljan' (XXXIX 38), jer samo je On Samodostatni...! 
Načini sebe divanijom i slijedi evliju: spasenje ćeš prona- 
ći samo ako se pretvoriš u divaniju. 

Stoga, oče, taj kralj ljudi, Poslanik, kaza: 'Većina stanov- 
nika Raja su izvan umnih staza." 

Zato što je pronicavost tvoj ponos i što te vjetrom puni, 
da bi ti srce moglo ostati zdravo, divanija budi, 

Ne divanija lakrdijom unakažena, već divanija u Bogu 
smućena i pometena. 

One žene koje su porezale svoje ruke bile su zbunjene 
- zbunjene u odnosu prema svojim rukama, ali licem 
Jusufovim očarane. 

Žrtvuj svoj um iz ljubavi prema Prijatelju; uostalom, svi 
umovi dolaze s Njegove strane. 

Pravi posjednici umova su na stranu ostavili svoje 
umove; ludak je ostao na toj strani gdje se Voljeni 
pronaći ne može. 

Ako se tvoj um odrekne tvoje glave u pometenosti, svaka 
dlaka na tvojoj glavi glavom i umom će postati. (M IV 
1402-08, 19-26) 

U slavi i u divoti Ljubavi pronaći ćeš mnoge umske 
pojmove drukčije od ovih. 

Pored ovog tvog uma Bog posjeduje mnogo drugih 
umova, gospodareći posrednim uzrocima nebesa. 

Ti kroz ovaj um stječeš kruh svagdanji, ali kroz onaj 
drugi od sfera tvoriš ćilim nebeski. 

Ko svoj um iz ljubavi prema Bogu žrtvuje, On mu deset 
ili sedam stotina istih podaruje. (M V 3233-36) 

Imaš li srce, izgubi ga! Posjeduješ li um, lud postani! Jer 
djelomični um čir je na oku ljubavi. (D 24224) 

Mada je Iblis imao znanje, nije imao ništa od religijske 
ljubavi, stoga nije vidio ništa u Ademu doli otisak u 
ilovači. (M VI 260) 

Divota uma nije obgrljena sa sedam nebesa — ah, 
Ljubavi, zašto je ona u tvoju zamku i torbu pala? 
Mada je um samo zrnce iz hambara Ljubavi, sve tvoje 
perje i krila za njega su privezani. (D 22989-90) 

Onaj ko nije vidio Tvoju Ljepotu, um čini svojom 
kiblom — slijepac se štapom služi umjesto svjetiljkom. 
(D 11437) 

Ljubav nema nikakvih misli, jer misao je štapac. Štap 
uma pokazuje da um je pravi slijepac. (D 16734) 

O umu! Ti si bakar, a potom te Ljubav zlatom načini. Ti 
nisi eliksir, znanje o eliksiru si ti. (D 36313) 

Dok Tvoja Ljubav moj um u pepeo ne sagori, ja sam 
nesmotren, nerazborit. Stoga mi dođi! Dođi! Dođi! Dođi 
mi Ti! (D 1790) 

Akoli je um sudija, gdje mu je onda diploma i svjedodž- 
ba? Motreći strpljenje, dostojanstvo, odanost i ishode 
poslova. 

Akoli je Ljubav povjerenje, šta je tad znak njenog 
povjerenja? Sve osim Lica Prijateljeva poništila je vizija 
njena. (D 4901-02) 

Bjelodana je trgovina uma, ali darivanje duše je 
ljubavna trgovina: u času usredotočenja duševno biserje 
ona rasipa. 

Povežeš li zajedno tisuću duša, srca i umova, oni te neće 
odvesti bez Ljubavi do Njegova prozora. (D 9485-86) 
Ne miješaju se zaljubljenici i ljudi od uma, jer niko 
nikada polomljeno sa nepolomljenim ne miješa. 

Dok ljudi od uma iz opreza pred mrtvom lisicom se 
povlače, dotle nesmotreni zaljubljenici gaze zmajeve. 
(D 25018-19) 

Ljudi od uma bivaju slomljeni pred Njim iz nužnosti, 
a zaljubljenici sa stostruko slobodnom voljom postaju 
slomljeni. 

Ljudi od uma su u okovima Njegovi sužnji, ali su 
Njegovi zaljubljenici šećer i slatki bonboni. 

Pojavite se silom! To je uzda ljudi od uma; Pojavite se 
milom! (XLI 11) je proljeće onih koji su izgubili svoja 
srca. (M III 4470-72) 

Na znak upozorenja od utapanja u Okean, ljudi od uma 
bježe od toga — ali zaljubljenici drugog posla i zanimanja 
nemaju doli utapanja u njega. 

Ljudi od uma stječu olakšanja kada im se ono podari; 
zaljubljenici razviđaju ropstvo kako bi nemilost olakšali. 
(D 20656-57) 

Um veli: 'Ovih šest smjerova su granice i nema izlaza." 
Ljubav kaže: Tma staza. Toliko puta sam je ja prešla." 
Um je ugledao bazar i trgovina ga je privukla; Ljubav je 
mnoge bazare ponad tog bazara vidjela... 

Zaljubljenici koji vinski talog ispijaju mnoge vizije u tome 
imaju; umski ljudi srca pocrnjelih iznutra su poricanja 
prepuni. 

Um veli: 'Ne idi naprijed, jer iščeznuće samo trnje 
sadrži. A Ljubav umu reče: 'Trnovi su u tebi." 

Dosta! Tišina! Izvadi trn egzistencije iz srčanog stopala! 
Tad ćeš u sebi vidjeti mnogo ružinih vrtova. (D 1522-23, 
25-27) 

Među zaljubljenicima ne ostaj čovjek od uma, pogotovu 
ako voliš onog slatkoliko Voljenog. 

Neka ljudi od razuma ostanu daleko od zaljubljenih, 
neka smrad đubreta bude daleko od vjetrova istočnih! 
Ako bi čovjek od razuma došao, reci mu da je put zatvo- 
ren; ali, ako bi zaljubljenik došao, nek mu je usrdan 
doček izrečen! 

Dok se razum otrijezni i razmisli, ljubav do sedmog 
neba dojezdi. 

Dok razum pronađe kamilu da na hadždž krene, ljubav 
se već oko Ka'be okrene. 

Ljubav je došla i pokrila moja usta: 'Odbaci svoju 
poeziju i segni do zvijezda! (D 182) 


8. Smetenost i ludilo 


Znak racionalna čovjeka je trijezna razboritost i hladna spoznaja svog 
vlastitog stanja i stanja svijeta. Ali je zaljubljenik smeten, izvan sebe i lud. 


Ko može opisati djelo Nezabludivog? Ja sam samo 
govorio tako jer izbora nisam imao drugog. 

On se katkad pokazuje na jedan način, kojiput sasvim 
na drugi — čin religije nije ništa drugo puka smetenost 
doli. 

Ne smetenost koja te od Boga odbija, nego smetenost 
koja te utapa u Prijatelja i Njime te opija. (M 1311-313) 
Ljubav prema Tebi smućuje, vizija o Tebi izbezumljuje 
— jer Okean čini ovo, a Biser radi ono. (D 7766) 

Operi srce moje od svakog znanja, učini me nesvjesnim 
moga jastva; ne smije se ustuknuti pred znamenito 
Voljenim kao učiteljem mudrosti svih vrsta. 

Duše ludaka znaju da je ova duša duševna ljuštura: 
poradi te spoznaje, moraš kročiti s onu stranu znanja, 
do ludila. (D 19447-48) 

Spremi se za prijekor, a ne za očite religijske znake! 
Kako može ptica od ilovače letjeti u religijske nebeske 
oblake? 

čulnosti i samovolje visoko. 

Stoga budi smeten, ne reci ni "da" ni "ne"! Potom ti 
Milost može poslati sve. 

Zato što si preglup da razumiješ te začudnosti, kažeš li 
"da", u lažnom uvjerenju ćeš biti. 

A ako kažeš "ne", to ti neće glavu srezati — učinit će da 
ti Strogost prozor zalupi. 

Prema tome, budi smeten i izbezumljen, ništa manje od 
toga, tako ti može sprijeda i straga stići pomoć od Boga. 
Kada postaneš smeten, lud i poništen, tad će tvoje 
duhovno stanje reći: Vodi nas Pravim Putem! (1 5) 
Strogost je istinski užas, ali kad se počneš tresti, ta 
strahotnost sva postane od blagosti i mehkosti; 

Jer lik užasa je svrha poricatelju - kad bespomoćan 
postaneš, u Nježnost i Ljubaznost on se pretakne samu. 
(M IV 3746-54) 

Ko god slast religije okusi - u medu svijeta uživati 
mogao kako bi? 

Šta hoćeš sa razumom poput tvojega, kapljicom vina 
naglavce prevrnutoga? 

Prodaj svoj razum i kupi samo pometnju! Takva kupovi- 
na će ti donijeti zaradu. (D 10446-48) 


Jesi li Ti Sunce il? Venera il? Mjesec? Ja ne znam. Šta Ti 
želiš od ovog izbezumljenog ludaka? Ja pojma nemam. 
U ovom dvorištu Nezabludivosti sve je Nježnost i Sklad 
- kakva ravnica si Ti, kakva livada, kakva avlija? Ja 
pojma nemam. 

U nebeskom prostranstvu, Mliječnim putem presječenim, 
zvijezde se oko Tebe okupile poput Turkmena. Kakav 
čador si Ti? Ja pojma nemam. 

Kako divan okean u srcu, prepun riba i bez žalova! 
Nikad nisam vidio takav okean, pojma nikad imao o 
takvim ribama. 

Kraljevska čast stvorenja je bajka, poput maslačka 
beznačajna, nikakvog kralja ja ne poznajem doli tog 
Kralja Opstojanja. 

Divno, beskrajno Sunce — govore sve iskre prašine Tvoje! 
Jesi li Ti Svjetlo Božije Biti? Jesi li Ti Bog? To da znam, 
nije moje. 

Tvoja ljupkost spaljuje duše tisuću Jakuba u pepeo i prah 
— 0 Jusufe ljepota svih, zašto si Ti u tom zdencu. Ja ne 
znah. 

Umukni! Ti si brbljivac, u stalne si promjene potonuo. 
U jednom trenu ti si hii u drugom ha pa onda ah — ja o 
tome nisam ništa spoznao. 

Biću tih, jer sam pijan od čarolije koja me je svladala. 
Ja ne raspoznajem nesebičnost i pijanstvo od stanja 
trijeznoga. (D 1436) 

O neprijatelju moga razuma! Mome neznanju mehleme 
moj! Ja sam bačva, a Ti si vino što previre u njoj. 

Ti si Prvi i Posljednji, Ti si i u duhu Vidljivi (Kur'an 
LVII 3), Ti si sultan i šah, komornik i stražar budni. 

Ti si divne i zle ćudi, onaj koji srce potpaljuje i koji 
srce smiruje, ti si mjesecoliki Jusuf, onaj koji zapreku 
postavlja i koprenu povezuje. 

Ti si potpuno svjež i zelen, odveć prijatan i fin u duhu 
— ti si moj duh nalik umu i poput minđuše na mome 
uhu. 

Ti si dalek i samo svoj, Ti si zao dost, Ti si ispred i ono 
više, Ti si eliksir i pakost. 

O Ti koji vrebaš nesebičnost, o Riznico derviša, Gospoda- 
ru! Kako su samo veseli fakiri kada si Ti u njihovu 
zagrljaju! 

Na dan kada sam trijezan, prepun pijanske galame sam 
ja — ali kada sam pijan, kakva li strpljenja i strpljenja! 
(D 2602) 

On me svaki dan izluđuje i dolazi mi sa nekom drugom 
igrom — jer ja sam Njegova igračka, smeten u ringu 
Njegovom. (D 19410) 

Mada polijeće uvis tvoj razum-ptica, ptica tvog opona- 
šajućeg znanja se ipak hrani sa tla. 

Oponašajuće znanje je kuga naše duše: ono je posuđena 
stvar, a mi samodopadno velimo: 'Ono je naše. 

Ti moraš taj razum zanemariti; ti moraš lud postati! 
Šta god korisnim vidiš, bježi od toga, avaj! Pij otrov, a 
vodu života prosipaj! 

Proklinji svakog ko tebe hvali! Svoju dobit i uštedu 
nedostojnom podijeli! 

Napusti sigurnost i na strašnim mjestima izbivaj! 
Odbaci slavu, budi sramotan i bestidan! 

Dalekovidi razum ja iskušao sam — poslije toga postat 
ću bezuman. 

Jedne noći kralj Sayyedi Ajall reče Dalgaku: Žurno si 
otišao i oženio bludnicu. 

Trebao si tražiti savjet od mene, ja bih našao krjeposnu 
ženu za tebe. 

A on uzvrati: "Oženio sam devet pobožnih i krjeposnih 
žena, svaka je postala bludnica, dok sam ja lutao iz 
očaja. 

Ja sam oženio bludnicu ovu bez želje da unaprijed vidim 
šta će se desiti na kraju. 

Mnogo sam puta razum iskušavao — od sada i nadalje 
ću tražiti rasadnik za ludilo. (M II 2326-37) 

Bilo šta drugo na tome putu, osim zbunjenosti i ludila, 
udaljenost je i otuđenje od Boga. (M VI 609) 


Pogledaj samo kako su ludaci skočili i iz okova postoja- 
nja se izbavili. Pogledaj kako su potakli svoja srca da ih 
izgube, jer ta srca su nedaća stupice. (D 423) 

Baš kao što su razumi ludošću smeteni, smeten sam i ja 
stanjem tih razuma sleđenih. 

U sjene skriven led se neće otopiti —- zrake mog sijajućeg 
sunca on neće vidjeti. (D 18256-57) 

Razum je pojeo nešto opijuma iz ruke Ljubavi: sejri sada 
te razumske ludosti! 

Danas su i luda Ljubav i trijezni razum poludjeli. 
Oksus rijeka, koja je iz ljubavi prema Moru potekla, 
Morem je i sama postala - Oksus je sada rijeka 
zaboravljena. 

Kada je Oksus Ljubav dosegnuo, okean krvi on je 
ugledao — usred te krvi razum bijaše sjedio. 

Valovi krvi o njegovu glavu su se rušili, i od šest smjerova 
prema Bespuću ga tjerali, 

sve dok se on nije izgubio u cijelosti i postao bistar i 
dobar srazmjerno Ljubavi. 

I dok se tako gubio, mjesto je gdje Zemlja i nebesa nisu 
postojali dosegnuo. 

Kada je htio kročiti naprijed, nogu nije imao — ali, kada 
bi sjeo, golem gubitak bi pretrpio. 

Najednom s one druge strane ugleda poništenje i uni- 
verzum Neizreciva Svjetla, 

Stijeg i stotinu tisuća kopljanika. Postade sužanj tog 
Plemenitog Svjetla. 

Noge mu bijahu sapete, ali se počeo micati; naprijed je 
ka toj nevjerojatnoj ravnici stao se kretati, 

nadajući se da će preći Tamošnjost i izbaviti se od jastva 
i svega prizemnog. 

Dvije doline se na njegovu putu ukazaše, jedna krcata 
ružama, a druga prepuna vatre. 

Poziv stiže: 'U vatru uđi, i u ružičnjaku olakšanja sebe 
pronađi! 

Akoli u ružičnjak uđeš, u vatri i plamenu ćeš da se nađeš. 
Ili uzleti na nebesa poput Isaa, ili padni u ponore poput 
Koraha!' 

Leti i svetilište kralja duše pronađi, da bi mogao sve 
stupice izbjeći. 

To Sunce Religije i Ponos Tabriza, koji je veličanstveniji 
od tvog svakog podarenog mu atributa! (D 1931) 

Moja ludost je postala prijestolnicom stotinu ljudi od 
razuma, moja gorčina postala je okeanom jestivog 
šećera. (D 27721) 


Budi lud i izbezumljen kakav si i bio! Zašto li si uopće 
razuman i trijezan postao? 

Razmišljanje je uvijek poradi stjecanja — ali ti si od glave 
do pete sav postao od dara! (D 28080-01) 

Ljudi! O ljudi! Ljudsku prirodu u meni nećete pronaći! 
Čak ni ludak ne bi pojmiti mogao ono što se u srcu 
mome počelo začinjati! 

Zvijezda ludaka se pomračila i on uteče od moga nemira 
— pomiješao sam se sa smrću, utekao od svog postojanja. 
(D 14490-91) 

O Saki, u taj dom sa ludošću su ušli razbori! Sipali su 
krv u pehar ludosti sve dok ga nisu prelili! 

Žedni muškarci i žene su stotinu tisuća domova pos- 
tojanja sažgali kako bi muževnost svoju u ludosti poka- 
zali... 

Zar ne vidje da ustrajno se sručuje leptir ludosti na 
svijeću zbog neodoljive sile Ljubavi? 

Čim duša i srce od razuma kazivanje o ludosti čuše, da 
ne bi kazivanje o dva svijeta slušali, uši začepiše. (D 
29743-44, 46-47) 

O sretni i poštovani čovječe! Jesam li ja lud ili si ti? Ispij 
pehar sa mnom, prijekora se oslobodi! (D 872) 


C. 


ODVOJENOST I SJEDINJENJE 


Ljubav Božija je uvela univerzum u postojanje, a njen odraz u stvorenjima 
pribavlja poticajnu snagu za svako pojedinačno djelovanje koje postoji u 
svijetu, od djelovanja najsićušnijeg atoma do djelovanja zvijezda i nebeskih 
sfera. Ljubav pronalazi svog najpotpunijeg odraza u čovjeku u kojem 
izvedena ljubav može iznova postati istinskom Ljubavi. 

Na putu Ljubavi i duhovnog ozbiljenja zaljubljenik iskušava dva 
osnovna iskustva: sjedinjenje (wisal) sa Voljenim i odvojenost ( firdg, hijran) 
od Njega. Poput svih zbirova suprotnosti, ova dva pojma su suodnosna. 
To u praksi znači da postoji beskonačan broj stupnjeva svega pojedinog 
u tim zbirovima. Jedno duhovno stanje se može smatrati "sjedinjenjem" 
u suodnosu sa onim što je ranije uslijedilo, ali i "odvojenosti" u suodnosu 
sa nekim višim duhovnim stanjem. Međutim, sve dok duhovni putnik 
ne dosegne najviše stupnjeve svetosti, duhovno stanje sjedinjenja će biti 
povremeno praćeno, u najmanju ruku, relativnim razdvajanjem. Veoma 
poznati sufijski pojmovi "širenja" (bast) i "skupljanja" (gabd) ukazuju na 
iskustvo raznovrsnih stupnjeva sjedinjenja i razdvajanja. Čak i "usponi i 
padovi", koje svi ljudi iskušavaju u svom svakidašnjem životu, predstavljaju 
nejasne odraze tih duhovnih stanja. 

Pošto istinsko opstojanje i istinski život počivaju u opstojanju i 
sjedinjenju, tad je razdvojenost smrt. Prema tome, kako god pojam "smrti" 
može označavati rastakanje tijela ili, još općenitije, poništenje jastva, tako 

isto on može označavati ono što se prirodno naziva "životom", to jest 
egzistencijom bez Voljenog, razdvojenošću. Kada Rumi govori o umiranju 
više puta, moguće je da ukazuje i na ova potonja dva značenja tog pojma. 
Bilo kako bilo, njegov naglasak je sljedeći: tokom duhovnog putovanja 
čovjek iskušava uzastopna iskustva odvojenosti i sjedinjenja ili smrti i 
života. Ali on svakog trena umire i iznova se rađa, primiče se posljednjoj 
duhovnoj postaji opstojanja i onome "Ja sam Bog". 


Zaljubljeni svakog trena mru, jer nije jednolična smrt u 
njihovu umiranju. 

Zaljubljenik je primio dvije stotine duša od Duše Vodilje, 
i u svakom trenutku on ih sve žrtvuje. 

Za svaku dušu on, zauzvrat, deset prima — ko uči 
Kur'an: deset nagrada dobiva (VI 160). (M III 3834-36) 
Moj život je sjedinjenje s Tobom, moja smrt razdvojenost 
- u oba umijeća Ti si me načinio kao neusporedivost. (D 
21253) 

Sjedinjenje s Njim je Noć Moći (Kur'an XCV II), odvoje- 
nost od Njega noć smrtne tame — noć silne Njegove Noći. 
(D 6169) 


Ljubav Božija, kroz koju svijet ulazi u postojanje, očituje se kroz 
zadržavanje dvije temeljne kategorije Atributa: Atributa Strogosti i Nježnosti. 
Kao što smo već vidjeli, cijeli univerzum — sve njegove suprotnosti, sudari i 
šarolikost — sve to se izvodi iz skladnog međuprožimanja tih dviju skupina 
Atributa. Za zaljubljenika ti Atributi se očituju kao razdvojenost i sjedinjenje. 
Stoga i razdvojenost i sjedinjenje vrše jednu istu zadaću: Skrivenu Riznicu 
čine vidljivom. Kroz njihovu međuigru čovjek biva vođen naprijed prema 
potpunom i cjelovitom očitovanju Atributa koji se odražavaju u njemu 
samome. 

Opisujući bezbrojna duhovna stanja i postaje, iskušane od strane 
zaljubljenika, sufijski pjesnici upotrebljavaju široku lepezu paslika i simbo- 
la. Mada su oni izvučeni iz svijeta "formi", oni su smišljeno odabrani za 
pojedinačna "značenja" koja izražavaju — značenja koja nisu skrivena sufiji u 
njegovim vizijama i ekstazama. Mnogi od tih simbola poprimaju karakter 
tehničkih pojmova u sufijskoj literaturi. 

Nalik ostalim sufijskim pjesnicima, Rumi upotrebljava slikopise 
koji posjeduju posebno tehničko značenje, kako ću to pokušati ilustrirati u 

narednim poglavljima. Pa ipak, općenito značenje njegovih stihova uvijek je 
lahko dokučiti, jedno jednostavno načelo je razumljivo: šta god zaljubljenik 
kaže, to se tiče njegovog Voljenog. 


Kada krenem od početka, On me vodi; kada tražim 
svoje srce, On mi ga grabi. 

Kada se trsim oko mira, za mene se zauzima On; kada 
odlazim u boj, On je bodež moj. 

Kada na svadbu dođem, On je vino i slatkiši; kada u vrt 
uđem, On je njegovi narcisi. 

Kada se spustim u rudnik, On je rubin i kamen dragi, 
kada u more uronim, On je biser bijeli. 

Kada pustinjom hodim, On je oaza; kada se nebeskim 
sferama verem, On je zvijezda. 

Kada pokažem svoju snagu, On predstavlja moje grudi, 
kada izgaram od srcobolje, On me tamjanom kadi. 
Kada me trenutak rata u strašnu bitku vodi, On bojne 
redove drži i vojsku predvodi. 

Kada na svadbu idem u času veselja, On je saki, 
svadbeni pjevač i vinska zdjela. 

Kada pismo pišem svojim jaranima, On je papir, pero i 
zdjela mastila. 

Kada se probudim, On je moje novo buđenje; kada 
odlazim na počinak, On ulazi u moje snoviđenje. 
Kada rimu tražim za svoju poeziju, On mome umu 
olakšava do nje stazu. 

On je ponad bilo kojeg oblika kojeg možeš naslikati 
poput slikara i kista. 

Nije važno koliko gledaš visoko, On je još uzvišeniji od 
onog "najvišeg" što ti doseže oko. 

Idi, mani se priče i knjiga - mnogo je bolje da On bude 
tvoja knjiga. 

Tih budi! Jer svih šest smjerova su Svjetlo Njegovo; 
a kada se vineš ponad tih smjerova, ostaje On, samo 
Nadnaravno. 

Od svega sam više volio Tvoje zadovoljstvo; Tvoje 
tajanstvo je moje, stoga ga držim skrito. 

Divnog li Sunca iz Tabriza! On je krajnje vrijedan sebe, 
poput Sunca. (D 2251) 


U narednom odjeljku iz Mesnevije Rumi objašnjava na nešto didaktičniji 
način i u kontekstu razdvojenosti i sjedinjenja kako je zaljubljenik jedino 
zaokupljen svojim Ljubljenim. Taj odjeljak također upozorava na pogibelj- 
nost od lažnih sufija koji su ukrali spoljašnju formu slikovitog govora bez 
razumijevanja njegova značenja, i koji koriste sufijsku terminologiju za 
vlastitu korist. Pod "jezikom ptica" zaljubljenik podrazumijeva jezik kojim 
zbori ptica duše koja je prhnula u nebo Božije Prisutnosti. 


Prostak je ponešto od Jezika Ptica naučio, i za njih je 
raskoš i vođstvo tražio. 

Ali one riječi su samo forma ptičijih dozivanja: nezreo 
čovjek je nesvjestan njihovih duhovnih stanja. 

prisvoji Sulejmanovo kraljevstvo, on neupućen ostaje. 
Vrag ondje stoji Sulejmanu sličan. Znanje o prijevari 
posjeduje, ali ne posjeduje ono: dato nam je da 
razumijemo ptičije glasove. (XXVII 16) 

Shvati da si ti ovosvjetskog zraka ptica, jer ti nisi vidio 
ptice iz Njegova Prisustva. 

S druge strane planine Oaf prebivaju feniksi — svaka 
imaginacija ne može to mjesto dosegnuti, 

Samo ona imaginacija koja je Sjedinjenje kontemplirala, 
a, onda, nakon izravne Vizije, razdvojenost iskusila. 

Ne konačnu razdvojenost, nego onu poradi bolje svrhe, 
jer to stanje je sigurnost od razdvojenosti svake. 

U nastojanju da oduhovljeno tijelo sačuva, Sunce se za 
časak pred snijegom zakriva. 

Za dobro svoje duše, traži dobrobit od evlija! Oprezno, 
ne kradi riječi iz njihova govora! 

Zulejha je sve imenom Jusufovim učinila, od sjemena 
rutice do tamjana. 

Svoje ime je u onim imenima sakrila, svojim vjernima je 
znanje o tajni podarila. 

Ako je rekla: 'Vosak je postao zbog vatre mekahan, time 
je mislila: "Taj prijatelj za mene je postao zagrijan." 

'ale, Mjesec je izašao!" ako je kazala, i ako je dodala: 
'Ona vrbova grana je ozelenjela' 

I ako je rekla: 'Lišće šuška divno' i k tome još: (Kralj je 
svoju ljubav prema Shahnaz otkrio" 

Iako je kazala: "Kako je blažen znameniti!" i još dodala: 
'Posteljno rublje treba razastrti' 

I ako je povikala: 'Vodonoša je vode donio' i dodala: 
'Sunce je granulo? 

IT ako je rekla: 'Sinoć su oni pun lonac hrane skuhali' ili: 
'Variva su do savršenstva doveli" 

I ako je kazala: 'Hljeb slan nije' I ako je dodala: 'Nebo 
se unatrag vije' 

A ako je povikala: "Počela me boljeti glava' i dodala: 
Bolje je moja glavobolja sada" 

Ako je hvalila nešto, njegov zagrljaj je hvalila; a ako je 
kudila nešto, kudila je razdvojenost od njega. 

Akoli je nabrajala stotinu tisuća imena, Jusuf je uvijek 
bio njena svrha i želja njena. (M VI 4010-13, 15-33) 


1. Odvojenost i trpljenje 


Sufijski pjesnici često "kude" Voljenog u pojmovima koji u konačnici mogu 
navesti na pomisao da oni izražavaju neuljudnost prema svome Stvoritelju. 
Jer Voljeni katkada može biti okrutan, može uživati nanoseći trpljenje 
nedužnom i može biti raskalašen u prolijevanju njihove krvi. 


Avaj! Avaj! Vjerna osoba, poput mene, čezne krv piti 
poput Tebe! 

Avaj! Avaj! Liječnik koji krv pušta si Ti, bolesniku 
uplakanu zbog bolesti. 

Te okrutnosti su mi patnju nanijele - nijedan zaljubljenik 
ih ne nanosi zaljubljeniku svome. 

Rekoh Mu: Želiš li krv moju liti bez ikakve krivnje ili 
grijeha s moje strane?" 

Da", reče On, 'ljubav ne ubija drugog doli nedužnog: 
Ljubav Moja neće ubiti grješnika. 

Svakog časa ja spaljujem ružičnjake. Šta si ti Meni? 
Obično trnje. 

Skršio sam tisuću harfi sviranja ugodna. Šta si ti u 
Mojim kandžama? Struna obična. 

Moje vojske su razorile gradove. Ko si ti? Obične srušene 
zidine. (D 33679-86) 


Temeljni naglasak ovih stihova je na tome da čovjek u svom 
samoopstojanju ne može vidjeti stvari na način na koji one jesu. Smrt 
jastva, koja se izvana pojavljuje kao trpljenje i patnja, zapravo je izvorište sve 
radosti, a "radosti" koje mi uobičajeno iskušavamo su patnje, jer nasone drže 
daleko od Boga. Pošto je čovjek privržen samome sebi, on trpi kroz patnje 
s kojima se susreće. Ali te patnje su sva Milost skrivena u odori Srdžbe. Bog 
ga izvrgava trpljenju kako bi se čovjek otrgnuo od sebe i pokušao dosegnuti 
Jastvo. Prema tome, kada duhovni putnik u trenu osjeti slast sjedinjenja, 
tad je njegova razdvojenost gorča od nevolje, mnogo gora od bilo kakvog 
trpljenja koje svijet može nanijeti. Temeljni problem većine ljudi je to 
što oni ne uviđaju da su svaka teškoća i bol koje oni podnose samo sjena 
njihove razdvojenosti od Boga. Neki ljudi, naime, žive u čak većoj iluziji, jer 
ne znaju da samo njihovo postojanje nije drugo doli bol i trpljenje. 

"Neko je, primjerice, postavio užetom granicu sa četiri kočića. Pomisli 
kako je sretan; zaboravio je radost slobode. Kada bi se otarasio kočića, 
razumio bi kroz kakvu je muku prošao. Djeca, isto tako, pronalaze hranu 
i olakšanje u bešici, dok su im ruke povojem povezane. Kada bi odrastao 
čovjek bio povijen u bešici, za njega bi to bila tamnica i patnja." (F 194/ 
203) 

Prvi korak na putu izbavljenja je uviđanje da, kada se neprestance trpi 
bol i patnja, to je duša nečija zavezana sa četiri elementa, i čezne samo da 
se oslobodi. Kao što smo već vidjeli, Rumi smatra ovu vrstu svijesti o patnji 
(dard) kapijom prema putu Ljubavi, i on nam savjetuje: "Traži bol! Traži bol, 
bol, bol traži!" (M VI 4304) Čovjek ne može istinski razumjeti značenje boli 
i "trpnje" (ranj), sve dok ne postane svjestan svog stanja razdvojenosti. Što 
je svjesniji toga, to više trpi. 

Ko god je svjesniji toga, veću bol boluje, ko je god toga 
više svjestan, lice mu žuće postaje. (M 1 629) 

Poslanici i evlije su najsvjesniji od svih stvorenja. Stoga je Poslanik 
kazao: "Oni koji najviše trpe patnju su poslanici, potom pravednici, zatim 
oni najodličniji poslije njih i tako redom." 

Postoji životinja dikobraz zvana, koja, ako je udaraš 
štapom, postane velika i debela. 

Što je više udaraš, ona više raste, sve se više napinje i tovi 
od batine. 

Duša vjernikova je u istini dikobraza, jer povećanje 
patnje je deblja i povećava. 

Zato su patnja i tegoba nanošeni poslanicima više negoli 
su nanošeni cijelog svijeta stvorenjima. (M IV 97-100) 


Stoga čovjek ne smije bježati od trpljenja; on ga s dobrodošlicom treba 
dočekivati u spoznaji da mu ono povećava ljubav prema njegovoj suprotnosti, 
prema radosti i zanosu sjedinjenja. Što čovjek više trpi, to više čezne da bude 
oslobođen od izvora svoga trpljenja: od svoga samopostojanja. Srcobolja 
(ghamm) i okrutnost (jafa), naneseni od Voljenoga, pripravljaju put za radost 
(shadt, surdir) i Njegovu odanost (wafa'). Trpljenja i patnje su posvema nužne 
etape pročišćenja, kroz koje se čovjek oslobađa od prianjanja uz sebe i svijet. 
Njegovo odgovaranje na trpljenje istovremeno pokazuje njegovu vrijednost. 
Pokuša li pobjeći od toga kroz raznovrsne zavrzlame, on, zapravo, bježi 
od Boga. On ne smije bježati od svog bola i srcobolje — koji mu dolaze od 
Boga — već on mora bježati od vlastitog jastva. Jedini način da se pobjegne 
od trpljenja jest traženje utočišta kod Boga od svoga jastva. Ali, izabravši 
Boga, čovjek je također izabrao ravnodušnost ma šta želio dobiti na dar. 
Svaki drugi pravac djelovanja pokazuje kako je on još prionuo uz jastvo. 
Najzad, Rumi često ističe da je okrutnost nametnuta od Voljenog bolja od 
ljubaznosti i odanosti svih stvorenja svijeta. 


U želji da nas obuzdaju i pomognu onom ko putuje, 
poslanik za poslanikom sa tog Vrela postojanja dolazi. 
Svaka srcobolja i trpljenje koji u tvoje tijelo ulaze za uho 
te prema obećanom Prebivalištu tegle. (D 35486-87) 


On ti je patnju nanosio sa svih strana kako bi te ponovo 
vratio Tamo gdje nema strana. (D 3952) 

Sretna je duša Njegovim kažnjavanjem probuđena iz 
drijemeža! Radujući se tome, ona to smatra znakom 
blagoslova. (D 5995) 


Između Boga i Njegovog sluge su upravo dva vela; svi drugi velovi 
bivaju očitovani iz onih dvaju: zdravlja i bogatstva. Onaj koji je zdrav veli: 
Gdje je Bog? Ja ne znam i ne vidim Ga. Čim počne da trpi, kaže: 'Ah, Bože! 

O, Bože!' I tako započne dijeliti svoje tajne s Njim i govoriti o Njemu. Tako 
vidiš da je zdravlje bilo njegov veo, a Bog je bio skriven ispod njegova bola. 
Tako isto kada čovjek zabogati, on svim sredstvima udovoljava svojim 
žudnjama. Danonoćno bavi se njima. Ali, čim izgubi bogatstvo, ego mu 
oslabi i on se Bogu okrene. (F 233/240) 

"Neko reče: "Bio sam nemaran. Učitelj reče: "Misao i poniženje dođoše 
čovjeku, a ovaj reče: 'Šta ja radim? Zašto ja to radim?" Ovo je dokaz Božije 
ljubavi i naklonosti: 'Ljubav ostaje tako dugo dok traje poniženje. Jer se 
prijatelji ponizuju, ne stranci. 

No, ima raznih vrsta poniženja. Kada je neko ponižen i osjeća bol zbog 
toga, i kada je svjestan toga, to je dokaz da ga Bog voli i da je prema njemu 
naklonjen. Ali, ako je on ponižen, a ne osjeća nikakvu bol, to nije dokaz 
ljubavi. Ljudi, primjerice, udaraju štapom po ćilimu da istjeraju prašinu. 
Razborit čovjek to ne bi nazvao "poniženjem". Ali, ako čovjek šiba svoje 
vlastito voljeno dijete, to se naziva "poniženjem", i u ovom slučaju je to 
dokaz ljubavi. Sve dok u sebi primjećuješ bol i ukor, dotle je to dokaz Božije 
ljubavi i naklonosti." (F 23/35) 


Čuvar srca neće te napustiti u povjerenju ni u okrutnosti, 
u poricanju niti u priznanju. 

Kad god okreneš svoje srce prema nečemu, od toga će 
te, o srce, Njegova Srdžba odvojiti - ne zadržavaj svoje 
srce na bilo kojem mjestu, nemoj u tome ustrajavati! (D 
11949-50) 

Ne traži radost, prijatelju, kada srcobolju želi Ljepota, 
jer ti si molitva u lavljim pandžama. 

Bude li prljavštinu sipao na tvoju glavu Zarobitelj srca, 
budi dobro došao na mjesto tatarskog mošusa. 

U tebi se krije neprijatelj pasije naravi, koji se jedino 
svirepošću može otjerati. 

Kada neko serdžadu štapom mlati, on ne želi serdžadu 
mlatiti — cilj mu je prašinu ukloniti. 

Tvoja nutrina je prepuna praha od zastora jastva, i 
odjednom se neće ukloniti sva ta prašina. 

Sa svakom okrutnosti i patnjom ona se, katkada u 
snivanju, malo-pomalo od srčanog lica odvaja, a kojiput 
u budnome stanju. (D 12074-79) 


ODVOJENOST I SJEDINJENJE 275 


Vinogradi moga tijela vinom će postati tek kad Vinar 
zapleše stopalom svojim na meni. 

Podlažem dušu svoju kao vinograde Njegovu stopalu, 
kako bi se moja unutarnja svijest mogla oglasiti s 
radošću. 

Iako vinogradi krvavim suzama plaču i kažu: Tmadosmo 
dostatnu svirepost i nepravdu" 

Ipak Plesač stavi pamuk u Svoje uši i kaza: Ja ne 
pritišćem iz neznanja. 

Želiš li poreći, ispriku imaš, ali ja sam ovog djela 
Gospodar. 

Kada dosegneš savršenstvo kroz Moja pregnuća i učenje, 
tad ćeš Mi izricati zahvale beskrajne. (D 17584-89) 
Uđe li srcobolja u tvoj um i uhvati li u stupicu radost 
tvoju, ona tad ipak pripravlja put tvome blaženstvu. 
Ona tad brzo sve drugo iz kuće istjera, tako da ti radost 
može doći sa dobrote Izvora. 

Ona stresa žuto lišće sa grane srčane kako bi stalno 
moglo rasti lišće svježe. 

Ona korijen starog blaženstva zauzdava kako bi novi 
zanos mogao doći iz Onkraja. 

Srcobolja će uvehlo i zerbljeno korijenje obuzdati kako 
nijedan korijen ne bi mogao skriven ostati. 

Mada srcobolja može mnoge stvari iz srca istrenuti, ona 
će, zacijelo, zauzvrat nešto bolje donijeti. (M V 3678- 
83) 

Vatra bježi od vode, jer je voda uništava. Tvoja osjetila 
i sve misli vatra su, ali šejhova osjetila i misli svjetlost 
slatka su. 

Kada vatra njegova svjetla tvoju vatru poškropi, ona 
zacvrči i odjednom uvis poskoči. 

Dok ona cvrči i pucketa, to "smrću" i "bolom" se zove 
- sve dok taj pakao od tvoga ega studen ne postane. (M 
II 1255-58) 

Kroz tjeskobu razdvojenosti Ti najprije zaljubljenike 


isprazniš, potom ih zlatom do vrha njihovih glava 
ispuniš! (D 29753) 

Duhovna vatra će doći da te isprži, ali, ako ustukneš 
poput žene, nedozreli rogonja si ti. 

Ne bježiš li od vatre, potpuno pečen ćeš postati — poput 
taze pečena hljeba, ti ćeš domaćin i dragi gost za stolom 
biti. (D 3296-68) 

Posramljen si od svih ljudi potegne li On mač u okrutnosti, 
i, umjesto da kročiš naprijed, ti ćeš štit nastojati loviti. (D 
30556) 

Želiš li zadobiti dušu i nasmiješenu sreću steći, svejedno 
vidiš li nježnost ili okrutnost, poput ruže se smiješi. (D 
35587) 


"Bol je čovjekov vodič u svakome činu. Sve dok on osjeća bol zbog 
takvog čina, sve dok čezne i voli zbog takvog čina koji se javlja u njemu, on 
se neće dati na posao da taj čin izvrši. On bez boli neće biti kadar da taj čin 
dovrši, bilo da je taj čin uspjeh na ovom ili na budućem svijetu, bilo da on 
predstavlja trgovanje ili kraljevanje, bilo da označava religijske znanosti ili 
astronomiju ili šta god da on bio. 

Sve dok Merjema nije osjetila bol rađanja, ona nije kretala prema stablu 
sreće. I porođajni bolovi je prisiliše da dođe do stabla jedne palme. (XIX 23). 
Taj bol ju je odveo do stabla i neplodno stablo je donijelo plodove. Tijelo je 
poput Merjeme, a svaki od nas ima Isaa u sebi. Ako se bol pojavi, rodit će 
se naš Isa. Ali, ako bol ne dođe, Isa će se vratiti svome Izvorištu onim istim 
skrivenim putem kojim je i došao. Mi ćemo ga biti lišeni i žetva će biti bez 
ikakve koristi. 


Tvoj unutarnji vid je siromašan, ali je bogata tvoja 
životinjska priroda vidljiva, — vrag ima lošu probavu, a 
Džamšid od gladi skapava."? 

Liječi svoje stanje sada dok je još tvoj Isa ovdje na Zemlji! 
Kada on ode na nebo, liječenje se izgubi. (F 20-21/33) 
Kada bi se čovjek uopće pogledao i kada bi vidio da je 
smrtna i zaražena rana njegova, 

tad bi iz takvog gledanja bol se pojavila i iza zastora bi 
ga odvela. 

Dok majke ne osjete bol rađanja, djeca ne nalaze načina 
da budu rođena. 

Istina je u srcu, a trudno je srce; kao primalje djeluju 
evlijanske opomene sve. 

Primalja veli: Žena nema bola nikakva. Bol je nužna 
jer priprema dolazak djeteta. 

Razbojnik je onaj koji nema nikakvu bol, jer biti bez boli 
isto je što i reći: Ja sam Bog. 

Kazati "Ja" u krivi čas kletva je, ali reći to u pravi čas 
milost je. (M II 2516-22) 

Tijelo je bremenito dušom, a porođajna bol tjelesna 
trpnja - boli nemir donose ženi dolazak embrija. 

Ne gledaj u kiselost vina, gledaj u radosti pijane! Ne 
gledaj u potištenost žene, gledaj u nadu primalje! (D 
24291-92) 

Tuga za Njim je u mome srcu riznica. Moje srce je Svjetlo 
nad svjetlima (XXIV 35), sa Isaom u utrobi je ono divna 
Merjema. (D 5990) 

Koliko je Voljeni da trpim učinio prije negoli se ovaj čin 
u vodeno oko i jetrenu krv naselio! 

Tisuću vatri, dimova i srcobolja — a oni su ime Ljubavi! 
Tisuću bolova, tuga i jadova — a njihovo ime je Voljeni! 
Nek svaki neprijatelj svoje duše oko posla se trsi! Dobro 
došao na žrtvu duše i milosrdne smrti! 

Pogledaj me, jer ja Ga vidim vrijednim stotinu ovakvih 
umiranja — ja se ne bojim niti umičem klanju Plijendžije 
srdaca! 

Jadi Ljubavi dva lica imaju nalik vodama Nila: vodu 
njenim vlastitim ljudima, krv onim drugima. 

Ako tamjan i svijeća nisu sagorjeli, kakvu vrijednost će 
imati? Isto što i grana od trnova i tamjan će biti. 

Da rat nije imao mača zamahe, koplja i strijele, Rustam 
ne bi bio ništa od perverznjaka drukčije. 

Rustam vidi da je mač slađi od šećera, da strijele padaju 
dolje bolje od zlatnih cekina. (D 12063-69) 

Ljubav mora malo boljeti, prijatelju! Srce mora boljeti i 
obrazi malo požutjeti moraju. 

Bez bola u srcu i vatre u grudima, tvoja hvala gorljivom 
nabožnosti je neukusna. (D 13970-71) 

Ljubavi, svak ti imena i naslove dariva — sinoć sam ti još 
jedno ime nadjenuo: "Boljka bez lijeka". (D 65) 

Čudim se tom tragaču koga privlači čistota, koji bezglavo 
bježi u času laštenja. 

Ljubav je kao sudska parnica, a trpjeti okrutnost je 
poput svjedoka: nemaš li svjedoka, izgubljena je tvoja 
parnica. 

Ne budi očajan kada te ovaj Sudac pita za svjedoka: 
poljubi zmiju i gledaj gdje je riznica! (M III 4008-10) 
Hej! Govori nam našim jezikom! Otvoreno govori, 
ne kazuj nam u simbolima! Koliko dugo ćeš krv piti u 
okrutnosti? Ah, sva Tvoja obilježja su krvava! 

Koliko dugo ćeš šibati njegovu jetru? Koliko dugo ćeš ga 
kušati u njegovu životu? Koliko dugo ćeš mu loše vijesti 
donositi: "Ovakve ili onakve stvari su." 

Koliko dugo ćeš njegove usne gorčati? Koliko dugo ćeš 
njegove noći zlosretnim činiti? O Ti čije usne su slatke 
kao šećer! O Ti čija noć je Raj nebeski! 

Da li med ikada čezne za otrovom? Da li se ocat ikad 
iz šećera pojavi? Dokle ćeš na stranputicu navoditi, o 
Zavoditelju Najveći! 

Šta god činiš, Tvoje usne kazuju priče šećerne! Šta god Ti 
da pokreneš, Nježnost se u njemu zametne. 

Kako bi čempres sličio trsci? Kako bi zlatnina bakru 
sličila? Kako bi Ti ikome sličio? O Kralju Dana sudnjega! 
(D 19103-08) 

Budi okrutan! Tvoja okrutnost je Nježnost vascijela. 
Budi loš! Tvoj loši postupak je svaka praksa pravedna. 
(D 3650) 

Biser je Kamen kojeg si bacio Ti, Tvoja nepravda je bolja 
od stotinu vjernosti! (D 5349) 

Postoji beskrajna radost koja se Ljubavlju zove: pravilo 
je žaliti se — zašto bi, inače, okrutnosti bilo okakve? (D 
5941) 

Bog reče: "Ne odgađam zbog prijezira Svoj dar njemu: 
pomoć je upravo u tom odlaganju. 

Njegova potreba je došla iz bezobzirnosti prema Meni, 
za kiku ga u Moj sokak tegleći. 

Kad bih udovoljio njegovoj potrebi, on bi se natrag 
vratio i utopio u toj igri. 

Mada on tuži u dnu svoje duše: "O, Ti čija se traži 
zaštita!" — neka ga nek jadikuje slomljena srca i ranjenih 
prsa. 

Jer Ja uživam u njegovu glasu, dok govori: 'O Bože!', i u 
tajnim zazivima njegovim..." 

Ljudi drže papagaje i slavuje usred kafeza, kako bi čuli 
cvrkut njihovih slatkih pjesama. 

Ali, kako bi u kafez stavili vrane i sovuljage? Ko, zacijelo, 
ima sluha za priče takve? 

Zasigurno znaj da je razlog baš to zašto vjernici trpe 
razočarenje i kad je dobro i kad je zlo. (M VI 4222-26, 
28-29, 37) 

Na stranu podložnost odbaci i zbog okrutnosti te Ljepote 
počni se jadati. 

Tužim se jer tužbalica može samo Njemu goditi — dva 
svijeta se moraju jadati i poradi Njega očajavati. 

Zašto se ne bih gorko žalio zbog lukavstava Njegovih? 
Jer ja nisam u halci onih Njime opijenih. 

Zašto se ne bih tužio poput noći bez dana Njegova? Jer ja 
nisam sjedinjen s licem Njegovim koje dan obasjava. 

U mojoj duši je slatka neslatkoća Njegova — nek je moj 
život žrtva Prijatelju koji mojoj duši patnju dariva! 
Volim svoju bol i patnju kako bih ugodio svom jedinom 
Kralju. 

Zjenice očiju mojih od praha srcobolje sam sazdao kako 
bih ta dva mora biserima ispuniti mogao! 

Dragulji su suze što ih ljudi zbog Njega proliše, mada ih 
oni i dalje suzama smatraše. 

Jadam se zbog Duše nad dušama, ali ja nisam tužbalica, 
ja sam samo pričalica. 

Moje srce ustrajno veli: Zbog Njega se izlažem trpljenju', 
a ja se ustrajno smijem njegovom slabom licemjerju. (M 
1 1773-82) 

O Ti čije Lice je poput ruže i čiji su uvojci slatki mažuran! 
Moja duša je radosna kada sam zbog Tebe srcobolan! (D 
4438) 

O, moja duša je radosna zbog Tebe - neka mi duša 
nikada ne bude bez Tebe! Moja duša je Tebi darovala 
svoje srce i zajedno s Tvojom srcoboljom druguje. 
Srcobolja zbog nekoga je gorka, ali ova srcobolja zbog 
Ljubavi je nalik šećeru. Ne gledaj više u tu srcobolju 
Ljubavi, u tu tobožnju srcobolju! 

Kada srcobolja od Ljubavi prsa za tren napusti, kuća 
postaje mezarom, a svi ukućani nujni. (D 19365-67) 


Srcobolja se ne usuđuje približiti onom ko je zbog Tebe 
bolovao. A ako bi se i približila, on bi joj glavu odrezao. 
(D 21255) 

Lijek za bol u srcu mom jest bol za Njim. Zašto svoje srce 
ne bih povjerio Njegovoj boli? (D 17582) 

Kada mi šalješ manju srcobolju, očajan sam i srce plače 
mi. Ali kada izlijevaš srcobolju na mene, ja se postidim 
zbog njene nježnosti. 

Ni časak boli nije mi dopustila srcobolja Tvoja — čežnja 
za Tobom nije mi dala da budem ilovača i voda... 
Divna li bol koju nanosiš postaje lijekom mojih boli! 
Divni li prah kojeg mijesiš oči miomirisom maže mi...! 
Patnja zbog Tebe neda patnji da dođe mi — Tvoja riznica 
da budem siromašni i nedostojni derviš neda mi. (D 
15133-34, 36, 38) 

Tako sam pijan od Tvoje nepravde koju ne mogu 
od pravde razlučiti - ne pitaj me o Njegovoj pravdi, 
darivanju i nježnosti! (D 13596) 

Tvoja gorka okrutnost, Dušo, u biser me pretvara - jer 
carstvo bisera i korala u gorkosti mora prebiva. 
Vjernost Tvoja je jedan drugi okean, tako sladak za piti 
— iz njega izviru rajske rijeke četiri. (D 21869-70) 

U istom času sjedinjenja, samo Bog zna Mjesec taj šta 
je! Jer, čak i tokom odvojenosti nevjerojatne li radosti i 
duševne širine! (D 30321) 


ODVOJENOST I SJEDINJENJE 281 


Svitak srca moga stere se do Vječnosti, u beskraj, skraja 
na kraj ispisan: 'Mene ne ostavljaj!' (D 23493) 
Razdvojenost i odijeljenost od Tebe, Voljeni, je tegobna, 
osobito poslije zagrljaja Tvojega! (D 13901) 

Ljudi izbjegavaju smrt, ali umiranje pred Njim je meni 
poput šećera — život bez Njega je moja smrt, slava bez 
Njega moja sramota! (D 18797) 

Smrt u nadi za sjedinjenjem s Njim je slatka, ali gorčina 
odvojenosti od Njega je gora od ognja. (M V 4117) 

O Ti koji si naš Dobročinitelj, učvrsti naša stopala! (TI 
255) — bez Tebe olakšanje je patnja, a zdravlje je boljka! 
(D 14698) 

Ti govoriš o razdvajanju i odijeljenosti. Šta god hoćeš, 
samo nemoj to željeti! 

Stotinu tisuća gorkih umiranja nije koliko jedna 
odvojenost od Tvoga lica! (M V 4114-15) 

Sjedinjenost s ovim svijetom je razdvojenost od onog 
svijeta. Bolest duše je zdravlje ovoga tijela. 

Teško je biti razdvojen od ovog karavansaraja — stoga 
znaj da je teža razdvojenost od onog stalnog prebivališta! 
Pošto ti je teško biti razdvojen od tog slikanja, onda 
razmisli šta će tu biti mrvica od onog Slikara! 

O ti koji ne možeš podnijeti da budeš bez ovog svijeta 
varljivoga! Kako ćeš podnijeti, prijatelju, kako da budeš 
bez Boga? 

Pošto ne možeš podnijeti da budeš bez te crne vode, kako 
možeš podnijeti da budeš bez Božije fontane...? 

Ako bi za tren ugledao Ljepotu Boga voljenog, i bacio 
dušu svoju i postojanje svoje u oganj, 

tad, vidjevši slavu i divotu blizine Njegove, ti slatki 
napici bi ti ličili na otpatke... 

Brzo kreni tražiti jastvo u nesebičnosti — a Bog najbolje 
zna smjer pravoputnosti. (M IV 3209-13, 15-16, 18) 
Udaljenost od Tebe je smrt prepuna bola i nemira, 
osobito udaljenost koja poslije sjedinjenja došeta! (M 
VI 2894) 

2. Sjedinjenje i duhovna radost 


O, sjedinjenje s Tobom je sviju radosti utemeljenje! Jer 
sve su ovo oblici, samo je ono značenje. (D 29290) 


Kao što se niti jedan boli trpljenje ne mogu čak ni izdaleka uspoređivati 
sa odvojenošću od Boga, tako nikakva radost ili ekstaza nisu usporedivi sa 
sjedinjenjem s Njim. Još jednom, naime, moramo imati na pameti to da 
postoje brojna duhovna stanja sjedinjenja, od kojih su neka privremena, 
a neka su stalna. Duhovna iskustva kroz koja su prošli duhovni putnici 
beskrajno su raznovrsna i poredana u bezbroj stupnjeva. Ti stupnjevi su 
blisko povezani u hijerarhiji evlija i poslanika, tako da ono što je sjedinjenje 
za jednu osobu, može značiti razdvojenost za neku drugu osobu. 


Što je suština Nježnosti za priproste, Srdžba je za 
plemenitaše voljene. (M IV 2982) 


Rumi opisuje radosti duhovnog sjedinjenja u sjajnoj raznovrsnosti slika 
od kojih je većina povezana sa ljubavlju i vinom. Prije negoli ih razmotrimo i 
raspravimo, moglo bi biti korisno navesti sljedeći odlomak koji predstavlja 
svojevrsno didaktično i neimaginalno objašnjenje tog tipa iskustva kroz 
koje evlije prolaze. Uočimo da Rumi razmatra dvije široke kategorije evlija: 
"duhovne putnike" (salikan) ili one koji još nisu dosegnuli nepromjenjivo 
stanje opstajanja; i one "koji su u sjedinjenju" (wasilan) ili one evlije koji su 
tako bjelodano preobraženi stanjem svijesti o Bogu da istinski mogu izustiti 
onu rečenicu: "Ja sam vrhovna Istina". 

"Litanije' tragalaca i duhovnih putnika su to što su oni obuzeti 
duhovnim putovanjem i služenjem. Oni su svoje vrijeme razdijelili tako da 
svaki vremenski tren ima svoju posebnu svrhu i, poput nadzornika, taj tren 
ih tjera prema toj svrsi. Kada čovjek, primjerice, ustaje ujutru, to vrijeme 
je uglavnom rezervirano za bogoštovlje... Postoje stotine tisuća redova. Što 
jedna osoba postaje pročišćenija, to viši red zauzima... 

Što se tiče 'litanija! onih koji su dosegnuli sjedinjenje, o njima ću 
govoriti što je moguće razumljivije: ujutro svete duše, čisti anđeli i ona 
stvorenja koja samo Bog poznaje (XIX 9) — čija imena On drži u tajnosti od 
krajnje ljubomornih ljudi — dolaze da ih posjete... Vi sjedite tik do njih, aliih 
ne vidite. Vi ne čujete niti jednu od onih riječi, pozdrava i smijanja... 

To je izuzetno visoko duhovno stanje. Potrebno je mnogo vremena 
čak i da se govori o tome, jer se izuzetnost toga stanja ne može izraziti. 

Kada bi se to stanje moglo samo u trenu razumjeti, nikakvi opisi, nikakvo 
posjedovanje, nikakve težnje više ne bi postojale. Vojske svjetala bi razorile 
grad postojanja: Kada carevi neki grad osvoje, oni ga razore. (XXVII, 34)... 
Šta mogu kazati o duhovnim stanjima onih koji su dosegnuli sjedinje- 
nje osim to da su beskrajna, dok su duhovna stanja duhovnih putnika 
ograničena. Granica duhovnih putnika je sjedinjenje. Ali, šta može biti 
granica onih u sjedinjenju — to jest onom sjedinjenju koje ne može biti 
ugroženo razdvojenošću? Nijedan dozrio nar nikada više ne postaje zelen i 
nijedan dozreli plod nikada više ne postaje sirov." (F 122-123/132-134) 


D. 


IMAGINACIJA I MIŠLJENJE 


Rumi ističe da kod upotrebe slikovita govora i simbolizma, kako bi 
opisao raznovrsne dimenzije razdvojenosti i sjedinjenja, on ne slijedi svoj 
vlastiti hir isamovolju. Sami slikoviti govor kojeg on upotrebljava nametnut 
mu je izvan njegove volje, u krajnjoj liniji on je nalog Božiji. Jednostavno 
govoreći, mogli bismo to uzeti tako kao da znači da je on bio "nadahnut 
od Muze", ali, tvrdeći takvo nešto, nismo ništa objasnili. Rumi, nasreću, 
ukazuje na prirodu svojih vizija i na način na koji one poprimaju formu 
poetična slikovita govora u brojnim odlomcima. Uspoređujući sve to, 
možemo vidjeti da on predočuje jasne ontološke osnove za svoju poeziju 
koja mu dolazi iz "Svijeta imaginacije " (alam-i khayal). 

"Svijet imaginacije", kao tehnički pojam, u sufizmu se obično povezuje 
sa školom Ibn 'Arabija. Mada Rumi raspravlja o tom svijetu kao takvom na 
odveć malom broju stranica, on na njega neprestance ukazuje implicitno 
i izrijekom. Kada se njegovo značenje, zapravo, razumije u Rumijevim 
učenjima, tad postaje bjelodano da najveći dio Rumijeve poezije, ako ne sva, 
povezuje se s tim svijetom. 

Svijet khayala ili "imaginacije" predstavlja posebne poteškoće za 
prevoditelja zbog široke lepeze zbilja koje taj svijet obuhvaća i zbog izvjesne 
osiromašenosti značenja riječi "imaginacija" u engleskom jeziku. Poput 
riječi "imaginacija", khayal ukazuje na umsko svojstvo koje priziva slike i 
ideje u um; ali, ovaj pojam također ukazuje na te slike i zamisli pojedinačno i 

općenito, kao što ukazuje i na cijeli "svijet" ili kraljevstvo iz kojega su te slike 
i zamisli izvedeni. Jer, sukladno sufijskoj psihologiji, imaginacija ne tvori 
slike i ideje koje vidi, niti ih izvodi iz sebe, iz pamćenja ili iz uma. Ona ih, 
štaviše, prima iz posebnog Svijeta imaginacije, koji neovisno opstoji izvan 
uma. 

Svijet imaginacije ima brojne dimenzije. Na najnižim razinama tog 
svijeta pojedinačno ljudsko svojstvo imaginacije određuje formu u kojoj 
se one slike predočuju svijesti. Drugim riječima, umske slike svake osobe 
poprimaju osebujnu boju u skladu sa njenim vlastitim mentalnim sklopom, 
pamćenjem, inteligencijom, okruženjem i tako dalje. Ali, na svojim najvišim 
razinama Svijet imaginacije je neovisan o pojedinačnom čovjeku. U mjeri u 
kojoj onaj pojedinačni čovjek stječe pristup tom višem obzorju imaginacije 
— kroz vizije koje može primiti na duhovnom putu — taj pristup mu utoliko 
određuje i definira njegovu imaginaciju, ne obrnuto; jer imaginacija prebiva 
na uzvišenijem ontološkom planu negoli njegov racionalni duh. 

Zbog nešto šire skale značenja sadržanih u riječi khayal, dva različi- 
ta pojma se upotrebljavaju kod prevođenja ove riječi: "imaginacija", 
označavajući umsko svojstvo, ili svijet iz kojeg je izveden njegov sadržaj; 
"paslika" ili forma, ideja ili pojam sadržan u toj imaginaciji. 

"Paslika" je u tom smislu netjelesna forma; Rumi, zapravo, često 
naizmjenično upotrebljava pojam "forme" i "paslike". Riječ "paslika", kao 
netjelesna forma, ukazuje na "forme" pojmljene snagom uma i srca (baš 
kao što je u klasičnim tekstovima primijenjena na odraze stvari odražene u 
ogledalu ili vodi). Već smo vidjeli da je "forma" svojevrsni izvanjski aspekt, 
kao nešto suprotstavljeno svom "značenju" ili unutarnjem aspektu. Stoga 
se "forma" može primijeniti na bilo šta što postaje drukčije i različito od 
nekih drugih stvari na bilo kojoj razini egzistencije, ne baš na materijalnoj 
razini. Tako ideja ili anđeo mogu biti u odnosu sa "formom". Međutim, 
kada se upotrebljava riječ "forma", ona neposredno u um priziva "značenje" 
koje počiva ponad nje i obdaruje ju egzistencijom." 

"Paslika", nalik formi, podrazumijeva suprotnost, mada je ona ne 
priziva u um sa takvom snagom. Suprotnost "paslike" je "zbilja" (hagigat); 
stoga općenito postoji, kao u engleskom jeziku, nešto nesupstancijalno i 
"nezbiljsko" u vezi sa paslikama pojmljenim snagom imaginacije. Ali, to 
nije uvijek tako, jer kada se paslika izvodi iz viših razina Svijeta imaginacije, 
ona je tada zbiljskija od samog uma." 

Niže razine Svijeta imaginacije obuhvaćaju sve forme, obrasce i "boje" 
unutar naših umova. Stoga Rumi često koristi pojam "mišljenja" ( fikr, 
andishah) sinonimno sa khayalom, bilo kao sa svojstvom ili sa sadržajem 
tog svojstva, to jest u smislu "imaginacije" ili "paslike". Ali, moramo imati 
na pameti činjenicu da, prema Rumijevu domišljanju svijeta, unutar uma 
postoji i svijet duše, makar on samo postoji kao svijet animalne duše ili 
animalnog jastva. Kao što smo već vidjeli, postoje, u najmanju ruku, tri 
univerzalne razine duše koje su više od jastva: ljudska duša, anđeoska duša i 
duša svetosti. Sve te razine su nastanjene formama koje mogu biti pojmljene 
snagom "imaginacije". Ali, kao što postoji gotovo beskonačno odstojanje 
između jastva i duše svetosti, takvo odstojanje postoji i između mišljenja i 
imaginacije svakidašnjih ljudi i mišljenja i imaginacije evlija. 

Šta je taj govor o mišljenju? Ondje je sve svjetlost čista. 
Zbog tebe, mislioče, jedino koristi se riječ ta! (M VI 
114) 


1. Imaginacija i stvoreni poredak 


Sveukupnu imaginaciju, koja čini dio hijerarhijskog poretka univerzuma, 
stvorio je Bog i ona neprestance podaruje novosti o Njemu. Ali većina 
ljudi vidi samo izvanjske forme imaginacije. Te forme ih potiču da teže 
određenim svrhama, a ta težnja je, u krajnjemu, nužna za opstanak svijeta. 
Drugim riječima, čovjekova imaginacija navodi čovjeka da bira raznovrsne 
izvedene voljene prije negoli samog Istinskog Voljenog. Što se tiče evlije, on 
motri ponad forme imaginacije, on gleda njeno značenje ili "zbilju", stoga on 
čezne samo za Voljenim. 

"Ovaj svijet se održava snagom imaginacije. Ti to nazivaš "zbiljom", 
jer ona može biti opažena ili pojmljena, a ona značenja čiji mladarak je ovaj 
svijet vi nazivate "imaginacijom". Pravo stanje stvari je obrnuto. Imaginacija 
je upravo ovaj svijet, jer ono Značenje uvodi u postojanje stotine svjetova 
nalik ovom, i oni se raspadaju, rastaču i postaju ništa. Potom ono Značenje 
stvara novi i bolji svijet... 

Jedan arhitekt razmatra gradnju u svome srcu. Njena širina je u 
njegovoj imaginaciji tako golema, jednako tako njena duljina, njeni stropovi 
i njena dvorišta. To se ne zove "imaginacijom", jer stvarnost te gradnje je 
rođena i izvedena iz te imaginacije. Kad bi neko drugi doli onaj arhitekt, 

zacijelo, zamislio takvu formu u svojoj imaginaciji, to bi se tad nazivalo 
"imaginacijom". Ljudi u svakidašnjem govoru kažu nekome ko nije graditelj 
i ko o tome ne posjeduje znanje: "Ti zamišljaš stvari." (F 120/131) 

"Od imaginacije do imaginacije se nalaze brojne različitosti. Imagina- 
cija Abu Bakra, 'Umara, 'Uthmana i 'Alija je iznad imaginacije ashaba." 
A između jedne i druge imaginacije su goleme razlike. Znalački arhitekt 
zamišlja gradnju kuće, a i onaj koji nije arhitekt također je zamišlja. Razlika 
je golema, jer imaginacija arhitekte je bliža stvarnosti. Isto tako, u svijetu 
zbilja i vizija, na toj strani, postoje razlike između jedne i druge vizije ad 
infinitum." (F 228/235) 

FU suodnosu sa svijetom formi i osjetilnih stvari Svijet imaginacije je 
prostraniji, jer su sve forme rođene iz imaginacije. Ali, u suodnosu sa tim 
svijetom iz kojeg imaginacija ulazi u postojanje, Svijet imaginacije je uzak. 
To se mnogo bolje može razumjeti kroz govor. Ali je za stvarnost značenja 
nemoguće da bude shvaćena kroz riječi i verbalna objašnjenja." (F 193/202) 


Bože, pokaži duši ono stanje gdje govor raste bez riječi, 
tako da čista duša prema širokom prostranstvu Ne- 
postojanja može ploviti — 

prostranstvu krajnje otvorenom i širokom, u kojem 
imaginacija i postojanje hranu mogu pronaći. 

Paslike su tješnje od Nepostojanja — stoga je srcobolje 
uzročnik imaginacija. 

Postojanje je još tješnje od imaginacije — stoga u njoj 
mjeseci mlađaci postaše. 

Još je tješnje postojanje svijeta osjetilnog opažaja i boja, 
jer to je tjeskobna tamnica. 

Uzrok tjeskobnosti je složenost i mnoštvo, a osjetila teže 
onom što je složeno štostvo. 

Svijet Jedinstva počiva u suprotnom pravcu od osjetila, 
znaj. Želiš li Jedinost, slijedi pravac taj! (M I 3092-99) 
Mada je sultanovo tijelo jedno u obliku, stotine tisuća 
soldata iza njega je u trku. 

Potom, tim oblikom i likom dobrog kralja jedna skrivena 
misao posvema vlada. 

Gle, kako se, poput bujice, ljudi na Zemlju beskrajno 
slijevaju iz samo jedne misli. 

U očima ljudi ta misao je mala, ali je poput plime svijet 
ponijela i progutala. 

Ipak, vidiš da svako djelo u svijetu kroz misao opstoji — 
kuće, dvorci i gradovi, planine, ravnice i rječni slivovi, 
Zemlja i more, nebo i sunce, poput ribe iz mora o misli 
Živi sve. 

Zašto onda iz zatucanosti motriš, kao Sulejman, tijelo 
svoje, i misao svoju kao mrav, slijepi čovječe? 

U očima tvojim planina je golema — misao je mačka, 
vuk je planina. 

Svijet je užasan i strahovit u tvojim očima; bojiš se i 
drhtiš pred olujom, nebom i oblacima. 

Ali, ti koji si manji od magarca, ti si bezbrižan i siguran 
od Svijeta mišljenja, poput nesvjesna kamena! 

Jer ti si tjelesni oblik i ne baštiniš uma. Ti nemaš ljudskih 
odlika, već odlike mlada magarca. 

Ti u neznanju vidiš sjenu i misliš da je stvar nekoja, pa 
ti ta stvar izgleda kao igra i lakrdija. 

Stani, sačekaj dan kada misao i imaginacija razviju 
krila i sapete skute bez zastora, 

kada planina postane vuna mekahna, a ova topla i 
hladna zemlja postane ništica. 

Nećeš vidjeti nebesa, ni zvijezde ni postojanja — samo 
Živog, Voljenog, Jedincatoga Boga. (M II 1030-45) 


"Prema tome, uočavamo kako su misli važne, dok su forme podređene 
njima i one su čisti instrumenti. Bez mišljenja forme su nepokretne i 
bezdušne. Stoga, onaj ko isključivo gleda formu također je bezdušan; on 
nema pristupa značenju. On je dijete, nedozrela osoba, makar je on po formi 
starac i makar imao stotinu godina." (F 57/70) 

"Imaginacija, mišljenje i pojmovi su predvorje ove kuće. Kad god vidiš 
da se nešto pojavilo u predsoblju, zasigurno znaj da će se ono pojaviti i u 
kući. Sve te stvari koje se pojavljuju u ovome svijetu, dobre ili loše, najprije 
su se imale pojaviti u predsoblju, potom u kući." (F 140/149) 


Božija bezobličnost oblik uspostavlja, a tijelo raste sa 
organima i osjetilima. 

Ma kakva mogla biti forma, ona dobru ili zlu privodi 
tijelo sa sobom u sukladnosti. 

Ako je forma darežljiva, tijelo je zahvalno; ako forma 
odugovlači, tijelo je strpljivo. 

Ako je forma milost, tijelo buja; ako je forma ranjena, 
tijelo se u bol zavija. 

Ako je forma grad, tijelo nastavlja putovati; ako je 
forma strijela, forma će štit prisvajati. 

Ove forme su iznad granice i računanja — sve te paslike 
su poticaj djelovanja. 

Svi običaji i vještine su sjena forme mišljenja. 

Ljudi sretno stoje na krovu — pogledaj sjenu svakog od 
njih na tlu. 

Na najvišem krovu je oblik mišljenja, dok je čin očitova- 
nje među tjelesnim člancima kao sjena. (M VI 3720-24, 
27-30) 

Trupe-ideje imaginacije neumorno iz srčanoga zastora 
pritjecahu. 

Ako te ideje ne dolaze iz jedinstvenog nasada, kako to 
da jedna po jedna u srce prispijeva. 

Družina za družinom, armija naših ideja u žeđanju 
vrelu srčanom hitaju. 

Puni svoje krčage i odlazi, stalno se pojavljuj i nestaj. 
Znaj da su misli zvijezde koje se na svodu jednog drugog 
neba vrte. 

Vidiš li znamenitu zvijezdu, zahvali se i učini djelo 
milosrđa; vidiš li neznamenitu zvijezdu, zekat udijeli i 
traži oprosta. (M V1 2780-85) 

Paslika-domaja mišljenja izvlači snagu obnove iz tvoje 
duše, baš kao što ovi oblici ispod snagu obnove iz kretanja 
sfera izvlače. 

Postoje duševne sfere, drukčije od sfera svijeta ovoga, 
odakle darovi silaze na konstelacije neba najnižega. 
Obnavljanje za zemaljske konstelacije, darovi za konstela- 
cije vode, vatre za konstelacije ognja — najsavršeniji 
Darovalac njih podari sve." 

Tako je i sa konstelacijom osjetila, uvijek punih opaža- 
nja: ona traga za umom, ne onim iz osjetila, već iz duše, 
i za svjetlom uma. (D 35265-68) 

Motrilac srca na svojim putanjama ne može da motri iz 
kutka duše iz kojeg imaginacija dolazi. 

Kad bi on mjesto njenog rađanja vidio, lukavo bi stazu 
svake neugodne paslike prepriječio. 

Ali, kako bi skakač mogao uspjeti stražarski toranj i 
utvrdu Nepostojanja dosegnuti? 

Hvata se skuta Njegove dobrostivosti poput slijepca — to 
je ono, kralju, što oni podrazumijevaju pod pojmom 
"slijepčeva posjeda." 

Njegov skut su Njegovi nalozi i zabrane — sretan je onaj 
koji je duše pobožne! (M III 3046 -50) 

Slike su, svjesno ili nesvjesno, u ruci Slikara prisutne. 
Nedohvatljivi Jedan svakog trena crta i piše na stranici 
njihova mišljenja. 

On donosi srdžbu, a zadovoljstvo odnosi, On odnosi 
škrtost, a darežljivost prinosi. 

Jutrom i večeri ovo posvjedočenje i poništenje ne napušta- 
ju ni za pola vremenskog hipa moje predočenje. (M VI 
3332-35) 

Ti uklapaš sliku u našu pamet svakoga trena: mi smo 
stranica Tvog rukopisa i Tvojih pismena. (D 17529) 
Svaka paslika onu drugu jede, svaka misao onu drugu 
melje. 

Imaginaciji ne možeš uteći, niti možeš zažmiriti pa joj 
pobjeći. 

Misao je stršljen, voda je tvoje drijemanje: kada se 
probudiš, pčele su se sve vratile. 

Nekoliko stršljenova imaginacije dolje slijeće, i ovim i! 
onim putem te pokreće. (M V 729-732) 

Mladiću, domaćin je ovo tijelo, svakog jutra novi gost 
mu dolazi žurno. 

Pazi! Ne reci: 'S vrata sam ga skinuo', jer će on, u svakom 
slučaju, vratiti se u nepostojanje brzo. 

Gost je sve što iz nevidljivog svijeta u tvoje srce dođe 
— neka ti u srce s dobrodošlicom uđe! (M V 3644-46) 
Oblici u mome srcu su gosti dobrodošli, a domaćin sam 
ja, koji ih gosti. (D 15992) 

Kada su lijepe paslike ljudske, imaginacija mu tijelo 

čvrsne. 

Pokazuju li se neprijatnim one, on se topi poput voska 

kad u vatru tone. 

Kada bi te Bog opskrbio ugodnim društvom paslika 

usred škorpiona i zmijurina, 

Zmijurine i škorpioni bi bili tvoji prijatelji, jer će u zlato 

bakar tvoja imaginacija pretvoriti. (M II 594-597) 

(Čovjek je posvećen svakoj pojedinoj stvari snagom svoje predodžbe 

o toj stvari. Njegova paslika o vrtu dovodi ga do vrta, paslika o dućanu 
dovodi ga do dućana. Ali, varka je skrivena u imaginaciji. Zar ne vidiš da 
ideš na određeno mjesto, a potom žališ zbog toga? Kažeš: Mislio sam da će 
biti dobro, ali ono ne bude dobro. Prema tome, te paslike su poput čadora u 
kojemu se neko krije. Kada se paslike, najzad, pomjere i stvarnosti se pokažu 
bez čadora imaginacije, to će, u konačnici, predstavljati čin Uskrsnuća. 
Kada se to dogodi, tad više neće biti mjesta za žaljenje. Ma kakva stvarnost 
te privukla, ti više nećeš biti ništa — ona stvarnost će te, zacijelo, privući 
sebi." (F 7/19) 


Imaginacija namagarči svakoga, pa po ćošetima za 
riznicama tragaju oni baš stoga. 

Imaginacija je nekoga idejom divote ispunila, i lice 
njegovo prema planinskim majdanima okrenula. 

Lice nekog drugog imaginacija je prema moru okrenula, 
pa taj žestoko se daje u potragu za biserima. 

Neko treći je poradi bogoštovlja u crkvu otišao, a četvrti 
se požudno prema njivama uputio. 

Imaginacija nekoga navodi da zasjedu postavlja onima 
koji su već izbavljeni, a nekoga tjera da bude mehlem 
onima koji su ranjeni. 

Neko izgubi svoje srce izgoneći džina, drugi svoj korak 
prema astronomiji upravlja. 

Vanjsko razilaženje svih ovih puteva dolazi od unu- 
tarnjih raznovrsnosti paslika. 

Neko je zbunjen onim drugim: Šta li on to čini?" Svakog 
pehara za kušanje poriče naredni. 

Ako su nepodudarne paslike, zašto se spoljnji putevi 
razilaze? 

Zato što je skrivena Kibla duše, svako svoje lice u pravcu 
drukčijem okreće. (M V 319-328) 

Kad naša duša nije u Bogu probuđena, naše buđenje je 
poput zatočenika zakapijana. 

Po cijeli dan djelovanje imaginacije nad dobiti i gu- 
bitkom dreždi, 

a strah od iščeznuća ne dopušta duši nikakvu čistotu il! 
plemenitost il? udivljenje, niti ikakav način da u nebo 
odjezdi. 

Istinski je usnio onaj ko se u svaku pasliku nadao i s 
njom neprestance razgovarao. (M 1 410-413) 


Ti si pasliku nadzornikom Wojih stvorenja načinio, pa 
su ona sva pomislila da Ti si nestvarnim postao. 

Tvoja Paslika je sudac u gradu razdvojenosti — ali Ti si 
čist od toga, jer Ti si Sultan sjedinjenosti. (D 28856-57) 
Odbaci misao i u srce svoje je ne unosi, jer ti si obnažen, 
a misao je vjetar ledeni. 

Razmišljaš kako bi nemiru i trpnji umakao, a tvoje 
razmišljanje je tom nemiru vrelo. 

Znaj da je izvan misli dućan Božijeg stvaranja — 0, ti 
kojim oganj prevladava, razmatraj djela Njegova! 

Pazi na Prolaz iz kojeg kuljaju forme, to je Tok koji mlin 
nebeski pokreće, 

Pazi na tu ružoliku Ljepotu koja tvori lica onih što srca, 
poput ruža, plijene, pazi na taj Vrutak svih iskušenja od 
kojeg zaljubljenima obrazi se zaplamene! 

Ovih stotinu tisuća ptica sretno iz Nepostojanja dolijeće, 
ovih stotinu tisuća strijela iz istog Luka polijeće. (D 
11837-42) 


2. Umicanje imaginaciji 


Jedini put utjecanja od uobrazilje je raspirivanje plamena ljubavi u srcu. 
Ali, paradoksalno govoreći, ljubav se hrani i raste na paslici o Voljenom. 
Tako, sve dok čovjek ne usmjeri svu svoju pozornost prema Voljenom i ne 
zaokupi svoju imaginaciju samo pomislima na Njega, njegova ljubav neće 

rasti i on neće biti kadar uteći od misli i paslika o nekim drugim stvarima. 
Veza između mišljenja i usredotočenja, istaknuta naprijed u jednom drugom 
kontekstu (II, C, 2), ovdje ulazi u igru. Cilj ovog vještaka je u tome da svoje 
mišljenje potpuno preusmjeri prema Bogu i da ne motri bilo šta drugo doli 
pasliku Voljenog. Kao rezultat tog čvrstog rasta njegove ljubavi je to što će on 
dosegnuti tačku na kojoj samo glad i žeđ za tom Paslikom ostaje. On će biti 
vođen korak po korak kroz naizmjenična stanja širenja i skupljanja sve dok 
njegova uobrazilja ne bude više mogla biti razlikovana od stvarnosti izvan i 
ponad njega samoga. Uobrazilja kao relativno subjektivno stanje je preobra- 
žena u pasliku Voljenoga, koja neprestance tegli zaljubljenika prema gore. 

"Zaljubljenik je nešto divno, jer on prima snagu, rast i stječe 
vitalnost od paslike svoga Voljenog. Zašto je to začuđujuće? Paslika Lejle 
je Medžnunu neprestance darivala snagu i postajala njegovom hranom." 
Ako paslika drugotno voljenog posjeduje moć i djelotvornu snagu da osnaži 
zaljubljenika, zašto se onda čudiš što će paslika istinski Voljenog podariti 
snagu zaljubljeniku i u njegovom vidljivom i u nevidljivom svijetu? Ali, 
kako mi ovdje možemo govoriti o "imaginaciji"? Ona je sama duša Zbilje 
koja se ne zove "imaginacijom". (F 119-120/130-131) 


Svako mišljenje je za sebe pasliku izabralo — tako, kada 
se nađu zajedno, zaljubljenici Njegove paslike su nešto 
odvojeno i jedinstveno. (D 5342) 

Imaginacija u duši vidi nepostojeću stvar, ali, gle, svijet 
je imaginacije dar! 

Rat i mir, ponos i sram — sve to je imaginacije mar. 

Ali paslike, koje u zamku svece love, mjesecolike ljepote 
Božijeg vrta zrcale. (M 1 70-72) 

Ljudi se rasipaju tim gizdavim idolima; oni ugađaju 
senzualnosti, potom prigovaraju svojim djelima. 
Ugađajući paslikom senzualnosti, oni čak ostaju još 
dalje od stvarnosti. 

Tvoja čežnja za paslikom je krilo koje te može vinuti do 
onog što je zbiljno. 

Ali kada u senzualnosti uživaš, tvoje krilo tone; postaješ 
kljast i paslika bježi od tebe. 

Čuvaj svoja krila i ne ugađaj senzualnosti — tad ono 
krilo čežnje do Raja te može odvesti. (M III 2133-37) 

Kad god srce povjeriš mišljenju, nešto će ti iznutra biti 
izvrgnuto ništenju. 

Šta god domisliš i zadobivaš, kradljivac će ući sa one 
strane s koje se sigurnim osjećaš. 

Stoga se pozabavi onim što je bolje za tebe, kako bi se 
nešto manje uzelo od tebe. (M II 1505-07) 

O, Sakisrca prosvijetljenih, podigni pehar od plemenitosti, 
jer iz pustare Nepostojanja mene doveo si Ti. 

Kako bi duša mogla kročiti ponad mišljenja i poderati 
ta vela. Jer mišljenje guta dušu, izjeda je svakog trena. 
(D 14620-21) 

Ne razmišljaj o drugom doli o mišljenju o Stvoritelju! 
Bolje je gledati misli o Voljenom nego misli o hljebu. (D 
27369) 

Ono što otvara put je istinsko umovanje, istinski Put na 
kojemu je kraljevo napredovanje. 

Istinski kralj je onaj ko je kralj u sebi, kroz riznice i 
vojske niko kraljem ne bi. 

Njegovo kraljevstvo vječno ostaje, poput slave imperija 
Muhammedove religije. (M II 3207-09) 


"Ljudi su podijeljeni u određeni broj klasa i oni imaju različite stupnjeve 
na Putu. Kroz borbu i pregnuće neki od njih dosegnu stanje u kojemu nije 
bitno za čim oni u sebi i u mislima čeznu, oni tu čežnju ne ozbiljuju. To 
je stanje unutar čovjekove moći. Ali, kad u čovjeku ne bi postojao izvor 
čežnje i mišljenja — čežnja ne bi bila unutar njegove moći. Ništa osim Božije 
privlačnosti ne može to istrgnuti iz njega." (F 128/139) 

Grotlo unutarnjeg šaptanja je Ljubav i ništa drugo — ko 
bi, inače, ikada prigušio šaptanje to? (M V 3230) 

Ti si vidio vatru koja spaljuje svaku mladicu. Pogledaj 
sada vatru duše koja spaljuje imaginaciju! 

Ni imaginacija niti stvarnost nisu od te vatre sigurne, 
kad se ona usred duše razbukta. 

Ona je dušmanin svakog lava i mačke svake; Sve prolazi, 
jedino ostaje Njegovo lice (XXVIII 88). (M VI 2236-38) 
Čim je Ljubav raširila svoje ruke da bi me zagrlila, svaka 
misao je tad na stranu od mene pobjegla. (D 24935) 

Očisti svoje srce od mišljenja i imaginacije! Zanemari 
travu i razeledaj livade! (D 35237) 

Dosta mišljenja! Dosta, jer svakog ti trena ono zbori: 
Ah, pitam se šta se s time zbilo? Ah, šta li ću činiti? Gdje 
li je ovo il' ono, gdje li?' (D 21764) 

Kradljivca loših misli u tamnicu vodi. Brzo veži njegove 
ruke i u žandarski ured ga odvedi. 

Akoli ga policajac - um — ne kazni, policajca zgrabi i 
Sultanu ga dadni. (D 34791-92) 

Očisti srce od srcobolje, jer ono je dom Njegove paslike! 
Paslika tog zavodničkog Idola nježna odveć je. (D 4710) 
Prazan je dom moga srca, lišen čežnje poput Raja. 

U njemu nema nikakva rada, samo ljubav Božija, 
nijednog stanovnika nema, samo sjedinjenja s Njim 
paslika. 

Očistio sam taj dom od dobra i od zla - moj dom je 
prepun ljubavi spram Jedinoga. (M V 2802-04) 

Poput ružičnjaka paslika Tvog lica je došla, i kazivanja o 
Tvojim šećerli usnama donijela. 

Rekoh joj: 'Kakve novosti imaš o nutarnjem duševnom 
Središtu? Kako je začudno da duša i svijet nemaju 
novosti o Tvome svijetu! 

Šta si ti, zacijelo, i gdje je izvor tvoj? Kakav dragulj si ti 
i gdje je rudnik tvoj? 

Hod između bila je Ljubav koja me tjerala Tebi. Najprije 
bijah sužanj Ljubavi, potom služih Tebi. (D 23686-89) 

Odvojivši se od srca i duše, zasjedoh kraj puta, da posta- 
vim zasjedu karavani imaginacije koja na Njeg naluta. 

Osim od sluga Njegove srcobolje i glasonoša Njegova 
pomazanja, okrećem glavu i korak od svakog ko lice 
svoje pokaza. (D 14876-77) 

U nastojanju da Tvoju pasliku proučimo, neznatniji od 
priviđenja biti moramo. (D 16516) 

Nuh -— paslika Tvoja —- moli za Amurdariju i za okean kad 


mi molimo: 'Eto zašto mi, sa očima poput Amurdarije, 
plivamo. (D 17222) 

Njegova je paslika vrč na fontanu očiju mojih stavila. 
Njegova li izgovora: Želim da moja odjeća u vodi toj 
bude oprana." 

Rekoh Mu: "Kako možeš prati odjeću u krvi?" A On reče: 
'Na toj strani sve je krv, ali sam ja na ovoj strani. 

U tom smjeru sve je samo krv, ali u Mome smjeru voda 
je sve. Ja nisam Egipćanin — pred ovim Nilom ja imam 
odlike Musaove.' (D 18301-03) 

Neko mudraca upita: 'Šta su istina i laž, čovječe govora 
divna?" 

On dohvati uho svoje i stade da kazuje: 'Ovo je laž. Oko 
je istina i ono pouzdanost posjeduje." 

Ono prvo je laž u odnosu na ono potonje — većina 
kazivanja je relativna, pouzdani čovječe...! 

Trudi se kako bi imaginacija mogla iz tvoga uha u tvoje 
oko dospjeti, kako bi ono što je bilo lažno moglo istinito 
postati! 

Zatim će tvoje uho prirodu tvog oka poprimiti: tvoja dva 
vunolika uha će biserjem postati. 

Ili će, pak, cijelo tvoje tijelo u ogledalo se pretvoriti, sve 
će okom i biserom srca tvoga postati. 

Uho će pasliku uzburkati, koja će posrednik sjedinjenja 
s Voljenim postati. 

Trudi se kako bi paslika mogla narastati, tako da će taj 
posrednik Medžnunovim vodičem postati. (M V 3907- 
09, 20-24) 

Šta je rođeno od atributa i imena? Paslika. Potom 
paslika postaje posrednik sjedinjenja. (M 1 3454) 

Za posjednike duhovnih stanja sve što, na početku, 
paslika bilo je, u konačnici sjedinjenje postaje, kada 
Voljeni prispije. (D 11825) 

Ono što je na početku paslika, jednog dana postaje 
sjedinjenje — sinoć je nekoliko nepostojećih paslika 
prispjelo u postojanje. (D 13504) 


Wa de 


našeg Voljenog smo pred svoje oči stavili. (D 16704) 

Njegova paslika je poput moga vodiča na ljubavnome 
Putu: ja govorim o Putu, ali šutim o vodiču. (D 16913) 
Ibrahim je kao Voljenoga paslika — u formi idola, u 
značenju rušitelja idola. 

Neka je hvala Bogu stoga što, kada se ukazao, duša je 
vidjela svoju vlastitu pasliku u obličju kakvo je Njegovo! 
(M II 74-75) 


Sve dok paslika Prijateljeva u našim unutarnjim srcima 
stanuje, naš je posao da Mu služimo i da Mu se duša 
žrtvuje. (M II 2573) 

Poput divljači od mene bježi Tvoja divna paslika, jer 
moje tijelo je forma sa rukama i nogama. 

Ta bezoblična paslika je tjelesne oblike ogadila meni i 
meni sličnih stotinama, i iščeznuće u Njemu mi omilila. 
(D 9810-11) 

Štednjak moga uma opet je počeo grijati lonac koji pri- 
jesnu hranu kuha: pasliku ljubavi Voljenoga. (D 12745) 
Kada Tvoja slatka srčana paslika brzo u nevidljivo 
promakne, plamen ognja Ljubavi uvis do sfera sukne. 
(D 26296) 

Odvojenost od Tebe me razara! Tvoja paslika je postala 
mojom hranom: jer moje srce je steklo stomak pun 
nezasite gladi za Tobom! (D 11448) 

Ako ne ideš u postelju, tad sjedi, ja idem u postelju. 
Kazuj svoju priču, ja sam ispričao svoju. 

Dosta sam priča imao i bio poput pijanice - drijemež me 
tjera da teturam i svuda padam postrance. 

Bio pospan ili budan, ja žedam za Prijateljem tim, 
pratiocem i drugarom srodnim sa likom Njegovim. 
Ja slijedim to lice nalik liku u ogledalu, koje skriva i 
otkriva samu ćud Njegovu. 

Kada se On smije, nasmijem se i ja, kada se On pokrene, 
isto učinim ja. 

Kaži: 'Odmori se — jer biseri značenja koje sam nanizao 
na đerdan govora skupljaju se iz dubina Okeana Tvoga.' 
(D 1451) 

3. Paslika je sve 


Imaginacija evlija je potpuno preobražena, tako da primaju paslike od 
svojih vlastitih umskih svojstava, oni ih primaju na ontološkoj razini 
neovisno o njima samima. U svojim duhovnim iskustvima i uznesenjima 
oni primaju pasliku Voljenoga. 


Ne daj srce moje ruci odvojenosti, jer to nije dolično! Ne 
ubijaj onog koji za Njega umire! Ne ubijaj njega, idola, 
jer to je dvolično! 

U naklonosti Ti si me izabrao, zašto si sada od mene 
utekao? O, Ti koji si povjerenje očitovao, ne budi okru- 
tan, jer to nije prikladno! 

Riznica Tvoje plemenitosti podarila mi je odoru sreće. 
Ne svlači tu odoru sa moga tijela, jer to prikladno nije! 

Moje srce se čini kao da je cjelovito lice, bez naličja. Nije 
pristojno da okrećeš Svoje lice od mene! Ne okreći mi 
Svoja leđa! 

O sjedinjenju s Tobom sam govorio. Tvoja plemenitost je 
na to pristala! Pošto je već pristala, ne pitaj zašto — jer 
to nije dolično! 

Ti si moj šećer i slatkiš — a slatkiš ne govori o gorčini. 
Ne govori o gorkim riječima pred nama, jer to nikako 
ne priliči! 

Donesi one riječi od kojih je svaka duši slična! Ne skrivaj 
svjetiljku u noći, jer to nije gesta dolična! 

Tvoja srcobolja, koja me je krhkim učinila, nije ni 
u tijelu niti izvan njega. Srcobolja je vatra bez mjesta 
— prikladno pitati nije iz mjesta je kojega! 

Moje srce je došlo iz Svijeta neizrecivoga, a Tvoja paslika 
sa druge srčane strane. Ne razdvajaj ta dva putnika, jer 
to pristojno nije! 

Ne zatvaraj kućna vrata, gledaj prema sufijama! Reci: 
'Dobro došli!", i ne jedi samo rižu, jer to ne priliči pristo- 
jnima! 

O, srce, zažmiri pred mišljenjem, jer mišljenje zamka 
srca je. Ne idi Bogu neoslobođen od misli, jer to pristojno 
nije! (D 907) 

San putniku noću odagnaš Ti: 'Ne spavaj! Ustani! Sjedi! 
U paslici-domu srca sjedi, i motri svaki potez kista kojeg 
povlačimo Mi! 

Jedna po jedna slikarija od Nas dolazi, tako da ona prva 
može onoj drugoj mrvica postati, 

pa ti možeš u srcu znati istiniti oblik od lažnoga razliko- 
Vati. 

Naslikao sam te u nakani da hvališ Moj kist.'? 

Sve slike su noćas tvoja molitva — ne skidaj samar sa 
svoga ata. 

Radi lova se veri po danjemu svjetlu! Ne razmišljaj o 
jastuku i dušeku! 

Noć je Lejla, stoga tumaraj noću. Akoli si ti Medžnun, 
ne skidaj obuću! (D 20326-33) 

Osluškuj iz srca tajanstva koja nisu ono svjetovno! 
Shvati ono što ne može biti shvaćeno! 

U kamenolikom srcu ljudi vatra prebiva, koja zastore u 
njihovu korijenu i temelju spaljuje. 

Kada koprene budu sažgane, srce će potpuno shvatiti 
kazivanja Hidrova i Božije znanje. 

Drevna Ljubav će stalno obnavljajuće forme pokazivati, 
usred duše i srca ona će ih očitovati. (D 21238-41) 


Čim Tvoj lik se odluči u srcu mome nastaniti, gdje god 
da ja sjednem, tu uzvišeni Raj će biti. 

One misli i paslike poput Goga i Magoga — svaka hurijin 
obraz postaje i kineska beba. (D 6718-19) 

Kada usred noći u srce uđe Njegova paslika, gle u svakom 
kutku je Jusuf, u svakom pravcu hurija! (D 29800) 
Tvoja paslika je sultan koji u srcu tumara, ona je Sule- 
jman koji u Hram prispijeva. 

Tisuće svjetiljki svijetli i cijeli Hram obasjava — to je Raj 
i vrelo Kevser" nakrcani melekima i hurijama. (D 771- 
772) 


Kada Tvoja paslika zaigra u srcu mome, koliko samo 
opijenih paslika dolazi zajedno s njome! 

Oko Tvoje paslike igraju one, Tvoja mjesecolika paslika 
u središtu vrti se. 

Kada se jedna paslika o Tebe očeše, ona sunčanim 
trakom poput zrcala odbljesne. 

Moje riječi su postale opijene od jednog Atributa, i 
stotinu puta one proputuju od jezika do srca, od srca 
do jezika. 

Moje riječi su opijene, moje srce je pijano, i Tvoja paslika 
je pijana — padajući jedno na drugo pogleda upiljena. 
(D 21098-102) 

Ah, čin duše je čist od ispraznosti, njeno opstojanje je 
čisto od oskvrnuća! Svakog trena je jedna forma rođena 
u gradu duše, bez muškog i ženskog začeća. 

Svaka forma je bolja od Mjeseca, od meda i šećera slađa, 
služeći moga Voljenog sa stotinu tisuća divota i hvala. 
(D 18948-49) 


Ah, forma duše i duša forme! Ti si srušio dućan za 
idole. 

Pošto je moj idol Tvoja paslika, mi moramo postati 
štovatelji tog idola! (D 29473-74) 

Ibrahim, koji je svake godine imao običaj idole rušiti, 
danonoćno je bio klesar idola u Tvome domu-paslici. 
(D 8061) 

Pijana i posrćuća tumara mojim srcem-Mjesecom pas- 
lika mog Prijatelja: plemenita, beskrajna, kraljevska, 
velikodušna, divna! (D 25681) 

Od tog časa Tvoj lik je postao družbenik srca, ja više ne 
prebivam na Zemlji, već na nebesima. (D 16448) 
Njegova paslika je postala pratilac zaljubljenika vatrenih 
- neka Tvoj lik nikada ni za tren ne odsustvuje iz očiju 
naših! (D 62) 

Ljepota Nevidljiva lika je s onu stranu — posudi, samo 
posudi prosvjetljenih očiju tisuću. (D 18189) 

Znaš li ti šta to sija u srčanom zrcalu? Samo onaj koji 
poznaje čistotu zna Pasliku ondje pokazanu. (D 6456) 
Rekoh svom srcu: 'Kako si?' — 'Rastem, jer ja sam dom 
Njegovoj paslici, Bogami. 

Njegova paslika u srcu - potom srcobolja i jad teški. 
Uronjeno u Njegovu Vodu života — potom prestravljeno 
od smrti. (D 19817-18) 

Njegova paslika prođe pored, a duša reče: 'To je On, 
Kralj gradova zemlje nepostojeće!" (D 23344) 

Lik te kineske ljepotice neće nikada napustiti moje srce! 
Okus Njegova šećera neće nikada napustiti moje usne! 
(D 8113) 

Njegov lik nije nikada napustio niti će napustiti moje 
srce — ondje nikada nije bio niko jednak ili Njemu sličan, 
niti će. (D 22676) 

Tvoja paslika je stalno pred mojim očima — divnog li 
snoviđenja kojeg gledam u času buđenja! 

Kada Tvoja paslika miluje bespomoćno srce, ono se 
ne slaže sa njegovom kožom od udivljenja zbog Tvoje 
ljubaznosti ljupke. (D 27552-53) 

Sve drugo doli paslika Voljenog je trn ljubavi, mada će 
to ružičnjakom postati. (D 12266) 

Kada Tvoja paslika uđe u srce zaljubljenika, svjetiljke 
Života ispune dom njegova tijela. 

Druge paslike nestaju kad dođe Tvoja paslika, poput 
umova zatočenika dok uzvikuju: 'Sloboda!' (D 5015-16) 
Paslika Voljenog nenadano iz srca podiže svoju glavu, 
nalik mjesecu na obzorju, slična na grani cvijetu. 

Sve paslike svijeta bježe pred Njegovom paslikom, nalik 
komadićima željeza pred magnetnom silom. (D 432- 
433) 

U trenucima obredne molitve, Tvoja paslika, Kralju, je 
nužna i obavezna za mene kao sedam ajeta Fatihe.?" (D 
2307) 


Tvoja paslika, poput Isaa, jezdi u srce da novu dušu 
udahne — ona se na planini spušta na Musaa poput 
božanske Objave. (D 19466) 

Ti u prsima crtaš lik, bez oca, na sliku Isaa — da je 
Ibn Sina pokušao razumjeti to, bio bi poput na ledu 
magarca.?! 


IMAGINACIJA I MIŠLJENJE 303 


Divni, slatki lik koji sadrži sav okus svijeta slankasti — ko 
je ikada vidio da so pristaje uz halvu, o muslimani! 
Kad bi zračenje tog lika moglo sliku na zidu dotaknuti, 
slika bi dobila dušu i počela govoriti i gledati. (ID 35277- 
79) 

Moje srce je ostriga, njen biser Prijateljeva paslika - ali, 
mene sada ondje nema, jer taj dom je prepun Njega. (D 
6098) 

Njegova paslika je zastala, još snažnije zurivši, u srcu 
svome mene zaboravivši. 

Uništi me taj metež, satra, poništi! I veliko i ono malo 
mene napusti. (D 33941-42) 

Paslika moga Turčina svake noći atributima moje biti 
postaje — jer poricanje moje biti u Njemu posvema je 
posvjedočenje mene. (D 5953) 

Ah, u Tvojoj ljepoti vidjeh svoju ljepotu! Postah ogledalo 
samo za Tvoju pasliku. (D 23677) 

Paslika srca-tog širećeg Mjeseca uđe u moje srce. Pošto 
nema puta niti kapije, kuda uđe, pitam se. 

Kada ljupkoliki Idol te ljepote i vedrine uđe, idol, 
idolopoklonik i vjernik, svaki na sedždu padne. 

Kako je blaženo vatreno, čelično srce kao mjesto Njegove 
svjetlosti! Zar se zrcalo ne raduje kada čistota ondje 
kroči? 

Zato što sam plantaža šećerne trske, kako se mogu 
zahvaliti? On izađe kroz kapiju okrutnosti, i uđe kroz 
kapiju vjernosti! 

Svako nasilje vjernost će postati, svaka kaljuža u čistotu 
pretvoriti! Atributi ljudske prirode će poništeni biti, 
atributi Božiji će dojezditi! 

Sve slikarije su nestale, cijeli okean prekrila boja plava! 
Sva uznositost je iščezla, dospjela je cijela Slava! (D 
8072-77) 

4. S onu stranu Paslike 


Pošto je svaka forma u određenom smislu istovjetna sa svojim značenjem, 
tad paslika Voljenoga nije ništa drugo doli zbilja Voljenoga. Ali, sa 
jednog drugog motrišta gledano, značenje transcendira svaku formalnu 
predodžbu: Voljeni počiva s onu stranu Svoje paslike. Čak i ako je paslika 
Voljenog neusporedivo zbiljskija od ovoga svijeta, ona je još manje zbiljska 
negoli sami Voljeni. Sjedinjenje sa Paslikom je jedno uzvišeno stanje na 
Putu, ali sjedinjenje sa Voljenim je daleko iznad toga. 


O, Pasliko, koja kroz srce prolaziš, Ti paslika nisi, ni 
džin i čovjek niti si. 

Ja čeznem za Tvojim tragovima, ali Ti tragove ne osta- 
vljaš na Zemlji ni na nebesima. 

Misao koja dolazi u srce govori o Prijatelju — njena usta 
ću napuniti zlatom i žrtvovati dušu svoju... 

Njegov lik je uzrok - On je svjetlo neba: prosegni s 
onu stranu slike i lika - Njegova duša je slatka, duša 
Njegova! (D 13373, 75) 

Čas za časom Paslika - glasonoša Njegov — putem srca 
dosegnu mene; stalno obnavljano zračenje mi dođe od 
Njegove ljupkosti i ljepote. 

O, Gospode, je li to mene dohvatio ovaj miomiris tere- 
venke iz Raja? Ili mi to dolazi Zefir iz dana sjedinjenja? 
(D 17125-26) 

Položih Tvoju divnu pasliku u svoja prsa — crveni žar je 
biljeg od Sunca. (D D 28310) 

Ma kakav dar da sam primio od Tebe, ja sam se povjerio 
Tvome Liku, jer Tvoj šećerli lik ima Tvoju slavu i sliku. 
Ne, ja sam u krivu, jer, iako Tvoja paslika nije kao druge 
paslike, sva njena ljepota i krasota Tvoje su darivanje. 
(D 7952-53) 

Tražio sam sličnost sa Tvojom mjesecolikom paslikom, 
o, bezlično Jedno, čak sam i sedam nebesa pretražio, 
ništa ne nađoh slično. (D 4481) 

Ti si moja Ljubav, pa kako bi Ljubav mogla imati lik i 
oblik? Ti si samo u drugorazrednom smislu uzeo na sebe 
lik. (D 26147) 

Mada Ljubav svaki lik nadilazi, ipak se u Ljubavi javlja 
svaki Jusuf predivni! (D 27705) 

Koje oblike bezoblični Jedan poprima? Šta ti uopće znaš 
o Njegovim oblicima? (D 28167) 

Taj Idol nije sadržan niti u jednom obliku — ne unosi 
idole u kuću-pasliku! 

Pošto su svi idoli i idolopoklonici On, On nije drugo doli 
sve: šta su sve stvari drugo doli u Njemu poništene? 
Ljudi to ne mogu razumjeti, niti ja imam dopuštenje 
potpuno o tome govoriti. (D 13133-35) 

Ruža je od onog svijeta, u ovom svijetu ne može biti 
sadržana. Kako bi paslika Ruže u svijetu imaginacije 
mogla biti prisutna? (D 14256) 

Ako si otvorio oči prema suncu sjedinjenja, tad se uspni k 
obzorju zbilja — ne govori više o paslikama! (D 14328) 
Padni ničice pred paslikom Kraljeva lica! Jer ta paslika 
je vezir te Zbilje, tog Kralja. (D 3889) 

Ah, bez paslike Tvoga lica uobrazilja sve zbilje su! Bez 
Tebe je duša u mom tijelu truplo u svome pokrovu. (D 
18872) 

Ti si Duša zbilja, srca-veselih paslika, i Duša onih 
Mjesečevih slika koje se opisati ne mogu riječima. (D 
21638) 

Kada se duša izbavi iz ranog djetinjstva, ulazi u sjedi- 
njenje, oslobođena od opažaja, umovanja i umišljaja. (M 
III 4113) 

Ja sam onaj koji rezbari idole iz Njegovih paslika — ali 
ja smrskam idole kada dođe vrijeme sjedinjenja! (D 
15157) 

Ljubav u odvojenosti tvori oblike. Ali u vrijeme sretanja 
ono Bezoblično pokaže Svoju glavu i poviče: 

Ja sam korijen korijena strpljivosti i pijanstva; odraz je 
Moj ljepota koju vidiš u oblicima. 

Sada sam razmaknuo velove i bez posredovanja pokazao 
Ljepotu. 

Pošto si postao tako utkan u Moj odraz, pronašao si 
snagu da vidiš samu Suštinu.' (M V 3277-80) 

Njegova paslika svjetlost u oku pojačava, ali je ta svjetlost 
tama u prisustvu sjedinjenja Njegova. (D 4727) 

Ah, u utvare je zaljubljenike pretvorila Tvoja paslika 
— takva je vojska paslika, šta će onda biti Tvoja ljepota? 
(D 22763) 

O, bezoblični Otmičaru srca! O, neoblikovani Tvorče 
oblika! O, Ti Koji si zaljubljenima dao pehar prepun 
nemira! 

Ti si zatvorio moja usta, da tajanstva ne mogu izustiti, a 
u srcu si otvorio kapiju koju ne mogu imenovati. 

Čim je Tvoja ljepota u tajanstvu odbacila veo, moje srce 
je osjetilo sakija, a moja glava vino. 

Bijah svitanje, a Tvoja paslika odjaha na njegovu atu. 
Svete duše, bezbrojne poput pijeska, odjezdiše u pje- 
šačkom hodu. 

A oni koji su na nebu čuveni po svome slavljenju Tebe, 
satraše svoje ružičnjake i poravnaše svoje molitvene 
ćilime. 

Duša ne može podnijeti da gleda nezakriveno lice Tvoje, 
a Tvoja ljepota je veličanstvenija nego bilo šta što kažu 
usne moje. 

Moja duša je pijana kamila što tetura iza Tebe, a moje 
tijelo je ular oko vrata kamile. 

Moje srce je bremenito od tebe, Šemse Božiji iz Tabriza! 
Kada ću ugledati čedo rođeno iz tvoga znamenja! (D 
2331) 

Graciozno je počela tumarati Kraljeva paslika, grumenje 
zemlje i kamenje je oživjelo, mrtvo drvo se nasmijalo, 
žena nerotkinja čedo rodila. 

Pošto je Njegova paslika takva, gle kakva Njegova 
ljepota mora biti! Njegova ljepota se pokazuje u paslici 
koja Ga ne može pokazati. 

Njegova paslika je sunčani sjaj nad dušama, Njegova 
ljepota plamteće Sunce na četvrtim nebesima. (D 24336- 
39) 


E: 

Kada duhovni putnik jednom opazi paslike u kojima Se Voljeni objavljuje, 
on još ne može biti kadar opisati ih riječima. Neki od nekolicine obdarenih 
koji su to, ipak, uspjeli, pjesnici su postali. Kao jedan od najvećih takvih 
pjesnika, Rumi je u svojoj ulozi često razmišljao o tome kako se paslike i 
značenja preobražavaju u slikoviti govor i riječi. On istovremeno raspravlja o 
središnjoj ulozi "riječi" u njegovim učenjima i u islamu. 

Srce islama je riječ Božija, Kur'an, koji predstavlja izravni, pisani odraz 
Božijeg atributa govora ili riječi (kalam). Pošto su Božiji atributi suvječni 
sa samim Bogom, muslimani smatraju da Kur'an u svojoj biti odvijeka 
supostoji s Bogom. Riječ Božija je istovremeno cjelovito i potpuno odražena 
i u drugim dvama domenima: u makrokozmosu ili stvorenom univerzumu 
kao cjelini, i u mikrokozmosu ili u čovjeku.!? Svaka pojedina stvar, u 
krajnjoj analizi, stvorena je kroz riječ Božiju: "Kada nešto poželi, On tome 
samo kaže: 'Budi"', i ono biva." (Kur'an XXX VI, 81). Muslimanski mislioci 
su uvijek naglašavali važnost Božije stvarateljske riječi u prirodnom poretku 
univerzuma i čovjeka, baš kao što su potcrtavali središnju ulogu Njegove 
pisane riječi u ljudskom privođenju spasenju. 

Rumi je u velikoj mjeri govorio o riječima općenito, a posebice o 
značenjima kroz koja je izražena mudrost Božija za čovjeka; još osebujnije 
govoreći, on govori o načinu na koji su riječi bile preobražene u poeziju. 

1. Stvaranje i govor 


"Korijen svih stvari su govor i riječi. Ti ne znaš ništa o govoru i o riječima 
i smatraš ih beznačajnim. Ali, govor je plod drveta djelovanja, jer riječi su 
rođene iz djelovanja. Preuzvišeni Bog je stvorio svijet iz Riječi, jer je kazao: 
Budi" i on bi. 

Vjera može biti u srcu, ali, ako je ne izraziš riječima, beskorisna je. 
Premda je obredna molitva čin, taj čin nije vrijedan ukoliko u molitvi 
ne recitiraš sadržaj iz Kur'ana. Kada kažeš: 'Riječi ništa ne vrijede', ti tad 
poričeš svoje vlastito posvjedočenje kroz svoje riječi. Ako riječi ništa ne 
vrijede, zašto slušamo kad govoriš da riječi ništa ne vrijede? Ti to, nakon 
svega, izražavaš riječima." (F 75/87) 


Čovjek je skriven ispod jezika svoga. Jezik je pred 
dvorištem duše zavjesa. 

Kad vjetar zavjesu podigne, mi motrimo tajanstvo dvo- 
rišta kuće, 

Bilo da su biseri u njemu ili zrnje pšenice, ili da su zlatne 
riznice, zmije su to i škorpioni sve. 

Ili da je tik pored zmije riznica — jer ne može biti bez 
čuvara niti jedna riznica zlatna. (M II 845-848) 


"Ove riječi su za osobu koja treba riječi u nakani da razumije. Glede 
onog koji shvaća bez riječi, kakva je njegova potreba za riječima? Nakon 
svega, nebesa i Zemlja su posvema riječi za onoga ko razumije. Oni su rođeni 
iz Riječi "Budi!" i ono bi. Kakvu potrebu ima za vrištanjem i klicanjem onaj 
koji čuje šaptanje?" (F 22/33) 


Obilaženje onoga koji motri Kralja, pred Strogoćom i 
Nježnosti, nevjerovanjem i vjerovanjem se odvija. 
Njegov verbalni izraz nikada u ovaj svijet nije ušao, jer 
to je skriveno, skriveno, skriveno! 

Ta divna imena i riječi pojavile su se jedino sa Ademo- 
vom ilovačom i vodom. 

Ademov vodič bio je Onaj Koji imenima poučava (II 31) 
— ali ne u odori od slova. 

Kada je Adem odjenuo ruho od vode i ilovače, sva ona 
duhovna imena crnoga lica postaše, 

Jer ona staviše masku od daha i riječi, da bi se značenje 
očitovati moglo vodi i ilovači. 

Mada govor u jednom smislu zastore pomjera, u deset 
drugih smislova on ih navlači i sakriva. (M IV 2967-73) 
Mudrac vidi govor kao nešto veličajno — govor sa neba 
dolazi — on nije nešto bezvrijedno. 

Kada ne govoriš dobre riječi, one nisu tisućne, jedno su 
one; ali kad govoriš dobre riječi, jedna riječ je na tisuće. 
Govor dolazi iza zastora — potom vidiš da on predstavlja 
atribute Boga Stvoritelja. (D 9896-98) 


Moj govor je sakat i nesavršen, jer jedino Tamo govor je 
savršen. 

Ako bi evlija o Onome riječi govorio, stopalo bi ti se 
okliznulo. A ako govorio ne bi, teško li tebi! 

A ako bi koristio formalnu analogiju, ti bi se za samu 
formu prihvatio, mladiću! (M III 1277-79) 

Krila govora ne širi, jer jedino Tamo ti možeš bez krila 
letjeti! 

Sve što kažem, koža je od govora — kada je iko otkrio da 
je od njegove kože bit tajanstva? (D 12683-84) 

Traži ono značenje u ovim mojim riječima! Moji slatki 
uzdisaji su Njegova busija, 

Jer imena su sa imenovanim istovjetna: Adem motri 
Suštinu kroz sama Imena! (D 7053-54) 


2. Vrijednost poezije 


Rumi nije imao nikakva poštovanja prema poeziji kao takvoj. Ako poezija 
ima ikakvu vrijednost, tad se ona nalazi u značenju i poruci koju prenosi. U 
svakom slučaju, Rumi nije imao izbora u svom vlastitom stihovanju. Kada 
kaže: (Slušaj trsku' u prvom retku Mesnevije, on aludira na činjenicu da on 
sam predstavlja tek sredstvo za riječi koje su stavljene u njegova usta. 

"Jedna od mojih odlika je to da ja ne volim žalostiti bilo koga... Ja sam 
toliko obuzet time da ugodim drugima tako da, kada ovi prijatelji dođu 
da me posjete, ja se prestrašim od pomisli kako bi im moglo biti dosadno. 
Stoga ja recitiram poeziju kako bih ih držao zaokupljene. U protivnom, šta 
uopće da činim sa poezijom? Ja, Boga mi, osjećam odvratnost prema poeziji. 
Ondje, u mojim očima, nema ničega vrijednog... 

Uostalom, čovjek nastoji uvidjeti šta trgovci trebaju u datom gradu i šta 
će oni kupovati. Potom on kupuje i prodaje to, makar to bila i najneznatnija 
dobra." (F 74/85-86) 


Moja poezija je poput egipatskog hljeba: noć prolazi, a 
jesti ne možeš ga. 

Dok je još svjež jedi ga, prije nego se prah naseli na 
njega! 

Njegovo mjesto je u žarkim predjelima svijesti — usljed 
hladnoće on će u ovom svijetu umrijeti. 

On poput ribe u trenu pljusne o suho tlo. Trenutak 
kasnije vidiš ga kako leži beživotno. 

Kako je svjež, dok ga jedeš, staneš li umišljati, mnoge ćeš 
fantastične paslike morati naslikati. 

Svoju vlastitu uobrazilju ćeš gutati, čovječe, a nećeš 
gutati te riječi drevne! (D 981) 

Izbavio sam se, kakve li tuge, živ ili mrtav, iz ove samo- 
volje i ovog jastva! Ali, živ ili mrtav ja drugog doma 
nemam doli Božijeg izobilja. 

Izbavio sam se iz ovih stihova i gazela, Kralju i Sultanu 
Vječnosti! Mufta'ilun, mufta'ilun, mufta'ilun me je progo- 
nio do smrti! 

Neka bujica ove rime i posebne riječi odnese! One su 
koža! One su koža! Samo pjesničkim mozgovima one 
priliče! (D 485-487) 

Želiš li svakim svojim dijelom da kazuješ i skladaš 
poeziju, tad idi, govor svoj utišaj! Ne oslanjaj se na 
stihove i prozu! (19487) 

Tvoja ljubav je preobrazila u stih i gazel svaku vlas 
moju! Tvoj zanos je svaki dio mene pretvorio u zdjelu 
medenu! (D 24655) 

Motri krv u mojim stihovima, ne motri poeziju! Jer moje 
oči i srce iz krvi Njegove ljubavi istječu. 

Kada krv proključa, boju poezije dajem joj ja, tako da 
moja odjeća ne ostane krvlju umrljana i bez krvavih 
tragova. (D 29787-88) 

Bog mi nije podario bilo kakvu bol srca, već to da tragam 
za rimama mojih stihova, a potom me i izbavio iz toga. 
Uzmi tu poeziju i rastrgni je, kao staru krpu! Jer znače- 
nja izmiču riječima, vjetru i zraku. (D 2592-93) 

Božija privlačnost uvodi moje riječi u postojanje, jer On 
je meni bliži negoli ja sebi samome. (D 7393) 

Onaj Koji me izveo iz Nepostojanja čini da govorim 
u svakom trenu. Iz Svoje plemenitosti On je u biser 
pretvorio svaku riječ moju. (D 19019) 

Ja sam potpuno iščezao, a potom tumač Božiji postao 
— bio ja pijan il' trijezan, niko od mene ništa ni manje 
niti više nije čuo. (D 14705) 

Ušuti! Ali šta ja mogu činiti? Kiša je došla, a ja sam 
samo jarak odvodni. (D 29280) 

Prijatelj me sinoć poljubi u usta — zašto bi, inače, moje 
riječi bile tako pune mirisa? (D 33970) 

Hrana meleka su moje riječi. Akoli ne govorim, gladni 
meleki će kazati: 'Govori! Zašto si šutljiv ti?" 

Ti nisi melek, šta ti znaš šta je njihova hrana? Šta ćeš 
činiti sa manom? Ti si samo za poriluka! 

Šta ti znaš o ovom pirjanom jelu iz kuhinje moga mozga? 
Jer Bog danonoćno tim kuhanjem upravlja. (D 30144- 
46) 

Sva pitanja i odgovori su Njegovi — ja sam poput stare 
violine. On brzo i nevješto odsvira ono: 'Oplakuj!' zna- 
čenje. (D 14295) 

Vidio sam Njegovo suđenje i okanio se svog krivog 
suđenja. Postao sam flauta i jadikovka na Njegovim 
usnama. (D 17044) 

Ja samo želim govoriti o Sakijevim nadahnjivanjima u 
srcu mome, jer ja nisam drugo doli gajde. (D 17234) 
Mnogo sam govorio, oče, ali ja znam da to dobro znaš 


ti: ja sam bezglava i nespretna flauta u Flautistovoj ruci. 
(D 14685) 

Akoli sam pun vjetra, to je zato jer sam flauta, a Flautist 
si Ti — jer Ti si moje Jastvo, a ja sam samozadovoljan, 
Voljeni. (D 16830) 

Zaljubljeni jadikuju poput trski, a Ljubav je flautist. 
Kako divne stvari Ljubav udiše toj od tijela flauti! 
Flautist je skrit, a vidljiva je flauta - moja flauta je, u 
svakom slučaju, pijana od vina Njegovih usana. 

On, katkad, miluje flautu, kojiput je bije! Ah! Ja jadikujem 
u rukama tog slatkomelodičnog, flautolomećeg Flautlije! 
(D 20374-76) 


"Jedina korisnost govora je ta što on može uzrokovati da tragaš za 
i potičeš svoju čežnju. Ta svrha se ne ozbiljuje kroz sami govor. Akoli to 
nije tako, tad neće biti nikakve potrebe za svim tim duhovnim vojevanjem 
i samoponištenjem. Govor je nalik tvom nastojanju da vidiš nešto što se 
poizdaleka giba, a potom se ti najednom nađeš iza toga, kaskajući i težeći da 
to vidiš. Ti to ne vidiš iz onog gibanja sa odstojanja." (F 193-194/202) 

"Sažet i koristan govor je poput upaljene svjetiljke koja ljubi neupaljenu 
svjetiljku i odlazi. To je dovoljno za nju, jer je postigla svoj cilj. Konačno, 
jedan poslanik nije ta izvanjska forma. Njegova forma je njegov bojni konj. 
Poslanik je Ljubav i Naklonost, i to zauvijek traje." (F 226-227/234) 


Pričaj mi o Tvojim začudnostima, Ljubavi! Kroz govor 
mi vrata Nevidljivoga za stvorenja otvori! (D 14324) 
Govor je lađa, a značenje je more — ukrcaj se brzo, da 
mogu upraviti pramac korablje! (D 15985) 


3. Razumijevanje poezije i govora 


"Govor dolazi po ljudskoj mjeri. Naš govor je poput vode koju ispušta čuvar 
zdenca. Kako bi voda znala u koje polje ju je čuvar poslao — u krastavaca 
lijehu, u lijehu s lukom ili u ružičnjak? Ja to veoma dobro znam: akoli voda 
dođe u bujicama, tad postoji znatan komad žedne zemlje na tom mjestu. 
Ali, ako voda pomalo nadolazi, tad ima malo zemlje; u pitanju je mali 
vrt ili neznatno dvorište. Poslanik je kazao: 'Bog utkiva mudrost u jezike 
propovjednika do mjere slušateljeve težnje. Ja sam krpač cipela. Postoji 
obilje kože, ali ja režem i šijem prema mjeri stopala." (F 108/119) 

Ah, da samo imaš moći da primiš srčano objašnjenje iz 

moje duše! 

Govor je mlijeko u prsima duše: ono neće slobodno teći 

bez nekog ko ga siše. 

Kada je slušatelj žedan i kad spoznaji teži, propovjednik 

postaje glagoljiv, čak i kad mrtav leži. 

Kada je slušatelj svjež i bez dosade, i mutavac govori 

jezika na stotine. 

Kada stranac na moja vrata ulazi, žena iz harema iza 

vela zalazi. 

Ali, akoli bi blizak prijatelj ušao, bez ikakve štete, one 

gospođe bi podigle sa lica svojih pokrivke. 

Što god je od dobrog, finog i lijepog načinjeno, načinjeno 

je takvim kako bi okom bilo viđeno. (M 1 2377-83) 

"Kur'an je poput nevjeste. Mada ti povlačiš koprenu sa njenog lica, ona 

ti se ne pokazuje. Kada istražuješ Kur'an, ali ne osjećaš nikakvu radost ili 
mistično otkrivanje, to je stoga što je tvoje povlačenje koprene učinilo da 
budeš odbijen. Kur'an te je zaveo i pokazao ti se ružnim. On ti veli: 'Nisam 
ja ta divna nevjesta. On je sposoban pokazati se u bilo kojem obliku kojeg 
poželi. Ali, ako ti prestaneš povlačiti njegovu koprenu i tražiti njegove 
ugođaje, ili ako napajaš svoje polje, čini to poizdaleka i ustrajavaj u onome 
što te zadovoljava, tad će ti ona nevjesta pokazati svoje lice bez ikakve 
potrebe da svlačiš njenu koprenu." (F 229/236-237) 


Mnogo puta sam ove riječi, dobri čovječe, govorio! I 
nikada se od tumačenja njihova nisam umorio. 

je isti hljeb, zašto ne dokoličariš? 

Glad ti dolazi iz tvog zdravog tjelesnog sustava, i lošu 
probavu i dosadu u tebi sagara. 

Kada čovjek dobiva spremnu gotovinu od gladi, njegovi 
organi i dijelovi tijela postanu za stalnu obnovu vezani. 
Zadovoljstvo se izvodi iz gladi, a ne iz novih slatkiša; 
glad čini ječmeni hljeb boljim od šećera. 

Stoga je tvoja dosada iz nedostatka loše probave i gladi, 
a ne iz ponavljanja riječi. 

Zašto ti nije dosadno kupovanje, cjenkanje, rasprava i 
ćaskanje? 

Kako to da ti u šezdeset godina nije dojadilo čavrljanje 
i klevetanje? 

Dan za danom, bez imalo dosade ti si laskanja izricao 
kako bi se stidnice dočepao. 

U ovaj posljednji čas si izgovarao riječi one, sa žarom i 
žudnjom stotinama puta vatrenije negoli ranije. (M VI 
4292-301) 

Čak i kad nikoga ne bi bilo da sluša, moje riječi bi bile 
uzvišene: ili se u svjetlo pretvori ili kreni! Sa takvom 
nepravednošću ne postupaj prema meni! 

Ti si poput bola u oku, ti si moje oko probio. Gospodine, 
prevrni stranicu svoga jastva, ili ću ja slomiti svoje pero! 
(D 14627-28) 

Ovo spominjanje Musaa postalo je preprekom u ljudskim 
umovima — oni misle da su se nekad davno dogodila ta 
kazivanja. 

Spominjanje Musaa služi kao krinka: Musaovo svjetlo 
je, dobri čovječe, tvoja vlastita kovanica! 

Musa i faraon su u tvom vlastitom iskustvu — ta dva 
protivnika ti moraš tražiti u vlastitom egu. (M III 1251- 
53) 

Avaj! Sve to je situacija tvoja vlastita — ali sve to tvoja 
uobrazilja faraonu pridijeva. (M III 972) 

Uši primaju moje riječi spoljašnje, ali niko ne čuje moje 
duhovno vriskanje. 

Moj dah je zapalio mnoge vatre u svijetu, moje riječi, 


It vy 


snažno provriju. (D 21930-31) 

Ja ne govorim ove riječi, Ljubav ih govori. Ja sam jedan 
od onih koji o tome ne zna ništa da zbori. 

Jer to je priča koju su kazivali samo oni stari nekoliko 
milenija. Šta ja znam? Ja sam potomak trena ovoga. 
Ali, moj potomak je parazit na Vječno Jednome, poveza- 
nost sa kojim stoljećima dariva me. 

Govorim riječi izvrnute, jer izokrenuti svijet i mene 
izokreće. 

Slušaj moj govor kada moja neumorna duša iskoči iz 
tih vrtloga! 

Isprepliteno su razgranate riječi što ih tvori ilovača 
i voda. Kako im mogu dati jednu boju? Ja sam u tim 
granama. 

Ne, pogriješio sam, jer ja sam jednobojan poput Sunca, 
ali skriven iza oblaka ovog prizemnog svijeta. (D 16007- 
13) 

To je Okean Jednosti, u kojem ne postoje supružnički 
partneri. Njegovi biseri i ribe Njegove samo su Njegovi 
talasi. 

Ah, apsurda li! Apsurda! Da bi iko Njemu pripisao 
partnera! Daleko to bilo od onog Okeana i Njegovih 
neprestanih talasa! 

Ne postoji u tom Okeanu nikakvo partnerstvo. Ali, šta 
mogu kazati o onom koji izgleda udvojeno? Ništa! Ništa 
i nikako! 

Pošto se mi uspoređujemo sa lažnim vidovnjacima, 
idolopokloniče, nužno je reći kao da Njemu pripisujemo 
suparnike. 

Ona Jednost je s druge strane predodžbi i opisa. Ništa 
doli dvojnost ne ulazi u arenu jezika. 

Stoga, ili poput lažnog vidovnjaka živi u toj dvojnosti, ili 
zašij svoja usta i budi sretan u nijemosti! 

Ah, govori i budi tih naizmjence — udaraj u svoj doboš 
poput lažnog vidovnjaka, i to ti je sve. 

Kada vidiš povjerljivoga, povjeri mu tajanstva duševna, 
a kada vidiš ružu, zapjevaj poput slavuja! 

Ali, kada vidiš mješinu punu prijevare i lažnosti, sklopi 
svoje usne i u badanj se pretvori. (M VI 2030-38) 

Šta ja to pričam, Voljeni — ove dvije-tri podkusurene 
usporedbe sa Tvojom sličnosti. Šta ja imam? Šta ja to 
znam? Zašto poredim stvari sa Njim? (D 19454) 

Kako bih se ja hvastao sjedinjenjem s Njim? Kako ću 
Njegovu ljepotu opisati? Jer one egzotične ptice izbjega- 
vaju stupicu mojih riječi. (D 18766) 

Kako bih Te nazvao Mjesecom? Mjesec trpi nestajanje. 
Nazovem li Te čempresom, on je drvo — ali 

Čempres može sagorjeti, a Mjesec može iščeznuti. Osim 
korijena od korijena duše, ništa drugo nikakvim se 
korijenom ne hvali. (D 2053-54) 

Daj mi vina, muka mi je više misliti! Koliko još dugo ćeš 
me mišljenju povjeravati? 

Koju prijevaru mogu upotrijebiti, Saki, koja je prijevara 
ta? Jer Ti si Stvoritelj prijevare i Varalica. 

Šalješ me vani sa nekim dokazom svakog trena, jer Ti si 
ljubomoran i teško dostupan veoma. 

Ne postoji nikakvo "vani" ili "unutra", nikakav "pehar" 
ili "vino", strujanje govora sadašnjeg to je jedino. (D 
34170-73) 

Dođi! Dođi! Jer Ti si darovatelj uzvišenosti i ljepota. 
Dođi! Dođi! Jer Ti si lijek tisućama ejuba. 

Dođi! Dođi! Mada Ti ne napuštaš nikada — ali na 
najljepši način svaku riječ Tebi govorim ja. (D 32451- 
52) 

Značenje u stihu može biti samo slučajno, jer poezija 
je kao praćka — ona nije pod kontrolom potpuno. (M 
I 1528) 

Tiho, jer stihovi ostaju, ali odlaze značenja — kada bi 
značenja ostajala na mjestu, svijet bi bio krcat njima. 
(D 26741) 


"Sayyid Burhan al-Din bijaše podučavao. Usred njegove besjede 
ludak reče: "Trebamo riječi bez ikakvih analogija. A on uzvrati: "Dođi bez 
analogije! Tad ćeš čuti riječi bez analogija." Konačno, ti si analogija samoga 
sebe; ti nisi ovo. Tvoja tjelesna osoba je tvoja sjena. Kada neko umre, ljudi 
kažu: 'Preselio je taj i taj. Akoli je on bio samo to tijelo, gdje je on onda 
otišao? Međutim, zna se da je tvoja vanjština analogija tvoje nutrine, kako bi 
ljudi mogli suditi o tvojoj nutrini iz tvoje vanjštine." (F 219-220/226-227) 

"Šta god da kažem, analogija je, a ne ekvivalent. Analogija je jedno, 
ekvivalent nešto drugo. U nastojanju da povuče analogiju, Preuzvišeni Bog 
je usporedio Svoje svjetlo sa svjetiljkom, a postojanje evlija sa staklenkom 
(usp. Kur'an XXIV 35). To je zbog analogije. Njegova svjetlost ne može biti 

obuhvaćena stvorenom egzistencijom ili prostorom. Kako bi tek On mogao 
biti sadržan u staklenci i svjetiljci?" (F 165/174) 


Ja ustrajno tragam za onim što je analogno Tebi u oba 
svijeta, ali ga niko ne nalazi. Gospode, zar nećeš reći šta 
je to što Tebi sliči? (D 27044) 

Šta su prošlost, budućnost i sadašnjost Bezmješća čovjeku, 
unutar onoga koji se nalazi u svjetlu Božijemu? 

Da li je jedna stvar prošlost ili budućnost koja se za tebe 
vezuje; to dvoje su samo jedno, ali ti misliš da su dvoje. 
Neko je nečiji otac, a sin je neko drugi; strop je ispod 
Zayda, a iznad Amra visi. 

Odnos onog "gore" i "dolje" izvodi se iz te osobe dvije. A 
samog stropa što se tiče, on tek stvar jedna je. 

Ali to nije ekvivalent onome. Te riječi su analogija. Stare 
riječi su nemoćne da izraze nova značenja. (M III 1151- 
55) 

Tvoje atribute neuki ne može razumjeti bez analogija, 
premda analogija povećava pogrešnu predstavu o Tvojoj 
sličnosti sa stvorenjima. 

Ali, ako bi zaljubljenik u svojoj čežnji pripisao neku formu 
Tebi, More neusporedivosti stoga zamutilo se ne bi. 

Akoli pjesnici usporede mlađak sa potkovicom, njihova 
besmislica neće ga učiniti manje Mjesecom. (D 31651- 
53) 

Postoje beskrajne razlike između fizičkog tijela lava i 
tijela srčanog ratnika. 

Ali, kada se povuče analogija, čovječe koji razlučivati 
znaš, pogledaj njihovo jedinstvo u pogledu njihova borbe- 
nog duha! 

Jer, taj srčani ratnik, u konačnici, analogan je lavu, 
makar i nije ekvivalentan njemu u svakom pogledu. (M 
IV 420-422) 


Gnostik je umakao onim pet čula i šest dimenzija, 
posvješćujući ti ono što je nad njima. 

Njegove aluzije su aluzije Vječnosti; on je sasvim pro- 
segao uobrazilje i postao njen dio sastavni. 

Akoli on nije izvan tog šestokutnog zdenca, kako će biti 
kadar iz njega izvući Jusufa? 

On se spušta iz nepoduprta nebeskog čekrka, da bi 
izvukao vodu; njegovo tijelo, poput čabra, je tu da 
pomogne u zdencu. 

Jusufi uz njegov čabar prianjaju, izbavljaju se iz zdenca 
i kraljevi Egipta postaju. 

Ostali čabri tragaju za vodom iz bunara, dok je njegov 
čabar oslobođen od vode i za duhovnom družinom tra- 
ga. 

Tražeći hranu svoju, čabri u vodu zaranjaju svoju, ali 
njegov čabar je hrana i život za dušu riblju. 

Čabri su navezani za čekrk veliki, ali njegov čabar među 
dva prsta Svevišnjega se drži. 

Šta je taj čabar? To uže? Taj čekrk, hoj? To je odveć 
slabašna analogija, paša li moj! 

Odakle mogu donijeti nerazmrskanu analogiju? Nikad 
predočio nisam i nikada neću sličnost gnostikovu. 
Stotine tisuća ljudi u samo jednom čovjeku je skriveno, 
stotinu lukova i strijela u jednom tobolcu je sadržano. 
(M VI 4568-78) 

Božije neiscrpno obilje "vrtom" zovem ja, jer ono je vrelo 
svekolike izobilnosti i sukus svih vrtova. 

To što, inače, "nijedno oko vidjelo nije" — kako bi to bilo 
mjestom vrta? Sami Bog je svjetlo nevidljive svjetiljke 
nazvao "lampa", 

Ali, to je analogija, ekvivalent nije. Kroz nju zbunjeni 
čovjek uhvatiti trag umije. (M III 3405-06) 


Mrav se zadovolji jednim suhim zrnom ovsa, jer on nije 
svjestan našeg zelenog i svježeg klasa. 

Reci mravu: "Proljeće je, a ti imaš ruke i noge. Zašto ne 
napustiš humku i ne odeš u polje?" 

Šta je to mjesto za jednog mrava? Sulejman je sam 
pocijepao plašt od čežnje! Bože, nemoj me kazniti za ove 
moje lomne analogije! 

Haljine se kroje prema stasu mušterije. Mada je platno 
dugo, njen stas visok nije. 

Dovedi mi visoki stas, potom ćemo dati da se kroji duga 
haljina, čija mjera neće moći biti izmjerena mjerom 
Mjeseca. (D 25433-37) 


4. Tumačenje slikovita govora 


Poetični slikoviti govor, čija prvotna uloga je da potakne Ljubav u slušatelju, 
prema Rumijevu mišljenju, mora biti prikladan i oblikovan sukladno 
čovjekovu razumijevanju. Ondje ne smije biti ništa slučajno, osobno ili 
površno u vezi sa načinom na koji se to čini. Glede onoga kojega se to tiče, 
njegova poezija mu je dana od Boga. Drugim riječima, on ne stvara niti je 
izumio sam svoj slikoviti govor, nego ga on prima iz Svijeta imaginacije 
unutar kojega se Voljeni očituje zaljubljenima u "imaginalnim" formama. 

Rumi seže u pojedinosti kako bi objasnio značenje svog poetičnog 
slikovitog govora mnogo dalje od većine sufijskih pjesnika, i njemu se čini 
da ovisi o uumenom predanju i čitateljevu uvidu, kako bi priskrbio duhovno 
tumačenje. U naredna tri poglavlja ćemo razmotriti Rumijeva objašnjenja 
tri glavne teme sve sufijske poezije: vrta, lijepe žene i pijenja vina. Mada sam 
osobno razdvojio ove teme poradi prikladnijeg raspravljanja, to ne znači da 
ih i sam Rumi razdvaja. Mnogo je više slučajeva u kojima njegova poezija 
prepliće dvije ili sve tri ove teme, dok pravi kombinacije i nekih drugih 
tema. 

"Iščeznuće u Bogu je sljedeće: Bog učini da Ga se evlije boje, ali ne 
strahom kakav imaju ljudi od lavova, leoparda i tirana. On im otkriva da 
strah dolazi od Boga, da sigurnost dolazi od Boga, radost i veselje da dolaze 
od Boga, hrana i san dolaze od Boga. On se pokazuje evliji u trijeznom 
stanju, dok su njegove oči otvorene, i to u osjetilnim formama koje su 
dostupne samo evliji: u formi lava, leoparda ili vatre. Stoga evlija uviđa 
da, kada ugleda formu stvarnog lava ili leoparda, taj prizor nije od ovoga 
svijeta. To je forma iz svijeta nevidljivoga, koja je očitovana na tom mjestu. 
On se također pokazuje u formi veličanstvene ljepote; isto tako vrtovi, 
rijeke, hurije, palače, hrana, piće, haljine od časti. Buraci, gradovi, kuće i 
svaka vrsta začudnosti. On istinski zna da sve to nije od ovoga svijeta, već 
da je sve to Bog očitovao njegovoj viziji i pokazao mu sve to u konkretnim 
formama. Stoga evlija zasigurno zna da je strah od Boga, da je sigurnost od 
Boga i da sve što daje olakšanje je od Boga." (F 44-45/56) 

Najprije bijaše opijenost, zaljubljenost, mladost i tome 
slično; zatim dođe raskošno proljeće i sve tako osta 
zajedno. 

Oni ne imadijahu oblike, potom se u formama divnim 
pokazaše — gle kako na sebe primaju forme stvari imagi- 
nacije! 

Srce je predsoblje oka: za neke, sve ono što može srce 
dosegnuti, ući će u oko i oblik će postati. (D 21574-76) 


F. 


PROLJETNI VRT 


Ako je sjedinjenje proljeće ili, katkada, ljeto, tad je jasno da je razdvojenost 
jesen ili zima. U pjevanju o vrtu Rumi nudi izričit izraz o toj suprotnosti i, 
istovremeno, povezuje određeni broj važnih sukladnih pojmova, uključujući 
atribute nježnosti i srditosti i duhovna stanja širenja i skupljanja (vidi tabelu 
III, odjeljak I, D, 7). 

"Ekvivalent nije isto što i analogija. Stoga gnostik daje naslov proljeća 
sreći, radosti i širenju, dok jeseni ime daje skupljanju i srcobolji. Ali, kako 
radost nosi formalnu sličnost proljeću, ili srcobolja sličnost padu? Ipak je to 
analogija bez koje um ne bi bio u stanju pojmiti ili razumjeti ona značenja." 
(F 167/176) 


Ti katkada spaljuješ koprene, kojiput ih čuvaš. Ti si 
tajanstvo jeseni, Ti u proljeće duhaš. 

Jeseni i proljeću od Tebe prispijeva gorčina i slatkoća. 
Dođi, pokaži šta imaš — Ti si njihova nježnost i 
strogoća! 

Proljeće dolazi, Ti si sreće darovalac; kada jesen dođe, 
Ti si jesenji sadilac. (D 34321-23) 

Prema Poslanikovim riječima, vizija i srce su "među 
Božijim prstima" — baš kao što je i pero, prijatelju, u 
piščevim rukama! 

Ta dva prsta su Nježnost i Strogoća, a među njima je 
pero srca; njegovo širenje i skupljanje izvodi se iz ta prsta 
dva. (M III 2777-78) 

Iskušenja zime i jeseni, vrućina ljeta i dušolikost pro- 
ljeća, 

povjetarci, oblaci i svjetlucanje — sve što opstoji sa takvim 
razlikama među stvarima izvanjskim očitovanjima biti 
može. 

Prah obojene zemlje može izložiti, svakako, rubine i 
drago kamenje u zemnoj utrobi skriveno. 

Šta god da je ova tamna zemlja iz Božije riznice i 
Okeana Velikodušnosti ukrala — 

Sud unaprijed donesene odluke veli: 'Reci mi istinu. 
Mrvu po mrvu, sve šta si uzela opiši? 

Kradljivac reče - mislim Zemlja — 'Ništa! Ništa!" Sud joj 
dvostruku muku zada. 

On mu, katkada, govori nježno, poput šećera; kojiput 
ga za kosu tegli i na najgori način postupa, 

U težnji da one stvari skrivene mogu postati očite kroz 
Nježnost i Strogoću, kroz oganj straha i nade. 

Nježnost Svemoćnog suda je proljeće, dok je jesen Božija 
prijetnja i zastrašivanje. 

U značenju zime je soba za mučenje, tako da u njoj 
mučenju možeš biti izvrenut, ti, lopove! 

Stoga katkada iskušava širenje srca ratnik duhovni, doku 
drugim trenucima trpi skupljanje, bol i patnju on trpi. 
Jer ova voda i ilovača — naša tijela — su poricatelji i 
kradljivci duševnog svjetla. 

Bog podvrgava naša tijela vrućini i hladnoći, trpljenju i 
patnji, čovječe lavlji. 

I na nas On tovari strah, glad i lišava nas bogatstva 
i tijela, sve zbog očitovanja istinskog duševnog cekina. 
(M II 2951-64) 

Kada ti skupljanje dođe, putniče, ono je u tvojoj najboljoj 
koristi. Ne daj da ti srce u gorčini sagori! 

Jer ti se širiš u stanju širenja i radosti, a prihod za 
skladištenje opskrbe se traži u rastrošnosti. 

Da je uvijek ljetno vrijeme, u vrt bi ušle vreline Sunčeve 
I spržile bi njegove zasade do samih njihovih korijena. I 
to staro mjesto ne bi više bilo zeleno nikada. 

Mada je decembar kisela lica, ljubazan je; jest da se ljeto 
smije, ali i spaljuje. 

Kada vrijeme stezanja dođe, motri u sebi širenje! Budi 
svjež i ne nabacuj bore na čelo svoje...! 

Duhovni ratnik srcobolju kao ogledalo vidi, u kojem se 
lice njegove suprotnosti pojavi. 

Nakon što trpnja pokaže svoje lice, njena suprotnost, 
sreća i divota potom se pojave. 

Gle te dvije suprotnosti u prvoj tvojoj ruci: nakon 
stezanja, širenje mora doći. 

Kada bi stezanje ili širenje uvijek prvo dolazilo, tad ono 
ne bi drugo doli potištenost bilo. 

Poredak uspostavljaju ova dva atributa; ta dva stanja 
su važna za njega, kao što su ptici krila. (M III 3734-39, 
62-66) 

Ovo vidljivo proljeće i vrt odraz su unutarnjeg vrta: 
cijeli ovaj svijet je samo jedan grumen zlata, a rudnik 
je nutrina. 

Stoga zaljubljenik motri, što god kažem u stihu, kao 
čisti cekin njegova duhovnog stanja, ali čovjek od uma u 
tome vidi samo rekla-kazala. (D 20482-83) 

Za trenutak uz svoj um, brate, prioni: trenutak za 
trenutkom proljeće i jesen su u tebi. 

Promotri vrt srca, zelen, svjež i nov, prepun ružinih 
pupoljaka, čempresa i jasmina, 

tako mnogo lišća u kome su grane skrite, tako mnogo 
ruža kojima se lug i čador kite! 

Ove riječi — koje se izvode iz Univerzalnog Uma 
- miomiris su onog pupoljka, čempresa i zumbula... 
Značenje umiranja je potreba: usmrti se iz potrebe i 
siromaštva, 

Kako bi Isaov dah u život te mogao uvesti, i život sa tim 
dahom divnim i znamenitim jednakim učiniti. 

Da li je kamenje kroz proljeće zelenim postalo ikada? 

Postani prah, tako da možeš narasti poput raznobojnih 
ruža. 

Godinama si bio kamen srceparajući - pokušaj sada za 
tren prah biti! (M I 1896-99, 1909-12) 

Proljeće i vrt su iz Raja nevidljivoga vjerovjesnici 
— poslušaj, jer na vjerovjesniku je da poruku dostavi (V 
99). (D 13712) 

Šta god da moj um obraduje, miomiris je mog Voljenog, 
šta god srce moje ponese, svjetlosni trak je Prijatelja 
mog. 

Zašto su Zemlja i njena stvorenja u takvom kvasanju, 
zašto? Moj Saki je prosuo kapljicu na tlo. 

Vidiš li nekoga smrznutog i slabog, taj je u ljubavi sa 
svojim vlastitim djelima — ne gledaj na svoja vlastita 
djela, u mene budi pogleda uprta! 

U vrijeme proljeća sva zemaljska tajanstva očita postanu; 
kada moje proljeće dođe, sve moje duhovne tajne pro- 
beharaju. 

Zemaljski ružičnjak skriva zemaljsko trnje; kada moj 
ružičnjak se pojavi, svo moje trnovito nespokojstvo 
odnese. 

Jesen čini čovjeka bolesnim, stoga on gutljaj proljeća 
pije; kada se moje proljeće nasmije, moj bolesnik na 
noge ustaje. 

Šta je taj vihor jeseni? Dah tvog poricanja. Šta je taj 
lahor proljeća? Dah mog posvjedočenja. (D 1945) 

Ti si posijao srčano sjeme ispod ove vode i ilovače. Ono 
neće stablom postati sve dok ne dočeka Tvoje proljeće. 
(D 5811) 

Kada jednom opaziš Njegovo lice, tad će ruže, narcisi, 
vrbe, čempresi i ljiljani izrasti u srcu tvome. (D 20148) 
Kada paslika mog Voljenog razveseli moje proljeće, 
Njegovo lice rasijava ruže, moja vizija ružičnjak postaje. 
(D 10194) 

To što je Bog kazao ruži pa je nasmiješio, i mome srcu 
kazao je i stotinu puta ljupkijim ga načinio. (M III 
4129) 

Stiglo je proljeće, prijatelju! Ustani i u vrt pođi! Ali ja 
ništa drugo ne gledam — moje proljeće si Ti. (25675) 

O, smijehu, novo proljeće, stiglo si niotkuda! Nekako mi 
sličiš Prijatelju. Šta si vidjelo od Njega? 

Smiješ se i svježa si lica, zeleno i mošusom namirisano 
— jesi li iste boje kao naš Prijatelj ili si nešto od Njegove 
boje kupilo? 

Divna li razdoblja, nalik duši koju si sakrio od oka: 
očita u tvojim djelima, ali u biti tvojoj skrivena. 

Ružo, zašto se ne smiješiš? Ta, izbavila si se iz razdvoje- 
nosti. Oblače, zašto ne plačeš? Ta, od svog prijatelja 
odsječen si. 

Ružo, namiriši livadu i nasmiješi se svemu što si vidjela! 
Jer si se mjesecima među trnjem skrivala. 

Vrte, dobro nahrani one nove pridošlice, čije priče, što 
do tebe dopiru, iz groma su odjekivale. 

Vjetre, zanjiši grane u znak sjećanja na dan kada si bio 
svjedok sjedinjenja. 

Pogledaj ta stabla, sva su poput terevenke razdraganih 
radosna - ljubičice, zašto si se u srcobolji previla? 
Ljiljan veli pupoljcima: 'Mada su vam oči zatvorene, 
brzo ćete ih otvoriti, jer blaženstvo kušate.  (D 2936) 


Crvena ruža, koja u paramparčad razdire svoj oblak 
— njen poticaj za to meni je najednom poznat. 

Vrba je opustila svoje grane u pravim nizovima, kako bi 
sve propuštene molitve tako nadoknadila. 

Ljiljan sa svojim mačem i jasmin uz štit svoj, i jedan i 
drugi se pripremaju za sveti boj. 

Siroti slavuj — kako samo trpi! Na pojavak ruže on 
stalno pilji. 

Svaka dražesna nevjesta u vrtu veli: 'Ta ruža ondje u 
mene pilji." 

A slavuj odgovara: Zbog mene izvodi one ljubomorne, 
bezglave i nesmotrene geste baš ta ruža!" 

Mladarak podiže svoje ruke u zazivnoj molitvi — hoću li 
vam reći koje zazive on sada čini? 

Ko stavlja turban na glavu pupoljka? Ko li ljubicu na 
pola presavija? 

Mada je jesen bila odveć okrutna, promotri dobro 
predanost proljeća! 

Šta god da je jesen u plijenu odnijela, proljeće će doći i 
donijeti novo namjesto toga. 

Govorim o ružama, slavujima i ljepoticama vrta kao o 
razlogu — ali zašto, zašto to činim, pobogu? 

Zbog ljubomore one Ljubavi - u svakom slučaju ja 
opisujem Božije milosti. 

Ponos Tabriza i svijeta Shams al-Din još jednom veliku 
naklonost pokaza mi. (D 1000) 

U punini srca moraš koračati, jer se u punini ilovače 
sreća ne može nalaziti. 

Srce je domaja sigurnosti, prijatelji — ona je izvor i u 
ružičnjacima ružičnjaci! (M III 514-515) 

Kada oblaci Tojeljubavi proliju kišu svojih neusporedivih 
bisera, tisuću divnih oblika izraste iz duše i srca, 

baš kao kada kiša sa neba dođe, pa brzac, jezerce i 
bistru tekućicu prekriju sićušne kupole. 

Kakve kupole!? Jer iz tih kupola dolaze narcisi, ruže, 
ljubičice izumbuli mlađaku slični. (D 14319-21) 

Jutros me moje usredotočenje u vrt odvede, a vrt nije ni 
izvan niti u svijetu ovome. 

Upitah: 'Baščo začudnosti! Kakav vrt si ti?" A ona mi reče: 
'Onaj što se ne plaši ni zime ni jeseni. (D 35726-27) 
Cvijeće koje raste iz zelenoga bilja samo jedan tren traje, 
ali cvijeće Uma nikada cvjetati ne prestaje. 

Cvijeće koje izbija iz slabe ilovače, ali cvijeće koje u srcu 
cvjeta — ah, kakve li sreće! (M VI 4649-50) 

Ljubav je ružičnjak — od nje nek se hrana uzima! Drvo 
siromaštva puni unutarnji vrt plodovima. (D 11873) 
Čuvari vrta Ljubavi trgaju plodove iz svojih srca vlasti- 
tih. (D 22212) 


U beskrajni vrt srca ušetaj i njegove obilne slatke plodove 
razgledaj! 

vode 


ruža bez trnja! 

Koliko dugo ćeš gledati formu tijela ovoga svijeta? Vrati 
se i razmatraj njegova nutarnja tajanstva! (D 11648- 
50) 

U zelenom vrtu Ljubavi, koji kraja nema, pored srcobolje 
i radosti ima obilje plodova. 

Zaljubljenost je iznad ova dva stanja. Zelena i svježa, 
bez jeseni i zime je ona. (M 1 1793-94) 


G. 

Bog je jedini vrijedan naše ljubavi, jer On je istinski Voljeni; svaki drugi 
predmet ljubavi zakriva Njegovo lice. Kod opisivanja Njegove paslike, 
koju oni domišljaju u svome srcu, sufije često koriste terminologiju koja 
se ponajprije odnosi na ono izvedeno ljubljeno iz muškog ljudskog bića, to 
jest odnosi se na ženu. Svaki slikoviti govor, korišten od perzijskih pjesnika 
u gazelima ili "ljubavnoj poemi" kada slave one izvedene ljubljene, kod 
sufijskih pjesnika poprima novo značenje. 

Još jednom treba imati na pameti da ovdje nije u pitanju poetska 
uobičajenost, jer žene, prema sufijskim učenjima, očituju božanske atribute 
Ljepote, Milosti, Nježnosti i Ljubaznosti na jedan relativno izravan način 
unutar svojih izvanjskih formi. Prema Rumijevu mišljenju, njihova izvedena 
ljepota je najbliža istinskoj Ljepoti u materijalnom svijetu. Iz tog razloga 
njihova ljepota, koja privlači muškarca, može biti jedna od najvećih prepreka 
njegovu duhovnom razvitku. Sve dok on misli da ženska ljepota pripada njoj, 
on će zastranjivati. Ali, kada jednom postane kadar gledati njenu ljepotu 
kao odraz Božije ljepote, tad se njegova izvedena ljubav može preobraziti u 
istinsku Ljubav. 


Iblis prokleti reče Stvoritelju: Želim golemu zamku za 
ovu lovinu." 

Zlato, srebro i krdo konja Bog mu pokaza: 'T sa ovim 
možeš ljude skretati s pravoga puta." 

'Divno!' povika on, i mrzovoljno opusti usne; stisnu se i 
kiseo k'o limun postade. 

Tad Bog onom zlosretnom šejtanu podari zlato i dragulje 
iz majdana začudnih. 

'Uzmi ove druge zamke, prokletniče!" — 'Daj mi više od 
toga, najbolji Pomagaču, prokletnik na to će. 

Podari mu slatku i bogatu hranu, divne napitke i mnoge 
plaštove svilene podari mu. 

On reče: 'Treba mi više pomoći od ovoga, Gospode, tako 
da ih mogu vezati za uže od ličine usukane (CXI 5). 
Potom oni koji su Tobom opijeni, koji su muževni i 
kuražni, mogu polomiti kosti ove poput ljudi. 

Kroz ove zamke i užadi od samovolje, Tvoji ljudi će biti 
odvojeni od navade kukavičke. 

Sultane Prijestolja, ja želim jednu drugu zamku - zamku 
koja izdajnički gura ljude u prijevaru." 

Bog donese vino i muziku, i postavi ih pred Iblisa. Iblis 
se malo osmjehnu i zamalo sretan posta. 

Tad Iblis zazva Božiji vječni atribut 'Onoga koji 
u zabludu odvodi'"" 'Dno okeana iskušenja dobro 
zamuti...? 

Tako mu On ljepotu žene pokaza, veličanstveniju od 
uma i čovječijeg strpljenja. 

Iblis ispreplite svoje prste i od radosti zapjeva: 'Bi li mi je 
odmah podario — do svoje želje sam dospio ja! 

Kada vidje one čeznutljive oči koje duh i um burkaju, 
njihovu čistotu obraza, koja u oganj gura laskavost 
srčanu, 

lice, madež, obrve, usne putene — činilo se da i sam Bog 
zasja iza nježne koprene. 

Vidio je nježne pokrete i njeno koketiranje, poput Božije 
teofanije iza pregrade tanahne. (M V 942-953, 956- 
961) 


Raskošnost simbolizma i slikovita govora sufijske ljubavne poezije 
uvećana je snagom činjenice što perzijski jezik ne pravi nikakvu razliku 
između rodova u imenicama ili zamjenicama. Kao rezultat toga je činjenica 
da pretežan dio terminologije upotrijebljene u kazivanju o izvedenim ili 

"profanim" voljenim može se podjednako primijeniti i na Boga. Golemi 
dio, ako, zacijelo ne, pretežan dio, sadržaja sufijskih ljubavnih poema se 
može čitati tako kao da su upućeni ženi. Izvjestan broj njih je, zapravo, 
nesumnjivo nadahnut ženskim lijepim odlikama, ali to nije sprječavalo 
pjesnika da motri žensku ljupkost u smislu ogledala Božije ljepote. 

Dvosmislenost izvornog perzijskog jezika u pogledu roda ne može se, 
nažalost, zadržati u engleskom jeziku. Kao i većina prevodilaca, mislio sam 
da je bolje ako uklonim tu dvosmislenost umjesto da upotrijebim neku varku 
kako bih sačuvao izvornu aromu."? Iz određenog razloga sam samovoljno 
upotrijebio velika slova, mada ni takav način ne postoji u perzijskom jeziku. 
Ono što praktički znači jest to da, primjerice, kada Rumi govori o ma'shiigu 
ili dilbaru, ja to prevodim kao "Voljeni" i tvorim zamjenicu koja se odnosi 
na taj prethodni pojam, u smislu zamjenice "On", "Njega" ili "Njegov". Ali 
bi se jezički moglo upravo jednostavno tvoriti imenicu "voljena" i zamjenicu 
"ona" ili "nju". U svakom slučaju, sami sadržaj stihova često je dvosmislen, a 
paslike koje su upotrijebljene nepoznate su zapadnjačkim čitateljima. Jedino 
bi ta činjenica mogla opravdati moju odluku da u prijevodu uzmem u obzir 
pojam istinski Voljeni i da zanemarim podjednako moguće ukazivanje na 
izvedeno voljenog. 


1. Svjedok 


Riječ shahid ili "svjedok" je jedan od dvosmislenih pojmova perzijske 
ljubavne poezije usljed širokog poretka značenja koja taj pojam obuhva- 
ća. Taj pojam, u jednom smislu, označava Božije ime, podjednako ravno 
kur'anskom pojmu shahid, koje se pojavljuje u brojnim stavcima, kao 
naprimjer: "Allah je, zaista, svjedok svemu." (XXII 17) U drugom smislu 
shahid je atribut Poslanikov i, u širem smislu, atribut svih poslanika i evlija, 
kao, naprimjer, u stavku: "O Vjerovjesniče, Mi smo te poslali kao svjedoka..." 
(XXXIII 45), to jest kao svjedoka vjere i ljudskih djela, kao onoga koji će 
posvjedočiti u vezi s njima na Dan ponovnog proživljenja. U sličnom smislu 
je ovaj pojam upotrijebljen da označi "svjedoka" ili jedan element "dokaza" 
predstavljenog sudu. Diljem perzijske literature ovaj pojam također može 
označavati divnu ženu ili lijepog muškarca, koji su uzeti da budu znakovi, 
ogledala ili "svjedoci" Božije ljepote. Stoga ovaj pojam također označava 
"predmet ljepote vrijedan naše ljubavi", to jest on označava voljenog ili 

voljenu, u izvornom ili u izvedenom značenju riječi. Ovaj pojam također 
može ukazivati na pasliku ili formu istinski Voljenog u srcu. U tom smislu 
ovaj pojam iznova susreće ono svoje prvo značenje, jer "niko ne poznaje 
Boga doli Bog sam". Ono vremenito ne može poznavati Vječno do te mjere 
da sufija kontemplira Boga u svome srcu, a Bog je navlastito Onaj Koji 
kontemplira: u konačnici, Svjedok, Svjedočanstvo i Posvjedočeno su jedno. 

Neke sufije, poput Awhada al-Dina Kirmanija i Fakhra al-Dina 
Iragija, čini se da su sustavno upotrebljavali vidljive predmete u svijetu 
kao potporu za kontempliranje onog unutarnjeg posvjedočenja. Ova dva 
lika su posebice poznati po meditiranju nad Svjedokom kako je odražen u 
osobi mladih ljudi, zbog koje prakse su često bili osuđivani od drugih sufija, 
uključujući i samog Shamsa iz Tabriza. 

Kada Rumi govori o Svjedoku, on obično misli na Svjedoka u srcu. On, 
katkada, misli na evliju koji je preobražen u locus očitovanja Božije ljepote i 
koji je postao Njegovim voljenim, ili predmetom Njegovih riječi: "Ali, glede 
tebe..." 

Mora se također spomenuti "shahid-baz", osoba koja je "predana 
svjedocima", onaj koji je zaokupljen kontempliranjem njihove ljepote. Zbog 
različitih razina značenja riječi "svjedok" u perzijskoj literaturi, shahid-baz 
može, katkada, označavati "ljubitelja mladića" u homoseksualnom smislu 
riječi. Ova riječ se češće odnosi na onoga koji je posvećen kontemplirajućoj 
ljepoti u ljudskoj formi. U drugom odjeljku koji je nešto niže citiran, Rumi 
tu riječ primjenjuje u onom potonjem značenju na samoga Boga. 

Do mjere do koje Rumi govori o izvanjskim fizičkim formama ljudskih 
bića kao "svjedoka" ili očitovanja Božije ljepote, on ili ne pravi nikakvu 
aluziju na njihove rodove ili ih feminizira. Rumi na sličan način često 
ukazuje na "netaknute djevojke" ili "nevjeste" srca, to jest na paslike i forme 
Božije ljepote u njemu. Možda je riječ o "svjedoku" u smislu u kojem na sebe 
preuzima muški lik Jusuf kojega muslimanski izvori nazivaju najljepšom 
osobom koju je Bog ikada stvorio. 

"Bog ima određene sluge koji, kada vide ženu pod velom, zapovijede 
joj: 'Skini svoj veo kako bismo mogli vidjeti tvoje lice! Ko si ti? Šta si ti? Kada 
ideš tako pokrivena i kada te mi ne možemo vidjeti, mi bivamo zbunjeni, 
govoreći sebi: 'Ko ono bijaše? Kakva ono osoba bijaše?" Ja nisam neko ko će, 
vidjevši tvoje lice, biti očaran tobom i privučen tvojom ljepotom. Odavna 
me je Bog učinio čistim i slobodnim od svega tvoga. Ja sam siguran od 
pogibelji da te gledam i da postanem zbunjen i očaran. Ali, kada te ne 

bih vidio, tad bih bio zbunjen od pomisli: 'Ko ono bijaše?! Ova skupina je 
u suprotnosti sa jednom drugom skupinom — skupinom ljudi ega. Ako bi 
oni vidjeli lica svjedoka, oni bi bili očarani i zbunjeni zbog njih. Stoga je 
bolje da se svjedoci zadrže zakrivenim kako ne bi bili zarobljeni od tih ljudi. 
Ali, glede ljudi srca, za njih je bolje da im se svjedoci otkriju, kako ne bi bili 
zbunjeni. 

Neko je kazao kako u gradu Khawarazmu niko nije zaljubljen, jer 
ondje ima mnogo svjedoka. Niko odskora ne vidje svjedoka i ne izgubi svoje 
srce doli onaj koji vidi jednog drugog, ljepšeg svjedoka, i njegovo srce posta 
hladno prema onom prvom svjedoku. 

Učitelj reče: Mada se oni nisu zaljubili u svjedoke Khwarazma, ipak su 
se zaljubili u sam Khwarazm, jer u njemu ima beskonačan broj svjedoka. Taj 
Khwarazm je siromaštvo: u njemu su bezbrojne ljepotice, to jest značenja i 
duhovne forme. Prema kojoj god se okreneš i kod nje malo otpočineš, druga 
ti pokaže svoje lice i ti zaboraviš onu prvu — i tako ad infinitum. Stoga, daj 
da postanemo zaljubljenici u samo siromaštvo u kojemu se mogu pronaći 
takvi svjedoci"'," (F 159/167) 


Želiš li da ti se svjedoci nebeski pokažu, učini da tvoje 
srce bude drug zrcalu-glačalu! (D 21565) 

Kuću svoga tijela učini vrtom i ružičnjakom! Kutak srca 
svoga načini da bude džamija petkom! 

Potom u svakom trenu ti ćeš kontemplirati jedincatog 
svjedoka, koji ti na pladnju donosi rijedak slatkiš od 
badema. (D 32022-23) 

Ko je to što dođe tako pijan od Prodavca vina? On je ili 
Prijatelj ili je prispio sa strane Prijatelja, 

ili je svjedok duše, njen strenuti veo; ili je Jusuf Egipća- 
nin, koji je iz dućana prispio. (D 24684-85) 

Noćas radimo kao sluge, srčanu užad zatežemo, da 
čador nad narcisima i ljiljanima podignemo. 

Koliko dugo ćemo, tražeći put, gugutati: 'Gu, gu... (Gdje 
je? Gdje?)', poput golubice. Srebrenkasta prsa Svjedoka 
drobe ovaj svijet u mrvice. 

Svaki mjesecoliki svjedok je postavio zamku na putu za 
drugoga, svaki je kralj nad kraljevima, svaki je ljepši od 
narednoga. (D 34724-26) 

Da posvjedočim o Bogu, svjedok duše zamoli me, ovo 
nevjerno srce pronađe vjeru, zacijelo je pronađe! (D 
30916) 

Ah, kad bi samo otvorio za trenutak vrata ove kuće, 
vidio bi da je prisni prijatelj srce žive stvari svake; 
Jakubove oči će postati radosne kroz pogled na svoga 
sina, Saki sjedinjenja će proliti pehar vječnoga vina. 

On će pokazati Svoje lice i reći: Ja sam tvoj Svjedok, 
nemoj se bojati! Ovo gubitak nije, dobitak si pronašao 
til' (D 30459-61) 

Kada posvjedočeni Svjedok svijet ukrasi, mi smo od 
svjedoka i bugarskih robinja izbavljeni. (D 15590) 
Proljeće je došlo i decembar je minuo, vrijeme pijenja 
i flauta je stiglo! Sjedinjenje pehara i vina je dospjelo, 
trenutak stola je iščez'o! 

To staro lukavstvo je minulo, nestali su ta zima i nevolja! 
Proljeće je stiglo i stotinu svjedoka porodilo, muškaraca 
i žena. (D 34700-01) 

Ovo uništeno srce ja ću pred Tvoju pasliku staviti. Bude 
li moralo govoriti o vjernosti: Je li ovo vjernost?', ja ću 
kazati. 

Kada pokucam na kapiju pritužbi, sud pravde će 
otvoriti svoja vrata — moj svjedok će biti Njegov obraz, 
moj dokaz će biti Njegove oči poput narcisa. (D 5856- 
59) 

Ti si istinska i izravna vizija, stoga se smij mišljenju i 
oponašanju! Ti si svekolika kontemplacija, koja se smije 
prenesenoj novosti i kazivanju. 

U trajnoj Prisutnosti ti si Svjedok i Posvjedočeno u jednom 
trenu! Smij se Putu, putniku, kretanju i putovanju! 
Svoju glavu između iščeznuća i poništenja uzdigao 
si — smij se glavi, kraljevskoj vlasti, pasu i kruni! (D 
30442-44) 

Proputovao si svijet i mnoge planine pretrčao na Zemlji. 
Putuj sada u duši i motri ljude koji su cijelom dušom 
postali! 

Motri štovatelje zapovijedi Božije, natopljene njom, sa 
svojim božanskim darovima, svojom ljepotom i svojim 
svjedokom-prirodom. (D 24187-88) 

Svjedoče bez nesavršenstva, duša pleše zbog tebe! Ah, ti 
si opio našu glavu — mir Božiji se stere od nas do tebe! 
Shamse Božiji iz Tabriza! U parfimeriji ti si i mošus i 
amber — od nas do tebe mir se Božiji stere! (D 24522- 
25) 

Znaj da gnostikovo oko svetilište za ova dva svijeta 
pribavlja, jer svaki kralj prima pomoć od njega. 
Muhammed je zagovornik za nemilost svaku, jer njegov 
pogled nigdje od Boga ne smaknu (LIII 17). 

U toj noći - ovome svijetu — gdje je Sunce iza vela, on je 
sačuvao svoju viziju o Bogu i zadržao nadu u Njega. 
Njegove oči su primile mirisnu vodicu iz onog Zar grudi 
tvoje nismo prostranim učinili? (XCIV 1). On je gledao 
ono što Džibril nije mogao nositi... 

On je kontemplirao stanja svih Božijih sluga. Bog ga je 
nazvao Svjedokom baš stoga. 

Alatke Svjedoka su jezik i oči, tako britki da nijedna 
tajna ne može njegovu noćnom bdijenju umaći. 

Čak i kada bi stotinu tužitelja svoju glavu pokazalo, 
Sudac bi Svjedoka slušao. 

Takav je postupak sudaca kod donošenja odluka: svje- 
dok pokazuje njihova dva jasno motreća oka. 

Riječi svjedoka zamjenjuju oči sučeve, jer on je nepri- 
strasni vidjelac tajne. 

Tužitelj ima jedno oko, ali ga samozanimanje prevlada- 
va; samozanimanje je veo srčanog oka. 

Bog želi da pobožan postaneš, stoga treba da napustiš 
samozanimanje i svjedok ostaneš, 

jer ti samoživi poticaji su na očima zastori, stegnuti oko 
vizije kao na očima povezi... 

Tako je Poslanik vidio tajanstva bez ikakvih zastora; 
vidio je putanju duša vjernika i nevjernika. 

Bog ne posjeduje skrovitije ništa u visokim nebesima i 
na Zemlji negoli je ljudska duša. 

Bog je otkrio sve stvari, uvehle i svježe (usp. Kur'an VI 
59), ali je sa onim duša je od naloga Gospodara mog 
(XVII 85) zapečatio tajanstva duše. 

Stoga, pošto je Poslanikovo moćno oko dušu vidjelo, 
ništa više njemu nije ostalo skriveno. 

On je apsolutni svjedok u svakom sporu; ove riječi 
svakoj glavobolji čini skidaju. 

Božije ime je Pravedni, a svjedok je Njegov; stoga je 
pravedni svjedok oko Voljenog. 

U oba ova svijeta Bog u srce zuri, jer kralj na svjedoka 
motri.?$ 

Božija ljubav i Njegova tajna "kontempliranja svjedoka" 
(shahid-bazt) su temelji svakog Njegovog metanja zasto- 
ra. 

Stoga je kazao naš Motrilac svjedoka: 'Ali zbog tebe u 
času susreta u noći mi'radža. 

Božiji sud vlada nad dobrim i nad zlim, ali zar Svjedok 
ne vlada nad sudom Božijim? 

Zatočenik tog Suda postao je njegov zapovjednik! Blago 
tebi, oštrovidi Poslaniče, koji si Božiji miljenik! (M VI 
2860-63, 66-73, 76-86) 

Leti ka Nevidljivome! Ne leti u tom smjeru, moja brza 
ptico! Idi Skrivenom Domu, moje shvaćanje i moja misli! 
Šta ima svijet pokazati iz bezdana Univerzalnog Uma 
doli bubnjanja? Šta je nebeskim sferama drugo ostalo od 
uroda mojih sfera doli slama? 

Ja sam ranio tvoje srce — ne iscjeljuj ranu koju nanosim 
ja! Pocijepao sam tvoju halju — ne krpi halju koja je 
pocijepana! 

Motri me sa što više radosti, jer ja sam od glave do pete 
Voda Života. Ne budi tako sumnjičav, ti koji strahuješ 
od razorenja u mojim rukama! 

Tik uz obalu mog duševnog mora, okean je manji od 
kapljice — u blizini moje težnje ispunjene srcoboljom, 
radost vrijedna ječmenog zrna nije. 

Kraljevi love zečeve, prepelice i gazele, ali pogledaj divlje 
lavove naglavce zavezane u moje kožne remene! 


VOLJENI KOJI SRCE KRADE 337 


Lavlja srca krvi su okrenuta, a krv je, nalik ružama, 
obojila bojište. Oni koji ljude navedu na bjesnilo, s moje 
strane su u bjesnilo odvedeni, svjedoci onog Zbog tebe.! 
(D 18897-903) 


Pojmovi poput 'Svjedoka', 'Otimača srca', 'Osvajača srca', 'Srčanog 
olakšanja! se primjenjuju na divnog, zanosnog Voljenog i predstavljaju 
teofanije Njegove naklonosti. Ali se Voljeni, pokatkad, očituje kao Strogost 
i Srdžba, u kojem slučaju je On okrutan i krvopija. Kao što smo vidjeli, 
Rumiju ne smeta upotrebljavati relativno šokirajući slikoviti govor. U 
narednim odjeljcima navodimo dva odvojena primjera upotrebe termina 
"bludnica" (rtispi). Ako je svjedok Voljeni opažen u divnoj formi, tad je 
bludnica voljena pojmljena u ružnoj formi. Drugim riječima, bludnice 
su paslike, opažene u srcu, koje na prvi pogled povećavaju bol i agoniju 
razdvojenosti. Ali, zaljubljenik ih s radošću mora obujmiti, jer one, zapravo, 
nisu drugo doli divni Svjedok. 

"Pa, ja sam bludnik. U vrijeme kada sam bio mali, to je bio moj 
posao. Znam da to pomjera prepreke i spaljuje velove. To je korijen svih 
čina podložnosti. Sve drugo je drugorazredno. Isto tako, sve dok ne 
prerežeš vrat janjeći, beskorisno je klevetati njegove koljenice. Post odvodi 
u nepostojanje gdje se, nakon svega, zatječe svako blaženstvo. A Allah je na 
strani izdržljivih." (TI 249) (F 126/137) 


Od Poslanika alhemiju nauči: šta god ti Bog podari, 
zadovoljan budi. 

Svakog trena u potištenosti zadovoljan moraš biti, 
kapija rajska će ti se otvoriti. 

Ako ti dođe srcobolje glasonoša, prigrli ga kao prijatelja! 
Okrutnosti koja od Voljenog dolazi — toplu dobrodošlicu 
iskaži! 

Potom, da srcobolja uzmogne zastor podići, sipaj šećer, 
budi nježan i onaj koji srce plijeni budi. 

Dočepaj se ivice krajička vela od srcobolje, jer ona je 
divna, ali i varljiva je. 

U tom sokaku bludnik sam ja - svukao sam veo sa 
svakog lijepog lica. 

Sve one su navukle ružne velove, tako da pomisliti 
možeš da liče na zmajeve. 

Ali ja sam sit duše svoje — ja štujem zmajeve! Ako si 
zasićen svojom dušom, tad osluhni njihove jeke dobro- 
došlice! 

Srcobolja me bez smijeha pronaći neće nikada — kao 
"lijek" bol dozivam ja. 

Ništa nije blagoslovljenije od srcobolje, jer njena 
nagrada beskrajna je. 

Ne pokažeš li svoju muževnost, ništa nećeš pronaći. Biću 
tih, da pogreška iz mojih usta ne iskoči. (D 2675) 


2. Gledanje Lica 


Gledanje Voljenog je istinski dobitak ljubavi. Prije negoli zaljubljeni 
uhvati bljesak Voljenog, njegovo pregnuće na duhovnom putu će ovisiti o 
govorkanju, i vatra će u njegovu srcu buknuti. Ali, kada jednom primi dar 
najprofinjenijeg kušanja zanosa u viziji, on će potpuno izgubiti zanimanje 
za sve drugo doli za Boga. 

U jeziku Ljubavi Lice ukazuje na sjedinjenje, dok se duhovne naklonosti 
primaju snagom poljupca. No, uvojci Voljenog zaklanjaju Njegovo lice i, 
na taj način, ukazuju na razdvojenost. Ili su oni, pak, dvosjekli mač. Oni 
zakrivaju Lice, ali u konačnici oni su Njegovi uvojci. Stoga su oni lanac koji 
će, kada se dosegnu, spašavati od survavanja u more mnoštva. 


a) Vizija 


(Čovjek je uvijek u ljubavi sa onom stvari koju nije vidio ili za nju čuo 
ili je nije shvatio. On za njom danonoćno traga. 'Ja sam sluga onog što ne 
vidim. Ali, on se dosađuje sa onim što je vidio i što je shvatio, i on bježi od 
toga. To je razlog zbog kojeg filozofi poriču viđenje Boga. Oni vele: 'Kada 
biste Ga vidjeli, moglo bi se desiti da Ga se zasitite i da vam bude dosadno 
— ali je to nedopustivo.' Sunijski teolozi odgovaraju da bi to moglo biti 
tako samo kada bi On imao samo jednu boju. Ali On očituje stotine boja 
u svakom trenu, jer svakog časa On je obuzet nekom svrhom (LV 29). Ako 
bi se On pokazao u stotinama tisuća teofanija, nijedna od njih ne bi nikada 
sličila nekoj drugoj. Konačno, ti također vidiš Boga u samom tom trenutku, u 
Njegovim učincima i djelima. Ti svakog trena vidiš nešto drugo, jer nijedno 
od Njegovih djela ne sliči nekom drugom. U trenutku radosti postoji jedna 

teofanija, a u času potištenosti postoji neka druga teofanija, u momentu 
straha neka treća, a u času nadanja neka četvrta teofanija. Pošto su djela 
Božija i teofanije Njegovih djela i učinaka različite i ne sliče jedne drugima, 
sa teofanijom Njegove Biti je isto, baš kao i sa teofanijom Njegovih djela. O 
jednoj od njih sudi iz perspektive one druge! I ti također, koji si jedna čestica 
Božije moći, svakog trenutka trpiš tisuću promjena i nikada ne ostaješ isti." 
(F 113-114/124-125) 


Čovjek je vizija, ostalo je koža; ali je samo vizija Prija- 
telja stvarna vizija. 

Gdje ne postoji vizija o Prijatelju, čovjek je od slijepca 
nešto bolji. Kada tvoj prijatelj nije trajan, bolje je ti ga 
izbjegni. (M 1 1406-07) 

Ili vizija o Prijatelju ili ljubav prema Njemu — zar bi 
čovjek mogao koristiti ovaj svijet za neku svrhu drugu? 
Želiš li vidjeti Prijatelja u Njegovu liku, svoju dušu drži u 
sedžde stavu! (D 1445-46) 

Božija nakana spram čovjeka je vizija i razumijevanje 
- ah, milosti Božija, nikada ne napuštaj viziju i 
razumijevanje! (D 10906) 

Kada čovjek ubere plodove vizije, ovaj mu svijet izgleda 
poput strvine. (M II 582) 

U predanju se prenosi kako je jedan lijep i skupocjen konj, čija je 
vrijednost bila vrijednost poreza cijele jedne provincije, doveden Poslaniku 
Božijem kao dar. On ga je prihvatio i kazao: 'Da mi je bila ponuđena 
koljenica, ja bih je prihvatio... Drugim riječima, 'Moja nezainteresiranost 
mi jasno stavlja do znanja kako zemaljska skladišta i riznice nisu ništa 
u usporedbi sa onim nebeskim, jer ova Zemlja moli za nebeske mrvice. 
Meni su ponuđene one nebeske riznice i skladišta, a ja ih, ipak, ni pogledao 
nisam. Pogled mu nije skrenuo, nije prekoračio. (LIII 17) Pitam se, kada je 
neko već vidio lice Božije, kako bi ijedna stvar u njegovim očima mogla 
išta predstavljati? Postupio sam tako iz svoje nezainteresiranosti. Ali i iz 
velikodušne muževnosti, saosjećanja i želje da ugodim Božijim stvorenjima, 
te stoga prihvaćam i ukazujem čast svakom daru koji mi je donesen, čak i 
nozi zeca. Ne bih razočarao darodavca." (MK 47:52/113) 


Zar nikoga nema čiste i vizije vrijedne kojom zuri u 
zvijezde? 

Zar nikoga nema čistog od te vode i ilovače da zuriti u 
Okean uzmogne? 

Da je kadar nogu svoju položiti na Oaf planinu, i pogled 
uperiti prema Feniksovom krilu? 

Da Sunce uzmogne njegovu viziju učiniti pijanom, 
bezglavom i beznogom? 

Zar nema nikoga ko prima puninu od svjetla Ljubavi, 
kako bi vizija njegova mogla potpuno Onkraj segnuti? 
Voda snagom vode postaje čista — čovjek koji može 
gledati viziju od Vizije prima. 

Postani samo vizija, jer Božijem dvorištu samo vizija 
ima pristupa! (D 1169) 

Vidio sam tog dobrog i divnog Kralja, to Oko i Svjetiljku 
srca, 

tog Tješitelja srca i Nutrinu, svijet itu dušu - narastajuću 
dušu. 

Vidio sam Njega, Koji umu um dariva, a čistotu čistoti 
poklanja, 

taj Predmet divljenja prema Mjesecu i nebesima, tu 
Kiblu duša evlija. 

Svaki moj i najsićušniji djelić svojim vlastitim glasom 
dozivao je: 'Sva hvala pripada Bogu i sve zahvale? 
Kada je Musa iznenada vidio to Svjetlo iz grma, 

kazao je: 'Spasen sam od traganja! Jer bijah baštinik tog 
dara. 

Bog reče: 'O Musa, putovanja se mani! Svoj štap baci! 
(XXVII 10) 

Odjednom Musa izbaci iz srca svog prijatelje, drugove 
i bližnje. 

To je znak onoga: Izuj, zato, obuću svoju! (XX 12): 
Prema ova svijeta dva dokrajči ljubav svoju? 

Srčani dom nema prostora za drugo doli za Boga — srce 
poznaje ljubomoru poslanih od Boga. 

Bog reče: '0, Musa, a šta ti je to u tvojoj desnoj ruci?? 
— 'Ovoje moj štap za moj put'— Musa izusti. (XX 17-18) 
Bog reče: 'Baci ga (XX 19) i motri čudesa nebeska!" 

On ga baci i on zmija postade; kad on zmiju ugleda, 
bježati stade. (XX 20-21). 

Bog reče: 'Ne boj se, uzmi je! Ja ću je vratiti u ono što je bila 
ranije." (XX 21); 

'Tvog neprijatelja ću učiniti tvojim pomoćnikom, tvog 
protivnika tvojom potporom. 

Tad ćeš znati da jedino iz Mog obilja dolaze prijatelji 
vjerni i nježni. 

Kada tvojim rukama i nogama budemo bol darivali, u 
tvojim će očima izgledati k'o da su zmijama postali. 
Ruko, samo Nas doseži! Nogo, jedino Cilju teži! 

Ne bježi od trpljenja koje ćemo ti tovariti, jer gdje god 
trpljenje nađeš, ondje ćeš i način izlječenja pronaći. 
Niko nije od trpljenja bježao a da, zauzvrat, nešto gore 
nije pronašao. 

Bježi od mamca — to je mjesto gdje pogibelj počiva. 
Napusti mjesta pogibelji i idi tamo gdje um prebiva! 
Shams iz Tabriza je svoju plemenitost pokazao, ali, 
kada je otišao, sa sobom ju je ponio. (D 123) 


b) Lice 


Gospodaru, ako bismo ikakvu olakšicu bez Tvoga lica 
imali, svaku olakšicu nam tad oduzmi! (D 16277) 

Niko ne biva svjestan te kraljevske Prisutnosti, sve dok 
bez srca i uma ne dođe kući. 

Ludak je onaj ko je Tvoje lice vidio, a potom se od Tebe, 
ne hodeći u ludilu, udaljio! (R 618) 

Jedan pogled na Njega više od stotinu duša vrijedi. Stoga 
predaj svoju dušu, kupi jeftinu, potom idi! (D 23099) 
Mada je prvi pogled bio bez razmišljanja, ipak je postao 
glavnica i za Ljubav osnova. (D 7468) 

Čim sam vidio lice tog Jedinog Voljenog, vidio sam svoje 
srce u srcobolji beskrajnoj. (D 16390) 

Lica mi Tvoga, nikada nisam lice poput ovoga vidio! 
Kako Ti sličiš toj formi o kojoj sam mnogo slušao? (D 
14979) 

Ah, ne tjeraj onoga ko je jednom lice Tvoje vidio, Tvoje 
lice vidio od Tvog lica daleko! 

Ko gleda drugo doli Tvoga lica, mukama izvrgnut je! Sve 
drugo doli Boga, ispraznost je! (M VI 2897-98) 

Pošto je Tvoje lice idol, tad je idolatrija još slađa; pošto 
vino dolazi iz Tvog pehara, tad je opijenost još draža. 
Bijah tako poništen u postojanju ljubavi Tvoje, da je 
moje nepostojanje od postojanja mog tisuću puta slađe. 
(R 904) 

On, poput Sunca, ne spava niti jede, i On hrane i spava- 
nja lišava duše: 

Dođi, postani Ja, ili imaj iste odlike kao Ja! Tad možeš 
vidjeti Moje Lice u onom što je teofanija!? (M VI 578- 
579) 

Kada je duša bila poništena, kazala je u usredotočenju: 
Ništa doli Boga kontempliralo nije ljepotu Božiju!" (D 
8994) 

Tvoje lice me je učinilo ružičnjakom trajnim, Tvoja 
vizija je moje oči zadržala trajno blistavim. 

Običavao sam govoriti: 'Moje zlo oko neka je od Tvoga 
lica daleko!" Voljeni, bih li ja mogao biti ono zlo oko? (R 
1166) 

U nastojanju da se možemo sjećati jedni drugih, ja 
poklonih svoje ranjeno srce Tebi i Tvoj lik primih. 
Primih lik Tvoje ljepote, mjesecoliko-podjarmljujuće 
lice, i, mlađaku nalik, luk obrve Tvoje! (D 17092-93) 
Danas je moja prilika Voljenog vidjeti; danas će najveli- 
čanstvenije Sunce granuti. 

Jučer je Prijatelj bio svekolika Srdžba i krvopija, ali je 
danas apsolutna Nježnost i bespomoćnome hrana. 
Ništa ne govori o hurijama, mjesecima, dušama ili 
ljupkim stvorenjima, jer niko od njih Njemu ne sliči 
— On je od nečeg sasvim drugoga. 

Ko god je vidio Njegovo lice, a uništen nije, taj čovjek 
nije — on ploča mramorna je. (D 4713-16) 

Mjeseče moj, moja svjetiljko blistava! Otkada sam prvi 
put vidio Tvoje lice, gdje god da sjedem, radostan sam ja, 
gdje god da idem, usred ružičnjaka sam. 

Gdje god paslika Kraljeva da je, tu je vrt i mjesto konte- 
mplacije; u ma koje stanje da kročim, u samozadovoljstvo 
umočim se. 

Premda su vrata ovog šestostranog manastira zatvorena, 
mjesecoliki Voljeni Svoju glavu proturi kroz moj prozor 
iz Nemjesta. (D 14632-34) 

Onaj ko te svega naslikao samim Njime, u tvojoj ludoj 
čežnji te na miru pustiti neće. 

U tvome domu obavijesti - mislim na tvoje srce - On 
će učiniti da dvije stotine divnih drugara ondje poraste. 
(R 57) 

Da se raj Tvoga lica otkrije u teofaniji, ni pakao ni 
njegovi nesretni stanovnici ne bi opstali. (D 33434) 
Kada teofanija Božije ljepote narasta, gledaj: mrva po 
mrva obaju svjetova poput Musaa se opija."" (D 4208) 
Onaj ko je vidio Tvoje lice —- kako to da su hladne njegove 
oči riznica pohranjena u zemlji, Mjesec koji nebom šeta! 
(D 5851) 

Da li iko uz Tvoje lice razmišlja o lučama i svjetiljka- 
ma? 

Oni vele: "Mozak svoju snagu prima iz sna." Da li zalju- 
bljenik o mozgu razmišlja? (R 619) 

Kada Te žena susretne, ona se od svog muža raziđe; 
kada muškarac vidi Tvoje lice, on svojoj ženi više ne ide. 
(D 8119) 


Kunem se duhom Tvojim! Makar i vladanje nad svijetom 
po srijedi da je, bilo šta drugo osim gledanja Tvoga lica 
prazna bajka i prijevara je. (D 3596) 

Znaj da bilo kakvo pregnuće ili trud, osim kontempliranja 
lica Tvog, nevjerovanje je na Putu i nepoznavanje ISsti- 
nitog. 

Čim si pokazao to Lice, s Tobom je nestala pamet i 
vjera. U svakom smjeru Halladž duše vidi neka druga 
vješala. 

Ti si dušu učinio ludilom, a srce okeanom. Kako bi srce 
moglo slati pogled drugom doli onom Voljenom? (D 
11541-43) 

Svjetlost Sunčeva lica ne može činiti što Tvoje lice čini; 
pometnja Uskrsnuća ne može učiniti ono što Tvoja 
ljubav učini. 

Ko god vidi Tvoje lice, nikada u ružičnjak otići neće; ko 
god kuša Tvoje usne, nikada o vinu govoriti neće. 

Kada Tvoji uvojci stignu, mošus svoj miomiris povuče; 
kada Tvoje svjetlosno zračenje dođe, razum svoju glavu 
natrag vuče. (D 8226-28) 

Da samo jedna trunčica Tvog lica pokaže se, ni dervišev 
ogrtač niti kršćanski pojas ne bi na Zemlji održali se. 
Kada pokažeš Svoje lice bilo kome u ova svijeta dva, 
vatra ga proguta i ne preostaje mu drugo doli Tvoja 
srcobolja. 

Kada bi ti strenuo veo sa tog divnog Lica, od Sunčeva i 
Mjesečeva lica ne bi ostalo ni traga. 

Sa vinom Ljubavi Ti ostavljaš da spavaju oni koje je 
vatra progutala — samo si Ti onaj koji je povjerilac 
tajanstava. (D 657) 

Tvoje blistavo lice je ogledalom moje duše postalo — to 
dvoje: moja i Tvoja duša najednom postaše jedno. 

O savršeni, puni Mjeseče! Dom srca Tvoj dom je! Um 
— koji nekoć bijaše gospodarem — Tvoj sužanj i vratar 
postade. 

Od onog dana Alastu duša se Tobom opila, mada ju je 
za trenutak voda i ilovača zbunila. 

Pošto je sada ilovača na dno se spustila, voda je bistra 
ostala. Ne mogu kazati više: 'Ovo je moje, a ono je 
Tvoje." 

Sada je Vladar iz Ruma smrskao Etiopljane?" — neka 
Tvoja nasmiješena sreća za svagda pobjedonosna bude! 
Ah, Tvoje lice je poput Mjeseca - daj da ponekad 
jadikujem, jer Tvoja slatkorječiva ljubav moj je veo 
postala. (D 2243) 

Šta si Ti pio sinoć? Kaži mi, šećerli Idole moj, kako bih i 
ja mogao isto piti — dan i noć, sve ove godine duge, dok 
ne iscrpim Život svoj. 

Ako me zavodiš Ti, istinito će mi pripovijedati Tvoja 
boja — otkako sam vidio Tvoju boju, moja glava je 
omamljena. 

Za trenutak povuci Svoje uzde — ne ostavljaj me u žurbi! 
Nek se moje srce prosvijetli, da u punini u Tebe zuri. 
Moje srce divlje udara — ostani još trenutak ovaj! Krv mi 
se cijedi iz očiju — moje piljenje u žurbi ne ostavljaj! 
Kada sam daleko od Tebe, podučavam zemlju da bude 
tamna i zlosretna; ali, kada Te za trenutak pogledam, ja 
obasjam plava nebesa. 

Kada se Sunčev obraz od Zemljina lica odmakne, noć 
mora tamnu odoru razdvajanja na sebe da namakne. 
Ali, kada se Sunce ujutro pokaže, Zemlja bijelo ruho 
odjene — ah, Tvoje lice je sunce duše! Ne udaljavaj se od 
mene! 

Ne budi tiranin, Idole! Krv moju nevino ne prolivaj! 
Svoje srce prema meni ne zatvaraj, Idole, moj dragulj ne 
upropaštavaj! 

Sinoć je pehar Tvoju pasliku u moju ruku stavio — prije 
nego Te vidjeh ondje, želju za vinom nisam imao. 
Nebesa i Zemlja su nakvasali od napitka kojeg Si im 
podario - nahrani me iz Svog vlastitog Jastva, jer ja sam 
omršavio! 

O, prgavi Idole, Tvoja svadljivost bi čak i šećer opila! 
Tvoja duša je moja duša, Tvoja zvijezda je i moja! 

Srcu svome stalno govorim: 'Pij krv i ostani mirno!" 
Ali ono samo slegnu ramenima: 'Ti si miran, ja sam 
nagluho." (D 1407) 


c) UWojci 


Oko koje je kradomice u to Lice gledalo, stotinama 
opijanja i terevenki je svjedokom bilo,... 

Uho koje je čulo riječ (Mir! sa usana tog Prijatelja, 
nikada neće prihvatiti laskanja i prijevare Vremena. 
Pošto nisi vidio kovrdže Njegovih uvojaka, ispričan 
si kod Njega, ti koji si se zapleo u dobro i zlo tekućega 
Vremena! (D 25133, 35-36) 

Bog je tebi prisutan — Mi smo čovjeku bliži negoli njegova 
vratna žila kucavica (L 16) — ali ti si u Njegovim uvojcima 
i nesvjestan, poput češlja. (D 24826) 

U velovima mirisne kose motri to Lice! Ah, kakvog li Lica! 
Sami Bog ga je mio, daleko od svih umivatelja lica. 

Ništa ne zastire Njegov obraz doli krajevi Njegovih 
uvojaka — katkada su oni palica, kojiput polo loptica. 
Njegovo lice je tako prozračno da zaljubljeni zalutaju, 
i na krajevima onih loknica Njegovu formu gledaju. (D 
2334-36) 


Mnoge duše su se kotrljale pred tom polo palicom 
Njegovih uvojaka! Duša ambera je smetena od takvog 
mošusa! (D 27597) 

Stijeg Tvojih uvojaka Tvoju ljepotu zakriva — inače bi 
Tvoja svjetlost snažnije sijala, o, Ti ljepoto brbljiva! (D 
21768) 

On je sjena i svjetlo, On je sabranost i raspršenost: Svjetlo 
obasjava Njegovo lice, a sjena Njegovu kosmatost. (D 
22734) 


Neka Nevidljivi Lik dođe i makne te iz forme, jer Njegove 
udvostručene kovrdže u teškoće su te uplele. (D 24225) 
Kovrdže Tvojih uvojaka raščupale su i zaplele moje 
poslove — stavi Svoje raskuštrane uvojke na moje zape- 
tljane poslove! (D 25305) 


Zgrabi Sunčevu haljinu objema svojim rukama: budi 
potpuno raspetljan od onih kuštravih loknica. (D 34800) 
Nećeš dosegnuti lice Idola sve dok te On zamkom Svojih 
uvojaka ne zgrabi — ali ustraj, jer ustrajnost će te ispeći! 
(D 9487) 

Za onoga ko ima mrvicu srca u svojim prsima, živjeti je 
teško bez ljubavi spram Njega. 

Onaj ko gleda Tvoje sindžirli uvojke, halku na halci, pa 
opet racionalan ostane, taj lud je. (R 581) 

Šta bi me to očaravalo doli Tvoja oka dva? Šta bi me to 
do ludila dovodilo doli Tvoja sindžirli dva uvojka? 

Zašto bih se okretao prema licu Tvome, poput nebesa, 
doli iz ljubavi, Licu za kojim se traga na mjesečini? (D 
17213-14) 

Od one noći kada krajeve Tvojih uvojaka u snu vidio 
sam, bijah zbunjen i pometen, ali Ti nisi tumačio moj 
san. (D 28045) 


Kada sam segnuo s onu stranu svoga uma, dohvatio sam 
krajeve Tvojih uvojaka — sada sam uhvaćen i zarobljen u 
Njegovim kovrdžama. (D 14951) 

Dođi, zakuj taj sindžir za moja stopala, jer ja sam 
otkinut od lanca racionalnih spona! 

Kada bi donio dvije stotine sindžira, potrgao bih svaki, 
osim kovrdža silno Voljenog moga. (M VI 610-611) 


Danas je Kralj potajno izašao pred ludake, pa su 
jadikovati stale duhovno opsjednute duše njihove. 

Taj Kralj je prepoznao moj glas u toj vrevi, jer je bio čist 
od zadaha životinjske naravi. 

Načinio je kraljevsku gestu, to jest "jednog od opsjednutih 
je oslobodio njegovih okova. O, Kralju, ako sam ja op- 
sjednut, Ti si Sulejman svih opsjednutih duša. 

O, Kralju! Ti znaš tajanstva ptica i zaziva džinskih. 
Kako bi izgledalo kad bi i Ti izgovorio čaroliju nad 
ludakom ovim! 

Neki starac dođe pred Kralja i reče: 'U okove stavi njega, 
jer ovaj ludak je izazvao golemi metež i štetu među 
vragovima." 

Moj Kralj reče: 'Ovaj ludak može biti okovan samo 
Mojim uvojcima — tebi nije poznata njegova priroda. 
On će tisuće lisičina potrgati i u Našu ruku doletjeti. On 
će postati od onih koji će se Nama vratiti (XX1 93), jer on 
je soko kraljevski. (D 2509) 

d) Poljubac 


Dođi! Koliko dragocjenih rubina košta poljubac, koliko? 
Kad bi poljubac i cijeli život vrijedio, kupiti bi se morao. 
Zato što je poljubac čist, on prahu ne može pristajati 
— slobodnom dušom ću postati, ovo tijelo ću napustiti. 
Okean Čistote mi reče: 'Svoju čežnju nećeš bez računa 
doseći: skupocjeni biser počiva u tebi, stoga ljušturu 
razdrobi!" (D 19857-59) 

On prodaje poljubac za dušu! Idi, kupi ga! On poklanja 
poljupce bez dinara! (D 21187) 

Ah, djelo Tvojih očiju nevinog ubija! I, avaj, djelo Tvojih 
rumenih usana potrebama udovoljava! (D 19843) 
Ništa slično Tvojoj paslici nisam vidio nikada: Ona 
ljubi, ali ona usta nema! (D 7278) 

Poljubac mi dađe i ode taj kradljivi plijendžija srca! Šta 
bi se desilo da mi je umjesto jednog dao šest ili sedam 
poljubaca? 

Svaka usna koju On ljubi nosi svoje biljege: slatkoću 
Njegovih usana ona raznosi i rasprskuje. 

Drugi biljeg je to što luda čežnja za usnom Vode Života 
svakog časa čini da Ljubav pali tisuću vatri i plamenja. 
Jedan drugi biljeg je taj što tijelo, poput srca, juri 
užurbano nakon tog poljupca. 

Kao Prijateljeve usne ono postaje nježno i divno - kakveli 
divote! Nježnost iz vatre Onoga Koga se voli bezgranično! 
(D 419) 

Molio sam za jedan poljubac, a Ti mi njih šest darova! 
Čiji učenik Si bio, pa Se takav učitelj iskova?! 

Kako divna zaklada si Ti za dobrotu i nježnost! Ah, Ti si 
sa tisuću sloboda obdario svijet! (R 1692) 

3. Ljubomora 


Arapski i perzijski rječnici definiraju riječ ghayrat kao "gnušanje zbog 
prisvajanja nečijeg prava od nekog drugog." To nije daleko od Websterove 
definicije "ljubomore": "nepodnošenje suparništva ili nepovjerenje." Obje bi 
definicije bile podesne da objasne starozavjetnu upotrebu riječi "ljubomoran": 
"Ne smiješ štovati nikakvog drugog božanstva, jer Gospod... je ljubomorni 
Bog" (12134: 14). 

U arapskom i perzijskom jeziku bliska veza između riječi "ljubomoran" 
(ghayrat) i "drugi" (ghayr) je od temeljne važnosti za razumijevanje naravi 
ljubomornog Boga. Mada pojam "ljubomoran" nije upotrijebljen u Kur'anu, 
riječ "drugi" se javlja u brojnim odjeljcima koji su blisko povezani sa 
pojmom ljubomoran, kako je on shvaćen od sufija. Da navedemo samo 
jedan primjer: Kur'an veli kako je poruka mnogih predislamskih poslanika 
bila sljedeća: 'Štujte Boga! Nema drugog boga doli Njega" (VII 59, 65, 73, 85; 
Xi 50, 61, 84). Sličnost između ove zapovijedi i one starozavjetne: 'Ne smiješ 
štovati drugog boga" po sebi je očita. 

Ukratko, Božija ljubomora je blisko povezana sa postojanjem stvari 
i bića drukčijih negoli je On. No, mi se ovdje neposredno susrećemo sa 
prividnim paradoksom: ne postoji ništa "drugo". Ono što se pojavljuje 
"drukčije doli Boga", jest, zapravo, pjena na površini Okeana, a pjena očituje 
značenja, Skrivenu Riznicu koja se izvanjski pojavljuje kao sunčevo svjetlo 
na zidu. Cjelokupno mnoštvo je očitovanje Jedinstva. 

Ako čovjek vidi stvari kao nešto drugo negoli je Bog, to mu se događa 
stoga što on nije kadar vidjeti ih kakve one istinski jesu. On mora smrskati 
ljušturu samopostojanja i vidjeti sve stvari kao očitovanje Božijih imena i 
atributa. 

Ostaneš li u formama, idolopoklonik si. Iziđi izvan 
forme i značenje motri! (M I 2893) 

Zdrobiš li sebe, jezgra ćeš postati — tad ćeš kazivanje o 
zadivljujućoj Jezgri čuti. (M V 2143) 

Za haljinu ljubavi prepunu zanosa ti se uhvati, jer ništa 
te drugo ne može iz drugotnosti izbaviti. (D 32512) 


Ono drugo" je zastor na našim očima izatkan od naše vlastite 
uobrazilje. Ni mi sami niti stvari koje opažamo izvan sebe nisu istinski 
drukčiji od Boga. Stoga, kazati da je Bog "ljubomoran" znači da se On 

gnuša činjenice da je "ono drugo" prisvojilo Njegovo pravo da bude jedino 
Božanstvo. Jer, kada mi gledamo ono drugo, mi gledamo mnoštvo, stvari 
neovisne od Boga, "lažna božanstva". Sve dok ne dosegnemo konačno 
samoponištenje i optrajavanje u Bogu, mi nećemo prestati biti predmetom 
Njegove ljubomore. Jer, tad postoji samo On — ono drugo je prestalo 
postojati. 

Rumi govori o ljubomori sa dva temeljna i uzajamno nadopunjujuća 
motrišta. Sa prvog motrišta gledana, Božija ljubomora označava to da, 
gnušajući se činjenice da je ono drugo prisvojilo Njegovo pravo da bude 
jedini predmet štovanja, On poništava sve drugo. On to čini pokazujući 
Svojim stvorenjima da su sve stvari koje su drugo doli On — uključujući 
i sama ta stvorenja — nestvarne, nestalne i ružne. Prema tome, On okreće 
ljude od onog drugog prema Sebi. Bog vodi neke ljude na taj način sve 
dok oni ne postanu Njegovi zaljubljenici, a potom ih često čini predmetom 
podsmijeha i kuđenja "onog drugog". 

Sa drugog motrišta gledana, ona ista ljubomora znači to da Bog 
zadržava zastore preko očiju stvorenja, jer oni nisu vrijedni da Ga gledaju. 
Onima koji nisu odbacili sve drugo iz svoje vlastite vizije nije darovan 
pristup Njemu. Ako jedna osoba ne želi stupiti na duhovnu stazu i podnijeti 
cjelovitu disciplinu koju ta staza podrazumijeva, Božija ljubomora toj osobi 
neće dopustiti da gleda išta drugo doli onoga što je drukčije doli Boga. 
Postoji očigledna veza između ovog drugog motrišta i "nerazboritosti" 
koja podržava opstojnost svijeta. Kada bi Bog pokazao Svoje lice "onom 
drukčijem" negoli je On, to bi ishodilo poništenjem tog "drugog", što je 
suprotno Božijem planu otkrivanja Skrivene Riznice. 

Ukratko, Božija ljubomora se očituje, s jedne strane, u rušenju idola 
ili fonog drukčijeg" i, s druge strane, očitovanjem zastora koji brane f"onom 
drukčijem" da ima pristupa Njegovoj nepovredivoj prisutnosti. Mada se 
ove dvije aktivnosti pojavljuju suprotstavljenim, one, zapravo, ozbiljuju 
jedinstvenu svrhu očitovanja Skrivene Riznice razdvajanjem različitih vrsta 
stvorenja i činjenjem njihovih naravi bjelodanim. Jer, ljubomorna djelovanja 
potiču načelo sličnosti snagom kojeg svjetlost privlači svjetlost, uzrokujući 
da tama ostane iza zastora svoje vlastite drugotnosti. 

a) Rušenje idola 


Kada Ljubav zavlada i svoj bijes pokaže, ona sve lijepe 
stvari za oko učini ružnim. 

Ljubavna ljubomora svaki smaragd učini takvim da se 
kao poriluk pojavi — to je značenje onog nikakav drugi 
bog ne postoji. 

Ne postoji nikakav drugi bog doli On, ah, zaštitniče, 
Mjesec ti se kao crni kotao pokazuje. (M IV 866-868) 
Kada Okean Svoju ljubomoru prema drugotnim uzroci- 
ma pokaže, ožednjeli čovjek napušta mješinu za vodu 
poput ribe. (M VI 3629) 

Rekoh: 'Postao si mrzovoljan, kao ovaj il' onaj. A on 
reče: 'Kiseo sam zbog dobra, a ne zbog gorčine ili štete, 
to znaj! 

Kada neko uđe i kaže: 'To sam Ja, ja ga za kiku povučem 
i kažem: 'Ovo je svetilište Ljubavi, životinjo, a ne štala? 
(D 14124-25) 

Ti ostaješ i vino, dok mi poništeni bivamo — zašto onda 
Svoje lice pred Sobom držiš skriveno? 

Ali, Tvoja ljubomora je sveprisutnost i tutor koji motri 
— Ti si ubio tisuću zaljubljenih tutora poradi. 

Svakog trena tutor (lala) veli: Ne! Ne! (la, la)", u porica- 
nju: 'Odsijeci glavu onom nema božanstva! Predaj se 
samo Bogu!" (D 2370-72) 


Požalih se zbog Njegove ljubomore. On se nasmija i kaza: 
Šta god ti put zaprečava — ukloni ga!' (D D 13557) 
Jedini Bog očitova Svoje znakove na šest strana onima 
prosvijetljenoga vida. 

Ma koje životinje ili biljke oni bi motrili, vrtove božanske 
Ljepote oni bi kontemplirali. 

Zato im je On kazao: 'Gdje god da se okrenete, ondje lice 
Njegovo nađete. (II 115) 

Akoli žedan piješ vodu iz pehara, ti Boga motriš u toj 
vodi. 

Ali onaj koji zaljubljen nije u vodi svoj vlastiti lik nazire, 
o ti koji oko imaš nutarnje! 

Pošto lik zaljubljenoga u Njemu poništen bi, koga on u 
vodi vidi? Reci mi! 

Zbog djela Ljubomornog Boga, on Božiju ljepotu u 
licima hurija gleda, poput Mjeseca u vodi odražena. 
Njegova ljubomora je uperena na zaljubljene i predane 
vjernike, a ne na zvijeri i vragove. 

Da je vrag zaljubljen postao, igru bi dobio — Džibril bi 
postao, a onaj vrag bi nestao. (M VI 3640-48) 

Iz ljubomore Ljubav čini da se zaljubljeni pokaže kao 
i neprijatelj svaki. Kada učini da ga ljudi odbace, on se 
Ljubavi iznova vrati. 

Onaj koji je vrijedan stvorenja, vrijedan Ljubavi nije 
— samo duša rospije za stotinu muževa se udaje. 

Pošto zaljubljeni nije prikladan za "one druge", neka ga 
svi drugi odbace — tad će Kralj Ljubavi učiniti ga članom 
Svoje sjedeljke. 

Kada ga stvorenja od sebe odbace, on se druženja 
s njima odriče; svoju vanjštinu i nutrinu on slatkoj 
Ljubavi prilagođuje. 

Ali, kada ga stvorenja prihvate, njegov duh ga njima 
mami, a njegovo srce potajno ovom ili onom stazom 
jezdi nečijoj ljubavi. 

Kada Ljubav to vidi, ona kaže: "Moji uvojci su sjenu 
pustili, tako da miris mošusa i ambera ondje miriše 
zaljubljeni. 

Ta dva mirisa ja ću načiniti neprijateljem njegova umai 
mozga - i on će ih, najzad, morati napustiti oba. 

Mada je zaljubljeni udisao mošus kao znak sjećanja na 
Mene, samo se novak na Stazi, nalik djetetu, pita: 'Gdje 
li je to? Gdje je?" 

Kada jednom ostavi djetinjstvo, oko znanja će otvoriti 
- zašto bi trčkarao tamo-amo obalom rijeke, vodu 
tražeći?" 

Akoli si odskora postao zaljubljeni, nek ti gorki lijek 
bude pilula, da bi te Shirin mogla načiniti slađim od 
meda Khosrawova.? 

Možda će te Shams iz Tabriza opiti pićem ponad ova 
dva svijeta, i tako te sasvim izvlastiti iz ovog tijela 
tvojega! (D 742) 


b) Zadržavanje velova 


"Ljubomora" znači da je On drugo doli sve druge stvari, 
da je On s onu stranu objašnjenja i iznad vreve riječi. 
(M 11713) 

Divne li ljubomore koju Kralj prema Sebi primjenjuje! 
Jer On je Sultan i Čuvar zastora je. 

Božija ljubomora je zastor podigla; ona je nisko i 
uzvišeno pomiješala. (M VI 2615) 

O, Živote duše! Pošto Ti imaš u ovome svijetu dom, zašto 
prašina na putu ne zbori? Zašto je kamenje nesvjesno? 
Zašto je otrov gorak? Zašto je oštro trnje? Zašto ljutnja 
nasilje pokazuje? Zašto su noći crne? 

Jednoga dana u vrtu Njegova lica stadoh se pitati: 'Kako 
je u ovome svijetu, za Njegove vladavine, trn mogao 
trnom biti?" 

Da li je ta Prisutnost iz ljubomore Njegovo vlastito lice 
zakrila? Je li On to zadržava Svoju "drugotnost" kako 
one "drukčije stvari" ne bi mogle vidjeti Njega? 

Ili je samo tako obično, opako i tusto oko svijeta ovoga, 
da ne može vidjeti ništa od Plemenitosti tog Lica 
Blještavoga? (D 21100-04) 

Ti nisi takav da ono drugo ne bi moglo stati tik do Tebe, 
nego si Ti iz ljubomore podario one divne naslove: 
Katkada "vrč, koji put "pehar", ponekad "nedopušteno, 
gdjekad "zabranjeno" — svi oni su Ti, jer Ti si ponekad 
Vodič, katkad ono vođeno. 

Kroz svjetlost Tvoje Uzvišenosti Ti si Mjesec, kroz Svoju 
Plemenitost ružičnjak si; ali poput čempresa i ljiljana, Ti 
slobodan od oboga si. 

Ali, kad bih povikao: 'O, Cjelino!', dijelovi Te ne bi 
priznali, jer zasebni dio ne poznaje drugo doli ono 
pojedinačno. 

Uspoređujem Te sa dijelovima kako bi mogli čežnju 
tražiti; kad oni počnu čeznuti, Ti ćeš ih sreći gurati. (D 
32485-89) 

Zbog ljubomore Bog Adema imenima pouči — svegrleća 
Cjelina velove tka, velove koji su dijelovi. 

Ljubomora je bila usmjerena ka "onom što je drukčije", 
ali, pošto ondje ne bijaše ničeg drugačijeg, zašto taj 
jedincati Bog pokaza jedno kao da dvoje je? 

Usta su ispunjena tajnama iz Mukloga Svijeta. Šta 
glagoljivog sprječava da ih izgovara? 

Zbilje šećerli usana prigušile su riječi talasima od 
poljubaca. (D 2453-56) 

Od sada i nadalje slavuj će u vrtu našu pjesmu pjevati: 
on će o Ljubavi, koja slast širi i dušu uvećava, kazivati. 
Akoli on poznaje boju lica našeg Prijatelja, zašto govori 
o tulipanima, potočarkama i ružama? 

On tako govori iz ljubomore i s nakanom da prikriva 
— on i ne spominje glavu i izvor, on govori o stopalima. 
(D 9957-59) 

Ljubav je suština svake divne paslike, ali Božija 
ljubomora oblikuje koprenu od duše. (D 10680) 

Tvoja uobrazilja je pendrek ljubomore, koji štiti okoliš 
dvorca od Ljepote. 

On je spriječio svakog tragača koji veli: 'Nema nikakva 
prilaza dvorcu!" Svaka paslika koja dođe: 'Stani!', kaže 
mu. (M V 367-368) 


Da nije to tako za ljubav Sunčevoj ljubomori, svaka 
trunka prašine saki bila bi. (D 34046) 

Ti si skriven zbog Svoje ljubomore — inače si Ti Sunce 
očito, jer se pojavljuješ u svakoj trunci prašine. (D 
29940) 

Stotinu milosti je sakrilo Njegovu ljubomoru — inače bi 
njome u jednom trenu bilo spaljeno svjetova stotinu. (M 
IV 2651) 


"Svojim učenicima savjetujem da, kada vam nevjeste značenja pokažu 
svoja lica u vama, i kada su vam tajanstva otkrivena, oprezni budite! Pazite 

da o njima "drugima" ne govorite! Ne opisujte ih! I ne kazujte svakome 
riječi koje od mene čujete! Kao što je Poslanik kazao: 'Nikakvu mudrost 
nedostojnom ne udjeljujte, ili ćete nepravdu počiniti; i ne zadržavajte ništa 
od onog vrijednog, inače ćete nepravdu počiniti." Zamislite da trebate 
zadobiti svjedoka ili voljenu, i da se ona skriva u vašem domu, govoreći: 
'Nikome me ne pokazuj, jer ja tebi pripadam! Da li bi ikada bilo prikladno 
ili dopustivo da ju se voda po bazarima i da se svakom rekne: "Dođi, 
pogledaj ovu divnu ženu!'? Ta voljena ne bi nikada bila sretna da joj se takvo 
šta dogodi i, zacijelo, ona bi se na vas veoma razljutila." (F 70/81-82) 


Kad to ne bi bilo zbog ljubomore ružolikog lica Njegova, 
ja bih bio slavuj svakog ružičnjaka i vrta. (D 33961) 


Iz čežnje za Njegovom paslikom postao sam poput srdžbe, 
a iz ljubomore prema imenu Njegovu ja spominjem 
Mjesečevo ime. (D 14868) 

Tako sam sladak, a počivam u mrzovolji; tako sam pun 
riječi, a sjedim u nijemosti. 

Kako bi veo mrzovoljni moju slatkoću od ta svijeta dva 
mogao sakriti. 

Ne želim da svak čuje ove riječi, tako da od stotinu 
tajanstava iz Njegove Prisutnosti ja ću samo jedno reći. 
(M I 1760-62) 


Rekoh: 'Postanem li mrzovoljan, iz ljubomore ću to 
činiti, kako svako zlo oko slavu i divotu mog prijateljstva 
s Tobom ne bi moglo dosegnuti." 

On reče: Zaboravi zlo oko! Ono samo upija ilovaču i 
vodu. Kako posjednik zlog oka može dosegnuti Uzvišenost 
Moju?" (D 19156-57) 

Ne dosađuj se sa mnom, jer sam, zacijelo, divan svjedok 
ja! Ljubomora me u čador sakrila. 

Na dan kada ja zbacim sa duše čador od tijela, vidjet ćeš 
da sam ja zavist Mjeseca i zvijezda. 

Umij svoje lice i očisti se, da bi me mogao vidjeti! U 
protivnom se udalji, jer ja sam svoj svjedok vlastiti! 

Ja nisam svjedok koji će sutra stara baba postati 
— ja ću biti mlad, svježa srca i divotan sve do beskrajne 
Vječnosti. 

Čak i kad bi se taj stari čador pohabao, svjedok neće biti 
oronuo; život čadora će doći do kraja, ali mi beskrajno 
živimo. 

Kada Iblis vidje Ademov čador, odbacio ga. Adem mu 
doviknu: "Ti si odbačen, nisam ja!' 

Ostatak meleka na sedždu su se prostrli i izustili: "Mi 
smo svjedoka, evo, napokon pronašli! 

Pod čadorom je idol čiji atributi su naše umove pomrsili, 
stoga smo se mi na tle ničice prostrli! 

Kad naši umovi ne bi smrdljive vještičije oblike od 
oblika svjedoka lučiti umjeli, mi bismo tada otpadnici 
u Ljubavi bili. 

Kakvog li mjesta za "Svjedoka"? Lav Božiji on je - mi 
poput djece zborimo, jer mi govorimo djeci koja tek 
abecedu uče. 

Djeca su orasima i grožđicama zavedena — šta mi, inače, 
zajedničkog imamo sa bademima i sjemenjem susama? 
Kad bi se stara baba u oklop i pod kacigu sakrila, pa 
kazala: Ja sam Rustam na Božijim frontovima', 

svak iz njenih pokreta da žena je poznao bi. Kako bismo 
uopće pogriješili? Mi smo okupani u Muhammedovoj 
svjetlosti!" 

Poslanik reče: 'Vjernik je onaj koji razliku zna praviti' — 
sada ušuti! Jer bez zborenja, ja sam pravoputno vođeni. 
Ostalo poslušaj od Shamsa, ponosa Tabriza, jer mi smo 
rekli tek dio priče tog kralja. (D 1705) 


H. 

Jedna od najomiljenijih paslika sve sufijske poezije, kod opisivanja duhovnih 
užitaka i ekstaza sjedinjenja, jest paslika o pijenju vina i opijanju njime. Ako 
su egzoterijski učitelji, katkada, osuđivali sufije za kršenje Božijeg zakona, 
vjerovatno su kao primjer osude navodili pijenje vina, koje su sufije stalno 
hvalili u poeziji koju su citirali. Ali Rumi još jednom objašnjava značenje 
svog slikovitog govora u tako izričitim pojmovima da ostaje malo prostora 
za krivo tumačenje. 


1. Vino 


Vino je "ono što opija", stoga postoji nekoliko vrsta vina. Pored vina koje se 
pravi od grožđa, postoji senzualnost koja uzrokuje sljepoću i udaljuje onoga 
koji to vino pije od Božije naklonosti; postoji Ljubav koja dere zastore što 
dijele čovjeka od Boga i uzrokuje sjedinjenje. Golem dio sadržaja Diwana 
i značajan broj mjesta iz Mesnevije Rumi koristi kako bi hvalio onu treću 
vrstu vina i potaknuo njegovo ispijanje. 


Gutljajem vina Bog snagu pijancu podari, da se iz ova 
dva svijeta izbavi. 

On je u hašiš vrlinu zasadio kako bi čovjeka za trenutak 
od njegova jastva oslobodio. 

On je san podario kako bi svaku misao iz ova dva svijeta 
izbrisao... 

On ima stotine tisuća takvih vina da ih tvojim opažajima 
dariva. 

Zloslutno jastvo raspolaže vinima ogavnosti, koja uda- 
ljavaju od Staze pravoputnosti. 

Um posjeduje vina sreće, koja ga ka vječnom boravištu 
vode... 

Slušaj, srce! Ne budi svakim opijanjem zavedeno! Isa je 
pio s Bogom, ali se njegov magarac ječmom opijao. (M 
IV 2683-85, 87-89, 91) 

Znaj da svaka putena želja vinu i hašišu slična je - ona 
zakriva um i razbor omamljuje. 

Vino nije samo uma opijanje: šta god je puteno, to oči i 
uši zapušuje. 

Iblis je daleko od jednog vinopije — ponos i odbijanje 
pijanim učinilo ga je. (M IV 3612-14) 

Mada na tisuće onih je koji su s Bogom pili, oni jedno 
su; oni koji su sa samovoljom pili, dvočlani i tročlani su. 
(D 3603) 

Odvoji se od putenog opijanja, poput mene — motri 
njenu opijenost u deve! 

Znaj da u ovom svijetu putena opijenost je prezrena u 
usporedbi sa opijenošću anđela. 

Njihova opijenost zasjenjuje opijenost putenosti — kako 
bi oni ijedan pogled putenosti poklonili? 

Sve dok se ne napiješ slatke vode, slatka ti je slana, kao 
što je i svjetlo u očima. 

Samo jedna kap nebeskog vina otrgnut će tvoju dušu od 
svih ovih vina i sakija. (M III 819-823) 

Hej, ti koji si vino pio ovoga jutra u svoje zdravlje! Hej, 
kroči naprijed! Da ti šapnem neke tajanstvene riječi u 
uho tvoje: 

Vino duše je rijetko, stoga idi kušaj malo i njega! Jedna 
kapljica će te odvojiti od tvoje trijeznosti i razbora. 
Kada kroz pijenje i opijanje utekneš od te trijeznosti, 
velikodušnost Prodavca vina stotinu drugih trijeznosti 
podarit će ti. 

Kada uđeš u tajanstva, duša će ti da piješ dati. Tvoje 
klicanje i vreva sfere će u metež gurnuti. 

Uzmi ovog drukčijeg vina, ne tog crvenog ili onog od 
ambera. Ovo vino će te učiteljem značenja učiniti i 
izbaviti iz vidljivih oblika! (D 4273-77) 

Kada ne bi više grožđe iz zemlje izrastalo, znaj da bi 
pijanstvo Ljubavi još djelovalo. 

Kada staklopuhač ne bi više pehare pravio, znaj da bi 
pehar vina Ljubavi još u ruci se nalazio. (D 12341-42) 
Njegovo vino nije od soka pravljeno niti Njegov pehar 
od stakla — Njegovi slatkiši nisu od šećera i badema, kao 
oni od tijesta oskudna. (D 32555) 

Pokaži nam Svoje lice! Ne sakrivaj ga, o Ti Koji si poput 
Mjeseca poznat diljem sedam nebesa! 

Mi smo skupina zaljubljenih čija čežnja je doprla na ovo 
putovanje izdaleka, 

o Ti Koji u Svom vlastitom Duhu posjeduješ stotine 
tisuća dženneta, hurija i mjesta! 

Pogledaj dolje sa krova, i s naklonošću promotri tu 
zajednicu potištenih zaljubljenika! 

O Saki sufija! Daj nam vina koje ne dolazi iz bačve ili 
grozdova! 

Daj onog vina čiji miris vrijenja podiže umrle iz njihovih 
mezara! (D 1160) 

O Saki duše! Napuni taj pehar stari, tog odmetnika srca, 
tu busiju religije napuni! 

Napuni taj pehar vinom koje izvire iz srca i sa dušom 
se miješa, vinom čije vrijenje opija oko koje na Boga 
pogleda! 

To vino loze je za zajednicu Isaa — ali ovo halladževsko 
vino pripada zajednici Kur'ana. 

Postoje bačve onog vina i bačve vina ovoga. Dok otvaraš 
one prve, vino onih drugi ne kušaš nikada! 

Ono vino za tili čas potjera srcobolju iz srca — ovo ne 
uništava srcobolju niti može ukloniti zlobu nikada, 
nikada. (D 929-933) 

Dvije tisuće bačvi vina nije ravno jednoj kapljici vina Tvog! 
Šta je vino od praha u poredbi sa vinom duševnog?! 

Vino i slatkiši ovoga svijeta kao i svijet ovaj nikakvu 
vjernost nemaju; ali Božije vino i pehar poput Boga 
vječni su. (D 30096-97) 

Muhammed je otvorio kapiju pivnice Nevidljivog — 
golemo mrtvilo je prevladala potraga za vinom Prečistog. 
(D 6740) 

Božije vino višestruko je dopušteno, vino iz bačve Božije 
nije zabranjeno. (D 15804) 

Prostak pije vino izvana, ali ga gnostici piju iznutra. Miris 
tih usta priču kazuje, stoga mi je jezikom ne pričajte! (D 
19204) 

Tiho! I ne spominji ime vina pred nezrelim čovjekom, jer 
njegov um se vraća vinu koje je sramotno. (D 9062) 


a) Pehar 


"Pehar" može biti aluzija na samo vino ili na vinsku zdjelu: a ona je 
tijelo zaljubljenikovo, duša ili egzistencija. 


Ovo nije vidljivi pehar i vino vidljivo. Ne zamišljaj tako 
stvari o šejhu koji motri Nevidljivo! 

Budalo, pehar vinski je šejhova egzistencija, u kojem 
mokraća šejtanska ne može biti sadržana. 

Njega preplavljuje svjetlost Božija — on je slomio pehar 
tjelesni, on je Svjetlost Apsolutna. (M II 3408-10) 

Ako se slomi moja čaša, ja neću ispijati tugu, jer Saki 
ima drugi pehar na Svome rukavu. 

Zemljano tijelo je pehar, a duša vino čisto je. On će mi 
dati drugi pehar, jer pehar koji imam nepotpun je. (D 
6320-21) 

Poklonio sam pehar svoje glave vinu duševnom, tako da 
mogu drugovati sa Sarijem, Shiblijem i Dhu'l-Nunom.?? 
(D 17225) 

O skrivena čašo! Jesi li ti pehar ili si duša? Voda Života? 
Zdravlje za slaboga? (D 27545) 

Makni ovu prizemnu igračku od pehara! Donesi mi 
pehar dostojan čovjeka! (D 12360) 


b) Saki 


Saki ili peharnik je Ljubav ili Voljeni ili lik Voljenog opažen u srcu; 
ovaj pojam, katkada, može ukazivati na evliju koji je izvanjski i ljudski 
lik Ljubavi. Rumi često ukazuje na kur'anske stavke koji govore o rajskim 
vinima i o Bogu kao "Onom Koji napaja" (saga, to jest saki). Najčešće citirani 
stavak je ovaj: "Njihov Gospodar će im dati da piju čisto piće" (LXXVI 21) 


Ljubav čini da vino duhovnog ozbiljenja ključa - Ljubav 
je skriveni saki iskrenog vjernika. (M III 4742) 

Mi smo ribe, a naš Saki nije drugo doli Okean Ljubavi 
— ako ga manje ili više pijemo, taj Okean presahnuti 
hoće li? (D 16716) 

Ti si vino, a ja sam vrč. Ti si voda, a bardak sam ja. Ja 
sam pijan u tijesnu sokaku, ah, moj Saki, moj Vodonošo! 
(D 19174) 

O duhovni Saki, duhovnog vina donesi! Ti si Voda 
Života, a svi mi neutaživo žedni! (D 35649) 

Sve ljubavne potrebe ovdje su, ali bez Njega bančenja 
nikakva su. 

Bilo koje vino čiji saki Prijatelj nije, samo je povećavanje 
bolesti i mučnine. (D 10457-58) 

Kad Bog sipa vino vječno, čovjek pije kao čovjek vino 
Njegovo. 

Vino i pehar Stvoriteljev ajetom hrane dušu: On će im 
dati da piju. (D 12362-63) 

Njihov Gospodar će im dati da piju: to je pehar silni — u 
zakrivenosti od vjernika i nevjernika dodaj ga meni! (D 
24737) 

Želiš li da ajet Njihov Gospodar će im dati da piju bude 
upućen tebi, o žedni! A Bog najbolje zna put ispravni. 
(M III 3219) 

c) Razvaline 


"Razvaline" (kharabat) ili "krčme" (may-khana) su mjesta na koja ljudi 
idu piti vino daleko izvan društva. Ta mjesta su poništenje samopostojanja, 
mjesto preživljavanja unutar Sakija. 


Pošto Si Svojim razvalinama posvetio mene, Ti si 
razvalio mene — pa, ipak, Ti si moje zdanje. (D 12171) 
Daj to duhovno vino iz Razvalina, to jest značenja ona, 
jer samo u vinu koje mi je darovano vrijednost je moja. 
(D 16850) 


Pošto ti nisi ostavio ovaj svijet poradi duševnih 
Razvalina, ti tad ispijaj bezukusno bludište umjesto 
vina! (D 32021) 

Moja prsa su postala svjetska krčma —- stotinu je 
blagoslova na mojim viteškim prsima! (D 18023) 
Jednog dana ćeš u krčmi vidjeti izvaljena mene; moj 
turban će biti u zalogu, a ja izmoren od molitvene 
serdžade. 

Bit ću pijan, moj Jaran će pijan biti, a Njegovi slatki 
uvojci na mojoj ruci će biti — ah, divnog li Svjedoka! Ah, 
divna li vina mi! (D 24626-27) 

Ja sam rob ljudi Tvojih razvalina: prema tim razvali- 
nama ne okreći moja leđa! (D 21354) 

Šta ti znaš o Razvalinama? Jer one postoje izvan šest 
smjerova. Razvaline su vječne, a ti si prispio baš sada. 
(D 19546) 


U ovom prizemnom mjestu bijah u veselju i pijanstvu 
saputnik Ljubavi. Upitah: 'Ko si ti?'— "Sultan Razvalina', 
ona će meni. (D 15289) 


d) Mejhanska družina 


Razvaline su nastanjene nedoličnim osobama koje se uobičajeno 
dovode u vezu sa takvim mjestima, to jest sa razuzdanim (rindan), sa 
"huljama" (gallashan), sa "ljudima koji izazivaju nevolje" (awbash) i, 
naravno, sa kalandarijama i sufijama. 

Mi smo razuzdani, sjedimo po ćoškovima razvalina 
poništenja — gospodine, šta mi imamo sa ukrasima, 
trgovištima i dobrima? (D 11310) 

Uđi u krug razuzdanih, jer najbolja halka to je! Motri 
neizbrojna vina, svjedoke i sakije! (D 12121) 


Sinoć se moje srce opilo voljenim licem i, gle, razbilo 
pehar pred Kraljem. 

Opijen sam licem Mjeseca! Sretan sam sa svojim grijehom! 
Stoga sad skrši moju ruku, zgriješio sam pred Kraljem! 
Ja sam potpuno razuzdan i huljav, ja sam drznik u 
religiji Ljubavi - kakvu baštinu imam da bih je na dar 
mogao poslati? (D 17683-85) 

Čim sam vidio Njegov pehar, postao sam huljama glavar 
— čim sam vidio njegov šešir, izgubio sam svoje srce i 
turban. (D 14735) 

Ako si razvratnik i hulja, pravednost pokaži prema 
neredu! Ako si divan i čestit, zašto ostaješ iza leđa 
zastoru? (D 26408) 


Ako si potpuni razvratnik, tad se budala kloni! Prema 
Vječnome Svjetlu oko svoga srca otvori! (D 32975) 

Srce, u Razvaline ne idi, premda si ti Kalender svijeta 
najveći! 

Jer oni ondje sve što jesu proćerdaju. Bojim se da nećeš 
sve odigrati, pa ćeš ostati iza leđa zastoru. 

Akoli odeš, ne idi sam sa sobom! Predaj se tragu onog 
Bestražnog! (D 29046-48) 


e) Talog 


Akoli postoji negativna strana vina, tad se ona pronalazi u njegovu 
"talogu" (durd), koji je u suprotnosti sa vinom, koje je "čisto" (saft). Talog je 
aluzija na odvojenost od Boga, ukazivanje na bol (dard) i srcobolju koja prati 
Ljubav. Istinski zaljubljenici, naravno, "ispijaju talog" zajedno sa čistim 
vinom, jer oni s radošću prihvaćaju sve šta god im Voljeni podari. 

Zašto si se počeo gnušati taloga, koji je srcobolja i misao? 


Šta se desilo ljepoti Voljenog, šta bi, o vino magično? (D 
5229) 

Idi u pustinju nepostojanja, pođi u Vrt Irama!?! Nećeš 
naći vina bez taloga u ciklusu Vremena. (D 25091) 
Zamisli da si ispio čisto vino cijeloga svijeta — tragao 
sam za nečim jednakim talogu, to jest za bolom religije, 
ali nisam našao ništa. (D 4483) 


O Saki, naspi onog taloga što bol nanosi čistim evlijama, 
i pij čisto i od tjeskobe slobodno vino sa sufijama. (D 
1545) 

Kada će se prašina pod Idolom sa našom krvlju pomije- 
šati? Kakva slast, glede ovih tijela, sa dušama će se 
stopiti! 

Kakva slast, glede ostriga našega srca, sa njihovim 
strašnim bolom razdvojenosti, sa čistim i pravim bise- 
rima će se pomiješati! 

Kakva divota da dan i noć skupa divane, da vatra i voda 
su drugari, da Srdžba i Plemenitost su vjenčani, da talog 
i čisto vino su pomiješani, 

da sjedinjenje i razdvojenost su pomireni, da vjera 
i nevjera su jedno postali, i da miomiris sjedinjenja s 
našim Kraljem i istočni lahor su isprepliteni! (D 25058- 
61) 

Mada je sinoć u pehar talog sipao duševni Saki, talog 
kojeg naš Saki sipa sva je čistota u čistoti! (D 5003) 

Daj taloga, ionako um ne luči razliku između taloga i 
čista vina! (D 29448) 

Mada me On sakijem pijanih učini, ja sam pehar za 
talog, koji je Njegov bol slađahni. (D 17577) 


2. Pijanstvo i trijeznost 


Ljudi piju vino jer ono donosi pijanstvo (mastt, sukr). Trijeznost (hushyari, 
sahw), iz koje sufije nastoje uteći, jest samopostojanje sa svim njegovim 
pratećim elementima. Opijenost je poništenje samosvijesti, ideja i poticaja 
povezanih sa jastvom; konačno, pijanstvo je iščeznuće u Bogu. 

Već smo vidjeli da je Ljubav, u određenom smislu, suprotstavljena 
umu. Pijanstvo, na sličan način, istječe iz prevlasti Ljubavi, dok trijeznost 

proistječe iz prevlasti uma. Kao što to bijaše slučaj sa suprotnošću između 
Ljubavi i uma, u ovom slučaju je također um taj koji je osporen, jer njegovo 
nepretrgnuto posvjedočenje sprječava zaljubljenog da zadobije pristup 
Univerzalnom Umu i onom što počiva onkraj. Također bismo se trebali 
prisjetiti suodnosa između Ljubavi, sjedinjenja i božanskog atributa 
Nježnosti, svega onoga što ponajprije dolazi u stanju pijanstva. 


Trunčicu tijela iz pehara čistoga vina izbaci! Ukloni je 
kako bismo mogli blaženstvo zgrabiti, 

kako bi naše oči mogle segnuti iza velova i biti izbavljene 
od kuće i pokućstva, od krova i od vrata. (D 11821-22) 
Sipaj staro vino na glave zaljubljenih! Uvuci novi oblik u 
srca pijanih! (D 12359) 

Daj vina, o Saki, ovih dana posljednjih! O Ti koji si 
kradljivac umova ljudskih! 

Ovo vino je zemaljska stvorenja podiglo u sfere nebeske. 
O, vino, ti predstavljaš ljestve nebeske! 

Vinom razvali kapiju srcobolne tamnice! Izbavi dušu iz 
zatvora tuge! (D 21220-22) 


Srce je vezano sa stotinu vrsta čvorova, i ništa ne labavi 
te čvorove doli vino duševnog trsa. (D 29438) 

O ti čije srce je okean, jedan pehar moraš popiti! Tad će 
tvoja ljudska supstanca moći se pokazati. (D 33476) 
Darovao mi je vino mudrosti. Daj da ga opišem za tebe: 
gorko, ugodno i divno, poput vjernosti u srcu mome. (D 
19054) 

O zadovoljni i radosni Saki! Odmah vina donesi, 

da bismo blaženo mogli piti i blaženo u sjeni vječne 
Nježnosti zaspati. (D 28976-77) 

Njegovu nježnost, katkada, sa vinom nastojim porediti, 
a kojiput sa svjedocima, ali ništa od toga u Božijem 
Jedinstvu sadržano ne može biti. (D 27683) 

Kada spomenem ime vina, na Tebe i Tvoj oganj mislim 
ja; kada tužaljku pjevam, Ti si usred mojih vapaja. (D 
32484) 

Ti si vino, stoga je pijenje vina opunomoćenje! Ti si idol, 
stoga je idolopoklonstvo ovlašćenje! (D 28397) 

Uzmi pehar i sve nas učini pijanim, jer niko blažen 
postao nije sve dok sam sebi nije postao skrivenim. 
Kada si od sebe skriven, brzo ovaj svijet napusti! Ne 
okreći lice nazad k sebi — pazi! Pazi! (D 21761-62) 

Budi uvijek opijen i sebi ne dolazi — kada se otrijezniš, ti 
već sputan si. (D 36337) 

Bog reče: 'O dušo koja si od tuge pobjegla, Mi smo otvorili 
kapiju za sjedinjenje s Nama — dobro Nam došla! 

O ti čija nesebičnost i opijenost su Naše Jastvo, 0, ti čije 
postojanje se iz Našeg izvodi stalno! 

Sada ću ti govoriti bez riječi i uz stalno obnavljanje 
drevnih tajni: poslušaj, ti!' (M III 4682-84) 

O Saki, kada Si bio vino koje je na Zemlju kapalo, zašto 
Si ondje kapao, ako nas ludim nisi učiniti želio? 

O Saki, gdje je Nježnost onog dana kada Si bio Sunce 
koje sipa svjetlo i na igru tjera iskre praha? 

Svojprst na Svoje usne stavljaš: 'Umukni! Jasepokoravam, 
ali će kapljice koje Si na nas prosuo, govoriti... 

Sa prvom kapljicom koja na Zemlju pade, Adem je dušu 
primio; kada Si kapljicu na nebesa prosuo Džibril se 
rodio. 

Birao Si predane vjernike sve dok se Milost nije opila — 
tad se Milost nasumice na dostojne i nedostojne sipala! 
(D 29556-58, 60-61) 

Bog ima vino, skriveno vino, od čije jedne kapljice si ti 
i svijet postao. 

Drugi put, drugi put kada On kapljicu ispusti, ti ćeš iz 
ovoga i budućeg svijeta, i od sebe samoga izbavljen biti. 
(D 6639-40) 

Kada potpuno u vinu budeš rastvoren, za tili čas 
postaješ bitak savršen. 

Postat ćeš vječan snagom onoga On piće darova — bez 
smrti, poništenja i bez udaljavanja. (D 28980-01) 
Noćas potpuno izvuci dušu iz moga tijela, tako da više u 
svijetu ne mognem imati ni oblika nit' imena! 

Ovog časa sam pijan u Tebi — daj mi pehar drugi! Tad 
ja mogu biti izbrisan iz oba svijeta i biti zadovoljan 
u Tebi. 

Kada postanem ono što znaš Ti i kroz Tebe se poništim, 
tad ću uzeti pehar nepostojanja i ispiti ga, jedan za 
drugim. 

Kada duša kroz Tebe postane prozračna, kada plane 
svijeća — ako nije poništena Tobom, prijesna je, prijesna. 
Iz časa u čas mi sada darivaj vino nepostojanja; kada 
u nepostojanje kročim, neću razlikovati kuću od njenog 
krova. 

Kad tvoje nepostojanje poraste, duša će se stotinu puta 
pred tobom prostrijeti — 0, ti čijem nepostojanju tisuće 
postojanja su robovi! 

Daj mi vina, mjeru za mjerom! Izbavi me iz mog 
postojanja vlastitog! Vino je Tvoja posebna milost, um 
Tvoja opća naklonost. 

Pošalji valove iz nepostojanja da me tiho odnesu! Koliko 
ću još obalom Okeana hodati u strahu? 

Zamka mog kralja Shamsa al-Dina u Tabrizu lovi 
molitve poj, ali ja nemam straha od te stupice, jer ja sam 
sada u njoj. (D 1716) 

Bože! Bože! Ne pitaj za atribute vina iz samopostojanja! 
Motri njegovu svegrleću nježnost u očima pijanca! (D 
23311) 

Kako bi trijezan čovjek poznavao pijanstvo pijanca? 
Kako bi Abu Jahl znao duhovna stanja Muhammedovih 
drugova? (D 906) 

Pošto si Ti Saki, "nevjera" trijeznost biti mora. U noći 
kada si Ti Mjesec, spavanju je zabrana! (D 19915) 

O Posjedniče obilja! Ko god pije iz Tvog pehara, izbavljen 
je od trijeznosti i kazni dovijeka. 

Njihovo pijanstvo je to što su poništeni zasvagda — ko 
god je poništen u Tvojoj ljubavi, neće više uskrsnuti 
nikada. (M V 4204-05) 

Slušaj moje riječi: 'Pij vino trsa duševnog! Učini svoj 
trijezni um umom nesebičnog i pijanog! (D 2280) 

Lik uma je vascijela kritika srca, ali je lik Ljubavi tek 
opijenost sama. (D 33781) 

O umu! Činiš me opstojećim! O Ljubavi! Činiš me 
pijanim! Tjeraš me Svevišnjem Gospodu, iako me 
smatraš prijezira vrijednim. (D 35822) 

Nemiješanim, kraljevskim vinom polij mene! Pošalji 
moj višestruko nadareni um na spavanje! (D 1150) 
Kada bi samo jedna kapljica te pijanosti pala na svih 
stanovnika ovoga svijeta umove, ni svijet niti čovjek, ni 
prisila niti slobodna volja ne bi opstali. (D 35076) 
Najprije treba pehar tom brbljivom jastvu dodati, tako 
da njegovo racionalno svojstvo neće više brbljati. 

Kada se jednom svojstvo razboritosti ispriječi, bujica 
će doći i sve znakove ovoga svijeta i mjesta zbrisati. (D 
24716-17) 


Jučer je um otišao sa trskom u svojoj ruci i u halku 
razvratnika kročio: (Koliko još dugo ćete ovu pokvarenost 
slijediti, koliko dugo?" 

Kada je naš Saki na njegovu glavu prolio pehar vina, 
um je kapiju isposničke ćelije razvalio: (Koliko još će biti 
ovoga bogoštovlja?" 

On je svoj ružičnjak odbacio i licemjerje napustio: 'Sada 
je vrijeme za radost! Koliko će još ove bešćutne srcobolje 
biti, još koliko?! (D 27775-77) 

O gospodine, navikao sam imati tisuću umova i dobre 
navike. Sada, kada sam pijan i razoren, loše navike su 
dobrodošle! (D 32431) 

Čovjek u svojoj srcobolji sliči meti za strelice — osim 
pijanstva i nesebičnosti, nema nikakve oklope. (D 21898) 
O Saki, digli smo bunu i u rat odlučili krenuti! Prolij to 
rujno vino kako bi sve moglo jednom bojom postati! 

U ova dva svijeta Tvoj lik očituje Plemenitost Boga koji je 
dao da se pije. Pokaži Svoje boje vina lice, kako bi moglo 
biti omamljeno sve! 

Kada u naravi postanemo vino, vino će se poništiti! Kada 
postanemo potpuni hašiš, hašiša će sasvim nestati! 

Gle! Mišljenje i srcobolja su se tik do nas odlučili nastaniti. 
Daj vina da bismo se mogli dvije milje udaljiti! 

O putujući pjesniče, tako ti Boga zapjevaj pjesmu 
o pijanstvu, da bi nam tvoje pjevanje, poput harfe, 
donijelo ugodu. 

To je gozba Cara od Ruma - stoga ulašti naša srdašca 
tako da možemo postati bez hrđanja, poput duševnog 
ogledala! 

Cijeli svijet je stegnuto srce, ali smo mi tako prostrano 
radosni, tako da za tren poželimo stegnuto srce postati! 
Ko je ikada vidio takvog dušmanina razboru? Miješa- 
njem s njim mi posve postajemo umom, znanjem i 
umjetnošću! 

Kada Shamsi Tabrizi pokaže svoje lice u vrtu čistote, 
hajdemo ga što prije zgrabiti za vrat ljubavi njegove. 
(D 1648) 

Daj mnogo vina, o Saki, kako bi naše nade i zebnje mogle 
nestati! Odrubi glavu mišljenju — šta mi zajedničko s 
mišljenjem možemo imati? 

Započni zdravicom! Trijeznost iskorijeni! Nezakrivenu 
nasladu iz okova postojanja izbavi! (D 420-421) 

O, Ljubavi, donesi vina za duše Tvoje djece! Izbriši misli 
tim vinom poput žeravice! (D 11254) 

Kada Saki svodi moj gutljaj vina na jednu uru, ja 
zgrabim Njegovu halju u kukavnom jadanju. 

Jalijem krv pred Njim poput pehara; u svojoj kolebljivosti 
poput vina vrijem ja: 

"Sit sam od dumanja, daj mi vina! Koliko me dugo želiš 
predavati mislima?" (D 34168-70) 

Naše srce je poput srca ptice: slobodno od mišljenja. Jer 
mi smo posve postali bezbrižni od tog teškog pehara! (D 
25150) 


Pehar njihovog Boga duše poništava: on ih izbavlja od 
mišljenja, rata i sukoba. (D 35680) 

O, srcoboljo, idi, odlazi! Ti nemaš ništa sa pijanima. Ti 
možeš nanjušiti ozljedu bilo kojeg trijezna čovjeka. 

Pijanci su sigurni od misli i srcobolje — učini tužnim 
onoga ko još siguran nije! 

O pijana dušo na gozbi na kojoj će čestiti iz pehara piti 
(LXXVI 5), potajno se lukavim mačkama, zatočenim 
samovoljom, smijulji! (D 21555-57) 

Ovi pijanci nemaju svoje vlastite kontrole — osim zaštite 
Božije nemaju druge utvrde. (D 11702) 

Slušaj riječi Sana'ija iza zastora: 'Položi svoju glavu baš 
ondje gdje si se napio vina? 

Kada pijanac iz krčme zaluta, on sprdnja postane i 
igračka dječija. 

Zapada u blato s ovu il! onu stranu puta, a svaka budala 
njemu se naruga. 

On tako nastavlja dalje, a za njim pristaju djeca, 
nesvjestan pijanstva i okusa vina. 

Svi su ljudi k'o djeca, samo ne onaj koji je Bogom opijen. 
Niko ne doseže zrelost doli onaj koji je od samovolje 
oslobođen. (M 1 3426-30) 

Čovjekova trijezna umnost i razbor izvode se iz njegove 
hladnoće — gdje su um i razbor kada ga vino ugrije? 

U nedostatku umske trijeznosti čovjek posjeduje drugu 
vrstu razbora — kako se može umska trijeznost porediti 
sa spavačevim snovima? 

Sve dok je ptica u krleci, ona skučenost trpi. Kada se 
krletka zdrobi, šta se tad dogodi? 

Kada je um prisutan, jastvo je puno pogreški zbog 
grijeha, ali kada je Um nad umovima prisutan, gdje su 
tad grijesi jastva? (D 23415-18) 

To je dan veselja, godina radosti, jer danas si se Ti 
dogodio u našoj ulici! 

Tmuša srcobolje se podigla kada je u sredinu stavljena 
Tvoja svjetiljka. 

Kako mišljenje i srcobolja mogu ustati pred peharom 
vjernosti, kojeg si pljuskao Ti? 

O vino, iz koje kože si prispjelo? O Mjeseče, koje razdoblje 
te je donijelo? 


PIJENJE VINA I LUMPOVANJE 371 


Ti si opijen, razdragan i pun blaženstva, ti si srce sulta- 
na i šaha. 

A um, koji je presuditelj srcobolje bio — s takvom 
umiješnošću ju je od nas odagnao! 

Blago tebi, jer ti si stopalo srcobolje zavezao, i kapiju 
stotinu vrsta radosti otvorio! ( D 2744) 


3. Mahmurluk 


Trijeznost ili sabranost je stanje onih koji su još zatočeni snagom svog 
vlastitog jastva. Ali, kada jednom duhovni putnik uznapreduje do stanja 
u kojem iskušava naizmjenična stanja sjedinjenja i razdvojenosti, tad je 
njegova razdvojenost često znak "mahmurluka" (khumar). To je stanje 
bolesti i mučnine iskušane snagom alkoholičnog ili drogerskog poroka 
onog koji biva otrgnut od izvorišta svoga poroka i koji ne može pronaći 
ništa bolje doli još više poročnosti. To je bol, čežnja, gorčina i srcobolja zbog 
razdvojenosti nakon kušanja sjedinjenja s Bogom. 


Svaka putena želja u ovom svijetu, bila ona baština, 
položaj ili hljeb, 

može te opiti. Potom, kada je ne možeš pronaći, tad ćeš 
mahmuran postati. 

Taj mahmurluk — koji je srcobolja - dokaz je da te tvoja 
čežnja opila. (M III 2257-59) 

Ako Ti na tren odneseš vino Svojih usana iz ružičnjaka, 
svaki jasmin (saman) će težiti tri maunda (sah man) 
zbog glavobolje i nahmurluka. (D 20576) 

Mada surovost decembra vrt u mahmurluk tjera, pro- 
ljetna nježnost tu muku prekida. (D 5929) 

Taj Saki duše nije došao! Moj mahmurluk svoj lijek nije 
dobio! (D 7453) 

Iako se On kisela lica zbog tvoje srcobolje pojavi, poslušaj 
novosti: ako si noć, jutro je tu! Ako si mahmuran, vino 
dolazi! (D 14359) 

Rano mi daj vina, o velikodušni Saki! Sinoć nisam 
nikako spavao od mahmurluka i žeđi. 

Učini da Tvoje ime spominju usne slatke — moja glava 
je mahmurna zbog Tebe, pijanstvo nek je okrzne! (D 
12164-65) 

Ljubav me je upitala: (Gospodine, šta želiš ti?" Šta li drugo 
doli kapiju prodavača vina mahmurna glava želi? (D 
10896) 


Bez Tvojih vinodarnih usana kako može mahmurno 
srce biti slomljeno? Bez luka Tvoje vijugave obrve djelo 
duše ne može biti svršeno. (D 19262) 

O Idole, donesi vina i odagnaj mahmurluk pijanaca! 
Ljubav prema Tvome licu ih je potpuno nesigurnim 
učinila. (D 20968) 

Sinoć, pošto sam dugo čekao i mahmuran bio, paslika 
Voljenog mi dođe — O, Gospode, čemu to bijaše nalik? O 
Gospode! (D 21838) 

Mi smo potpuno mahmurni zbog Tvoga lica, žedni zbog 
pehara opstojanja. Stoga u zalog ostavimo turbane i 
halje kod Sakija! (D 24260) 

Ustaj, jer mi smo izbavljeni i okove smo rastrgali! Ustaj, 
jer mi smo opijeni, dovijeka od mahmurluka slobodni! 
(D 11855) 


Mi smo od smrtnog mahmurluka slobodni, jer mi vječno 
vino pijemo, od mahmurluka oslobođeni. (D 18477) 

O Ti koji si san moj prekin'o, otišao u ćoše i sjeo! 

U moje srce si ušao poput Mjeseca — ali nestaneš kada 
Te srce pogleda. 

Pošto Si pokazao vrt Nepostojanja, kako bismo sa posto- 
janjem mogli imati strpljenja? 

Kada je duša opijenost pronašla i sjedinjenje, kakvo će 
njeno stanje biti u mahmurluku, kada dođe razdvojenje? 
Kako bi taj dom uspravan stajati ostao, čiji stup si Ti 
kroz razdvojenost srušio? 

O pijani mozgu, ti si pomislio kako si se iz trpnje 
mahmurluka izbavio! 

Ali sjedinjenje i razdvojenost postoje u Ljubavi — na 
putu postoje usponi i padovi. 

Mada u jednom smislu poznaješ Boga, u deset drugih ti 
štuješ to što je ilovača i voda! 

Ti još dugo moraš biti na putovanju, prije negoli 
dosegneš mjesto koje tražiš u svome ludilu. (D 2742) 


4. Sama' 


Nijedno veselje pijenja ne bi moglo biti potpuno bez muzike. Riječ sama" 
doslovce znači "slušanje" i ukazuje na sesije slušanja muzike. Mada Zakon 
Božiji, općenito uzevši, s prijezirom gleda na muziku, učitelji Zakona 
nisu mogli postići jednodušnost na njenom zabranjivanju. Mnogi od njih 
su smatrali kako je slušanje muzike poput raspirivanja vatre. Supstanca 
jedne osobe, ma kakva mogla biti, biti će očvrsnuta muzikom. Stoga je 
muzika dopustiva onima sa dobrom supstancom. Mnoge sufijske skupine, 
u svakom slučaju, slušale su muziku na svojim okupljanjima i često bi 
igrali uz muziku. Rumi i neke druge sufije su čak koristili ples kao sredstvo 
uvježbavanja učenika, jer on može pomoći kod usredotočenja umskih 
svojstava i odagnanja nesabranosti. 

Sama' u Rumijevoj poeziji ukazuje na slušanje muzike, uz uobičajenu 
pretpostavku da je u to uključen i ples. On također izrijekom ukazuje na 
ples posredstvom drugih pojmova (rags, pa ktiftan). Ali, kao što je slučaj sa 
svim paslikama koje on koristi, muzika i ples su, u prvome redu, unutarnja 
strana, a samo u drugotnom smislu pojava unutar spoljnjega svijeta. U 
samđd'i putujući pjesnik (mutrib) igra ulogu analognu ulozi sakija u stanju 
mahmurluka. 


On je u zvuku tamburina, poput gorljivih zaljubljenika, 
prepoznao pasliku Božiju koja doziva čovjeka. 

Tužaljka ratne trublje i prijetnja doboša univerzalnoj 
trublji su sličnost strahovita. 

Stoga filozofi vele kako su melodije ove iz vrtnje nebeskih 
sfera izvedene. 

Ljudska pjesma uz basa zvuke odjek je vrtnje nebeske. 
Vjernici kažu da će rajski učinci svaki ružan glas lijepim 
učiniti. 

Svi smo mi dio Adema, i slušamo sve one melodije iz 
Raja. 

Mada su nas sumnjom prekrile ilovača i voda, mi se još 
sjećamo štošta od onih zvukova. 

Ali, pošto su sa prašinom tuge pomiješane, kako bi ove 
visoke i niske note taj užitak proizvele...? 

Pošto je sama' hrana zaljubljenih, oni u njoj pronalaze 
pasliku sretanja sa Voljenim. 

Zvukovi i jeke snaže paslike u umu, ili ih, pak, u forme 
obrću. (M IV 731-738, 42-43) 


"Kralj igra polo u polju da bi stanovnicima grada — onima koji nisu 
kadri sudjelovati u borbi i ratovanju — pokazao štošta od borbe i ratnika: 
odsječene neprijateljske glave i njihovo kotrljanje baš poput lopti koje se 
kotrljaju u polju; i njihovo proganjanje, napad i uzmicanje. Ova igra u polju 
je poput astrolaba za ozbiljno bavljenje borbom. Ljudi Božiji na sličan način 
vrše obredne molitve i samđ'u, kako bi pokazali šta to oni rade unutar svoje 
skrivene svijesti. Oni promatračima pokazuju kako slijede Božije naloge 
i zabrane koji su posebno njima dani. Pjevač u samdđ'i je poput imama u 
molitvi: sudionici ga slijede. Ako on pjeva polagano, oni polagano igraju. 
Tako izgleda to kako oni slijede Boga koji im iznutra dariva zapovijedi i 
zabrane." (F 136-137/146-147) 


Šta je sama'? Poruka od onih koji su u srcu skriveni. Srce 
— taj stranac — mir pronalazi u njihovoj poslanici. 
Vjetar je taj koji čini da procvjetaju grane uma, zvuk 
koji otvara izlaze postojanja. 

Zov duhovnog pijevca zoru donosi, zvuk Marsova bu- 
bnja pobjedu pronosi. 

Vino duše je zadržalo ubojite strelice u tjelesnom 
buretu — kada je tijelo čulo tamburin, počelo je kvasati i 
pripravnost pokazivati svoju. 

Divna li slatkoća se u tijelu pojavila, jer su mu sav željni 
šećer podarili flauta i usne pjevača. 

Gle sada tisuću škorpiona koje je srcobolja ubila, tisuću 
susreta radosnih bez ijednog pehara! (D 18177-82) 


U našim borbenim linijama mi nismo štitove pred 
naša lica stavljali - u našoj sama'i mi smo bez svijesti o 
tamburinu i flauti. 

Sama' je postala prozor prema Tvome ružičnom onkraju; 
uši i srca zaljubljenih kroz taj prozor virkaju. 

Mi uzdišemo, jer taj prozor strašan zastor postao je — ali 
ne! Jer to je slatki veo — ne kaži ništa, čisti čovječe! (D 
25392-93) 

Ovo je dan radosti. Dođi, hajde da svi budemo prijatelji! 
Uzmimo jedni druge za ruku i krenimo tamo gdje je 
Voljeni! 

Kada svi postanemo jednobojni i budemo omamljeni u 
Njemu, samo hodimo dalje, plešući, prema bazaru. 
Ovo je dan za sve ljepote da plešu - hajdemo svi zatvoriti 
svoje dućane i da svi budemo na izletu! 

Ovo je dan za duše da nose odore od časti — krenimo 
prema tajanstvima kao Božiji uzvanici! 

Ovo je dan kada u vrtu podižu čadore idoli - krenimo 
prema ružičnjaku i piljimo u njih! (D 1647) 

Ah, bez Tebe se vino u talog pretvorilo! Ah, bez Tebe je 
sama'u led okovao! (D 24838) 

Donesi pehar u rano jutro poput Sunca, jer Sunce je 
naučilo svaku iskru praha da igra. (D 32537) 

Danas postoje sama, vino i pehar; pijani Saki, bratstvo 
razuzdanih - 

ona vrsta raspojasanih koji s one strane postojanja 
dojezdiše, ne oni smeteni, lakrdijaši koji hašiš jedu 
razuzdani! (D 27975-76) 

Zaigraj ondje gdje možeš svoje jastvo srušiti, istreni 
mehlem iz rane osjećajnosti! 

Ljudi igraju na trgu i šale se kao lakrdijaši — ljudi plešu 
u svojoj vlastitoj krvi. 

Kada su se iz svojih vlastitih ruku izbavili, svojim rukama 
su zapljeskali; kada su iz svog vlastitog nesavršenstva 
iskočili, oni su zaplesali. 

U njima samima njihovi pjesnici tamburin sviraju; 
njihova vreva čini da se valovi okeana ljeskaju. 

Mada ne vidiš ti, ali da i lišće u krošnjama pljeska, oni 
to mogu čuti. 

Ti ne možeš opaziti pljeskanje lišća — tebi treba srčani 
sluh, a ne uho tijela. (M III 95-100) 

Nebesa su poput derviške odore u plesu, ali je Sufija 
skriven. Muslimani, ko je ikada vidio da plašt pleše bez 
tijela u njemu? 

Odora pleše zbog tijela, tijelo pleše zbog duše, a ljubav 
prema Voljenom je šiju duše zavezala za kraj uzice. (D 
20379-80) 


U času samđe jedan drugi zvuk čuje sufija, onaj zvuk sa 
Božijeg Prijestolja. 

Ti jezdiš naprijed i osluškuješ oblik samđe; a oni posje- 
duju jedno drugo slušanje. (D 11163-64) 

Sama' moga sluha je Tvoje ime, Tvoj pehar sama' moga 
uma. Stoga me iznova sazdaj, jer snagom Tvoje duše ja 
sam ruina! (D 22894) 

Kada si napustio ilovaču, brzo si kročio u vrt srca. Svijet 
samđae je izvan ovog i onog svijeta. 

Mada je visok krov sedmoga neba, ljestve samđe sežu 
dalje od krova. 

Pod tvojim stopalom pleše sve drugo doli Njega! Ti 
samđ'i a ona tebi pripada! (D 13685-87) 

Niko ne pleše sve dok Tvoju naklonost ne ugleda — Tvoja 
naklonost čini da zametak u utrobi zaigra. 

Štajetako neobično splesanjem u utrobi ili u nepostojanju? 
Tvoja svjetlost čini da kosti u mezarju igraju! 

lerali smo daleko iza zastora svijeta ovoga — budite 
žustri, prijatelji, zbog igre onog svijeta drugoga! (D 
2061-63) 

Vjernici igraju i svojim rukama pljeskaju u dnu mezarja; 
oni su pijani na gozbi Bezmjesja, žedno pijući vino od 
imana. (D 26386) 

Ljubav je svoju putujuću pjesmu otpočela, a ja sam 
danonoćno harfa ili flauta. 

Ti danonoćno terzijanom kucaš u žicu, a moje visoke 
note i tužaljka do neba sežu. (D 3293-94) 

Neko reče: 'Dostojanstvo i poštovanja umanjuje sama" — 
ti možeš imati dostojanstvo, jer moja sreća i dostojanstvo 
su ljubav Njegova. 

Ja ne želim um i mudrost - znanje o Njemu je dovoljno 
meni. Noću je svjetlost lica Njegova moj Mjesec jutarnji. 
(D 19143-44) 

Budi čisti prašina ove veže postani! Ne budi ohol prema 
samđd'i zaljubljenih! 

Njihovu samda'u poričeš li, na Dan Proživljenja među pse 
ćeš svrstan biti. (D 21326-27) 

Želiš li da tvoja domovina bude Voljenim ispunjena, 
kreni, isprazni dom od "svega drugoga"! 

A želiš li da sama" djelotvorna bude, drži je podalje od 
oka koje poriče! 

Koga god sama' nije pijanim učinila — smatraj ga 
poricateljem, makar za njega prihvatljiva bila... 
Odašalji mu izgovor neki, kako bi ti mogao korist samđe 
žnjeti; 

Sebe iz središta izbaci, kako bi mogao vlastito jastvo u 
svom zagrljaju zgrabiti! (D 12275-77) 


5. Duhovno lumpovanje 


Pijenje vina, opijanje i lumpovanje su paslike sjedinjenja sa Voljenim. Duša 
kroz vino otkriva svoj istinski identitet i doseže trajnu duhovnu radost. 


Donesi vina, o Saki — neka moja glava i turban budu 
Tvoja žrtva! Donesi pehar duše gdje god da nađeš ga! 
Dođi pijan, tumarajući, s peharom u ruci - neka Ti ne 
bude dopušteno da budeš Saki, a nama da smo trijezni! 
Donesi pehar, jer moja duša u svojoj čežnji izgubila me 
je - kakvo je ovo mjesto za strpljivost i odmaranje? 
Donesi Pehar Života, čija narav je ista kao Tvoja — jer 
prijatelj je on ranjenih srdaca i čuvar tajanstava. 

Kad bi jedna kapljica vina na zemlju jalovu pala, 
najednom bi cvjetovima ružičnjaka ona procvala. 
Kada bi čaša rujna vina u ponoć zapjenušala, svjetla 
njegova bi nebesa i Zemlju ispunila. 

Divna li vina! Divna li vrča! Divnog li Sakija! Neka se 
duše prostru pred njima, neka se prostru pred njima! 

Dođi, jer su tajne skrivene u mome srcu — pronesi 
unaokolo rujno vino i na mjestu ne ostavi niti jednu 
koprenu! 

Pošto si me opio Ti, tad gledaj kako će lovac na lava u 
lov krenuti! 

Blagoslovljeni Bog! Kakvog li časa! — kada je nakrcana 
miomirisom pehara i svjetlom lica Voljenog družina 
naša! 

Na pladnje polažu svoje duše tisuću pijanaca, poput iskri 
prašine pred svijećom — "Uzmi ovo, a donesi vina!" 
Pjesnici slađahna glasa i glasne pijanice čine da venama 
Prodavca vina vino teče! 

Motri stanje mladića iz pećine koji su vino pili: trista i 
devet godina su snivali u pećini razvaljeni i pijani!?? 
Kakvo vino je Musa sipao na opsjenare? Pijani, kao 
samozatajni ljudi, predali su svoje ruke i noge! (Kur'an 
VII 124) 

Šta su Egipćanke u Jusufovu licu vidjele, koje je učinilo 
da do rana posijeku svoje ruke predivne? 

Šta je sveti Saki sipao na glavu svetog Jurija, tako da ga 
je potpuno srcobolja napustila i od nevjernika nije imao 
nikakva straha? 

Ubili su ga tisuću puta, a on je ipak ustrajavao: "Ja sam 
pijan i svijest o "jednom niti o "tisuću! nisam imao."? 
Ashabi koji su otišli nagi pred strijelama, razvaljeni su i 
opijeni zbog Izabranog Muhammeda. 

Ne, pogrešno! Jer Muhammed nije bio Saki — on je bio 
pehar prepun vina, a Bog je bio Saki onih pobožnih. 
Koje vino je sin Edhem pio pa je, poput pijanca, gadljiv 
prema svojoj vladavini i kraljevstvu bio??? 

Koje pijanstvo je podarilo usklik: 'Meni slava!"?9" Ko 
izusti tajnu: 'Ja sam Bog' i ode na vješala? 

Miris tog vina vodu učini da bude čista i blistava 
- iona poput pijanice ode prema okeanu u neprestanim 
sedždama. 

Ljubav prema ovom vinu ispuni Zemlju bojama, njen 
sjaj ozari slatko lice od ognja. 

Ako ne zbog tog vina, zašto vjetar postade donositelj 
tajnih kazivanja, koji oživljuje pastire i vrtove, i koji je 
knjiga pravorijeka? 

Kakav užitak ova četiri počela izvode iz miješanja! Gle 
kako su biljke, životinje i ljudi njihova posljedica! 

Kako svjesno uzimanje vina ovu crnu noć ima? Jedna 
čaša vina iz cipela izbacuje stvorenja. 

Koju plemenitost Majstorovu trebam opisati i koje 
rukotvorenje? More Njegove moći nema nijedne obale! 
Hajdemo piti vino Ljubavi i ponijeti ljubavno breme, 
poput pijane kamile usred karavane. 

Da čezneš za razborom takvo pijanstvo te neće učiniti, 
već ono pijanstvo koje će i razum i dušu probuditi. 
Pijanice će izbljuvati sve drugo doli Boga, jer "drugo doli 
Bog" samo je mahmurluk i glavobolja. 

Kako je ovo čisto vino u usporedbi s vinom trsa? Ovo je 
Voda Života, a ono je strvina. 

Čas te ono vino svinjom, a čas majmunom učini — na 
kraju te ona rujna voda u čovjeka crna lica pretvori. 
Srce je bačva Božijeg vina, stoga mrdni njenim čepom: 
neodgojeni prirodni karakter zapušio ju je ilovačom. 
Kad makneš djelić ilovače sa vrha bačve te, njen 
miomiris i tisuću koristi odande diže se. 

Moradnemi li izbrojiti te koristi, do Posljednjeg dana ne 
mogu ih izbrojiti. 

Pošto smo nemoćni, ostanimo uz Poslanikovu molitvu: 
'Ne mogu izbrojiti tvoje blagoslove!" Stoga je vrijeme da 
prestanemo brojiti, a pehar duše da počnemo dizati! 
Uđi u društvo Shams al-Dinovih zaljubljenika! Jer 
Sunce na nebu krade svjetlo od njegova sunca. (D 1135) 
Ti si još uhvaćen u stanju namještanja svojih cipela i 
turbana. Kako li ćeš pronaći pehar onog teško pijana? 
Tako ti duše moje, dođi u Razvaline načas! I ti si čovjek, 
osoba, i ti dušu imaš. 

Dođi i založi kod Prodavca vina onog Alastu svoju 
sufijsku halju, jer od tog vremena — prije vode i ilovače 
— ondje je bilo u izobilju vina na prodaju. 

Siromah, gnostik i derviš — a onda ti trijezni? Ova imena 
su sve metafore — ti samo zamišljaš stvari. 

Nisu li sama' i pijenje vina onog što On daje da se pije 
djelo derviša? Nisu li dobit i gubitak, višak i manjak 
djelo trgovca? 

Dođi kaži nam šta je to "Alastu?". Trajno uživanje. 
Ne ostaj u licemjerju, jer ti si potpuno spreman za 
Putovanje! 

Zašto stežeš glavu koja ne boli? Zašto sve činiš da ti se 
zdravo tijelo razboli? (D 3067) 

O, pjesniče, zapjevaj ovu melodiju: "Naš Prijatelj je 
pijan došao, čisti i vjerni život je pijan došao!" 

Akoli bi se On, poput varnica, na odoru Srditosti 
spustio, ja bih Ga poznao, jer nam je On mnogo puta u 
uobičajenoj halji pijan došao! 

Akoli bi On prolio moju vodu i moj krčag razbio — ništa 
ne reci, brate, jer ovaj Vodonoša je pijan došao! 

Ja nastojim da zavedem svoga Pijanca, a On se smiješi: 
'Gle ovog priprosta čovjeka, odakle on pijan dolazi? 
Pokušavaš li to prevariti onu Osobu čije najneznatnije 
riječi čine vodu i vatru nesebičnom, a pijanim zrak i 
zemlju?" 

On reče: "Kako da duša onoga koji prima ovaj dah 
umire? Onaj koji je opijen Bogom, u Njemu zauvijek 
opstaje. 

Motri istinsku Ljubav, koja dušu nalik peharu ispunja! 
Gledaj lice Sakija, koji iz carstva Opstojanja dolazi, 
smije se i opija. 

Svak u ovome svijetu je izabrao prijatelja, a mi imamo 
Ljubav za prijatelja - od vremena Alastu On se sa mnom 
i s tobom opija. (D 391) 


Opet smo se iz krčme vratili pijani, opet smo iz onog gore 
i dolje utekli. 

Svi pijanci su radosni i igraju — neka idoli svojim 
rukama zaplješću! 

Riba i more su posve opijeni, jer stupice su Tvojih uvojaka 
vrhovi! 

Naše razvaline su naglavce okrenute, bačva je prevrnuta, 
a krčag u parčićima je. 

Kada je šejh razvalina taj nered vidio, na krov se popeo 
i odozgo skočio. 

Vino je počelo previrati i postojanje u nepostojanje, a 
nepostojanje u postojanje pretvarati. 

Na sve strane padaju razbijene čaše i stakla parčići 
— koliko pijanaca će svoja stopala raniti! 

Gdje je onaj koji ne može glavu razlikovati od nogu? On 
je pijan pao u ćorsokak onoga Alastu. 

Lumpovanjem su sasvim obuzeti štovatelji vina — slušaj 
sviranje lutnje, o štovatelju tijela! (D 515) 


LJUBLJENI LJUBLJENOG 


Rumijeva religija Ljubavi je poruka čovjeku od njegova Istinski Voljenog, 
poruka koja ga podsjeća da je on predmet riječi Božijih: 'Ali zbog tebe... 


1. Zov ljubavi 


U Mesneviji ili u Diwanu Rumi stalno podsjeća čitatelja na njegovo istinsko 
jastvo. Mada on naglašava obećanja koja je dala Božija plemenitost, on ne 
zanemaruje prijetnje Njegove srdžbe i strogosti.?" 


Gospodine, ti si grešnik na putevima moga Prijatelja. 
Ti i stotinu poput tebe zbunjeni ste mnome i mojim 
zaokupljenostima. 

Svaki vrat nije vrijedan mača Ljubavi — kako bi moj 
krvožedni lav krv pasa mogao srkati? 

Kako bi moj Okean podupirao daske svake korablje? 
Kako bi tvoj slani napitak iz mojih oblaka spuštao dolje 
bisere? 

Ne povezuj tako svoju glavu, ne trljaj tako svoj nos — kako 
bi magarac, poput tebe, dokučio zob iz moga koša? 
Gospodine, dođi sebi načas! Otvori malčice svoje oči 
- makar što nisi ravan ičemu što kažem naglas. 

Taj čovjek veli: "Zašto zaljubljenik izgleda pijano i 
bestidno?' Je li vino ikada napustilo sram, naročito kada 
ga je moj Saki sipao? 

Onaj koga je razbojnik prevario, istu varku i pokvarenost 
uči — moj dosjetljivi lovac ga zamkom njegova vlastitog 
jastva čini. 

Kako bi oni željeli kupiti starog razbojnika u Njegovu 
dućanu? U mome bazaru živi Jusuf se pokazuje u svakom 
kutku. 

Kako bi sova poput tebe mogla pristajati Ružičnjaku 
Irama? Ni slavuj duše, čak, ne pronalazi svog puta do 
moga ružičnjaka! 

Ponos Tabriza! Sunce Božije i Sunce religije! Kaži mi: 
nisu li tvoj glas sve ove riječi moje? (D 2056) 

Neka se stidi cijela karavana! Iblisom je raspršena! 
Svakog trena odabire jedan pravac djelovanja i postaje 
njegova luda! 

Žrtvovao si se tijelu zbog đavolove hrane — jesi li ti onda 
đavolov jarac ili Iblisovo janje? 

Čovječe zlatnog rudnika! Zašto se žališ? Povij svoju šiju 
— samo ti trpiš te pljuske, jer si Iblisov talir. 

Bijelu repu vari! Ne nadaj se ni mrvici tog vrta zelena! 
— jer ti sjediš tik do hljeba, kao Iblisova salata. 

Kada vidiš hranu, na svoje lice padaš poput pedera 
— ljubitelj si vražije sperme i Iblisova penisa! 

Odlučiš da postiš, ali ti unutarnji glas kaže: 'Magarče, 
položi svoju glavu u Iblisove naćve? 

Ti pojma nemaš kakva će biti tvoja stvarna situacija 
— uz sve tvoje znanje i učenost, ti si samo šija Iblisova. 
Odlutao si u brizi kako da utoviš svoje tijelo; počeo si 
jadikovati kao da si vlastito grlo Iblisovo! 

Bilo da zapadneš u nevjeru il! vjerovanje, ti bljuješ na 
oboje poput psa — tvoja vjera i nevjerovanje su jedino 
u Iblisa. 

Sve dok dan smrti ne dođe, poput lošeg sirćeta, i dočepa se 
tvoga vrata, postaćeš kiseo i gnjio kao Iblisova grgljača! 
Jureći za onima koji kolaju oko komada hljeba i jate 
se oko gozbi poput muhe oko trpeze - sve do Dana 

ustajanja na život vječni ti ćeš biti uzvanik sofre 
Iblisove! (D 2879) 

O, srce, ne stavljaj med u usta bolesnika! Ne govori 
zanosnim očima na skupu slijepaca! 

Mada je Bog bliži slugi Svom od damara života koji kuca 
(Kur'an L 16), On je daleko od onih koji su daleko od 
Njega. 

Svojim vlastitim nutarnjim jastvom sebe zabavi! Tad 
će skrivene djevice, poput Mjeseca, iza svojih velova u 
teofaniji izaći! 

Mada ćeš u tom činu za sebe i svijet se izgubiti, izvan 
svijeta i sebe čuven ćeš postati. 

Akoli si Mjesec sjedinjenja, daj znak svog sjedinjenja! 
Pričaj o rukama, srebrenim prsima i licima hurija! 

A akoli si žuto zlato od srcobolje razdvojenosti, gdje je 
tad plamteći ugarak razdvojenosti? Samo su novčići 
bijednika bez sjaja i zamrljani. 

Pošto ti nemaš ljubavi, barem vrši služenja dužnosti, jer 
Bog nikada neće zarade radinih zanemariti. 

Znaj da je ljubav prema Bogu pečat Sulejmanov — kako bi 
se Sulejmanov prihod mogao odnositi na trud mravov? 
Odbaci odoru mišljenja i sumnje, jer jedino Sunce sija 
nad onim bez odjeće! 

Traži utok u zaporima Shamsa iz Tabriza, jer oni kiše 
mošusnim mirisom i štite te od nasilnika. (D 2073) 


Ne prljaj svoje usne ljubeći svaka usta i svaku hranu 
jedući! Tad će ih usne Voljenog učiniti pijanim i šećerom 
ih nahraniti. 

Tvoje će usne biti slobodne od zadaha usana "drugih 
osoba", a tvoja ljubav će biti nedodirljiva, čista i jedina. 
Usne koje ljube stražnjicu magarca — kako bi ih svojim 
šećerli poljupcem mogao blagosloviti Mesija? 

Znaj da je sve, osim vječne svjetlosti, nanovo prispjelo u 
postojanje — zašto sjediš na hrpi novog đubreta i tražiš 
usredotočenje? 

Kada đubre nestane u srcu povrtnjaka, oslobođeno će tad 
biti od svoje đubretnosti i smrada, i bit će ugodna hrana. 

Sve dok si izmet, kako bi mogao znati radost posvećenja? 
Segni ponad svoje đubretli prirode i kreni kod Blago- 
slovljenoga i Transcendentnoga! 

Kada je Mesija povukao natrag svoju ruku od mučnog 
bludilišta, njegova ruka je postala lijekom cijeloga 
svijeta. 

Kada je Musa oprao svoje ruke i usne od Faraonova 
obilja, bijela ruka mu je podarena iz plemenita Okeana. 
(Kur'an VII 108) 

Želiš li sačuvati stomak i usne od svakog nezrela ploda, 
budi pun biserja, ali gorak na površini, poput okeana. 
Pazi! Okreni svoje oči od drugih, jer ono Oko je 
ljubomorno. Pazi! Drži svoj stomak praznim, jer On je 
za tebe trpezu postavio. 

Akoli se pas nasitio, ni za kakvu igru nije, jer trčanje i 
borba za natjecanjem u žaru gladnoga se bije. 

Gdje su čisto srce i usne da prime pehar čisti? Gdje je 
žustri sufija da nakon halve pohiti? 

Nek pokaže zbilje u ovim mojim riječima Onaj koji nam 
vino i pehar dariva! (D 96) 

Sama" je samo za neumornu dušu — stoga brzo poskoči, 
zašto si u čekanju? 

Ne sjedi ovdje sa svojim vlastitim mislima — ako si 
čovjek, idi do Voljenoga. 

Ne reci: 'On me, možda, ne želi." Šta žedan čovjek ima 
od takvih riječi? 

Razmišlja li leptir o plamenu? Misao je beščašće za dušu 
ljubavnu. 

Kada ratnik čuje zvuk doboša, najednom vrijedi ljudi 
deset hiljada! 

Čuo si bubanj, stoga izvuci svoj mač bez odlaganja! 
Tvoja duša je korica svevladajućeg Dhu'l-Figara!?"7 
Potegni mač i uzmi kraljevstvo Ljubavi, jer kraljevstvo 
Ljubavi će vječno trajati. 

Ti si Husein na Karbali, ne razmišljaj o vodi! "Voda" 
koju ćeš danas vidjeti samo je mač vode iz vječnosti!" 
(D 338) 

O ti koji tragaš na stazi religije, daj mi zrnce savjeta 
- ugodnog srcu, dobro odmjerenoga. 

Nesmotreno sa pohlepnim ne sjedi, jer prljave duše će i 
tvoju prljavom učiniti! 

Postane li tvoje srce čisto od požude, ono će pronaći 
slatkoću od smokve. (Kur'an XCV 1). 

O nemoćni čovječe, kad čovjekom Božijim odlučiš postati, 
nevjeste će iz tvoga srca proključati. 

Nalik Mjesecu, Veneri, Plejadama i Suncu, dobre vile će 
svoje lice pokazati u zdencu tvojih očiju. 

Ispij ono što kažemo, jer to su upute Ljubavi — te upute u 
grobu neće biti od koristi. 

Pokaži svoje milosrđe darovanjem žutog zlata svoje 
srcobolje onim divnim nevjestama — tad te ružne žene 
neće zavesti svojim hvalisanjima. 

Ove divne djevice jedino žele nekoga ko može njihovu 
ljepotu razlikovati — ti ih ne možeš mirazom zavaravati. 
Te ljepotice lica poput ruže postidit će te budeš li svoju 
istinsku prirodu prodavao za đubre. 

Od ova dva mlinska kamena, onog nižeg koji nosi kamen 
koji je teži — nije li donji od onog gornjeg vredniji? 
Kameni blok za zidanje koji je isklesaniji, više udara 
dlijeta je morao trpjeti. 

Sinaj je odlikovan među planinama, jer je bio snagom 
Božije teofanije smrvljen u komadima. (Kur'an VII 143) 
Tiho! Budi strpljiv! Gdje ti je postojanost? Da li je 
Ljubav ikada od bilo koga oduzela istrajnost? (D 1911) 
Sana'i! Akoli ne pronađeš prijatelja, budi svoj prijatelj 
vlastiti! U ovome svijetu svakovrsna čovjeka i svekolike 
svrhe čovjekom za vlastitu svrhu budi!?? 

Svaki član ove karavane krade svoje vlastito breme — 
ostavi svoje vlastito jastvo iza i sjedi pred breme svoje! 
Ljudi prodaju prolaznu ljepotu i kupuju to što je ljubav 
prolazna — pređi preko ona dva suha riječna korita i 
budi svoja vlastita rijeka! 

Ovi tvoji prijatelji ustrajno te za ruku ka nepostojanju 
vuku — svoj vlastiti pomagač budi, uzmi natrag svoju 
ruku! 

Ove ljepotice su na slikarskom platnu od vela ljepote 
srca naslikale — sa svojim vlastitim Voljenim budi, uđi 
iza koprene! 

Budi sa svojim vlastitim Voljenim i razborit, dobar 
čovjek budi! Budi više od dva svijeta — u svom vlastitom 
carstvu živi! 

Idi ne opijaj se vinom koje oholost povećava — motri 
blistavost Lica i zadrži svijest o svom vlastitom ja! (D 
1244) 

Koliko još ćeš ići nazad? Naprijed kreni! Ne ulazi u 
nevjerovanje, u vjerovanje uđi! 

Pogledaj eliksir skriven u žuči - u žuč dođi! I dođi, 
korijenu korijena svoga vlastitog jastva se vrati! 

Mada si oblikom zemlja, izatkan si od biti pouzdanja. 
Ti čuvaš riznicu Božijega svjetla — stoga dođi, vrati se 
korijenu korijena svoga vlastitog jastva! 

Kada si se jednom zavezao za samozatajnost, bićeš 
izbavljen od onog što jest sebičnost, 

i oslobođen od spona stotinu stupica — stoga dođi, vrati 
se korijenu korijena svoga vlastitog jastva! 

Rođen si od potomaka zastupnika Božijega, ali si oči 
okrenuo u pravcu ovog svijeta niskoga. 

Avaj, kako možeš samo sa ovim sretan biti? Stoga dođi, 
korijenu korijena svoga vlastitog jastva ti se vrati! 

Iako ti štitiš riznicu svijeta kao talisman, u sebi ti si 
samo majdan. 

Otvori svoje skrivene oči i dođi, korijenu korijena svoga 
vlastitog jastva se vrati! 

Stvoren si od tračaka Uzvišenosti Božije i zadobio si 
sreću svoje sretne zvijezde. 

Koliko ćeš još, onda, u rukama nepostojećih stvari 
trpjeti? Dođi! Korijenu korijena svoga vlastitog jastva 
se vrati! 

Ti si rubin u granitnom središtu — koliko još dugo ćeš 
nam nuditi obmanu? 

Možemo vidjeti istinu u tvojim očima — stoga dođi, vrati 
se korijenu korijena svoga vlastitog jastva! 

Došao sam tu iz prisutnosti onog uznositog Prijatelja, 
pa si ti pijan, nježan i zanosna srca, 

A tvoje oči su slatke i pune žara — stoga dođi, vrati se 
korijenu korijena svoga vlastitog jastva! 

Kralj i saki Shams-i Tabrizi spustio je preda te pehar 
vječni. 

Slavljen neka je Bog! Kako li divna, čista vina! Stoga 
dođi, vrati se korijenu korijena svoga vlastitog jastva! 
(D 120) 

Zacijelo ljubav prema Prosvjetitelju srdaca drži budnim 
zaljubljenike cijelu noć, bez hrane i spavanja. 
Prijatelju, ako si zaljubljen, budi poput svijeće: topi se 
cijele noći, radosno sagaraj sve do zore! 

Onaj koji je poput hladna vremena u jesen, nije 
zaljubljen nikako — zaljubljenikovo srce je usred jeseni 
žarko ljeto. 

Dragi prijatelju, akoli imaš ljubavi, to želiš obznaniti. 
Stoga klikni poput zaljubljenika! Klikni! Klikni! 

Ali, ako si okovan putenošću, prava na Ljubav ne traži 
—- u duhovni mir kroči i okove svoje spali! 

Priprosti čovječe, kako bi se zaljubljenik zakačio za 
putenosti pokrovac? Kako bi Isa jeo istu hranu kao i 
njegov magarac? 

Želiš li dosegnuti miomiris ovih simbola, tad svoje oči 
okreni od svega, samo ne od Shamsa al-Dina iz Tabriza! 
Ali, ako ne možeš vidjeti da je on od oba svijeta veći, ti si 
još uteg na dnu okeana od nesvijesti. 

Stoga, idi pred učitelje uobičajena znanja — pravovjerjem 
se bavi i učitelj znanja o onom "Sto je zabranjeno, a šta je 
dopušteno" postani! 

Prevalila je djetinjstvo u ljubavi za Shamsom al- 
Dinom moja duša — ljubav za njim nije pomiješana sa 
grožđicama i orasima. 

Moj razum me napustio i nepotpuni su stihovi moje 
pjesme — zato moj luk nema nikakve šare niti presvlake. 
O Džalaluddine, snivaj i govor napusti! Nijedan leopard 
neće nikada tog lava zgrabiti! (D 1196) 

2. Glasonoša ljubavi 


Kao sljedbenik Poslanikov, šejh je Božiji glasonoša na Zemlji. Gazeli koji 
raspravljaju o šejhovom duhovnom stanju i tajanstvima njegova sjedinjenja 
s Bogom posebice su snažni kada pjevaju u prvome licu. 


Hajdemo izabrati jedni druge za drugare! Hajdemo 
sjediti jedni drugima uz noge! 

Prijatelji, sjedite malo bliže, tako da možemo gledati 
jedni drugima lice! 

Iznutra posjedujemo mnoge skladnosti — ne misli da 
samo to što vidiš smo mi. 

Mi sada sjedimo zajedno ovdje, ruke nam vino drže, a 
rukave nam pune ruže. 

Mi imamo put iz ovog vidljivog svijeta do svijeta 
Nevidljivog, jer mi smo drugari otkrivenja poslaničkog. 
Svaki dan u vrt dolazimo i stotinu cvjetova motrimo. 

U želji da ih razbacamo među zaljubljene, njima punimo 
svoje halje preko mjere. 

Šta god nakupimo u vrtu, prospemo dolje, zatim izabere- 
mo ono što je najbolje. 

Ne kradite od nas srca svoja — mi kradljivci nismo, mi 
smo dostojni povjerenja. 

Motrite naše riječi! One su miomiris onih ruža — mi smo 
ružin grm iz ružičnjaka pouzdanja. 

Ovaj svijet je ispunjen miomirisom ruža onih. Oni vele: 
'Dođi! Jer takvi smo ti mil! 

Kada smo se dočepali njihova mirisa, oni su nam ga 
oteli — oni nas čine velikim, mada smo mi malehni. 
Mogli bismo biti najbezvrijedniji sužanj Ljubavi, ali mi, 
poput Ljubavi, vrebamo u busiji. (D 1553) 

Da sam igračka u rukama svih srcobolja, ne bih bio 
pronicav i mudar, već bih bio budala. 

Kad Sunce Ljubavi ne bi meni pripadalo, katkad bih, 
poput Saturna, u teškom jadu uzlazio, a kojiput silazio. 
Da moj vodič nije miomiris grada Ljubavi, demoni bi me 
uhvatili kao one što su se u pustinji lakomosti izgubili. 
Daje u svome domu ostalo sjediti Sunce duša, ja bih obuzet 
bio otvaranjem kapija, dolaženjima i odlaženjima. 

Da Ružičnjak duše nije potištenog milovao, kako bih 
glasonoša Vrta vjernosti, poput istočnog vjetra, bio? 
Da Ljubav nije sama" zaljubljenik i tamburin-rob navike, 
zašto bih ja pjevao pjesme flaute i harfe? 

Da mi moj Saki nije napitak podario kako bi me ugodno 
popunio, ja bih kao ništica, kao rub pehara bio. 

Da Vrt grane i hladovinu nije imao, ja bih bez korijenja, 
poput drveća sreće ništavnih ljudi bio. 

Da Istina Božija nije na mojoj Zemlji zasjala, ja bih 
grješnik, luda bio, kao zemaljska priroda."" 

Ako nikakva puta iz groba do Raja nema, zašto tako 
radostan i srčan u ovom tjelesnom grobu sam ja? 

Tako nikakva puta sa lijeve na desnu stranu nema, zašto 
sam ja drugar sjevernog i južnog vjetra, poput vrta? 

Da nije bilo Vrta plemenitosti, kako bih procvjetao ja? 
Da nije Božije plemenitosti i obilja, bio bih nametljiva 
dosada! 

Dosta! Slušaj kazivanje što se rađa iz Sunca! Kad ne bi 
bilo takvog rađanja, zalazak bio bih ja! (D 2996) 

Pred takvom dušom-obdarujućom divotom, kako ne 
bih umro? Kako poludio ne bih i Tvojih uvojaka, poput 
lanaca, se dočepao? 

Kada pijem Tvoje vino, kako ne bih iščeznuo? Ti si vino, 
a ja sam voda, Ti si med, a ja sam mlijeko. 

Otvori Svoja usta, tu beskrajnu slatkoću — akoli Ti ne 
prihvatiš moje izvinjenje, pa dobro, Tvoja laskanja 
prihvatiti ja ću! 

Da li znaš zašto se smiješim? Svoje goleme čežnje poradi 
— ja sam princ zaljubljenih u gradu tvoje Ljubavi! 

Ja i vječna Ljubav na svijet smo došli iz utrobe iste 
- mada se pojavljujem kao novi zaljubljenik, po Bogu 
sam starosti beskrajne! 

Otvoriš li svoje oko, samo ćeš se sebi dopasti. Ali, 
pronađeš li ovu viziju, znat ćeš da sam bez usporedbi. 
Poput ljudi ja potpaljujem štednjak svih onih koji su 
smrznuti; a u štednjaku toplih duša, moje tijesto će do 
najvećeg savršenstva ispečeno biti. 

U svojoj nježnosti ja sam kao mlijeko — nikada u grlu 
zastao nisam ja. Ne čini nikakve greške, mada sam slan 
poput sira! 

U svojoj ljubavi za Shamsom iz Tabriza, ja sam sultan 
na čijoj glavi je kruna — ali kad on na prijesto dođe, 
njegov vezir sam ja. (D 1695) 

Ova karavana ne nosi naš teret - ona nema ništa od 
žara našeg Prijatelja. 

Mada su stabla sva postala zelena, ona nisu dokučila 
miris proljeća našega. 

Tvoja duša može ružičnjak biti, ali njeno srce neće naš 
trn raniti. 

Tvoje srce može biti okean stvarnosti, ali se njegova 
uzavrelost s našom obalom ne može uporediti. 

Mada su planine odveć postojane, blagodareći Bogu 
našu postojanost nemaju one. 

Duša, vinom jutarnjim opijena, nije čak ni miris naše 
mahmurnosti dosegla. 

I sama Venera, putujući pjesnik nebeski, ne posjeduje 
moć za ovaj naš čin. 

Pitaj nas o Božijemu lavu — svaki lav ne posjeduje našu 
snagu. 

Ne pokazuj novčić Shamsa Tabrizija onom koga ne 
krasi naša čistoća! (D 695) 

Kako znaš kakve smo mi ptice, ili šta to pjevuši svakog 
trena naše srce? 

Kako nas iko može zaustaviti? Mi smo, katkada, riznica, 
kojiput smo razvaljeni ostaci! 

Nebesa se vrte zbog nas — eto zašto se i mi vrtimo kao 
točak. 

Kako bismo mogli u ovome domu ostati? U ovome domu 
svi mi smo samo uzvanici. 

Mada smo kao prosjaci u sokaku, naše odlike promotri! 
Potom ćeš saznati koja vrsta sultana smo mi! 

Pošto ćemo sutra. biti kraljem u cijelom Egiptu, zašto 
bismo bili očajni zato što smo danas u zatvoru? 

Sve dok bijasmo ovakvog oblika, niko nas zlostavljao 
nije, niti smo mi zlostavljali ikoga. 

Kada Shamsi Tabrizi postane naša zvanica, mi se 
umnažamo stotinama milijuna puta! (D 1767) 

Kako bih znao moj unutarnji drugar koja je vrsta kralja? 
Ne gledaj moje požutjelo lice, jer ja imam noge od čelika! 
Ja sam svoje lice sasvim okrenuo prema Kralju Koji me 
je ovdje doveo: tisuću zahvala imam za Onoga Koji me 
je stvorio. 

U jednom trenu ja sam Sunce, u narednom okean 
bisera. Iznutra posjedujem uzvišenost nebeskih sfera, 
izvana prizemnost zemnoga praha. 

U ovom krčagu svijeta ja lutam kao pčela — ne gledaj samo 
u moje žalosno zujanje, jer ja imam dom krcat meda! 

O srce, tražiš li nas, uzleti do plave kupole - moja palača 
je utvrda koja mi daje sigurnost zaštite. 

Kako je strašna voda koja vrti mlinski kamen nebeski! 
Ja sam vodeni točak — zato su tako slatki moji krici! 
Pošto vidiš da svi slijede moju zapovijed: vragovi, ljudi 
i džini, zar ne možeš shvatiti da sam ja Sulejman i da je 
pečat u mojoj desnoj ruci? 

Zašto bih bio sasušen? Sve je na meni u cvatu! Zašto bih 
bio magarčev sužanj? Ja jašem na Buragu! 

Zašto bih bio manji od Mjeseca? Nijedan škorpion nije 
moju petu ugrizao! Zašto ne bih izašao iz ovog zdenca? 
Čvrsto uže sam dosegnuo! 

Podigao sam dom za golubove duše - u ovom smjeru 
poleti, ptico duševna, jer ja posjedujem stotinu nedo- 
sezljivih tornjeva! 

Ja sam tračak Sunca, mada svim ovim domovima lutam. 
Ja sam kornelijan, zlato i rubini, od vode i ilovače rođen 
mada sam! 

Kakav god biser vidiš, potraži u njemu drugi biser! 
Svaka čestica praha veli: Iznutra ja sam riznica!" 

Svaki dragulj ti veli: 'Nek ti nije dovoljna moja ljepota, jer 
svjetlo u mome licu izvodi se iz svijeće moga razbora!" 
Biću tih jer, da shvatiš, ti nemaš razbora — ne steži svoju 
glavu, ne pokušavaj me prevariti, jer ja oko imam koje 
razbor cijepa. (D 1426) 

Pogledaj me! U bilo šta drugo piljiš li ti, ti, zacijelo, nisi 
svjestan Božije ljubavi! 

Motri lice koje je primilo svoj sjaj od Boga! Možda ćeš 
najednom zadobiti blaženstvo iz toga. 

Pošto je razbor tvoj otac, a tijelo majka ti, motri ljepotu 
lica svoga oca! Pokaži da si njegov sin! 

Znaj da šejh od glave do pete nije drugo doli Božiji 
atributi, svejedno što ćeš ga u ljudskom liku gledati. 

On je u tvojim očima kao pjena, ali se kao Okean 
predstavlja; u ljudskim očima on još stoji, mada je na 
putu svakog trena. 

Još smatraš da je teško dosegnuti stanje šejha, mada on 
pokazuje tisuću Božijih najvećih znakova — kakva si ti 
budala! 

Duhovni lik, čist od elemenata, oteo je srčanu Merjemu 
sa Dvora Božijega. 

Usputni glasonoša dahom je obremenio srce, dahom 
koji zakriva tajanstvo duše. 

O srce obremenjeno s Kraljeve strane! Kada spustiš 
breme, budi sigurno da se motri na tebe! 

Kada Shams-i Tabrizi podari oblik tom bremenu, kao 
srce ćeš postati — i nalik srcu ti ćeš odletjeti Nevidljivomu! 
(D 3072) 

Nisam napustio tvoj čin — stalno me time zaokupljaš; 
svakog trena ti meni sve draži bivaš. 

Tako mi sunca moga carstva i moje mi čiste biti! Neću 
dopustiti da odeš, u nježnost ću te pretvoriti. 

Svojim vlastitim sjajem ću tvoje lice prosvijetliti i sa 
deset prstiju oprosta tvoju glavu okrznuti! 

Nebo Božijeg zadovoljstva je ispunilo milosnih oblaka 
tisuću - moradnem li dopustiti njihovoj kiši da padne, 
učinit ću da padne na tvoju glavu. 

Opasao sam slabine svojom nježnošću kako bih te utješio, 
jer blagoslove moje utjehe i sjedinjenja ti si vido. 

Tisuću iscjeliteljskih napitaka vrije u Ljubavi, u noći u 
kojoj si mi kazao: 'Bolestan sam ti'. 

Istupi naprijed, kako bih mogao novo ulje izliti na oči 
tvoje - možda će postati dovoljno blistave da opsegnu 
tajne moje. 

Kako bih povukao svoju nježnost sa izabranika od 
mojih izabranih? Jer u savršenstvu moje nježnosti ja i 
prema drugima pružam ruku pomoći."! 

Zgrabio sam te kao kradljivac i izručio čuvarima, jer 
pehar moje riznice pronađen je u tvojim bisagama.? 
Zbunjen si pred mojom strogoćom i nemaš priliku 
govoriti - mada sam silno strog, u mojoj strogoći je 
skriveno tisuću nježnosti. 

Nije li Benjamin kroz tu nesreću pronašao svoga Jusufa? 
Pojmi samu nježnost u svim mojim djelima! 

Jusuf ga je odvojio i objasnio mu šta se desilo: 'Ja ne bih 
bez razloga bol srcobolje nanio'. 

Biću tih kako bi ti mogao biti sam — ali nikada ne misli 
loše o meni ti, moj sužnju! (D 1723) 

Zaljubljeni! Zaljubljeni! Ja prašinu u dragulje pretvaram! 
Putujući pjesnici! O putujući pjesnici! Vaše tamburine ja 
čistim zlatom ispunjavam! 

O žedne duše! O duše žedne! Danas vam dajem vodu da 
pijete! Ovu kantu za smeće ću u raj pretvoriti, u nebesko 
jezerce. 

Bespomoćni ljudi! Ljudi bespomoćni! Pomoć mora stići! 
Pomoć mora doći! Svako ranjeno i bolno srce, o Sanjaru, 
u sultana ću pretvoriti. 

Eliksiru!Oeliksiru! Pogledaj mene, jer ja stotinu manastira 
u džamije pretvaram, stotine vješala u propovjedaonice! 
Nevjernici! O nevjernici! Ja razvezujem vaše čvorove! Jer 
Ja sam apsolutni vladar: neke ljude činim vjernicima, a 
nevjernicima neke druge! 

Gospodine! O gospodine! Ti si vosak u mojim rukama! 
Postaneš li mač, peharom ću te učiniti; postaneš li 
peharom, u mač ću te pretvoriti Ja. 

Bio si kap sperme i krv postao, potom si ovaj skladni 
oblik poprimio — dođi mi, sine Ademov! Još i ljepšim te 
budem načinio. 

Očaj pretvaram u radost i izgubljenog vodim, vuka 
pretvaram u Jusufa, a otrov u šećer svodim. 

O sakiji! Sakiji! Usta sam svoja otvorio, kako bih u 
svadbeni vez svaku suhu usnu za usnu pehara svezao! 
Ružičnjače! O ružičnjače! Posudi ruže iz mog ružičnjaka! 
Tad ću ja tvoje slatke trave staviti pored lotosa. 

Nebesa! O nebesa! Bićete još i zbunjenija od narcisa 
kada ja prah u amber pretvorim, a jasmin načinim od 
trnja. 

O Univerzalni Umu! Univerzalni Umu! Sve što kažeš 
istina je. Ti si vladar, darežljiv si - učini da moj govor 
presahne. (D 1374) 

Obrnuo sam se kao nova godina, kako bih slomio 
prijevore zatvorske i skršio pandže i zube tih ljudoždernih 
sfera. 

Sedam  nevodenjačkih planeta zemaljska stvorenja 
gutaju — prosuću vodu na njihovu vatru i njihove vjetrove 
ušutkat ću. 

Poletio sam od bespočetnog Kralja poput sokola, koji se 
sprema da sove, koje papige jedu, u ovom razvaljenom 
manastiru poubija. 

Od samog početka sam sklopio savez da žrtvujem svoju 
dušu Kralju. Smije li se kršiti duševna kičma, moram li 
prekršiti svoj savez i prisegu! 

Danas sam ja Asaf; vezir Sulejmanov, maču ruci i ferman 
— slomiću šiju svakome ko bude pred Kraljem drzak. 
Vidiš li vrt buntovnog cvijeća koje cvjeta dan ili dva, 
ne žalosti se! Jer ću ja sa nepoznate strane sasjeći sve 
njihovo korijenje. 

Skršiću samo nepravdu i zločestog tiranina — bude li išta 
imalo i trun od toga, tad sam ja nevjernik, i skršiti ću ga! 
Gdje god postoji polo loptica, drvenom palicom Jedinosti 
je udarena — ne otkotrlja li se ona dolje do polja, smrskat 
ću je udarcem moga malja. 

Ja sam sada na Njegovoj gozbi, jer je Njegova nakana 
Plemenitost, to sam vidio. Postao sam najmanji sluga 
Njegova puta, kako bih Sotoni noge polomio. 


LJUBLJENI LJUBLJENOG 397 


Bio sam samo gruda zlata, ali, kada me je Sultanova 
ruka zgrabila, rudnik sam postao — postaviš li me u 
ravnotežu, tasove vage ja bih skršio. 

Kada pustiš razvaljena i pijana čovjeka, poput mene, u 
kuću, zar ne znaš da čas ovo, čas ono u njoj polomit ću? 
Kada čuvar poviče: 'Stoj!', na njegovu glavu pehar vina 
prolit ću; a ako me vratar ščepa, njegovu ruku slomit ću. 
Akoli se nebeske sfere oko mog srca ne zavrte, za korijenje 
ću ih potegnuti; akoli nebesa s podlošću djeluju, vrteća 
nebesa ja ću smožditi. 

Stolnjak plemenitosti Ti si raširio i na ručak me pozvao 
— zašto si me prekorijevao kada sam hljeb lomio? 

Ne, nikako — ja sjedim u pročelju Tvog stola, ja sam 
ravnatelj Tvojih uzvanika. Jedan ili dva pehara vina ja 
ću na goste proliti i lišiti ih njihova srama. 

O Ti koji nadahnjuješ moju dušu poezijom iznutra! 
Smijem li odbiti i šutljiv ostati, jer se bojim da ne 
zgriješim protiv Tvoga naloga. 

Ako bi mi Shams-i Tabrizi vina poslao i pijanim me 
učinio, briga bih oslobođen bio i stupove univerzuma 
bih srušio! (D 1375) 

Pogledaj me! Biću ti u mezaru prijatelj blizak, u noći 
dok dućan i dom napuštaš. 

Čut ćeš moje selame u mezaru, a potom ćeš saznati da 
nikada nisi skriven mome pogledu. 

Iza tvoga vela ja sam poput tvoga razbora i svijesti — u 
vrijeme radosti i sreće, u vrijeme trpnje i bolesti. 

Kada u toj samotnoj noći čuješ glas prijatelja, bit ćeš 
izbavljen od nasrtaja zmija i bojazni od mrava. 
Mahmurluk od Ljubavi donijet će ti dar u mezar: vino, 
svjedoke, svijeće, ćevape, slatkiše i tamjan. 

Kada upalimo luču razbora, kakva vriska i vreva će se 
dići iz umrlih u njihovim mezarima! 

Bit će zbunjena tom vriskom i vrevom prašina iz groblja, 
zvukom bubnja Uskrsnuća, strašnom grajom Ustajanja. 
Onaj čiji mrtvački pokrov se raspao u strahu će zatvarati 
ušne duplje — ali šta da čine mozak i uši koji su tik do 
zvuka Trublje? 

Gdje god da pogledaš, vidjet ćešlik moj — bilo da gledašu 
sebe ili u tu vrevu i bunilo. 

Bježi od škiljave vizije i ispravi oči svoje — jer na taj dan 
će zlo oko biti daleko od ljepote moje! 

Pazi! Pazi! Ne gledaj kakva je moja ljudska forma! 
Ne griješi, jer duša je silno nježna, a Ljubav strašno 
ljubomorna! 

Šta je to mjesto za formu?! Da je pokrov od klobučine 
čak nabran u stotinu nabora, njegov stjeg bi pokazala 
svjetlost duševnog ogledala. 

Udari u bubnjeve i slijedi svoj put do grada putujućih 
pjesnika! Mladići puta Ljubavi provode dan čišćenja. 
Ako slijepci tragaju za Bogom umjesto za novcem i 
mrvicama, nijedan od njih neće ostati sjediti na rubu 
jarka. 

Zašto si u našem gradu otvorio dom pripovjedača? Neka 
usta pripovjedača ostanu zatvorena, poput svjetla! (D 
1145) 

Mada oko razbora i pronicanja vidi me kao ludaka, ja 
posjedujem mnoga umijeća u krugu zaljubljenika. 
Ljubav me načinila Sulejmanom, a moj jezik Asafom 
— kako bih ja bio vezan svakim tim lijekom i zazovom? 
Ja se nikada nisam okrenuo od Ka'be, poput Ibrahima 
— ja boravim u Ka'bi, ja sam njen stup od kamena." 
Ne može mi pristupiti Rustema tisuću — zašto bih se ja 
potčinio mlitavom jastvu? 

Uzimam u ruku mač krvavi — ja sam mučenik Ljubavi 
usred moje vlastite krvi. 

U ovoj zaravni ja sam slavuj Svemilosnoga. Ne tragaj 
za mojom granicom i međom — ja nemam nikakvih 
granica. 

Shams-i Tabrizi mi kroz ljubav bio je hrana — ja sam 
veći od Duha Svetog i od Kerubina. (D 1747) 

Dolazi dan kada će ove moje riječi protiv tebe svjedočiti: 
"Zvao sam te — ja, Voda Života — ali si se oglušio ti." (D 
25658) 

Rumi — poetska jeka sa orijenta ljudske duše 


Božiji čovjek kralj je ispod derviškog haljetka, 


Božiji čovjek — riznica s blagom u ruini skrivena.' 


Da li je Rumi, zacijelo, susreo kozmičkog Šemsa iz Tabriza vidljive, 
pozitivne geografije Irana ili je susreo svog vlastitog hijerokozmičkog 
Šemsa iz hijerogeografskih prostranstava svoje duše, svog duševnog Irana, 
Šemsa iz smaragdnog grada Hurgalye, Hurgalye svoje nadsvijesti (sirr), to 
pitanje je sada sasvim nevažno na jednak način kao što je na kraju postala 
izlišnom Rumijeva vlastita potraga za iščezlim Šemsom nakon njihova 
četrdesetodnevnog duhovnog egzila i srčanog razgovora (munajat) kojem 
su bile izvrgnute njihove dvije razuđene intime. Ma šta bio pravi uzrok 
Rumijeve potpune duhovne preobrazbe, sada je važno samo to da nakon 
četrdeset godina njegova zemaljskog života imamo jednog posve drugog 
Rumija ili Rumijeva iznutarnjeg, duhovnog vodiča, Rumijeva meleka 
njegova bića ili samog Hidra ili Džibrila Rumijeva bića sukusiranog u samoj 
supstanci i semantičkom talogu sadržinskog opsega Rumijeve Mesnevije i 
Diwana. Rumijeva potraga za Šemsom iz Tabriza nije drugo doli njegova 
vlastita duhovna pustolovina, njegovo duhovno putovanje (sayr al-suluk) 
u središte vlastite hijerogeografije, potraga za samim orijentom njegove 
duše na kojem se rađa Šems njegova bića? i vremenite ritmove njegova 
kozmičkog života preobražava u vječnost, a velike talase okeana Rumijeva 
bitka,? uzbibane božanskim uplivom u Rumijevu intimu, pretvara u vječne 

i negažene snjegove. Poneka pahuljica tih snjegova dopire i u svjetove 
naših duša sa mesnevijskih i divanskih obronaka intuitivne planine Oaf 
sada već iščezlog Rumija. Rumi je završio svoju vlastitu duhovnu potragu 
i najzad se susreo sa svojim alter egom u kraljevstvu Mesnevije i Diwana, 
svejedno da li taj alter ego nosi ime hidrovske, džibrilijanske ili neke druge 
melekutske inteligencije. Sada je preostalo da danas, nakon Rumija, svako 
od nas pokrene vlastitu duhovnu potragu na sliku Dželaluddina Rumija i 
na tragovima što nam ih je Rumi ostavio na snijegu-cjelcu svog blistavog 
književnog i poetskog opusa. 

Nije nimalo lahko pokrenuti svoju vlastitu duhovnu potragu bez 
duhovnog vodiča, jer Rumijevo mesnevijsko i divansko sadržinsko 
kraljevstvo je bezgranično, metageografsko, metajezičko i hijerokozmičko. 
Njegove "granice" su "granice" srca, a njegovo prijestolje je hijeratičko srce, 
duhovno srce božanskog Mikrokozmosa." Ono nije ni istočno ni zapadno, 
ni sjeverno niti južno. Na njegovu hijerokozmičkom nebu sija šemsudinovski 
sunčani disk, džibrilijansko sunce sa luminoznozelenom hidrovskom 
svjetlošću. Svjetlost tog Sunca nije ni istočna (šargi) niti zapadna (garbi), 
nego je išragi svjetlost koja grije toplinom srca i duše, a sjaji sjajem polarnog 
svjetla transcendentnog Uma (aurora consurgens).? Snagom te svjetlosti 
Rumi je uspio svladati sva pomračja i mrkline svoga prizemnog jastva, 
a njegovim sjajem je razbistrio i rastalio talog tog jastva i pretaknuo ga 
u čisto, prozirno vino Ljubavi, koje nije vino trsa, nego vino koje je plod 
čežnje i duhovnog sjedinjenja zaljubljenika-vinopije i Voljenoga-Peharnika 
koji vino Ljubavi sipa u sufijin pehar-srce i neprestance ga drži u stanju 
duševnog mahmurluka — derta i žeđi za Voljenim. Vino Ljubavi raste na 
slojevitom tlu i duhovnom humusu mesnevijskih i divanskih vinograda, 
koji iz tog tla crpe najbolje duhovne gene i rađaju plodovima sjajnim, zrelim 
i sočnim poput zrela maslinova ploda na vrhu mističnog Sinaja. Ti plodovi 
su sočni stoga jer se hrane humusom Riječi Božije i duhovnim supstratom 
pravorijeka Poslanika islama, ali njihovoj sočnosti doprinosi i voda sa Vrela 
Života, koja se slijeva sa obronaka planine Oaf i poput obilne kiše pada 
u plodne zaravni onog duhovnog Tabriza okruženog vječnim proljetnim 
vrtovima Mesnevije i Diwana. Sjaj tim plodovima, iz kojih se cijedi čisto 
vino Ljubavi, daju topli išragi zraci šemsudinovskog sunčanog diska, koji 
stoji u zenitu čak i onda kada se tek rađa ili zalazi na hijerkozmičkom nebu 
Rumijeve duše. 

Kada bismo pokušali zamisliti sada posve duhovno, svjetlosno lice 
Rumijevo, što su do danas mnogi uznastojali učiniti, teško bismo ga 
odjednom mogli naslikati, jer nakon onoga što nam je Rumi kao duhovni 
zalog ostavio svojim književnim opusom jasno je da njegovo lice, koje 
se zrcali u sadržaju Mesnevije, Divana, Fihi ma fihi, Maktubata i drugih 
proznih djela, nije slika, monolitna predodžba, jednoobrazno odraženi 
odslik. Njegovo duhovno lice je krajnje raskošan mozaik, egzistencijalni 
arhipelag, beskrajno iznijansirana duga, svekozmičko zrcalo, uzbibani 
okean, savršeno brušeni dijamant, graciozno rašireni paunov rep, 
sjajni biser iz okeanskih dubina... Ono je, zamalo, bezlično i bezoblično 
naprosto zato što je njegov duhovni bitak nakvasao na svjetlosnoj ilovači 
koju je kroz višestruke svetopovijesne i hijeropovijesne aione obasjavalo 
džibrilijansko sunce suhufskih, zeburskih, tevratskih i kur'anskih riječi, i 
hidrovsko sunce što je prosijavalo kroz intime neizbrojnih glasonoša Riječi 
Božije, kroz duhovna predanja hijeropovijesnih tradicija kakve su one 
vedske, upanišadske, puranske, zen-avestinske, dasatirske i druge. A sva 
ta svjetlosna sazvučja su, na kraju, u punini zasjala u svjetlu pravorijeka 
Poslanika islama, koji je semantička punina (jawami' al-kalim) svih riječi 
Božijih i svih izvornih predanja, i koji je univerzalna primateljka (al-gabil al- 
kulliy) svakog svetopovijesnog i hijeropovijesnog oblika Riječi Božije koja je 
svoj dugin spektar lomila na snježnoj površi ko zna koliko dostojanstvenika, 
pravednika, navjestitelja, glasonoša i apostola Jedinoga Boga. On je, ujedno, 
Rumiju nepotrošiva i neprevazidljiva paradigma i duhovni obrazac na čiju 
sliku je i sam Rumi kretao u svoju duhovnu pustolovinu (sayr al-suluk) od 
odsudne životne važnosti. 

Slijedeći primjer Poslanika islama i njegovo iskustvo svetopovijesnog 
mi'radža, Rumi je svoj hijeropovijesni, sufijski, duhovni mi'radž uvijek 
ozbiljivao, ne kao habibullah — miljenik Božiji, jer taj naslov je mogao imati 
samo Poslanik islama, nego kao 'ašig, onaj koji je nepretrgnuto u svom 
žeđanju za Voljenim ispijao sami Talog svjetlosnog vina Ljubavi, i to iz onog 
Pehara koji je u sebi jedino sukusirao taj talog i čiji pehar je sagrađen na 
samim iznutarnjim značenjima Riječi Božije. Treba li kazati da Talog vina 
Ljubavi predstavlja sama suština Riječi Božije kao takve, a Pehar ili Krčag je 
Poslanik islama kojeg su navlastito oblikovale "Dvije Ruke Božije" i u njega 
kao makro i mikrokozmosa izlile sami Talog božanskih riječi u njihovu 
punoljetnom, krunskom kur'anskom dovršenju? Ako je Poslanik islama 
u sebi sukusirao svu svetopovijesnu puninu Riječi Božije (tanzilat), onda je 

Rumi, na neki način, u svoj duhovni krčag smirio i nataložio hijeropovijesnu 
puninu Riječi Božije (ta'wilat), dok se gombao sa beskrajnim talasima 
silaznorazlijevajuće svjetlosne rijeke Objave u svojoj neodoljivoj potrazi za 
ko zna kojim Šemsom iz ko zna kojeg Tabriza. 

Dok opisuje svoj cjeloživotni sufijski mi'radž, koji za Rumija ne 
započinje u zrelijjm godinama zemaljskoga života nego već u majčinskoj 
utrobi kao put kojeg on često oslovljava mi'radžom od embrija do 
Uma, Rumi koristi univerzalni jezik u kojemu miruju sadržinski geni 
najnjegovanijeg akademskog pojmovlja do svakidašnjeg pučkog govora, 
jezika kuhinje, bazara, jezika nerazumne prirode stvorenja, malakutskog 
jezika, jezika krajnje metafizičkog simbolizma i znakovlja. Njegov jezik 
je, dakle, univerzalan, jer semantička širina njegova jezika izriče onu 
cjelovitu egzistencijalnu dugu koja se razvija u polju mineralnog kraljevstva 
božanskog mikrokozmosa, kao čovjeka Božijeg, a svoj raskošni višebojni 
spektar smiruje u polju same božanske Prisutnosti, u istodobno prozirnoj 
i neprozirnoj svjetlosti Ilijuna. Koliko god se njegov jezik može smatrati 
jezikom ljudskog zemaljskog svakodnevlja, valja ipak reći da je njegov jezik 
potpuno hijerokozmički, malakutski, metapovijesni, gotovo preegzistentan. 
To ne kažemo s razloga raskošnih simbolizama, metafizičkih znakova i 
nesvakidašnje slikopisnosti njegova jezika, čiju širinu semantičkog polja je, 
često, veoma teško pratiti, nego to velimo s razloga unutarnjih, inicijacijskih 
značenja koja on smiruje u svoje riječi i u svoj jezik, a ta značenja, te 
preegzistentne zdjele najrafiniranijeg duhovnog jezika (al-talayyunat 
al-tabita) takve su da jednostavno graniče sa svijetom Nebitka, sa tom 
beskrajnom i bezgraničnom pustopoljinom u kojoj, među ostalim darovima 
Duha Božijeg, stanuje, prebiva i odvijeka se ušatorava i sam jezik. No, pojam 
Nebitka u Rumijevoj poeziji i prozi nikako ne označava nebitak kao puko 
ništa, kao čisto nepostojanje. Za njega je taj pojam, kao i za većinu sufijskih 
mislilaca, simbol beskrajnog prostora vječnog i sveobuhvatnog božanskog 
Znanja iz kojeg Voljeni, snagom svoje promisli, trijezne i dobrohotne Volje 
i nepogrešivog Nauma izvodi sve na bivstvodavnu svjetlost svog vlastitog 
samoočitujućeg Bitka. Ondje su izvori one pregoleme egzistencijalne rijeke 
tajallijata, epifanija, očitovanja, kraljevstava mnoštva, u čijem svakom 
detalju je skriveno zrcalo jedinstva na čijoj ulaštenoj površi se pojavljuje 
Lice vječno Jednog i Jedinog Gospodara svih svjetova i civilizacija. U toj 
beskrajnoj pustopoljini Nebitka, koji je tek drugo ime za vječno božansko 
Sveznanje, klija sjemenje za svaki egzistencijalni oblik i za svako božansko 

stvorenje koje čeka milost svog bivstvodavnog oblikovanja i izlazak na 
svjetlost kozmičkog Dana u vremenskom ritmu svog strogo određenog 
kadera. To preegzistentno sjemenje i preegzistentne zdjele bitka svake stvari i 
svakog budućeg stvorenja sukusirani su u božanskom Mikrokozmosu (insan 
rabbani), u zatvorenom okeanu njegova srčanog pehara, koji je dostatno 
širok i dubok unutar samo jedne podložne mikrokozmičke duše žive da 
se u njemu odraze sva kraljevstva, uključujući i samo Lice Božije. Svaka 
egzistencijalna pregrada svjetova i kraljevstava smirenih u okeanu srčanog 
pehara božanskog Mikrokozmosa, koja ih odvaja jedno od drugoga, ujedno 
predstavlja i svojevrsni egzistencijalni talog, brojna egzistencijalna vela čije 
tamne tonove opijeni božanski Mikrokozmos mora, okom srca, do te mjere 
prozirnim učiniti da kroz njih može vidjeti samo Lice Voljenoga. Jer, sve dok 
ne ugleda Lice Voljenoga, božanski Mikrokozmos, evlija, sufijski hijeratik 
ili homo viator se nalazi u stanju egzistencijalne razdvojenosti od Voljenog, 
u zarobljeništvu svoga jastva, u tamnici vlastite prenabujale uobrazilje, a to 
stanje Rumi, uglavnom, oslovljava dertom, mahmurlukom, srcoboljom. To 
stanje je po svojoj egzistencijalnoj tegobnosti i nepodnošljivosti nalik stanju 
u kojemu se Poslanik islama našao nakon prve stanke koja je nastupila 
poslije prvih objava koje je primio od Boga. Ako je sadržina božanskih 
objava, prema Rumijevu mišljenju, metafora za čisto vino koje Bog- 
Objavitelj, Voljeni sipa u srčani pehar Poslanika islama, tad je zatišje, koje 
je nastalo nakon prvih objavljenja Božijih, dert, mahmurluk i srcobolja koju 
je Poslanik islama u tom razdoblju osjećao. Razlika je jedino u tome što je 
taj dert u Poslanikovu srcu bio snažniji, jer je Poslanik islama imao priliku 
i čast kušati univerzalni semantički Talog svih božanskih objava koje su 
ikada ječale svetopovijesnim aionim i svetogeografskim obratnicama 
Riječi Božije. Koliko je tek, s druge strane, Poslanik islama morao 
pokazati talenta u svom hermeneutičkom prozrijevanju i izbistravanju 
onih svetopovijesnih pregrada i svetojezičkih zastora, koji su dijelili jedno 
svetopovijesno razdoblje Riječi Božije od drugog, kako bi vidio samo 
semantičko dno božanskoga Logosa kao takvog razljeveno na samome Licu 
Duha Božijega. Kako bi drukčije Poslanik islama mogao bez zazora najaviti 
sebe kao puninu svih riječi Božijih i kao primateljku svake egzistencijalne i 
sapijencijalne epifanije koja se ikada otkrila na stranicama Liber mundi (al- 
Our'an al-afagi) i Liber revelatus (al-Our'an al-anfusi) i poput pojedinačnog 
bisera se iz Skrivene Riznice dokotrljala do srca Poslanika islama. Snagom 
takvog hermeneutičkog (ta'wili) izbistravanja cjelovitog svetopovijesnog 

svjetlosnog toka Riječi Božije, Poslanik islama je mogao puninu Riječi Božije 
u svom srčanom krčagu pretaknuti u sami svjetlosni nektar u, rumijevskim 
jezikom kazano, čisto vino (khamr safi) kojim će se do kraja kozmičkog 
Dana opijati pokoljenja, kulture i svekolike zemaljske civilizacije. 

Rumijeva upotreba jezika je takva da je odveć osebujna i kao takva 
samo njemu svojstvena. Rumi ne zazire da upotrebljava za obične ljudske 
uši gotovo bogohulno pojmovlje kroz koje nastoji izraziti ono najsvetije i 
najuzvišenije. On je, u tom pogledu, jedan gotovo bespremačni malamati 
sufijski mislilac, onaj koji svjesnom relativizacijom i brisanjem linije 
između tzv. korektnog i "ortodoksnog" i onog "blasfemičnog jezika" 
svjesno se u očima svakidašnjih ljudi nastojao pokazivati kao onaj koji 
izaziva sablazan običnog svijeta. No on nije, zacijelo, želio izazivati sablazan 
kod ljudi, nego je njegov prvi i jedini cilj bio to da svakidašnji ljudski jezik 
univerzalizira do kraja i da pokaže kako niti jedna riječ u ljudskom jeziku 
i u uhodanoj govornoj praksi nije do te mjere nedostojna da ne bi mogla 
ponijeti i značenje onog najsvetijeg. S razloga takovrsne upotrebe jezika, kao 
i zbog svega onoga što je on načinio svojim briljantnim književnim opusom, 
Muhammed Igbal je Rumija nazvao "svjetiljkom na putu slobodna čovjeka". 
Dovoljno je samo prisjetiti se šta riječi poput vina, pijanstva, mejhane, 
peharnika, razvalina i mejhanske družine znače u svakidašnjem ljudskom 
govoru, a kako uzvišene poruke i značenja one imaju u samoj Rumijevoj 
upotrebi. To će reći da Rumi želi jasno staviti do znanja kako su svakidašnja 
značenja koja ljudi daju riječima samo pjena koja se prigodice javlja i već u 
narednom trenutku iščezne na beskrajnom vodotoku ljudskoga jezika čijim 
dnom, kao nepotrošiva postojanost i beskrajnost struji pustopoljina Nebitka 
ili semantički beskraj božanskoga Sveznanja. 


Šta da činim muslimani? Samog sebe više ne znam, 
Nit' sam židov nit' kršćanin, nit' štujem vatru nit" sam 
musliman 


Nit' sam s istoka niti sa zapada, nisam s kopna, nisam 
s mora, 
Sa ovog svijeta sigurno nisam, a nebeske sfere nisu mi stan 


Nisam od zemlje, nisam od vode, nisam od vatre, nisam 
od zraka, 

Nisam nebeski, zemaljski nisam, postojim a k'o da i ne 
bivam 

Iz Indije nisam, nisam iz Kine, niti sam iz Bulgara niti 
Saksina, 

Nisam iz kraljevstva iračkoga, a dom mi nije ni Horasan 
Ni s ovog ni s onog nisam svijeta, nisam iz Vrta, nisam 
iz Ognja, 

Nisam od Adema, nisam od Have, moj nije Firdevs niti 
Ridvan 


Bezmjesnost je moje mjesto, neoznačenost moj je znak, 
Šta će mi tijelo, šta li duša, Duši svih duša sam pokoran.' 


Prof. dr. Rešid Hafizović 


BILJEŠKE 


Uvod 


Širok i opsežan prikaz Rumijeva života, djela i značenja priskrbila 
je Annemarie Schimmel u djelu The Triumphal Sun (London: 
East-West Publications, 1978). Postojanje ove izuzetne knjige, koja 
je posebno snažna u svom razmatranju pjesničkih i književnih 
dimenzija Rumijeva djela, oslobađa me potrebe da pribavim 
određenu materijalnu pozadinu koja bi, u protivnom, mogla biti 
nužna. 

S. H. Nasr, Jalal al-Din Rumi: Supreme Persian Poet and Sage 
(Tehran: Shura-ye 'Ali-ye Farhang o Honor, 1974), p. 23. 

Što se tiče spiska kratica, vidjeti p. IX. Cjelokupne bibliografske 
pojedinosti vidjeti u Indexu vrela. 

Nasr, Jalal al-Din Rumi, p. 23. 

Rumi koristi svoje vlastito ime (Jalal al-Din) samo u jednom 
gazelu (D 1196); glede prijevoda ove poeme, vidjeti kraj odjeljka 
NI, AI, 1. 

Aflaki, Managib al-arifin, priredio T. Yazici, 2 sveska. (Ankara: 
Turk Tarih Kurumu Basimevi, 1959-1961), pp. 102-103). 

Tisuću gazela završava Shamsovim imenom ili njegovim spominja- 
njem, pedeset i pet je posvećeno Salahu al-Dinu, četrnaest Husamu 
al-Dinu, a četiri nekim drugim likovima. Dvije tisuće i stotinu 
i pedeset gazela ne spominju nikakvo ime. Više od pet stotina 

gazela završava sa frazom: 'Ušuti!' ili tome slično, koristeći riječ 
khamdish, što je neke znanstvenike navelo na sugestiju da je Rumi 
koristio riječ khamtiish kao naslov za pero. Međutim, kontekst i 
gramatička struktura u mnogim od ovih slučajeva pokazuju kako 
to nije tačno. Štaviše, Rumi završava stotinu drugih gazela sličnim 
frazama, kao što je: "Dosta!" Logičnije objašnjenje toga zašto on 
tako često koristi riječ khamash leži u činjenici da je on cijenio 
vrline šutnje i da je volio hvaliti ih kao uobičajeno sredstvo da se 
gazel privede kraju. 

B. Futuzanfar, Risalah dar tahgig-e ahwal wa zindigani-ye 
Mawlana Jalal al-Din, drugo izdanje, (Tehran: Taban, 1333/ 
1954), p. 216) 

Ovo pitanje će biti potpuno jasno kroz izbore stihova. Vidjeti 
posebice odjeljak III, E, 2. 

Ovo djelo je priredio i preveo na francuski S. De Laugiera de 
Beaurecueila (Cairo: UInstitut frangaise d'archćologie orientale, 
1962). 

Nicholson je, u vezi s tim, bio uspješniji od Arberrya, čiji 
prijevod djela Fihi ma fihi obiluje mnogim greškama koje bi se, 
vjerojatno, mogle pripisati neopreznosti i žurbi kod pripremanja 
teksta. K_ tome, Arberijeva nastojanja oko  versificiranog 
prijevoda Ruba'iyyata daleko su uspješnija, bilo kod pronalaženja 
odgovarajućeg prijevoda bilo kod davanja osjećaja za izvornu 
aromu poezije. 

I Nicholson i Arberry uporno prevode riječ surat kao "forma", ali 
riječ ma'na prevode sukladno svom razumijevanju misanog sklopa. 
Nicholson, u najmanju ruku, koristi deset različitih prijevoda, 
uključujući sljedeća značenja: smisao, zbilja, duhovna zbilja, 
suštinska zbilja, duh, duhovna istina, duhovno načelo, duhovna 
stvar, suština, zamisao, idealna stvar. Arberry dodaje barem 
još četiri prijevoda: istina, nebeska istina, apstrakcija, istinitost. 
Nekoliko drugih primjera tehničkih termina, koje jedan ili obojica 
povremeno prevode, skupa sa mojim prijevodima, jesu sljedeći 
prijevodi: 'ag! (raz/um), lutf (nježnost), gahr (strogoća), ghamm 
(srcobolja), dard (bol), ranj (trpljenje) kkumar (mahmurluk). 

Dio I: Teorija 


S. H. Nasr je iznio temeljni značaj ove razlike u Rumijevim 
djelima, i to u svojoj knjizi Jalal al-Din Rumi. 

"Ja sam Bog" je čuveni iskaz sufijskog mučenika Halladža, a taj 
iskaz igra značajnu ulogu u Rumijevim učenjima (vidjeti III, A, 
7). Trebalo bi također uočiti da "smrt" ovdje ukazuje na smrt 
tijela, u tom stanju se stvari opažaju snagom prodorne vizije 
(vidjeti I, D, 11), i na "duševnu smrt", kada se čovjek iznova rađa u 
Bogu (vidjeti III, A, 5). 

Abu Jahl, "otac neznanja", je ime kojeg je Poslanik dao jednom 
od svojih savremenika iz Mekke koji je činio sve što je u njegovoj 
moći kako bi onemogućio novu religiju. 

Unutar izabranih tekstova kur'anski navodi su naznačeni kurzi- 
vom i, kada je to neophodno, navedeno je poglavlje i ajet. 

Duša pripada stvorenom poretku stvari, što je činjenica koja je 
posvjedočena poslaničkim pravorijekom (hadtth) koji je citiran 
niže. Rumi luči četiri razine duše i to izrijekom u dva odjeljka, od 
kojih je prvi preveden niže (M II 3326-29, IV 1887-89). 

Na "Jednu dušu" (nafs-i wdhid) se ukazuje i u Kur'anu i u Hadithu. 
Vidjeti niže, kraj odjeljka I, D, 3) 

Pojam nafs se u sufizmu često dijeli u tri razine, sukladno kur'anskoj 
terminologiji: nafsi ammarah ili duša koja ka zlu teži, što je razina 
jastva, kako smo naprijed vidjeli. Na dvije više razine, lawwamah 
(duša "koja sebe kori" zbog svojih vlastitih grijeha) i mutma'innah 
(duša "koja je u miru" s Bogom) Rumi ukazuje (primjerice u M V 
557, D 9047, 23068, 29515, 31182, 34209). Rumi također spominje 
"univerzalnu dušu" (nafs-i kull ili kulli), koja predstavlja pasivni 
pol duhovne egzistencije, pol koji je u suprotnosti sa aktivnim 
polom, Univerzalnim umom (Vidjeti M II 173, D 2507, 4884, 32526, 
33296); on ukazuje i na "uzvišene, nebeske duše" (nufas), koje 
su ekvivalent "nebeskim umovima" ('ugal; M VI 450, VI 3072). 
U jednom odjeljku knjige Fihi ma fihi, pojam nafs se uzima da 
označi uzvišeniju dušu, a rtih da označi životinjsku dušu (F 56/68). 
Postoje još mnogi drugi primjeri u kojima Rumi koristi riječ nafs u 
pozitivnom smislu, kao ekvivalent za "duha". U tim slučajevima ja 
sam ovaj pojam prevodio kao duša umjesto kao jastvo. 

Sulejman je dobro poznat po svojim čudotvornim moćima nad 
silama prirode, posebice nad divljim životinjama i džinima. 
Rumi često ukazuje na njega u svojoj poeziji, koristeći nekoliko 
različitih predanja povezanih sa islamskim izvorima. Najvažnija 
od tih predanja, za naše ovdašnje svrhe, su sljedeća: 1. Sulejmanov 
pečat. Sulejmanov čudotvorni pečat ili prsten pečatnjak koji mu 
je pribavljao vlast nad čovjekom, prirodom i džinima. "1 sakupiše 
se Sulejmanu vojske njegove, džinovi i ljudi i ptice, sve četa do 
čete, postrojeni." (Kur'an, XXVII 17). Jednom prilikom jedan 
džin uze na sebe Sulejmanov lik i bijaše u stanju koristiti njegov 
žig, i za kratko vrijeme zavlada nad Sulejmanovim kraljevstvom. 
2. Jezik ptica. U Kur'anu Sulejman veli: "O ljudi, dato nam je da 
razumijemo ptičije glasove" (XXVII 16). Sufije to tako tumače 
kao da to označava jezik božanskih tajanstava ili jezik ptica 
duše koje lete Božijoj Prisutnosti. 3. Mravi. Kada Sulejmanove 
vojske "stigoše do mravlje doline, jedan mrav reče: 'O mravi, 
ulazite u stanove svoje da vas ne izgazi Sulejman i vojske njegove 
a da to i ne primijete!" I Sulejman se nasmija glasno riječima 
njegovim." (XXVII 19). Rumi često suprotstavlja to duhovno 
onom materijalnom ili suštinsko onom neesencijalnom kroz 
sliku Sulejmana i mrava. 

Ženska priroda jastva je razmatrana u II, C, 4. 

Riječ sir, doslovce "tajna", obično se prevodi kao "krajnje 
unutarnja svijest", a gotovo redovito predstavlja sinonim Za srce, 
kako se ono već definira, mada Rumi rijetko koristi taj pojam. 
"Krajnje unutarnja svijest je poput korijena drveta; mada skriven, 
njegovi učinci se pojavljuju u lišću i granama." (F 187/196) Vidjeti 
također M III 4386, D 20438, 23410, 35151. 

Rumi ovdje aludira na Musaove riječi u Kur'anu: "Gospodaru 
moj, ukaži mi se da Te vidim!" Stavak nastavlja dalje: "Ne možeš 
Me vidjeti" — reče — "ali pogledaj u ono brdo, pa ako ono ostane 
na svom mjestu, vidjet ćeš Me." Kada je njegov Gospodar otkrio 
Svoju teofaniju brdu, u prah ga je pretvorio; a Musa se onesviješćen 
strovali" (VII 143) Rumi često ukazuje na pretvaranje u prah 
planine Sinaj. 

Rumi ne podrazumijeva da samo jedna osoba ima pristup 
srcu koje vidi Boga. Štaviše, on ukazuje na sebe kao nekoga 

ko je ozbiljio to stanje zamalo do savršenstva, to jest stanje 
najuzvišenijeg prijatelja Božijeg na kojeg neke druge sufije 
ukazuju kao na "pola" (gutb). Svi drugi prijatelji Božiji su 
poredani u hijerarhijski slijed podno njega; oni od njega primaju 
svoje opstojanje i fokreću se oko njega". Što se tiče najsavršenijeg 
prijatelja Božijeg, on je središte univerzuma, univerzuma koji 
izvodi svoje postojanje iz egzistencije tog čovjeka (vidjeti I, D, 
1). Riječ gutb se u Rumijevim djelima, manje ili više, koristi kao 
sinonim sa pojmom wallt (prijatelj Božiji, svetac). On u jednom 
odjeljku definira pojam gutb u smislu "gnostika koji je dosegnuo 
sjedinjenje" (M V između 2338 i 2339). 


Outb je onaj koji se vrti oko sebe - oko njega se vrte 
nebeske sfere. (M V 2345) 


Grijeh je oko sebe se vrtjeti, samo ne za gutba u 

njegovoj ljepoti — to dozvoljeno i halal njemu je, jer on u 
Praroditeljsku Zemlju putuje. (D 18746) 

Vidjeti također M 1 2129, II 1984, IV 1418. 

Postoje brojni obrasci za klasificiranje Imena i Atributa sukladno 
različitim školama islamskoga mišljenja. Izabranik ovdje je 
sukladan sa onim što je implicirano Rumijevim djelima. U nakani 
da zadrži ovu raspravu u granicama, neke klasifikacije i primjene, 
prirodno pripojene snagom tekstova teologiji i metafizici, 
zanemarene su. Ta Imena, pribavljena u tablicama, preuzeta su 
iz dobro poznatog Poslanikovog pravorijeka o "devedeset i devet 
Božijih imena". Glede prijevoda tog hadisa, vidjeti Mishkat al- 
masabih, preveo J. Robson, 4 sveska (Lahore: Sh. Muhammad 
Ashraf, 1963-1965), pp. 483-484. 

Za dalje Musaovo moljakanje da vidi Boga (bilješka 11 naprijed). 
Glede kur'anskog kazivanja o Musaovu štapu, njegovog pretvara- 
nja u zmiju i njenog gutanja čarobnjačkih "konopaca", vidjeti VII 
115 i dalje, XX 65 i dalje, XXVI 43 i dalje. 

'Afifal-Din al-Tilimsani, naprimjer, učenik Ibn 'Arabijev i prijatelj 
Sadra al-Dina al-Ounawija, piše kako su četiri temeljna Božija 
atributa: Život, Znanje, Volja i Moć, koji se pojedinačno očituju 
u smislu vatre, zraka, vode i zemlje (Sharh al-asma" al-husna; 
tumačenje Imena Al-Basir, ms. Laleli 1556, Silejmaniye Library, 

Istanbul). Al-Ounawi, učenik Al-Farghanijev, na sličan način 
pripisuje ime svakom od svojstava tih elemenata: Život-toplota, 
Znanje-hladnoća,  Volja-vlažnost, Moć-suhoća (Muntaha'l- 
madarik, Cairo: Maktab al-sana'i, 1293/1876, svezak I, p. 54). 
Aluzija na hadith: "Srce vjernikovo je među dva prsta Milosti- 
voga." 

Za Jusufa se u islamskim vrelima kaže da je najljepša osoba koju 
je Bog ikada stvorio. Rumi stalno na njega ukazuje kao na primjer 
Božije ljepote odražene u ljudskom liku. 

Rustam je arhetipski junak drevne Perzije, kojeg je Firdawsi 
učinio besmrtnim u djelu Book of Kings. Hamza je amidža 
Poslanikov i jedan od sjajnih ratnika ranoga islama. 

Bol i trpljenje povećavaju svijest i znanje o Bogu. Vidjeti poglavlje 
III, CG, 1; 

Vidjeti, naprimjer, D 645, 2707, 7482, 32890. 

Kao što su neki sufije izrijekom isticali odlike i utjecaj svakog 
vidljivog neba sukladni su određenom aspektu duhovnog 
zračenja pojedinačnog poslanika, ali poslanici ne "prebivaju" na 
nebesima, jer njihovi duhovi transcendiraju mjesto. Vidjeti Sadr 
al-Din al-Ounawi, Al-Fukuk, štampano na margini Kashanijeva 
djela Sharh manazil al-sa'irin, Teheran, 1315/1897-1898, pp. 275- 
276; odjeljak je naveo Jami u djelu Nagd al-nusus, priredio W. 
C. Chittick (Tehran: Imperial Iranian Academy of Philosophy, 
1977), pp. 240-241. 

Rumijev bliski prijatelj Sadr al-Din al-Ounawi, Ibn 'Arabijev 
nekadašnji učenik, još jednom raspravlja o silasku duše kroz 
raznovrsna nebesa, sfere elemenata i kroz tri kraljevstva, i to na 
izričitiji način negoli sam Rumi; on jasno pokazuje vezu između 
silaska duše i njenog ponovnog uzlaska. Sukus njegova učenja u 
vezi s ovim pitanjem vidjeti kod W. C. Chitticka i P. L. Wilsona, 
Fakhruddin 'TIragi:Divine Flashes (New York: Paulist Press, 1982), 
pp. 162-164. O nešto detaljnijem prikazu vidjeti Chittick, "The 
Circle of Spiritual Ascent According to al-Ounawi," Neoplatonism 
and Islamic Thought, priredio P. Morewedge (Albany: SUNY 
Press, uskoro iz štampe). Glede islamske pozadine ovoga gledanja 
na silazak duše, usporediti Al-Farabijevu "neoplatoničku" shemu 

(M. Fakhry, A History of Islamic Philosophy, New York: Columbia 
University Press, 1970, pp. 136-139). 

Burag je konj koji je odnio Poslanika na nebo prilikom njegova 
mi'radža. 

O Halladževim čuvenim iskazima vidjeti niže III, A, 5. 

Nakon što je Ibrahim porušio idole svoga naroda, kralj tog 
vremena Nimrod naredio je da on bude bačen u vatru. Ali ga 
je Bog sačuvao od povrede: "O vatro" - rekosmo Mi — "postani 
hladna, i spas Ibrahimu!" (Kur'an XXI 69) 

O značenju imaginacije u Rumijevim učenjima vidjeti III, D. 


Dio II: Praksa 


Rumi se ne bavi ovim pitanjima na izričit način, a čini se da nema 
nikakva razloga da se upušta u tanahna lučenja koja je načinilo 
islamsko mišljenje među nekim poslanicima, posebice onim 
anbiya; rusul i iilu'l-'azm. Ta lučenja su se mogla pripisati Rumiju, 
ali ona ne igraju nikakvu ulogu u njegovim učenjima. 

Primjerice u M III 704, 4317, IV 1416, 1853; D 17961. 

Sufije jasno luče razliku između ove dvije vrste savršenih 
prijatelja Božijih: oni kojima je povjerena nebeska misija da vode 
druge Putem, i oni kojima nije data takva ovlast. Rumijev prijatelj 
Sadr al-Din al-Ounawi iznova razmatra ovo pitanje u svom djelu 
Tabsirat al-mubtadi (Ja sam priredio i preveo ovo djelo, i nadam 
se da će uskoro biti objelodanjeno). 

Kazivanje o Jusufu i Zulejhi ili Potifarovoj ženi općenito je 
razmatrao Rumi i drugi pjesnici u smislu arhetipskog primjera 
zaljubljenikove predanosti Voljenom, mada Jusuf predstavlja 
Voljenog, a Zulejha zaljubljenika. U ovom stihu Rumi aludira na 
kur'ansko kazivanje o njihovu odnosu, prema kojemu je Zulejha 
pokušala zavesti Jusufa, ali je on uspio tome umaći: 'I njih dvoje 
prema vratima potrčaše — a ona razdera straga košulju njegovu" 
(XII 25). Kazivanje se nastavlja pripovijedanjem o tome kako su 
žene iz grada optuživale Zulejhu: "Upravnikova žena navraćala 
momka svoga na grijeh... I kad ona ču za ogovaranja njihova, 
posla po njih, te im pripremi divane, dade svakoj od njih po 

nož i reče: 'Izađi pred njih!" A kad ga one ugledaše, zadiviše se 
ljepoti njegovoj i po rukama svojim se porezaše: "Bože, Bože!" 
— uskliknuše — 'ovo nije čovjek, ovo je anđeo plemeniti!"" (XII 
30-31) 

Ad i Semud su bili dva naroda koje je, prema kur'anskom 
kazivanju, uništila Božija srdžba zbog njihovih grijeha. 

Hidr ili "Zeleni poslanik" se često poistovjećuje sa Iljasom. 
Sukladno kazivanjima, on se napio Vode Života i još se ukazuje 
svetim ljudima kako bi ih uveo u uzvišena tajanstva. 

Ovaj stih sadrži aluziju na Kur'an: "Mi smo Davudu Našu milost 
ukazali — 'O brda, ponavljajte zajedno sa njim hvalu!"" XXXIV 
10) 

Vidjeti dio I, fusnota 8. 

Ukazivanje na Kur'an: "A Merjema im na njega pokaza: "Kako da 
govorimo djetetu u bešici?' — rekoše. 'Ja sam Allahov rob' — ono 
reče — 'meni će On Knjigu dati i vjerovjesnikom me učiniti." 
(XIX 29 i dalje) 

Poslanik je primio prisegu od mnogih ashaba u Habibiji 
nadomak Meke, šeste godine po Hidžri; na taj događaj se aludira 
u Kur'anu: "Allah je zadovoljan onim vjernicima koji su ti se 
pod drvetom na vjernost zakleli." (XLVIII 18) Ovaj čin je postao 
prototipom za ceremoniju inicijacije u sufizmu, tokom koje šejh 
uzima učenikovu ruku u svoju i, između ostalih stvari, recitira 
sljedeći stavak: "Oni koji su ti se zakleli na vjernost — zakleli su se, 
doista, na vjernost samome Allahu; Allahova ruka je iznad ruku 
njihovih." (XLVIII 10) 

Planina OAf je mistična planina za koju se tvrdi da opasuje 
Zemlju. Izraz: "Od planine OAf do planine OAaf" označava ukupni 
opseg zemaljske kugle. 

O "paslici" koja ulazi u srce vidjeti III, D. 

Ploča dobro čuvana (Lawh-i mahfiiz), spomenuta u Kur'anu kao 
lokus u koji je upisan Kur'an (LXXXV 22), obično se tumači 
u kozmološkom smislu, to jest da označi Univerzalnu Dušu, 
pasivni pol duhovne egzistencije. U nju Pero — Univerzalni Um 
— upisuje znanje o svim stvarima koje će ući u postojanje. Kao 
rezultat toga javlja se stvoreni univerzum. 

Poslanik je kazao: "Ah kako ja čeznem sresti svoju braću"; za taj 
iskaz se smatra da se odnosi na prijatelje Božije koji će biti rođeni 
u narednim pokoljenjima. 

Bayazid iz Bistama je jedan od najvećih sufijskih evlija, na koga se 
često odnosi naslov "sultan gnostika". Yazid je drugi umejevićki 
halifa, čovjek odgovoran za ubojstvo Poslanikova unuka Huseina, 
i općenito je arhetip zločinca. 

'Ali je rođak i zet Poslanikov, najveći vitez u islamu i prijatelj 
Božiji, zaštitnik duhovnog viteškog bratstva (futuwat). 

Poglavlje V iz Kur'ana je naslovljeno nakon "trpeze" na koju se 
ukazuje u sljedećim stavcima: "A kada učenici rekoše: 'O Isa, sine 
Merjemin, može li nam Gospodar tvoj trpezu s neba spustiti?" 
— on reče: 'Bojte se Allaha, ako ste vjernici!" Isa, sin Merjemin, 
reče: (O Allahu, Gospodaru naš, spusti nam s neba trpezu da nam 
bude praznik, i prvima od nas i onima kasnijim, i čudo TVoje, i 
nahrani nas, a Ti si hranitelj najbolji!""? (V 112, 114) 

U kazivanju o Musau i Hidru u Kur'anu (XVIII 61-83), Musa 
krenu u potragu za tajanstvenim Hidrom, koga je Bog "poučio 
pravom znanju". (66) Musa reče: 'Sve ću ići dok ne stignem do 
mjesta gdje se sastaju dva mora, ili ću dugo, dugo ići" (60) Ovdje 
se ukazuje na to da Hidrovo skrivanje u moru, čini se, aludira na 
ovaj kur'anski stavak i na poteškoću da mu se i na kakav način 
pristupi. 

Vidjeti dio I, fusnota 8. 

U djelu Book of Kings Turan predstavlja zemlju Turaka koji su 
neprestance bili u ratu sa Irancima. U ovom kontekstu izraz Iran 
i Turan aludira na cjelokupni nastanjeni svijet. 

Metafizički temelji za ovaj polaritet razmatrani su u školi 
Ibn 'Arabija. Al-Ounawijev učenik Al-Farghani, naprimjer, 
pravi razliku između arhetipa djelovanja (fa'liyyah) i arhetipa 
prijemčivosti (gabilivyyah) unutar Jednosti i Mnoštva koje 
obuhvaća Božansko. Drugim riječima, sa stajališta "Isključive 
Jedinosti" (ahadiyyah), Bog je Jedan u svakom pogledu i isključuje 
svako mnoštvo. Ali, iz perspektive "Uključivog Jedinstva" 
(wahidiyyah), Božija Jednost je vrelo svekolikog mnoštva, što 
je činjenica koja je ilustrirana mnoštvom Njegovih imena. To 

korespondira onom što je već razmatrano: Esencija je apsolutno 
Jedna, ali Imena podrazumijevaju mogućnost izvanjskog 
očitovanja i pluralnosti. Prema tome, Božija esencija je aktivna 
u smislu da je vrelo svega, dok su Imena pasivna u smislu da sve 
što ona očituju izvodi se iz Esencije. Ali, u suodnosu sa svijetom, 
Imena su aktivna. Vidjeti Muntaha'l-madarik, p. 13, djelomično 
navedena kod Jamia u djelu Nagd al-nusus, pp. 36-37. Al-Kashani 
potvrđuje ovo stajalište i dodaje da i aktivna i pasivna Imena se 
nalaze na razini Božanskog. Istilahat al-sufiyyah, na margini 
djela Sharh al-manazil al-sa'irin, p. 107; također djelo Nagd al- 
nusus, pp. 107-108. 

'A'ishah je bila Poslanikova najmlađa žena, za koju se često kaže 
da mu je bila najdraža. 


Dio III: Dosezanje Boga 


Rumi čak započinje jedan svoj gazel Halladževim stihom i 
nastavlja poemu od trinaest stihova u istom ritmu i metru (D 
2813). Vidjeti također M I 3934-35; III 3839, 4186-87; V 4135; 
VI 4062; D 4116. Primjeri ukazivanja na Poslanikov pravorijek 
uključuju M VI 724 (na početku), 754; D 9931, 11966. 

Za Idrisa, dva puta spomenutog u Kur'anu, koji se obično 
poistovjećuje sa Enohom, kaže se da je bio blizak sa melekom smrti 
i da je jednog dana od njega tražio da mu ovaj uzme dušu; melek je 
to učinio i nakon izvjesnog vremena opet je vratio u tijelo. 

Abu Sa'id Abi'-Khayr je jedan od čuvenih ranih sufijskih 
učitelja. 

Prema Poslanikovom sunnetu, preporuča se post na Ašuru, to 
jest desetog dana mjeseca muharrema. Bio je to onaj dan u kojem 
je ubijen Poslanikov unuk Husein na Karbali 61/680. godine. 
"Feniks" (anga ili simurgh) prebiva na planini OAf. Sukladno 
drevnim predanjima, ako bi njegova sjena pala na nekoga, taj bi 
postao kraljem. U sufizmu feniks često simbolizira dušu prijatelja 
Božijeg ili samog prijatelja Božijeg, dok planina OAf predstavlja 
njegovo duhovno stanje u Božijoj Prisutnosti. 

Zov je dosegnuo duše: "Dokle ćete krzmati se?! Hajde 

krenite, svom prvotnom domu se vratite! 

Pošto je planina Oaf — naša blizina — vaše prvotno 

mjesto u kome ste se rodili, poletite radosno planini 

Oaf, jer vi ste feniksi! (D 9964-65) 

U ovom odjeljku čini se da "feniks" simbolizira dušu prijatelja 
Božijeg, dok je "alhemija" šejhova moć da preobrazi duše učenika 
iz bakra u zlato. 

Prema kur'anskom kazivanju, Musaov protivnik faraon je kazao: 
"Ja sam gospodar vaš najveći!" (LXXIX 24). 

Zbog široke skale značenja koju obuhvaća riječ 'ishg i njeni 
sinonimi (to jest mahabbat, dastt), pokušao sam povući razliku 
između nekih od njih kroz upotrebu velikih i malih slova: Ljubav 
kao univerzalna zbilja neovisna o čovjeku, ili u smislu atributa 
Božijeg pisana je velikim slovom, dok pojedinačna ljubav, kao 
ljudsko svojstvo, nije. Međutim odveć je teško povući liniju 
između dvije upotrebe, a otuda može proisteći i određena 
nekonzistentnost. 

Glede raspravljanja o metafizici Božije ljubavi prema svijetu, 
vidjeti Chittick i Wilson, Fakhruddin Tragi (naprijed, dio 1, 
bilješka 23), posebice pp. 17-28. 

Sanjar i Oubad su poznati kraljevi; onaj prvi je bio posljednji od 
velikih seldžučkih kraljeva (umro 552/1157), dok je onaj potonji 
vladao tokom predislamske sasanidske dinastije. 

Abu Bakr i 'Umar, skupa sa 'Uthmanomi ii 'Alijem su bili najbliskiji 
drugovi Poslanikovi i prva četverica halifa islama. 

Za Koraha, jednog od Musaovih sunarodnjaka, kaže se da je 
bio najbogatiji živi čovjek. Prema kur'anskom kazivanju, bio je 
sravnjen sa zemljom zbog svojih grijeha i drskosti (XXVIII 81 i 
drugi odjeljci). 

Jamshid je mistični iranski kralj i prorok, i također prvi smrtni 
čovjek. On ovdje također simbolizira čovjekovu duhovnu priro- 
du. 

Sufije će, katkada, govoriti o "formama" koje su razlučene i 
definirane unutar Božijeg znanja. "Značenje" koje stoji iza forme 
u ovom slučaju je Božija Esencija, koja je potpuno nerazlučiva. 

U Ibn 'Arabijevoj školi svijet imaginacije je definiran kao 
međucarstvo u rasponu svijeta duša i svijeta protežnih tijela. 
Drugim riječima, onjezbiljskiji od materijalnog svijeta, ali je manje 
stvaran od duhovnoga svijeta. Štaviše, taj svijet nužno označava 
vezu između ona dva svijeta; bez njega svijet protežnih tijela 
prestao bi postojati. On je jednostavan i svjetlosan u supstanci kao 
duhovni svijet, ali on posjeduje mnoštvo formi poput materijalnog 
svijeta. Bez njegova posredničkog stanja, ona druga dva svijeta ne 
bi ni na koji način bili u dodiru. Na ovaj svijet se često ukazuje 
kao na "pregradu" (barzakh) između one dvije strane. Za dalje 
rasvjetljavanje trebaju biti konzultirana djela Ibn 'Arabija i njegove 
škole. Vidjeti, naprimjer, moj članak koji se uskoro pojavljuje: "Pet 
božanskih Prisutnosti: od Al-Ounawija do Al-Oaysarija," Muslim 
World, 1982. I sam Rumi aludira na "posredničku" prirodu ovoga 
svijeta; a čini se da njegovo razumijevanje imaginacije je šire od 
Ibn 'Arabijevog i njegovih pristalica. 

Ashabi su oni muslimani koji su vidjeli Poslanika u tijelu. Prema 
njegovom pravorijeku: "Moji drugovi su poput zvijezda; kojeg 
god od njih slijedite, uputu pronalazite." 

Znakovi zodijaka su podijeljeni u četiri skupine u skladu sa ona 
četiri elementa: zemlja-Bik, Djevica i Jarac; voda-Rak, Škorpion i 
Ribe; zrak-Blizanci, Vaga i Vodenjak; vatra-Ovan, Lav i Strijelac. 
Rumi često ukazuje na astronomske i astrološke pojmove, ali 
samo da bi ih upotrijebio kao simbole za svoje vlastite svrhe. On 
se nije uopće zanimao za te znanosti kao takve. 

Laylai Majniin ("luđak"') su bili predislamski arapski zaljubljenici 
koji su učinjeni besmrtnim kroz arapske i perzijske stihove. 

Ovaj stih je parafraza kur'anskog stavka LI 56: "Džine i ljude sam 
stvorio samo da Mi se klanjaju." 

Kevser ("obilje") je ime za vrelo u Džennetu. 

Fatiha, "Poglavlje koje otvara" Kur'an, je obavezni sastavni dio 
obredne molitve. 

Ibn Sina (Avicenna), vjerovatno najveći filozof u islamskoj 
povijesti, simbolizira djelomični um. 

Tema o "tri knjige" — Kur'an, univerzum i čovjek — značajna je 
tema u sufizmu, i ona pribavlja nadahnuće za neka glavna djela, 
kao što je Al-Ounawijevo djelo Tafsir al-fatihah. 

"Mufta'ilun" je jedna od brojnih skupina slabih glasova koji se 
koriste za skandiranje u arapskoj i perzijskoj poeziji. 

Na mnogim spiskovima Božijih imena, "Onaj Koji na stranputicu 
odvodi" (Al-mudill) je ime koje je postavljeno odmah do Imena 
"Onaj Koji na pravi put navodi" (A/-hadt). Ovo ime je uključeno 
snagom nekoliko kur'anskih stavaka, kao što je ovaj: "A Allah 
ostavlja u zabludi onoga koga On hoće i ukazuje na pravi put 
onome kome hoće." (XIV 4) Ibn 'Arabijeve pristalice ističu da je 
Iblis očitovanje ovog Imena (vidjeti, primjerice, Al-Oaysarijeve 
riječi navedene od Jamia u njegovu djelu Nagd al-nusus, p. 109). 
Ovdje Rumi aludira na vezu između Iblisa i ovog Atributa, vezu 
na koju se također ukazuje u Kur'anu: "Ovo je Šejtanov posao!" 
—- uzviknu — "on je, zaista, otvoreni neprijatelj koji u zabludu 
odvodi!" (XXVIII 15) 

Prevoditelji, međutim, obično naginju k tome da uzimaju u obzir 
izvedeno voljenog prije negoli Istinski Voljenog, što je praksa koja 
često otežava čitatelju da luči duhovno učenje koje je pjesnik imao 
na umu. 

Nicholson je preveo riječ "svjedok" u ovome stihu kao "omiljeni", 
i on objašnjava kako je ovdje data prednost viteškom značenju te 
riječi. 

Odnosi se na Musaovo padanje u nesvijest kada je Bog objavio 
Svoju teofaniju planini Sinaj (vidjeti naprijed dio I, fusnota 11). 
Rum ili Bizantsko carstvo Rumi koristi kao simbol svjetla i 
sjedinjenja, dok Etiopljani simboliziraju tamu i razdvojenost. 
Kralj Khusraw i Shirin su par zaljubljenika koji je često slavljen 
u perzijskom stihu. Khusrawi ili "kraljevski" med je predstavljao 
poznatu vrstu odabranog meda. Shirin, čije ime doslovce znači 
"slatka", također predstavlja Voljenog ili voljenu. 

Ova tri lika, koja su živjela u trećem/devetom i četvrtom/desetom 
stoljeću, su među najpoznatijim likovima ranih sufijskih učitelja. 
Iram, na koji se ukazuje u Kur'anu (LXXXIX 7), je bio niz kuća sa 
pogledom na plodne nasade, sagrađen u vrijeme poslanika Huda 
od jednog nevjernika kao imitacija Dženneta. Ovdje također 
simbolizira vrt sjedinjenja. 

Kazivanje o "družini iz pećine" ili o sedam spavača iz Efesa 
opširno je ispričano u Kur'anu (XVIII 9 i dalje), gdje je usputice 
spomenut njihov boravak ondje. 

U islamskim vrelima za Jirjisa se kaže da je bio prorok, mada se 
povijesno čini da se poistovjećuje sa svetim Džordžem, kojeg je 
dao pogubiti Dioklecijan 303. godine. Prema kazivanjima, bio je 
nasmrt mučen više puta, ali se svaki put vraćao u život. 

Ibrahim ibn Adham je jedan od velikih evlija ranoga islama. 
Njegova životna priča je slična onoj Budhinoj. 

"Slava meni" je čuveni Bayazidov "ekstatički usklik", tumačen od 
sufija skupa sa istim Al-Halladževim uzvicima poput onog: "Ja 
sam Bog!". 

Na ovom mjestu bih podsjetio čitatelja da sam pokušao izbjeći 
previše citata iz djela koja su već prevedena, posebice iz Mesnevije 
i Fihi ma fihi. Stoga sam u ovih nekoliko posljednjih poglavlja 
naglašavao neprevedene gazele, mada je mogao biti obilno citiran 
i sadržaj iz nekih drugih vrela. 

Dhu'l-Fagar je ime za 'Alijev mač. 

"Voda" se uvijek spominje kako bi podsjetila na Huseinovu smrt 
na Karbali, jer vojska koja je okružila njegovu malu družinu 
boraca nije dopustila Huseinovim pristalicama da pristupe rijeci 
unatoč njihovoj golemoj žeđi. 

Rumi ukazuje na Sana'ijevu raspravu o dobrim i lošim drugovima 
u njegovom djelu Hadigat al-hagigah (priredio M. Radawi, 
Tehran: Tahuri, 1329/1950, pp. 448 i dalje); on posebno aludira 
na ovaj stih: "Postoji zadaća za svakog čovjeka u ovome svijetu, i 
postoji čovjek za svaku zadaću." (p. 449, stih 4). 

Vidjeti odjeljak I, D, 1. 

Kao tehnički pojam u sufizmu: "pružiti ruku pomoći" (dastgir 
bdidan) znači "inicirati" ili "primiti prisegu vjernosti". Vidjeti 
naprijed dio III. Bilješka 10. 

Svoj strogi tretman učenika Rumi uspoređuje sa ratnom varkom 
koju je Jusuf upotrijebio kako bi zadržao Benjamina (Kur'an XII 
70 i dalje; Postanak 44.1 i dalje). 

Prema predanjima, Ibrahim je sagradio Ka'bu i neko vrijeme se 
ondje nastanio. 

